
PRAEFATIO 


Nullum homini Christiano, sacris praesertim aris ad- 
dicto, solatium esse majus in hac vita potest, quam DEI 
verbum: Habentes solalio sanctos libros , qui sunt in 
manibus nostris. I. Mach. XII, 9. Solatio hoc ne plene 
ac liberi frui omnes possint, illud edicit, de quo identi- 
dem conqueri plerosque audimus, Divinam hanc lucem 
saepissime obscuritate intercipi. Nimirum, quod de tem- 
plo suo dixit Salomon, idem de sanctissimo utriusque 
Legis volumine affirmare possis: Dominus dixit, ut ha - 
' bitaret in nebula. 111 . Reg. VIII, 12. Neque nunc de sa- 
cra mysteriorum caligine loquor, in qua penetranda a tot 
seculis praestantissima Patrum Interpretumque ingenia 
elaborarunt: sed ipsa vocabula et loquendi modus, sine 
quorum clara notitia sensus verus ac proprius oboriri 
lectoris animo nequit, peregrinitate sua insuetos et hae- 
sitantes impediunt. Id ea de caussa evenit, quod inter- 
pretes, Divini fontis reverentia ducti, primaevae linguae 
phrasim retinuere passim, atque ita latinis verbis non 
raro graece, hebraice vero locis innumeris locuti sunt. 
Utinam quidem obstaculum hoc sentiant omnes, ex eo- 
rum praesertim numero, quorum officium est, DEI ver- 
bum populo interpretari: hi enim, si fontes non videant, 
rivulos consectentur, facile a limpido sinceroque sensu 
abeunt, et in explananda sententia sibi aliisque impo- 
nunt. Acriter id Hieronymus, doctor in interpretandis 

VI PRiEFATIO. 

Scripturis Divinis maximus, in aetatis suae concionatori- 
bus reprehendit, et indignans ad Paulinum, epist. 103, 
scribit: « Quidquid dixerint, hoc legem DEI putant: nec 
» scire dignantur, quid prophetae, quid apostoli sense- 
» rint: sed ad sensum suum incongrua aptant testimo- 
» nia: quasi grande sit, et non vitiosissimum dicendi 
» genus, depravare sententias, et ad voluntatem suam, 
v scripturam trahere repugnantem. » Cumque horum 
orationem consutis ex Homero Virgilioque centonibus 
comparasset, ita pergit: « Puerilia sunt haec, et circu- 
» latorum ludo similia, docere quod ignores, imo, ut 
» cum stomacho loquar, ne hoc quidem scire, quod ne- 
» scias. » Alibi quoque eamdem seculi sui desidiam in 
hunc modum deplorat: «Loquendi facilitate interpre- 
» tamur audacter, quod nequaquam intelligimus.» (lib. 
1L in epist. ad Gal., in c.4.) Atque istud hominum ge- 
nus mille annis post Hieronymum superfuisse, testatur 
ac dolet Franciscus Ribera, unus e praestantissimis Di- 
vini Codicis interpretibus, iis verbis: « Cum Scripturam 
d ne a limine quidem salutarint, quam audacter eam 
» exponuntl quam libere pronunciant! quam multa te- 
» stimonia proferunt, quam multas figuras! nihil aliud 
» sonant, quam apostolos et prophetas. Videas vim Scrip- 
d turae verbis afferri, invitos prophetas citari, figuris fi- 
» guram et formam suam adimi, lacerari sacra verba, 
» et in alienos sensus detorqueri, in libris Divinis, et 
» cum plausu multorum excipi, quod in Terentio non 

r i 

» ferrent grammatici. De his dicitur: Visionem cordis 
» sui loquuntur, non de ore Domini. » (Comment. ma- 
jor. in XII. Proph., ad c. I. Osea?, n. 22 et 23.) * 
Nostris vero temporibus cum interpretes tam praeclari 
suppetant, diu cunctatus sum, et anceps de tantae molis 
labore suscipiendo, tandem his vere argumentis cessi. 
Interpretum magna et pretiosa volumina non alliciunt 

VII 


aut juvant plerosque eorum, quibus operam hanc meam 
consecro. Vos, inquam, Sacerdotes novi, eos libros quae- 
ritis, quibus -et emendis mediocre pretium, et legendis 
modicum tempus sufficiat. Praeterea, dum prima vobis 
cura est, ut esse debet, verbum DEI cum diligentia et 
attentione perlegere; digressiones longas et crebras mi- 
uime desideratis quae festinantibus et egentibus tempore 
plus impedimenti afferre, quam oblectamenti solent. 
Neque inter haec initia moralem aut allegoricum sensum 
petitis* contenti nunc literali, qui solus ceterorum basis 
est: vero enim sensu literali instructus, mentem loquen- 
tls DEI intelligit: eo autem destitutus, fluctuat etiam- 
num, nec certi quidquam habet, quo vel ipse nitatur, 
vel auditorem solide firmiterque teneat. Quid quod se- 
curus esse de sensu morali et allegorico, aut anagogico 
nemo potest, nec de illorum soliditate judicare, nisi qui 
literalem ante perceperit, e quo illos enasci necesse est? 
Literalem vero qui penetrat, ex eo moralem ceterosque 
elicere suo ipsius ingenio potest, etiam nemine sugge- 
rente. Id ergo mihi fuit propositum, ut vestro commo- 
do obstacula omnia tollerem, quae loquendi peregrinitas 
affert, quo minus perspicue Codex Divinus intelligi, et 
literalis ejusdem sensus deprehendi a quibuslibet possit: 
simul tamen brevitate tanta usus sum, quantamcumque 
res amplissima admittebat, quo parabiliorem vobis li- 
brum offerrem*. t ' . w' ! r > * 

Inclusi ergo hoc Lexico vocabula et modos loquendi 
omnes, quorum peregrinitas moram injicere legenti pos- 
set: ut proin ejus ope tam plane et expedite intelligi Vul- 
gata queat, quam si Libros Divinos in ipsis fontibus le- 
geres, primaevasque linguas penitus adimo comprehensas 
et memoriae praesentes haberes. Qua ratione consecutu- 
rum te haec duo polliceor, quae sunt vel maxima, ut et 
dubia illustrentur, et multi multorum errores a te aver- 

VIII PRjEFATIO. 

tantur. Intelliges, ut exemplis pauculis promissa confir- 
mem, quid sit dilatare phylacteria, Matth. XXIII, 5., nec 
in eorum opinionem incurres, qui phylacteria esse ve- 
stium cingula existimant. Scies hinc, quid sint lapides 
cineris, Is. XXVII, 9., et lapis caliginis , Job.XXVIIl, 
3., ac stanneus lapis, Zach. IV, 10. Vocabula Absconditus 
et Adeps docent quid sibi velint illa: De absconditis tuis 
adimpletus est venter eorum , Ps. XVI, 14.; et Adipem 
suum concluserunt, Ps. XVI, 10. Ea Christi verba. Ad- 
huc modicum lumen in vobis est, Joann. XII, 35., ple- 
risque videntur discipulos reprehendere, quasi minus 
dociles et obliviosos. Angeli pacis amare flentes apud 1- 
saiam,XXXllI, 7., vulgo caelestes genii esse creduntur, 
de mortalium peccatis dolentes. Si adieris Vocabula Mo- 
dicum et Angelus, alia omnia sfentire disces. 

Contra in iis, quae neminem lectorum morari posse 
videbantur, dissimulandum potius duxi, ne inutili copia 
volumen cresceret, et legentes non sine fastidio onera- 
ret. Plurima in utriusque legis volumine occurrunt, a 
latina quidem consuetudine abhorrentia, de quibus ta- 
men ambigere nemo hominum possit. Talia sunt quae 
subjicio: ln misericordiis autem tuis plurimis non feci- 
sti eos in consumptionem, nec dereliquisti eos. II. Esdr. 
IX, 31., nimirum, ob infinitam tuam misericordiam in- 
ter casus plurimos non es passus eos umquam consumi, 
nec illos deseruisti. Non fuimus subjectibiles illi .... era- 
mus incredibiles ad Dominum . Bar. I, 18. et 19. Non 
paruimus, non credidimus Domino. Aperi eis thesaurum - 
tuum, fontem aquce vivce, ut satiati, cesset murmuratio 
eorum , Num.XX, 6.; hoc est, ut satientur, et restincta 
- siti a querimoniis cessent. Invenit Tobiam discumben- 
tem, et eociliens, osculati sunt se invicem. Tob. IX. 8. 
Gabelus scilicet, ubi discumbentem Tobiam vidit, exi- 
liit gaudio, et ambo mutua sibi oscula tulerunt. Haec et 

PRiEFATIO. IX 

sexcenta similia, sunt illa quidem peregrina, non ejus 
tamen generis, ut moram injicere vel mediocri ingenio 
queant: atque ita, cum nec ad forum meum pertineant, 
nec interpretem alium desiderent, quam communem et 
insitum hominibus omnibus sensum, jure optimo sunt a 
me praetermissa. • * 

Neque illa praesentis instituti sunt, quorum obscuri- 
tas non a sermonis peregrinitate, sed a rebus ipsis proG- 
ciscitur. Cujusmodi bene multa in Apocalypsi, in Da- 
niele, in Jobo legimus: in quibus etsi verba latina he- 
braicis graecisque ex aequo respondeant, nova et integra 
de rebus ipsis disputatio nascitur. Non erat hujus opu- 
sculi, vela eo usque pandere: non haec praescriptus a me 
titulus comprehendit; neque vero ad formandos ab ora- 
tore sacro mores, quod est a me spectatum praecipue, 
ista singulare praesidium afferre solent. Ex quo et illud 
apparet, quam ' multum ab amplissimi Calmeti Dictio- 
nario Biblico meum hoc Lexicon discrepet: ille enim in 
eruditione historica totus est: ego verba et phrasin se- 
ctor. Si tamen baec ipsa lucis aliquid ab historia vel geo- 
graphia veteri poscere videbantur, occasioni nequaquam 
defui, sed nunquam immemor brevitatis. < .. 

< In explicandis nominibus hominum propriis eam mihi 
legem constitui, ut illorum dumtaxat significationem 
exponerem, quae cum ipsa narratione connectebantur* 
Sic de patriarcharum nominibus, quae certas ob caussas 
imposita fuisse narrantur, reddenda fuit originis ratio, 
ne lector in tenebris relinqueretur. Reliquam nominum 
propriorum turbam silentio involvi, paucissimis com- 
memoratis, quae ob singularem quamdam rationem id 
mereri visa sunt. 

Hebraismos aliquot frequentiores, ne plurimis locis 
repetere singillatim opus sit, semel hic indico. 

< I. Ubi nos epitheton seu adjectivum substantivo ad- 

jungimus, Hebraei substantivum geminum usurpare so- 
lent» Virga directionis , Ps. XLIV, 7., virga rectissima, 
sceptrum aequissimum. Vir sanguinum , II. Reg. XVI, 

7., vir crudelis, sanguinarius. Labia scientiae, Prov.XX, 

15., labia docta, seu scientiam proferentia. Mulier vir- 
tutis, Ruth 111, 11., mulier virtuti dedita. Vir dolorum , 
Is. LUI, 3., doloribus obrutus. Turris fortitudinis, Ps. 
LX, 4«, . turris validissima. Homo pacis meas . Ps. XL, 

10., amicus meus, familiaris. Panis impietatis, et vinum 
iniquitatis 9 Vrov. IV, 17., victus impie comparatus, ini- 
que partus. Vasa gloriae ejus, nimirum templi, I. Mach. 
II, 9., pretiosa templi supellex. Dominus pars haeredi - 
tatis meae, Ps. XV, 5., pars seu portio mea haereditaria, 
haereditas mea, non quasi bona praeter DEUM alia spe- 
ret aut cupiat, quod suspicari fortassis ex latino posses: 
sed solam totamque haereditatem DEUM expectat. Sic, 
ubi nos legimus, gemma gratissima, Prov.XVII, 8«, in 
fonte hebraico est lapis gratiae . 

II. Hebraei cum vocabulum geminant, sive substanti- 
vum id sit, sive verbum, rei magnitudinem, copiam, 
vehementiam per hoc significant. Sic nostros acervos 
plurimos, II. Par. XXXI, 6.; et alta profunditas, Eccle. 
VII, 25.; hebraica reddunt per acervos acervos, et pro- 
fundum profundum . Sic vanitas vanitatum , maxima, 
mera vanitas; canticum canticorum, poema nobilissi- 
mum, omnium praestantissimum. Sicut unguentum in 
capite, quod descendit in barbam barbam Aaron, Psalm. 
CXXXII, 2., unguentum liberaliter effusum in Aaronis 
caput, ut in totam undique barbam efiluat. Sanctus san- 
ctus sanctus Dominus DEUS exercituum , Is. VI, 3., id 

■v 

est, sanctissimus. Terra terra terra, Jer. XXII, 29., 
terra omnium optima, terra sancta. Gens et gens, una- 
quaeque gens, in urbibus suis, IV. Reg. XVII, 29. Per 
civitatem et civitatem, I. Esdr. X. 14., singulae avita- 

PRAEFATIO* XI 

tes; ex omnibus urbibus. In omni mense et mense , I. Ma- 

i « ■ 

ch. I, 61., singulis mensibus. Homo et homo natus est 
in ea, Ps.LXXXVI, 5., ingens hominum copia. Plorans 
ploravit , Thren. I. 2., vehementer ploravit. Castigans 
castigavit me Dominus , Ps. CXYII, 18., severe me ca- 
stigavit. Prcecipiendo prcecepimus vobis , Act.V. 28., gra- , 
viter, serio praecepimus. , . ’ 

III. Amant Hebraei pronomina pleonastica, seu solius 
elegantiae ergo attexta. Date Domino gloriam nomini 
ejus , I. Par. XXXVI, 29., tribuite gloriam nomini Do- 
mini. Beatus, cujus DEUSJacob adjutor ejus, Ps. CXLV, 
5., cujus adjutor est DEUS Jacob, ejus per pleonasmum 
adjicitur. Mons, in quo beneplacitum est DEO habitare 
in eo, Ps. LXVII, 17., Mons, in quo habitare DEO pla^ 
cet. Filii hominum, dentes eorum arma et sagiltce , Ps. 
LVI, 5., Dentes filiorum hominum sunt armorum instar 
et sagittarum. Misit Moysen servum suum, Aaron , quem 
elegit ipsum, Ps. CIV. 26., ubi particula ipsum per pleo- 
nasmum redundat. 

IV. Nonnunquam praepositio ante praepositionem po- 
nitur. Nec locutus est Dominus, ut deleret nomen Israel 
de sub coelo. IV. Reg. XIV, 27., ex omni regione sub 
caelo sita. Fulgur coruscans de sub coelo, Luc. XVII, 24., 
e nubibus, quae sub caelo sunt. De post fcetantes accepit 
eum, Ps.LXXVII, 70., DEUS Davidem elegit, cum oves 
foetas sequeretur: a gregis cura et obsequio eum ad re- 
giam dignitatem transtulit. Avertentur de post tergum 
Domini. Soph. I, 6., Contemnunt DEI legem, et ab eo 
avertuntur. De trans Jordanem, Matth. IV, 25., e regio- 
ne trans Jordanem. 

V. Verborum praeterita pro futuris, futura pro prae- 
teritis, et utraque pro praesenti, maxime in libris pro- 
pheticis, passim adhibent. Futurum item indicativi et 

imperativum saepe inter se permutant. Nocte vastatus 

% 


XII P R JE F A T I O. 

est murus Moab , conticuit. Is. XV, 1. ; vastabitur, con- 
ticescet. Periit sacrificium et libatio de domo Domini: 
luxerunt sacerdotes ministri Domini. Depopulata est re- 
gio , luxit humus, Joel. I, 9 et 10., peribit; lugebunt; 
populabitur; lugebit. DEUS ab Austro veniet , Hab. III, 
3., venit. Ante faciem ejus ibit mors: et egredietur dia- 
bolus antepedes ejus , ibid. v. 5., init; egressus est: si- 
cuti stetit et mensus est, aspexit et dissolvit, ac cetera 
quae sequuntur, tempore praeterito. Egestatem operata 
est manus remissa: manus autem fortium divitias parat, 
Prov. X, 4., operatur; eodem nimirum tempore, quo 
parat. DEUS omne, quod voluerit, faciet: et sermo il- 
lius potestate plenus est, Eccle. VIII, 3 et 4, facit , 
quemadmodum est. Vade, et congrega seniores Israel, 
et dices ad eos : Dominus DEUS patrum vestrorum ap- 
paruit mihi, Exod. III, 16., vade, congrega, dic. Consti-. 
tue super eum peccatorem , et diabolus stet a dextris ejus. 
Cum judicatur, exeat condemnatus: et oratio ejus fiat 
in peccatum, Ps. CVIII, 6 et 7., constitues, stabit, exi- 
bit, fiet. Ex quo vides, haec et similia sanctorum ho- 
minum dicta non tam optantium et imprecantium esse, 
quam vaticinantium et praemonentium. 

Vale jam. Lector Benevole, nostroque hoc labore 
fruere: quod quo securior facere, meaque fide niti fi- 
dentius possis, scito, me in colligendo hoc opere libris 
amplius quingentis usum, ex iisque selectissima hausis- 
se, quae tibi profutura offerrem. 

A, A» A. Vox dolentis est, et obsecrantis. Quoties apud nos le- 
gitur, bebraice est afiah , latino ah! ah! respondens. Deprecans 
et obtestans Jeremias, I, 6., et XIV, 15. dicit: A, a, a , Domine 
DEUS, id est: Obsecro Domine, Ah Domine ! Eodemque sensu 
Ezechiel IV, 14., etXX, 49., sive hebraice XXI. 5., Joelis 1. 15., 
additur dandi casus: A, a. a, diei , quasi dicas: Vae diei! Illustra- 
tur hic sensus ex Ezecb. IX, 8., et XI, 13., ubi cum hebraice 
idem illud ahah legatur, Noster vertit heu heu heu! 

A vel AB in Divinis Libris multiplicem habet usum a latina 
consuetudine alienum: significat enim 

1) Prae. Ad Hierosolymam dicitur, Ezecb.XVI, 52: Ficisti so- 
rores tuas peccatis tuis, sceleratius agens ab eis: justificatae 
sunt enim a te, id est, prae eis, prae te. Samariam et Sodomam, 

' quas Hierosolymae sorores appellat, sceleribus vicisti: te enim 
justiores illae sunt. Quid habet amplius sapiens a stulto? Ec- 
cle. VI, 8., videlicet, prae stulto. De publicano poenitente: descen- 
dit hic justificatus in domum suam ab illo , Luc. XVIII, 14., 
prae illo, nimirum tumido Pharisaeo. Moyses, pro populo suo ro- 
gans, Exod. XXXI II, 16., a DEO precatur: ut glorificemur ab 
omnibus populis, idest prae omnibus. De infinita DEI sapientia: 
a mari enim abundavit cogitatio ejus, et consilium illius ab 
abysso magna , Eccli. XXIV, 39.; quia facilius singulas maris 
guttas numeraveris, et immensam illam aquarum molem exhau- 
seris, quam ejus consilia penetraris. Existimo enim nihil me 
minus fecisse amagnis Apostolis , II.Cor.XI,5.,etXII,l 1., eo- 
dem sensu: nihil enim minus sum ab iis, qui sunt supra modum 
Apostoli. Non minora egi, nec minor fui, quam Apostolorum 
praecipui: non est cur prae illis parvum me quisquam existimet. 

2) Coram . David de se: neo impie gessi a DEO meo, Psal. 


2 ABBA — ABBREVIATIO. 

XVII. 22. Hebraismum solvunt Chaldaica, quae aperte habent: 
coram DEO meo. Huc revoca illud: ventus autem egrediens 
a Domino, arreptas trans mare coturnices detulit, Num. XI, 
31., imperante Domino, coram illo. Proclamate ad Dominum: 
erit enim memoria vestra ab eo qui duxit vos, Baruch IV, 27. 
Si DEUM, qui per media pericula vos semper duxit, implorave- 
ritis, vestri apud illum memoria non peribit. 

3) Praeter, extra. Sic Psaltes: et a te quid volui super ter - 
ramf Psalm.LXXII, 25. Non est in hebraico prae te, sed tecum: 
purioris autem amoris est, non tantum nihil prae DEO cupere, 
sed ne quidem ullum aliud bonum praeter ipsum desiderare. 

4) Propter. Siracides monet: Super filiam luxuriosam con- 
firma custodiam: nequando faciat te in opprobrium venire 
inimicis, a detractione in civitate, et objectione plebis, Eccli. 
XLU, 11, propter publicam domus tuae infamiam, et plebis con- 
vicia. Et XXXVIII, 18., cum dixisset: Fac luctum secundum 
meritum ejus (mortui) uno die, vel duobus, propter detractio- 
nem; v. 19. pergit: A tristitia enim festinat mors, et coo- 
perit virtutem, et tristitia cordis flectit cervicem. Luge mor- 
tuum, prout ejus meritum postulaverit, uno alterove die, ne po- 
pulo sermonem praebeas; cave tamen, ne luctum diutius protra- 
has: immodica enim tristitia mortem accelerat, vim animi op- 
primit, et corporis vires infringit.^6 ira Domini non habita- 
bitur , sed redigetur tota in solitudinem, Jer. L, 13. Neuti- 
quam prophetae sententia est: ira Domini Chaldaeam non habita- 
bit; imo incumbet illi gravissime, et supra eam requiescet: atque 
propter hanc Domini iram Chaldaea ab hostibus vastata non ha- 
bitabitur, sed in locum desertum tota convertetur. 

Abba. Vox Christi in horto orantis, Mare. XIV, 36. Nos quoque 
Apostolus clamare dicit Abba, Rora. VIII, 15, et Gal. IV, 6. Ubi- 
que explicatio vocabuli additur: Pater. Ne quis fallatur cum 
multis, Abba non est hebraicae linguae, sed syriacae, qua nimirum 
Christus et Apostoli, ut omnes Hebraei celeri post captivitatem 
utebantur, hebraica solis literatis relicta. Hinc ecclesiasticum 
vocabulum Abbas. 

Abbreviatlo. Minatur Isaias X, 23: Consummationem enim 
et abbreviationem Dominus DEUS exercituum faciet in 
medio omnis terrae. Ex universa terra congregabit paucos, sed 
bonos, qui ad ipsum toto animo convertantur. 


ABBREVIO — ABIES. 3 

i . 

Abbrevio. Ecce non est abbreviato, manus Domini, ut sal- 
vare nequeat, Is. LIX, t. Non est imminuta DEI potentia. Si- 
milis huic est locus Michaeaj,II,7. Numquid abbreviatus est spi- 
ritus Domini? an infinita ejus bonitas exhausta est? At Is. X, 22, 
non ad solatium, sed ad terrorem et comminationem hoc voca- 
bulum perlinet : consummatio abbreviata inundabit justi- 
tiam. Quod ab Apostolo, Rom. IX, 28., sic repetitum est: Ver- 
bum enim consummans et abbrevians in aequitate. DEUS hoc 
verbum, hanc rem a se praedictam, consummabit seu perficiet, 
teque, o popule prave, justo supplicio ad paucitatem rediget, in- 
undantibus terram calamitatibus, ac Divinam ejus justitiam ma- 
nifeste declarantibus. Isaiae praedictio impleta est, Sennacberibo 
Judaeam depopulante; Pauli, Tito gentem ipsam cum Hierosolyma 
et regno propemodum exscindente. Alius est hujus verbi sensus, 
Dan. IX, 24: Septuaginta hebdomades abbreviatx sunt super 
populum tuum , donec nimirum adveniat Messias, sive unga- 
tur Sanctus sanctorum . Significat Gabriel, benignissimum 
DEUM, tumDanielis,tum sanctorum hominum aliorum precibus 
exoratum, ob bas ab aeterno praevisas decrevisse Messiam mit- 
tere citius, quam iis non praevisis missurus fuisset. 

Abductio. Contra immoderatam in aerumnis tristitiam ita seri- 

* » Vv. f \ \ , ■ V « ^ ' -J „ ±1, 

bit Sapiens: In abductione permanet tristitia . Et substantia 
inopis secundum cor ejus, Eccli. XXXVIII, 20» ld intelligas li- 
cet, cum vel dilecti capitis funus effertur, vel gravis alia cala- 
mitas incidit; sive homo, sive res, invito ac dolenti tibi subdu- 
catur. Si tu propterea te ab hominum societatem abduxeris, hoc 
ipsum tristitiam nutriet. Atqui scito, talem esse miseri vitam, 
qualis est animus; hilarem ac placidam, si sequo animo haec ex- 
ceperit; sin minus, acerbam et aegritudine intolerabilem. 

Abel. Hebraice est Hevel , et in pausa Havel: quod idem est 
ac vanitas . Eos, qui Abel interpretantur luctum, opportune 
admonet Georgius Wicelius in Onomastico Christiano, Classe I.„ 
Voc. Abel, id verum fuisse futurum, si prima ejus nominis lite- 
ra esset aleph, ut in urbe illa, cujus mentio fit I. Reg. VI, 18. 
Jbel autem Adami filius primam literam he habet. 

Abeo. David in ipso limin eiBeatus vir, qui non abiit in con- 
silio impiorum, Psal. I, 1. Beatus, qui prava suadentibus im- 
piis morem non gerit. 

Abies. Abietes vocantur Hebraeorum pontifices et sacerdotes 

in admirabili illo vaticinio de excidio templi et gentis propter 
repudiatum et occisum Messiam, Zach.Xl.l. sqq., cujus loci i- 
nitium, tum propter summam majestatem et eloquentiam, tum 
propter aliquam allegoriae obscuritatem, hic libet exponere. Sub 
Libani nomine templum propheta alloquitur bis verbis: Aperi 
Libane portas tuas , et comedat ignis cedros tuas. Ulula a- 
bies , quia cecidit cedrus. Quoniam magnifici vastati sunt : 
ululate quercus JBasan , quoniam succisus est saltus muni- 
tus. Quid portas claudis, o templum et urbs rebellis, advenienti . 
Romano? aperi, aperi aditum 1 quod quia recusas facere, jam 
ille vi perfringet claustra, et cedros tuas ac te flammis absu- 
met. Cedri (principes gentis) ceciderunt, et in cineres abierunt. 
Et vos ergo, Abietes! (Sacerdotes) illis minores, ululate, et exi- 
tium praesens agnoscite: vastatis enim procerum sublimissimis, 
quae alia superesse vobis fortuna potest? Vos quoque ululate, ro- 
bustae quercus Basan ! ( erat ille tractus quercubus conspicuis 
celeber) viri opulenti per omnes regni provincias, ululate! quo- 
niam saltus ille munitus, urbs ipsa regia, jacet ac squallet, par 
interitus vos quoque manet. 

Abjicio. De homine improbo et fraudulento Ecclesiasticus, 

«. XXVII, 25: Annuens oculo fabricat iniqua. Et nemo eum ab- 
jiciet. id est, ex fonte graeco, qui solus in boc libro superest: 
nemo eum a dolosis et clandestinis suis machinationibus dimo- 
vebit.' 

Ablmdech. MagousBasilius,hom. in Ps.XXXIII., ad ejus titu- 
lum, in quo Acbis rex Gethaeorum apellatur Abimelecb, haec ha- 
bet: Achis fuisse nomen hominis, Abimelecis dignitatis: omnes 
enim reges appellatos fuisse Abimelechos, ut apud Bomanos qui 
rerum potirentur omnes Caesares et Augustos, et in Aegypto 
Pharaones: nam et Abrahamo conjungi Abimelecbum, et Isaaco 
et hic rursum Davidi. 

Ablactatus. Professus David non appetere se magna et admi- 
randa, viribusque suis majora, addit Ps. CXXX, 2: Si non humi- 
liter sentiebam, sed exaltavi animam meam: sicut ablactatus 
est super matre sua , ita retributio in anima mea. Si mode- 
ste de me non sensi, si elatus sum animo: priver omni solatio, 
infanti similis, cui mater lac in perpetuum subducit. 

Abominatio. Pro falsis diis abominationes dixitMoyses, intre- 
pide ad Pharaonem ipsum ita loqui ausus: abominationes enim 

Aegyptiorum immolabimus Domino DEO nostro. Ex.VHI,26. 
Immolaturi euim erant Israelitae animantes eas, quas Aegyptii 
per abominandum scelus pro diis adorabant. Eodem loquendi 
modo et alii prophetae utuntur. 

Abra. Judkh VIII, 32., et deinceps hoc libro aliquoties. Ancil- 
lam significat, vox nec latina , nec hebraica, sed graeca , etiam 
profanis auctoribus usurpata, Pausaniae, Menandro, Jamblicbo. 

Abram. Ita pater omnium credentium appellatus est, donec 
ejus nomen innovavit DEUS: Nec ultra vocabitur nomen tuum 
Abram: quia patrem multarum gentium constitui te. Gen. 
XVII, 5. Abram hebraice, ex av seu ab, et ram conflatum, est 
Pater excelsus: Abraham , ex eodem principio, et rav (multus) 
ac hamon (populus) recisis extremis literis, Pater Multarum 
Geutium. 

Abscindo. Isaias, Propheta Evangelicus, in celeberrimo illo 
de Christi morte vaticinio, LI1I, 8: quia abscissus est de terra 
viventium, ingeniose Messiam comparatione tacita ostendit si- 
milem, nobilissimo flori, quem tum maxime fulgentem invida ma- 
nus abscindit, ut post ereptam hujus terrae usuram marcescat. 
Sed insignis hujus loci contextum Voc. Angustia paulo pluribus 
illustrabo , praesertim qua ratione particula quia ad praeceden- 
tem hoc ipso versu generationem ejus referri possit. 

Absconditas. Diverso sensu usurpatur: nam 

1) Abscondita DEI, sunt thesauri ac divitiae, quas ille in inti- 
mis terrae visceribus , et sinu maris recondit. De absconditis 
tuis adimpletus est venter eorum. Ps. XVI, 14. Impii opibus 
abundant, impleti et satiati sunt bonis atque fortunis. 

2) Absconditum tempestatis, est Divina populi electi defensio 
in Erythraei maris trausitu. In tribulatione invocasti me, et li - 
bei'avi te: exaudivi te in abscondito tempestatis, Ps. LXXX, 
8.; cum nimirum DEUS e periculosissima procella suos liberavit, 
et insectantem exercitum Aegyptiorum demersit. Sunt, qui hoc 
loco tempestatem intelligant io Sina monte coortam, cum antela- 
tam a Deo legem coeperunt, audiri tonitrua, ac micare fulgu- 
ra, et nubes densissima operire montem, clangorque buccinae 
vehementius perstrepebat. Ex. XIX, 16. Verum eo tempore po- 
pulus in tribulatione non versabatur , nec DEUM invocaverat: 
neque hic illum seu liberavit , seu exaudivit . 

3) Absconditum faciei Divinae , est intimum sacri tabernaculi 

penetrale. Abscondes eos in abscondUo fdciei tux a contur- 
batione hominum: proteges eos in tabernaculo tuo a contra ? 
dictione linguarum. Ps. XXX, 21. 

4) Absconditum peccatum, non utique, quod oculos DEI la- 
teat, sed in diem judici suppliciique dilatum. Colligata est ini- 
quitas Ephraim, absconditum peccatum ejus . Os. XIII T 12. 
Quasi acta quaedam judicialia de lsraelis criminibus confecta sint, 
et in fascem colligata, ac abdito quodam loco in judicii tempus 
reposita. Allegoria praestans, affinis illi: Nonne hxc condita sunt 
apud me, et signata in thesauris meis ? Deut. XXXII, 34. Hic 
est infelicissimus e peccatis thesaurus, de quo gentium doctor: 

\ Thesaurizas tibi iram in die irx. Rom. II. 5. 

5) Abscondita consolatio, Os. XIII, 14., non est solatium occul- 
tum, sed solatii privatio. Neque haic jam DEI vox est, sed ipsius 
prophetae: qui post gloriosum illud oraculum, Messiae nomiue e- 
ditum, Ero mors tua o mors, morsus tuus ero inferne; ipse 
de se addit: consolatio abscondita est ab oculis mm.Olim, in- 
quit, a Messia mors superabitur: at nunc eo solatio caremus: 
triumphat illa ceu tyrannus, et conjunctissimos quosque divellit. 
Inter fratres dividet , v. sq., videlicet in irruptione hostili, quam 
Oseas vaticinatur. 

Absorbeo. Absorpti sunt juncti petrx judices eorum. Au- 
dient verba mea,' quoniam potuerunt . Ps. CXL, 6. Injusti eo- 
rum judices e saxis praecipites agentur, et sic barathro hausti 
peribunt. Etinam vero illi audirent (hebraismus est usitatissi- 
mus, futurum pro imperativo, audient pro audiant) utinam au- 
dirent in tempore haec mea monita, amica, et salubria. Quoniam 
potuerunt non refertur ad judices, sed ad verba: de quibus he- 
braice et graecc dicitur, suavia fuerunt; in Vulgata, 
sunt potentia, efficacia, utilia, si modo a perversis audiantur. 
Componere utrumque licet, si dicamus, verba amica, et salubria; 
amica, quia suavia; salubria, quia potentia. Emmanuel Sa, vir 
gravis, et breviloquentiae amantissimus, omittendam tamen hoc 
loco non duxit illius ineptiam, qui verba ista prophetica in im- 
modicos vini potatores detorsit : hos, inquiebat, petra manet, 
podagra nimirum et chiragra, quae artus atterat, et absorbeat: 
sero id audient et intelligent, quod audire nunc recusant, quo- 
niam potaverunt. Exemplum eloquentiae, non sacrae sed teme- 
rariae, quae Divinas voces quoquoversum trahere non dubitat. 

Absque. Saepius idem est ac praeter .absque me non est DEUS. 
Is. XLIV, 6. Numquid est DEUS absque me? ibid. v. 8. Abs - 
que me non est. Ego Dominus. XLV, 6. Non est absque te 
DEUS. ibid. v. 14. Oculus non vidit , Deus absque te, quae 
praeparasti expectantibus te, LXIV, 4. Tu solus nosti, quanta 
sint bona, expectautibus te iu caelo parata. 

Abstergo. Livor vulneris absterget mala: et plagae in secre- 
tioribus ventris. Prov. XX, 30. Sicut vulnus numquam sanatur 
penitus, nisi humore peccante per suppurationem exhausto; ita 
intimam sapientiae disciplinam tum demum percipimus, cum res 
adversae nos exercent. 

Abstineo. In novissimis temporibus discedent quidama fi- 
de, attendentes spiritibus erroris, et doctrinis daemoniorum: 
in hypocrisi loquentium mendacium , et cauteriatam haben- 
tium suam conscientiam: prohibentium nubere, abstinere a 
cibis quos Deus creavit ad percipiendum cum gratiarum a - 
ctione fidelibus. I. Tim. IV, 1. sqq. Cave nectas prohibentium 
abstinere ut prohibentium nubere. Prorsus contrarium in haere- 
ticis his damnat Apostolus, quod licitorum etiam ciborum usu 
prohibituri sint asseclas. Deest ante verbum abstinere, per el- 
lipsin graecis scriptoribus non infrequentem, dicentium s&u ju- 
bentium. . - 'c 

* . « • 

Absumo. Absumat (al .assumat) ebria sitientem,l)eul.XXlX, 
19. More hebraico, intelligenda est e versiculo superiore nega- 
tio: quam LXX. aperte repetunt, et metaphoram suo more' sol- . 
ventes, ita vertunt: ne sceleratus insontem simul perdat. Noli 
credere impune tibi abiturum, si pravae tuae cupiditati obsequa- 
ris: ne forte (bae particulae praecesserunt v. 18.) ne forte scele- 
stus hominem adhuc sobrium et probum exemplo aut verbo se- 
ducat (en assumat), et in eamdem secum poenam ac interitum 
trahat (en absumat). • v 

Abyssus. Eam definit Beatus Joannes Damascenus, 1.2. de Or- 
thodoxa Fide, c. 9: Abyssus quippe nihil aliud est, quam in- 
gens quaedam aquae copia, cujus finis nullo pacto ab homi- 
nibus percipi queat. Accipitur . : 

1) pro mari. Diluvii tempore rupti sunt omnes fontes abyssi 
magnae. Gen. VII, 11. Aperta sunt omnia aquarum receptacula, 
quae terrarum orbi Oceanum infunderunt. Eodem sensu Psalmus 
GUI, 6. sqq. Abyssus , sicut vestimentum, amictus ejus; (non 


8 'v ABYSSUS. . 

DEI, sed terrae, de qua rersu praecedente:) super mordes sta - - 
bunt aquae. Ab increpatione tua fugient , a voce tonitrui tui 
formidabunt. Ascendunt montes , et descendunt campi , in lo - 
cum: quem fundasti eis. Terminum posuisti quem non trans - 
gredientur: neque convertentur operire terram. Quod initio 
hujus loci in futuro dicitur, sensu praeteriti accipiendum est, - 
more Hebraeis perpetuo, praesertim in poeticis ac propheticis. 
Optime D. Augustinus, Couc. 2. in hunc Ps., factum in diluvio 
censet: tunc enim mare sicut vestimentum universam tellurem 
involvit, et altissimorum etiam montium cacumina aquae supe- .. 
rarunt. Sed quamprimum Divina vox ceu tonitrui insonmt, ju- 
bens aquas se recipere, fugerunt undae, ac veluti trepidantes lo- 
cum deseruere. Eo tempore ascenderunt montes, prout suum 
cuique spatium DEUS rector omnium designavit. Aquis vero idem 
posuit terminum quem numquam deinceps transirent, terram 
nullo iterum seculo inundaturae. Est et alia horum versuum ex- 
plicatio, de primis ipsis terrarum incunabulis, quo tempore DEUS 
orbem hunc et maria separavit: sed haec sententiadifficultatibus 

implicatur. ' ' 

2) Pro humore terram liberaliter irrigante. Moriturus Jacob, 
dum Josepho filio bene precatur, inter alia inquit: Omnipotens 
benedicet tibi benedictionibus coeli desuper , benedictionibus 
abyssi jacentis deorsum. Gen. XL1X, 25. Caelo terraque illi a- 
bundantiam aquarum promittit, et fertilissimum solum, quia tum 
roris ac imbrium, tum fontium et amnium copia gavisurum. 

3) Pro copiosis et gravibus aerumnis. Abyssus abyssum invo- 
cat, in voce cataractarum tuarum. Omnia excelsa tua , et 
fluctus tui super me transierunt. Psal. XL1, 8. Calamitas ca- 
lamitatem excipit, te cataractas laxante, et aerumnas in me im- 
mittente: quarum gurgites et fluctu9 universi me obruerunt. 

4) Pro amplis divitiis per multos annos repositis. Haec osten- 
dit mihi Dominus DEUS: et ecce vocabat judicium ad ignem 
Dominus DEUS: et devoravit abyssum multam, et comedit 
simul partem. Amos VII. 4. Vocavit DEUS regnum Juda ad ju- 
dicium, et illud punire decrevit igne. Ignis hic fuitNabuchodo- 
nosor, qui opes regni Judaici immensas consumpsit, et post ur- 
bes ceteras denique ipsam Ilierosolymam ac templum cremavit, 
quae pars propria seu haereditas Domini erat. Consternatus Amos 
rogat hic, ne iratus Dominus totam gentem funditus deleat: quod 

evitari jam post tale exitium videbatur non posse. Misertus est 
Dominus super hoc: Sed et istud non erit , dixit Dominus 
DEUS. v. 6, id est: Non delebo penitus Judam. Quod tum appa- 
ruit, cuin DEUS LXX annorum captivitatem per Cyrum solvit 
Regnum Assyrium Ezechiel (XXXI, 3.) comparat sublimi et fron- 
dosae cedro, et v.4. allegoriam ita prosequitur: Aquae nutrierunt 
illum, abyssus exaltavit illum: flumina ejus manabant in cir - 
cuitu radicum ejus. Aquae hae abyssi sunt opes plurimae et in- 
exhaustae, quibus innutritum id imperium ad tantam altitudinem 
se extulerat. Flumina sunt actae ex hostibus praedae, ac tributa 
tot populorum, quibus affluebat. 

Accedo. Accedet homo ad cor altum :et exaltabitur DEUS. 
Ps. LXIII, 7 et 8. Cor altum, ut ex hebraico Gt perspicuum, est 
cor profuudum. Machinatur homo clam fraudes apud se: sed 
omnibus ejus consiliis superiorem se DEUS ostendit, dum ea de- 
struit. Ideo sequitur, intentata ab iliis vulnera fuisse irrita, et 
sagittis similia, quas puer imbelli manu jacit. Sagittae parvulo- 
rum factae sunt plagx eorum, v. 8. 

Accendo. Rebellibus contra Messiam Judaeis ita DEUS minatur: 
Ecce vos omnes accendentes ignem, accincti flammis ambu- 
late in lumine ignis vestris et in flammis, quas succendistis : 
de manu mea factum est hoc vobis, in doloribus dormietis , , 
Is. L, II. Hieronymus, in explicandis Scripturis Doctor maxi- 
mus, baec de iis malis interpretatur, quae Judaeis ab Romanis il- 
lata ad ipsius usque tempora sustinebant. Ecce vos omnes, qui 
incendium ferale adversus Dominum et adversus Christum ejus 
excitastis, miseriarum flammis conspicui circuite, et in exilio ae- 
terno errate. Tam luculenta erit poena baec, quae ad Gnem usque 
seculorum vos uret, ut intellecturi sint omnes, me solum ejus 
auctorem esse. His in doloribus perpetuo recubabitis. Sic enim 
est hebraice: recumbetis, habitabitis . 

Accingo. Yarie legitur. 

1} Accinctus populus. Ut ascendam ad populum accinctum 
nosfrwm.Hab.llI, 16. Militare Hebraeis esi hocvocabulum: quare 
accinctus populus illis idem est, qui nobis armatus. Hoc loco vi- 
dentur omnium optime intelligi majores gloriosi jam pridem 
mortui, duces olim fortissimi, Moyses, Josue, Gedeon, Samson: 
ad quos migrare propheta cupiat. 

2) Accincti colles. Exultatione colles accingentur. Ps.LXIV, 

13. Hebraismus poeticus. Vestientur colles latto gramine, herbis 
salubribus et medicis, segete, pomis, uvis: quorum aspectu in- 
colae exultent. 

3) Accincti sacerdotes. Accingite vos, et 'plangite sacerdo- 
tes, ululate ministri altaris. Joel. 1,13. Accingite vos sacco: 
est enim in hebraico idem verbum, quod ante v. 8, ubi nomen 
sacci additur, et Noster quoque vertit: accincta sacco. 

4) Non accincti in sudore. Sacerdotibus et Levitis praecipitur: 
Non accingentur in sudore. Ez. XLIV, 18. Non violenter, ut 
habent LXX.,nonlam arcte astringentur, ut sudent, ne videlicet 
minus idonei altaris ministeriis efficerentur. 

Accusatio. Quid supervenit tibi in beneplacito Altissimi? 
sive decem , sive centum , sive mille anni. Non est enim in in- 
ferno accusatio vitae. Eccli. XLl, 6. sq. Docet Siracides, non 
esse anxie attendendum, quot vitae annos nobis Divina providen- 
tia destinaverit: neque enim, inquit, in tumulo (eum plerumque 
significat infernus , ut suo loco dicam) neque enim post mortem 
propter vitae brevitatem aut longitudinem sive accusaberis, sive 
damnaberis: una erit quaestio, quam recte sis usus temporis spa- 
tio, qualecumque tibi concessum fuerit. 

Acedio. Stultum vitari jubet Sapiens: deflecte ab illo, et in- 
venies requiem, et non acediaberis in stultitia illiusk Eccli. 
XXII, 16. Non afficieris taedio et molestia per illius insipientiam. 

Acervus. Impii Galaaditae et Galgalitae, relicta veri DEI reli- 
gione, vitulum adorabant: et eorum exemplo inducti Judaei vicini 
et ipsi a DEO desciverant. IIos ut deterreat Oseas, ait: Si Ga - 
laad idolum, ergo frustra erant in Galgal bobus immolan- 
tes : nam et altaria eorum quasi acervi super tulcos agri. 
Os. XII, 11. Nonne videtis, frustra implorari bruta baec numina? 
Fuit suum Galaadilis idolum: attamen et illi, et Galgalitae, incas- 
sum suis vitulis immolaverunt. Primi ab hostibus obtriti subt:alta- 
ria eorum prostrata, urbes eversae, solum nudum est, et disjecta 
ipsorum altarium saxa sulcos agrorum totis acervis operiunt. 

Acetum. Acetum in nitro, qui cantat carmina cordi pessi- 
.mo. Prov. XXV, 20. Ut acetum vim nitri imminuit ac dissolvit, 
sic peritorum sermones et sapientum dicta morbos animi levant, 
sive in tristitiam, sive iram, sive aliam quamcumque turbulentam 
in se affectionem persentiscat. 

Acharis. Homo insuavis, insulsus, absque gratia. Graeca vox. 

Homo acharis quasi fabula vana, in ore indisciplinatorum 
assidua erit. Eccli. XX, 21. Inanes illius nugae, et una ipse, per 
otiosorum hominum ora perpetuo traducentur: fabula erit. 

• Achor. Yallis Achor inter' promissiones laetissimas nominatur, 
tum Is. LXV, 10., tum Os. II, 15. Memoria lapsi sunt illi Inter- 
pretes, qui vallem hanc prope urbem Hai ab homine lapidibus 
ibidem obruto nuncupatam scripserunt: is enim Achan, non A- 
cbor dictus est. Achor ipsa vallis est appellata. Focatumque 
est nomen loci illius , Fallis Achor . Jos. VII, 26, quod unius 
hominis furtum eo loco populum universum turbasset: ut ibidem 
dicitur v. 25. Achor autem hebraice turbatio est. Profecto ad 
aperiendam spem, ut Oseas loco dicto loquitur, nihil magis va- 
let, quam quae nos agunt ac turbant. 

Ad. Particula haec ab usu latino recedit, dum ponitur 

1) Pro apud. Ad me ipsum anima mea conturbata est . 
Ps. XLt, 7. apud me ipsum, in me ipso, intra me. 

' 2) Pro de. Paulus de cognitore omnium DEO: Omnia autem 
nuda et aperta sunt aculis ejus, ad quem nobis sermo. Iiebr. 
IV, 13. id est, de quo loquimur. 

3) Prodalivo. Ad DEUM formidolosa /aw^afio.Job.XXXVIl, 
22. DEO laus debetur, plena tamen reverenti formidine, propter 
summam ejus majestatem. 

4) Pro ablativo. De DEO scribitur Is. LXIII, 12: Qui eduxit 
ad dexteram Moysen brachio majestatis sux , id est, appre- 
hensa ejus dextera. 

Adadremmon. In die illa magnus erit planctus in J er u- 
salem, sicut planctus Adadremmon incampoMageddon!Lsz\x. 
XII, 11. lntelljgitur luctus ille acerbissimus et publicus omnium 
regni ordinum, quem mors Josiae regis in campo Mageddo occisi 
exGitavit. II. Par. XXXV, 22. Adadremmon nomen est oppidi in. 
eo campo siti. - / 

Adaequo. Fitis frondosa Israel, fructus adxquatus est ei: 
secundum multitudinem fructus sui multiplicavit altaria, 
juxta ubertatem terrx sux exuberavit simulacris. Os. X, 1. 
Uvarum copia respondit amplitudini vitis: pro majestate regni 
crevit opurn magnitudo, hominum multitudo. Verum quo feli- 
, cior, eo sceleratior fuit ingratus Israel,, profanis aris et simula- 
cris omnia contaminans. > 

Adam* Nomen et primi hominis proprium, et omnium appel- 

lativum: Adam enim Hebraeis idem est, quod Latinis homo . Ut 
graecum Anthropos, ita hebraicum Adam , tam feminini, quam 
masculini est generis: unde illud Gen. V, 2. Masculum et fe- 
minam creavit eos , et benedixit illis: et vocavit nomen eo- 
rum Adam, in die quo creati sunt. Ubi vides Evam quoque ap- 
pellari Adam. Lex Adam, II. Reg. VII, 19., est lex hominis, hu- 
manitatis lex communis. Subobscurus est locus Zach. XIII, 4 et 
5, qui hunc in modum contexitur. Dixerat (v. 2.) DEUS, se pseu- 
doprophetas omnes extirpaturum ; proposita (v. 3.) poena capi- 
tis, si quis prophetae nomen falso arrogare sibi ausus esset. Metus 
tam certi supplicii, vel ab ipsis parentibus filio (v. 3.) intentan- 
di, efficiet ut nemo jam audeat tanto mendacio populum fallere, 
ac severo habitu, hirsuto pallio ( pallio saccino , v. 4.) prophe- 
tam simulare: sed unusquisque simpliciter de se confitebitur, se 
idiotam esse, hominem unum de multis, exemplo primi parentis 
Adarai agriculturae addictum.. Nec operientur pallio saccino, 
ut mentiantur. Sed dicet.Non sum propheta,homo agricola e- 
go sum: quoniam Adam exemplum meum ab adolescentia mea . 

Additamentum. Moabitis quorum urbs insignis erat Dibon, 
denunciat propheta: Ponam enim super Dibon additamenta ; 
his, qui fugerint de Moab, leonem et reliquiis terrx. Is. XV, 9. 
Addam plagas plagis: in reliquias Moab, quae gladium Chaldaeo- 
rum evaserint, immittam leones; seu veros intelligit, seu leonum 
nomine milites hostiles, qui fugitivos intercipiant. 

Addo. Jurantis est et imprecantis: Haec faciat mihi (vel etiam, 
tibi) Dominus, et haec addat. SicDavid: Bxc faciat mihi DEUS , 
et hxc addat, si ante occasum solis gustavero panem vel a- 
liud quidquam. II. Reg. III, 35. Sic Heli ad Samuelem: Ora 
te, ne celaveris me: hxc faciat tibi Deus, et hxc addat, si 
absconderis a me sermonem. I. Reg. III, 17. Graves poenas de* 
me (de te) DEUS expetat, si quid gustavero, si obstinate silueris. 

2) Est et adverbium: ut cum terram Israel alloquitur DEUS, 
incolas ei novos post captivitatem promittens: eris eis in hxre - 
ditatem, et non addes ultra ut absque eis sis. Ezech. XXXVI, 
12.Numquam deinceps possessoribus Hebraeis carebis; non ite- 
rum tui a te abducentur. 

* * 4 

Adduco. Sion lugens ait: omnes inimici mei audierunt 
lum meum; Ixtati sunt, quoniam tu fecisti: adduxisti diem 
consolationis , et fient similes mei . Thren. 1, 21. Adduxisti 

pro adduces, ut passim, stylo Hebraeorum poetico. Aderit dies, 
quo me consoleris, et inimicos meos eadem ferre coges, quibus 
me nude oppressam inter se gratulantur. 

Adeodatns • Da v i d i s bella contra Philisthaeos enumerans sacer 
historicus inquit: Tertium quoque fuit bellum in Gob contra 
Philisthaeos , in quo percussit Jdeodatus filius Saltus polymi- 
tarius Bethlehemites Goliath Gethxum, cujus hastile hastx 
erat quasi liciatorium texentium . II; heg. XXI, 19. Facinus 
tam memorabile, et Davidis cive dignum, narratur iterum 1. Par. 
XX, 5., iisdem pene verbis, nisi quod percussisse dicitur fratrem 
Goliath Gethaei, ejusdem videlicet nominis cum gigante illo, 
quem olim Davidis-funda dejecerat:Sed cujus tandem Saltus, in-' 
quiens, bic filius est? autuude nomen latinum homini Betblebe- 
mitae? Equidem hebraice utroque loco Elehanan dicitur, filius 
, Jaare sfve Jair: Elehanan autem Hebraeis DEUM miserantem, 
ejusque gratiam, Jaar sylvam aut saltum significat. Interpres 
ergo noster idem fecit, quod in Germania factum olim videmus, • 
ut, quorum majores lingua vernacula Beck et Weber appellati 
erant, Pistorios ac Textores se nuncuparent, sensu conservato, 

■ non syllabis. 

Adeps. Pars optima sacrificii adeps erat, et idcirco separari 
Domino jubebatur. Unde ingeniosum illud et sublime Davidis e- 
Jogium: quasi adeps separatus a carne , sic David a filiis 1- 
srael. Eccli. XLVI1, 2. 

2) Adeps frumenti, Hebraeis eodem sensu, quo Latinis flos fa- 
rinae, frumenti siliginis. Cibavit eos ex adipe frumnenti. Psal. 
LXXX, 17. DEUS populo suo, primum per deserta proficiscenti 
Manna caelestem panem, deinde frumentum lectissimum in felici 
Palaestinae solo admensus est. Qui versiculus priori sic adnecti- 
tur: Inimici Domini mentiti sunt ei: et erit tempus eorum 
in secula, v. 16. Et cibavit eos ex adipe frumenti: et de pe- 
tra meile saturavit eos. v. 17. Ingratus populus datam DEO fi- 
dem non praestitit, dignus propterea suppliciis in secula perfe- 
rendis: cum beneficus Dominus cibum ei et potum tam admiran- 
dum praebuerit, eumque in regionis fertilissimae dominatu loca- 
verit. De Meile suo loco plura. De adipe frumenti redit mentio, 
Ps. CXLVII, 3: Qui posuit fines ttios pacem , et adipe fru- 
menti satiat te. Qui effecit, o Jerusalem, ut omni ex parte frua- 
ris pace, quique te flore frumenti satiat. 

3) Adeps conclusus. De inimicis suis David queritur, arctis 
tum rebus suis ingemiscens: Adipem suum concluserunt : opi- 
bus ac deliciis saginati, mihi misericordiae viscera occluserunt. 
Ps. XVI, 10. 

4) Ex adipe iniquitas. Prodiit quasi ex adipe iniquitas eo- 

rum: transierunt in affectum cordis . Ps. LXXIi, 7. Hoc in 
eamdem sententiam, cujus illa sunt: Incrassati sunt et impin- 
guati: et praeterierunt sermones meos pessime . Jer.V, 28. In- 
crassatus est dilectus, et recalcitravit: incrassatus, impin- 
guatus, dilatatus, dereliquit DEUM factorem suum. Deut. 
XXX11, 15. Ita sceleribus indulserunt, ut ii solent, qui amplis- 
simis opibus ad crimina omnia abutuntur. Quidquid suggessit cu- 
piditas, perfecerunt. ' - > 

Adhuc. Cum temporis est nota, nihil differt a latina particula 
post, Jonas clamabat: Adhuc quadraginta dies , et Ninive sub - ' * 
vertetur, Jon. III, 4. Jdhuc pusillum, et non erit peccator < 

* Ps. XXXVI, 10. Moyses ad DEUM: Quid faciam populo huic? 
adhuc paululum, et lapidabit me. Ex. XVII, 4., id est, post 
quadraginta dies, post.exiguam moram, post paululum temporis. 

Adjicio. Idem est, quod augere, vel iterare. Propter crapu- 
lam multi obierunt: qui autem abstinens est, adjiciet vitam, 
Eccli. XXXVII, 34. Longaevus erit, vitae dies augebit. Adjiciat 
Dominus super vos; super vos, et super filios vestros. Psal. 
CXIII, 14. Augeat vos; neque vos tantum, sed et liberos vestros. 
Numquid qui dormit, non adjiciet ut resurgat? Ps. XL, 9. 
Surget iterum, qui nunc jacet. Israel cecidit, et non adjiciet 
ut resurgat. Amos V, 1. Numquam iterum resurget. Neque 
adjicias peccatum super peccatum. Eccli. V, 5. Nec peccata 
peccatis auge: ne iteres peccatum. Peccator adjiciet ad peccan- 
dum, Eccli. 111, 29.) iterabit crimen. 

Adincresco. RogatSapiens DEUM, ut labia sua custodiat: non 
appareant delicta eorum, et ne adincrescant ignorantiae meae, 
ct multiplicentur delicta mea. Eccli. XXI 11, 3. Petit a DEO, 
ut vel nulla omnino in se permittat, vel certe crescere et multi- 
plicari non sinat delicta eorum , nimirum labiorum, quae inde ab 
ultimo superioris Capitis versiculo intelligenda sunt. 

Adinventio. David de antiquis suae gentis patribus: DEUS tu 
propitius fuisti cis, et ulciscens in omnes adinventiones eo- 
rum. Psal. XCVlil, 8. Triplex invenitur hujus loci expositio. 


ADJUVO — ADONAI. 15 

1) DEUM ultum esse,ac puniisse omnes injurias, illis a quocum- 
que hoste illatas. 2) Animadvertisse iu ipsos DEUM, nullumque 
eorum crimeu dissimulasse. 3) Vindicasse DEUM seu propugnasse 
omnia illorum coepta atque consilia. Sed de prima harum non 
immerito pronunciavit diligentissimus Psalmorum interpres Tho- 
mas le Blanc: hxc explicatio videtur dura atque violenta. Al- 
tera non satis congruit cum praecedente vocabulo propitius. At 
est propitii, non relinquere impunitos errores, ut mores emen* 
dentur. Certe: sed est bic sensus subtilior, et bic loquendi mo- 
dus acutior, quam ut naturalem illam et simplicem hebraicorum 
voluminum nobilitatem deceat, aut veri similis videri perito ejus 
linguae et prophetici styli possit. Reliquum est, ut ultimam, eam- 
demque optimam, amplectamur. 

Adjuvo. Ira magna , inquit Dominus, ego irascor super gen- 
tes opulentas: quia ego iratus sum parum, ipsi vero adjuve* 
runt in malum . Zach. 1. 15. Ideo tam vehementer succenset 
potentibus quibusdam regnis, quia, cum adversus populum suum 
non usque adeo commotus, paterna tantum poena eum castigari 
vellet, gentes hae Divinam indignationem ultra omnem modum 
adjuverunt et extenderunt, Judaeos captivos crudeliter insectan- 
tes, et penitus opprimentes. 

Adonai.^ Locutusque est Dominus ad Moysen dicens: Ego 
Dominus , qui apparui Abraham, Isaac, et Jacob, in DEO 
omnipotente (ut omnipotens DEUS): et nomen meum ADONAI 
non indicavi eis. Ex. VI. 2. sq. Hebraice est: et nomen meum 
JEHOEA non indicavi eis . Nomen hoc sacrosanctum vulgo di- 
citur Tetragrammaton y seu quatuor literarum: quod ab He- 
braeis, vocalium literarum expertibus , quatuor consonantibus 
scribatur. Reverentiae caussa tam ab Hebraeis ipsis, quam a Grae- 
cis Latinisque, nomen hoc DEI proprium ubique omittitur, et 
illius loco prouunciatur Adonai, Dominus meus . Est hoc voca- 
bulum hebraice pluralis numeri: in singulari enim Adon, Do - 
minus, et Adoni, Dominus meus , dicitur. DEO autem dignitatis 
ergo pluralem tribuunt: quod honoris et elegantiae genus assequi 
lingua graeca latinaque non potuit. Sicut tamen proferre nomen 
JEHOVA vel libuerit, vel necesse fuerit: videat, ne cum multis 
peccet turpiter, qui mediam syllabam tamquam in dactylica voce 
corripiunt: est enim o illud hebraice cholem , quod perinde ut 
apud Graecos o mega , natura semper longum est. Quapropter in 

JEHOVA non minus producenda est secunda syllaba, quam in 
nostris corona, persona, consolor. Alteri quoque errori occa- 
sionem praebuit nomen idem Tetragrammaton, quod cum a qua- 
tuor componi literis cernerent eruditi quidam viri, ac totidem 
elementis DEI nomen in aliis quoque linguis constare audirent, 
velut ingenti detecto mysterio scripsere, DEI nomen apud omnes 
populos Tetragrammaton seu quatuor literarum esse. Sane in 
latino et graeco sermone, in germanico nostro, et plusculis aliis, 
ita casus tulit: sed de omBibus affirmare, quod de quibusdam 
compererit, hominis est festinantis, et logica egentis. Certe in 
hoc DEI nomine vel solum Italorum Dio et lddio , Anglorum 
God, Danorum Gud , affirmationis vanitatem ostendunt. Jdonai 
semel praeterea, neque saepius, in Vulgata reperitur, in Judith 
heroidis cantico, Jdonai Domine , magnus es tu. Judith XVI, 
16. Graece boc loco non legitur. 

Adonis. Inter abominanda, quae DEUS Ezecbieli ostendit, hoc 
quoque erat: Introduxit me per ostium portae domus Domini , 
quod respiciebat ad Aquilonem: et ecce ibi mulieres sedebant 
plangentes Adonidem. Ezech.VHI, 14. Profanorum ritus, Ve- 
nerem adorantium, cujus planctum ob Adonidem ab apro occi- 
sum imitari solebant. Scelestam religionem, a Graecis primo tra- 
ditam, bebraicae mulieres hic aemulantur. 

Adoro. Saepe est venerari, et cultum adbibere non modo non 
divinum, sed ne religiosum quidem, mere civili honoris genere. 
Surrexit Abraham, et adoravit populum terrx. Gen. XXI II, 
7, Adoravit Abraham coram populo terrx. ibid. v. 12. Co- 
ram Josepbo quoque in jEgypto fratres adoraverunt proni in 
terram. Gen. XL11I, 26. Inclinavit se Btthsabee, et adoravit 
regem. III. Reg. 1, 16. Atque ita passim. 

2) De Christo sub Salomonis imagine praenunciatur: Et vivet, , 
et dabitur ei de auro Arabix, et adorabunt de ipso semper: 
tota die benedicent ei. Ps. LXXI, 15. Non potest hic non pen- 
dere animi latinus lector, incertus, quid sit adorare de ipso. Par- 
ticula hebraica, quas nostro de respondet, tam pro, quam prop- 
ter significat. Et in Salomonem quidem utrumque convenit: nam 
et propter illum, et pro illo, a fidelibus populis adoratus est DEUS, 
et mille suspiriis identidem invocatus. Sed de Christo non pla- 
cet pro illud: neque enim humanum genus pro ipso, sed ipse 
pro humano genere Divinum Patrem rogavit. Praeterea hebraice 

non est dabitur , sed dabit. Quare peritissimi quique hebraizan- 
tium ita collegere: Vivet pauper (de quo superiores tres versus) 
liberalitate Regis adjutus: ab hoc enim dabitur egeno de auro 
Arabiae: propter boc adorabit eum semper, et in perpetuum ei 
benedicet, quisquis suam ab eo paupertatem levatam senserit. 
Haec de Christo etiam Rege verissime praedicantur, a quo et bu* 
jus vitae facultates, et pretiosior omni auro Divina gratia, nobis 
egentibus dispensantur: De ipso ergo est propter hanc Regis 
(Christi) liberalitatem, et animum infinite benevolentem. 

Adulter. Hebr.XII, 8. ubi nos legimus. Ergo adulteri et noti 
filii estis; ipsius Pauli verba haec sunt in fonte graeco: Ergo no- 
thi estis , et non filii, non legitimi, sed, ut vulgo dicuntur, spu- 
rii, sed nothi. 

ASdillcator. Misericordi, et in egentes benefico, haec promit- 
tuntur: jEdificabuntur in te deserta seculorum: fundamenta 
generationis et generationis suscitabis: et vocaberis aedificator 
sepium , avertens semitas in quietem. Is. LV1H, 12. Quod a 
pluribus seculis desertum jacet, tu aedificabis: originem a te du- 
cet infinita posteritas: laudaberis, et nominaberis defensor con- 
tra insidias, qui tuta ab inimicis itinera praestes. 

ABdlfico. Nonnumquam pro beare, prosperare, constabilire, au- 
gere bonis, ac nominatim liberis . Ergo nunc beatos dicimus ar - • 
rogantes: siquidem aedificati sunt facientes impietatem. Mal. 
III, 15. In aeternum misericordia aedificabitur in coelis: prae- 
parabitur veritas tua in eis . Ps. LXXXV1II, 3. Decretum Di- 
vinum de posteritate regia Davidis beanda confirmatum et con- 
stabilitum est in caelo, immobile et perenne est: promissi hujus 
veritas et eventus patefiet, caelo omnia praeparante et maturante. 
Si quis uxorem fratris sine liberis mortui ducere recusaverit, ac- 
cedi mulier ad eum coram senioribus , et tollet calceamen- 
tum de pede ejus, spuetque in faciem illius, et dicet: Sic fiet 
homini, qui non aedificat domum fratris sui. Deut. XXV, 9 t 
In iEgypto, quia timuerunt obstetrices DEUM, aedificavit eis 
domos. Ex. I, 21. Quia miseratione adductae contempto Pha- 
raonis edicto, infantibus Hebraeorum pepercerant, DEUS illas vel 
copiosa prole, vel certe opibus aliove genera felicitatis remune- 
ratus est. 

jEdituus. De vitulo urbis Beth-aven,quem Samaritae pro deo 
adorabant: luxit (praeteritum pro futuro) super eum popu- 

lus ejus , et xditui ejus super eum exultaverunt in gloria ejus, 
quia migravit ab eo. Os. X, 5. iEditui sunt sacerdotes et mi- 
nistri vituli, quem per contemptum vaccarum nomine propheta 
appellat. Sed cur isti exuitant, lugente populo? aut quae vituli 
gloria, dum captivus migrat? Observa, Lector, frequentissimum 
Hebraeis esse, ut relativum qui omittant. Is Ilebraismus in lati- 
nos codices hoc loco immigravit: est enim haec sententia: Ministri 
et sacerdotes vituli, qui antea de illius gloria exultaverant, nunc 
lugent cum populo, quia infelix deus ab eis abducitur, donan* 
dus ut munus praecipuum regi victori. Siquidem et ipse in As- 
sur delatus est, munus regi ultori: confusio Ephraim capiet, 
et confundetur Israel in voluntate sua . ib. v. 6. Pudore ob- 
ruetur (nam confusio et confundi saepissime in Divinis Libris 
non perturbationem significant, sed verecundiam, pudorem, eru- 
bescere, ut Hebraei demonstrant). Pudore operietur tribus E- 
phraim, totumque Israelis reguum, in voluntate $ua\ ob sacri- 
legum suum inventum, vituli simulacrum. 

/Llaui. Vel pro tota Persia ponitur, vel pro illa Persidis pro- 
vincia, in qua Susa urbs nobilis et munita. Cum essem in Susis 
castro, quod est in JElam regione. Dan.VllI, 2. Ascende JE- 
lam, obside Mede: omnem gemitum ejus cessare feci . Is. 
XXI, 2. Ascendite, o Persa et Mede! (Cyrum et Darium reges in- 
teliige) obsidete Babylonem, et ita vastate, ut, quae tot gemitus 
expressit aliis, jam neminem habeat, qui ejus exitium suo ge- 
mitu prosequatur. Scribitur et 2s/a?n,, unde Elamitx, de quibus, 
suo loco. 

. /Emulor. Apud Hebraeos, praeter sensum cum Latinis commu- 
nem, hos habet: 

■ 1) Invidere. Post allegoriam speciosissimam cedri arboris, cui 
a propheta comparatus est Assur: et xmulata sunt eum omnia 
ligna voluptatis, qux erant in paradiso DEI. Ez. XXXI, 9. 
Cum tota circum regio instar horti ad delicias conditi aleret ar- 
bores nobilissimas, tamen earum nulla cum eminente illa cedro 
aequari poterat: idcirco invidebant omnes, id est: tanta felicitate 
Assyrium florebat imperium, ut ab omnibus circum Principibus 
exteris ei invideretur. . 

2) Irasci. Noli xmulari in malignantibus: neque zelaveris 
facientes iniquitatem. Ps. XXXVI, 1. Si malos videris fortuna- 
tos, noli tangi ira: ueque ad invidiam te moveant hominum ini- 

quorum successus, non est invidenda sors haec, sed misera et de- 
ploranda. Sic paulo post: Noli aemulari in eo, qui prosperatur 
in via sua, in homine faciente injustitias, v. 7. Si secundo 
vitae cursu feratur injustus, noli tamquam in re invidenda et prae- 
clara irasci. . ; 

3) Provocare ad iram. An aemulamur Dominum? Numquid 
fortiores illo sumus ? I. Cor. X, 22 * An irritare DEUM aude- 
mus? quod si audemus, potentibresne illo sumus, ut instans ab 
illo supplicium depulsuros nos sperare possimus? 

4) Totum sibi vindicare quempiam; ferri ze/o, ut graeco voca- 

bulo dicitur. ASmulor enim vos aemulatione DEL 11. Cor. XI, 
2. In graeco Paulus dicit, zelare se illos zelo DEL Ardenter vo- 
bis invigilo, ne quis noceat, ne quis mihi vos eripiat; imo, ne DEO: 
DEI enim aemulatione agor. Ad Galatas vero idem de falsis 
quibusdam legis doctoribus ita scribit: JEmulantur vos non 
bene: sed excludere t?os volunt, ut illos aemulemini» Gal. IV, 
17.: graece, zelant vos non bene. Captant vos, et vindicdre vos 
sibi conantur, ac in suas partes pertrahere; male, quia malas. 
Eo res spectat, ut Evangelii libertate vos excludant, et ad sui 
imitationem pelliciant, Ubi vides aemulandi verbum bis in ea- 
dem sententia positum, semel pro graeco zelare ) iterum more 
’ et modo Latinorum. , • 

/Enigma. Iu avarum et insatiabilem animum: Numquid non 
omnes isti super eum parabolam sument , et loquelam aenig - 
matum ejus? et dicetur: Vx ei, qui multiplicat non sua. Hab. 
II, 6. Abibit in proverbium, et ab omnibus irridebitur, sub ima- 
gine tamen aliqua, et verborum involucro, ut in falsis bis dictis 
usuvenit: cujus exemplum hoc ipso versu attexitur: usquequo 
et aggravat contra se densum lutum? Magnae opes, confertum 
lutum: quod qui laboriosissime congerit, foedo et inutili pondere 
opprimetur. • ' • 

/Eternus, Sternam. Cum de rebus humanis sermo est, sae- 
pissime latiorem quemdam et minus proprium sensum habent: 
neque enim in his verae aeternitati locus est, sed indicatur lon- 
gissima temporis series, quae ad unum vel plura secula proten- 
datur. Posit i sunt lapides isti in monumentum filiorum Israel 
usque in aeternum. Jos. IV, 7. Haer edit ar io jure transmittetis 
ad posteros (servos ex advenis natos), ac possidebitis in aeter - 
. num» Lev. XXV, 46. Elicitum est, ut a quocumque portetur 

arca DEI nisi a Levitis, quos elegit Dominus ad portandum» 
eam, et ad ministrandum sibi usque in aeternum. II. Par. XV, 
2. Quorum omnium aeternitas pridem finita est. Nec infinitum 
vitae curriculum, sed maturam tantum senectutem Artaxerxi 
precatus est Nehemias, cum diceret: Rex in aeternum vive. 11. 
Esd. II, 3. ' . , 

2) De Divinis atitem quo sensu dicitur aeternum et ultra? Sic 
enim in cantico Mosis legimus: Dominus regnabit in aeternum 

et ultra . Ex. XV, 18., et Mich. IV, 5: Nos autem ambulabimus 

. \ 

in nomine Domini DEI nostri in aeternum et ultra .Hebraica 
utroque loco habent, in seculum et in aeternum. Dominus re- 
gnum obtinet et hujus nostri seculi, et omnium futurorum. Nos 
rn ejus DEI nomine vivimus et innitimur, qui Dominus est et 
temporis, et aeternitatis. 

3) Montes aeterni. Illuminans tu mirabiliter a montibus ae- 
ternis. Ps. LXXV, 5. Hebraice est, a montibus praedae, nempe 
quam Judaei retulere amplissimam, occisis divinitus una nocte 
tot Assyriorum millibus, totoque Sennacheribi exercitu in fugam 
averso. iEterni optime dicuntur hi montes, quia vallum Judaeae 
immobile ac perenne, et hosti cuicumque, vel potentissimo, quam- 
diu faveret DEUS, insuperabile. Quidam montium aeternorum no- 
mine caelos intelligunt, quia corporibus aliis omnibus altiores. 
sed hoG satis violenter. Alii caelestes Genios interpretantur; ve- 
rum id ad sensum mysticum pertinet. 

Aggravo. Primo tempore alleviata est terra Zabulon, et 
terra Nephtali ; et novissimo aggravata est via maris trans 
Jordanem Galilaeae Gentium. Populus, qui ambulabat in te- 
nebris, vidit lucem magnam: habitantibus in regione umbrx 
mortis, lux orta est eis. Is. IX, 1. sq. Quorsum haec referenda 
sint, dubitare non sinit narratio Evangelii, quae de Christo haec 
refert: habitavit in Capharnaum maritima, in finibus Zabu- 
lon et Nephtalim: ut adimpleretur, quod dictum est per 1- 
saiam prophetam: Terra Zabulon, et terra Nephtalim, via , 
maris trans Jordanem, Galilaeae gentium, populus qui sede- 
bat in tenebris, vidit lucem magnam: et sedentibus in regio- 
ne umbrx mortis, lux orta est eis. Matth. IV, 13 seqq. Ea Ga- 
lilaeae pars, quae ob permixtos passim Hebraeis gentiles Galilaea 
Gentium dicebatur, prima Christi doctrinam audiit, et lucis il- 
lius magnae radiis illustrata est. Primam hanc regionum omnium 

levare Dominus coepit legis onere, et peccati pondere intolera- 
bili. Sed ad extremum, contemptis omnibus Liberatoris sui cu- 
ris ac studiis, infelicissima regio his ipsis beneficiis tot ac tan- 
tis, quibus relevanda maxime fuerat, aggravata est. Et tu, Ca- 
pharnaum, pervicax et incredula ^inclamat ipse Christus, mim* 
quid usque in coelum exaltaberis f usque in infernum descen- 
des: quia, si in Sodomis factae fuissent virtutes, quae factae 
sunt in te, forte mansissent usque in hancdiem. Matth. XI, 23. 

Agnitio, De Judaeis impudenter et palam scelera profitenti- 
bus: Agnitio vultus eorum respondit eis : et peccatum suum 
quasi Sodoma praedicaverunt, nec absconderunt. Is. III, 9. 
Ipse vultus eos prodit r deque illorum pravitate testatur: neque 
enim celant flagitia, sed jactant, Sodomorum imitatores. 

Agnos. Emitte agnum Domine dominatorem terrae , de 
Petra deserti ad montem filix Sion.. Is. XVI, 1. Aguum DEI, 
terrae dominum, mitti cupit propheta, Messiam videlicet, ven- 
turum in Sionis montem de Petra Arabica, non in se ‘quidem, 
sed in Ruth Moabitide, Davidis avia: quae a Petra Moab, urbe A- 
rabiae, in Judaeam migravit. Inde miseratio tenera, qua CXVI, 
5 et XVI, 9. Onus Moab prosequitur, mala gentis deflens ad ge- 
nus Messiae regium pertinentis. Quamobrem statim redit ad 
deplorandam ejus regni calamitatem, quam erat Chaldaicae ir- 
ruptionis jempore perpessura. 

•Agon» Certamen ludicrum. Cum autem quinquennalis agon 
Tyri celebraretur, et rex praesens esset, etc.. II. Mach. IV, 18. 

Aleph. Prima Hebraeorum litera, ut Alpha Graecorum: e cu- 
jus, et sequentis Retb seu Beta, nominibus appellatum est Al- 
phabetum. Numerorum quoque officio in utraque lingua fungun- 
tur literae, ita ut Aleph et Alpha sit 1, Beth et Beta 2, Ghimel et 
Gamma 3, Dolet et Delta 4, et sic deinceps. Jeremiae Threni eo 
artificio scripti sunt, ut primae versuum literae ordinem alpha- 
beti referant,, dum versus primus ab Aleph, alter a Beth> ter- 
tius a Ghimel, ceterique siuguli a singulis ad postremum usque 
alphabeti elementum initium ducant: quod genus elegantiae ad 
Acrostichidas refertur.. Talia sunt priora duo Threnorum Capi- 
ta, et quartum; tertium vero singulis literis terna versuunyia- 
pita tribuit. Quod cum ia graeco LXX Interpretes, in latino^o- 
ster, exprimere non possent; ut vestigium tamen relinquerent, 
ipsarum literarum nomina versiculis praeposuerunt. Leguntur et 

ia Psalmo CXVIII, behraicarum omnium literarum nomina, an- 
te octonos quosque versus singula, non dissimili de caussa: nam 
in liebraico singula alphabeti elementa versus octonos inchoant, 
donec evolutis sensim literis omnibus, quae duae sunt et viginti, 
longissimum, sed praestantissimum carmen versibus 176 absol- 
vatur. 

Alienigena. Pro Philisthaeis. Memor ero Rahab et Babylo • 
nis scientium me. Ecce alienigenae, et Tyrus , et populus AE- 
thiopum, hi fuerunt illic. Ps. LXXXVI, 4. Satis apparet, inter 
alios nominatim recensitos non intelligi generatim alienigenas 
quoscumque: alioquin a Babyloniis, Tyriis, AEthiopibus, alieni- 
genis utique et ipsis, distingui non poterant. Ex hebraico et 
chaldaico palam (it, hos exteros esse Palaestinae incolas seu Phi- 
listhaeos: quibus Allophylorum, id est, alienigenarum, nomen 
veluti antonomastice adhaesit. Hinc Davidicum illud: Mihi alie - 
nigenx subditi sunt. Ps. LIX, 10., seu, mihi alienigenae amici 
facti sunt, ut habetur Ps. CVII,10., nam hi duo Psalmi magna 
sui parte inter se conveniunt. Post Moabitas et Idumaeos tertii 
memorantur Philistbaei, primum armis subacti, subditi; deinde 
in amicitiam quoque admissi, amici facti. Additi sunt ad eos 
exercitus Siriae, et terrx alienigenarum, I. Mach. III, 41., 
ubi, nisi narraretur singillatim de Philisthaeis, adderetur alio- 
rum; nam exteri et Syri erant. Declinavit Judas in Azotum 
in terram alienigenarum. I. Mach. V, 68. Erat autem Azotus 
una 'e quinque Philisthinorum satrapiis, enumeratis I. Reg. IV, 
17. Hoc tamen nequaquam perpetuum est: saepius enim alie- 
nigena nomen generale relinquitur hominis a vero DEI cultu 
alieni. E decem viris, quorum lepram JESUS depulit, unus gra- 
tum se stetit alienigena, Luc.XVII, 18., et hic erat Samari- 
tanus. ibid. v. 16. Ubi de Cornelio, centurione cohortis Itali- 
cae, apud Petrum agitur, ait hic: Vos scitis, quomodo abomi- 
natum sit viro Judxo, conjungi aut accedere ad alienigenam. 
Act. X, 28. Quo loco D. Lucas in ipso graeco Allophyli nomen 
usurpat. Hxc est religio Phase: omnis alienigena non come- 
det ex eo. Ex. XII, 43. ' * 

Iflenns. Delicta quis intelligit ? ab occultis meis munda 
me: et ab alienis parce servo tuo. Ps. XVI II, 13 sq. Quia de- 
lictorum priore versiculo meminit Psaltes, alter quoque de pec- 
catis esse scriptus videtur plerisque; et nominatim de iis, quae 


V 


ALIQUIS — ALIUS. 23 

ab rei sacrae magistris aliena dicuntur. Sed ibi de hominibus, 
non de criminibus sermo est: canit enim propheta hebraice, a 
superbis . Primum veniam delictorum petit, si qua forte incogi- 
tanti sibi occulta inhaereant, Divinamque opem impediant. Hoc 
deprecatus, auxilium caeleste contra superbos illos implorat, qui 
alieno a se animo nihil tale meritum insectabantur. 

2) Alieni filii. In Dominum praevaricati sunt , quia filios a- 
lietios genuerunt: nunc devorabit eos mensis cum partibus 
suis. Os. V, 7. A Domino aversi, deos alienos sectati sunt: quo- 
circa et ille impiorum filios in numero suorum non ducit, sed 
ut a populo suo alienos contemnit, quippe alienatorum a DEO 
parentum liberos, et falsorum deorum nomini per ignem ritu 
barbaro consecratos. Sed comparata jam poena est: jam jamque 
infortunia aderunt, singulis quibusque mensibus reditura, qua? 
ipsos cum fortunis suis ac tota haereditate paulatim absumant. 

3) Alienum opus. Adventurus praedicitur DEUS judex et inju- 
riarum suarum ultor, ut faciat opus suum ; alienum opus ejus: 
ut operetur opus suum; peregrinum est opus ejus ab eo. Is. 
XXVIII, 21. Perficit quidem Divina justitia opus suum , cum 
hominum flagitia ad extremum plectit; sed non nisi humanis 
sceleribus coacta id facit: nam punire, opus est DEO alienum 
et peregrinum: cum natura ejus benignissima cupiat misereri 
•semper et parcere, de suo benefica tantum, tantum de nostro 
justa. 

Aliquis. Theodas, dicens se esse aliquem. Act. V, 36. Grae- 
ce, magnum aliquem, scilicet Messiam. Homiui mendacissimo 
consensit numerus virorum circiter quadringentorum: qui 
occisus est: et omnes, qui credebant ei, dissipati sunt, et re- 
dacti ad nihilum, v. d. Pari sacrilegio deiude Samaria! hono- 
res divinos affectavit Simon magus, dicens se esse aliquem 
magnum. Act. VIII, 9. Isti quoque monstro turpissimo auscul- 
tabant omnes a minimo usque ad maximum, dicentes: Hic 
est virtus Dei , quae vocatur magna, ibid. v. 10. 

Alius. Dulcissima spes in Jobi sinu reposita: Rursus cir- 
cumdabor pelle mea, et in carne mea videbo DEUM meum. 
Quem visurus sum ego ipse, et oculi mei conspecturi sunt, et 
non alius . Job. XIX, 26 et seq. Quid ita? interrogat de vulgo 
aliquis: non alius? nemo ne igitur praeter Jobum intueri Domi- 
num poterit? Imo omnes. Sed refellitur duobus his verbis Et>- 

tychii Patriarchae Constantinopolitani error, volentis resurrectu- 
ros nos quidem, non tamen eodem corpore vestitos, quo viven- 
tes utimur. Redarguitur dicto hoc Jobi, asseverantis surrectu- 
rum corpus: hujus enim sunt jpellis, caro, ocu/i, neque novum 
corpus a DEO condendum, sed hoc ipsum, quo nunc spiritus 
noster continetur: nam rursum, inquit, circumdabor pelle mea ; 
in carne mea ; ego ipse ; non alius . 

AUcluja. Vox non tam bebraica, quam ex hebraico corrupta: 
tribus enim literis recedit a sua origine, quae et scribitur, et 
pronunciatur Halelu-Jak. Est autem Jah unum ex decem DEI 
nominibus, halelu laudate; proinde tota dictio, Laudate DE- 
UM. Relictum est hoc vocabulum, quale repertum in fonte est, 
tura Tob. XIII, 2?, tum in plurium Psalmorum titulis a LXX. 
Intepretibus, tum a D. Joanue, Apoc. XIX, 1, 3, 4, 9. Inter- 
pres noster idem in latino secutus est, quod illi in graeco fece- 
rant: quemadmodum et aliis quibusdam vocabulis contigit, ut 
amen, hosanna, maran atha : de quibus in loco dicetur. 

Allevlo, Primo tempore alleviata est terra Zabulon, et 
terra Nepht ali. is. IX, i. Quia in illarum tribuum finibus, ut 
exponitur Mattb, IV, 13 sqq., Christus doctrinae lucem diffunde- 
re, et grave legis, gravissimum peccati jugum auferre a cervi- 
cibus volentium coepit. Quae sequuntur, explanata sunt paulo 
ante Yoc. Aggravo. 

Alligo. Neque alliges duplicia peccata : nec enim in uno 
eris immunis. Eccli. VII, 3. Cave peccata peccatis adjicias: 
nam si pro uno luendum est, quid pro pluribus? 

Allocutio- Pro consolatione. Malorum parentum mali filii 
non habebunt spem, nec in die agnitionis allocutionem. Sap. 
111, 19- Dies agnitionis erit judicii dies, quo vita omnium ab 
omnibus agnoscetur. Nihil spei tunc istis erit, nihil solatii; quia 
non,audituris suavissimam Judicis vocem, qua venire electos* 
et adire paratum sibi regnum jubebit. Erit allocutio cogitatio- 
nis et taedii mei. Sap. VIII, 9. Caelestis Sapientia, cujus ibi 
laudes et utilitates plurimae afferentur, inter omnes curas, iri 
omni taedio, intima sua consolatione animum sustentabit. In 
allocutione enim desiderii, ascendit illis de mari ortygome - 
tra. Sap. XIX, 12. Peregrinantium Hebraeorum desideria sola- 
tus est DECS, missis abunde coturnicibus. * , 

Allopbylus. Graecum est: latice alienigena : quo nomine Phi- 


ALPHA — ALTITUDO. 25 

iisthaeos aliquando nuncupari, supra ostendi. Semel apud Lati- 
nos legitur, in titulo Psalmi LV: Cum tenuerunt eum (Davi- 
dem) Allophyli in Geth , quae inter quinque Philisthaeorum sa- 
trapias recensetur, I. Reg. VI, 17. 

Alpha. Quia prima haec est Graecis litera, Omega ultima: ideo 
graece scribens Joannes elementis his utitur, ut doceat, a DEO 
provenire omnia, omnia ad eumdem referri. Ego sum Alpha et 
Omega , principium et finis , dicit Dominus DEUS . Apoc. I, 
8. Ego sum Alpha et Omega , initium et finis . Apoc. XXI, 6. 
Denique: Ego sum Alpha et Omega, primus et novissimus , 
principium et finis. Apoc. XXI, 13. 

Alphaeus. Christus vidit Levi Alphxi sedentem ad telo - 
nium. Mare. II, 14. Matthaeum scilicet, qui, ut erant plures in 
ea gente binomines, Levi etiam appellabatur. Levi Alphxi, Hel- 
lenismus frequentissimus, pro Alphaei filio. Est et alter ex Apo- 
stolorum collegio Alphaei filius, Jacofrus Alphxi , Act. I, 13, 
quem eadem nomenclatione Jacobum Alphxi, Mare. HI, 18, et 
Luc. VI, 15. legimus. Is est, quem Jacobum minorem cogno- 
mento vocamus, et cum Philippo Apostolo kalendis Maji vene- 
ramur. Num igitur fratres ex eodem Alphaeo patre Matthaeus et 
Jacobus minor? Equidem si affirmavero, scio fore, ut multis id 
mirum esse ac novum videatur. Atqui affirmo: neque novum est: 
affirmavit enim ante me inde ab antiquissimis temporibus omnis 
Ecclesia Orientalis , ut loquitur eruditissimus Godefridus Hen- 
schenius in Actis Sanctorum maximis T. I. Maji, ad ejus di- 
em 1., inCommentario praevio de gemino Jacobo, §. I, n. 3. Videre 
id illic tibi licebit ex vetustissimo Menologio, jussu Basilii Por- 
pbyrogeniti edito jam seculo X.; ex Synaxario Constantinopolita- 
no; ex magnis Graecorum Menaeis; ex Vitis Divorum, Maximi Cy- 
therorum Episcopi; ex Anthologio Arcudiano, auctoritate Cle- 
mentis VIII. P. M., typis Vaticanis excuso. Gravissimum inter 
Latiuos pondus sententiae huic accessit, cum solertissimi Bol- 
landinieam et ipsi amplexi sunt, 1. d. §. II, n. 7, et §. IV, n. 25. 

Alteruter. Dioisique sunt alterutrum a fratre suo. Abram 
habitavit in terra Chanaan: Lot vero moratus est in oppi- 
dis, qux erant circa Jordanem, et habitavit in Sodomis. 
Gen. XIII, 11, sq. Divisi sunt fratres, Abram et Lot, alter ab 
altero. Hebraismus conspicuus. 

Altitudo. Occurrit non unius generis: est enim 

1) Altitudo diei. Multi bellantes adversum me. Ab altitu- 
dine diei timebo. Ps. LV, 3, sq. Noctu me tenebrae utcumque 
tegunt: at ubi plena dies illuxit, a tot contra me bellantium o- 
culis timendum est. 

2) Altitudo maris. Transeunte per mare rubrum populo Israel, 
dedit abyssus vocem suam: altitudo manus suas levavit . 
Hab. III, 10. Sublimi spiritu dictum, ut pleraque celsissimi 
illius carminis. Cohibitura utrinque mare infremuit, et profunda 
illa vorago elatis fluctibus, tamquam manibus, laudavit omnipo- 
tentem, eique plausum dedit. Addunt quidam: deprecata est. 
Sed hebraica phrasi manus sunt aquarum extrema, quae ceu 
valla derelictum Erythraei solum cingebant. Sic Hebraeis manus 
viarum, manus amnium, dicuntur ebrum orae seu partes am- 
bientes. Ingeniosissime hic manus sunt marina littora, non qui- 
bus terra mare, sed quibus mare terram interjectam complecti- 
tur, per cujus nudata spatia Hebraeus excedit. 

3) Altitudo Satanae. Non cognoverunt altitudines Satanae, 
al. altitudinem Satanae. Apoc. II, 24. graece, profunda Sa- 
tanae Profundos errores haereseon, eo tempore nascentium, non 
agnoverunt; quin etiam profunda mysteria decepti existimarunt. 

. Altas. DEUM precatur David, contumeliosissimis Semei vo- 
cibus et lapidibus appetitus: Synagoga populorum circumda- 
bit te. Et propter hanc in altum regredere. Psal. VII, 8. In- 
spectante universo, coetu Israelis, populis seu tribubus duode- 
cim, petit a DEO, ut in tribunal redeat, quod aliquamdiu dese- 
ruisse videbatur, dissimulatis tantis impudentissimi hominis in 
talem regem injuriis. Hoc tribunal respiciens, ita pergit: Do- 
minus judicat populos. Judica me Domine secundum justi- 
tiam meam , et secundum innocentiam meam super me. 
ibid. v. 9. 

Amaritudo. Pro animi dolore. Ecce in pace amaritudo mea 
amarissima : tu autem eruisti animam meam, ut non peri- 
ret. Is. XXXVIII, 17. Ezechiae vox est, e praesenti mortis peri- 
culo ad sanitatem subito revocati- Acerbissimus doloris serisus, 
quem ex denunciata morte percipiebam, in pacem ac tranquil- 
litatem animi vertit, dum e sepulcro, cui jam debebar ac poene 
tradebar, me eruisti. 

2) Pro peccato. Ad iracundiam (inquit Dominus) me pro- 
vocavit Ephraim in amaritudinibus suis. Os. XII, 14. Irri- 

tant eum humaua flagitia, et exacerbant, cum sit ipse natura 
suavissimus. . . ... 

3) Pro molestia. Solatur Jeremias captivam gentem suam spe 
reditus: cujus ubi tempus adfuerit, Statue, inquit, tibi specu- 
lam, pone tibi amaritudines: dirige cor tuum in viam re- 
ctam, in qua ambulasti: revertere virgo Israel, revertere ad 
civitates tuas istas. Jer. XXXI, 21. Voces hebraicae, quas no- 
ster speculam et amaritudines vertit, etiam significant lapi- 
des et columnas, quibus viarum spatia distinguuntur. Speculare, 
et prospice totam viam: certa intervalla itineris animae praecipe, 
quibus molestiae profectionis leviores fiant, et breviores: ut ho- • 
stes te recta in captivitatem abripuerunt, ita sine ambagibus 
reditum accelera, et urbes has tuas repete. 

Ambulo. Cum DEO, et coram DEO ambulare, est fidelem ei 
vivere, ac voluntati ejus sanctissimae in omnibus obsequi. . Sic 
ambulavit Enoch cum Deo. Gen. V, 22. Sic Noe cum Deo am - 
bulavit. Gen. VI, 9. Hoc ipse praecipiens Abrahae dixit: Ambula 
coram me, et esto perfectus. Gen. XVII, 1. Et ubi Vulgata ha- 
bet, Placebo Domino in regione vivorum, PsaLCXlV, 9., he- 
braice est: Ambulabo coram DEO in regione vitae , ut videas, 
idem esse, ambulare coram illo in hac vita, et ei placere. Studii 
hujus praemium pollicetur optabilissimum: Si in viis meis am- 
• bulaveris , et custodiam meam custodieris. ... dabo tibi am- 
bulantes de his, qui nunc hic assistunt. Zach. 111, 7. Ambula 
mecum, et ambulare tecum jubebo Angelos meos: custodi quae 
praecepi: et illi te custodient. 

Amen. Hebraicum, a Graecis Latinisque sine mutatione serva- 
tum. Idem est ac veritas, vere ; et cum bis continenter ponitur, 
verissime. Ideo precationum clausulis religiose subjicitur, velut 
argumentum spei, dictorumque epitome. Olim etiam, cum Do- 
mini Corpus porrigebatur, dicente sacerdote, Corpus Christi, 
respondebat accipiens Amen, hoc est, E erum: ut narrat et ex- 
plicat D. Ambrosius 1. IV. de Sacramentis, c. 5. Errat populus, 
cum hoc esse jusjurandum sibi persuadet. Vox est asseverantis 
Domini, non jurantis. Neque juvat pjebejam illam opinionem lo- 
cus illustrissimus Tertulliani, 1. de Poenitentia, cap.4: O bea- 
tos nos , quorum caussa DEUS jurat! o miseros, si nec ju- 
ranti Domino credimus! Illa enim respicit Ezechielis verba 
DEI nomine prolata, qua: sunt vere jurantis: Vivo ego, dicit Do- 

minus DEUS: nolo mortem impii , sed ut convertatur impius 
a via sua , et vivat . Ez. XXXlll, 11. 

2) Arnen, unum ex nomiuibus hoDorariis Christi. Semel hoc 
sensu occurrit, ubi Dominus appellatur Arnen, testis fidelis, et 
verus. Apoc. 111, 14. Ee prorsus modo, quo Christus a nobis 
aeterna Veritas dicitur, *. > 

Amicio. Cum Judaei profugi invito DEO in iEgyptum se abdi- 
dissent, etiam illuc penetraturus praedicitur Nabuchodonosor, et 
nihil minus opinantibus superventurus. Veniensque percutiet 
terram AEgypti quos in mortem, in mortem „• et quos in capti - 
vitatem,in captivitatem; et quos in gladium, in gladium. Et 
succendet ignem in delubris deorum AEgypti, et comburet ea, 
et captivos ducet illos: et amicietur terra ALgypti, sicut ami - 
citur pastor pallio suo : et egredietur inde in pace.Jer.XLHI, 
1 l .sq. Vastabit iEgyptum: suo arbitrio victor alios neci, vinculis 
alios addicet:qui effugere conati fuerint, in gladium incident, ut 
quemque sors occupaverit, obruet. Ipsi dii, crematis sedibus, in 
triumphum ducentur, .ffigypti spoliis, lectissimisque divitiis or- 
nabit se Nabuchodonosor; eaque non raptim, ut miles praedam 
ex alieno; sed veluti per otium et in media pace, sicut pastor 
suum pallium auferet, et impune domum redibit. 

2) Gladius amictus. Ezechid, XXI, 15., meminit gladii acuti, 
et limati ad fulgendum, amicti ad caedem. Apte interpretan- 
tur Mariana et Maldonatus gladium balteo militari amictum. 

Aminadab. Sponsae vox est: Anima mea conturbavit me 
propter quadrigas Aminadab. Cant. IV, 1 1. Mira hoc loco In- 
terpretum varietas. Sequor eos, qui nomen hoc non proprium, 
sed appellativum judicaut, hebraice, ut erat, relictum. Qua ra- 
tione significatur populus voluntarius, qui sponte Salomoni mis- 
sis legationibus amicitiam et obsequia deferebat. Horum ergo 
finitimorum quadrigae cum frequentius venirent in regiam, tur- 
bata vereri sponsa coepit, ue rex, intentiore ad haec animo, tan- 
tisper sui oblivisceretur. 

Amona. Nomen loci, Ez. XXXIX, 16. Hebraicum Hamona 
significat multitudinem: quod LXX. Polyandrion verterunt, lo- 
cum sepulturae publicum et communem, quem alio graeco nomi- 
n e csemeterion appellamus. Nimirum trahet id nomen locus a 
multitudine hominum, qui e Gogi exercitu ibi occumbent. 

Amphora. Obscurissima visio amphorae egredientis, Zach. 

V, 6. sqq. Pro amphora hebraice est epha , mensur® genus. To- 
tius visi explicatio uulla magis conveniens magisque cohaerens 
mihi visa, quam quae affertur a praeclaro Theologo, et Interprete 
peritissimo, Francisco Ribera, in Comment. minoribus ad XII. 
Proph. in c. 5. Zach. a. n. 10. Ejus haec est summa. Amphora 
seu Epha est mensura peccatorum, Judaeis a DEO praestituta. 
Haec est oculus eorum in universa terra . ibid. Scelerata gens 
in id unum intendisse animos atque oculos videtur, ut mensu- 
ram hanc impleat: quasi haec una ubique sit totius populi meta, 
et oculis propositus scopus. Talentum seu massa plumbi in am- 
phoram immittitur, ejusque os obturatur, dum per flagitiorum 
omnium gravissimum, Messiae c®dem, mensura peccatorum im- 
pletur. Tum illi insidet saeva custos Impietas (v. 8) jam plene 
dominans, ac triumphans. Duae mulieres habentes alas quasi 
alas milvi (v. 9.) sunt Excaecatio et Obduratio, suppliciorum 
maxima, quibus Impietatem Judaicam DEUS tradit. Avolant hae, 
et insidentem amphorae Impietatem in terram Sennaar deferunt, 
id est, Babylonem, ut aperte LXX. reddiderunt. Exitus is est, 
ut aedificetur ei domus in terra Sennaar , et stabiliatur , et 
ponatur ibi super basem suam. v. 11. Ibi, veluti collocato sibi 
domicilio, et supra basin dedicata, Impietas adorabitur: quia inde 
Antichristus prodibit a Judaeis instar Divini Numinis adorandus. 

Amplifico. Non amplifices super omnem carnem: verum 
sine judicio nihil facias grave. Eccli. XXXIII, 30. Caro pro 
homine, more hebraico. Noli esse nimius et justo rigidior in 
quemquam hominum: sed in re gravi deliberationem adhibe. 

Amplias. Ego Dominus DEUS vester , et non est amplius. 
Joel. 11, 27. Non est praeter me DEUS alius. 

Amrl. Custodisti praecepta Amri, et omne opus domus J- 
chab, et ambulasti in voluntatibus eorum , ut darem te in per- 
ditionem. Mich. Vi, 16. Rex Amri, ejusque filius Achab, simu- 
lacrorum religionem impiam instaurarunt. III. Reg.XVI, 25 sq. 
80 sqq. Rorum instituta sacrilega tenuisti, iisque tibi extremum 
a me supplicium extorsisti. 

, Amygdalos. In Hypotyposi nobilissima Senectutis, quam to- 
tum Lectori simul in conspectum dabo Voc. Tenebresco , hoc 
quoque legitur: Florebit amygdalus . Eccle. XII, 5. Capitis ca- 
nities florentem amygdalum referet. 

,, Anathema. Cum the syllabam longam habet, est donum DEO 

, 


30 ANATHEMATIZO — ANGARIO. ' 

consecratum; cum brevem, est execratio, detestatio, malorum 
gravium imprecatio. Ne forte veniam, et ‘percutiam terram 
anathemate . Mal. IV, 6. 

2) Anathematis nomen etiam ei tribuitur, cui execratio haec 
intentatur. Sed licet nos, aut angelus de coelo evangelizet vo- 

- bis, prxterquam quod evangelizavimus vobis , anathema sit. 
Gal. 1, 8. Dicitur tam de personis, quam de rebus, utriusque 
exemplum conjungitur Deut. VII, 26: Nec inferes quidpiam ex 
idolo in domum tuam, ne fiat anathema, sicut et illud est. 

3) Paulus anathema. Optabam enim ego ipse anathema es- 
se a Christo pro fratribus meis, qui sunt cognati mei secun- 
dum carnem. Rom. IX, 3. Operose in hoc loco versantur cum 
Theologi, tum Interpretes. Expeditissimam viam ostendit vir 
inexhaustae eruditionis Theophilus Raynaudus, Operum T. XVII, 
1. de Amore Nationis et Cognationis, Sect. I, c. 1. Eo, inquit, 
tempore Paulus, quo legem veterem sectabatur, tanto suae gen- 
tis amore tenebatur, ut separatus a Christo esse, quam relin- 
quere suos mallet. Laudat hujus sententiae patronos, D. Tho- 
mara, D. Anselmum, existimatum Ambrosium, et Cajetanum: 
atque illud etiam observat, non dici ab Apostolo Opto, sed Op- 
tabam, ut sciamus, olim hunc sibi fuisse animum non cum ista 
scribebat. 

4) Anathema oblivionis, diversum a prioribus, the longo. Ju- 
dith universa vasa bellica Holofernis, qux dedit illi populus , 
et conopeum, quod ipsa sustulerat de cubili ipsius, obtulit in 
anathema oblivionis. Judith XVI, 23. Consecravit haec DEO, 
qui ea victoria superiorum discriminum et malorum oblivionem 
subito induxisset. 

Anathematizo. Diris devoveo. Ita Petrus, a muliercula ter- 
ritus, ipse se coepit anathematizare, et jurare. Mare. XIV, 71. 
Judas Machabaeus, cum filios Bean conclusos teneret, anathe- 
matizavit eos, et incendit turres eorum igni, cum omnibus, 
qui in eis erant. I. Mach. V, 5. Exitio primum devotos, mox 
flammis abolevit. 

Anathoth. Si quis forte dubitet, quinam sint viri Analhoth, 
puniendi a Domino, quod Jeremiae uecem intentassent, si pro- 
phetae officio fungi pergeret ( Jer. XI, 21 et 23): sunt ipsi cives 
Jeremiae, ex Anathoth urbe tribus Benjamin oriundi, Jer. I, 1. 

Angario. Cogo. Graecum est. 1 Quicumque te angariaverit 

mille passus, vade cum illo et alia, duo. Matth. V, 41. Si quis 
te invitum coegerit obsequium sibi praestare, tu deinde ultro 
geminatum id eidem exhibe. Et de Simone Cyrenaeo: hunc an- 
gariaverunt, ut tolleret crucem ejus. Matth. XXVII, 32. Ad 
ferendam JESU crucem vi compulerunt. Inde nomen Angariae 
quatuor anni temporibus inditum* quae quoties redeunt, stata 
quaedam servitutis aut famulatus indicia et obsequia imperantur. 

Angelus. Graecum est, Nuncium significans. 

1) Angelus testamenti, Christus; angelus Christi, Joannes 
Baptista. Ecce ego mitto angelum meum, et praeparabit viam 
ante faciem meam. Et statim veniet ad templum suum Do- 
minator, quem vos quaeritis, et Angelus testamenti, quem vos 
vultis. Mal. 111, 1. Priorem versiculi partem de Baptista Prae- 
cursore suo apertissime Servator ipse interpretatus est, Matth. . 
XI, 10, et Luc. VH, 27. Nuncius enim erat apparere jam inci- 
pientis Messiae: qui Angelus Testamenti dicitur, quia Legem Gra- 
tiae, Testamentum Novum generi humano annunciaturus advenit. 

2) Angelus faciei Divinae. Paternam DEI in suos caritatem sic 
propheta edisserit: In omni tribulatione eorum non est tribu- 
latus, et angelus faciei ejus salvavit eos: in dilectione sua, 
et in indulgentia sica ipse redemit eos. Is. LX11I, 9. In sub- 
levandis omnibus eorum miseriis indefessus adfuit (humano more 
loquitur) non conquievit, non est defatigatus: unum ex astanti- 
bus sibi Angelis misit, qui eos eriperet: ipse illos, pro indul- 
genlissimo suo amore, liberavit. Allegorico sensu hic Angelus 
faciei Divinae Messias est, Facies Patris. * - 

3) Spiritus Angelus. Qui facis angelos tuos , spiritus; et 
ministros tuos, ignem urentem. Ps. CHI, 4. Duplex est hujus 
versiculi explicatio; altera Hebraicorum Doctorum poene omnium, 
altera Christianorum passim. Hi nituntur verbis Pauli: Et ad 
angelos quidem dicit: Qui facit angelos suos spiritus et mi- 
nistros suos flammam ignis. Hebr. I, 7. Unde ita Psalmi lo- 
cum illustrant: Qui facis Angelos ministros illos tuos, tam cele- 
res, quam sunt venti; tam validos et efficaces, quam est flamma 
ignis, aut fulmen omnia penetrans. Hebraei autem, post .R. Sa- 
lomonem, non de coelestibus geniis, sed de vento et flamma, 
hunc in modum accipiunt : Qui facis ventum veluti nuncium 
tuum, et flammam ignis ministrum tuum. Posterior sensus cum 
proximis ejus Psalmi versibus quam aptissime cohaeret: excitat 

•enim se David ad laudandam DEI magnitudinem, ex admirabi- 
lium operum pulcritudine, quae oculis nostris objecit. Conside- 
rat cadum, et nubes; tum spiritum ventorum, de quibus hic a- 
gimus, et flammam ignis; post baec terram, et mare; montes et 
campos; fontes, et rivos; pecudes, feras, volucres; herbam, pa- 
nem, vinum, oleum. His omnibus interponi ventum et flammam, 
consentaneum etiam Christianorum Interpretum non paucis vi- 
sum est. Sed prior sententia Paulina auctoritate fulcitur. Inge- 
niosa sunt, quae in hunc locum D. Gregorius commentatur: Qui 
eos ) quos semper habet spiritus, etiam cum voluerit angelos 
facit. Hom. XXXIV. in Evang. Subtile hoc profecto, sed mystici 
sensus est, non lileralis, pro more Gregorii, neque ad alterum 
versiculi membrum de flamma ignis progreditur. 

d) Sacerdotes angeli. Labia enim sacerdotis custodient scieif 
tiam, et legem requirent ex ore ejus: quia angelus Domini 
exercituum est. Mal. 11,7. Ejus nuncius seu legatus est. Qualis 
autem legatus, qui Regis sui imperia vel nescit ipse, vel aunun- 
ciare non potest? 

. 5) Angeli pacis. Postquam prophetarum eloquenlissimus ab 
initio capitis XXXIII. ornatissimis verbis repentinum DEI auxi- 
lium contra Sennacherib regem prodixisset, narrare in hunc 
modum aggreditur: Ecce videntes clamabunt foris: angeli pa~ 
cis amare flebunt . Is. XXXI II, 7. Speculatores Hebraici, viso 
eminus tanto exercitu hostium, inclamarunt ut qui foris erant, 
tempestive se in urbem receperunt. Missi deinde ab Ezechia ad 
Senuacfeeribum legati de pace; Eliacim, Sobna, et Joahe ( ls. 
XXXVI, 3.) re infecta Hierosolymam rediere, et amaras inter la- 
crymas exposuere, quae v. 8. continentur; nimirum, publice jam 
tutum nihil esse, diffugisse incolas, irritam fuisse pacis petitio- 
nem, contemni ab inflato hoste et urbes Judaeorum, et cives. 

Angulus. Saul jubet: Applicate universos angulos populi . 
I. Reg. XIV, 38. Disperdidi gentes , et dissipati sunt anguli 
earum. Soph. III, 6. Utrobique eadem est vox hebraica, quae 
simul angulos, simul principes denotat, ingeniose quidem: ut 
enim anguli aedificium, ita principes populum, continent et fir- 
mant. 

2) Anguli pro turribus. Dies tubse et clangoris super cioita - 
tes munitas, et super angulos excelsos. Soph. I, 16. Turres, 
quae in murorum augulis aedificabantur. 

3) Angulos de Christo. Ex ipso angulus, ex ipso paxillus , 
ex ipso arcus prxlii, ex ipso egredietur omnis exactor simul . 
Zach. X, 4 . Ex ipso (Juda) orietur Messias, lapis angularis u* 
triusque legis; paxillus, e quo spes et salus universa electorum 
omnium pendet; arcus, qui telis acerrimis tartareos hostes con- 
figit; victoriarum omnium auctor (nam tributorum exactor pro 
victore hic dicitur); fons denique bonorum horum omnium unus, 
quod per voculam simul brevissime indicatur. 

Angustia. Sicut ovis ad occisionem ducetur, et quasi a- 
gnus coram tondente se obmutescet, et non aperiet os suum. 
De angustia et de judicio sublatus est: generationem ejus 
quis enarrabit f quia abscissus est de terra viventium : prop- 
ter scelus populi mei percussi eum. Is. LUI, ?. sq.In celeber- 
rimo hoc de Christi nece oraculo tria videri dubia possunt; cur 
angustia ab judicio separetur: quae intelligenda sit generatio: 
quae sit vis particulae quia. Primum de angustia et dejudieio 
figura est, quae Hendiadys appellari solet, et vocabula sensu co- 
haerentia per conjunctionem et inter se dirimit: angustiis judi- 
cii obrutus, aerumnoso judicio sublatus est. Generationem boc 
loco tum Divinam, tum humaiiam, Patres intelligunt: hebraica 
vox de posteritate optime explicatur. Si Divina generatio pla- 
cet, ita connectes: Quantum virum quam indigne sustulerunt! 
hominem DEUM, cujus aeterna et inenarrabilis generatio est, et 
hic tamen [quia pro tamen , quod non insolens Hebraeis) ex nu- 
mero vivorum recisus! Si generationem humanam mavis, pla- 
nissime sic copulabis: Agnum bunc innocentem saevissimis cru- 
ciatibus confecere; sed ejus posteritas in Chrisliaua Ecclesia erit 
infinita et innumerabilis, propter hoc ipsum ei premii loco a 
Divino Patre decreta, quia se avellendum a terra praebuit, et 
pro sceleribus nostris percutiendum se obtulit. 

Angustio. Sicut in medio compaginis lapidum palus Jigi- 
tur, sic et inter medium venditionis et emptionis angustia* 
bitur peccatum. Eccli* XXVII, 2. Quam firmiter palus in lapi- 
dum commissura depactus haeret, ne excidat: tam firmiter pec- 
catum stringitur, et infixum haeret inter iniquos emptores et 
venditores, dum fallere alter alterum conatur. 

Anima. Pro vita. Defuncti sunt enim, quiquxrebant ani- 
mam pueri. Matth. II, 20. Ita de Christo ad Josephum Ange- 
lus: prorsus ut olim ad Moyseu DEUS; Mortui sunt enim ofn - 

fies, qui quxrebant animam tuam . Ex. IV, 19. Et Rechab ac 
Beana ad Davidem: Ecce caput lsboseth filii Savl inimici tui 
qui quxrebat animam tuam. II. Reg. IV, 8. In Jeremia quo- 
que passim, Quaerere alicujus animam, est illius vitae iusidias 
comparare. Anima carnis in sanguine est. Lev. XVII, 14. Ani- 
mantium vita pendet a sanguine. Nec facio animam meam 
pretiosiorem quam me. Act. XX, 34. Non timeo, inquit Pau- 
lus, vitae pericula in caussa tam bona: neque enim pretiosior mi- 
hi corporis haec vita, quam salus aeterna est. 

2) Pro homine. Sodomorum rex ad Abramum: Da mihi ani - 
mas, cetera tolle tibi. Gen. XIV, 21. Praedam tibi omnem per- 
mitto, solos homines reposco. Anima cum obtulerit oblatio- 
nem sacrificii etc. Lev. II, 1. Quicumque homo sacriGcium ob- 
tulerit. Anima qux comederit morticinum. Lev. XVII, 15. Si 
homo comederit animal morticinum. Anima dissoluta esuriet . 
Prov. XIX, 15. Homo piger egestatem et famem sentiet. 

3) Loco pronominum, ego, tu , sui, is , ille. Isaac ad filium 
Esau : benedicat tibi anima mea. Gen. XXVII, 4. Ego tibi 
bene precabor. Fivet, inquit Loth, anima mea. Gen. XIX, 20. 
Vivam ego. Latro confugit contya fratrem, et occidit ani- 
mam ejus. De ut. XXII, 26; id est, eum occidit. Juravit Domi- 
nus exercituum per animam suam. Jer. LI, 14., id est, per 
se. Tentaverunt DEUM in cordibus suis, ut peterent escas 
animabus suis. Ps. LXXVII 18., id esl,s\b\. Contabuerunt ina- 
nium deorum simulacra, et contrita sunt simul: non potue- 
runt salvare portantem, et anima eorum in captivitatem 
ibit. Is. XLVI, 2. Hostis ea captiva avehet. 

4) Pro cadavere. Ecce autem quidam immundi super ani- 
ma hominis, qui non poterant facere Phasein die illo i etc. 
Num. IV, 6. Differebantur, ut mense proximo celebrarent Pa- 
scha, qui ex hominis mortui contactu immunditiam legalem con- 
traxerant. Dixit Aggxus: Si tetigerit pollutus in anima ex 
omnibus his, numquid contaminabitur? Et responderunt sa- 
cerdotes, et dixerunt: contaminabitur. Agg. II, 14. Si im- 

, muudus ex contactu cadaveris seu vinum, seu oleum, seu cibum 
quemcumque tetigisset, haec quoque immunda censebantur. 

5) Pro vitae periculo. In animabus nostris afferebamus pa- 
nem nobis. J Thren. V. 9. Cum capitis nostri periculo inter ho- 
stiles gladios alimentum quaesivimus. 

Animal. De haercditaie Demini loquens David, ait: Anima- 
lia tua habitabunt in ea. Ps. LXVII, 11. Haereditas DEI in Sa- 
cro Codice appellatur populus electus, quem ille sibi ceu por- 
tionem propriam ex omnibus aliis gentibus designavit. Ait ergo 
David: Grex hic tuus, quem pascendum mihi commisisti, vere 
populus tuus est, stabilis et perennis tua haereditas est. Magis 
proprium hoc, quam si in ea intelligatur de terra promissa: 
nulla enim mentio terrae praecessit: haereditas autem DEI, Divi- 
nae Scripturae stylo, non terra, sed populus, et populi haeredi- 
tas terra est. - ‘ 

Annando. David de inimicis suis: De execratione et men- 
dacio annunciabuntur in consummatione: in ira consumma- 
tionis, et non erunt. Ps. LVIII, 13. sq. Execrationes illorum, 
et excogitata contra me mendacia tum narrabuntur, cum eos 
consumet, penitusque destruet iratus DEUS. 

Annuo. Qui annuit oculo, dabit dolorem: et stultus labiis 
verberabitur. Prov. X, 10. Septuaginta Interpretes clarissime: 
Qui nictat oculis fraudulenter, dolores hominibus congre- 
gat, sed et sibi: luet enim aliquando fraudes, et linguae suae fla- 
gellum ipse quoque sentiet, invisus, irrisus, derelictus, exagita- 
tus, punitus. 

Annus. Messiae nomine ita loquitur Isaias, LXI, . sq. Misit 
me (Pater)... ut praedicarem annum placabilem Domino, et 
diem ultionis DEO nostro. Cui loco singularem ipse Dominus 
honorem habuit, dum eum ex oblato sibi lsaue volumine inter- 
pretatus est, Luc. IV, 1 7 . sqq. Compertum ex hac ipsa explana- 
tione habemus, scripta haec de Christo esse missopraedicarean- 
num Domini acceptum , et diem retributionis. Tota nimirum 
Christi vita perpetuum Jubilaeum erat: cui tamen dies ultionis 
seu retributionis additur, quia ante omnia Dominus poeniten- 
tiam indixit, divinum ultionis genus: quam detrectantibus, ju- 
dicium saepissime et gravissime minitatus est. 

2) Annus dierum. Hebraico more pro anno absoluto et integro. 
Adhuc duo anni dierum, etc. Jer. XXV1I1, 3. Ubi completum 
fuerit biennium. 

3) Annus unus. Anno uno regni ejus. Dan. IX, 2.*, id est, In 
anno primo Darii filii Assueri, ut ibid. v. 1. dictum erat. 

Ante. Esse ante alios, pro ministrare, servire aliis. Vidisti 
virum velocem in opere suo ? coram regibus stabit, nec erit 

ante, ignobiles. Proy. XXII, 2 th Vir celer et strenuus ab regibus 
in conspectum admittetur, neque ignobilibus famulabitur. 

Antichristus. Christo contrarius, graecum est. Nunc Anti - 
christi multi facti sunt. I. Jo. II, 18. Ii nimirum, de quibus 
idem apostolus II, 7. scribit: qui non confitentur J ESUM Chri- 
stum venisse in carnem,quorum e numero quisquis est, hic est 
seductor et antichristus. Antonomastice tamen hoc nomen serva- 
tur impio illi, qui ante supremum judicium omnia perturbabit. 

Antiquitas. Ad Jerosolymam dicitur: Soror tua Sodoma,et 
filix ejus revertentur ad antiquitatem suam: et Samaria, et 
filix ejus revertentur ad antiquitatem suam: et tu, et filix 
tux, revertimini ad antiquitatem vestram. E z. XVI, 55. An- 
tiquitas est status pristinus, ac temporum illorum felicitas, qui- 
bus earum urbium res florentissimce erant. Ad hunc autem for- 
tunae habitum redire, neque Samariae post captivitatem unquam 
contigit, neque Sodomae penitus cum tota regione eversae con- 
tingere potuit. Alio igitur et interiore sensu haec de ChristoRe- 
paratore humani generis dicta sunt.Sodomam nominat pro gen- 
tibus omnibus deos et crimine sectantibus; dignam per sua fla- 
gitia, quae primo loco ponatur. Jam haec est Divina pollicitatio: 
0 popule Jerosolymitane, religionis verae assecla, sed captivita- 
tis jugo presse, per Christum te liberabo, sicut per illnm reli- 
quias Israelis,et gentes omnes daemoni tyranno eripiam, et pri- 
maevae felicitati per gratiam meam aliquando restituam. Ideo de 
Sodoma et Samaria eodem loco haec praemiserat: Convertam re- 
stituens eas conversione Sodomorum cum filiabus suis, et 
conversione Samarix, et filiarum ejus: et convertam rever- 
sionem tuam in medio earum, ut portes ignominiam tuam, 
et confundaris in omnibus, qux fecisti, consolans eas. ibid. 
53. sq. Ubi convertere et conversio sunt liberatio e captivitate. 
Abruptis peccati laqueis, in integrum vos omnes restituam, et 
ad primaevum aeterni regni jus omnes populos revocabo. Quod 
tibi, Sion, idcirco praenuncio, ut servitutis Babylonicae mala fa- 
cilius toleres, et pudore plena admissorum criminum poeniten- 
tia ducaris, sorores exemplo tuo consolans, et ad similia sti- 
mulas. 

Antiquus. Pater Divinus, venerandi senis specie apparens, 
dicitur antiquus dierum. Dan. VII, IKet 13. Id apud Hebraeo* 
est longaevus, grandis natu. 

Apadno •Figet tabernaculum suum Apadno inter maria 
super montem inclitum et sanctum . Dan. XI, ^.Tabernacu- 
lum solii sui, inquit peritissimus Hieronymus. 

Aperio. Homines a.vari, perosi neomenias et sabbata, quibus 
emere ac vendere lex prohibebat, ita exclamant: Quando trans- 
ibit mensis , et venumdabimus merces ; et sabbatum ., et ape- 
riemus frumentum? Amos VIII, 5. Mensis pro prima ejus die, 
seu neomenia, aperire frumentum eleganter pro venale expo- 
nere, horrea aperire. Diebus profestis inhiabant, soli lucro et 
fallaciis intenti, ut deinceps narratur. 

Apertura. Optimatibus Hebraicis futurum supplicium pro- 
pheta indicit, sub allegoria vaccarum .Audite verbum hoc vac~ 
ese pingues , quse estis in monte Samariae. Amos IV, 1. Aliis 
mors impendebat ab hostibus, aliis captivitas. De morte dicitur 
sub eadem \ aecarum imagine, coquendarum, et verubus ac con- 
tis infigendarum: ecce dies venient super vos, et levabunt vos 
in contis , et reliquias vestras in aliis ferventibus . v. 2. De 
captivitate autem i : et per aperturas exibitis altera contra 
alteram, et projiciemini in Armon, dicit Dominus, v .3 .Con- 
vulsae ab hostibus reipublicae optima imagoest sepes amplissimi 
latifundii, a praedonibus dilacerata, atque hinc et illinc disjecta. 
Per alios atque alios ejus hiatus ejiciuntur boves captivaeet exu- 
latum aguntur in Armeniam usque, ubi Armon. 

Apocalypsis* Initium libri, qui hoc nomine inscribitur, Le- 
gis Novae ultimus: Apocalypsis JESU Christi.y ox graeca, ejus- 
dem sensus, cujus in latinitate sacra est revelatio. Quo modo 
et Paulus: apocahjpsim habet . I. Cor. XIV, 26. Kevelatum ei 
est arcanum caeleste. 

' Aporia* 'Graecum. Ambiguitas, haesitatio in re perplexa, moe- 
ror animi. Sicut in percussura vribri remanebit pulvis , sic 
aporia hominis in cogitatu illius. Eccli. XXVII, 5. E cribro, 
si concutias, frumentum excidit, sordes remanent: sic homo per- 
saepe, omissis laetis ac ut ilibus, futilia animo agitat, quibus af- 
flictatur. 

Aporior* Dubito, haereo, doleo.Cum eonsummaverit homo , 
tunc incipiet; et cum quieverit, aporiabitur. Eccli. XVIII, 6. 
Cum homo DEI magnitudinem et stupenda opera satis jam per- 
scrutatus sibi videbitur, jamque indagare cessaverit: demum a- 
gnoscet, incipiendum sibi esse rursus: haerebit ac dubitabit, 

quasi qui nihil egerit. Multi hic legunt operabitur , quod est ad 
idem opus, ad eamdem divinorum meditationem, redibit. Sed 
tenendum aporiabitur, ut ex graeco fonte manifestum fit. A • 
poriamur , sed non destituimur . II. Cor. IV, 8. In graeco pe- 
culiaris venustas. est, ex affinitate vocabulorum nata: quasi lati- 
ne dicas: haesitamus, non tamen omnino adhaerescimus: lapsa- 
mus, non tamen labimur. 

2) De DEO, more humano, ut saepe alibi in Veteri Lege. Ti- 
dit, quia non est vir : et aporiatus est , quia non est qui oc- 
currat: et salvavit sibi brachium suum, et justitia ejus ipsa 
confirmavit eum. Is. LIX, 16. Vidit, neminem esse, qui jus fas- 
que colat, qui in praeceptorum via sibi occurrat: quapropter in- 
doluit, et salutem humanam, quam ipsi homines non quaerebant, 
suo unius brachio (hoc enim est hebraico more sibi, per se ipse, 
sua unius opera) restituit, perque suum Filium, per suam justi- 
tiam, sibi satisfecit. 

Apostata. Legitur Prov. VI, 12., quo quidem loco non signi- 
ficat speciatim religionis verae desertorem, sed generatim homi- 
nem nefarium, qui a DEO legibusque desciscit. Hebraice dicitur , 
homo belial, homo absque jugo, homo pravus. Septuaginta ver- 
tunt: vir insipiens et contra legem vivens. 

Apostatrtx. Mitto ego te ad filios Israel, ad gentes apo- 
statrices, quae recesserunt a me. Ez. 1^, 3. Mittitur Ezechiel 
ad Israelitas, tribus decem rebelles. LXX. exacerbantes me. 

Appareo. Exui David ita DEUM in solitudine alloquitur: In 
terra deserta, et invia , et inaquosa, sic in sancto apparui 
tibi. Ps. LXIl, 3. Sic pro sicut. Sanctum pro «Sancfuano. Non 
minus in loco hoc deserto, invio, et arido, oculos animumque ad 
te converto, quam coram Arca et sancto tuo tabernaculo. Cftne- 
bat haec religiosissimus princeps, cum esset in deserto (ut do- 
cet hujus Psalmi titulus ) Judaeae, ut habent codices hebraici, 
graeci, chaldaici, et optima Vulgatae exemplaria; patetque ex 
I . Reg. XXII, 5. Cave fidas editionihus latinis graecisque, in qui- 
bus legitur in deserto Idumaeae, quod cumDavidicae vitae histo- 
ria, et fontibus, ut dixi, pugnat. In graeco facile fuit librarium 
properantem labi, unius literae m discrepantia*, at in hebraicis 
et chaldaicis, in quibus Judaeam inter et Idumaeam majus discri- 
men est, exemplarium consensus pro Judaea stat. 

Appendo. Pecuniae olim appendebantur^etsi moneta non es- 

set aurea, sed inferioris metalli. Sic Jeremias, empto Hanamee- 
lis agro, ut ipse de se narrat: scripsi in libro , et signavi , et 
adhibui testes: et appendi argentum in statera. Jer. XXXII, 
10. Appenderunt mercedem meamtriginta argenteos. Et di- 
xit Dominus ad me: Projice illud ad statuarium, decorum 
pretium , quo appretiatus sum ab eis. Et tuli triginta argen- 
teos, et projeci illos in domum Domini ad statuarium. Za- 
ch. XI, 12. sq. Examinato ad lancem pondere, pretium persol- 
verunt indignissimum, triginta argenteos, de quo Dominus con- 
queritur, et id projicere in templum prophetam jubet. Statua- 
rii nomen in hebraico proprie significat figulum, deque ipso DEO 
in Scripturis legitur, qui hominem e limo finxit. Tanti Judas 
Christum vendidit, idque ipsum pretium deinde in templo pro- 
jecit, unde ager figuli emptus. Quantum nostrae monetae illud 
sanguinis Divini pretium aequarit, dicam Voc. Argenteus. 

Appono. Pro pergere, insistere, continuare. Ut non appo- 
nat ultra magnificare se homo super terram . Ps. IX, 39. Ne 
deinceps extollere se homo pergat. 

2) De lucro, quaestu, utilitate. Quid detur tibi, aut quid ap- 
ponatur tibi ad linguam dolosam ? (hebraice, Quid dabit ti- 
bi , et quid apponet tibi lingua dolosa?) Sagittx potentis a * 
cutx, cum carbonibus desolatoriis. Ps. CXIX, 3. sq. Quid pre- 
mii, o criminator, lingua tua dolosa tibi asseret? quod emolu- 
mentum tibi ex illa nascetur? Non aliud quam acutae omnipoten- 
tis Ultoris sagittae, et carbones diu urentes, male sibi consciae 
mentis, et olim gravis supplicii. Pro desolatoriis hebraice di- 
cuntur, carbones juniperorum, seu genistrarum, ex quibus, et 
praesertim radicibus, relicti carbones ingentem ac diuturnum ca- 
lorem efficiunt. 

3) De odio, et animi alienatione. Cumque, appositus esset (rex 
Antiochus) contra Judaeos, misit odiosum principem Apollo- 
nium cum exercitu. II. Mach.V, 24. Graece: cum in Judaeos in- 
festo animo esset. 

Apprehendo. Ut cladis futurae atrocitatem Isaias demonstret, 
eloquentissime colore hoc utitur : Apprehendent septem mulie- 
res virum unum in die illa, dicentes: Panem nostrum come- 
demus , et vestimentis nostris operiemur: tantummodo invo- 
cetur nomen tuum super nos, aufer opprobrium nostrum.ls. 
IV, 1. Tanta virorum ac juvenum strages edetur ab hostibus, ut 

vix singuli viri pro compluribus feminis (septem, numerus cer- 
tus pro incerto) sint superfuturi. Ambient ergo virum, non vi- 
ctum aut vestitum ab eo petentes, sed de suo victurae, dummo- 
do nomen uxoris sibi obtingat, et sterilitatis probrum, quod tum 
habebatur maximum, auferatur. 

2) Apprehendite disciplinam. Ps. II, 12. Illustris locus, et 
inter Hebraicos nostrosque Doctores tanto studio toties agita- 
tus. Hebraice est: Osculamini filium. Chaldaica habet: Reci- 
pite doctrinam. D. Hieronymus vertit: Adorate pure. LXX, et 
B. Lucianus nobiscum: Apprehendite disciplinam .^ arietatem 
hanc peperit vocabulum hebraicum bar seu var , quod plura si- 
gnificat, praesertim filium, et munditiam, sive puram integri- 
tatem. Osculari vero idem Hebraeis est, quod adorare, quo- 
ties osculum iotelligitur non amicitiae, sed reverentiae. Nec aliis 
gentibus id ignotura, apud quas adoratio cum osculo conjuncta, 
nunc manuum, nunc pedum, nunc vestimenti. Cum ergo Psal- 
mum illum de Messia seu Divino Filio omnes intelligant, Hebraei 
non minus, quam Christiani, componere interpretationes omnes 
licebit, si hunc in modum rem declaremus: Adorate Filium, sed 
adorate pure, serio nimirum et vere, doctrinam ac disciplinam 
ejus arripientes, et morum ac vitae munditia exprimentes. 

3) Pro eripere. Apprehendes, et non salvabis : et quos sal- 
vaveris, in gladium dabo. Mich.VI, 14. Eripere conaberis eos, 
quos maxime amas, hosti in captivitatem abducenti: sed eosser-. ' 
vare non poteris, si quos tantisper servaveris, superveniet alio- 
rum hostium gladius, qui eos interficiat. • 

Approbo. Vox Domini ad civitatem clamat, et salus erit 
Umentibus nomen tuum: Audite tribus, et quis approbabit 
illud? Mich. VI, 9. Quotusquisque mandatum, DEI nomine pro- 
positum, apud se magni facit, et opere ipso exequitur? 

Appropinquo. Caelestis Sapientia de se merito gloriatur: Flu- 
vius meus appropinquavit ad mare . Eccli. XXIV, 43. Fluvius 
meus (sub cujus allegoria doctrinam suam caelestem significat) 
adeo se extendit, ut mare quoddam esse videatur. 

Aqna. Revelabitur quasi aqua judicium, ubi justitia quasi 
torrens fortis. Amos V, 24. Poena et justitia Dei, ut aqua inun- 
dans ac torrens, te invadet; videlicet inopinate, et celeriter, et 
nulla evadendi relicta facultate. 

2) Aqua contradictionis. Probavi te, ait ad populum suum 

DEUS, apud aquam contradictionis. Ps. LXXX V 8. Nomen lo- 
ci. Haec est aqua contradictionis , ubi jurgati sunt filii Israel 
contra Dominum. Num. XX, 13. 

3) Aquae transeuntes. Mitte panem tuum super transeuntes 
aquas: quia post tempora multa invenies illum . Eccle.XI,!. 
Sere in solo irriguo, unde suo tempore panem copiosum recipias. 
Sensu tropologico transeuntes aqua? sunt pauperes, quorum co- 
pia semper affluimus: panis in illos distributus, liberalissime no- 
bis aliquando reddetur. * . . 

Aquil». Ubicumque cadaver fuerit, statim adest. Jobi 
XXXIX, 30. Quod Servator ipse repetiit: Ubicumque fuerit cor- 
pus, illic congregabuntur et aquilae. Matth. XXIV, 28., atque 
iterum Luc. XVII, 37. Ubi tamen, ne erres, genus aquilarum de- 
terius intelligendum, quod a Graecis propterea Hy paetos dictum 
est, quasi aquila inferior. Vera enim aquila primarii ordinis ve- 
sci non dignatur nisi a se peremptis. Quodsi tamen cadaver per 
catachresin aut prolepsin accipimus, pro vivente nunc quidem 
praeda., sed quae mox discerpta cadaver futura sit: id in nobilissi- 
mam quoque aquilam cadit, et cum praecedentibus Jobi verbis 
cousentit: Pulli ejus lambent sanguinem, quod nisi animante 
modo occisa fieri non potest. 

2) . Calvitium sicut aquila. Dilata, inquit ad urbem regiam Mi* 
chaeas, calvitium tuum sicut aquila: quoniam captivi ducti 
sunt ex te. Mich. 1. 16. Sicut avis illa regia, paulo ante validis- 
sima et gloriosissima, cum plumas amittit, repente inops et im- 
becillis fit: ita Hierosolyma, filia Sion, abreptis in captivitatem 
filiis, summo iu luctu attonsa ac deformata squallet et conse- 
nescit. 

3) Aquila Nabuchodonosor. In gutture tuo sit tuba: quasi 
aquila super donium Domini. Os. VIII, 1. Extolle vocem quasi 
tuba, et annuncia: Ecce Nabuchodonosor tam rapido volatu in 
templum Domini ruet, quam aquila in praedam fertur. 

4) Aquilae duae, Sedecias et Nabuchodonosor. Ez. XVII, 3. sqq. 
Aquila prior est rex Hebraeus: cujus vineam aquila altera, rex 
Chaldaeus, evellit ac destruit. 

Aquile. Fundatur exultatione universae terrae mons Sion , 
latera Aquilonis, civitas regis magni . Ps. XLVII, 3. Fefellit 
hic locus eos Interpretum, qui montem Sion ac templum ad se- 
ptentrionalem Hierosolymae plagam sita fuisse hinc perperam coi* 

legerunt. Sion mons cum arce ac templo, quae urbs superior seu 
acropolis dicebantur, meridiem respiciebant: urbs autem infe- 
rior Jerosolyma proprie dicta, et plano in loco aedificata, ad A- 
quilonem vergebat. Itaque seusus versiculi est: universa terra 
plaudit fundationi tam templi et arcis in monte Sion, quam ur- 
bis regiae ad Aquilonem pertinentis. 

. 2) De Abrahamo. Eloquentissimum caput XLI. Isaias hoc epi- 
logo concludit, DEUM immortalem cum vanis gentium diis com- 
parans; Suscitavi ab Aquilone et veniet ab ortu solis : v oca- 
bit nomen meum , et adducet magistratus quasi lutum, et 
velut plastes conculcans humum, v. 25. Quemadmodum hujus 
capitis v. 2. coeperat ab Abrahamo, in quo gentes ad se vocavit 
DEUS, ita et epilogum ab eodem orditur. Ego, inquit, ab Aqui- 
lone et Oriente, ex Mesopotamia et Chaldaea, Abrahamum exci- 
tavi: qui quia vocem meam audiens venit, meumque nomen ado- 
ravit, effeci ego, ut per se ac suos posteros gloriosus, reges ac 
principes conculcaret. Pergit: Quis annunciavit ab exordio , 
ut sciamus, et a principio } ut dicamus, Justus es? non est 
neque annuncians, neque praedicens, neque audiens sermo - 
nes vestros v. 26. Abrahamo, ejusque posteritati futuros even- 
tus tam miros tanto tempore ante DEUS praenunciavit: quis fal- 
sorum deorum boc potuit?sic enim caussa haec dijudicanda est, 
sic dici potest, Tu verus es DEUS. At illi neque prospexerunt 
ipsi futura, neque unquam per quemquam annunciarunt. Primus 
ad Sion dicet: Ecce adsunt, et Jerusalem euangelistam da- 
bo. v. 27. Solus Israelis DEUS prophetas suos misit, et inter hos 
Isaiam, qui Hierosolymae vaticinetur. Et vidi y et non erat, ne- 
que ex istis quisquam qui iniret consilium, et interrogatus 
responderet verbum, v. 28. Deos vero si circumspicio, nec eo- 
rum sacerdotes, nec ipsi, vel consilium inveniunt, vel respoh- 
sum expediunt. Ecce omnes injusti, et vana opera eorum: ven- 
tus et inane simulacra eorum, v. 29. Injustum ergo est, eos 
colere, quorum nulla sunt opera, cum ipsi sint opera manus hu- 
manae: ventus inanis sunt, nihil sunt. 

3) De Holoferne. Et eum, qui ab Aquilone est, procul fa- 
ciam a vobis: et expellam eum in terram inviam et deser- 
tam, faciem ejus contra mare Orientale, et extremum ejus 
ad mare novissimum: et ascendet faetor ejus, et ascendet pu- 
tredo ejus, quia superbe egit. Joel. II, 20. Praedicitur victoria 

de Holoferne per Juditham. Chaldaei, quos ille ducebat, Hebraeis 
ad Aquilonem eraut. Eorum pars, occiso duce, Orientem versus 
ad mare Galilaeae, pars ad Occasum ad mare magnum, quod Me- 
diterraneum vocant, alii alio fugam capessent, relictis sociorum 
cadaveribus insepultis. 

4) De captivitate Babylonica. Grande ac terrificum est illud 
Jer. XVI, 14. sq. Ecce dies veniunt , dicit Dominus , et non di- 
cetur ultra , Vivit Dominus, qui eduxit filios Israel de terra 
AEgypti; sed Vivit Dominus, qui eduxit filios Israel de terra 
Aquilonis . Ostendit enim, tanto aerumnosiorem fore captivita- 
tem Babylonicam vetere jEgyptiaca, ut haec prae illa in oblivio- 
nem ventura sit. Idem repetitur pene totidem verbis Jer. XXIII, 
7. sq. 

Ar. Nocte vastata est Ar Moab. Is. XV, 1. Urbs Moabita- 
rum praecipua. Quae deinceps nominantur urbes, ejusdem suut 
provinciae Moabiticae. 

. Aranea. Anni nostri sicut aranea meditabuntur. Ps. 
LXXX1X, 9. Graecum arachne, quo LXX. bic utuntur, et no- 
strum aranea, tam animantem, quam ejus telam significatrquod 
exempla scriptorum utriusque linguae docent apud eruditissi- 
mum Delrium in Adagialibus Vet. et Novi Testam. P. II., adag. 
104. Meditandi verbum si passive accipis, sententia erit: anni 
vitae nostrae fragiles instar araneae reputabuntur. Sed rectius ac- 
tivo sensu iotelliges, quem et graecum, et latinum vocabulum 
poscit: anni nostri, instar inquietae araneae, discurrentis, seque 
ob vilissimae praedae spem eviscerantis, inter curas has rerum 
infimarum et sollicitudines consumuntur. Eamdem veritatem si- 
militudine alia declarant Hebraea: Consumpsimus annos nostros 
tamquam vocem, tamquam halitum; et ut Chaldaeus explicandi 
gratia addit, tamquam vaporem oris hyberno tempore. Vita no- 
stra vapor est, apparens quidem, ut halitus in hyberno frigore, 
sed momento praetervolans, nec vestigium sui relinquens. 

Arca. Non dicent ultra. Arca testamenti Domini: neque 
ascendet super cor, neque recordabuntur illius: nec visita- 
bitur. Jer.IIl, 16. De tempore loquitur captivitatis, io quam an- 
tequam discederent, ipse Jeremias invenit locum speluncx, 
et tabernaculum, et arcam, et altare incensi intulit illuc, et 
ostium obstruxit. II. Mach. II. 5. Cumque diligentiores aliqui 
observare locum vellent, non permisit propheta, sed culpans 

illos, dixit, quod ignotus erit locus, donec congreget DEUS 
congregationem populi, et propitius fiat; et tunc Dominus 
ostendet hxc. ibid. v. 7. sq. Quam ergo latentem visitare non 
poterant Arcam, sensim oblivioni etiam dabant, et inutilem de 
ea sollicitudinem ex animis omittebant. 

2) Locus est non parum difficilis de Arca: in qua, urna an- 
rea, habens manna; et virga Jaron, qux fronduerat; et ta - 
bulx testamenti. Hebr. IX, 4. Cum tamen Regum historia ita 
narret: In arca autem non erat aliud, nisi dux tabulx la- 
pidex, quas posuerat in ea Moyses in Horeb. III. Reg. VIII, 
9. Et idem refertur II. Par. V, 10. Varia afferuntur, quibus in 
medio relictis, satis erit meminisse trium opinionum, quibus 
haec inter se conciliat doctissimus Ribera, lib. II. de Templo et 
pertinenlib. ad Templ. c. 2. Primo, inquit, verba Pauli in qua 
refer non ad Arcam, sed ad Tabernaculum, quod graece scena 
dicitur genere feminino. In tabernaculo autem virga Aaronis, et 
urna caeleste manna servans, locum facile habent. Deinde in pro 
cum accipi per hebraismum potest. Denique per hebraismum 
alium in pro juxta intelligere, nihil vetat. Ita ille fuse, adjun- 
ctis probabilibus argumentis:, primam tamen sententiam ceteris 
ipse antefert. - 

Arcanos. Fiolabunt arcanum meum : et introibunt in il- 
lud emissarii, et contaminabunt illud. Ei. VII, 22. Violabunt, 
inquit Dominus, templum meum: eo irrumpent Chaldaei praeda- 
tores et milites, illud inquinaturi. 

Archisynagogos. Luc. XIII, 14. et alibi. Qui synagogae 
praeest. 

Architriclinus. Joann. II, 8. sq. Convivii moderator. 

Arcus. Contra ingratos, DEIque jugum excutientes Israeli- 
tas: Facti sunt quasi arcus dolosus . Os. VII, 16. Qui alio, 
quam quo dominus destinavit, sagittas emittit, vel etiam ipsum 
vulnerat. Idem est Ps. LXXVII, 57: conversi sunt in arcum 
pravum . 

Ardeo. DEU? sagittas suas ardentibus effecit. Ps. VII, 14. 
Quidam de sagittis exponunt, quasi dictum esset ardentes; ut 
sensus sit, DEUM irae suae fulmiua in scelestos parare. Si veri- 
tatem spectamus, nihil certiufc: quia tamen in hebraico partici- 
pium ardentibus cum praefixa dativi nota legitur, fonti simul et » 
Vulgatae propior est haec sententia: DEUS vindictae suae tela in 

eos vertit, qui prava cupiditate flagrant. Licet tamen utrumque 
conjungere. Scelere inflammatis Divina fulmina minantur. 

Ardor. Quis poterit habitare de vobis cum igne devoran- 
te? quis habitabit ex vobis cum ardoribus sempiternis ? Is. 
XXXIII, 14. Duplex est hoc loco sententia-, altera communis pe- 
ne omnibus, de aeternis et intolerabilibus apud inferos flammis; 
singularis altera, ingeniose excogitata, de flamma sacrificii, ho- 
locausti praesertim, et igne altaris, quem intermori nefas erat. 
Audi quae sequuntur: Qui ambulat in justitiis , et loquitur ve- 
ritatevi, qui projicit avaritiam ex calumnia, et excutit • ma- 
nus suas ab omni munere, qui obturat aures suas ne audiat 
sanguinem, et claudit oculos suos ne videat malum , ibid. v. 
15. Illinc igitur habitabunt in aeternis suppliciis, qui justitiam, 
ct veritatem colunt? bosne devorabit inferorum ignis, qui ab a- 
varitia et calumnia alieni puras manus servant? hinc sempiter- 
nis tradentur ardoribus, qui aures et oculos a malo avertunt? 
Haec non modo non cohaerent, sed pugnant etiam. Connectentur 
autem, et pulcre consentient, si de igue altaris hunc in modum 
interpretere: Quis vestrum dignus est sacerdotio fuugi, et altari 
assistere, sive ut ignem holocausto admoveat omnia devoran- 
tem, sive ut altaris Divini flammam alat sempiternam?Solus ille 
sacro hoc munere dignus est, qui justitiae ac veritati servit; qui 
avaritiae, qui calumniae, qui largitionibus incorruptus obsistit; 
qui crudelitatem et scelus nec ad aures, nec ad oculos unquam 
admittit. Vidi ego non paucos moveri tum argumento hoc, tum 
auctoritate Caesaris Caliui, cujus est in exponendoDivino Codice 
felicita%singularis. Ne tamen a prisca sententia et uuiverso sum- 
morum etiam virorum agmine cogamur discedere, efficiet, opi- 
nor, proximus ejusdem loci versiculus. Iste in excelsis habita- 
bit, munimenta saxorum sublimitas ejus: panis ei datus est, 
aqux ejus fideles sunt. ibid. v. 16. Addamus et alterum: Re- 
gem in decore suo videbunt oculi ejus. ibid. v. 1 7. Nulla ratio 
postulat, ut versum quintum decimum superiori potius, quam 
sequenti jungamus. Eodem igitur jure ad inferiorem sic revo- 
cabitur: Qui ambulat injustitiis, et loquitur veritatem; qui 
' drojicit avaritiam. . . iste in excelsis habitabit, terris subli- 
mior, et in solidae virtutis arce collocatus, nec unquam alimento 
caelestis gratiae uberrimo cariturus. Illustratis Divino lumine o- 
culis in contemplatione supremi Regis diu noctuque versabitur. 

Quodsi recta et presse posteriora conferre prioribus, et infero- 
rum suppliciis opponere beatam aeternitatem placet: etiam hoc 
perfacile sensu anagogico obtinebitur: Qui ambulat injustitiis, 
qui in ceteris eo versiculo memoratis constanter perseveraverit, 
iste in excelsis habitabit , caelestis Hierosolymae incola, et loco 
receptus hostibus inexpugnabili, convivio Domini ac torrente vo- 
luptatis fruetur: fidele illi et perpetuum est suum premium, quia 
Regis sui gloriam nunquam non intuebitur. 

Arena. Dominus de populo suo: Multiplicatae sunt mihi vi - 
dux ejus super arenam maris : induxi eis super matrem a- 
dolescentis vastatorem meridie: misi super civitates repente 
terrorem . Infirmata est qux peperit septem, defecit anima 
ejus : occidit ei sol, cum adhuc esset dies. Jer. XV, 8. sq. Mihi, 
id est, coram me. Hyperbole super arenam innumeras fore vi- 
duas demonstrat, viris gregatim ab hoste trucidatis. Matribus 
juvenum Hebraicorum, vel ipsi matri omnium Hierosolyma!, im- 
mittendus praedicitur vastator Chaldaeus, qui liberis opitfusque 
florentes ad orbitatem et miseriam deducat, ac meridie, luce pa- 
lam, suis omnibus spoliet. Tantos inter civitatum terrores, e- 
tiaifi foecuudissima quaeque mater ex liberorum jactura dolori- 
bus obruetur, et io splendore medio felicitatis nox aerumnarum 
et aegritudinis ingruet. 

Argenteus. Quoties legitur argenteus sine adjuncto, sub - 
intelligitur siclus . Ita insignis Scripturarum Interpres Tiri- 
nus, inProlegom. de Antiquis Ponderib. ac Monetis, §. de Drach- 
ma et Siclo. Et magnus Cornelius a Lapide in Dissert. de Men- 
sur. et Ponderib. Hebr. quam Pentateucho subjunxit, §. 1* inquit: 
Siclus subintelligendus est, quoties aureus, vel argenteus le- 
gitur. Alibi quoque (in Exod. XXX, 13.) id confirmat ex versio - 
ne Septuag. collata cum nostra Gen. XX, 16. ibi enim Noster 
vertit, mille argenteos ; Septuag. vero mille didrachma. Est 
autem didrachmumhebraicum, quodLXX. more suo intclligunt, 
sive tetradrachmum atticum, idem ac siclus, cujus pretium ad 
victoriatos ( batzios vulgus appellat ) octo, seu crucigeros 32 
ascendit. 

2) De triginta argenteis, quibus Christum magistrum Judas 
vendidit, certum illud est ex libro Exodi XXI, 32., pretium fuisse 
servi, bovis incursu occisi. Tanti Christum DEI Filium emebant. 
Celeberrimus Baronius ad Annum Christi XXXIV. a. n. 16, plu- 

ribus conatur probare 6uam de iogente summa sententiam. Ve- 
rum, ut Jeremias Drexelius, in Deliciis Gentis Hum. P. H. c.3. 
io animad. ad §. 1. inquit, passim rejicitur Cxsaris Baronii 
sententia de 330 coronatis, seu, ut declarat ipse, totidem phi- 
lippeis, acproinde nostratibus 440 florenis. Taceo rationes Tbeo- 
philiBaynaudi Operum T.1X. allatas, lib. de Juda proditore, c. 12, 
n.3. sqq., quia uihil certi constituere audet. Taceo et illos, qui 
per monetas bispanrcas, italicas, gallicas, mentem suam expli- 
carunt, ad suorum magis popularium, quam nostrum usumrqua- 
les sunt Pererius, Pradus, Villalpandus, Lorinus, Maldonatus, 
alii. Ego ex iis, qua praemisi, Christi venditi pretium rotunde 
fuisse censeo nostrates 16. fl. qui ad unguem respondent bra- 
banticis 80. fl. In eadem sententia Drexelius est, notissima di- 
ligentia ac eruditionis vir, in Jdsepho, animadv. ad c. 3., ubi 
tamen in edit. Operum ejus Mogunt. 1651, et Lugd. Gall. 1658, 
importunus error cavendus ponentium 36. fl. pro 16. Sed au- 
ctoris mentem cum editiones alia, tum ipse per se locus totus 
apertissime demonstrant. Assentiuntur et Interpretes duo peri- 
tissimi, Cornelius ac Tirinus; ille in Geo. XXXVII, 28., hic in 
Zacb. XI, 12., et Mattb. XXVI, 13. Proxime ad hos acceditHo- 
stus lib. IV. de re nummaria, c. 5, qui 12 pbilippeos seu 15. fl. 
statuit. Eamdem summam assignat Jansenius, Concord. c. 128, 
cujus opinionem inter duas ceteris probabiliores recepit exi- 
mius Suares, Operum T. XVII, seu Vol. II, in 3. p. ad q.46. a. 
8. disp. 34. sect. 1. 

3) Addo formam et inscriptionem argentei seu sicli, ex anti- 
quitatis omnis hebraica scientissimo Benedicto Aria Montano, 
in Ephrone, sive Thubalcaini Vol. III, haud longe ab initio. Mosi 
Nehemani, Hebrao doctori literato inprimis, qui post medrum 
seculuip XII. scripsit, cum esset ex Hispania in Palaslinem ad 
sacra illa monumenta profectus, ostensus est Accone ab incolis 
antiquissimus ex argento siclus, cujus hac est effigies. Facies 
altera vas manna plenum, altera florentem Aaronis virgam amyg- 
- dalinam exhibebat. Inscriptiones amba literis samaritanis, qui- 
bus ante regnorum Juda et lsraelis scissuram omnes usi; cete- 
rum verbis omnino hebraicis, hinc, SCHEKEL HSRAEL, Si~ y 
‘ cius lsraelis: illinc JER USCHALA’ 11M KEDOSCHA \ Je - 
rusalem Sancta . Ex quibus nummi antiquitatem intelligas: cu- 
sum enim fuisse necesse est eo tempore, quo nondum divulsa 

imperii majestate tribus omues Israelis nomine censebantur, et 
Ilierosolymam Hebraei omnes regni ac religionis sedem unicam 
agnoscebant. Samaritanam literarum formam Arias Montanus 
non subjicit oculis: videre illam licet apud Gulielmum Postel- 
lum in erudito libro de Cbaracterib. XII. Linguarum, c. de Sa- 
maritana. 

. Argentum. Propheta regius ita DEUM obsecrat: Increpa fe- 
ras arundinis , congregatio taurorum in vaccis populorum: 
ut excludant eos , qui probati sunt argento. Ps. LXV1I, 31. 
Deterre hostes populi tui, qui instar ferarum inter arundines la- 
tentium, vel instar taurorum inter armenta sua tumultuantium, 
irruere in eum parant, ac promissae telluris possessione exclu- 
dere eos, quos tamquam probatissimum argentum puros tu de- 
prehendisti. Frequenter Ilebraei particulam sicut in comparatio- 
nibus omittunt, probati sunt argento, idest, sicut argentum, 
ut v. 16. hujus ipsius Psalmi, nive dealbabuntur , idest, instar 
nivis candidi erunt. 

2) Eloquia Domini, argentum. Eloquia Domini, eloquia ca- 
sta; argentum igne examinatum, probatum terrx (D. Hiero- 
nymus vertit, separatum a terra) , purgatum septuplum. Ps.XI, 
7. Divina mandata et decreta sunt instar purissimi argenti, quod 
multo igne purgatum, quod terque quaterque ab omnibus terrae 
faecibus secretum, nihil omnino scoriae habet. 

3) Argentum, quod urtica haereditabit. Hypotyposis praclara, 
ad indicandam Hebraeis exilii sui diuturnitatem. JEgyptus con- 
gregabit eos, Memphis sepeliet eos : desiderabile argentum 
eorum urtica hxreditabit, lappa in tabernaculis eorum. Os. 
IX, 6. In Aegyptum fugient, nec quisquam, illorum inde vivus 
redibit. Pretiosae villae ac domus, multo argento emptae aut ae- 
dificatae, vel etiam ornatae, interea ruinis suis sepelientur sic, ut 
rudera ipsa increscentibus urticis et lappis tegantur. 

Arguo. Quam bonum est arguere, quam irasci, et confi - 
tentem in oratione non prohibere ! Eccli. XXI, 1. Cum lingua 
hebraica gradibus comparationis careat, aliis ei supplementis 
utendum est. Itaque bonum ... quam... idem est ac melius... 

„ quam... et sententia sit hujusmodi: 0 quanto melius est erran- 
tem arguere placide, quam excandescere! quanto satius est, fa- 
tenti culpam, rogantique veniam, eam benigne tribuere, quam 
negare ! : . . . • 

Arida. Pro terra. Circuit is mare et aridam. Matth.XXIH, 
15. Dixit Dominus pisci: et evomuit Jonam in aridam. ion. 
II, 11. O praesumptio nequissima, unde creata es cooperire 
aridam malitia, et dolositate illius! Eccli. XXXVII, 3. Con- 
tra infidelem amicum exclamat: Quis crederet, deterrimo huic 
vitio locum esse iu hominis animo posse ? ejus malitia ac dolo 
inundatur terrarum orbis. 

Ariel. Hebraice est Leo DEI. Pro urbe Hierosolyma usurpa- 
tur allegorice ab Isaia XIX, 1: Vae Ariel, Ariel civitas, quam 
expugnavit David! additus est annus ad annum', solemnita - 
tes evolutae sunt. Et circumvallabo Ariel, et erit tristis et mae- 
rens, et erit mihi quasi Ariel. Vae tibi, Jerusalem, urbs olim a 
Davide expugnata! (11. Reg. V' 7.) Vae tibi, leo DEI, leo maxi- 
me! appropinquat sensim destinatum tuo supplicio tempus: post 
pauculos, annos, post aliqupt paschata, cingam te hostibus, ut 
leo validus retibus et venatorum armis undique premitur, et ad 
exitium designatur. ^ 

2) Pro altari. Ipse autem Ariel quatitor cubitorum, etc. 
Ez. XL11I, 15. sq. Est summa pars altaris, unde quatuor cor- 
nua seu pyramides eminebant. Leonem DEI appellat, quod vic- 
timas devoraret. Ipse etiam DEUS Leo, pro suorum salute ex- 
cubans. 

Armon. Ad vaccas pingues, id est, Samariai primores: Pro- 
jiciemini in Armon, dicit Dominus. Amos IV, 3. Expellemini 
in Armeniam, ubi Armon. Cetera hujus allegoriae pastoritiae tra- 
ctavi in Voc. Apertura. 

Aro. Arabit Judas, confringet sibi sulcos Jacob. Os.X, 11. 
Opponit propheta trituram arationi, quarum illa praesens lucrum 
et alimentum praebet, baec laborem poscit multo demum post 
tempore profuturum. Triturae nomine tegitur falsa inanium deo- 
rum religio, cui Ephraim seu Israeliticus populus indulgebat, 
libertatis et lucri amore illectus. Arare dicitur, qui legis Divinae 
jugum in casta religione ferens, et praesentis laboris patiens, fu- 
turam frugem expectat. Talis erat Judas, cum eoque sociatus 
Jacob; id est, regnum Juda orthodoxum, et qui ex decem tribu- 
bus ab Ezechia rege sanctissimo ad sacra patria revocati sunt. 

2) Arare impietatem, arare mendacium. Oseas eodem loco iu 
allegoria perseverans ait: Arastis impietatem, iniquitatem 
messuistis, comedistis frugem mendacii: quia confisus es in 

viis tuis, in multitudine fortium tuorum. Os. 13. X, Impia 
cogitastis, iniqua perpetrastis, fructum scelerum percepistis, sed 
inanem et fallacem. Vana fiducia elati, male innitebamini prae- 
sidio vestrorum fortium, 6ive militum, sive deorum, quos ceu 
potentes adorabatis, cum viribus omnibus careant. Noli arare 
mendacium adversus fratrem tuum. Eccli. VII, 13. Cave do- 
los ei machineris: noli ejus bonori aut fortunis pef mendacia in- 
sidias tendere. Allegoria est ex eodem genere, cujus ibidem v.3. 
illa: Fili, non semines mala in sulcis injustitiae, et non me- 
tes ea in septuplum . Si justitiam violes, tibi feris, tibi eidem 
et metis: severissimas enim poenas judex DEUS a te exiget. 

3) Arare vitula aliena. Samsou ad sodales, quibus aenigma de 
leone ac favo proposuerat, indignans inquit: Si non arassetis 
in vitula mea, Jion invenissetis propositionem meam. Jud.XIV, 
1$. Nisi uxor mea me prodidisset, numquam futurum erat, ut 
aenigma perspiceretis. 

Arreptitius. Jer. XXIX, 26. Homo insanus, qui se pro vate 
divinitus misso gerit. 

Artaba. Babyloniorum deo Bel praebebantur quotidie similae 
artabae duodecim, et oves quadraginta , vinique amphorx sex. 
Dan. XIV, 2. Verisimilius est, artabam fuisse modiorum quin- 
que, seu librarum 1 33 et paulo amplius. Amphora idem est, quod 
Hebraeorum Batus, et Graecorum Metreta: quorum mensura de- 
finietur a me Voc. Metreta. 

Asaramel. Elogium Simonis summi Pontificis promulgatum 
dicitur in Asaramel ; in conventu magno sacerdotum, et po- 
puli, et principum gentis, et seniorum regionis. l.Mach.XIV, 
27. sq. Quid hoc loco sit Asaramel, multum inter se distantes 
exortae sunt conjecturae. Quidam suspicantur librariorum erro- 
rem, et Jerusalem primo scriptum fuisse putant. Syriacus In- 
terpres habet Israel. Serarius hoc Asaramel, seu, ut in graeco 
est, Sarcumel ex hebraico interpretatur Principem Populi DEI. 
Calmetus censet esse vallem Mello, monti Sion subjectam, de 
qua II. Reg. V, 9. quasi sit Asar-Mello, seu Haser-Mello, id 
est, pavimentum Mello; pavimentum scilicet pro valle accipien- 
do. Cornelius a Lapide inquit: Forte Asaramel vocatus est lo- 
cus synedrii, sive aula magni concilii, in qua hoc decretum 
editum fuit . 

JUcendo. DEUS ascendit super Cherubim, et volavit: vq- 

lq,vit super pennas ventorum. Ps. XVII, 1 1 . Est pars divinae il- 
lius hypotyposeos, qua regius poeta ultra omnem Pindari et Ho- 
ratii sublimitatem adventum DEI describit, ad ferendum sibi au- 
xilium approperantis. Cherubiois, inquit, vectus, et omnibus ven- 
torum alis velocior, currum suum huc egit, hostes aspectu disjecit. 

2) Ascendere, de fluvio. Lugebit omnis habitator ejus (terrae 
scelestae ) et ascendet quasi fluvius universus , et ejicietur, et * 
defluet quasi rivus ASgypti. Amos VIII, 8. Repetitur ab eodem 
propheta IX, 5. Universus incola terrae Israel, totus populus, ab 
hostibus iu unum agmen cogetur, similis fluvio, qui solutis nivibus 
imbribusque auctus, ad summam usque sui alvei oram aseendit. 
Sic uno impetu captiva gens tota feretur in Assyriam: sed in latis- 
simis illis regionibus extenuabitur ut exiguus rivus, et absorbebi- 
tur tamquam fluvius in mare illapsus. Simili sensu verbum ascen- 
do legitur in Jeremia. Quis est iste, qui quasi flumen ascendit, 
et veluti fluviorum intumescunt gurgites ejus ? Jerem. XLVt, 

7. Ideo elatus ac tumidus inundationem minatur, et dicet .ascen- 
dens operiam terram, ibid. v. 8. 

3) Ascendit in cor, idest, venit in mentem. De Moyse: ascen- 
dit in cor ejus, ut visitaret fratres suos. Act. VII, 23. Oculus 
non vidit, nec auris audivit, nec in cor hominis ascendit, qux 
praeparavit DEUS iis, qui diligunt illum. I. Cor. II, 9. Mer- 
ces DEUM amantibus praeparata superat, quaecumque videre, au- 
dire, cogitare magnifica possumus. 

Ascensor. Vidit currum duorum equitum, ascensorem a - 
sini, et ascensorem cameli. Is. XXI, 7. Ascensor asini est Cy- 
rus, cameli Darius: quorum ille cum Persis, hic c#m Medis ir- 
rumpens, Babylonico imperio linem una nocte attulit. Haec est 6i- 
ga illa, de qua ibid. v. 9. 

~ Ascensus. Ad DEUM: Qui ponis nubem ascensum tuum: qui 
ambulas super pennas ventorum. Ps. CIII, 3. Nubibu» vehe- 
ris, est enim hebraice, currum tuum. Particula super in poetica 
hac imagine significat, vel DEUM ejusque currum inniti ventorum 
alis, vel eorum celeritatem volatu suo pernicissimo superare. 

Ascopa. Ex graeco ascopera detruncatum. Judith. X, 5., est 
itter vinarius. Emendatae editiones habent ascoperam. 

• Aser. Unus e duodecim patriarchis. Dixitque Lia: Hoc pro 
beatitudine mea, beatam quippe me dicent mulier es .Propte- 
rea appellavit eum Aser. Gen.XXX, 13. Aschscher hebraice est 

beatum praedicare et ascher beatitudines. Quoniam Lia partu hoc 
altero Zelphae ancillae suae beatam se et gloriosam ducebat, na- 
tum ex ea puerum Ascher appellavit: quasi nostro more Felix 
diceretur. Nobis, mitigata pronunciatione, Aser est; ut pro Sche- 
lomo Salomon, pro Maschiach Messias, ceteraque ejusdem ge- 
neris. 

Asina. Celeberrima de Christo vaticinatio: Exulta satis filia 
Sion, jubila filia Jerusalem: ecce Rex tuus veniet tibi justus, 
et salvator: ipse pauper , et ascendens super asinam, et su- 
per pullum filium asinx. Zach. IX, 9. Satis , id est valde; more 
Hebraico. Impleta haec esse triumphali palmarum die, in Matthaeo 
legimus: Hoc autem totum factum est, ut adimpleretur quod 
dictum est per prophetam dicentem: dicite filix Sion, Ecce 
Rex tuus venit tibi mansuetus, sedens super asinam, et pul- 
lum filium subjugalis. Matth. XXI, 4. sq. Propheta pauperem, 
Evangelista mansuetum dicit, hebraicum ani seu hani utrumque 
sigoiGcat: et de Christo utrumque verissimum. Vides, mutatum a 
Christo jumentum esse: cum enim ambo scriptores canonici asi- 
nam et pullum jungant, insedisse utrique indicant. Allegoriee, 
subjugalis est Synagoga mater; pullus eo usque liber, omnis po- 
pulus gentium: illa relicta, hunc Messias elegii, ejusque potestati 
subjecta sunt omnia. Viri quidam docti nodum in scirpo quaesie- 
re, Vulgatae objicientes, in Zacharia non asinam, sed asinum es- 
se, quandoquidem et hebraicum chamor, et LXX Interpretum 
onos solius sit generis masculini. Quibus brevissime respondebimus, 
tam hebraicum, quamgraecum nomen generis esse communis: nam 
et chamor tfebraeis sexum etiam femininum significat, ut II.Reg. 
XIX, 26., hebraice II. Sam. XIX, 27., etgraecum onos pro femi- 
nino quoque usurpari, non modo aliunde notissimum, sed vel ex 
hoc ipso Matthaei loco, quem habemus in manibus,, luculentum 
est, tam articulo, quam epitheto femininum genus prodente. 

Asinas. Cognovit bos possessorem suum, et asinus prxsepe 
domini sui: Israel autem me non cognovit . Is. I, 3. Non de 
Christi praesepio agitur: neque enim ulla Messiae fit mentio per to- 
tum illud Isaiae caput. Generatim tantum reprehenditur Israel, 
stupidior et ingratior ipsis pecoribus, quae dominos agnoscunt, et 
pro alimento obsequium exhibent. Sensu tamen accommodatitio, 
etiam a Patribus aliquot, ad Christi praesepe haec traducuntur, cui 
bovem et asinum astitisse, pia opinio est per manus tradita: at in 


ASPER — ASSIMULO. 53 

ipsis Divinis Libris eorum animalium nullum uspiam est reperire 
\estigium: illud enim, quod ex initio Cantici Ilabacuc a quibus- 
dam recitatur, In medio tuorum animalium cognosceris; ne- 
que ibi, neque alibi in toto Vulgatae Canone reperitur. LXX tan- v 
tum Interpretes habent. 

Jtspcr. Liberatum se per DEI misericordiam gratus David prae- 
dicat a verbo aspero. Ps. XC, 3. A morte per insidias intentata, 
inquit D. Hieronymus. Alii: a peste pravorum hominum-, a falla- 
ciis-, ne contereretur. Nimirum a verbis hostium, aspera et exi- 
tiosa minantium: de hostibus enim tam praeecedentia, quam se- 
quentia in hoc Psalmo loquuntur. Judicis autem Divini sententia, 
Ite maledicti , equidem aspera, sed non hujus loci est. 

Aspicio. Congregatae sunt super te gentes multae, quae di- 
cunt: Lapidetur, et aspiciat in Sion oculus noster. Mich. IV, 

1 1. Aspiciat oculus noster id quod jam pridem cupimus, Sionis 
interitum. Modus loquendi similis illi: Euge, euge, viderunt o- 
culi nostri. Ps. XXXIV, 21. Tandem vidimus, quod tamdiu de- 
sideramus, pernicie oppressum Davidem. 

Aspiro. Donec aspiret dies, et inclinentur umbrae. Cant. 
II, 17. et IV, 6. Donec appropinquet, donec nos afflet dies, cum 
ad ortum solis grata nos aura refrigerat, et umbrae diffugiunt. 

Assimilo. De DEO. Locutus sum super prophetas,et ego visio- 
nem multiplicavi, et in manu prophetarum assimilatus sum . 
Os. XII, 10. Misi prophetas, qui sermones meos, et visa multa ti- 
hi annunciarent: horum ministerio diversas tibi similitudines ac 
parabolas de me proposui, cum de me loquerentur sub imagine 
regis, pastoris, amici, patris, leonis, ursi, pardi. Haec explicatio 
utrique lectioni satisfacit, passivae, assimilatus sum , quam nos 
tuemur*, et activae, assimilavi, quam multi ex hebraeo malunt. 

2) De Cyro rege. Ego Dominus, qui voco nomen tuum DEUS 
Israel: propter servum meum Jacob, et Israel electum me- 
um: et vocavi te nomine tuo: assimilavi te, et non cognovisti 
me. Is. XLV, 3. sq. Pro nostro assimilavi te hebraice clarius 
dicitur, cognominavi te. Amore populi mei electi, tibi, o Cyre, 
non modo nomen clarum inter reges terrae impertii, sed etiam 
multis in rebus Christo (uncto a me Regi, Messiae) similem te es- 
se volui, ejusque adeo nomen, tametsi a cognitione mei alienus 
es, tibi imposui. Factum . hoc iis verbis: Haec dicit Dominus 
Christo meo (hebraice suo) Cyro. ibid. v. 1. 

Assumo. Gloria magna est sequi Dominum: longitudo e- 
nim dierum assumetur ab eo. Eccli. XXIII, 38. Timenti Do- 
minum vita praesens diuturna, futura vero aeterna obtinget. 

2) Assumere terminum. Ephraim in desolatione erit in die 
correptionis: in tribubus Israel ostendi fidem. Facti sunt 
principes Juda quasi assumentes terminum: super eos ef- 
fundam quasi aquam iram meam. Os. V, 9. sq. Punito E- 
phraim, seu regno Israelis, et captivitati tradito, ostendi me ve- 
racem, et fidem implevi eorum, quae per prophetas meos toties 
praenunciaram. Principes autem Juda, qui par supplicium seria 
poenitentia avertere a se debebant, captorum fratrum suorum 
terminos invadere ausi sunt, et vendicatis sibi illorum terris, fi- 
nes suos proferre. Quae iniquitas, Divinis legibus vetita DeUt. XIX, 
14, et XXVII, 17, effecit ut etiam regno Judae ira DEI tamquam 
gravis jmber aut inundans flumen ingrueret. 

3) Assumat ebria sitientem; rectius, absumat. Deut. XXIX, 19. 
Vide Absumo. . 

Assumptio. De Christo. Dum complerentur dies assump- 
tionis ejus. Luc. IX, 51. Appropinquante mortis tempore et iis 
diebus, quibus coelum repetiit pretiosissimum hoc depositum, 
terrae per tot annos concreditura. Dum complerentur , intelli- 
ge, cum impleri inciperent; nam post haec Dominus aliquot men- 
sibus superfuit. 

2) De falsis prophetis. Fiderunt autem tibi assumptiones 
falsas , et ejectiones . Thren. 11,14. Finxerunt visa fallacia, te- 
que deceperunt pTomissis mendacibus, Chaldaeum hostem eje- 
ctum iri et propulsatum; cum tamen tuorum, o infelix, ejectio 
immineret, quam ipsa nunc vides et luges. 

Assur. Usque ad te veniet de Assur. Mich^VII, 12. Redux 
e captivitate populus tuus, o regnum Juda, usque ad te perve- 
niet, non tantum a Babylone, sed inde ab Assyriae , finibus, quo 
erat dispersus: adeo nullae ejus reliquiae in captivitate remane- 
bunt. Cave credas, sermonem hic esse de captivis in ipsa Assy- 
ria Hebraeis, sive de decem tribubus: illas enim DEUS nunquam 
reduxit. Totum contextum illustrabo Voc. Lex. 

Astaroth. Foedus eorum error est, qui Astaroth masculino 
genere deum appellant. Astaroth hebraice, Astarte graece; illud 
plurali, hoc singulari numero; sed utrumque generis est femi- 
nini. Latinorum Juno a vicinis Judaeae populis Astarte seu Asta- 


ASTUTIA — AUDITIO. 55 

roth vocabatur: quod nominatim de liDgua Punica, Hebraicae li- 
lia, D. Augustinus affirmat q. 16. in I. Judic. Cur autem plu- 
rali numero deam hanc nominare visum sit, eodem loco idem 
edisserit: Jd simulacrorum enim multitudinem referre vo- 
luit intellectum , quoniam unumquodque Junonis simula - 
erum Juno vocabatur . Ac per hoc tot Junones, quot sunt 
simulacra, intelligi voluit . Quemadmodum Juno Lacinia, Ga- 
bina, Argolica, Punica, Moneta, idem numen in simulacris plu- 
ribus fuit. 

Astutia, Astatos. Saepe in Divinis Scripturis in bonam par- 
tem accipiuntur, non pro callida malitia fallaciaque, sed pro sa- 
pientia et prudentia. Sic Eccli. 1, 6. de ipsa Sapientia dicitur: 
astutias illius quis agnovit? Et Prov. XXVII, 12: Astutus vi- 
dens malum , absconditus est: parvuli transeuntes sustinue- 
runt dispendia . Vir cautus, ubi mali periculum praevidet, ma- 
ture se recipit: improvidi, et puerorum instar incauti, viae cui- 
libet insistunt, atque ita in cladem incidunt. 

Attacus. Genus locustae. 

Attondeo. De Sennacheribo rege, ejusque exercitu inlra u- 
nam noctem gravissime atterendo. Haec dicit Dominus: Si per- 
fecti fuerint , et ita plures: sic quoque attondentur (pro at- 
tondebuntur) et pertransibit. Nah. I, 12. Etiamsi Assyrii sint 
viri fortissimi (ita vocabulum perfecti D. Hieronymus interpre- 
tatur) auctique praeterea numero fuerint, contractis undique co- 
piis: nihilominus tam facile, tam cito, tam conferti decident, quam 
e vertice tonso capilli. Ipse autem Sennacherib fugiet, paulo post 
etiam periturus. » 

Audio. In insurgentibus in me malignantibus audiet au- 
ris mea . Ps. XCI, 12. in pro de: eam enim particulam verbis 
sensuum addere Hebraei amant. De malignis contra me insur- 
gentibus, audiam, serius, ocyus, DEUM in eos animadvertisse. 
Aposiopesis non absimilis illi, de qua Voc. Aspicio dictum est. 

2) Audiri, de sideribus. Non sunt loquelae, neque sermones, 
quorum (pro quibus) non audiantur voces eorum. Ps. XVIII, 
4. Nullae sunt nationes, quantumvis longinquae aut barbarae, qui- 
bus eorum voces non audiantur. Tacitus ille siderum clamor, Con- 
ditorem suum perpetuo praedicantium, ubicumque gentium au- 
ditur, et intelligitur. 

Auditio. Canticum suum Habacuc ita orditur: Domine au - 

divi auditionem tuam , et timui. Domine opus tuum , in me- 
dio annorum vivifica illud. Hab. III, 2. Extimuisse se dicit, 
audito Divino oraculo, de captivitate nimirum, tum et liberatio- 
ne suae gentis. Allegorice, de generis bumani sub peccato ac ju- 
go daemonis captivitate, ejusque per Messiam liberatione. Hanc 
ut Deus perficiat, mox precatur: Domine opus tuum , in medio 
annorum vivifica illud. Hebraismus est pronominis pleonasti- 
ci, quo nihil in ea lingua frequentius. Nostro more dicendum 
fuerat: Domine in medio annorum vivifica opus tuum , nam 
pronomen illud redundat. Domine, suo tempore, tempore per 
te definito, perage magnum hoc opus, opus vere tuum, quippe 
cui tuae unius vires sufficiunt. * • 

, 2) Auditio coetus. Cum profecti fuerint , expandam super 
eos rete meum: quasi volucrem cceli detraham eos , caedam 
eos secundum auditionem coetus eorum. Os. VII, 12. Vetante 
DEO, fugam adJSgyptios parabant Judaei, ac velut aves, quae ap- 
petente hveme alio commigrant, mitius caelum quaerebant. Sed to- 
tum hunc fugitivum gregem uno reti constricturum se DEUS mi- 
uatur, et immissis in iEgyptum usque Chaldaeis aucupibus jugu- 
laturum: quod, inquit, in suis coetibus audierunt, cum a prophe- 
tis, atque inter hos ab Osea, praediceretur. 

3) Auditio in anno, et post annum. Ne forte mollescat cor 
vestrum, et timeatis auditum, qui audietur in terra: et ve - 
niet in anno auditio, et post hunc annum auditio; et iniqui- 
tas in terra, et dominator super dominatorem. Jer. LI, 46. 
Nolite concidere animis, aut expavescere rumores, quos audietis 
anno primo Balthasaris de apparatu belli contra Babylonem, et 
anno, altero de re protinus perficienda. Ingruet enimvero tum re- 
gioni Chaldaeorum iniquitatis suae poena, et ejus regem alius po- 
tentior opprimet. Balthasarem Cyrus. 

Auditus. Pro rumore. Conturbatio super conturbationem 
veniet, et auditus super auditum. Ez. VII, 26. Conturbabunt 
nos alii ex aliis terrores, alii identidem -nuncii audiuntur de hoste 
et clade imminente. . 

2) Pro verbo Divino, sive sermone DEI ad hominem. Cumque 
dixerint ad te. Quare tu gemis?, dices. Pro auditu, quia ve- 
nii. Ez.XXI, 7. Ideo gemo, quia id accidere video, quod ex DEO 
audivi. Hxc dicit Dominus DEUS ad Edom. Auditum audi- 
vimus a Domino. Abd. v. 1. Sermonem DEI audivimus, ego et 

alii prophetae: haec decernit contra Idumaeos, posteros Edom sive 
Esau, quorum singulare fuit odium et crudelitas in populum DEI. 
Atque in hoc tota versatur prophetia Abdiaj, ut Idumaeis DEI no- 
mine supplicium praedicat. 

3) Pro sermone prophetae, seu hominis DEI nomine loquentis. 
N°n omnes obediunt evangelio. Isaias enim dicit: Domine , 
quis credidit auditui nostro? Rom. X, 16, ex Is. L1II, 1 . Cum 
autem tanta signa fecisset (JESUS) coram eis, non credebant 
in eum: ut sermo Isaix prophetae impleretur, quem dixit.Do- 
mine, quis credidit auditui nostro? et brachium Domini cui 
revelatum est? JoaDn. XII, 37. sq. Quis, inquit prophetae sui 
verbis Christus, vel sermonibus meis credidit, vel prodigiis, quae 
per meum brachium Pater omnipotens coram eis patravit? 

Averto. Misericordi, et benefico in egentes, inter alia virtutis 
suae pramia hoc etiam spondetur: vocaber is aedificator sepium, 
avertens semitas in quietem. Is. LV1II, 12. Laudaberis, quod 
per tuam operam protegantur aliorum bona, tutaequc sint viae pu- 
blicae, et praedia juxta vias sita. 

Aufero. In vastatione Hierosolymae per Romanos, egredietur 
media pars civitatis in captivitatem, et reliquum populi non 
auferetur ex urbe. Zach. XIV, 2. Pars incolarum altera abstra- 
hetur, altera relinquetur occisa et inhumata. Cives tui omnes aut 
servient, aut caedentur. Capta ab Romanis urbe, mancipiorum nu- 
merata sunt 97000. 

Avis. Noli potentibus ac opulentis viris maledicere, quantum- 
vis secreto: quia et aves cceli portabunt vocem tuam, et qui 
habet pennas, annunciabit sententiam. Eccle. X, 20. Affine 
illis Graecorum proverbiis, Ibyci grues, et Bessi hirundines. Bessi 
enim parricidium hirundiues, et necem a latronibus illatam Ibyco 
grues prodidere: ut Plutarcbus I. de sera Dei Vindicta narrat. 
Qua minime expectes ratione, etiam occultissima emanare solent 
cum auctoris non raro pernicie. 

2) Avis ab Oriente, Cyrus. Focansab Oriente awm.Is.XLVI, 
1 1. DEUS ex Perside vocavit Cyrum, bellatorem celerrimum, in 
cujus militaribus signis aquila visebatur. Cyri antitypus fuit Chri- 
stus victor, et electi populi liberator. 

3) Avis avolans, Ephraim. Epkraim quasi avis avolavit; glo- 
ria eorum a partu , et ab utero, et a conceptu. Quod et si e- 
nutrierint filios suos, absque liberis eos faciam in homini - 

bus: sed et vae eis , cum recessero ab eis. Os. IX, 1 i . sq. E- 
phraira, sive regnum Israel, nulla re magis contra Judam, quam 
fertilitate sua, et armatorum copia gloriabatur, quippe regnum 
decem tribuum contra duas. Sed haec gloria, dicit Dominus, in- 
star avolantis volucris evanescet: nam eorum liberos vel statim 
a partu interimam, vel ante ipsum partum abortu tollam, vel 
omnino concipi ac formari non sinam. Siqui adolescere incipiant, 
ante pubertatem a me delebuntur. Vae ipsis quoque parentibus, 
cum recessero ab eis. Postrema haec verba Hebraizantes quidam 
contendunt in Hebraicis Bibliis esse corrupta, et a propheta scri- 
ptum ita fuisse: Caro mea ex eis. Sed boui hi viri non sentiunt, 
se, dum Hebraeos perfidiae et corruptelae arguunt, eos per no- 
strum latus petere, et Vulgatae gravem plagam infligere, quae 
prophetae tribuit, quod ille non scripserit. Praeclare illos refutat 
doctissimus Franciscus Ribera,in Commeutariis majoribus in XII . 
Prophetas minores, ad Os. c. IX, n. 18-25. Eruditissimus locus, 
ac dignissimus, qui legatur; longior tamen, quam ut hunc trans- 
ferri possi. 

. 4) Avis discolor. Numquid avisdiscolor hxreditas mea wu- 
hi? numquid avis tincta per totum? venite , congregamini 
omnes bestiae terrae, properate ad devorandum. Jer. XII, 3. 
Difficilis et obscurus locus: sed praecisis ambagibus viam ipsam 
ingrediamur.HaereditasDEl est Hebraicus populus, quem simi* 
lem facit avi peregrinae, sive discolori, id est, alios aliis mem- 
bris colores habenti; sive per totum corpus quibusdam maculis 
sparsae; et propter hanc peregrinitatem avibus animantibusque 
aliis exosae. In quo reprehendit simulacra varia, quorum super- 
stitionem Hebraei receperant. Quo autem modo bestiae avem as- 
sequuntur ac devorant? An cum acutissimo JoanneMariaua cre- 
demus, hebraicum chajd, quod ab radice vixit oritur, non so- 
las bestias significare, sed etiam volucres? sic enim peregrina 
baec avis objiceretur feris avibus insectanda et laceranda. An po- 
tius intelligemus, avem discolorem seu maculosam ex aere a DEO 
dejectam, vel fortuito humi deprehensam, invadi a bestiis, ac 
discerpi? Si primum eligimus, qua ratione dictae sunt bestiae ter • 
rx? apud Hebraeos praesertim, qui volucres coeli appellare con- 
sueverunt. Si amplectimur alterum, expeditam videmur habi- 
turi viam. Invitantur nationes barbarae, ut iu Hebraeos impetum 
faciant, et regnum discerpant; 

Auricula. De Banaia. Posuit autem eum David ad auri- 
culam suam . I. Par* XI, 25. A secretis eum sibi esse jussit, 
consiliarium intimum elegit. 

2) Auriculam revelare. David ad DEUM: revelasti auricu- 
lam servi tui, ut sedificares ei domum. I. Par. XVII, 25. Se- 
creto indicasti mihi, posteritatem meam fore sempiternam. 

Auriga. Pater mi, pater mi, currus Israel , et auriga ejus . 
Sic Eliam in curru igneo evolabtem Elisaeus appellat IV. Reg.II, 
12, et ipsum Elisamm morti jam proximum Joas rex IsraelisIV. 
Reg. XIII, 14. Egregie Onkelos in Targum suo Chaldaico ad u- 
trumque locum: Qui tuis ad DEUM precibus plus utilitatis Israeli 
affers, quam currus et equites. 

Auris. Deprecatio pauperis ex ore usque ad aures ejus 
perveniet . Eccli. XXI, 6. Ejus, intellige DEI, tametsi nulla prae- 
cessit illius mentio. Is ergo dicitur hoc loco, sicut ipse de se 
dicit, Qui sum. Ex. III, 14., quippe qui antonomastice est, imo 
qui solus vere ac proprie est. 

2) Aures pro corpore. David ex persona Messiae sic Divinum 
Patrem alloquitur: Sacrificium et oblationem noluisti: aures 
autem perfecisti mihi. Holocaustum et pro peccato non po- 
stulasti: tunc dixi: Ecce venio. In capite libri scriptum est 
de me, ut facerem voluntatem tuam: DEUS meus, volui, et 
legem tuam in medio cordis mei. Ps. XXXIX, 7. sqq. Pars pro 
toto, aures pro corpore: demonstrat hoc Pauli auctoritas, Davi- 
dis verba sic referentis, dum de Christo loquitur: Ingrediens 
mundum dicit: Hostiam et oblationem noluisti: corpus au - 
tem aptasti mihi. Holocautomata pro peccato non tibi pla- 
cuerunt. Tunc dixi: Ecce venio: in capite libri scriptum est 
de me: Ut faciam, DEUS, voluntatem tuam. Hebr. X, 5. sq. 
Voluerat quidem DEUS Pater sacrificia legis, imo ipse institue- 
rat, multaque imperaverat: sed unum erat sacrificium, per quod 
pro peccatis digne satisfieri poterat, et prae quo cetera omnia non 
placuisse dicenda sunt. Ad hoc excellentissimum sacrificium, in 
, cruce peragendum, vocabatur Christus, ore omnium propheta- 
rum, et oraculis totius legis. Atque jlle respondit promptissimus: 
Ecce venio, paternam voluntatem sacrificio hujus mei corporis 
impleturus. Nominatae sunt a Davide aures, veluti signum et i- 
mago quaedam obedientiae: cujus virtutis etiam nomen apud La- 
tinos ab audiendo ductum est. Si literalem sensum petis , soli 

Davidis personae inhaerentem, hunchabeto:Obedientia tibi, DEUS, 
prae victimis omnibus placet: hoc legis praecipuum caput est, ut 
voluntas mea cum tua consentiat: idque toto animo conatu agam. 

Aurugo* Consternationis ac doloris in populo suo magnitudi- 
nem Jeremias per hoc declarat, quod videre esset ovinis viri 
manum super lumbum suum , quasi parturientis, et conver- 
sae sunt universae facies in auruginem. Jer. XXX, 6. Prae ve- 
hementi doloris sensu lumbos manu stringunt, et colorem ex 
pallido flavum praeferunt. 

Aurum* Ab Aquilone aurum venit. Job. XXXVII, 22. Sim- 
pliciter quidem si spectes, sic quoque verum est: cum auri fo- 
dinae non paucae in plagis septentrionem spectantibus reperian- 
tur. Sed longe aliud sublimissimo vati quaesitum est, quod LXX. 
his verbis exposuerunt; a Borea nubes ut aurum fulgentes , se- 
renato videlicet aere per illius venti flabra. Profecto cum praece- 
dentibus hoc multo aptius, quam aurum e fodinis cohaeret. 

Ausitis. Mentio fit terrae Ausitidis Jer. XXV, 20. Est regio 
Hus, olim Jobo habitata. 

Auster. Antequam coturnices DEUS in Hebraeorum castra im- 
■ mitteret, transtulit Austrum de coelo, et induxit in virtute 
sua Africum. Ps. LXXVI1, 26. Quidam hoc loco rati sunt, ut 
alibi passim, hemistichium versiculi posterius a priore nihil dif- 
serre, sed meram ejus esse repetitionem: quasi Auster et Afri- 
cus idem sint ventus, et verbum transtulit significet adduxit, 
attulit, invexit. Contrarium aperte docent LXX. dum vertunt: 
abstulit Notum e caelo. Nimirum DEUS flantem tunc Eurum seu 
Austrum Orientalem ex aere depulit, suaque poteutia illius loco 
induxit Africum, advehendis coturnicibus opportunum. 

2) Ab Austro DEUS. De lege Israelitis data;iisdemque per de- 
serta loca, ad Austrum sita, sensim in Palaestinam eductis: DEUS 
ab Austro veniet, et sanctus de monte Pharan. Hab. 111, 3. 
Veniet, pro venit, Hebraismus poesi familiaris, praeteritum et 
futurum promiscue adbibenti. Ex Australi plaga, a monte Pha- 
ran, ejusque vicinitate, DEUS in Arca sua sancta habitans in ter- 
ram promissam ascendit. De monte Pharan, et hujus loci con- 
sensu cum Deut. XXX11I, 2., distincte agendi locus erit in Voc. 
Pharan, ubi allegoricum quoque sensum dabo. 

Australis. In laetissimo vaticmio de populis omnibus in Chri- 
sti religione congregandis ait antiquae legis evangelista Isaias: 

Ecce isti ae longe venient , e£ ecce if/I ab Aquilone et mari, 
et isti de terra Australi. Is. XL1X, 12. Postremum hebraice 
est a terra Sinim. Quod intelligeotissimus linguae sacrae, Divi- 
nique Codicis universi, Cornelius a Lapide, post Osorium, et A- 
riam Montanum, de amplissimo regno Sinarum intelligit, qui- 
bus et Japones vicinos annumerat. Argumenta fuse et erudite 
stabilit ad 1. d. Certe, qui Josiae nomen per prophetam suuih 
tanto ante praedixit, Sinarum quoque praedicere potuit. Id an fe- 
cerit per hoc nomen Sinim , per quod alibi (Gen. X, 17, et T. 
Par. I, 15.). Sinaei posteri Cbanaan significantur, e Cornelii ra- 
tionibus Lector statuet, quem tsmen opinionis tam mirabilis no- 
titia fraudandum non putavimus. 

Autem. Pro inquam. Nemo, cum tentatur , dicat , quoniam 
a DEO tentatur: DEUS enim intentator malorum est: ipse 
autem neminem tentat. Jac. I, 13. Intentator, non ab inten- 
tando; sed quasi non tentator: voluit enim Interpres vim graeci 
apirastos uno et ipse vocabulo assequi. DEUS neminem ad ma- 
lum illicit: ipse, inquam, neminem tentat. In eumdem sensum 
usurpatur haec particula autemW. Cor. V, 8. et X, 2. 

Azymos. Absque fermento, Graecum. Proprie de panibus di- 
citur, quos paschali tempore fermentatos comedere, nefas erat 
Hebraeis, et capitale. Ex. XII, 15. Inde nomen adepti sunt se- 
ptem illi dies paschalis hebdomadis, maxime primus. Appro • 
pinqvabat autem dies festus azymorum, qui dicitur Pascha. 
Luc. XXII, 1. Primo die azymorum, quando Pascha immo- 
labant. Mare. XIV, 12. Traduxit ad nos hoc vocabulum Paulus. 
Expurgate vetus fermentum, ui sitis nova conspersio, sicut 
estis azymi, \. Cor. V, 7, ut videlicet epulemur, non in fer- 
mento veteri, neque in fermento malitix, et nequitiae ; sed in 
azymis sinceritatis, et veritatis, ibid. v. 8. 

B 

■ ... , • 

Baal. Profanorum veterum Belus; Graecis deinde ac Romanis 
Jupiter aut Saturnus. Quod plurali numero Baalim dicitur, non 
plures deos, sed plures locos seu plura simulacra indicat, in 
quibud idem deus colebatur: quemadmodum suo loco deAstarta 
sive Astaroth dea ex Augustini q. 16. in I. Judic. observatum est. 
Ita Jupiter Tarpejus, Eleus, Hercaeus, Feretrius, Stator. 

Baali. DEUS de Synagoga, jam resipiscente, sibique denuo 
fideli, ait: Vocabit me, Vir meus: et non vocabit me ultra . 
Baali. Os. Ii, 16. Hebraice et syriace Baali idem est ac Vir me* 
us. Noluit tamen DEUS hoc nomine a Synagoga se appellari, odio 
s falsorum numinum seu imaginum Baalim, ne vel nomine tenus 
aliquid cum iis commune haberet. Fere ut nunc inepte ac inde- 
core ageret, qui DEUM verum nuncuparet Jovem : nam etsi is 
maxime et unice sit Juvans Pater, ex quibus verbis contractum 
est Jupiter: profanato tamen hoc vocabulo cum suprema Veri- 
tate ac Majestate non convenit. 

Babel. Confusio, seu veniens confusio: ab radice hebraica 
balal, confudit, permiscuit. Idcirco vocatum est nomen ejus 
Babel, quia ibi confusum est labium universx terrae. Gen.XI, 
9. Hebraice: quia ibi confudit (balal) JEHOVA labium omnis 
terrae. - 

Babylon. Non pro sola urbe, vel imperio, cujus urbs illa ca- 
put erat: sed aliquando pro tota impiorum universitate. Erudite 
Laurentius Villavicentinus, in Phras. S. Script. ait: Babylonis 
nomen colluviem hominum perditissimorum allegoria Seri - 
pturae indicare, et omnino qualem Philippus ille Macedo in- 
stituit Poneropolim, in quam perfidos omnes, perjuros, et 
quidquid est faecis hujusmodi, relegavit. Est enim Poneropo- 
lis graece pravorum civitas. 

Baculus. Geoeratim omne sustentaculum. Baculum sene- 
ctutis nostrae, ingemiscit de absente Tobia filio Anna mater, Tob. 
V, 23. et X, A. Qui solus aetate hac senili sublevare nos potent. 
Elegantissima est metaphora Lev.XXV!,26. Postquam confre- 
gero baculum panis vestri... comedetis, et non saturabimini. 
Sic et Ez. IV, 16: Conteram baculum panis inJerusalem. Rur- 
sum Ez. V, 16: Conteram in vobis baculum panis. Inopiam 
frugum in vos immittam, ut non suppetat, quo satiemini. Bacu- 
lus enim panis est frumenti culmus. Ps. C1V, 16. ubi nos habe- 
mus, Omne firmamentum panis contrivit; hebraice est, om- 
nem baculum panis. 

2) Baculus annuncians. Populus meus in ligno suo interro- 
gavit, et baculus ejus annunciavit ef. Os. IV, 12. Simulacra 
sua lignea consuluerunt, eorumque invocato nomine virgas ja- 
ctarunt, e quibus divinationem captarent. De hoc superstitionis 
genere Ludovicus Caelius Rhodiginus, Antiquarum Lectionum lib. 


BAHES — BARBA* 63 

7. c. 29. Hanc rhabdomantiam profani dixere; cognatam toxo- 
mantiae, seu ariolationi e sagittis, cujus exemplum occurrit Ez. 
XXI, 21. 

Bahes. Rex Demetrius Simoni pontifici maximo, et genti Ju- 
daeorum, ita respondet: Coronam auream , et bahem, quam 
misistis , suscepimus. I. Mach. XI II, 3 7. Erat palmee ramus (et 
quidem bic Demetrio missus, ex auro), ut ibid., v. 51., ipsa Vul- 
gata explicat, cum in graeco sit rursum bahes. 

Baptisma. Graecum: nobis lavatio, balneum. Inter Hebraeo- 
rum ritus baptismata calicum, et urceorum, et xr amentorum, 
et lectorum Mare. VII,4. numerantur. Post Christi mortem cas- 
sae a Paulo declarantur caeremoniae legis antiquae, abrogatis his 
baptismatibus, et justitiis carnis. Hebr. IX., 10. Accipitur e- 
tiam pro cruento illo sacrificio, quo crimina totius orbis terra- 
rum Servator moriens abluit. Baptismo autem habeo baptiza- 
ri, et quomodo coarctor, usquedum perficiatur? Luc. XI, 50. 

Baptizo* Lavatione purgabantur, qui apud Hebraeos legalem 
immunditiam contraxerant: inter quos numerabantur ab lege, 
qui mortuum attrectassent. Verum, inquit per ingeniosam alle- 
goriam Siracides, qui baptizatur a mortuo, et iterum tangit 
eum , quid proficit lavatio illius? Eccli. XXXIV, 30. Q. d. quid 
prodest expiare commissa, moxque iterum expianda commit- 
tere? 

» ► * 

2) Baptizari a foro. Pharisaei, a foro nisi baptizentur , non 

comedunt. U arc.Vll, 4. Capere cibum non audebant ante quam 
se abluissent a foro reduces, quippe ubi sive ex alienigenarum 
consortione, sive e contactu rerum venalium, in immunditiam 
legalem incidere proclive esset. Ea religione inepte ductus Pha- 
risaeus, mirabatur, quare non baptizatus esset ante prandium 
Christus. Luc. XI, 38. 

Barba. Mirifice delectabantur veteres unguentorum usu: qua- 
propter si rem suavissimam dicere volebant, pretiosum unguen- 
tum dicebant. Concordiam fratrum laudaturus propheta regius, 
tam bonam eam esse ait, tamque jucundam, quam odoratum un- 
guentum, idque minime parcum, sed sicut unguentum in capite . 
quod descendit in barbam barbam Aaron, quod descendit in 
oram vestimenti ejus. Ps. CXXXII, 2. Quod liberali manu pro- 
fusum, dimanat in caput, ipsaque adeo barba ex omni parte ir- 
rigata, ad summae vestis oram pervenit, suavitate sua omnes ho- 

miuis spiritus recreans et reficiens. Male scribunt, qui barbam , 
barbam A arem virgula interposita distinguunt, quasi sensus sit: 
quod descendit in barbam, et nominatim quidem in barbam 
Aaron . Ignoratione Hebraismi id factum, quo, cum rei copiam, 
magnitudinem, abundantiam declarare volunt, ejus nomen con- 
tinenter geminant, aliquando et tertio repetunt, ut in Praefatio- 
ne admonui. Sic inter decem iEgypti plagas, ubi de ranarum ca- 
daveribus noster inquit, congregaverunt que eas in immensos 
aggeres , Ex. VIII, 14., hebraice est, acervos acer vos. Apud nos 
Hebraei, transitum petentes, promittunt: publica gradiemur 
i J ia. Deut. II, 27. Sed ipse Moyses dixit, et scripsit, via via, id 
est, lata, regia, militari. Juste quod justum est persequeris , 
Deut. XVI, 20-, hebraice Moyses praecipit: justitiam justitiam 
sectaberis , meram, puram justitiam, omni alio respectu va- 
cuam. Eodem igitur modo barbam barbam est, undique per 
totam barbam, quam promissa est. 

Barjona. Simon Barjona (Iribus syllabis, non quator Ba- 
riona) Mattb. XVI‘ 17. Nomen Apostolorum principis, antequam 
a Domino Cephas seu Petrus appellaretur. Bar Jona est Filius 
Jona. Verum id Jona contractum fuisse oportet, ut fit in popu- 
lo, ex Johanna: nam Joann. XXI, 15. sqq., Petrum omnino ter 
ita Christus alloquitur: Simon Joannis. Emendanda sunt igitur 
ab erudito lectore Onomastica, Vulgatae ad finem attexi solita, 
in quibus Barjon a explicatur Filius Colnmbse. Nam etsi Jona, 
cum purum est integrumque vocabulum, Hebraeis columbam si- 
gnificat: Petri tamen parens, non verus Jona, ut vidimus, sed 
Jocbanan seu Johanna, non a columba, sed a gratia nuncupatus 
est. Neque verendum est, ne detrahatur aliquid Petro Ecclesiae 
Capiti, si Columbam amittat, Spiritus Sancti imaginem: non mi- 
nus enim vel gloriosus ipse, vel certa et verax Ecclesia erit, as- 
sistente illis Divini Spiritus gratia, Joannis nomine significata. 

Basan. Quia Basan regio erat opima, ideo quidquid erat pin- 
gue ac laetum in pascuis, a Basan Hebraei cognominabant. Tales 
sunt quercus Basan, cum alibi, tum Is. II, 13, ubi cedris Li- 
bani junguntur, allegorice ibi cedri sunt viri principes: firmae 
et procerae quercus, homines militares, et opulenti. 

2) Ex Basan convertens. Dixit Dominus: Ex Basan conver - 
tam in profundum maris: ut intingatur pes tuus in sangxti - 
ne; lingua canum tuorum ex inimicis , ab ipso, Ps. LXV1J, 

23. sq. Intelligitur victoria, quam Israelit® post maris rubri 
transitum de gigante Og, rege Basan, inEdrai reportarunt, ipso 
rege cum filiis ac universo populo ad internecionem (Num.XXI, 
35.) deleto. Convertam hoc loco idem est, ac educam , atque 
ita legitur hebraice. In profundum maris autem non motum 
in locum, sex ex loco significat: quod clarius ostendit fons he- 
braicus, in quo est: ex perfundo maris ; unde et magnus Hie- 
ronymus vertit: de prof undis maris. Itaque totius loci senten- 
tia haec emergit: Dixit populo suo Dominus: Ut ex profundo ma- 
ris rubri, ita ex Basan te educam: tantumque sanguinis hostilis 
effundam, ut ab ipso, ubicumque vestigium posueris, tingatur 
pes tuus, et canes eum lingere ad satietatem possint. 

Batus. Tres modios Continebat, ut Ephi, eo solo discrimine, 
quod Ephi mensura aridorum erat, Batus liquidorum. Hoc tamen 
de Bato communi tantum dictum vult Jacobus Tirinus,de Men- 
suris seu Vasis, §. ultimo: nam Batum sacrum, non sine ratione, 
multo majorem fuisse suspicatur. 

Bchemoth. Job. XL, 10. sqq. Nomen hoc hebraicum anima- 
lia significat, tantae nimirum est molis haec animans, ut multa- 
rum instar una sit. Allegorice draconem stygium interpretan- 
tur omnes. Sensu proprio, quidam hippopotamum existimant, 
magna probabilitate; Sancius (Sanchez) taurum, satis commo- 
de; alii rhinocerotem; Hebraei et nostri passim elephantem. Inter 
potentiae suae argumenta DEUS Jobo proponit maxima duo terra 
marique animalia, Behemoth elephantem, et post illum (Job. XU, 
2. sqq. et per totum XLI.) Leviathan balaenam. Praeteritis faci- 
lioribus, cetera edisseram. Cum tantus sit elephas, eum tamen 
fecitecum (LXX. apud te) domesticum et cicur animal: quod non 
ut aliae belluae uruento victu pascitur, sed fanum quasi bos co - 
medet, herbis ac terrae frugibus contentum. Singularis fortitudo 
ejus in lumbis, et \cmbilico: cinctu enim arctissimo tantum a- 
bcst ut laedatur, ut etiam expeditus et alacer cum turri et arma- 
tis impositis se praelio inferat. Ipse est principium viarum 
DEI, intermutas animantes praecipuum Divinorum operum: de 
quo admiranda plurima plurimi historici prodidere, inter ea me- 
rito numeres gladium ejus, stupendam proboscidem, qua contra 
hostem incitatus tam dextere utitur, quam ense optimo peritis- 
simus quisque militum. Suo tamen ingenio relictus, nec homi- 
nem, nec pecus laedit: consciae lenitatis hujus, et securae, omnes 

bestix agri ludent ibi , unde, conspectis feris aliis, contentissi- 
me fugerent. Sator in secreto calami , et in locis hument ibus, 
in solo roscido et arundinoso quiescit. Potus tanto corpori mul- 
tus: sed admodum lentus, ac proinde perdiu protractus, diceres, 
exhausturum amnes: ecce absorbebit fluvium. Tam robustam, 
tam solertem belluam DEUS ceu praedam objicit imbecilli et agre- 
sti homini, qui elephantem, in oculis ejus, videntem ac sentien- 
tem capit, quasi hamo levissimum pisciculum in ripam educe- 
ret. Nostra etiam aetate exibit Hottentottus rudis, et elephanti 
longe impar ingenio; atque acuto palo in fovea depacto, ejus si- 
ve pectus aut jugulum, sive proboscidem terebrabit: in sudibus 
perforabit nares ejus. Summa id accuratione enarrat Petrus 
Kolbius in amoenissimo volumine de rebus Hottentotticis,Epitom. 
Germ. p. I., c. 23. Jobi verba non tantum de insidiis, sed etiam 
vi aperta intelligere licet, qua elephantum aggressus venator pro- 
boscidi sudem infigat. 

Belial. De consceleratis hominibus dicitur, idemque in He- 
braeorum lingua siguificat, quod in Osca Casca seu vetere injux, 
id est, absque jugo. Apposuit id in parenthesi noster Interpres 
Judic. XIX, 22. Firi civitatis illius : filii Belial (id est, absque 
jugo.) Impios contra Nabothum testes historia sacra filios Be - 
lial appellat III. Reg. XXI, 10. et protinus v. 13. addit: addu- 
ctis duobus virisfiliis diaboli: et viri diabolici, cum in hebrai- 
co (I. Melacbim XXI, 10. et 13.) ubique eadem phrasi dicantur 
filii Belial . Reperitur et absolute positum. Non adjiciet ultra, 
ut pertranseat in te Belial: universus interiit. Post tantam 
stragem, nocturnam ab Angelo, nullus jam te invadet Assyrius: 
periit ille exercitus, legis verae ignarus, et omnis jugi impatiens. 
"torrentes Belial II. Reg. XXI 1, 5. in Psalterio, ubi idem Da- 
vidis carmen repetitur, explicantur lati ne torrent es iniquitatis. 
Ps. XVII, 5. Sic poetice appellat vates regius insidias a scele- 
stis scelestioris regis, ingrati et perfidi Saul, satellitibus sibi com- 
paratas. 

Bellum. Desuper tunica pallium sustulistis: et eos, qui 
transibant simpliciter, convertistis in bellum. Mich. II, 8. 
Avari et rapaces ne ipsas quidem vestes fratribus reliquistis; et* 
homines innoxios, absque ullo nocendi consilio transeuntes ve- 
luti captos bello hostes diripuistis, quasi bello confractos, ait 
.Chaldaeus. 

2) Pro periculoso certamine. De Leviathan, seu balaena, DEI 
ad Jobum verba sunt: Pone super eum manum tuam: memen- 
to belli, nec ultra addas loqui. Job.XL,27. Aude belluam hanc 
adoriri, manum injice: sed memento, quo tuo periculo in cer- 
tamen sis descensurus: cui cum imparem te videas, gloriari ces- 
sa, et sile. 

Benedico. Sinon benedixerunt mihi latera ejus, et de vel- 
leribus ovium mearum calefactus &£, poetice prorsus, et pe- 
rornate, Job. XXXI, 20. Benedixerunt mihi pauperes, quorum 
latera texi, et gregis mei velleribus contra frigus munii. Id si 
non feci, si non misertus sum, nec in rae suam nunc misericor- 
diam Omnipotens vertat. 

2) Pro benefacere. Anima, qux benedicit, impinguabitur: 
et qui inebriat, ipse quoque inebriabitur. Prov. XI, 25. Homo 
beneficus beneficiis cumulabitur, et qui ubertim alios caritatis 
suae indiciis implet, vicissim et ipse paria ubertim recipiet. 

3) Pro maledicere, per antiphrasin. Accusatores falsi de in- 
nocentissimo viro testantur: Benedixit Naboth DEUM et re- 
gem , quamobrem eduxerunt eum extra civitatem, et lapidi- 
bus interfecerunt. III. Reg. XXI, 13. Satan, et Jobi uxor, eo- 
dem stylo*, jlle ad DEUM de Jobo: nisi in faciem benedixerit 
tibi , Job. I, 11., videbis , quod in faciem benedicat tibi. Job. 
II, 5.; haec ad sanctum conjugem: adhuc tu permanens in sim- 
plicitate tua? benedic DEO, et morere; Job. II, 9., id est, ma- 
ledicet tibi: nondumne maledicis, jam jamque moriens? 

Benedictio. Dulces sermones et benedictiones. Rom. XVI, 
18. Blanda adulantium fallacia, qui quos beatos dicunt, deci- 
piunt. 

2) Pro dono, munere, stipe. Quam nos eleemosynam dicimus, 
Apostolus II. Cor. IX, 5. benedictionem appellat, seu, ut Ostio 
graeco, eulogiam, unde eulogiarum in Ecclesia nomen, quod diu 
viguit. Jacob ab Esau fratrem, cum totos greges ei donaret, ita 
rogabat: suscipe benedictionem, quam attuli tibi . GenXXXIll, 
11. Naaman sanatus, et munera Elisaeo offerens, Obsecro ita- 
que, inquit, ut accipias benedictionem a servo tuo. IV. Reg. 

v, i*. ' *: \ ' .V 

3) Benedictionem facere. Rabsaces, sui regis Sennacherib no- 
mine, Jerosolymitas ad deditionem impellens: Facite mecum 
benedictionem, et egredimini ad me. Is. XXXVI, 16. Non est 

^ * 
hoc, rogantis obsequium, favorem, gratiam, ac veluti beneficium: 

nec enim unquam sic loqui dignaretur sive rex arrogans, jam 

pene totius Judaeae victor; sive Rabsaces, homo superbissimus, 

et, ut priora ejus verba demonstrant, inurbanissimus. Sed, ut 

LXX. loquuntur fSi vultis benedici (felices esse) egredimini ad 

me . Noster quoque interpres IY. Reg. XVIII, 31, ubi res eadem 

narratur, eademque sunt in hebraico verba, sic habet: Facite 

mecum, quod vobis est utile, et egredimini ad me. 

,4) Benedictionem ponere super montem Garizim (Deut. Xf, 

'29.) quid sit, ostendetur in Voc. Maledictio . 

Benefaciens. Vitari jubet Siracides crebrum cum sexu mol- 
liore commercium, addita ingeniosissima similitudine: de vesti- 
mento enim procedit tinea, et muliere iniquitas viri. Eccli. 
XLII. 13. Ne quis forte diceret, Bona est, cum qua versor; ne- 
que enim ex malo tantum panno, sed etiam e bona veste tinea 
nascitur. Poslhaec subjicitur: Melior est enim iniquitas viri, 
quam multer benefaciens, v. 14. Facessat jocularis illorum le- 
vitas, qui ut risum concioni eliciant, haec eo torquent, adeo vi- 
lem esse muliebrem sexum, ut vel peccata virorum bonis illius 
operibus meliora sint. Vera loci seutentia haec est: melius tibi 
est agere cum viro tibi iniquo, infenso, injurioso, quam cum 
muliere humaniter te tractante, tibique benefaciente: ille enim 
cautiorem te reddet: haec sensim sine sensu igniculos excitabit, * 
invita fortassis ipsa, et ignara; sed tamen ad crimen denique, 
tuumque probrum te adductura, ideo pergit: et mulier confun- 
dens in opprobrium, ibid. _ 

Bene patiens. Justi florebunt, et adhuc multiplicabuntur 
in senecta uberi: et bene patientes erunt. Ps. XCI, 15. Ipsa eo- 
rum senectus erit fertilis, et vegeta: haec etiam illorum aetas erit 
laborum patiens: hebraice, viridis. Poeta hebraicus, ut latino- 
rum princeps, viridem senectutem vocavit; hoc melius sacer, quod 
praemiserat v. 13. palmam et cedrum arbores, quibus viriditas 
longaeva congruit, et firmitudo incommodorum omnium patiens, 
qusecumque in cacumine Libani expositis afferre aeris injuriae 

possunt. •„ . . «o-U: . ■■ ... ' i 

> teme placitam . Periculosas impiorum blanditias, sub olei (he- 

br. venenati) nomine, aversatus Psaltes, addit: adhuc et oratio * 
viea in beneplacitis eorum. Ps. CXL, 5. Iqio et pro ipsis ira- 
• piis DEUM precari pergam, ut ipsi quoque prava sua desideria 

comprimant, eaque odisse incipiant, in quibus male sibi nunc 
placent. 

Bersabee. Idcirco vocatus est locus ille Bersabee: quia ibi 
uter que juravit Abraham, et Abimelech. Gen.XXI, 31. Bersa- 
bee enim bebraice est puteus juramenti, utstatim versiculo se- 
quente appellatur. Hebraice totidem literis significat puteum 
septem: quod magni auctores ad septem agnas referunt, quibus 
Abrabam locum hunc emit, v. 30. Nomen hoc deinde transiit in 
vicinam urbem, Gen. XXVI, 33, ubi expositionem duplicem re- 
cipit: nam si litera s vocabuli hebraici Bersabee punctum dia- 
criticum in cornu dextero habere iutelligatur, est puteus juris- 
jurandi; si in sinistro, affluentiae, sive satietatis, quorum illud 
congruit cum v. 31, juraverunt sibi mutuo; istud cum.v. 33. 
appellavit eum puteum) Abundantiam. ’ 

Bestia. Omnes bestiae agri venite ad devorandum, univer - 


sx bestix saltus. Is. LVI, 9. Non optat, inquit Hieronymus, sed 
praedicit fore, ut a daemonibus devorentur. Ita ille sensu tropo- 
logico; in literali hostium legiones intellige, et praedatoria agmi- 
na, undique a DEO evocanda. Merebantur id sacerdotes impii, 
avari, et summe negligentes, ut versus sequentes indicaut. In 
operis hujus praefatione monui de Hebraismo hoc prophetico, in 
Psalmis praesertim saej)ius occursuro, ubi vales imprecanlis spe- 
cie gravia mala praenunciat et minatur. \ 

Beth. Secunda hebraici alphabeti litera, ut apud Latinos b, 
apud Graecos beta, quod ex hebraico natum, eidem et numero, 
et sono respondet. Vide Aleph . 

Betliavcn. Nomen urbis, cujus in libro Josue, et primo Sa- 
muelis, seu nostro primo Regum, fit mentio. Quia vere Bcthaven. 
hebraice domum vanitatis, iniquitatis, nihili significat, ideo per 
irrisionem ita vocatur urbs Bethel, ubi sacrilega vitulorum reli- 
gio exercebatur. Ne ascenderetis in Bethaven, neque jurave- 
ritis, Vivit Dominus.. Os. IV, 15. Nolite adire urbem Bethel, 
domicilium vanitatis et nihili, id est, vituli: nolite per hunc ju- 
rare, qui nec dominus vester est, nec omnino vivit. 

Bethel. Hebraice domus DEI. ‘Duae hoc nomine urbes erani, 
altera in tribu Ephraim, in Benjamin altera. De priore narratur 


Gen.XXVIU, 19. Appellavitque (Jacob, visa per somnum scala 
coelesti) nomen ui'bis Bethel, qux prius Luza vocabatur , ex- 

Bethlehem. Domus paois. Natale Christi solum. Et tu Beth - 
lehem Ephrata parvulus es in millibus Juda: ex te mihi e- 
gredietur qui sit dominator in Israel, et egressus ejus ab ini- 
tio , a diebus aeternitatis. Mich. V, 2. At legis periti, de Messiae 
patria ab Herode interrogati, prophetae locum ita recitant. Et 
tu Bethlehem terra Juda , nequaquam minima es in princi- 
pibus Juda: ex te enim exiet dux , qui regat populum meum 
Israel. Matth. II, 6. Quidam, ducibus summis viris, Hieronymo 
ac Thoma Aquinate, ignorautia et memoriae lapsu ita respondis- 
se ajunt imperitos hos legis peritos. Alii censent, Michaeam in- 
terrogantis sensu scripsisse: quod acriter ac docte propugnat Hi- 
bera. Planissima vero haec est antilogia; solutio, oppidum Beth- 
lehem a Micbaea parvum quidem dici, et fuisse, spectato loci 
ambitu, et incolarum fortunis; sed nequaquam exiguum inter 
praecipuas etiam familias ac urbes futurum, quippe ex quo ori- 
turum praedicit Dominatorem Israelis, Sternum, proinde Horni-, 
nem DEUM. Cur addatur Ephrata , et in terra Juda, ea est ra- 
tio, ut a)> altera Bethlehem discernatur, in tribu Zabulon sita. 
Ephrata autem alterum nomen est hujus nostrae Bethlehem, 
Gen. XXXV, 19, et XLV1II, 7. 

Bethsaida. Urbs Galilaeae, Philippi apostoli patria, Joan.XIf, 
21, cui Christus, Matth. XI, 21. et. Luc. X, 13, infelicissimuin 
Vae intentat. Est autem Jerosolymis probatica piscina, qux 
cognominatur hebraice Bethsaida. Joan. V, 2. Hebraice, id 
est, ab incolis Hebraeis; non autem lingua hebraica: nam inde 
a captivitate Babylonica syriacus erat Hebraeorum sermo verna- 
culus, non hebraicus. Hoc ipsum vocabulum syriacum est, nec 
Bethsaida, sed Bethesda, domus effusionis: quod eo loco san- 
guis ovium et agnorum effunderetur, unde graecum probaticae 
nomen: Graecis enim probaton ovis est. Atque itaEvangelistam 
scripsisse, argumento sunt optima exemplaria Joannis graeca, in 
quibus non Bethsaida , sed Bethesda exaratum legitur. Sed in- 
docti librarii notiorem sibi vocem substituerunt Bethsaida, quod 
solius urbis, non piscinae nomen est. 

Bibo. Quomodo enim bibistis super montem sanctum me- 
um, bibent omnes gentes jugiter: et bibent, et absorbebunt, et 
erunt quasi non sint. Abdiae v. 16. Sicut vos, o Idumaei, hostes 
gentis meae acerbissimi, de illius exitio inter convivia exultastis; 
ita de tuo populi ceteri, instructis et ipsi conviviis, laetabuntur. 

Ita te exhaurient, et absument, ut nihil reliquum tibi facturi 
sint, et erunt urbes tuae, oppida, pagi, quasi non sint , nullo 
pristinae ubertatis apparente vestigio. 

2) Bibere subsannationem, iniquitatem. Eliu calumniator de 
innocente Jobo: bibit subsannationem quasi aquam . Job. XXXIV, 
7, irridet libere, fidenter, avide. Verius ipse Jobus: inutilis ho- 
mo, qui bibit quasi aquam iniquitatem. Job. XV, 16, qui plu- 
rima in se delicta admittit, qui quotidie peccat. 

3) Bibere, de aerumnis et suppliciis. Eccequibus non erat ju- 
dicium , ut biberent calicem, bibentes bibent; et tu quasi in- 
nocens relinqueris? non eris innocens, sed bibens bibes. Jer. 
XL1X, 12. Tunc innoceutis instar impunitatem speras, o Idu- 
maea? ecce Hebraei, in captivitatem traditi, calicem furoris Do- 
mini bibent, qui tamen, si comparentur tibi, multo minus id 
merebantur: equidem tu eumdem potum bibes, et ebibes. 

Blasplicmia. Pater tuus primus peccavit, et interpretes 
tui praevaricati sunt in me. Et contaminavi principes san- 
ctos, dedi ad internecionem Jacob, et Israel in blasphemiam , 
(chaldaice et graece opprobrium). Is. XL111, 27. sq. Pater est 
Adam*, interpretes, Moyses et Aaron, viri ceteroquin sancti sed 
ob leve peccatum, in quod a pervicaci populo impulsi erant, a 
DEO repulsi a terrae promissae introitu. Populus autem univer- 
sus, dempto solum Josue et Calebo, in desertis vario mortis ge- 
nere confectus, immortali suo probro ad omnes vicinos et poste- 
ros, contumaciam ejus et perfidiam merito reprehensuros. 

.Boanerges. IIoc nomen imposuit Dominus Zebedaei filiis, Ja- 
cobo et Joanni, Mare. III, 17. Boanerges, quod est, filii toni- 
trui. Non est hebraicum, sed syriacum, ut alia quae in Evange- 
liis, et Apostolorum Actis peregrina a nobis leguntur. Bane-r- 
ges, bane syriace Glii, regtis, tumultus, tonitru. Litera o per indi- 
ligentiam librariorum irrepsit: nam, ut recte notavit Caninius, lib. 
de Locis s. Script. Hebraicis, c. 11, scribendum est procul du- 
bio Banerges sine o, quod nemo doctus negaverit, quandoqui- 
dem, ut hebraice in statu regiminis bene dicuntur filii, absque 
o; ita syriace bane: boane inauditum est. 

Bonus. Bonum est confidere in Domino, quam confidere 
in homine. Bonum est sperare in Domino, quam sperare in 
principibus. Ps. CXVII, 8. sq. More latino, melius est, nam He- 
braei gradu comparativo carent. Quam bonum est arguere, quam 

Irasci, et confitentem in oratione non prohibere ! Eccli. XX, I . 
Quanto melius est, in monendis errantibus moderatum esse, quam 
iracundum! quanto melius, confesso errorem ignoscere, quam ve- 
niam negare deprecantil Bonum mihi lex oris tui, super mil- 
lia auri et argenti. Ps. CXVI1I, 72. Lex, ore tuo Divino pro- 
, lata, melior mihi est multis auri et argenti talentis. 

Borith. Si laceris te nitro , et multiplicaveris tibi herbam 
borith, maculata es in iniquitate tua coram me, dicit Domi- 
nus DEUS. Jer. 11, 22. In Vulgata nomen hoc nusquam prae- 
terea legitur; in hebraico fonte semel insuper, MaL III, 2, ubi 
noster aperte, herba fullonum. Ea Vulgo dicitur saponaria: un- 
de sapo, cujus in eluendis maculis quotidianus est usus. Ait igi- 
tur per Jeremiam DEUS: Si vel nitro (nam et isto lavabant) vel 
quacumque fullonum arte purgare te studueris, quocumque ob- 
tentu celaveris crimina, meos tamen oculos non latebis. 

Bos. Cognovit bos (quilibet) possessorem suum. Is. I, 3. 
Qua ratione id ad Christi praesepe pertineat, observavi in Voc. 
Asinus. 

Bosphorns. Hsered itabunt hi, qui ad Austrum sunt, mon- 
tem Esau; et qui in campestribus, Philistum: et possidebunt 
regionem Epkraim.et regionem Samariae: et Benjamin pos- 
sidebit Galaad. Et transmigratio exercitus hujus filiorum 
Israel, omnia loca Chananxorum usque ad Sareptavi; et 
transmigratio Jerusalem, qux inBosphoro est, possidebit ci- 
vitates Austri. Abdiae v. 19. sq. Haec transmigratio exercitus 
ex filiis Israel et Jerusalem est cohors Apostolorum; et aposto- 
licorum virorum, quaquaversum per orbem sparsa, in cujus re- 
gnis omnibus debellata superstitione, innumeros in fidem JESU 
imperatoris sui recepere. Pro Bosphoro hebraice est Sepharad, 
quo nomine Hispaniam ad hunc usque diem Hebraei appellant. 

Bosra. Urbs Idumaeae seu Edom praecipua. Is.LXIII, l.sqq. 
eloquentissima est figura dialogismi, quaerentibus angelis bonis, 
vel etiam ex mente D. Athanasii malis, respondente Messia, dum 
triumphus in caelum ascendit. Idumaeae nomine Judaea, et Bos- 
rae Hierosolyma hoc loco tegitur. Quia vero Edom hebraice est 
ruber, et radicales literae vocis Bosra vindemiatorem et vinde- 
miam significant, ingeniose propheta cruentam Messiae necem 
sub allegoria vindemiae celat. Torcular, quod calcasse se dicit, 
impietas est gentium, qua protrita, suum ipse sanguinem pro 

hostili obtulit Divino Patri, eaque vindicta illi plenissime satis- 
fecit. 

Brachium. De impio rege Antiocho vaticinans Daniel, inter 
alia multa inquit: Brachia ex eo stabunt. Dan.XI, 31 .Brachia 
vocat potentiores Judaeorum, qui Antiochi partibus favebunt, ab 
eoque stabunt. ' • 

2) Pro auxilio et praesidio humano. Maledictus homo , qui 
confidit in homine, et ponit carnem brachium suum, et a 
' Domino recedit cor ejus. Jer. XVII, 5. Qui totam suam fiduciam 
in homine locatam habet, ejusque praesidio ita nititur, ut a DEO 
recedat. 

3) Pro potentia Divina. DEUS Hebraeos ex ^Egvpto eduxit in 
brachio excelso. Act. XIII, 17. id est, luculenta poteutia, inter 
admiranda prodigia. . 

4) Pro armo victimae. Propurga te cum brachiis. Eceli.ViI, 
33. Vitae tuae maculas sacrificio expia, et armos offer, quemad- 
modum lege sancitum est. Ecce ego projiciam vobis brachium 
et dispergam super vultum vestrum stercus solemnitatum 
vestrarum, et assumet vos securn. Mal. II, 3. Armus dextere 
sacrificio, nisi id esset holocaustum, cum ventriculo sacerdoti- 
bus debebatur. Quorum sceleribus iratus DEUS, Ecce, inquit, 
projiciam in vos armum, ex victima a me vobis relictum, et ven* 
tricuhim: ita habent LXX. Sed majoris probri caussa in hebraf- 
co dictum est peresch, quae simpliciter et absque circuitu no- 
ster interpretatus est stercus. Hoc assumet vos secum, vos in- 
volvet, vobis adhaerebit. Id est: Coram omni populo propter fla- 
gitia vestra vos in contemptum adducam, qui vestro nomini in- 
sidebit. 

Brevis. Cum exarserit in brevi ira ejus. Ps. II, 13, id est, 
paulo post. Propinquum DEI judicium commemorat. 

Bubalus. Numquid currere queunt in petris equi, aut a- 
rari potest in bubalis, quoniam convertistis in amaritudinem 
judicium, et fructum justitiae in absinthium ? Amos VI, 13. 
Expeditissime cum FranciscoRibera in hunc locum dicemus, vi- 
tam et mores iniquorum ac impiorum, qui DEUM et homines ir- 
ritant ac exacerbant, tam esse contra naturam, quam contra na- 
turam equi est, currere per praerupta saxa; vel contra naturam 
sylvestris et indomabilis b#vis, aratro mansuete servire. 

Butyrum. Ad regem Judaeae Acbaz de Emmanuele Virginis 

Filio dicitur: Butyrum et mei comedet, ut sciat reprobare ma- 
lum, et eligere bonum. Quia antequam sciat puer reprobare 
malum, et eligere bonum, derelinquetur terra, quam tu de- 
testaris a facie duorum regum suorum. Is. VII, 15. sq. Ta- 
metsi puer hic futurus estEmmauuel,seu verus nobiscumDEUS, 
aletur tamen ut alii suo tempore regionis nostra» infantes, donec 
ad eam aetatem perveniat, qua pueri alii pro usitato et naturali 
vitae cursu internoscere bonum a malo incipiunt. Antequam vero 
admirabilis hic puer nascatur, deseretur a DEO, ac deserta va- 
stabitur provincia utraque, Israelis, et Syriae, quas tu nunc abo- 
minaris et metuis, propter illata tibi armata a Phacee Israelis, et 
Rasin Syriae regibus. 

2) Butyro pedes lavare. Modus loquendi adagialis,qui illius rei 
abundantiam apud Hebraeos denotabat. Lavabam pedes meos 
butyro, et petra fundebat mihi rivos olei. Job. XXIX, 6. Tam 
pinguis tum erat mea fortuna, ut butyro et oleo instar aquae af- 
fluerem, tanta copia, ut vel pedibus, si ita visum esset, lavandis 
sufficeret. 

Baxas. Vaticinium suumexarare jubetur propheta super bu- 
xum, Is. XXX, 8.*, in tabella nimirum buxea, more veterum, co- 
dicillos ligneos usurpantium. Sic obsignatam abietem pro epi- 
stola tabellae abiegnae inscripta legimus apud Plautum, Pers.Act. II, 
scen. 2. Praecipitur hoc Isaiae ad diuturnitatem: nam tabella haec 
erit in die novissimo in testimonium usque in aeternum, ibid. 

C 

Cabus. Mensuraegenus,propemodumlibrarumquatuor et se- 
mis,si Tirinum audimus. Cabum hebraicum fuisse parem volunt 
choenici Graecorum. Erat autem choenix diasium frumenti, quod 
servis domini quotidie praebebant. Unde illud Pythagoricum, su- 
per choenice non sedendum; hoc est, sectandum non esse cibum 
alienum per otium, sed sua cuique industria vivendum. 

Cado. Dixeruntque ad Jeremiam prophetam: Cadat ora- 
tio nostra in conspectu tuo, Jer.XLlI,2. Si forte cadat ora- 
tio eorum in conspectu Domini, Jer. XXXVI, 7. Audi obsecro, 
domine mi rex: valeat deprecatio mea in conspectu tuo, Jer. 
XXXVII, 19. Idem est horum sensus, «t in hebraico eadem ubi- 
que phrasis. Patere te exorari: si DEUS flecti se precibus sinat. 

2) Cadere io terram, pro deperire, irritum fieri. De Samuele 
propheta: non cecidit ex omnibus verbis ejus in terram. I.Reg/ 
III, 19. Nullam ejus vaticinationem eventus frustratus est. Jobi, 
adhuc tum felicis, ea erat auctoritas, ut, etsi benigno et ridente 
vultu suos exciperet, vererentur tamen illi, nec quidquam idcir- 
co de gravitate ejus ac dignitate detraheretur. Si quando ride- 
bam ad eos, non credebant, et lux vultus mei non cadebat in 
terram. Job. XXIX, 24. 

Caecus. Cum David rex Jebusaeis, arcem Sion tenentibus, de- 
ditionem imperasset, illi superbe et contumaciter responderunt: 
Non ingredieris huc, nisi abstuleris caecos et claudos, dicen- 
tes , Non ingredietur David huc. II. Reg. V, 6. Tanta erat ar- 
cis firmitas, ut vel caeci et claudi praesidiarii suffecturi speraren- 
tur. Fortassis erapt hi e veteranorum numero, qui, oculis pe- 
dumve usu in bello amissis, in arce tamquam in Prytaneo ale- 
bantur. Davidis certe odium, fiduciamque loci tantam concepe- 
rant, ut dicerent, se vivis nunquam fore, ut ille moenibus poti- 
retur. Cepit autem David arcem Sion, v.7.,ct abstulit caecos et 
claudos, odientes animam David, idcirco dicitur in prover- 
bio : caecus et claudus non intrabunt in templum, v. 8. Non 
placent, qui caecos et claudos hos, non homines, sed Telamones 
aedificii vel statuas fuisse autumant: mutae enim mortuaeque ima- 
gines quo modo sunt dicentes, et odientes? quo modo statuarum 
odio David Jebusaeos caecos et claudos templo in perpetuum ex- 
cludit? Proverbium notabat ostentatores, qui in poenam incidis- 
sent: vel etiam de re quacumque usurpabatur, quam fieri non 
posse opinarentur. 

Caedo. Stultus caeditur labiis, Prov. X, 8. Hebraice, impli- 
cabitur, sternetur; graece, supplantabitur; chaldaice, capietur. 
Stultus suis ipsius dolis implicabitur et capietur, iisque depre- 
hensis punietur, adeoque suis stxdtus labiis verberabitur, ibid. 
-v. 10. 

Caelum. Ab Eliu, Jobi criminatore, poetice dicuntur caeli so- 
lidissimi quasi aere fusi. Job. XXXVII, 18. Hebraice et chal- 
daice est opus fusile, aereum speculum, nimirum ob figuram, quae 
nobis apparet concava: ob speciem sereni caeli puram et lucidam: 
ob stabilitatem per tot saecula inconcussam. 

Caementum. Sicut pali in excelsis, et cxmenta sine im- 
pensa posita contra faciem venti non permanebunt: sic et 


\ 


76 CAIN — CALIGA. 

cor timidum in cogitatione stulti contra impetum timoris 
non resistet . Eccli. XXII, 21. sq. Tam facile stultum timor va- 
lidior dejicit, quam facile ingruens venti impetus deturbat palos 
in edito loco expositos, et laterculos disjicit male haerentes, quia 
tenui caemento parce inter se commissos. » 

Cain. Eva peperit Cain, dicens: Possedi hominem per 
DEUM, per Dei gratiam, Gen.lY, 1. Hebraice a possidendo di* 
ctus, tamquam possessus, aut possessio. 

Calamus. Non emisti mihi argento calamum , inquit ad 
populum suum DEUS, Is. XLlIl, 24., aromaticum, seu odorife- 
rum, cujus erat usus in re divina. De illo DEUS alibi: Ut quid 
mihi thus de Saba affertis, et calamum suave olent eth de ter - 
ra longinqua? Jer. VI, 20. 

Calcaneus. Car timebo in die mala? iniquitas calcanei - 
mei circumdabit me. Ps.XLVIIl,6. Cur timebo die calamitoso 
et periculoso, praesertim judicii? Nihil aliud me terrere ac im- 
plicare tum poterit, quam iniquitas meorum operum (haec enim 
Hebraei per pedes, gressus, et similia significant); maxime si ad 
vitae finem, ceu calcem, impius invenirer. Sed hoc illi timeant, 
qui confidunt in virtute (potentia) sua, et in multitudine di- 
vitiarum suarum gloriantur . v. 7. Frustra quidem: nam ne- 
que frater fratrem, neque hominum quisquam hominem alium 
redimere tum poterit, aut iratum Judicem placare, vel pretio de- 
linire. 

Calceamentum. Victor David semel atque iterum exclamat: 
In Idumxam extendam calceamentum meum . Ps. LIX., 10. 
et CV11, 10. Eam conculcabo, victor imposito pede proteram. 

Calendae. Prima dies cu jusque mensis, non tamen Romani 
(io Divinis his voluminibus) sed Hebraici; id est, non solaris, sed 
lunaris. Proprie est Neomenia^ seu nova luna. Sic Is. i, 13, nos 
habemus neomeniam, et sequente v. 14 calendas ; bebraice 
autem et graece idem est in utroque versu vocabulum, quod no- 
vam lunam sive neomeniam indicat. 

Callca. Vulgus, et vulgaria Lexica,in hoc nomine passim la- 
buntur: eamdem enim significationem ei tribuunt, quam v qx fe- 
moralia habet. Falso prorsus: caliga namque calcei genus est, 
solea dumtaxat constantis, quai pedi loris astringebatur, nonnun- 
quam clavis armata. Testimoniis plurimis, ex omni antiquitate 
collectis, hoc demonstrant Laelius Bisciola, in Horis subsecivis, 

Tom. II. lib.XVII, c. 21, et Julius Nigronius, qui operae pretium 
/acere se putavit, propriam De caliga Dissertationem vulgau- 
do. Prajcipue id est militare vocabulum: quare admodum pro- 
prie Abramus ad regem Sodomorum ait, ex hostium a se victo- 
rum mauubiis uibil se accepturum a filo subtegminis usque ad 
corrigiam caligx. Gen. XIV, 23.; quippe de copiis militaribus 
sermo erat. Eo ipso autem loco tam hebraica vox, quam graeca 
LXX. Interpretum, calceum sine dubitatione significat. Apertis- 
simum vero est illud Angeli ad Petrum in carcere: Prxcingere, 
et calcea te caligas tuas. Act. XII, 8. In grajco fonte est: san- 
dalia tua. - 

Calix. Ut Latinis sors, ita Hebraeis calix ambiguum nomen 
est: quo fatum significant a DEO cuique destinatum, sive laetum 
et felix, sive acerbum et a:rumnosum. Laetum est illud Davidis: 
Dominus pars hxreditatis mex, et calicis mei. Ps. XV, 5. In 
quo hebraismum observa, adjectivi loco substantivum substan- 
tivo addentem, ut in praefatione monui. Latina consuetudine sen- 
sus hic fieret, esse quidem DEUM haereditatem et sortem Davidis, 
sed ex aliqua parte tantum, ita ut praeter DEUM etiam alia spe- 
ret et opperiatur. Verum hoc longe abest a vate sanctissimo, et 
a lingua hebraica, in qua pars hxreditatis est pars seu portio 
haereditaria,/)ars calicis tota portio mihi bibenda. Itaque dici- 
tur a propheta regio Dominus tota sua haereditas, tota sua sors. 
Luctuosissima vero impiorum sors, de quibus idemDavid: ignis , 
et sulphur , et spiritus procellarum, pars calicis eorum. Ps. 
X, 7. Portio illis epotanda est ignis furoris Domini, et excita- 
tum procella sulphur: exquisita illos manent supplicia. Non dis- 
similis est calix in manu Domini vini meri plenus mixto. Ps. 
LXX1V, 9. calix irae, nop dilutus aqua, non temperatus miseri- 
cordia, sed mero vino furoris impletus; eoque non simplici, sed 
mixto. Sicuti vina non unius generis, vehementia omnia, in eum- 
dem calicem infusa, eo magis inebriant; ita miseri hi eo gravius 
luent, quod non modo non parcet DEUS, sed etiam plura poena- 
rum genera commiscebit. Et inclinavit ex hoc in hoc : calicem 
istum huc et illuc circumferet, alios atque alios haurire jubens, 
ut cujusque crimina merebuntur; verumtamen f xx ejus non 
est exinanita: bibent omnes peccatores terrx, ibid. Ad fun- 
dum nunquam ebibent: aeterna supplicia haurient, nec unquam 
tamen exhaurient.. 

2) Calix salutaris. Quid retribuam Domino pro omnibus , 
qux retribuit mihi ? (pro omnibus beneficiis?) Calicem saluta- 
ris accipiam. Ps. CXV, 3. sq. Libabo Domino calicem saluta- 
rem, id enim fiebat in sacrificiis, quae grati animi caussa offere- 
bant, appellabantque Pacifica, et Sacrificia Salutaria, sive 
Salutaris; ut est apud Philonem I. de Sacrificiis. f 

Calor. De Babyloniis: In calore eorum ponam potus eorum, 
et inebriabo eos, ut sopiantur, et dormiant somnum sempi- 
ternum, et non consurgant, dicit Dominus. Jer.LI, 39. Effi- 
ciam, ut incalescant vino irae meae; eoque inebriati in somnum 
prolabantur altissimum mortis, a quo nunquam expergiscantur. 
Allegoria ingeniosissima; temulentis enim tum maxime Babylo- 
niis supervenere Medi et Persae, una ruina omnia involventes. 

Calvitium. Indicium luctus maximi: in eo enim tondeban- 
tur. Ubi summam omnium tristitiam indicit DEUS, deuunciate- 
tiara super omne caput calvitium . Amos VII l, 10. Job, amis- 
sis fortunis, scidit vestimenta sua, et tonso capite corruens in 
terram, adoravit, Job I, 20. Decalvabit Dominus verticem 
filiarum Sion, Is. III, 17. Et er it... pro zona funiculus, et pro 
crispanti crine calvitium, ibid. v. 24. Captorum quoque rade- 
batur crinis, de captivitate, nudati inimicorum capit is ,Deut. 
XXXI), 42. Mortui non sepelientur, neque plangentur, et non 
se incident, neque calvitium fiet pro eis, Jer. XVI, 6. Vetaban- 
tur quidem lege Judaei: non vos incidetis, nec facietis calvi- 
tium super mortuo. Deut. XIV, 1. Sed eo tempore, ut alia plu- 
rima, ita boc quoque adversus instituta Divina invaluerat. DEUS 
autem tantam funerum copiam fore significat, nt profanunh hoc 
supremi honoris genus obtingere illis non possit. 

Camelus. Christi effatum est, facilius camelum per foramen 
acus, quam divitem in caeleste regnum penetraturum. Matth. 
XIX, 24. Mare. X, 25. Non defuerunt viri sapientes ac docti, in- 
ter quos olim Bartholomaeus Biccius, in Vita, Christi, c. 106, et no- 
stra aetate Carolus Ruaeus, Cone. 2. in Dominic. IV Jejunii ma- 
ximi, qui non camelum animal, sed rudentem seu funem nauti- 
cum interpretarentur, cujus transitus sperari nequeat per fora- 
men acus, non nisi filo tenui pervium. Et vero ingenii laudem 
auctoribus his nemo negaverit: obstat tamen fons syriacus et 
grascus,qui camelum animal constanter habent. Est autem ada- 
gium vetus hebraicum, a Thalmudicis quoque^ relatum: Facilius 

camelus per acum. Cui affine alterum in eadem lingua: Elephas 
per acum. Utrumque de iis rebus, quae fidem superent, et fieri 
vix, ac ne vix quidem possint. - 

Camus. David optat, Ps.XXXI, 9, ut camo et freno constrin- 
gantur eorum maxillae, quos equis et mulis similes indomitae cu- 
piditates suae effecerunt. Camus oriundum a graeco est, retina- 
culum indicans, quod corbis instar os bestiae circumquaque con- 
cludit. 

' Caualis. Comae capitis tui (ita Sponsus ad Sponsam) sicut 
purpura regis vincta canalibus. Cant. VII, 5. In canales im- 
mittebatur purpura regia ab infectoribus, quo melius in illis co- 
lorem imbiberet, et pulcrius ac splendidius tingeretur. 

Candidus. Omni tempore sint vestimenta tua candida, et 
oleum de capite tuo non deficiat . Eccle. IX, 8. Laetitiae signa 
sunt. Unguentati convivia celebrabant: et vestes in epulatione 
candidas fuisse, non Romanis tantum, sed et Hebraeis, ex Phi- 
lone notum est. Animum quoad licet, semper et servare laetum, 
et praeseferre, Salomon jubet. 

Cani. De populo Istraelitico: cani effusi sunt in eo, et ipse 
ignoravit. Os. VII, 9. Pedetentim ad interitum suum accessit 
populus, non sentiens: ut homo negligens, qui sensim incane- 
scit, neque tamen appropinquare se tumulo animadvertit. 

Canis. Quae communicatio sancto homini ad canem ? aut 
quae pars diviti ad pauperem? Eccli. XIII 23. Quae animorum 
conjunctio esse possit inter purum et impurum? quid a paupere 
sperare dives queat? Noli ergo, vir bone, sed fortunae tenuis, 
amicitiam improborum aut locupletum appetere, sed similis si- 
mili gaude. In graeco fonte pro homine sancto hodie apparet hyae- 
na, mira sane discrepantia. Vide, si lubet, infra in Voc. Hyaena. 

Canticum. Nonnunquam pro ludibrio. Factus sum in deri~ 
sum omni populo meo, canticum eorum tota die. Thren. III, 
14. Audiunt sermones tuos, et non faciunt eos: quia in can- 
ticum oris sui vertunt illos. Ez. XXXI II, 31. Irridendi caussa 
te ac sermones tuos versiculis et modulis illigant, et mordacem 
in te satyram canunt. 

2) Canticum canticorum Salomonis. Ilebraismus excellentiam 
indicans: quasi dicas, Canticum omnium praestantissimum. In 
plerisque Vulgatae editionibus latino titulo bebraicus additur, 
Sir Hasirim. Sed vera hebraicae pronunciationis ratio poscit, 

Schir Ilaschschirim. Sicut neque Genesi Beresitk, neque E- 
xodo Veelle Semoth, neque Judicum libro Sophetim, aut Pro- 
verbiis Misle praescribendum fuit; sed ubique per sch , Bere- 
schith, Fetlle Schemoth, Schophetim , Mischle. 

Capillos. DEUS confringet capita inimicorum suorum . 
verticem capitii perambulantium in delictis suis . Ps.LXVII, 
22. Hebraismus, qui loco epitheti substantivum substantivo ad- 
nectit, verticem comatum. 

Capio. JESUS de sua morte vaticinans, eam non alibi decre- 
tam sibi esse ostendit, quam ubi tot alii prophetae sublati ab im- 
piis essent. Non capit prophetam perire extra Jerusalem. 
Luc. XIII, 33; q.d. fieri non potest, ut alibi occumbat propheta. 

2) Capere, pro habere locum. Sermo meus non capit in vo- ' 
bis, inquit Christus, Joann. VIII, 37. Doctrinam meam non reci- 
pitis, sermo meus locum apud vos non invenit. 

3) In ea capere, pro eam capere. Major effecta est iniqui- 
tas filix populi mei peccato Sodomorum, qux subversa est in 
momento, et non ceperunt in ea manus . Thren. IV, 6. Major 
est Hierosolymae, sicut iniquitas, ita et poena, quam Sodomae, 
quae puncto temporis eversa est, non hostili manu capta. 

4) Antiochus captus. Inter ea, quae de Romanorum praeclaris 
facinoribus ad Judam Machabaeum perlata sunt, etiam narratur 
victus Antiochus, cognomento Magnus, et quia ceperunt eum 
vivum . I. Mach. VIII, 7. Quidam eo confugiunt, ut dicant, au- 
disse quidem haec Judam et socios, sed, ut fere usuvenit, am- 
plificante fama exaggerata; neque enim Divinum Historicum in- 
terponere auctoritatem suam, sed in unum praefari, audivit Ju- 
das, ibid. v.l., et audierunt, v. 2. Alii non vere captum qui- 
dem, sed pene captum dicunt, et in eas redactum angustias, ut 
instar captivi ad infimas quasque conditiones descendere coge- 
retur. Aliis sufficit, Lysimachiam venisse Antiochum, data ab 
Romanis fide, ibique cum eis pepigisse. Neutrum placet. Quis 
uspiam alibi tam improprie loquitur? Qui pene captus est, nou 
est captus: sicut qui pene occisus est, non amisit vitam; et qui 
pene donavit, nihil dedit. Quis vero eum captum dicit, qui ac- 
cedit ultro ad paciscendum ,data praesertim fide? Cum igitur di- 
sertis verbis Historicus doceat, ceperunt eum vivum, sensu pro- 
prio id accipi ab orthodoxo lectore par est. At silet tota antiqui- 
tas. Quasi vero Machabaeorum scriptor non sit ipse ex antiquis- 

simis: aut quasi novum sit, rei adjuncta ab aliis historicis alia 
prodi, et suppleri ab his, quae illos effugerint. In ipso Divino Co- 
dice id factum videmus: Paralipomenon libri in Instrumento Ve- 
tere, et in Novo Joannes recensent plurima, quai in Regum hi- 
storia et Evangeliis tribus prioribus silentio praetereuntur. Si 
captivus in Romanorum manibus diu haesisset Antiochus, fateor, 
parum fore credibile, id vel ignoraturos fuisse scriptores cete- 
ros, vel omissuros. Sed ad rem praesentem satis est, exiguo tem- 
poris spatio ab iis detentum, sive vi, 6ive pretio, aut gratia se 
liberasse: quorum nihil Romanis tam honorificum, ut non sug- 
primere potius, quam spargere expediret. Praetermissum certe 
ab aliis, noster docuit: cujus antiquitatem quis Criticorum ne- 
gabit? aut quis Livium et Pompejum Trogum vel diligentiores 
historicos, vel prudentiores viros esse dixerit Matthaeo et Marco? 
quis vero Justinum et Florum Samuele seu pleniores, seu fide- 
liores appellare audeat? atqui sunt in manibus omnium, quae 
post illos Paralipomenon auctor et Joannes auctoritate non mi- 
nus Divina addidere. 

Capitium. Quasi capitio tvnicx ( bebraice quasi os tuni - 
cx) succinxerunt me. Job. XXX, 18. Multitudo vermiculorum, 
sursum a collo in caput surrepentium, proximam capitis par- 
tem obducit. - 

Capitulum. Capitulum autem super ea, qux dicuntur, 
Hebr. VIII, 1; id est: ut summatim dicam, ut breviter comple- 
ctar dicta. 

Cappadocia. Sicut Israelitae exASgypto, ita Palaestini e Cap- 
padocia ascendisse dicuntur x\mos IX, 7., non quasi Palaestini un- 
quam in Cappadocia servitutem tulerint, ut in Aegypto Hebraei: 
sed quia veteres Cappadociae incolae, e patria egressi, in Palae- 
stinam venerint, expulsisque inde Hevaeis, ibidem consederint. 
Deut. II, 23. Quapropter et Jeremias XLV1I, 4. Palaestinos ap- 
pellat reliquias Cappadociae. T , r l : 

Capparis. In disertissima illa Senectutis hypotyposi, quam 
to.tam in unum collectam dabo Voc. Tenebresco, et hoc legitur: 
dissipabitur capparis. Eccle. XII. 5. In fonte hebraico perspi- 
cue: abrumpit se cupiditas, seu appetitio. Cibi, potus, volupta- 
tum appetentiam senectus hebetat. 

Captivitas. Hebraico more, pro personis et rebus captis. Hoc, 
sensu Jonathas Machabaeus misit ad eum (hostem) legatos com - 

ponere pacem cum ipso , et reddere ei captivitatem. I. Macb. 
IX, 70. Jscendisti in altum, cepisti captivitatem: accepisti 
dona in hominibus: etenim non credentes, inhabitare Domi- 
num DEUM. Ps. LXVII, 19. Ascendisti cum populo tuo, o DEUS, 
Moyse duce ex ASgypto in terram promissam: abduxisti tecum 
spolia Aegyptiorum, et gentem tuam pridem apud illos captivam: 
accepisti, seu abstulisti aurum, argentum, aliaque dona (Ex. III, 
22.) pro tuis hominibus, [in per hebraismum loco pro) etenim, 
id est, etiam, non credentes, rebelles, et eo usque pervicaces 
accepisti seu tibi subjecisti, ut ab illis qjuoque adorareris veluti 
DEUS ac Dominus, et in ipsorum animis habitares. Haec sensu li- 
terali-, allegorico autem et nobiliore, ut ostendit Paulus, Eph. IV, 
8. de Christo haec scripta sunt, in caelum ascensuro cum libera- 
tis e limbo patribus, atque inde missuro hominibus Spiritum Di- 
vinum, et innumera dona suo sanguine parta, ad gentes terra- 
rum omnes DEO Patri conciliandas. In convertendo Dominus 
captivitatem Sion, facti sumus sicut consolati. Ps. CXXV, 1. 
Per gentis nostrae liberationem e captivitate summo solatio nos 
DEUS perfudit, ita ut instar somnii haec tanta nobis promissa fe- 
licitas 'videretur, nam hebraice pro consolati est somniantes. 
Tum rogant, ut acceleret DEUS, quod spoponderat. Converte 
Domine captivitatem nostram, sicut torrens in lustro, v. 4. 
Reduc Domine captivos nostros omnes: quod gaudium nobis tan- 
tum afferet, quantum torrens in desertis et sabulosis ad Austrum 
locis degentes recreat. Tu igitur illos tam celeriter ac potenter 
advehe, quam torrens fertur solutis ab Austro nivibus auctus. 

2) Captivitas perfecta. Gazensibus veniam negat DEUS, eoquod 
transtulerint captivitatem perfectam, ut concluderent eam 
in Idumaea. Amos 1,6. Tyriis quoque, eo quod concluserint 
captivitatem perfectam in Idumaea , ibid. v. 9, id est, quod 
omnes, nemine relicto, captivos in Idumaeam abstraxissent. 

Capto. Captabunt inanimam justi . Ps. XC1II, 21. Inno- 
centis vitae insidiati sunt. Hebraica vox militaris est: congloba- 
runt se contra me, catervatim coierunt. 

• * 

Caput. Dederunt caput. II. Esdr. IX, 17. Obfirmarunt ani- 
mum: seu, ut germanice loquimur, sie haben ihren Kopfauf - 
gesetzet. 

2) Caput movere, testandae miserationis et consolandi gratia, 
Vastata est Ninive: quis commovebit super te caput? unde 

quaeram consolatorem tibi ? Nah. III, 7. Consolarer et ego vos 
sei'monibus , et moverem caput meum super vos. Job. XVI, 5. 
Serio et ex animo vos consolarer, cum vos mc his aerumnis ob- 
rutum ficto tantum officio et simulata misericordia prosequamini. 

3) Caput movere, irridendi caussa. Plauserunt supef te ma- 
nibus omnes transeuntes per viam : sibilaverunt et moverunt 
caput suum super filiam Jerusalem. Thren. II. 15. Posuisti 
nos opprobrium vicinis nostris, subsannationem et derisum... 
commotionem capitis in populis. Ps. XLIII, 1 4 , sq. Omnium 
ludibrio nos exposuisti. Factus sum opprobrium illis: viderunt 
me, et moverunt capita sua. Ps. CV11I, 25. Quae vaticinatio in 
Christo patiente impleta est Matth. XXVII, 39. et Mare. XV, 29. 

4) Reddere vel ponere m caput. Neque miserebor: viam eo- 
rum super caput eorum reddam, Ez. IX, 10. Horum viam in 
capite suo ponam. Ez. XI, 21. Viam eorum in caput eorum 
reddidi. Ez. XXII,- 31. Eadem ubique sententia: puniam, aut 
punii, pro eorum meritis. 

5) Caput Syriae et Ephraim. Caput Syrix Damascus, et ca- 
put Damasci Rasin; et adhuc sexaginta et quinque anni, et 
desinet Ephraim esse populus; et caput Ephraim Samaria, 
et caput Samarix filius Romelix. Is. VII, 8. sq.’ Locum non- 
nihil intricatum evolvit optime D.Cyrillus, dum per zeugma seu 
synoeciosin vocabulum desinet ad singula incisa refert, in hunc 
modum: desinet urbs Damascus esse caput Syriae: desinet Rasin 
esse rex Syriae: desinet, elapso tempore a me statuto, regnum 
Israel seu Ephraim, ejusque urbs princeps Samaria et rex Pha- 
cee filius Romeliae simul corruent. 

6) Caput circuitus, pro duce seu principe insidiantium. Ca- 
put circuitus eorum, labor labiorum ipsorum operiet eos. Ps. 
CXXXIX, 10. Antesignanum eorum, qui me circumdant machi- 
nantes perniciem, et hos ipsos meos insidiatores, labor linguae 
suae iniquae obruet ac operiet: in ipsorum caput recident frau- 
des, maledicta, et consilia, quibus me petunt. 

7) Caput et cauda. Disperdet Dominus ab Israel caput et 
caudam, incurvantem et refrenantem, die una. Longxvus et 
honorabilis, ipse est caput : et propheta docens mendacium, . 
ipse est cauda. Is. IX, 14. sq. Dissipabit et perdet summos jux- 
ta, et imos; praepotentes, et infima curantes; aetate ac digni- 
tate conspicuos, et prophetarum mendacium faecem. Non erit 

JEgypto opus, quod faciat caput et caudam. Is. XIX, 15. Nul- 
lum in iEgypto erit opus, ex quo appareat, esse vel prudentem 
magistratum, qui jubeat; vel fidelem civem, qui pareat. 

8) Fieri in capite. Capta ab hostibus patria, sic. lamentatur 

Jeremias: Facti sunt hostes ejus in capite. Thr. 1, 5. Hoste 
eam subegerunt. > 

9) Caput libri. In capite libri ( hebraice in volumine libri , 
quo modo etiam vertit B. Hieronymus) scriptum est de me. Ps. 
XXXIX, 9; in libro nimirum legis, quam Chaldaica nominatim 
indicat. Est autem legis caput, ut DEI voluntas a nobis fiat, ut 
facerem voluntatem tuam, pergit ibidem Psaltes. Allegorice, 
ut videmus Hebr. X, 7. accipienda haec sunt de Christo, et Re- 
demptionis beneficio, cujus praedictione plenum est totum legis 
volumen in omnibus qux locuti sunt prophetae. Luc.X&.l\,2b. 
Atque ipse Dominus, cum e tumulo rediisset, discipulis id osten- 
dit, incipiens a Moyse, et omnibus prophetis, ibid. 27. Con- 
festim in capite libri, seu initio legis, ubi primorum parentum 
lapsui poeua a DEO indicitur, simul remedium benignissime o- 
stenditur, per semen mulieris afferendum. Gen. 111. 15. 

10) Caput angulis Lapidem, quem reprobaverunt aedifican- 
tes, hic factus est in caput anguli. A Domino factum est i - 
stud. Ps. CXV11, 22. sq. Vaticinium illustrissimum de JESU, 
Messia, quem principes ut lapidem inutilem cum rejecissent, an- 
gularem esse lapidem Divinus Pater jussit, qui legis utriusque 
parietem jungeret, totamque molem aedificii sustentaret. Cele- 
bratur bic locus Mattb. XXI, 42., Luc. XX, 17., Act. IV, 11., 
et I. Petr. II, 7. 

11) Caput viae. Ez. XXI, 19. Est bivium, quod ibid. y. 21, 
caput duarum viarum, et hebraice eleganter mater vix dicitur. 
Ex eo bivio dextera Hierosolymam, laeva Rabbatham urbem prin- 
cipem Ammunitidis ibatur. Utram harum peteret, consistens ibi 
Nabuchodonosor deliberavit, remque sorti permisit, sagittis in- 
ter se permixtis ducendae, inspectis tamen etiam victimarum 
extis, ut ibid. propheta narrat. 

: Carbo. Cadent super eos carbones : in ignem dejicies eos: 
in miseriis non subsistent. Ps.CXXXlX, 1 1 . Sceleratos, oDEUS, 
variis poenarum generibus obrues, ac denique in ignem orci 
sempiternum dejicies, e cujus miseriis (hebraice, foveis) nun- 
quam resurgent. 

' 2) Grando, et carbones ignis. Ps. XVII, 13. Carbones hi poe- 
tice dicti sunt lapides igniti, quos veluti ardentem grandinem 
in hostes suos. immissam David in luculenta illa DEI liberatoris- 
hypotyposi proponit; Tali grandine usus est Dominus contra JE- 
gyptios: quod enim mirabile erat, in aqua , quae omnia extin - 
guit, plus ignis valebat . Sap. XVI, 17. Nix autem et glacies \ 
sustinebant vim ignis, et non tabescebant... ignis ardens in 
grandine, et pluvia coruscans, ibid. v. 22. - * 

3) Carbones desolatorii. Ps> CX1X, A. Carbones vehementer ; 

urentes et exurentes. Hebraice est, carbones genistarum, sive 
juniperorum, carbones ex hujus arbuscula? radicibus caloris vi 
magna pollent, eumque diu conservant. Quid commodi, inquit 
Psaltes, tibi afferet lingua fraudulenta? acuta omnipotentis tela 
in te concitabit, et flammae perniciosissimae carbonibus te cru- 
ciabit. . . * . . . * * . - . . 

4) Carbones peccatorum. Non incendas carbones peccato- 
rum, arguens eos: et ne incendaris flamma ignis peccatorum 
illorum. Eccli. VIII, 13. Cum legis violatores arguendi erunt, 
noli id justo ardentius facere, ne illos ad iram inflammes, et for-' 
tassis ipse quoque vicissim inflammeris, et per illata tibi ab i- 
ratis detrimenta non leviter aduraris. 

. 5) Carbones super caput. Si esurierit inimicus tuus, ciba il- 
lum: si sitit, potum da ilii, hoc enim faciens, carbones ignis 
congeres super caput ejus. Rom. XII, 20, ex Prov. XXV, 21 . 
sq. Candentes carbones in hostis caput ingerere, adagium est 
hebraicum, quo significant, dissoluto eum torpore ac odio, ad' 
amicitiam incensum iri. . 

s Carcer. Numquid mare ego sum, aut cetus, quia circum - 
dedistime carcere? Job.VlI, 12. Ait vir sanctus, se neque ma* 
re superbum, neque immanem cetum fuisse, ut superbiae at- 
que saevitiae tantas poenas dare debuerit: ita solertissimus Jobi 
interpretum, Joannes Pineda. Neutro crimine in principatu se 
meruisse dicit, ut amarissimis dolorum fluctibus, et procellis ae- 
rumnarum, intra vastissima littora tamquam carcerem suum li- 
bere tumultuantibus, exagitandus traderetur. 

Caritas. Pretiosissimum suum ferculum Salomon media ca- 
ritate constravit, Cant. 111,10., id est, rebus carissimis, gem- 
mis, quae diligi maxime solent; fortasse pyropis, inflammati a- 
moris speciem referentibus. 

Carmelus. Delitescentibus in iEgypto Judaeis cladem certis- 
simam DEUS praedicit, a Chaldaeis inferendam: Vivo ego > inquit 
Rex, Dominus exercituum nomen ejus, quoniam sicut Tfia - 
bor in montibus, et sicut Carmelus in mari , veniet. Jer.X LVI, 

1 8. Obvius sensus est, tam certam et conspicuam incredulis pla- 
gam imminere a Nabuchodonosore, quam conspicui sunt Tba- 
bor inter montes, et inter promontoria Carmelus. Sed acutius 
vir acerrimi ingenii Joannes Mariana, sicut, inquit, venationi 
aptissimus Thabor est, mons nemorosus, et feris abundans; ita 
copiosas e bonis vestris praedas aget rex Chaldaeus: et quam ce- 
leriter avehuntur naves e Carmeli arboribus fabricatae, tam cito 
ille vos et opes vestras in Bhbyloniam auferet. 

2) Carmelus allegorice. Luxerunt speciosa pastorum, et ex - 
siccatus est vertex Carmeli. Amos I, 2.' Propheta, pastor ipse 
Thecuites, pastorali allegoria praenunciat iram DEI, Dominus 
de Sion rugiet, ibid., eversionem populi, regum et optimatum 
excidium. Erat Carmelus mons speciosissimus ac fertilissimus. 

3) Carmelus regis Sennacherib. Dicitur DEUS instar flammae 
incensurus Assyrias spinas et vepres, ita ut semel pereat gloria 
saltus ejus, et carmeli ejus ; adeo quidem, ut vel puer nume- 
Tare possit residuas arbores (reliquias exercitus), et totum ea- 
rum censum peragere. Is. X, 17. sqq. Carmelus hoc loco, sive 
nomen sit proprium montis, sive appellativum loci cujusvis a- 
rooeni, opulentum Sennacheribi exercitum significat, propter spe- 
ciem ad aspectum praeclaram: sicut idem, propter insigne co- 
piarum robur, saltus appellatur. 

Carmen. Dedit carmina in nocte. Job. XXXV, 10. Varii va- 
ria. Planissimum hoc videtur: DEUS etiam in calamitatum no- 
cte laetitiam et cantica confirmatis hominum animis (inter quos 
ipse maxime Jobus, divinus poeta) indidit et inspiravit. 

Caro. Pro homine, passim. Non fieret salva omnis caro . 
Matth. XXIV, 22., id est, nemo hominum. Videbit omnis caro 
(homines omnes videbunt) salutare DEI. Luc.lll, 6.etls.XL. 
5. Christus ad Petrum post nobilem illam de Divina ejus perso- 
na ac dignitate confessionem: Caro et sanguis non revelavit 
tibi. Matth. XVI, 17., non homo ullus, sed Pater meus caelestis. 
Continuo non acquievi carni et sanguini. Gal. 1, 16. Homini- 
bus, abstrahere me a Christo conantibus, non cessi. 

-2) Pro quovis animali. Cuncta animantia, ait ad Noachum 

DEUS, quae sunt apud te, ex omni carne, tam in volatilibus, 
quam in bestiis et universis reptilibus . Gen. VHI, 17. Siraci- 
des,ubi animantes rationis expertes homini opponit, eas carnem 
appellat: Omnis caro ad similem sibi conjungetur , et omnis 
homo simili sui sociabitur . Eccli. XIII, 20. 

3) Pro cognatis et fratribus. Cognatos ac tribules sttosad Chri- 
sti amorem exemplo suo traducere Paulus cupit: siquo modo ad 
aemulandum provocem carnem meam, et salvos faciam ali - 
quos ex illis . Rom. XI, 14. Frcunge esurienti panem tuum, et 
egenos vagosque induc in domum tuam: cum videris nudum, 
operi eum, et carnem tuam ( fratrem tuum ) ne despexeris. 
Is. LV11I, 7. 

4 ) Pro homine voluptario, carnis illecebris immerso. Sic Gen. 
VI, 3. delere DEUS hominem statuit, quia caro est . 

5) Carnibus saturari. «Si non dixerunt viri tabernaculi mei: 
Quis det de carnibus ejus, ut saturemur? Job. XXXI, 31. Qui 
Eucharistiam hic agnoscunt, ad sensum mysticum divertunt. Qui 
vero ad Jobi amicos id referunt, quasi prae amoris magnitudine 
ipso vesci ut cibo desiderarint: mirabile profecto amicitiae genus 
excogitarunt, internecinum, et inter cultos barbarosque populos 
aeque ignotum. Ad iniquorum odium pertinent verba haec, qui 
propter morum dissimilitudinem sic eum detestabantur, ut, si 
possent, immanium ferarum instar vel dentibus dilacerarent. 
Cujusmodi et illud est de regii vatis hostibus: appropiant su- 
per me nocentes, ut edant carnes meas . Ps. XXVI, 2. 

Cartallos. Canistri seu corbis genus. Converte manum tuam 
quasi vindemiator ad cartallum. Jer. VI, 9. Redi, Chaldaee, et 
quod primo te praeteriit uvarum, nunc in canistrum injice. q.d. 
Exspolia terram penitus, et ultimas etiam reliquias tolle. 

Casie*. Nonus mensis Hebraeorum, ut patet ex Zach. VII, 1 . 
et I. Macji. IV, 52. Cavendus in hoc nomine illorum error, qui 
literarum similitudine decepti, pro Caslev legunt Cassev aut 
Casseu s geminato. Quod adeo factu proclive est, ut in excusis 
etiam exemplaribus Casseu nonnunquam occurrat. Quid autem 
illi viderint, qui cum aspiratione Caslheu scripsere, non intel- 
ligo: cum literae h nullum sit in hebraico, multoque minus in 
graeco vestigium. 

Cassidile. Tob. VIII, 2. Pera reticulata, seu in modum cas- 
sis facta. Utuntur et bodie venatores ac piscatores. 

Cantores. Paulus et Lucas Romam vecti suut navi, cui erat 
insigne Castorum. Act. XXVIII, 11 ; Castoris nimirum et Pol- 
lucis, qui a Graecis uno nomine Dioscuri, seu Jovis Glii dicuotur, 

. Cata. Cata mane mane . Es. XCV1, 14. sq. Singulis diebus 
mane. . v 

Cataelysmas. Quomodo cataclysmus aridam inebriavit: 
sic ira ipsius gentes , qux non exquisierunt eum,hxred\taJbits 
Eccli* XXXIX, 28. Ut orbis totus diluvio inundatus est, ita gent* 
tes omnes inGdeles ira DEI possidebit ac perdet. • . 

Cataplasmo. Sanatus estEzechfas per massam illam ficuum, 
quam Isaias afferri jussit, ut cataplasmarent super vulnus, ls.^ 
XXXVIII, 21., ut ulceri Ezechiae imponerent. Observa, Lector^ 
versiculum proximum, hujus capitis ultimum, librariorum vitio 
huc esse trajectura in locum non suum: intelligendus est enim 
ante versum ejusdem capitis septimum, hoc ordine :!# dixit E- 
zechias: Quod erit signum, quia ascendam in domum Do - 
mini ? Respondet propheta: Hocautem tibi erit signum, et quae 
sequuntur de umbra horologii, decem lineis retroacta. Atque hic 
ordo servatur in hujus ipsius rei narratione IV. Reg. XX, 8. sq. 

Cataracta. Principio diluvii cataractx coeli apertx sunt. 
Gen. VII, 11. Metaphora a cataractis fluminum, eorum aquas 
per vim retinentibus: quae si aperiantur, toto impetu aqua ef- 
funditur. . ) : • 

2) Vox cataractarum. Abyssus abyssum invocat in voce ca- 
taractarum tuarum. Ps. XLI, 8. Cataractae per metaphoram \ 
hic sunt Divina judicia, quae alias ex aliis calamitates, tamquam 
sonantes et continuo agmine sibi succedentes aquarum fluctus, 
in hominem justum immittunt. Aptissime ad locum, quo haec 
scribebantur; videlicet in monte Ilermoniim minore, ubi catara- 
cte sunt Jordanis, non arte humana factae, sed naturales: quales 
cataractae Nili, Rheni, aliorum fluminum, ubi e* edito et praeci- 
piti loco aquae in subjectum alveum ruunt. 

Catena. Opitulaturum sc tibi DEUS promittit, si abstuleris 
de medio tui catenam, et desieris extendere digitum , et loqui 
quod non prodest. Is. LVIII, 9. Cateqa quidem et servitus est 
omne peccatum grave, sed Chaldaica docent, quod genus pec- 
cati hoc loco jubeatur auferri: corruptelam judicii. Ideo mo- 
• nuerat v. 6: dissolve coUigcUiones impietatis,' solve fasciculos 
deprimentes. Noli societate cum iniquis inita pauperes premere 

ac obruere. Si reddideris libertatem judiciis, si desieris mina- 
cera et insultantem digitum extendere in fratres, si cassa et fu- 
tilia loqui cessaveris, tum vero. tibi Dominus aderit. 

'Cathedra. In cathedra pestilenti x (Hebraice, in sede irri- 
sorum) non sedit. Ps. 1,1. Malus est, et infelix, qui abduci se 
a virtutis semita ad crimen patitur; pejor, et infelicior, qui in 
scelerum via consistens, malis suis assuescit; pessimus, ac pla- 
ne pestilens, qui iq pravitate acquiescens, virtutem et religio- 
nem apud se et alios irridet. ’* * 

2) Pro Consessu. Exaltent eum in ecclesia plebis: et in ca- 
thedra seniorum laudent eum. Ps CVI, 32 . in concilio populi: 
et in consessu, coetu, conventu senum; -- ^ 

Catta. Bar. VI, 21. Feles. Graecus fons, asluri. •' * * 

• Cauda. Nomine DEI dicitur ad Achaz regem: cor tmm n e 

formidet a duabus caudis titionum fumigantium istorum in 
ira furoris. Is. VII, A. Cauda titionis, pars extrema et semiu- 
stulata ligni cremati. Hebraismus significans per contemptum 
homines nihili, inutiles; bic regem Syrie Rasinum, et lsraelis 
Phaceam. , . \ i v 

* 2) (Japut et cauda quid sint Hebraeis, dictum paulo ante in 

Voc. Caput. / :• • • . V.% v v . 

Cauma. Grecom, calor. Job; XXX, 30., est ardor seu a;stus 
febricitantis. . , . •*: .v * / • 

Cauma. Qui solis labiis me colunt, inquit Dominus, corde a 
me longe avulsi, sine caussa colunt me. Matth.XVl,9, Non quasi 
eis caussa non suppetat adorandi DEI, cum sint innumere: sed 
frustra, >sine emolumento, incassum, (ut est in fonte) id faciunt; 
quia male. • ••• ■> - .. :.?/ '.l r . .' >« 

Cauteriatus. Stigmaticus, stigmate inusto notatus. Talis di- 
citur impiorum quorumdam, erroris non unius magistrorum, 
conscientia I. Tim. IV, 2. > ” - ’ • *“ - « #v *• 

Cedar. Nigra sum , sed formosa, filix Jerusalem; sicut ta- 
bernacula Cedar, sicut pelles Salomonis. Cant. 1,4. Cedar Is- 
maelis filius, Gea. XXV, 13.; unde ad ejus posteros, gentem A- 
Tabicam, nomen manavit. Hec sub tentoriis, ardentissimo soli 
expositis, etatem degebat. Ait ergo Sponsa, fuscam se quidem 
esse a sole, itrquo laboribus pastoritiis fungebatur; et colore ta- 
bernacula Cedaritarum referre: sed addit, formosa sibi lineamen- 
ta oria esse, membrorumque compositionem egregiam: eaque de 

caussa cum Salomonis tentoriis, instructissimis et ornatissimis, 
se comparat. Dixi gentem Arabicam, neque incolas Cedar apud 
Nomades seu Numidas Afros, aut inter Scylhas quaero: idem e- 
nim vocabulum Cedar, et eodem modo scriptum, quo hic in Can- 
ticis, et Ps* CX1X. (hebraice CXX.) legitur, recurrit Is. XXI, 
16. ; ubi manifeste ad Arabiam id pertinere ostendit versus 13. 
Quare de Arabico populo etiam dictum Psalmi locum interpre- 
tor: Heu mihi, quia incolatus meus prolongatus est: habita - 
vi cum habitantibus Cedar. Dolet de sua tam diuturna pere- 
grinatione, ut Hebraica declarant: in quibus additur, Habitavi 
cum tabernaculis Cedar; vagus nimirum, nec ulla certa sede, 
Cedarenorum instar; et inter homines agrestes et asperos, qua- 
les illi Arabes erant, . * * 

Cedrus. Allegoria Ez. XVII, 22 sqq., etiam fatentibus He- 
braeis doctoribus, Messiam signi6cat. • 

Celeuma. Jer. XXV, 30. Graecum, dicitur et celeusma. Est 
cantus, quo remiges ad laborem incitabantur. Hoc Jeremiae loco 
de iis accipitur, qui uvas calcant: sed torcular est allegoricum, 
furoris Domini. 

CeKe. Votum Jobi est, ut exarentur sermones sui stylo fer- 
reo , et plumbi lamina, vel celte sculpantur in silice. Job. XIX, 
24. Celtis latinitati mediae idem erat, quod coelum priscae. Multi 
pro celte maluerunt certe : quorum argumenta congessit Fran- 
ciscus Lacus, Notatione 82 in Sacra Biblia. Verum, ut cetera le- _ 
viora praeteream, si quid Hebraica et Chaldaica roboris contra 
Vulgatam habereut, non certe, sed in perpetuum legendum es- 
set. Adde, quod satis per se quisque intelligit, firmiter et in per- 
petuum esse scriptum, quidquid a caelatore insculptum in si- 
lice est. 

Cephas. Nomem syriacum, et hebraicum, Apostolorum prin- 
cipi a Servatore inditum. Tu vocaberis Cephas, quod interpre- 
tatur Petrus. Joann. I, 42.; petram enim seu saxum significat. 
Latinis nativam elegantiam assequi non licuit: cum Petrus et 
petra genere grammatico differant, quae in hebraico, syriaco, et 
chaldaico, ejusdem sunt generis, sive de homine, sive de lapide 
accipiantur. Quemadmodum apud Germanos Stein, apud Gallos 
Pierre, Roche, et Roc , proprie virorum nomina esse genere ma- 
sculino possunt. Graeco Petros idem ornamentum sensus gemini 
inest: neque enim, ut vulgus putat, petra tantum graece dicitur, 

sed et petros, ut ex Homero et Xenophonte inter eruditos com- 
pertum est. Quod autem ex Optato Milevitano voci huic astruere 
gnecam originem conantur aliqui, quasi Cephas a capite dictus 
sit, quippe totius Christiani corporis caput: id religiose magis, 
quam perite affirmant, detruncato vocabulo, et repugnante a- 
pertissime quantitate: Cephas enim vocalem eta seu ita, natura 
longam, in prima syllaba habet; Kephale , cephalicus, cephalal - 
gia, bucephalus,acephalus, et quaecumque stirpis ejusdem sunt, 
ante aspiratam ph epsilon, natura breve, exhibent. Quis praete- 
rea credat, voluisse Christum, non patrio ac vernaculo, sed ex- 
terno et graeco nomine Ecclesiae suae principem insignire? 

Certor. De ea re, quae te non molestat ; ne certeris . Eccli. 
XI, 9. Ne certe», ne contendas. Verbum deponens pro activo: ut 
supercertari . . .-fidei, Jud. v. 3, certare pro' fide. 

Cervicatus. Sicut sexcenta milia peditum, qui congregati 
sunt in duritia cordis sui: et si unus fuisset cervicatus (grae- 
ce est, durx cervicis ) mirum, si fuisset immunis. Eccli. XVI, 
11. Sicut DEUS totum exercitum Hebraeorum pervicacium pu- 
niit, ita ne uni quidem e sexcentis millibus peccantis pepercis- 
set. Atque ita castigatos videmus tum Achanem, tum eum, qui 
diem sabbati violaverat. . > 

Cervos. Vox Domini praeparantis cervos. Ps. XXVIII, 9. 
Cervae, cum partus habeant difficiles, subito terrore solvuntur, 
dumque caelum et sylvae tonitribus contremunt, perculsae foetum 
edunt. Graecum tlaphos utriusque est generis: quod secutus no- 
ster cervos pro cervas posuit. N * 

'■ Cete i. Romani Philippum et Persen Ceteorum regem con- 
triverunt. I. Mach. VIII, 5. Macedonum regem utrumque. Am- 
bos armis ita fregerunt, ut Philippum patrem ad infimas quas- 
que conditiones adigerent; Perseum filium, regno exutum, in 
triumpho cum liberis in Capitolium ducerent. 

' ' Cethfftn. Pro Macedonia, ut modo Cetei pro Macedonibus; di- 
citur enim Alexander Philippi Macedo, qui primus regnavit 
in Grxcia , egressus de terra Cethim. I. Mach. I, 1. Sed la- 
tius etiam pro Graecia, et insulis extra Graeciam sitis, accipitur 
ls. XXIII, 1. Uluiate naves maris: quia Tyrus vastata est; ad 
quam undique commeare mercimonii gratia solebatis, de terra 
Cethim revelatum est eis, onerariis mercatorum navibuS: de. 
Id est, ex insulis mediterranei maris, ex Graecia ipsa, fortassi 


. 92 CHAM — CHARMEL. 

et ex Italia* vicinisve insulis, nunciatum eis est, periisse Tyrum, 
ejusque incolas penitus prostratos tacere, tacete , qui habitatis 
in insula, ibid. v.2. Nondum enim tum continenti junctam fuis- 
se/Tyrum, sed insulam, e Curtio intelligimus. : . • 

Chain. Jacob accola fuit in terra Chamos. CIV, 23. Ja- 
cobi posteritas. Hebraicus populus, accola, idest incola fuit,he- 
br. peregrinatus est, in jEg ypto. Nam gentis jEgyptiae conditor 
Mesraim filius Chami fuit secundo loco genitus. Gen. X, 6. et I. 
Par. I, 8. Unde et hebraicum iEgypti nomen, Midsrajim, Eo- 
. dem modo, in tabernaculis Cham, Ps. LXXV1I, 51., nihil est 
aliud, ac in iEgypto. : . i ^ ■=.: y.- t - . v.l $ 

Chamos. Confundetur Moab a Chamos , sicut confusa est 
domus Israel a Bethel, in qua habebat fiduciam. Jer. XLVIII, 
13. In ruborem dabitur Moab a falso DEO suo Chamos, ut Israel 
a vitulo quem in urbe Bethel adoravit, inani ejus Oducia fretus. 

Chanaan. Ita propter scelerum immanitatem appellati non- 
nunquam a prophetis Hebraei. Chanaan in manu ejus statera 
dolosa , calumniam dilexit . Os. XII, 7. Populus meus, similis 
Chananaeo, judicia pervertit, et calumniis innocentes oppressit. 
Conticuit omnis populus Chanaan , disperierunt omnes invo- 
luti argento. Soph. I, 11. Obmutuerunt attoniti, jamque exci- 
dio proximi, Hebraei hi $uo nomine indigni, et criminoso divi- 
tiarum amore impliciti. Semen Chanaam , et non Juda, vocatur 
alter impiorum senum, Susannae interitum machinantium, Dan. 
XIII, 56. Quemadmodum nefarios Hierosolymae proceres, cete- 
rosque incolas dicitur: Audite verbum Domini principes So- 
domorum, , . . populus Gomorrhx* Is. I, 10. Quale et illud: 
Pater tuus Amorrhxus, et mater tua Cethxa . Ez. XVI, 3.. ; 

Charcamis. In prosopopceja sacrilega Sennacheribi; Num- 
quid non ut Chat camis, sic Calano; et ut Arphad , sit Emath? 
numquid non ut Damascus, sic Samaria? Is. X, 9. Charcamis 
urbs praeclara Syriae: Calano, regum Parthorum sedes? Arphad, 
Damasco vicina: et Emath, quae deinde Antiochia dicta est, to- 
tius Romani imperii urbs tertia fuit. Hebraeorum DEUM perinde 
• aspernabatur Sennacherib, ut inanes ceterarum gentium deos: 
cum tamen non nisi instrumentum esset (ibid. v. 15.) q»o ad 
castigandum suum populum DEUS tum utebatur. . ; • > 

Charitas. Vide Caritas. ■ : . , , 

Charmel. Erit desertum in Charmel, et Charmel in saf- 

tum reputabitur. Is. XXX11, 15. Allegoria gentium, etSynago- 
gae: illarum sterile solum, dum Messiam adorabunt, amoenitatem 
et fertilitatem summam induet: at Synagoga, dum eum repudia* 
bit, amissa ubertate pristina, inculti et horridi saltus instar syl- 
vescet. ; _ * \ 

Cherub, cherubim. Cherub singulari numero , Cherubim 
plurali dicitur, utrumque hebraice genere masculino: graece ta- 
men, Hebr. 1X V 5., Cherubim cum neutro genere legitur, quod 
Vulgata ibidem et Et. X, 15. imitata est. Ad ineptias igitur ab» 
lega, erudite Lector, illum vulgi errorem ex indoctis imaginibus 
maxime haustum, paradisi aditum ab uno tantum caelesti et ar- 
mato genio custodiri: quandoquidem DEUS collocavit ante pa- 
radisum voluptatis Cherubim . Gen. 111. 24. Qui latino more 
Cherubim et Cherubinos inflectunt, habent, qua se tueantur, 
linguam Chaldaicam: illa etenim pluralem numerum facit Keru - 
vin m hebraico in n mutato. i •- 

2) Qui sedet sUper Cherubim, Ps. LXX1X, 2., videlicet supra 
arcam foederis, quam stantes hiuc et illinc Cherubim tegebant^ 
in aureo quippe propitiatorio veluti habitabat majestas Divina, 
unde oracula fundebantur. Inde praecipiam , et loquar ad te 
supra propitiatorium , ac de medio duorum Cherubim. Ex. 
XXV, 22. Possis et sic exponere: qui in caelesti suo solio etiam 
sublimissimis spiritibus imperat. * 

■ 3) Cherub extentus. Ad regem Tyri dicitur: Tu Cherub exten- 
tus , et protegens. Ez. XXVlll, 14. Ut Cherubinos in monte Sion, 
ita te, inquit Domiaus, in monte tuo et arce regia Collocavi. 
Scientia et providentia te illustravi: protegendi populi tui potea- 
tiam late extendi. Quod multi haec et sqq. ad Luciferum tra- 
hunt, mysticum est . . . . 

Chedehod. Gemma pretiosa. Ez. XXY1I, 16. Occurrit et Is. 
L1V, 12. ubi noster jaspidem vertit. 

> Choerogryllos. Animal erinacei seu hystricis formam refe- 
rens, et instar cuniculi in speluncis habitans. Quapropter nunc 
erinaceus, nunc cuniculus vertitur. >ln Palaestina frequens est 
teste D. Hieronymo epist. ad Suniam et Fretelam. . 

Choros. Quid videbis inSulamite, nisi choros castrorum? 
Cant. VII, 1. Tam laeta et alacria, simul autem tam ordinata et 
composita omnia in Sulamitide sunt, quam in ordinibus trium- 
phantis exercitus. .... 

ebriatus. Nomen hoc, si per se ipsum spectetur, non est in 
propria, sed appellativa referendum: cum enim unctum signifi- 
cet, sacerdotibus regibusque commuoe est. Inde illa: Nolite tan- 
gere christos meos . I. Par. XVI, 22. et Ps. CIV, 15. Num co- 
ram Domino est Christus ejus? Samuel, ingresso Eliabo, fra- 
tre Oavidis natu maximo, 1. Reg. XVI, 6. Ita etSauli, ac Davi- • 
di, id nomen tribuitur; imo etiam Cyro: Haec dicit Dominus 
christo meo Cyro . Is. XLV, 1 . Qui est de genere christorum 
sacerdotum. II. Mach. 1, 10. Antonomastice tamen Christus di- 
citur Filius DEI vivi, Messias noster: nam Hebraeis Maschiach 
seu Messias eodem prorsus modo significat Unctum, quo Grae- 
cis vocabulum Christos . Quamobrem scriptum est: Quis est 
mendax , nisi is qui negat , quoniam JESUS est Christus? 
Hic est antichristus. 1. Jo. II, 22. Opponit enim se Christo si- 
ve Messiae illi, promisso patribus, a vatibus praenunciato, Homi- 
ni DEO. 

2) Differre christum. Tu vero repulisti et despexisti: distu- 
listi christum tuum. Ps. LXXXV11I, 39. Sermo est de Hebraeo- 
rum captivitate, in qua DEUS, velut populi sui oblitus, eum reji- 
cit et contemnit, Christum yero suum, unctum a se pupuli sui 
regem, differt, id est, abjicit; seu, utLXX. habent, amovet, re- 
pellit idque excandescens, ut est in hebraico. Ex quibus appa- 
ret, ambiguitate vocabuli deceptos eos, qui haec de dilato Messiae 
magni adventu interpretati sunt: quis enim dicat, excanduisse 
Patrem Divinum adversus christum suum Filium? atqui sic ha- 
bet veritas bebraica, non utique de Homine DEO, sed de homi- 
ne impio, rege Judae, intelligenda. 

3) Egredi cum christo. Molestus locus est in cantico Habacuc, 
quam sublimi, tam obscuro. Egressus es in salutem populi tui , 
in salutem cum christo tuo. Percussisti caput de domo im- 
pii: denudasti fundamentum ejus usque ad collum . Hab. III, 
13. Quis ille christus? Sedecias inquiunt, verum an ille in salu- 
tem? qui omnia pessumdedit, ac evertit. Cyrus; at non est egres- 
sus. Rectius ergo de exitu lsraelis ex ^Egypto accipies: de quo 
et praecedentia, et versus 15. Christus itaque hoc loco vel est 
Moyses, spiritu divino unctus; vel Aaron, qui deinde pontifex 
vere unctus est. Caput de domo impii Pharao ipse est, aut filius 
ejus primo loco genitus. Tota domus ad fundamentum usque di- 
ruta tum est, cum totum Pharaonis exercitum pelagus hausit. 

nam usque ad collum Hebraeis est omnino, penitus, funditus. 
Q#i Sedeciam autCyrum eligunt, in Pharaonis locum substituunt 
Nabuchodonosorem, cum tota familia excisum. Sed vereor, ne 
id cum injuria Nabucbodonosoris faciant, quem impium non au* 
sim dicere, postquam ejus poenitentiam Divini Libri testati sunt, 
nec deinde lapsus ullius novi meminerunt: ut optima spes salu- 
tis etiam aeternae de illo nobis relicta sit, nedum ut cognomento 
impii memoria ejus debeat commaculari. Allegorice facilia om- 
nia: impius est Satan; caput in ejus domo, Antichristus; Chri- 
stus, cum quo DEUS in salutem populi sui egreditur, Dominus 
JESUS. - 

s chytropus. Chytropodes. Lev. XI 35. a nominativo graeco 
chytropus , ollae pes sive sustentaculum. 

Cibos. Omnem escam manducabit venter , et est cibus ci- 
bo melior. Fauces contingunt cibum ferx (carnem ferinam) et 
cor sensatum verba mendacia. Eccli. XXXVI, 20 sq. Similitu- 
do peringeniosa. Ut corpus cibo pascitur, sic animus cognitione. 
Quemadmodum vero cibus alius est alio melior, quidam etiam 
noxius: ita in cognoscendo alia sunt aliis utiliora, quaedam etiam 
damnosa, cum falsitas sub specie veritatis obrepit. Sapiens ani- 
mus, sive cor sensatum ( ita habent fons graecus, et latina exem- 
plaria emendata; non, ut quidam male legunt, insensatum) di- 
scernit a vero mendacium, illudque rejicit: sicut palatum sanum 
ac subtile mox deprehendit ferinam justo asperiorem, ac dige- 
stioqi parum idoneam. 

Cidaris. Hxc dicit Dominus Deus: Jufer cidarim , tolle 
coronam: nonne hxc est, qux humilem sublevavit, et subli- 
mem humiliavit f Iniquitatem, iniquitatem, iniquitatem po- 
nam eam: et hoc non factum est, donec veniret cujus est ju- 
dicium, et tradam ei . Ez. XXI, 26 sq. Cidaris erat, pontificis 
maximi, corona regis; utriusque ruina praedicitur, quia potesta- 
te sua abusae, depresserunt ac extulerunt quoslibet, nihil judi- 
cio, omnia pro libidine et inique agentes. Hanc iniquitatem, gra- 
vissimam et multiplicem, in apricum nunc extraham, et severe 
plectam. Quae supersunt, duplicem expositionem recipiunt; alte- 
ra plana est et obvia, de Nabuchodonosore: non fiet hoc, quod 
minatus sum, donec rex ille veniat, cui judicium hoc commisi; 
sacra et civilia vestra omnia ei suo tempore subjecturus. Altera 
subtilior et nobilior, de Messia: plene hoc non fiet, non abolebo 

penitus gentis me» regnum et sacerdotium, donec veniat C^ji- 
stus, cui utrumque tradam, et penes quem rerum omnium judi- 
cium erit. Quidam iniquitatem ex hebraico aliter interpretan- 
tur, contra quos Vulgatam tuebor Voc. Iniquitas . 

Cingulum. Ad Tyrum, ab hostibus evertendam: Transi ter - 
ram tuam quasi flumen, filia maris: non est cingulum ul- 
tra tibi. Is. XXII 1, 10. Tyre, urbs maritima, scito, te de terra, 
quam occupas, tanta celeritate ablatum iri, quanta flumen dela- 
bitur; non jam est tibi cingulum, sive praesidiarii militis, sive 
munimentorum, sive etiam maris, quo praecincta hostium impe- 
tum contemnebas. 

Ciniphes. Sive sciniphes. Culicum genus est minutissimum. 
Inter ^Egyptias decem plagas numerantur a Vulgata, Ex. VIII, 

16. seq. et Ps. C1V, 31. Hebraicum tamen vocabulum, quod utro- 
bique usurpatur, pediculos significat. 

Cinis. Cinei'em tamquam panem manducabam. Ps.CI,10. 
Vel quia panem comederet sub cinere coctum, quippe cui par- 
ticulae cinerum adhaerescerent: vel quia io luctu capiti aspersis- 
set cinerem, ejusque partem aliquam in cibum delapsam una ede- 
ret. Exempla sanctorum aliquot virorum e Christianis heroibus, 
qui cinerem admiscuisse ultro cibis leguntur, ad prophetam tra- 
ducere si cum quibusdam volueris, vide ne in te consurgant cri- 
tici, et divinationem attulisse te potius, qnam expositionem soli- 
dam dicant.Quid enim? an toti Hebraeorum populo eamdem san- - 
ctimoniae celsitatem tribues? atqui de illo captivitatis tempore di- 
citur: cibavit me cinere. Thren. III, 16. Simplicissime de utro- 
que loco dixeris, vim habere adagii, ad summam animi tristi- 
tiam, et sordes squalloremque corporis indicandam. 

Cinyra. I. Mach; IV, 54. et Xill, 51. Instrumenti musici ge- 
nus, citharae simillimum) decem chordarum, plectro pulsari so- 
litum. • ' . 

• • / 

Cirenitus. In circuitu impii ambulant. Ps. XI, 9. Hebrai- 
ce, et graece undique, circumcirca, ex omni parte. Circumeunt 
quaerentes, unde justo noceant. Sed, ut ingeniose D. Thomas A- 
quinas observat, veluti in orbem currentes, ad exitum non per* 
veniunt, et protegente bonos viros DEO, finem suum malignum 
non consequuntur. i • / - • * • 

Circumcisio. Christum Paulus dicit ministrum fuisse cir - 

cumcisionis. Rom. XV, 8. Apostolum scilicet Hebraici populi, 
Docto rem Synagogae, geotis electae Magistrum. - 
. Circumdo. Ne forte dicant in cordibus suis , omnem ma- 
litiam eorum me recordatum: nunc circumdederunt eos a - 
dinventiones suae, coram facie mea factae sunt . Os. VII, 2. Ne 
putent, se a me castigari propter vetera patrum suorum delicta, 
sciant, dare se poenas eorum, quae nunc patrant, quae praesen- 
tia oculis meis intueor. 

2) Femina virum circumdans. Creavit Dominus novum su- 
per terram: femina circumdabit virum. Jer.XXXI, 22. Virgo 
MARIA JESUM, qui etiam antequam natus, sapientia vir erat. 
Hoc novum: quod spurcidici Rabini comminiscuntur, antiquum 
et quotidianum est, non novum. < 

Circumpedes. Eccli. XLV, 10. Vestis talaris est magni sa+ 
cerdotis, ut nomen graecum ostendit. 

Circumspeetor. Anima viri sancti enunciat aliquando 
vera , quam septem circumspectores sedentes in excelso ad 
speculandum. Eccli. XXXVII, 18. Vir sanctus interdum verio- 
ra edicit, quam multi speculatores, etsi vigiles et attenti. 

Cisterna. Sicut frigidam fecit cisterna aquam suam, sic 
frigidam fecit (Jerusalem) malitiam suam. Jer. VI, 7. Calo- 
rem virtutis, et gratiae vitam extinxit, inquit D. Hieronymus. 

Cito. Crediderunt verbis ejus: et laudaverunt laudem ejus. 
Cito fecerunt , obliti sunt operum ejus, et non sustinuerunt 
consilium ejus. Fs. CV, 12. sq. Cito fecerunt, more hebraico, 
non verbi officio fungitur, sed meri adverbii: propediem, brevi, 
celeriter. Crediderunt primo, et laudarunt DEUM: sed paulo post, 
operum ejus obliti^ auscultare Divinis monitis desierunt. 

Civitas Solis. Una e quinque civitatibus, de quibus Is. XIX, 

• J8. Heliopolis est, e primariis i-Egypti urbibus, sacerdotum sedes. 

2) Civitates accipere in vanitate. Ps.CXXXYIlI, 20, Quid hoc 
sit, dicam in Voc. Fanitas. . \ 

. Claudico. In die illa, dicit Dominus, congregabo claudi- 
cantem. Mich. IV, 6. Salvabo claudicantem. Soph. III, 19. 
Synagogam optime interpretatur B. Hieronymus, quae inter DEUM 
et simulacra, inter bonum et malum, semper claudicarat. Po- 
nam claudicantem in reliquias . Mich. IV, 7. Colligam Syna- 
gogae reliquias, et ad salutem adducam. Quod promissum a Chri- 

sto et apostolis impleri coeptum est, et impletur quotidie r cumu- 
late vero in fioe seculorum implebitur. 

Claudo. Bona abscondita in ore clauso, quasi oppositio- 
nes epularum circumpositas sepulcro . Eccli. XXX, 18. Divitiae 
avaro, gustare non audenti, nihilo magis prosunt, quam sepul- 
to epulae. > f 

Cleopha». Maria Cleophx. Joann. XIX, 25. Hellenismus bic, 
graecis auctoribus perfamiliaris, filium aut filiam indicat: ut, Ale- 
xander Philippi, Thucydides Olori; nimirum Philippi filius, Olori 
filius. At hoc Evangelii loco Maria non filia Cleophae, sed uxor in- 
telligenda. Cornelius a Lapide in 1. d. non uxorem solum Cleo- 
pbae, sed et matrem apostolorum JudaeTbaddaei et Jacobi minoris 
appellat. Quod si ita est, cum clarissimis quibusdam auctoribus 
statuendum erit, Alphaeum Jacobi patrem fuisse binominem, et 
Cleopbam quoque appellatum. Verum ego alia omnia censeo, 
quemadmodum declarabo, ubi de Jacobo disputandum erit. 

Clerus. Graecum, sors. Si dormiatis inter medios cleros, 
pennae columbae deargentatae, et posteriora dorsi ejus in pal- 
lore auri. Ps. LXVI1, 14. Cum securi quiescetis intra terminos, 
sorte vobis in terra promissa distribuendos, eritis sicut colum- 
ba (nam particula sicut non raro ab Hebraeis reticetur.). Placebit 
mihi tum populus meus instar columbae, cujus pennae, e candidis 
et flavis mixtae; ad solem ceu argentum et pallidum aurum ful- 
gent. Aliqui tamen sortes io sinistram partem accipiunt, hoc mo- 
do: etiamsi prostrati jaceatis, jamque do vobis inter se partien- 
dis ab hostibus sortes ducantur: repente tamen liberati evolabi- 
tis, instar nitidae columbae, cujus celerrima fuga est. Allegorice 
columba haec est ecclesia, inter legis antiquae ac novae terminos 
Divini eloquii et sapientiae argento, auroque caritatis effulgens. 

CUbaiiM. Pellis nostra quasi clibanus exusta est a facie 
tempestatum famis. Thr. V, 10. Dirae famis atrocitate decolo- 
res et sordidi squallemus. 

Clusor. IV. Reg. XXIV, 14. et 16. Utroque versu est hebr. 
masger, de quo plura Voc. Inclusor, quod vide. 

Coagulo. Coagulatum est sicut lac cor eorum. Ps.CXVIlI, 
70. Cor improborum Divina non percipit, stupidum, concretum, 
crassum, simile coeunti lacti, vel adipi: nomen enim hebraicum 
pro utroque exponi potest. 

Coangusto. Coangustalum est enim stratum, ita ut alter 

decidat: et pallium breve utrumque operire non potest. Is. 
XXVIll, 20. Familiari similitudine ostendit, fieri non posse,- ut 
eum falso deo simul verus colatur. 

Coccineus* Piri exercitus (Nabuchodonosoris tribuni et 
. praefecti militares) in coccineis. Nah.il, 3. sagis aut paludamen- 
tis coccineis ornati. : . 

Coccinum* Si fuerint peccata vestra ut coccinum (sive, ut 
in hebraico significantius dicitur, ut dibapha, bis tincta) quasi 
nix dealbabuntur. Is. I, 18. Dixerat v. 15. manus eorum san- 
guine plenas esse. Poenitentibus tamen, per splendidam allego- 
riam, veniam gratiamque offert, sublata omnis peccati turpitudi- 
ne nivis instar coruscaturis. 

Cocytus* Res impiorum secundas enumerans Jobus, hoc etiam 
addit: Dulcis fuit glareis Cocyti , et post se omnem hominem 
trahet , et ante se innumerabiles. Job. XXI, 33. Cocytus pro 
quovis fluvio aut torrente: hebraica enim, cbaldaica, LXX.,god- 
sensu torrentem habent. Ornamenti gratia noster Cocytum po- 
suit, letalem fluvium: quoniam de morte sermo est. Etiam in hac, 
inquit Jobus, solatium reperit impius, quippe gnarus, se io ripae 
vicinae arena humandum, non sine pompa et spectaculo elatum 
iri; memor praeterea, omnes ante ac post se mortuos et moritu- 
ros. Poetice vero dictum est, Dulcis fuit glareis; pro Dulces illi 
fuere glareae, q. d. sepulcrali etiam arenae suae jucundus oc- 
currit. 

Cocaomya. Misit in eos (jEgyptios) ccenomyiam. Psal. 
LXXVU, 45. Dixit, et venit ccenomya. Ps. CIV, 31. Legerunt 
noonulli, etiam maximi nominis auctores, cynomyam , seu mu- 
scam caninam: quorum tamen errorem jam olim redarguit ma- 
gnus Hieronymus, atque ipse fons hebraicus convincit, qui non 
caniuam muscam seu cynomyam, sed omne genus muscarum ha- 
bet, quod graeca elegantia et felicitate una vox ccenomya expri- 
mit. Atque ita Moyses ipse omne genus muscarum , et diversi 
generis muscas appellat Ex. VIII, 21. 

Cogitatio. Contra Assyrios, ut ipse titulus Psalmi declarat, 
ita vates ad DEUM loquitur: Cogitatio hominis confitebitur ti- 
bi: et reliquix cogitationis diem festum agent tibi. Ps. LXXV,, 
1 1 . Si hebraica, graeca, et nostra, ad unam summam referamus, 
haec prodit sententia: Ipsa cogitatio irata hominis Assyrii confi~ 

tebitur tibi , laudabit te, seu cedet in laudem tuam, qui tam fa- 

1 f 1 


100 COGITO — COLLECTIO. ' 

cile omnem ejus iram et vim una nocte oppresseris; et, si hosti- 
lem animum ac iram resumpserint Assyrii, etiam hae rqliquix 
prioris cogitationis te rursum contra hanc gentem armabunt, 
ac diem festum agent tibi , dum caussa erunt instituendi a tuo 
populo diei festi, quo grates debitae liberatori omnipotenti a- 
gantur. 

Cogito. Comprehenduntur in consiliis , quibus cogitant . Ps. 
IX, 23. id est, quae. Hellenismus,quem interpres noster e graj- 
co expressit. D. Hieronymus: capiantur in sceleribus, quae cogi-* 
taverunt. 

Cognatio. Promiserat DEUS: multiplicabo semen David ser- 
vi mei, et Levitas ministros meos. Jer.XXXlII, 22. Reprehen- 
dit ergo incredulos, et huic Divino oraculo diffidentes* qui dice- 
bant: dux cognationes, quas elegerat Dominus , (genus regium 
Davidis, et sacerdotale Aaronis) abjectx sunt, ibid v. 24. 

Colaphizo. 1. Petr. 11, 20. Graecum capiti pugnum impin- 
go. Metaphorice Paulus: Ne magnitudo revelationum extollat 
me, datus est mihi stimulus carnis mex, angelus satanae , 
qui me colaphizet. II. Cor. XII, 7.Tbeophilus Raynaudus asce- 
ticam illorum pietatem irridet, qui, ut false loquitur, perizoma- 
ta Paulo consuere aggressi, haec ejus verba ad vehementem ca- 
pitis dolorem sane quam violenter detorserunt. Poteratne Paulus 
dilucidius loqui, quam cum stimulum carnis dixit? Tanta animi 
fortitudine ac magnitudine vir dolorem capitis tam sollicite to- 
ties deprecaretur? ter Dominum rogavi ; id est, saepe, ibid. v. 
8. Ingeniose autem et verecunde apostolus haec libidinis irrita- 
menta colaphos appellavit, qui detrimenti nihil, doloris non pa- 
rum, pudoris vero plurimum sibi afferrent. 

Collecta. Pro symbola plurium, seu collatitio aere, quo sensu 
in Paulinis epistolis legitur, latinitatis est aureae, et ab ipso TuU 
lio usurpatum. In veteris autem instrumenti libris quoties col- 
lecta nominatur, quod universe fit quater, nunquam collectio 
pecuniae, sed populi congregatio seu coetus ille signiGcatur, qui 
in diem solennis festi ultimum incidebat: ubique enim in hebrai- 
co vox adbibetur, quae festi clausulam indicat. Lev. XXIII,- 36. 
Deut.XVI, 8. ll.Yerb. Dierum (nobis II. Paralip.) VII, 9. Nehe- 
miae (nobis II.Esdr.) VUL, 18. 

Collectio. Non deserentes collectionem nostram . Hebr. X, 
23. Nolite deserere societatem nostram.; * 

Colligo. Colligata est iniquitas Ephraim, absconditum 
peccatum ejus Os. XIII, 12. Populi Israelitici delicta omnia velut 
in acta judiciali consuetudine relata sunt: haec acta, in unum fa- 
sciculum collecta, judicii tempus expectant. Illustravi hunc Oseae 
locum ex Deut. XXXII, 34., in Voc. Jbsconditus. 

2) Colligare vulnera. Pro animabus filiorum colligabit vul- 
nera sua , et super omnem vocem turbabuntur viscera ejus . 
Eccli. XXX, 7. Variae suntgraecorum codicum lectiones, praeter- 
quam quod vulnera sua graeco et hebraico more tam ad patris, 
quam ad filiorum vulnera referri possit. Pater, ut animis filiorum 
prospiciat, vel ipse ferre vulnera, eaque proinde etiam ohligare 
sibi non dubitabit. Vel: sauciabit ipse ultro filios, si ad animorum 
salutem necesse sit: aut, si aliunde vulnus acceperint, id ipse 
curabit et obligabit. 

3) Colligi, pro mori. Viri misericordix colliguntur ... a /a- 
cie enim malitix collectus est justus. Is. LVII, 1. Viri mise- 
ricordes et justi moriuntur, ne mala publica intueri, vel etiam 
sentire ipsi cogantur. Phrasis ei simillima, qua morientes con- 
gregari ad populum suum dicebantur; ut Abraham Gen.XXV, 

8., et Jacob Gen. XL1X, 29. 

Collum. Sennacherib per Judaeam, rapidissimi fluvii instar, 
feretur inundans , et transiens usque ad collum veniet. Is. 
VIII, 8. Universam enim regionem ceperat, solo regni capite, 
Hierosolyma, excepto. 

2) Denudare usque ad collum. Denudasti fundamentum ejus 
usque ad collum. Hob. 111,13. Funditus evertisti; diruisti usque- 
quaque domum et potentiam ejus ; Pharaonis, non Nabuchodo- 
, nosoris, ut ostendi Voc. Christus. 

Collyrium. Collyr io inunge oculos tuos , ut videas. Apoc. 
III, 18. Oculorum medicamentum est, distillationem impediens: f ' 
unde illi et nomenclatio,- quod prohibeat fluere . 

Coluber. Spiritus ejus (DEI conditoris omnium) ornavit cx- 
los: et obstetricante manu ejus, eductus est coluber tortuosus . 
Job. XXVI, 13. Quia prior versiculi pars mentionem caeli facit, 
coluber quoque certatim in caelo quaesitus est. Hic viam lacteam, 
ille zodiacum, alius sidus alterutrum serpentis aut hydrae, alius 
etiam fulmen existimavit. Placet Jacobus Tirinus, quantae clari- 
tatis et brevitatis, tantae sedulitatis et judicii interpres, qui, sim - 

plicius, inquit, exponendum videtur de quovis colubro natu - 

rali, maxime marino : unde Chaldaeus vertit Leviathan, seu 
balaenam. Cum qua expositione valde consentit bebraicum: for- 
mavit manus ejus serpentem lubricum, oblongum, teretem. Quod 
Vulgata optime reddit: nam quod simul est lubricum et oblon- 
gum, idem tortuosum est seu flexuosum. De malo daemone, sen- 
su mystico, magni viri accipiunt; sed verbum eduxit, pro ejecit 
e caelo, vel ex animis poenit entium expulit, hebraico fonti pa- 
rum congruit, in quo, ut dixi, habetur formavit, perfecit: qua- 
propter intelligendum est, eduxit ex nihilo. 

Columba. Facta est terra eorum in desolationem a facie 
irae columbae. Jer. XXV, 38. Vastata est a Babyloniis, quorum 
insigne columba erat, eo quod regina illorum potentissima Se- 
miramis a columbis enutrita, ac denique in columbam mutata 
crederetur. Idem est Jer. XLVI, 16. a facie gladii columbae. 
At Jer. L, 16., a facie gladii columbx passive commodius ac- 
cipitur, quam active; pro gladio nimirum, quo feritur Babylon, 
non quo ferit: ibi enim ejus urbis excidium narratur. Sunt, qui 
postremo hoc loco gladium columbae interpretentur gladium Per- 
sarum, propterea quod victa Babylone Persae insigne quoque il- 
lius columbam usurparint. Verum istud cum ratione temporum 
conciliari non potest: quandoquidem propheta de Persis Babylo- 
nem evertentibus narrat: atqui eversa insignia tum demum ar- 
rogare sibi potuerunt,' postquam vicerant, non cum victuri ve- 
niebant. 

2) Columba Ephraim. Ephraim quasi columba seducta non 
habens cor: JEgyptum invocabant, ad Jssyrios abierunt. Et 
cum profecti fuerint, expandam super eos rete meum: quasi 
volucrem caeli detraham eos, caedam eos etc. Os. VII, 1 1. sq. 
Aliae aves pro pullis decertant, iis ablatis moerori se dedunt: co- 
lumba vecors, et sensus expers, ad eos ipsos absque doloris in- 
dicio redit, qui pullos e nido sibi rapuere. Sic stultus Israel ab 
illis opem petit, a quibus per partes assidue carpitur; ab jEgv- 
ptiis nimirum, et Assyriis;’ at hi ipsi rete meum erunt, quo co- 
lumbas has fugientes capiam, morte delendas. 

3) Cohimba provocatrix. Vx provocatrix, et redempta civi- 
tas, columba. Soph. 111, 1. Vae Jerosolymae, columbae prius ca- 
rissimae, nunc vecordi, quae toties a Domino liberata, toties eum 
ad iram provocat. . 

4) Columba deargentata, cujus dorsum in pallore auri, Ps. 
LXVII, 14. tractata est a me in Voc. Clerus. ■ • 

Coma. Minatur DEUS supplicium iis, qui attonsi sunt in 
comam. Jer. IX, 26., idque repetit Jer. XXV, 23. etXLIX, 32: 
externis videlicet; et nominalim, ut peritissiraus Hieronymus te- 
statur, Arabibus, qui in coronae modum attondebantur: quod Ju- 
daeis lege vetitum erat: Neque in rotundum attondebitis co- 
mam, nec radetis barbam. Lev. XIX, 27. ... 

Combustus. Facies combustae vultus eorum . Is. XIII, 8. 
Ora pavore ac terrore exanguia, cineris terraeque colorem refe- 
rentia, qualis combustorum est. Fere ut alibi facies instar ollae 
(Joel. II, 6. et Nah. II, 10.) et pellis quasi clibanus exusta 
(Thr. V, 10.) 

Comedo. Stultus complicat manus suas , et comedit car- 
nes suas. Eccle. IV, 5. Otio deditus inedia se ipse conficit. 

2) Comedere sermones. Inventi sunt sermones tui; et come- 
di eos, et factum est mihi verbum tuum in gaudium et in 
laetitiam cordis mei: quoniam invocatum est nomen tuum 
super me. Domine. Jer. XV, 16. Cum verbum tuum agnovi, illo 
ut dulci alimento animum nutrii: propheta tuus dici et esse ga- 
visus sum.. 

Commemoror. Deponenter ut nos recordor, aut reminiscor . 
Non est commemoratus peccatorum illorum. Eccli. XLVJII, 
23. Neque commemorati sunt semitas ejus , sapientiae. Bar. 
III, ,23. . ‘ , 

2) Commemorari in imbre. Siracides de propheta Ezechiele 
commomoratus est, inquit, inimicorum in imbre, benefacere 
iliis qui ostenderunt rectas vias. Eccli. XLIX, 1 1 . Inimicis Do- 
mini et populi, prophetis mendacibus, minitatus est imbrem Di- 
vinorum suppliciorum, ut per hoc ipsum spe Divinorum benefi- 
ciorum erigeret et animaret illos, qui veritatem docebant. Legi- 
tur nunc quoque in Ezechielis volumine ille imber inundans 
(XIII, 11. et 13.) sub cujus allegorica imagine, gravissimis ver- 
bis expressa, denunciatur falsis vatibus ira DEI ultoris, omnes 
ipsorum conatus et labores in nihilum redacturi. 

3) Commemorari Dominum. Aegyptii inter plagas a Sapiente 
sic adumbrantur: cum enim audirent, per sua tormenta be- 
ne seCum (cum ipsis, cum Judaeis) agi, commemorati sunt Do- 
minum, admirantes in finem exitus. Sup XI, 14. Cum audi- 

rent ^Egyptii, mala quibus ipsi torquebantur, Hebraeis nequa- 
quam obesse: agnoverunt Dominum, ejus potentiam perceperunt, 
et cum admiratione suspexerunt finem seu exitum quem DEO 
auspice res Hebraeorum denique nactae sunt. . 

Commendo. Commendare vasa dixit lsaias in admirabili illa 
hvpotyposi, quae festinationem Sennacheribi, ad evertendam Hie- 
rosolymam cum exercitu properantis, incredibili eloquentiae ra- 
piditate depingit magis quam praedicit. Conjungere totum locum 
placet, Is. X, 28. usque ad capitis finem. Feniet Sennacherib in 
Ajath sive Hai: sed absque mora transibit in Magron : apud 
Machmas commendabit vasa sua, impedimenta Machmis re- 
relinquet sub custodiis, ne cursum festinantis morentur. Jam in- 
de transierunt cursim, dicentes: Nondum hic quiescimus, Ga- 
bae pernoctandum est, Gaba sedes nostra. Postridie celeritate 
opprimetur attonita Rama: obstupuit Rama. Jam et Gabaatb, 
antiqua Saulis regia, delapsis fuga civibus hosti patuit: Gabaatk 
Saulis fugit. Ulula, urbs Gallim! cavete, Laisa et Anathoth! 
Hinni voce tua fdia Gallim: attende La isa , paupercula Ana* 
tholh. Migravit Medemena, nemine incolarum adventum ho- 
stium opperiente. Habitatores Gabim confortamini: adhuc 
dies est, ut in Nobe stetur. Sperate, o Gabimitae: neque enim 
apud vos haerebit, Noben properans, dum adhuc dies est. Ex 
Nobe autem, unde Solymam prospectus patet, ante noctem Sen- 
nacherib urbem regiam videbit, et agitabit manum suam su- 
per montem filix Sion, collem Jerusalem: extenta et jactata 
dextera, ruinam ei minabitur. Verum ecce Dominator Dominus 
exercituum robur ejus omne confringet ceu lagunculam in 
terrore: et excelsi statura , Assyriorum militum fortissimi, Una 
nocte succidentur, et sublimes humiliabuntur. Et subverten- 
tur confertim Assirii castra, sicuti condensa saltus caeduntur 
ferro: et vastatore genio CLXXXV millia corporum hostilium 
t amquam totidem truncos simul sternente, superbus hic Libanus, 
Sennacherib, cum excelsis suis cedris et abietibus cadet. 

Commisceo. Nabuchodonosor cum exercitu ad bivium per- 
venerat, cujus altera pars Rabbatham in Ammobitidem, altera 
Jerosolymam ducebat: substitit igitur, divinationem quxrens, 
commiscens sagittas, interrogavit idola, exta consuluit . Ez. 
XXI, 2 1 . Toxomatitia seu belomantia divinationis genus erat, quo 
nomina urbium inscribebantur sagittis, ut, cujus nomen primo 

exiisset e pharetra, ea bello peteretur. DEO permittente, tum 
sagrttae, tum deorum responsa et exta Jerosolymam prodidere. 
dexteram ejus (nam Rabbath ad laevam sita erat) facta est di- 
vinatio super Jerusalem, ut ponat arietes, ut aperiat os in 
caede, ut elevet vocem in i ululatu , ut ponat arietes contra por- 
tas, ut comportet aggerem,, ut aedificet munitiones, ibid. v. 
22. Imperavit ergo rex Babylonis obsidionem et caedes: atque 
ululante universo exercitu, arietes, aggeres, ceteraque opera in 
obsidionem parata sunt. * 

Commissio. Ne oblecteris in turbis, nec in modicis: assi- 
dua enim est commissio illorum. Ne fueris mediocris in con- 
tentione ex foenore, et est tibi nihil in sacculo : eris enim in- 
vidus vitae tuae. Eccli. XVIII, 32. sq. Codicum graecorum varie- 
tas caliginem huic loco offudit. Noli gaudere turbis, seu copia 
hominum, seu rixis et contentionibus, praesertim (ut graeca in- 
dicant) inter convivantium delicias oriri solitis; utique in plebe 
(hominibus modicis) in popinas confluente: assidua est enim in 
turbulentis his conventibus plurium dilectorum commissio, vel: 
assidua est illic pecuniae (gr&ce symbolae) commissio , sive colla- 
tio ad sumptus tolerandos: quibus cum sacculus tibi exhaustus 
fuerit, ita ut jam nihil in eo supersit, flas mediocris ac tenuis 
(graece pauper); atque ut in coepta contentione pergas, pecunia 
foenebri juvare te cogaris: qua ratione vitam miseram vives, et 
ipse te honore commodisque privabis. Qui pro in modicis le- 
gunt immodicis, explicant te superfluis: quod ad nimium men- 
sarum luxum apte refertur. 

2) Commissio pro calumnia. Corripe amicum: saepe enim fit 
commissio. Eccli. XIX, 15. saepe enim committitur calumnia. 
Admonendus tibi amicus est, sive is peccavit, sive peccasse vi- 
sus est, ut munire se adversus calumniatores possit, qui crimi- 
na vel affingunt falsa, vel amplificant vera. 

Communico. Illa sunt, quae communicant hominem. Viato. 
VII,* 15. quae inquinant hominem. Ipse noster interpres eodem 
versiculo idem vocabulum graecum vertit coinquinare. Sic e- 
tiam Matth. XV, 11. et 20. ubi verbum idem in graeco legitur, 
coinquinare Vulgata habet. 

Communio. Communionem mortis scito: quoniam in me- 
dio laqueorum ingredieris, et super dolentium arma (graece, 
supra pinnas urbis) ambulabis , Eccli. IX, 20. Cautos esse in 

praecedentibus eos jusserat, qui cum viris principibus ac poten- 
tibus agunt. Scito enim, inquit, fore te in perpetuo mortis peri- 
culo, ac veluti habitaturum cum morte: quoniam inter laqueos 
incedis, et similis es homini, qui in obsessa urbe pinnas muro- 
rum cicumit, omnibus hostium telis expositus, frementum ac do- 
lentium, quod urbe potiri sibi nondum contigerit. Tropologice: 
noli fidere Satanae, principi hujus mundi: ubique eniin ille tibi 
laqueos tendit, deque tua incolumitate dolens arma seraper pa- 
rata intentat. Nimis vero absurdum et pingue illius commentum 
est, qui communionem hanc mortis ad Communionem quam 
vocant Generalem detorsit. Hoc ex illorum est officina, qui jus 
sibi arrogant epigrammata cudendi e Divinis Scripturis, idque 
pro concione agere videntur, ut DEI verba sensu non suo affe- 
rant. 

Communis. Antiochus rex jubet immolari carnes suillas , 
et pecora communia , idest immunda. I. Mach. I, 50. Eodem 
sensu Act. X, 14 et 28, ac Rom. XIV, 14. pro homine vel cibo 
immundo. 

2) Pro illoto. Crimini dant Pbarisaei discipulis Domini, quod 
communibus manibus manducant panem . Mare. VII, 5. Id 
quid sit, evangelista ipse docet: communibus , id est, non lotis . 
ibid. v. 2. 

Commoto. Psalmus XL1V. inscribitur pro iis qui commu - 
fabuntur a Judaismo ad Christum, inquiunt Patrum aliqui. Id- 
que sensu mystico perbene; sed literalis in hebraico idem est 
io hujus Psalmi vestibulo, qui in titulis Psalmorum LXV1II, et 
LXX1X, pro hexachordo. Saipe enim in fronte Psalmorum prae- 
scribitur instrumentum musicum, quo canentium voces animari 
auctor voluit. . 

Complaceo. Haec illorum scandalum ipsis : et postea in 
ore suo complacebunt. Ps. XLVII1, 14. Talis cum sit illorum 
via (vita) ad certam ruinam ducens, tamen audent etiam de ea 
gloriari miseri! sicut oves macello, ita ipsi debentur orco, morte 
perpetua depascendi, ibid. v. 15. . & 

2) Complacere quasi fratrem. Quasi proximum et quasi fra- 
trem nostrum (idest, quasi amico et fratri, accusativus pro dati- 
vo) sic complacebam. Ps. XXXIV, 14. Chaldaica: Quasi socius 
ac frater fuisset, ita cum eo versabar. Ita mansuetissimus David 
de suo hoste. . . 

Complacitlor. Pro placatior. Ps. LXXV1, 8. Nunquamne 
DEUS placari se sinet? . w 

Complector. Circumdate Sion, et complectimini eam: nar - 
rate in turribus ejus . Ponite corde vestra in virtute ejus: et 
distribuite domus ejus, ut enarretis in progenie altera. Ps. 
XLVII, 13. Perambulate, circumite Sionem totam: turres ejus 
enumerate: animadvertite, quam sit munita: singillatim domos 
ejus percensete: tantique splendoris ac roboris famam liberis ne- 
potibusque vestris reliuquite. 

Compluo. Tu es terra immunda, et non compluta in die 
furoris. Ez. XXII, 24. non irrigata imbre Divinae gratiae, non 
mundata caelesti rore, sed sordibus tuis cumulata. 

Comprehendo. Comprehendet arator messorem, et calca - 
tor uvx mittentem semen. Amos IX, 13. Tanta erit ubertas, ut 
fruges omnes demeti ante non possint, quam tempus arandi se- 
rendique redierit-, et ubi primum illis in horrea repositis coepe- 
rint denuo serere, jam tempus vindemiae adsit. Allegorice, de 
summa gratiarum et fructuum abundantia per Christum in Ec- 
clesia. . , • 

Compunctio. De contumacibus et obstinatis Judaeis ait Pau- 
lus: Dedit illis DEUS spiritum compunctionis. Rom. XI, 8. 
Noli bic spiritum poenitentiae suspicari: spiritus est omnino con- 
trarius, pervicaciae et pertinaciae: pergit enim apostolus, ex ls. 
VI, 10. datos iis esse oculos , ut non videant, et aures ut non 
audiant. Excaecari nimirum et obsurdescere DEUS rebelles per- 
miserat, invidiae aculeis et conscientiae perpetuis stimulis confi- 
gendos et compungendos. 

Compungo. Ut cantet tibi gloria mea, et non compungar. 
hebraice, et non tacebit, seu taceat. Ps. XXIX, 13. Dum tu glo- 
riam meam auges, meque arcani doloris aculeis pungi non sinis, 
ego non silebo ingratus, sed laudem tuam cantabo. 

Concertator». Pro certo, seu concerto. Verbum deponens lo- 
co activi: ut certor Eccli. XI, 9. et supercertor Judae V, 3. Fa- 
ber ferrarius in calore fornacis concertatur. Eccli.-XXXVIH, 
29. cum calore perpetuo certat, cum calore conflictatur. Totius 
sententiae nexus pendet inde a versus 25. Qua sapientia reple- 
bitur, qui ei vacare non potest? quorum aliquot genera enume- 
rans, etiam fabrum ferrarium nominat. Qua sapientia potietur 
homo, qui, omni illius cura seposita, fornaci et malleo se totum 

addicit? Cave mendum quorumdam codicum, sane importunum, 
et quo totus contextus intercipitur ac disjicitur, dum pro verbis, 
qua sapientia replebitur, cum subjecto commate; habent, quia 
sapientia replebitur, cum addito puncto: quod et sensum, et 
nexum tollit. . 

Concludo. Effunde frameam, et conclude adversus eos, 
qui persequuntur me . Ps. XXXIV, 3. Hebraica veritas perspi- 
cua est: Educ e vagina hastam, et interclude aditum insectan- 
tibus me. v 

Conclusio. Ezechieli praecipit DEUS: Fac conclusionem, Ez. 
VII, 23. idest catenam: ut hebraica et caldaica aperte habent. 
Sicuti ad Jeremiam dictum est: Fac tibi vincula, et catenas: 
et pones eas in collo tuo . Jer. XXVII, 2. Fade, et dices Ha- 
nanix : Hxc dicit Dominus: catenas ligneas contrivisti: et 
facies pro eis catenas ferreas . Jer. XXVIII, 13. 

Conculco. Et dixi: Forsitan tenebrx conculcabunt me: 
et nox illuminatio mea in deliciis meis. Quia tenebrx non 
obscurabuntur a te, et nox sicut dies illuminabitur : sicut te - 
nebrx ejus, ita et lumen ejus. Ps. CXXXVIII, 11. seq. Concul- 
care, inquit Eutbymius, metaphorice dictum est a similitudine 
pedis, qui quae calcat, eadem obtegit. Ait ergoDavid: Si dixero, 
saltem tenebrae me tegent, etiam haec spes inanis est, cum ne- 
que nox delicias et voluptates vetitas abscondere oculorum tuo- 
rum lumini possit. Ipsae tenebrae coram te non sunt obscura: 
nox ac dies aequaliter illustres in conspectu tuo sunt: tenebrae et 
lumen apud DEUM sunt paria. . 

Concupiscentia. In iEgyptios DEUS ranas et muscas immi- 
sit, populo suo coturnices largitus est: ut illi quidem concupi - 
scentes escam propter ea, qux illis ostensa et missa sunt, 
etiam a necessaria concupiscentia averterentur. Hi autem 
in brevi inopes facti, novam gustaverunt escam. Sap.XVI,3. 
&gyptii quidem ex obscoenis animantibus et infectis, cibos om- 
nes inquinantibus, tantam nauseam concepere, ut omnis alimenti 
fastidio laborarent, et quotidianae ac necessariae dapis appeten- 
tiam omnem amitterent. At Hebraei, brevem inopiam experti, no- 
vo cibi genere a DEO refecti sunt, ortygometra seu coturnice, ut 
ibid. v. 2. dixerat. 

Concupisco. Concupierunt concupiscentiam in deserto. 
Ps. CV, 14. Exarserunt cupiditate, videlicet carnium. Modus 

loquendi similis latino pugnare pugnam , servitutem servire , 
vitam vivere . 

Condensa. Vox Domini, tonitrua nimirum et fulminum vis, 
revelabit condensa. Ps. XXV111, 9. Disjectis densissimarum ar- 
borum stirpibus, intimam sylvae partem aperiet, oculisque ex- 
ponet. 

2) Dies solennis in condensis. Constituite diem solemnem in 
condensis , usque ad cornu altaris. Ps? CXVII, 27. Intelligen- 
das alii judicant densas et copiosas frondes, quibus ara a latere 
altero ad alterum vestiretur; quidam confertas. victimas, quae to- 
tam arae superficiem inter extrema ejus cornua tegerent; non- 
nulli densos funes, quibus hostiae religarentur, ne fugere, aut re- 
pugnare immolanti possent. Sensus hos ut complecterer, in Psal- 
terio meo ita converti: Celebrate diem solemnem condensis fron- 
dibus et victimis, quibus totum altare a cornu altero ad alterum 
operiatur. 

Condulco. In ore imprudentis condulcabitur inopia, et in 
ventre ejus ignis ardebit. Eccli. XL, 32. Soli imprudenti dul- 
cis videbitur mendicitas ex otio orta: verum ille non raro fame 
ardebit. 

Confessio. Hebraico more pro laude. In voce exultationis, 
et confessionis : sonus epulantis. Ps. XLI, 5. Tam laeta erit mea 
exultantis teque laudantis vox, quam hilares sunt epulantium 
voces. Confessio et puicritudo in conspectu ejus: sanctimonia 
et magnificentia in sanctificatione ejus. Ps.XCV, 6. In taber- 
naculo ejus est inexhausta Dominum laudandi materia, quia im- 
mensa ejus puicritudo: sanctum ejus domicilium sanctimoniam 
et magnificentiam spirat. 

Configo. Aspicient ad me, quem confixerunt. Zach. XII, 
10. Dictum ex persona Christi,' clavis et lancea confixi: quod 
constat ex Joann. XIX, 37. Configent eum {falsum prophetam) 
pater ejus , et mater ejus. Zach. XIII, 3. Prophetis mendacibus 
constitutum erat ab lege extremum supplicium Deut.XHI,5. Ipsi 
parentes, inquit hic propheta, sua eum sententia configent, et 
morti tradent; vel etiam suis manibus eum cruci affigent. 

2) Configere DEUM. Si affiget homo DEUM, quia vos confi- 
gitis me? Et dixistis. In quo configimus te? In decimis , et in 
primitiis, etc. Mal. III, 8. Hebr.,et LXX. defraudatis, spoliatis. 
Au aequum est, ab homine fraudari DEUM? atque id vos facitis, 

decimas et primitias subtrahentes. Jubet deinde reddere, quae ex 
lege debebant, etvicissim ubertatem promittit. Ex quibus liquet, 
quam inepte illud configitis me ad Christi clavos et crucem tra- 
hatur, quasi idem cum Paulino, rursum crucifigentes sibime - 
tipsis Filium DEI . Hebr. Vi. 

Confirmo. Tu confirmasti in virtute tua mare: contribu- 
lasti capita draconum in aquis . Ps.LXXlII, 13. Hebraice, tu 
dirupisti potentia tua mare. Utrumque accidit: namque divul- 
sas maris Erythraei aquas solidavit utrinque Divina potentia, ac 
demum jEgyptiorum capita sub iisdem confregit. 

Confiteor. Passim pro laudare, grates agere. Vel in solo Psal- 
terio ubique exemplorum est affatim. Quod si aliquando verbum 
hoc de fatenda culpa usurpatur, proprio semper accusativo ad- 
dito id exprimitur. Pincernarum magister ait: Confiteor pec- 
catum meum. Gen. XLI, 9. Confiteatur omnes iniquitates fi- 
liorum Israel. Lev. XVI, 21. Confiteantur iniquitates suas, 
et majorum suarum. Lev. XXVI, 40. Confitebuntur peccatum 
suum. Num. V, 7. Eodemque modo in ceteris. Plumbeum ergo 
telum intorquent ii, qui ad peccata sacro judici exponenda im- 
pium adigunt iliis verbis: Non demoreris in eirore impiorum , 
ante mortem confitere. Eccli. XVII, 26. Vivus et sanus con- 
fiteberis. ibid. v. 27. Nihil enim Siracidae ejusque temporibus 
cum distincta delictorum confessione in arcano aliquo tribunali. 

2) Confitentes misericordiae. Confiteantur Domino miseri- 
cordias ejus, et mirabilia ejus filiis hominum. Ps. CVI, 8. et 
deinceps hoc Psalmo saepius. Ipsa misericordis Domini opera, 
ipsa ejus prodigia illum coram hominibus laudent, quando nos 
id facere digne non possumus. Videtur tamen exiguus librarii 
subesse lapsus, et misericordias legendum, non misericordiae. 
Confiteantur illi (v. 5. sqq.) qui per invia errantes, et fame ac 
siti paene conficti, DEI ope subito et ad vitam, et in viam revo- 
cati sunt: confiteantur hi grato animo haec beneficia, et coram 
DEO ac hominibus admirandaejus opera laudent. Sic et cum he- 
braico, et cum graeco, omnia praeclare consentiunt: atque in hanc 
sententiam doctor maximus Hieronymus transtulit. 

Conflo. Sub impio Antiocho Epiphane de eruditis ruent , ut 
conflentur, et eligantur , et dealbentur. Dan. XI, 35. Ex legis 
peritis quidam poenis et cruciatui subjicientur. Allegoria ab ar- 

gento, quod igne conflatum et purgatum, splendorem auget, ac 
e flamma lectissimum et candidissimum prodit. 

Conforto. Dicent duces Juda in corde suo Confortentur 
mihi habitatores Jerusalem in Domino. Zach. XII, 5. Mihi 
redundat, more Hebraeorum, qui dativum pleonasticum prono- 
minis addere verbo amant. Ducum voto par eventus futurus prae- 
dicitur ; tantum enim roboris suppeditatum iri militantibus con- 
tra hostes ecclesiae, ut eos haud secus, ac ignis ligna et foenum 
(v. sq.) devoraturi sint. Felicissime haec* exercitus Christiani du- 
cibus apostolis, eorumque militibus evenere. 

2) Benedictiones confortatae. Moribundus Jacob, dum filiis be- 
ne precatur, ad Iosephum ait: Benedictiones patris tui confor- 
tatae sunt benedictionibus patrum ejus: donec veniret desi- 
derium collium aeternorum. Gen. XL1X, 26. Ampliores et ube- 
riores sunt benedictiones, quibus ego te cumulo, benedictioni- 
bus patrum meorum, quas mihi reliquere. Duret haec tua felici- 
tas, donec veniat Messias ille semper a sanctis omnibus deside- 
ratus. Bona haec omnia fiant in capite Joseph (ibid.) in caput 
tuum confluant. 

Confractio. Dixit ut disperderet eos: si non Moyses elec- 
tus ejus stetisset in confractione in conspectu ejus. Ps.CV,23. 
Decrevit Dominus omnes tollere: et fecisset, nisi intercessisse Moy- 
ses, et impendentem jam ictum avertisset. 

Confusio. Vir bonus fidem facit pro proximo suo: et qui 
perdiderit confusionem, derelinquet sibi. Eccli. XXIX, 19. Vi- 
rum bonum et verecundum in fratris necessitate pudet non suc- 
currere: idcirco fide sua interposita eum liberat} impudens vero, 
negata ope, eum sibi relinquit ac destituit. 

Conglutino. Anima Jonathae conglutinata est animae Da- 
vid. I. Reg. XVIII, 1. Adhaesit alter alteri. Humiliata est in 
pulvere anima nostra: conglutinatus est in terra venter no- 
ster. Ps. XL11I, 25. Anima nostra , Hebraismus: nos. In pul- 
verem abjecti sumus*, imo in lutura immersi, ac toto pectore in 
eo defixi. Cecidimus: nec erigere nos viribus nostris valemus. 
i Congregans. Verba Congregantis filii V omentis. Prov. 
XXX 1. Verba Agur filii Jake. Nomina propria appellativis ex- 
pressa: quod saepius in Divino Codice factum videmus. 
i Congrego. Congregatione congregabo Jacob totum te: etc. 
Mich. II 12. Post graves minas, eo capite Synagogae intentatas, 

ad extremum consolatio additur, fore unum ovile sub uno pasto- 
re, quod congregatis a Christo in Ecclesiam suam populis om- 
nibus factum est. 

2) Congregari, pro mori. Ego, inquit Jacob patriarcha, con- 
gregor ad 'populum meum . Gen. XL1X, 29. appositisque est 
ad populum suum. ibid. v. 32. Lugebit terra, et infirmabitur 
omnis qui habitat in ea, in (idestcum) bestia agri, et in (cum) 
volucre caeli : sed et pisces maris congregabuntur, seu peri- 
bunt. Os. IV, 3. Proximus huic est sensus illius comminationis: 
Congregans congregabo omnia a facie terrae, dicit Dominus; 
congregans hominem et pecus, congregans volatilia caeli et 
pisces maris . Soph. I, 2. sq. ubi congregare est extinguere ac 
delere. 

Conjunctus. Sina enim mons est in Arabia, qui conjun- 
ctus est ei, quae nunc est Jerusalem . Gal. IV, 25. Longissimis 
quidem terrarum spatiis disjunguntur Sina mons et urbs Jeru- 
salem: ille tamen huio*^ ut verbum graecum indicat, quadrat, 
proportione respondet, e regione oppositus est. 

Conjuratio^ Haec enim ait Dominus ad me, sicut in ma- 
nu forti erudivit me, ne irem in via populi hujus ; dicens: 
Non dicatis. Conjuratio : omnia enim , quae loquitur populus 
iste , conjuratio est : et timorem ejus ne timeatis, neque pa- 
veatis . Is. VIII, 11. sq. DEUS, qui me corroboravit et illustra- 
vit, ne hujus populi studia sequerer, per me loquitur, dicens: 
Omittite consilia haec, quae assidue agitatis cum hoste adversus 
regem vestrum conjurandi. Non hostem, sed (v. 13.) me metui- 
te, sancto meo nomini fideles. Sic ego vobis in sanctificatio- 
nem (v. 14.) sanctuarium et asylum ero; in lapidem autem of- 
fensionis, et in petram scandali , obstaculum et ruinae caussa 
duabas domibus Israel, tam regno /udae, quam Samariae; tam 
imperio duarum tribuum, quam ceterarum decem. Plurimos ve- 
strum (v. 15.) exitio plectam. Tu vero, propheta, liga testimo- 
nium, signa legem in discipulis meis. v. 16. verba haec mea 
in volumen relata absconde pro discipulis meis, quandoquidem 
ceteri imperium meum detrectant. Haec DEUS. Quae sequuntur, 
prophetae verba sunt, Et expectabo Dominum, etc. v. 1 7. 

Consilior. In absconditis suis consiliabitur . Eccli. XXXIX, 
10. Meditabitur, attente cogitabit, in absconditis suis, clam a- 
pud se; vel, si pronomen suis pro ejus accipis, arcana DEI con- 

templabitur. Hac meditatione imbutus, palam faciet discipli- 
nam doctrinx sux. v. sq. Eodem sensu paulo post: Adhuc con- 
siliabor , ut enarrem: ut furore enim repletus sum. ibid. v. 
16. Etiam porro meditari pergam, ut salutaria aliis enarrem: ur- 
get enim me intus Divina vis et impulsus. j - 

Consolor. Machabaei fratres una cum matre invicem se hor- 
tabantur mori fortiter , dicentes: Dominus DEUS aspiciet ve- 
ritatem , et consolabitur in nobis , quemadmodum in prote- 
statione cantici declaravit Moyses: Et in servis suis consola- 
bitur . II. Mach. VII, 6. Qua&res, passive intelligendum sit ver- 
bum consolabitur , an active; id est, an affirmetur DEUS e servis 
suis solatium percepturus; an in servis suis, in est, servos suos 
(per hebraismum in graeca transfusum) ipse consolaturus, seu 
famulis suis consolationem et praemium impertiturus. Utrumque 
recte et vere dicitur: verba enim Mosaici carminis, unde Macha- 
baei sua haec sumpserunt, Deut. XXXII, 36. peritissimi linguae 
LXX. Interpretes passive exposuerunt;, eodemque jure explicari 
active possunt, et explicantur a Vulgata, quae sic habet: Judi- 
cabit Dominus populum suum, et in servis suis (servorum 
suorum) miserebitur. 

Consopio. Irruente cum suis Nabuchodonosore, Assyrii agi- 
tatores consopiti sunt. Nah. II, 3. Assyrii, qUi agitandis cur- 
ribus in bello maxime valere sibi videbantur, conspecto Babylo- 
nii regis exercitu validissimo et instructissimo, stubebant atto- 
niti, velut sopore oppressi, et omnis consilii expertes. 

Constitutio. Aurum et argentum est constitutio pedum. 
Eccli. XL, 25. Graece, statuent seu firmabunt pedem. Qui opu- 
lentia nititur, firmiter consistit ' : 

~ Consummatio. Sennacherib inundaturus erat Judaeam: sed 
tamen misericors DEUS in diluvio prxtereunte, consummatio- 
nem faciet loci ejus .... consummationem ipse faciet: non 
consurget duplex tribulatio . Nah. I, 8. sq. Non sinet eluvio- 
nem hanc esse, diuturnam: calamitati huic non diu concedet lo- 
cum sed eam contrahet: non bis opprimemini. 

2) Pro re perfecta. Omnis consummationis vidi finem: la- 
tum mandatum tuum nimis . Ps. CXVIII, 96. Opera omnia, 
etsi omnibus numeris absoluta, videmus consumi et interire: 
sola DEI lex et voluntas est indelebilis ac aeterna. 

3) Pro morte et interitu. Filii autem adulterorum in con- 

summatione erunt. Sap. III. 16. Alii tamen legunt in incon - 
sumatione. Consumentur, morientur in immatura aetate. Longe 
enim est testamentum a quibusdam , et interrogatio omnium 
in consummatione est. Eccli. XVI, 22. Quidam DEI legem a se 
longe repellunt: sed in morte omnia in judicium adducentur, 

omnium reddenda ratio erit. Memento irx in die consumma - 

% 

tionis, et tempus retributionis in conversatione faciei. Eccli. 
Xviu, 24. Memento irae Divinae, in morte tua et extremo judi- 
cio declarandae tum judex, aversa ab impiis facie, debitas poe- 
nas expetet. Consummationem cibm festinatione faciet cun- 
ctis habitantibus terram . Soph. I, 18. Omnes celeriter absu- 
met. Deserta erit omnis terra, sed tamen consummationem 
non faciam. Jer. IV, 27. Non omnino delebo gentem. Id est 
Jer. V, 10. et 18. 

s • t * 

Consummo. In his (medicamentis variis) curans mitigabit 
dolorem, et unguentarius faciet pigmenta suavitatis, et un- 
ctiones conficiet sanitatis: et non consummabuntur opera 
ejus. Pax enim DEI super faciem terrx. Eccli. XXXV11I, 7. 
sq. Tametsi medicinae periti identidem elaborant in medicamen- 
tis aliis atque aliis inveniendis, ad leniendum dolorem, oblectan- 
dam naturam, tuendam sanitatem; qui sunt tres illorum fines: 
nunquam tamen artem exhaurient, et ex DEI operibus utilia 
omnia eruent; salus enim et liberalitas DEI, in universam terrae 
superficiem effusa, salubribus herbis et germinibus implet om- 
nia, ita ut longe plura inventis supersiut invenienda. 

Consuo. Sumens de vestimentis tuis, fecisti tibi excelsa 
(LXX vertunt, idola ) hinc inde consuta. Ez. XVI, 16. Vestibus 
tuis ad ornatum altarium ac deorum abusa es. 

V 

Consurgo. Dicitur DEUS ad Hebraeos eorumque patres locu- 
lus esse aut prophetas ad eos misisse, mane consurgens (Jer. 
XI, 7.), de mane consurgens (Jer. XXXV, 14), consurgens dilu- 
culo (Jer. XXV, 4. et XXXV, 15.), et de nocte consurgens (Jer. 
XXIX, 19. XXVI, 5. etXLlV, 4.) Quae omnia eodem recidunt, 
et in hebraico eadem ubique voce indicantur: monuisse videlicet 
DEUM inde ab initio, tempestive admodum, instar patrisfamilias 
solliciti ac vigilantis. 

Contamino. Pater tuus (Adam) primus peccavit, et inter- 
pretes tui (Moyses et Aaron, apud Aquas Contradictionis) prxva- 
ricati sunt in me. Et contaminavi, contaminatos declaravi, la- 

ta in cos mortis sententia, hos duos principes sanctos: dedi ad 
internecionem Jacob, solis Josue et Caleb exceptis, et Israel in 
blasphemiam, in opprobrium, negato propter pervicaciam in- 
gressu in terram sanctam. Is. XL11I, 27. sq. 

Conternans. Segor urbem vitulam conternantem appellant 
Isaias XV, 5. Jeremias XLVIJI, 34. id est, vitulam trium anno- 
rum, qua aetate maximi roboris et petulantiae esse solet. 

Contero. Conterens non conteram domum Jacob. AmoslX, 
8. Hebraice, non conterens conteram, i. e. non omnino conte- 
ram, non diruam fonditus. 

Continens. Qui continens (compos possessor) est justitiae, 
apprehendet illam , sapientiam, de qua capite superiore. Eccli. 
XV, 1 . Ira et f uror, utraque execrabilia sunt , et vir peccator 
continens erit illorum. Eccli. XXVil, 33. Erit illorum retinens, 
illis obnoxius; proinde etiam eorum poenis, irae ac furori Divino, 
ut habent Syriaca. 

Contineo. Spiritus Domini replevit orbem terrarum: et 
hoc, quod continet omnia, scientiam habet vocis. Sap. I, 7. 
Obscurus hic locus (it ex eo, quod latinus interpres, verba gTaeca 
pressissime secutus, articulum et genus neutrum retinuit, ubi 
latinitas masculinum poscebat: Graecis enim pneuma neutrius 
est generis, ut Latinis Spiritus masculini. Sic ergo construa- 
mus: Spiritus Domini' totum orbem terrarum replet, et continens, 
seu complexus omnia, scientiam habet singulorum, quae vel apud 
nos ipsos dicimus, vel ad alios loquimur. Hic (Spiritus DEi) qui 
interest omnibus, omnia unus novit. 

- Contra. Nonnunquam pro coram. Convertere Jacob, et ap- 
prehende eam (legem,) ambula per viam ad splendorem ejus 
contra lumen ejus. Bar. IV, 2. Absit ut veritatis lumini repu- 
gnare nos jubeat: contra est: ambula, inquit, coram lege, in ejus 
luce. In die tribulationis meae DEUM exquisivi , manibus 
meis nocte contra eum (coram eo expansis) non sum decep- 
tus. Ps. LXXVI, 3. Imprecatur David, vel potius vaticinatur: Ini- 
quitas patrum ejus, et peccatum matris ejus fiant contra Do- 
minum semper. Ps. CVIII, 15. Fient seu erunt praesentia co- 
ram Domino, ut eum non ob sua tantum, sed et majorum cri- 
mina ad supplicium vocet. Peccatum meum contra (coram) me 
est semper. Ps. L, 5. Semper in conspectu meo est: semper ejus 
recordor. 

Contradictio. Ps. LXXX, 8. Nomen proprium loci, bebraice 
Merioa, Num. XX, 13. 

Contraho. Contract a est anima mea, inquit Dominus, in 
eis : siquidem et anima eorum variavit in me . Zach. XI, 8. 
Populus hic mihi gravis fuit, quia me dereliquit. 

2) Contrahere manum. Jit Saul ad sacerdotem: Contrahe 
manum tuam . I. Reg. XIV, 19. Desine orare DEUM: ad ejus 
enim altare sacerdos manus extenderat, nunc autem jam in- 
gruentibus hostibus, periculum non ferebat moram. 

Contrarias. Loquela contraria morti. Eccli. XXI II, 13. 
Gr»ce, circumdata morte. Ut contra pro coram, ita contraria 
pro exposita, obnoxia morti, digna morte, sive ea sit vox con- 
tra DEUM sacrilega, sive ad amplectendam religionem falsam in- 
vitans, sive laesae majestatis et imperii rea, sive jusjurandum per 
deos gentium exterarum. 

Contribulo. Pro contundere, frangere, confringere. 
bulasti capita draconum in aquis. Ps. LXX11I, 13. .Egvptio- 
. rum capita in mari rubro contusa elisisti. Spiritus contribula- 
tus et cor contritum, Ps. L, 19. a rerum caelestium magistris 
sollicite distinguuntur; contritum esse, inquiunt, necessitatis 
est; contribulatum, perfectionis: illud restituit gratiam, hoc mi- 
rifice auget. Vera haec, certo quodam sensu: sed is sensus hujus 
loci non est, quippe qui tam in hebraico fonte, quam in graeco, 
idem prorsus vocabulum addit cordi, quod spiritui apposuerat: 
epitheti sensus et vis eadem utrobique est. 

Contos. Pastor olim Thecuites, Amos propheta, pastorakm 
similitudinem more suo instituens, Israelis proceres sub imagi- 
ne vaccarum pinguium ante oculos ponit, et levabunt vos, in- 
quit, in contis . Amos IV, 2. Amputata vestra capita, dissecta- 
que membra, contis imposita, hostes ludibrii caussa circumferent. 

Convallis» Fide vias tuas in convalle, scito quid feceris. 
Jer. II, 23. Exprobratur Hierosolymae vallis Ennom, seu Gehen- 
na, ubi religione immani humanae hostiae Molocho immolatae. 

Conversatio» Pro conversione, vel potius aversione. Me- 
mento irx Divinae in die consummationis , mortis tuas, et judi- 
cii: et erit tempus retributionis in conversatione faciei; grae- 
ce, aversione faciei; nimirum a sceleratis. Eccli. XVIII, 24. 

Conversio. Convertam conversionem populi mei Israel et 
Juda: Jer. XXX, 3. Reducam exules in patriam. Ut alibi capti- 

vitas et transmigratio, ita hic conversio pro ipsis captivis et exu- 
libus dicitur. 

Converto. Convertantur mihi timentes te . Ps. CXVIII, 79. 
Hebraismus. Convertantur ad me. 

1) Converti pro respicere. Quia impiis tam prospere cedunt 
omnia, ideo convertetur populus meus hic , huc respiciet, con- 
siderabit hoc loco quid agatur: et dies pleni invenientur in 
eis , ut LXX. nobiscum habent*, vel, ut hebraica, aquae plenx, 
calix aqua plenus, sugentur ab eo. Ps, LXX11I. (hebr. LXXIII.) 
10. Videbit populus meus, pravorum dies esse longaevos et feli- 
citatis plenos, suos vero plenos miseriae; sibi tantum exhaurien- 
dum praeberi injucundum calicem. Haec videns populus, haesitare 
et conqueri incipiet (v, 11.): Quomodo scit DEUS? etc. Quo- 
modo DEI scientia et justitia cum tanta istorum prosperitate 
consistit? eodem sensu vocabulum convertor legitur in illo DEI 
ad Jeremiam dicto: Si converteris, si me solum respicies, si to- 
tus mihi uni adhaeresces, convertam te, juvabo te; LXX. resti- 
tuam te. Jer. XV, 19. 

3) Convertere pro educere, liberare. Ps. LXVII, 23. Ez.XVI, 
53. De quibus distincte actum est in Vocabulis Basan et Anti- 
quitas. • 

4) Convertere pro reverti. Convertit Antiochus (rediit) post- 
quam percussit JEgyptum. 1. Mach. 1,21. Convertit Tryphon , 
et abiit in terram suam. I. Mach. XIU,< 24.; idest retulit se, 
domum reversus est. 

5) Converti in sinu. Oratio mea in sinu meo convertetur. 
Ps. XXXIV, 13, proprie ex hebraico, in sinum meum, ut et B. 
Hieronymus, et Chaldaeus verterunt. Preces, quas pro inimicis 
fundo cum prodesse ipsis ob malitiam suam non possint, mihi 
certe prosunt, et ad auctorem suum redeunt. Quod ipsis precoF 
bonum, mihi obtinget. 

6) Adverbii loco, iterum, rursus, denuo. Tu DEUS noster 
liberasti nos de iniqiiitate nostra, ... .ut non converteremur , 
et irrita faceremus mandata tua. I. Esdr. IX, 13. sq., ne rur- 
sus mandata tua contemneremus. Conversi sunt, et tentaverunt 
DEUM. Ps. LXXV1I, 41. Iterum tentaverunt. DEUS tu con- 
versus (idest denuo) vivificabis nos. Ps.LXXXlV, 1 .Neque con • 
vertentur aquae operire terram. Ps. GUI, 9. Nunquam iterum 

eam inundabunt: terra diluvio altero non involvetur. Conversi 

sunt deinceps , et retraxerunt sertos et ancillas suas , quos di - 
miserant liberos. Jer.XXXiV, 11. Servire denuo coegerunt. Et 
convertetur , et erit in ostensionem. Is. VI, 13. Rursum osten- 
detur. Convertentur ad vesperam, et famem patientur vt ca- 
nes: et circuibunt civitatem. Ps. LVII1, 7. et 15. Satellites a 
•Siuie missi ad comprehendendum Davidem, rursum adfuerunt 
sub obscurum noctis, et ceu famelici canes praedam tantopere 
expetitam tota urbe investigarunt, dispositis ubique custodiis 
ne qua elaberetur. Sed Micholis astu tam pingui bolo fraudati, 
querelis omnia implevere. Sivero non fuerint saturati , e£(idest 
tunc) murmurabunt . ibid. v. 1G. 

7) In convertendo. David de hostibus suis, eorumque duce: 
Jn coyiver tendo inimicum meum retrorsum, dum hostis meus ' 
cum suis cedere cogitur, et retro habit, infirmabuntur , et pe- 
ribunt a facie tua, coram te, aspectu tuo perterriti et afflicti. 
Ps. IX, 4. In convertendo Dominus captivitatem Sion, dum 
Dominus e captivitate reducit sobolem Sionis, facti sumus sicut 
consolati; hebraice, ut somniantes; prae laetitia attoniti. Psalra. 
CXXV, 1. 

Convivium. Vox Domini ad prophetam: Ne ingrediaris do- 
mum convivii, neque vadas ad plangendum, neque consoleris 
eos. Jer. XVI, 5. Domum intellige convivii funebris, ubi paren- 
talia celebrabantur. 

Cooperio. A tristitia enim festinat mors, et cooperit vir- 
tutem. Eccli. XXXV11I, 19. Tristitia mortem accelerat, et cor- 
poris auimique robur opprimit. 

Cor. Prae malorum dolorisque magnitudine cor meum dere- 
liquit me. Ps. XXXIX, 13. Linqui animo coepi, virium omnium 
deliquio obrutus sum* 1 

2) Cor pro mente, intelligentia. Virga in dorso ejus, qui in- 
diget corde. Prov. X, 13. Graece: qui absque corde est; Chal- 
daice: qui cogitatione seu intellectu caret. Homo insipiens, ex- 
cors, vecors, multas plagas sentiet, multis incommodis afficie- 
tur. Ephraim quasi columba seducta non habens cor. Os. VI 1, 

1 1 . Stolida, stupida, prolis suae detrimenta non sentiens. 

3) Cor apponere, est animum adjicere, attendere. Nec appo- 
suit cor Pharao etiam hac vice. Exod. VII, 23. Nihil pensi ha- 
buit, non animadvertit rei momentum. Divitix si affluant, no- 
lite cor apponere. Ps. LX1, 11. Nolite in iis cogitationem defi- 

gere, nolite studio meditationeque vestra eas dignas putare. Quid 
est homo , quia magnificas eum? aut quid apponis erga eum 
cor tuum? Job. VII, 17. Non de amore DEI, favoreque et gra- 
tia, ut multi falso existimant, Jobus loquitur: nihil enim nisi ter- 
rores et supplicia eo loco gemens ac tremens commemorat. Ve- 
rus sensus est: Quare hominem miserum et fragilem tanti facis, 
ut eum oppugnes? imo cur vel attentione tua dignum eum ducis? 
quare posuisti me contrarium tibi? ibid. v. 20. Ponite corda 
vestra in virtute ejus. Ps. XLVII, 14 . Animadvertite robuf et 
firmitatem urbis munitissimae Hierosolymae. Hujus loci contex- 
tum do totum Voc. Complector . 

4) Cor dare in aliquid. Cor suum dabit in similitudinem 
picturae. Eccli. XXXVIII, 28. Toto animo artifex in id unum in- 
cumbet, ut picturam scite ac egregie exprimat. Nexus totius loci 
hujus is est: Qui a negotiis liber soli vacat sapientiae, illius cam- 
pos evadet. Jt qua sapientia replebitur (hac inchoata quaestio- 
ne abrumpitur versus 25, ubi quidam codices mendosissime ha- 
bent, quia pro qua.) Qua, inquit, sapientia replebitur, qui tem- 
pus omne in agricultura, in artibus, in opificiis conterit? hic e- 
nim totum animum adhibebit, totum cor suum dabit in cow- 
summationem operum, ibid. v. 31. Legi oratorem sacrum, qui 
hoc loco in diem festum Cordis JESU ita abutitur, ut de Christo 
eum afferat: Christus, inquit, sanctissimum cor suum dedit in 
similitudinem picturae, ut imaginem memorialem nobis reli- 
ctam. Hoc viro Thema, haec propositio est. Homo ingeniosus, 
sed ingenio indulgere quoquo modo solitus, cum haec scribebat, 
nonne citra injuriam dici poterat non habens cor? 

5) Cor boni consilii. Non solum (ita suadet Siracides) cum a- 
mico probo et sapiente delibera, sed et cor boni consilii statue 
tecum: non est enim tibi aliud pluris illo. Eccli. XXXVII, 17. 
Etiam a te ipso exquire consilium, tecum deliberationem habe: 
nihil enim potius tibi esse bono consilio debet. 

6) Oblivio a corde. Oblivioni datus sum , tamquam mortuus , 
a corde . Ps. XXX, 13. Sic eorum animis excidi, sic me oblivio 
ex eorum corde delevit, quasi pridem e vivis sublatum. * 

7) Converti ad cor. Ps. LXXXIV, 9. Respicere se, errata agno- 
scere, meliora in posterum statuere. 

8) Cor et cor. Labia dolosa, in corde et corde locuti sunt. 
Ps. XI, 3. Duplici corde alia loquentes, alia sentientes. 

9) Cor pro medio. Sicut Jonas triduo latuit in corde maris , 
Jon. II, 4., sic filius hominis in corde terrx tribus diebus et 
tribus noctibus . Matth. XII, 40. Ille iu medio mari, hic in se- 
pulcro. Transferentur montes in cor maris. Ps. XLV, 3. Sic 
in hebraico legitur etiam via navis in corde maris. Pro v. XXX, 
19. Mons ardens in igne usque ad cor caeli. Deut. IV, 11. Absa- 
lon pendens in corde quercus. 11. Reg. XV11I % 14. Hebraismus 
est, ab Italis etiam receptus, e quorum numero Paulus Segnerus: 
Tu, che sei nato nel cuorc dei Cristianesimo. Mann. Animae, 
ad III. Mart. Nel cuor dei secolo . Ibid. ad XXIII. Mart. Pro qui- 
bus latino more diceretur: Tu, in religionis Christianae sinu na- 
tus; in sinu vanitatis, seu, ut vulgus, in medio seculi, inter ho- 
mines seculares. 

Corbona. De triginta argenteis ab Juda projectis dicunt prin- 
cipes sacerdotum: Non licet eos mittere in corbonam, quia 
'pretium sanguinis est. Mattb. XXVII, 6. Vocabulum hebraicum, 
et Chaldaicum, quo Judaei aerarium sacrum, sive oblata DEO do- 
naria appellabant. Nascitur a Corban , quod Mare. VII, 11. a 
Graecis Lalinisque legitur: Corban , quod est donum. Cum vero 
et hebraice, et Chaldaice, tam Corbana, quam Cor ban in statu 
absoluto seu naturali, a natura longum habeant: viderint illi, 
qui in nostro Corbona mediam corripere solent, et errorem ac 
probrum objectant iis, qui veros ac primos fontes sequuntur: 
praesertim cum proprius gentis historicus Josephus Corbona 
. graece per o mega, seu natura longum scribat: quod et accura- 
tionis exquisitae vir Ricciolius in Prosod. Reform. agnovit, et ad- 
monuit. 

Cornu. Bibentes inebriabuntur quasi a vino , et replebun- 
tur ut phialx, et quasi cornua altaris. Zach. IX, 15. Signifi- 
catur per hebraismum poeticum immensa copia hostilis sangui- 
nis, quem victores effusuri sunt. Ut phialae vino implentur, et 
altaris cornua victimis: ita illi caesorum sanguine, et acervis ca- 
daverum iram justissimam satiabunt. Allegorice de Christi apo- 
stolis idolatriam et vitiorum agmina jugulaturis. De cornibus al- 
taris dixi Vocabb. Jriel et Condensa. 

2) Cornu pro gloria et robore, passim in libris Instrumenti Ve- 
teris. Translatio ab animantibus, quorum decus et robur in cor- 
nibus est. In Lege etiam Nova ejusdem metaphorae exemplum 
occurrit in Zacbari» cantico: erexit cornu salutis nobis. Luc. 

I, 69. Salutem nobis dedit, et praesidiis maximis ac illustrissi- 
mis constabilivit. „ 

3) Cornu filius olei. Cantabo dilecto meo canticum patrue - 
lis mei vineae suae. Vinea facta est dilecto meo in cornu filio 
olei. Is. V, 1. Messiam patruelem appellat Isaias, quod hebraico 
more cognatis quibuscumque tribuitur: erat autem propheta stir- 
pis ejusdem Davidicae, e qua oriturum Christum sciebat. Moc- 
stum, inquit, carmen dilecto canam, carmen suum, quod ipse 
olim canet (Matth. XXI, 33. sqq.) de Vinea sua, de Synagoga. . 
Vineam dilectus possedit in colle excelso quidem, non tamen 
sterili, sed pingui et foecundo. 

4) Cornua extollere. Nolite exaltare cornu. Nolite extollere 
in altum cornu vestrum. Ps. LXXIV, 5. sq. Ne contra DEUM 
vos extollite, ne caput adversus legem sanctam efferte. In eam- 
dem sententiam damnantur ii, qui dicunt: Numquid non in for - 
titudine nostra assumpsimus nobis cornua f Amos VI, 14. 
Contra DEUM gloriantes, suis viribus insolenter tribuunt, quod 
ilii uni debent. 

5) Cornua in manibus DEI. Hab. III, 4. Sunt opera Divinae po- 
tentiae, quam ostendit, cum populi sui hostes usque adeo mirabi- 
liter e terra Chanaan expulit, et uno impetu fractis triginta et 
uno regibus, suos introduxit. Allegorice D. Augustinus elganter, 
de Civit. DEI lib. XVII I, c. 32, de trophaeo Crucis in manibus 
Christi interpretatur. Aptissime etiam de Crucis infirmitate di- 
cas, quod Ilabucuc ibidem addidit: Ibi abscondita est fortitu- 
do ejus. Sed et litterali sensu idem verissimum agnoscas de DEI 
potentia, in parvis dictu rebus lateute, dum per insecta vilissi- 
ma iEgyptios puniit,Chananaeos ejecit. Ex. VIII, 2. sqq. 16. sqq. 
21.. sqq. X, 5. sqq. de ^Egyptiis; Exod. XXIII, 28. Deut. VII, 

20. Jos. XXIV, 12. Sap. XII, 8. de Chananaeis. 

6) Ventilare cornu. In te inimicos nostros ventilabimus cor- 
nu. Ps. XLI1I, 6. Nomini tuo conGsi hostes nostros exagitabi- 
mus, disjiciemus, nullo consistere loco patiemur. Similis loquen- 
di modus occurrit Deut. XXXIII, 17. Ez. XXXII, 2, et XXXIV, 

21. Dan. Vili, 4. Zach. I, 19. III. Reg. XXII, 11. et I. Mach. 
VII. 46. 

7) Liceat eruditionis gratia addere, quod nobiles Interpretes 
de hoc nomine Cornu ante me observarunt; esse illud alterum 
e duobus (alterum est «Saccus) quod ex hebr&ica lingua in va- 

rias alias servato eodem sensu proprio transfusum est. Sane idem 
significat hebraice Keren, chaldaice et syriace Karone, graece 
Keras, latine cornu, italice corno , gallice corne , hispanice cuer- 
no, germanice Horn , belgice horen, anglice horne, danice horn . 
Imo Guilielmus Postellus I. de Originibus et Linguarum Affini- 
tate, C. de Latinis, Gallis, et Hebraeis, de hoc vocabulo pronun- 
ciare ausus est: in omnibus linguis servat nomen. Sed istud, 
ut erat Postelli ingenium, considentius dictum, quam verius. 

Corantns. Cornutam Moysi faciem . Ex. XXXIV, 30. He- 
braice dicitur valtus radians , graece a LXX. gloria exornatus, 
gloriosus. Non, ut vetustae imagines, cornibus sursum erectis 
armatus: quod irridendi nostri occasionem Hebraeis praebuit, ut 
dicerent, Christianos malum daemonem de Moyse fecisse.,. 

Corona. Benedices coronx anni benignitatis tux. Ps. LXIV, 
12. Hebraice, coronasti annum bonitatis tuae. Implevisti benefi- 
ciis annum, totum anni felicissimi circulum absolvisti. 

2) Corona pastoris. In Proverbiorum libro post institutiones 
morum Salomon etiam de Oeconomia praecipit, ac diligentiam in 
cura pecoris educandi commendat. Non enim habebis jugiter 
potestatem. Prov. XXVII, 24. Erit, cum fractus annis non jam 
poteris laboribus his interesse: tametsi corona, seu laus et inter 
pastores excellentia semper manebit: sed corona tribuetur in 
generationem et generationem, ibid. Fructu quoque multiplice, 
quem per versiculos sqq. enumerat, in reliquum omne tempus 
gaudebis. 

3) Corona domus Joab. I. Par. II, 54. Non est appellativum 
nomen, sed proprium unius e quatuor Salmae filiis: ut ex LXX. 
constat. Idem dic de proximo, Dimidium requietionis Sarai: is 
enim quartus est Salmae filius. 

Corono. Domine ut scuto bonx voluntatis tux coronasti 
(circumdedisti, cinxisti) nos. Ps. V, 13. Concinna translatio a 
scuto, cujus proprium est corpus tegere, damnumque avertere^ 

Corpus. In incomparabili illa descriptione excidii Ninivitani, 
apud eloquentissimum e prophetis XII. minoribus Nahum legitur: 
corruent in corporibus suis. Nah. III, 3. Chaldaice, impingent 
4n trucidatos suos. Vulneribus prostrati, in ipsis suorum cada- 
veribus exspirabunt. 

2) Corpus umbrae oppositum. D. Paulus de festis Hebraeorum 
diebus, legisque veteris ritibus: qux sunt xrnbrx futurorum. 

corpus autem Christi. Coi. II, 17. Antiqua illa erant umbra, 
corpus est Christus: umbra non nisi tenuis figura est et inanis: 
corpus plenitudinem habet ac dignitatem. 

Correctio. Justitia et judicium correctio sedis ejus. Psal. 
XCYI, 2. Ad mentem magni Hieronymi locum Jiunc in Psalterio 
meo sic explanavi: Justitia et judicium stabiliunt, et aequissimam 
ostendunt sedem ejus. 

Correptio. Qui peregre te hospitio acceperit, paulo post quae- 
sito obtentu, te migrare alio jubebit. Gravia haec homini ha- 
benti sensum: correptio domus, et improperium f veneratoris. 
Eccli. XXIX, 35. Homini cordato tam gravis est talis e domo 
ejectio, quam debitori reprehensio creditoris pecuniam exigen- 
tis. Uterque arguitur nimiae morae, ille ut molestus hospes, iste 
ut morosus ac difficilis debitor. 

Corrumpo. Ne corrumpas, in titulo Psalmi LXXIV. Peritis- 
simus linguarum priscarum Gilbertus Genebrardus autumat, hoc 
fuisse initium noti tum carminis, ad cujus modulos Psalmum hunc 
decantari auctor velit. Si cui hoc minus probatur, dicat licet, mo- 
v neri hoc titulo cantorum principem, cavendum esse in diffici- 
liore hoc carmine , ne quis error venustatem modulorum cor- 
rumpat.^ . 

Corruo. Tanta praedicitur fames ac sitis, ut deficientibus pa- 
ne et aqua, corruat unusquisque ad fratrem suum. Ez. IV, 
17. Coram fratre dum petiturus cibum ad eum accedit, exhau- 
stus fame procumbet. 

Corruptio. Quae utilitas in sanguine meo, dum descendo 
in corruptionem ? Numquid confitebitur tibi pulvis, aut an- 
nuntiabit veritatem tuam? Ps. XXIX, 10. Quae utilitas tibi, 
si hostes (quorum meminit v. 2.) meum sanguinem hauriant, 
si vita privatus tumulo condar? Neque enim mortuorum cineres 
te laudant, aut veritatem tuam praedicant. 

2) Corruptio emptionis. Ne te pudeat (Ne pro his omnibus 
confundaris. Eccli. XL11, 1.; id enim lotum hunc locum nectit 
usque ad v. 9.) de corruptione emptionis et negotiatorum . 
ibid. v. 5. Si negotiatores coeant, iniqua mercium pretia pacto 
mutuo statuentes: ne te pudeat factionem hanc discessu tuo cor- 
rumpere ac divellere. 

Coras. Ez. XLV, 11. Mensura, continens decem Ephi, ut ubi 

propheta indicat. Ephi, quod suo loco dicam* trimodium conti- 
net: ergo corus modiorum triginta est. 

Cra*. Jacob ad Labanum: Respondebitque mihi cras justi- 
tia mea . Gen. XXX, 33. Hebraismus elegantissimus: ut aliquan- 
do, ut suo tempore (Germani dicunt, heut oder morgen) ab 
omnibus intelligatur, me juste tecum egisse. Quando interro- 
gaverint vos filii vestri cras (olim) dicentes , Quid sibi volunt 
isti lapides f respondebitis eis: Defecerunt aquae Jordanis an- 
te arcam foederis Domini, cum transiret eum : idcirco positi 
sunt lapides isti in monumentum. Jos. IV, 6. sq. 

Crassitudo. Sicut crassitudo terrae erupta est super ter- 
ram: dissipata sunt ossa nostra secus infernum. Ps. CXL, 7. 
Sicut crassa terrae gleba, si aratro scissa rumpatur, disjicitur, 
spargiturque: sic nos, in proximum mortis periculum adducti, 
sepulcro vicini fuimus, et jamjam ossa nostra dissipanda erant. 

Creagra. II. Par. IV, 11. Harpago, seu uncus, quo a templi 
ministris e lebetibus elixae carnes extrahebantur. 

Creatura. De viro, qui sapientiam audit, eique credit: erunt 
in confirmatione creaturx illius. Eccli. IV, 1 7. Ejus liberi va- 
lentes, firmi, longaevi erunt. 

2) Creatura aevi. Opifices, labori suo intenti, ad obtinenda ju- 
dicum subsellia, doctorumque conventus non aspirabunt: sed 
creaturam aevi confirmabunt, et deprecatio illorum in ope- 
ratione artis, accomodantes animam suam , et conquirentes 
intege Altissimi . Eccli. XXXVIII, 39. Conficiunt opera tempo- 
' raria: et omne illorum votum hoc uno concluditur, ut in sua 

f . • 

quisque arte conspicuus sit, cui omne suum studium addicit, et 
ad quam exercendam vocatus DEO servit. 

Credo. Cum invocantem exaudierit me, non credo quod 
audierit vocem meam. Job. IX, 16. Memor terribilium DEI ju- 
diciorum, etiamsi mihi fortassis ille faveat, ego tamen certus 
non sum: quia etiam sine caussa (v. sq.) mihi cognita, punire 
me potest. Cum steterit, non credet vitae sux. Job. XXIV, 22. 
Impius, licet felix sit, et firmo pede consistat; conscientia ta- 
men male factorum perterritus non fidit. 

2) Spiritus creditus. Non est creditus cum DEO spiritus 
ejus. Ps. LXXVII, 8. Non perstitit cum DEO, non permansit fir- 
mus sive fidelis DEO. 

3) Credere et loqui. Habentes autem eumdem spiritum fi- 

dei, quem propheta antiqui habuere, sicut scriptum est , Cre- 
didi, propter quod locutus sum ; et nos credimus, propter 
quod et loquimur. II. Cor. IV, 13. ex Ps. CXV, tv Eodem spi- 
ritus Psaltes et Paulus ideo locuti suut, quia crediderant. Prop- 
ter quod est quapropter, quocirca. 

4) Credere DEO,, credere in DEO, credere in DEUM. Quidam 
baec subtiliter inter se distinguunt. Sciamus autem (inquit Theo- 
logus doctissimus, et Interpres attentissimus, Franciscus Ribe- 
ra, in Commentar. Majorib. in Jonaro, adcap. III, n. 29.) Scia- 
mus autem, in Scriptura eadem significatione dici hac tria. Id- 
que, sive de DEO, sive de homine sermo sit, cui, vel in quo, aut 
in quem credatur. Demonstrat hoc exemplis pluribus, quibus ego 
brevitatis gratia supersedeo. ' 

Cremium. Latina vox, sed minus nota; a cremando. Colu- 
mella teste, ligna tenuissima, quibus fornax incenditur, rustici 
cremia appellabant. Ossa mea sicut cremium aruerunt. Ps. 
CI, 4. 

Creo. De Divina Sapientia: Prior omnium, ante omnia, crea- 
ta, idest genita, est Sapientia , et Intellectus prudentix ab 
xvo, idest Verbum Divinum ab aeterno. Eccli. I, 4. Ipse, Pater 
aeternus, creavit illam in Spiritu Sancto, ibid. v. 9., id est, 
Sapientiam genuit, et Spiritum Sanctum spiravit; nam in pro 
cum hebraismus est. ' 

Cribrum. Concutiam in omnibus gentibus domum Israel, 
sicut concutitur triticum in cribro: et non cadet lapillus su- 
per terram. Amos IX, 9. Id nostra etiam aetate facere DEUS per- 
git, dum Hebraeos per omnes gentes circumjicit, nec ullo con- 
sistere loco patitur. Quos tamen aedificandae caelesti Jerusalem 
elegit lapides vivos, eorum ne unus quidem peribit. Qui duas has 
similitudines inter se conciliare, et ad unam revocare conati sunt, 
luserunt operam: transit propheta subito a metaphora ad meta- 
phoram, quod saepius in Divinis Libris usuvenit. 

Croceus. Qui nutriebantur in croceis, amplexati sunt ster- 
cora. Thr. IV, 5. Falluntur opinione, qui conditos croco cibos 
intelligunt: nam et veritas hebraica, et LXX. habent super coc- 
co. Itaque, qui cibum sumebant recumbentes in purpura, nunc 
in sterquilinium abjecti sunt, in squaliore ac sordibus jacent. 

Crystallus. Eccli. XL1II, 22. pro glacie, quae poetice ibi e- 
leganter describitur. Pro glacie item et grandine ponitur Ps. 

CXLVII, 6. ubi Psaltes addit: ante faciem frigoris ejus quis 
sustinebit? prae ejus frigore quis consistet? 

Culter. Quando sederis ut comedas cum principe.,., sta- 
tue cultrum in gutture tuo. Prov. XXIII, 1. sq. Tempera ap- 
petitum, recide quod nimium est: ne panis mendacii (ibid. v. 
3.) cibus delicatus et fallax, te decipiat, ut deprehendaris, ut 
poenitendum aliquid cum ofTensa principis loquaris aut agas. 

Cum. Periit memoria eorum cum sonitu. Ps. IX. 7. He- 
braice sonus idest ceu sonus. Nihil dici ad rem accommodatius 
poterat: nam neque velocius quidquam praeterit sono; et ubi prae- 
teriit, nullum vestigium superest. 

Curro. Velociter currit sermo ejus. Ps. CXLVII, 4. DEI 
verbo parent momento omnia: fit continuo, quod et quomodo 
ille fieri jubet. 

Currus. Currus DEI decem millibus (hebr. viginti milli- 
bus; numerus certus pro incerto) multiplex, millia laetantium : 
Dominus in eis; in Sina in sancto. Hebraice Sina praepositio- 
ne vacat: Sina in sanctitate. Sensu literali Arca describitur, 
ex iEgypto in Palaestinam ascendens, stipantibus innumeris an- 
gelis: in horum medio ipse Dominus: mons Sina, in quo ille do- 
micilium deinde collocavit, mons sanctus est. Sensu allegorico, 
Christus in caelum ascendens, dum in nube effertur, angelorum 
exercitum comitem habet, et meliori Sinae ecclesiae suae trium- 
phanti ac militanti, sanctimoniam perennem impertit. 

Cursor. Vide vias tuas in convalle, in valle Ennom, ubi li- 
beros deo Moloch immolasti: scito , quid feceris, cursor levis 
explicans vias suas . Jer. II, 23. Cursoris nomine animantem 
designat libidinis aestro incitatam, sive capream, ex D. Hierony- 
mi sententia; sive camelum feminam, ut Chaldaeo placet: quae 
omnia concursat, ut cupiditatis explendae occasionem inveniat. 

Curvo. Ante pedes suos curvabit virtutem suam . Eccli. 
XXXVIII, 33. Pectus suum, corpus suum, ad terram usque de- 
mittet. 

> 

Custodio. Cognoverunt sic pauperes gregis, qui custodiunt 
mihi , quia verbum Domini est. Zach. XI, 11. Verbum hoc es- 
se Domini, cognovere pauperes, qui pars optima gregis mei sunt, 
et rectum custodiunt; justi nimirum, quorum semper numerus 
aliquis inter Hebraeos superfuit. Pronomen mihi pleonasmus est 
hebraicus, quem si ad consuetudinem latinam revocare libet, dic 

sane: qui mei amore, qui honoris mei gratia, jus et fas custo- 
diunt. 

2) Custodire obsidionem. De Nabuchodonosore ad urbem Ni- 
niven dicitur: Jscendit , qui dispergat coram te, qui custodiat 
obsidionem . Nah. II, 1. Appropinquat, qui omnem tuam vici- 
niam depopuletur, teque ipsam arcta obsidione premat. 

Custos. Vir avarus et iniquus aedificavit sicut tinea domum 
suam, et sicut custos pomorum aut uvarum fecit umbracu- 
lum. Job. XXVII, 18. Sicut latibulum tineae facillime tollitur, et 
autumnale tugurium brevi dejicitur: ita iujusti. opulentia nihil 
neque firmitatis habet, neque diuturnitatis. 

2) Custodes domus. In disertissima illa hypotyposi senectutis 
Eccle. XII, 1. sq. hoc etiam memoratur: commovebuntur cu- 
stodes domus, et brachia, quae corpus nostrum custodiunt: et 
nutabunt viri fortissimi, pedes, v. 3. 

3) Custos de nocte. Inclamant, et excubitorem suum Isaiam 
interrogant: Custos, quid de nocte ? Is. XXI, 11. Custos! quota 
est noctis hora? quota vigilia? Respondet custos: Venit mane, 
et nox: siquxritis, quaerite: convertimini, venite, ibid. v. 12. 
Appropinquat aurora: pars tamen superest noctis, si quid praedae 
capere desideratis, agite, properate: maturandus receptus est: 
venite, ne lux vos prodat hostibus. 

Cymbalum. V x terrae cymbalo alarum, quae est trans flu- 
mina JEthiopix. Is. XVIII, 1. Terram hanc alii fuisse Indiam 
opinantur, alii jEgyptqm: probabilius videtur, Aethiopiam desi- 
gnari. Cymbalum alarum dicitur, quod ejus alae, tum equestres, 
tum navales, tympanis et sistris perstreperent, inutili jactatione 
virium, neque contra DEI minas valitura. ■ 

Cynomya. Ita Ps, LXXVII, 45. et Ps. CIV, 31. perperam le- 
gunt quidam, a me rejecti in Voc. Ccenomyia, quod vide. , 

Cyrene. Captivus transferetur populus Syrix Cyrenen A- 
raos I, 5. Sed rursum liberatos, inquit Dominus, ascendere fe- 
ci.. , . . Syros de Cyrene. Amos IX, 7. Ne in errorem inducare, 
Lector, haec non est Cyrene illa Libyae celeberrima, unde nomen 
toti provinciae Cyrenaicae inditum; sed Cyrene in Medorum im- 
perio, quo Assyrius, occiso Rasino rege, Syros in captivitatem 
duxisse legitur IV. Reg. XVI, 9. 

Dan. Dixitque Rachel: Judicavit mihi Dominus, et exau- 
divit vocem meam, dans mihi filium, ex Bala nimirum famu- 
la: et idcirco appellavit nomen ejus Dan . Gen. XXX, 6. Ra- 
dix enim dun, unde Dan oritur, Hebraeis judicare significat. Ju- 
dicavit mihi y hebraismus est: favit mihi, mihi adfuit, ac veluti 
sententiam pro me tulit contra Liam sororem, ne ob suam foe- 
cunditatem contemnere porro sterilitatem meam possit. 

2) Dan et Bersabee. Termini bi erant regni Hebraici, Dan ad 
Aquilonem, Bersabee ad Austrum. Quoties igitur legimus, a Dan 
usque Bersabee, cogitandum est, per universas Hebraeorum tri- 
bus, per totam eorum ditionem. 

Datio. Ne te pudeat (nam id Eccli. XL1I, 1. usque ad v. 9. 
perpetuo intelligendum est) de verbo sociorum et viatorum , et 
de datione hxreditatis amicorum, ibid. v. 3. Non te pudeat, 
res et rationes sociorum aut peregrinorum procurare et admini - 
strare. Si haereditatis dividendae officium a te exposcatur, non 
te pudeat, inter amicos absque personarum respectu juste boc 
officio fungi. 

Datum. Gratia dati in conspectu omnis viventis. Eccli. 
VII. 37. Omnibus hominibus gratum est, si eis munera offeras. 

Datus, hujus datus; quarta declinatione. Stultus acriter im- 
properabit: et datus indisciplinati tabescere facit oculos. Ec- 
cli. XVlIl,t8. Stultus est, qui odiose exprobrat, si quid benefi- 
cii contulit: et munus invidi (ita est in fonte graeco) multas la- 
crymas elicit, erodit oculos fletu, prae animi dolore caliginem 
oculis offundi. 

David. In titulis complurium Psalmorum legitur: Psalmus 
David: Id in hebraico et graeco dativi casus est: imo et latinus 
noster interpres alicubi praescripsit, Psalmus ipsi David. Ve- 
rum hic dandi casus per bebraismum vim genitivi habet, idem- 
que est ac Psalmus Davidis, seu a Davide scriptus. 

2) Pro JESU Christo. Servient Domino DEO suo, et David 
regi suo , quem suscitabo eis. Jer. XXX, 9. Suscitabo super 
eas (oves meas) Pastorem unum, qui pascat eas, servum- me- 
um David: ipse pascet eas,... et servus meus David erit prin- 

ceps in medio eorum . Ezech. XXXIV, 23. sq. Idqiie reperitur 
Ezech. XXXVII ? 24. sq. Qua ratione haec, de Davide rege, tan- 
to ante mortuo, Jeremias et Ezechiel futura praenunciarent? De 
Messia igitur, Davidis nepote, dicta esse, nemo est qui non vi- 
deat. Quaeres, an Davidis nomine Messias in illis etiam Jeremiae 
oraculis significatus sit. Suscitabo David germen justum. Jer. 
XXIII, 5. Germinare faciam David germen justitiae. Jer. 
XXXIII, 15. Expeditum ad haec responsum edunt codices hebrai- 
ci, chaldaici, graeci,qui omnes utroque loco nomen David casu 
dativo habent, sicque a germine promisso illud manifestissime 
distinguunt. Ipsum tamen germen illud ambobus locis Messias 
est, quod chaldaica utrobique dilucidat, dum pollicetur Davidi 
seu domui David Messiam justitiae, id est, Christum justum. 

De. Redundat in apocalyptico illo: mensus est civitatem de 
arundine aurea. Apoc. XXI, 16. id est, arundine. 

2) Pro' ex, vel ab. Fide humilitatem meam de inimicis meis. 
Ps. IX, 14. Vide miseriam et abjectionem meam, ex inimicorum 
iniquitate natum. Vide, quousque ab inimicis depressus sim; vi- 
delicet usque ad praesens mortis discrimen, usque ad portas mor- 
tis, ut loquitur v. sq. 

3) Pro ob, propter. De saepius repetitum Eccli. XL11, 2. usque 
ad v. 9, pendet ex uno illo, Ne pro his omnibus confundaris 
v. 1 . Noli erubescere ob servatam DEI legem, ob religionis of- 
ficia, ob justitiam (ne forte nocentes absolvas) ob negotia socio- 
rum et peregrinorum fideliter gesta, ob divisam juste haeredita^ 
tem; et sic de ceteris. Cumque v. 6. sq. tantisper mutasset sty- 
lum, v. 8. redit ad particulam de. Ne erubesce propter repre- 
hensum a te fatuum, neque propter susceptum a te patrocinium 
seniorum, cum ab adolescentibus opprimuntur. 

Dealbo. Regnante Antiocho Epiphane ex numero legis peri- 
torum cruciabuntur nonnulli,^ conflentur, et eligantur, et de- 
albentur. Dan. XI, 35. Ut argentum dum igne conflatur, pur- 
gatur, et ad summum candorem fulgoremque perducitur. In eam- 
dem sententiam: Eligentur , et dealbabuntur, et quasi ignis 
(idest quasi igne) probabuntur multi. Dan. XII, 10. 

2) Nive dealbari. Ps.LVVlI, 15. Hebraismus: instar nivis can- 
didum fieri. De monte Selmon dicetur in loco. 

Decachordam. Ps. XCI, 4. et Ps. CXL11I, 9. Biblia latina 
emendatiora utroque loco id a Psalterio distinguunt interposito 

commate: quemadmodum et in hebraico fonte inserta conjunctio- 
ne, insuperque praepositione, inter se disjunguntur. Ps.-XGII, 
4. Est autem decachordum instrumentum musicum chordarum 
seu fidium decem; ut hexachordos sex fidium, et quatuor fidium 
sciodapsus, nomen vulgo nihil significans, viris autem eruditis 
notum ex Aristoxeno, Matrone Parodo, Theopompo Colophonio, 
Anaxila, Athenoeo, .dEliano, Suida, Photio, quorum ultimus etiam 
nominis originem profert, Myriobibli Cod. CXC docens e Ptolo- 
maei Hephaestionis lib. VI, Historiae Novae, ita dictum ab invento- 
re, Scindapso Eretrio, Poeciles tibicinae filio. 

Decalvo. Decalvare , et tondere super filios deliciarum 
tuarum: dilata calvitium tuum sicut aquila. Mich. I, 16. Moe- 
roris maximi signum. Pone crines, mater orba a carissimis libe- 
ris, qui voluptas tua summa erant; similis aquilae, paulo ante 
sublimi et speciosae, nunc defluentibus pennis omnibus contem- 
ptae et miserabili. 

Decapolis. Graecae formae nomen; non tamen ut alia hujus ge- 
neris, Neapolis, Constantinopolis, Philippopolis, etc. unam ur- 
bem significans; sed totam regionem, urbes decem complexam. 
Plinius Hist. Natur, lib. V, c. 18. Proficiscitur Christus interme- 
dios fines Decapoleos. Mare. VII, 31. 

Decem. Apprehendent (circumsistent, prensabunt) decerii 
homines ex omnibus linguis gentium, et apprehendent fim- 
briam viri Judaei, dicentes: Ibimus vobiscum: audivimus e- 
nim, quoniam DEUS vobiscum est . Zach. VIII, ult. Numerus 
certus pro incerto: decem pro multis. Pater vester circumvenit 
me, et mutavit mercedem meam decem vicibus ; idest saepius 
Gen. XXXI, 7. Postquam confregero baculum panis vestri, 
ita ut decem mulieres in uno clibano coquant panes, et red- 
dant eos ad pondus. Lev. XXVI, 26. Tanta erit fruguum ino- 
pia, ut clibanus unus mulieribus pinsentibus multis sufficiat, et 
panes trutina ponderare cogamini. 

Decies. En decies confunditis me. Job. XIX, 3. Saepius, iden- 
tidem, ignominia me afficitis. 

Decimatio. Et adhuc in ea (terra Hebraeorum) decimatio, 
et convertetur , et erit in ostensionem sicut terebinthus, et si- 
cut quercus, quae expandit ramos suos: semen sanctum erit 
id, quod steterit in ea. Is. VI, ult. Cum sic direpta fuerit ab ho- 
stibus, ut non nisi decima pars supersit (chaldaice, remanebit 

tinus ex decem) iterum spoliabitur, et spectaculo erit, ut arbor 
fluentibus ramis, nudis et aridis. Quod tamen in ea permanse- 
rit, genus sanctum erit; apostoli scilicet, ac discipuli Christi. * 

Decimos. Judas autem Machabaeus, qui decimas fuerat , 
secesserat in desertum locum. II.Mach.V,ult. Quaeritur hoc lo- 
co, cur decimus appelletur. Qui decimum fuisse Hebraeorum Po n- 
tificem Maximum illius ordinis rati sunt, in difficultates se non 
necessarias induerunt. Aliqui simplicissime, cum novem, in- 
quiunt, sociis eo secessit. Alii magistratum quemdam inter Assi- 
daeos suspicantur, q. d. Decemvir Assidaeorum. Exploratum ni- 
hil habetur. 

Decipio. De Propheta mendaci: Ego Dominus decepi pro- 
phetam illum: et extendam manum meam super illum, et de- 
lebo eum de medio populi mei Israel. Ez. XIV, 9. Permisi de- 
cipi, et decipere. Quomodo DEUS extenderet manum, et deleret 
decipientem, si id fecisset ipse? Permittentis vero illud est: Quis 
decipiet Jchab?.... Ego decipiam illum. Cui locutus est Do - 
Dinus: In quo? Et ille ait: Egrediar, et ero Spiritus mendax 
in ore omnium prophetarum ejus. Et dixit Domimis: Deci- 
pies , ct prxvalebis: egredere, et fac ita. III.Reg.XXIl,20.sqq. 
Penes spiritum malum est decipiendi voluntas. Ego Recipiam; 
et ipsum mendacium, Ero spiritus mendax. Penes DEUM est 
futura praevidere, Decipies ; et permittere, Egredere. 

Declino. Declinaverunt in te mala. Ps. XX, 12. Moliti sunt 
contra te machinationes pravas. 

2) Declinare victimas. Victimas declinastis in profundum, 
dicit Dominus ad sacerdotes Israelis: et ego eruditor omnium 
eorum. Os. V, 2. A me victimas ad deos alienos avertistis: cum 
tamen ego identidem per prophetas meos vos revocarem. 

3) Declinare judicium. Jeremias, capta urbe, inter lamenta se 
suosque Divinae bonitatis commemoratione hunc in modum sola- 
tur: Non enim humiliavit ex corde suo, et abjecit filios homi- 
num: depressit nos quidem, et abjecit, non tamen quasi malis 
nostris delectetur; neque eo animo, Ut contereret penitus sub 
pedibus suis omnes vinctos terrae, totam gentem nostram cap- 
tivam; multoque minus ideo, Ut declinaret judicium viri, quasi 
ultra modum velit quemquam dejicere, quasi lancem infra meri- 
tum deprimens evertere ullum hominem judicio velit in conspec- 
tu vultus ditissimi, in conspectu suo, coram se. Nam Ut per - 

verteret hominem in judicio suo. Dominus ignoravit: ut de 
homine severius decernat, quam par est: hoc facere ille non po- 
test. Thr. III, 33.sqq.Eos deinde graviter reprehendit, qui DEI 
providentiam inficiantur, quasi bona malaque nobis illius injussu 
eveniant. 

Decor, seu Decus. Zach. XI, 7. et 10. Id nomen est alteri 
e duabus prophetae virgis pastoralibus. Exponetur a me locus 
ille totus Voc. Virga. 

Defensio. Ad Eliam prophetam, cujus decora tum enarrat, 
conversa oratione, Siracides ait: Qui audis in Sina judicium, 
graece reprehensionem, et in Horeb judicia defensionis, ultio- 
nis, vindictae Divinae. Eccli. XLV1I1, 7. Horeb vel est ipse mons 
Sina alio nomine, vej certe illius pars. Ibi audiit irati Dei hanc 
contra sceleratos sententiam: Quicumque fugerit gladium Ha - 
zel, occidet eum Jehu ; et quicumque fugerit gladium Jehu, 
interficiet eum Elisxus. III. Reg. XIX, 17. 

Deficio. In deficiendo ex me spiritum meum. Ps. CXLI, 4. 
Dum spiritus meus deficit, dum praesentis mihi mortis periculum 
impendet. 

2) Defecerunt laudes David filii Jesse . Ps. LXXI, ult. No- 
stro more diceretur: Finis Psalmorum Davidis. Ex quo perspi- 
cuum fit, hunc Psalmum, qui nobis est hodie septuagesimus pri- 
mus, olim fuisse Davidicorum ultimum. At nunc profecto non 
est id carmen e Davidis postremum ordine: cum certissimum sit, 
Davidis auctoris esse Psalmos XCIV, CVIII, CIX, et alios, qui 
hodie septuagesimo primo posteriores leguntur. Quot vero, et 
quinam Psalmi ab rege Davide scripti sint*, quot et qui Asaphum, 
Moysen, Salomonem, filios Core, Ethanem, Aggaeum et Zacha- 
riam auctores habeant, in Oratione de Psalmorum Auctoribus, 
quam io Bibliis sacris Libro Psalmorum subjunxi, quanta maxi- 
ma potui diligentia, a me disceptatum est, et constitutum. 

Delatura. Siracides timere se dicit inter mala gravissima de- 
laturam civitatis , Eccli. XXVI, 6. Si nomen ejus deferatur, si 
accusetur, si tota eum civitas criminetur. Sic idem lugere nos 
mortuum jubet propter delaturam. Eccli. XXXVIII, 1 7. Ne cri- 
minationem incurramus, dicamurque odisse vivum, quem mor- 
tuum non fleverimus. 

Delictum. Qui jurant in delicto Samariae, et dicunt: Vi- 
vit Deus tuus Dan, et vivit via Bersabee. Amos VIII,ult.Dam- 

nantur,, qui jurabant per vitulos aureos, Samaritici seu Israeli- 
tici regni deos, in Bethei Dan et Bersabee erectos. * 

Deminoratio., Filia fatua, et repugnans disciplinae, in de- 
minoratione Jiet. Ecclii XXII, 3. Probro, ac damno erit; sibi, 
ac suis, . - 

Demolior. Chaldaei irruentes, caedentes, spoliantes, de qui- 
bus illo Capite Joel vaticinatur, per fenestras cadent , et non 
demolientur. Joel. II, 8. Etiam si praecipites e fenestris desi- 
lierint, incolumes abibunt. 

Demoratio. Qui suavis est in vini demor at ionibus, in suis 
munitionibus relinquit contumeliam. Prov. XII, 11. Qui sua- 
vem vitam agit in compotationibus et conviviis, ejus arces ac do- 
mus probro implentur. 

Denoto. , Qui gaudet iniquitate , denotabitur. Eccli. XIX, 
5. Qui jucundatur in malitia, denotabitur, ibid. v. 6. Ei nota 
turpitudinis inuretur. 

Denudo. Denudasti fundamentum ejus usque ad collum. 
Hab. 111, 13. Hebraismus. Destruxisti ad imum usque: ipsum fun- 
damentum evertisti. • ‘ • , 

Denuncio. Anima omnis vitalis denunciavit ante faciem 
ipsius (terrae): et in ipsam iterum reversio illorum. Eccli. XVI, 
ult. Anima uniuscujusque viventis, seu omne animal, in con- 
spectu totius terrae annunciat, declarat, demonstrat, quod su- 
periore versiculo dictum est, DEUM omnia bonis ac donis suis 
implevisse. Demum autem omnes hae animantes in terram rever- 
tuntur, unde producta sunt. 

Deprsedor. Oculus meus deprxdatus est animam meam. 
Thr. 111, 51. Longe ab Ascetarum sensu, de peccati illecebra 
per oculos subeunte, Jeremiae haec est sententia: adeo palam et 
copiose cives meos deflevi, ut vitae periculum adirem. 

Deprecatio. DEUS (idelibus suis famulis est deprecatio of- 
fensionis. Eccli. XXXtV, 20. Graece, custodia contra offensio- 
nem. Imploratus incommoda et offensiones avertit. 

Deprecor. In servis suis deprecabitur . Ps. CXXXIV, 14. Fa- 
cile DEUS a servis suis exorabitur, facile ab illis placabitur. 

. Derogo. Conqueritur DEUS: derogasti adversum me verba 
vestra* Esc. XXXV, 13. Detraxisti de honore meo verbis vestris, 
quae multiplicastis vociferantes. 

Descendo. In conspectu ejus cadent omnes , qui descendunt 

- in terram, bebraice, in pulverem. Ps. XXI, 30. Eum adorant 
mortales omnes. 

Descensio. Grando autem in descensione saltat, et humi- 
tate humiliabitur civitas. Is. XXXII) 19. Synagoga; saltum 
. grando descendet, arbores ejus laesura: et civitas, quae Messiae 
obsequium et obedientiam detrectavit, usque ad conditionem in- 
timam et humillimam deprimetur. * 

Desertum, Desertus. Laetabitur deserta terra et invia, etc. 
Is. XXXV, 1. Locus ille totus, solatio plenissimus, de pascente 
ecclesia gentium est, quam Christus collegit, et fecundavit. 

2) Desertum maris. Onus deserti maris . Is. XXI, 1. Vatici- 
nium de interitu Babylonis: quae nunc iustar maris est, confluen- 
tibus eo populis omnibus; futura paulo post locus desertus, cum 
eam Persae ac Medi everterint. Horum exercitus de deserto venit 
(ibid.) quod Chaldaeam inter et Mediam, ad Persiam situm est. 

3) Desertum populorum, adducam vos in desertum populo- 
rum, in locum, ubi non sunt populi: et judicabor vobiscum ibi 
facie ad faciem, solus cum solis disceptabo. Ezech. XX, 35. 

4) Deserta seculorum. Si beneficum et misericordem aliis te 
praebueris, aedificabuntur in te (idest per te) deserta seculorum . 
Is. LVI1I, 12. Quae a seculo deserta erant, tu aedificabis, ut cla- 
rius dicitur ls. LXI, 4. Contextum totum habes in Voc. Mdifi- 
ficator . 

Desiderabilis. Tollo a te, inquit ad Ezechielem DEUS, de- 
siderabile oculorum tuorum in plaga . Ezech. XXIV, 16. Ca- 
ram uxorem tuam morte repentina tollo. Et mortua est uxor 
mea vespere, ibid. v. 18. Sic tollam, ait rursum Dominus, quid- 
quid carum vobis est, desiderabile oculorum vestrorum , ibid. 
v. 21.. liberos, imperium, templum. 

Desiderium. Ne tradas me Domine a desiderio meo pec- 
catori. Ps. CXXX1X, 9. Hebraice est: Nec des desideria impii. 
Res eodem spectat: precatur nimirum David, ne DEUS evenire 
sinat, quod iniquissimus hostis cupiebat; neu se, contra desi- 
derium suum, illi tradat. 

Desolatorios. Quis erit fructus linguae dolosae? Sagit tx po- 
tentis DEI vindicis acutae, cum carbonibus desolatoriis, vehe- 

menter urentibus. Ps. CXIX, 4. In hebrafco leguntur carbones 
juniperorum seu genistrarum, quarum praesertim radicibus, si 
crementur, calor ingens ac diuturnus inest. 

Destruo. Destruxisti eum (populum tuum) ab emundatio- 
ne. Ps. LXXXVill, 45. Hebraice est, ut vertit D. Hieronymus: 
Quiescere fecisti munditiam ejus. Quod explicans Chaldaeus in- 
quit: Abstulisti sacerdotes, qui populum mundabant. 

Detendo. Sapientiae verba sunt: Radicavi in populo hono- 
rificato , et in parte DEI mei hxreditas illius (enallage per- 
sonae, pro hxreditas mea) et in plenitudine sanctorum deten- 
tio mea. Eccli. XXIV, 16. Domicilium meum est in parte haere- 
ditaria DEI (haereditas DEI est haereditas me*a; quidquid possi- 
det, et ego possideo), et in pleno coetu bominum sanctorum: qui 
ipsi suut honoratus ille populus, in quo radices egi. Haec, et to- 
tam illam Sapientiae Divinae prosopopcejam, accommodat Eccle- 
sia B. V. MARIAE, sedi Sapientiae. 

Detraho. Qui detrahit alicui rei praeceptae, qui aliquod DEI 
verbum sive praeceptum violat, ipse se in futurum obligat , 
poenae se obnoxium efficit. Prov. XIII, 13. 

Devoro. Etiam si locutus fuerit homo, devorabitur. Job. 
XXXVII, 20. Si commemorare Divinorum operum magnitudinem 
coeperit, ea ipsa oppressus obmutescet. Sic Psaltes de nautis et 
vectoribus, periculosissima tempestate obrutis: omnis sapien- 
tia eorum devorata est , consumpta, exhausta, absorpta est. Ps. 
CVI, 27. Nihil jam praesidii in arte erat: consilii omnis expertes 
nihil nisi naufragium expectabant. 

2) Devorare sanctos. Ruina est homini devorare sanctos, et 
post vota retractare. Prov. XX, 25. Damnosum est devorare 

N sanctos, sive sancta; idest praecipitanter et absque praemedita- 
tione vovere aliquid in honorem superum, illudque postea re- 
tractare, et Divis jam sanctum surripere. Sanctos devorant (ait 
in hunc locum interpretum quidam, haud sane in tempore festi- 
vus) qui in Litaniis omnium SS. recitandis properant, Divorum- 
que uomina transiliunt ac mutilant. 

3) Devorans. Increpabo pro vobis devorantem , et non cor- 
rumpet fructum terrx vestrx. Mal. 111 , 11. Prohibebo locu- 
stam, aliaque insecta, ne segetes vestras devorent. 

. Deos. Exaudivit me DEUS justitix mex . Ps. IV, 2. He- 
braismus: DEUS meus justus. 

2) Dei, genitivo casu. Nominibus additum magnitudinem signi- 
ficat, et sensum auget. Hethaji ad Abrahamum: Princeps Dei 
es apud nos . Gen. XXI11, C. id est, magnus. Cedros Dei. Ps. 

- LXXIX, 11. ingentes, sublimes, Grandis numerus, quasi exer- 
citus Dei. I. Par. XII, 22. instar numerosi exercitus. Sicut so- 
por Domini pro somno arctissimo. I. Reg. XXVI, 12. 

3) DEUS pro augelo, qui DEI nomine apparebat. Ita in Lege 

Veteri persaepe legitur. In hunc sensum Jacobus fratrem Esau 
appellat; Fidi faciem tuam, quasi viderim vultum Dei. Gen. 
XXXIII, 10. Blandieutis vox est, omnino par illi, qua Davidem 
deliniunt mulier Thecuitis, et Miphiboseth, quorum illa: sicut 
enim angehis DEI, sic est dominus meus rex. II. Reg. XIV, ' 
17.; iste vero: domine mi rex t sicut angelus DEI es. II. Reg. 
XIX, 27. ' '' 

4) Deus pro homine vicario, principe, judice. Offeret eum 
(servum suum) dominus diis. Ex. XXI, 6., id est, principibus, 
judicibus. Dominus domus applicabitur ad deos. Ex. XXII, 
8. ad praesides, ad judices adducetur. Eodemque sensu: ad deos 
utriusque caussa perveniet, ibid. v. 9. Diis non detrahes, et 
et principi populi tui non maledices, ibid. v. 28. DEUS deo- , 
rum Dominus. Ps. XL1X. 1. Rex regum, Judex judicum. Huc 
revocari potest, quod ad Moysen DEUS de Aarone dixit: Ipse 
loquetur pro te ad populum ; et erit os tuum: tu autem ei % is 
ei in his qnx ad DEU M pertinent . Hebraice, et tu eris ei pro 
DEO. Ex. IV, 16. 

5) Dii fortes terrae. Principes populorum congregati sunt 
cum DEO Abraham: quoniam dii fortes terree vehementer 
elevati sunt. Ps. XLVI, ult. Hebraice, quoniam dii, scuta terrae, 
vehementer elevatus est. Viri praecipui ex hebraici populi tribu- 
bus, patriarchae, prophetae, judices et reges probi, cum DEO 
conjunctissimi, summam gloriam consecuti sunt, humani qui- 
dam dii, gentis suae clypei, ac veluti dii praestites. Hebraicum 
elevatus est exponi commode potest per enallagen numeri pro 
elevati sunt: verbum enim singularis numeri cum nominativo 
plurali, ut Graecis est frequentissimum, ita Hebraeis minime inu- 
sitatum. Doctissimus Genebrardus per nominativum pluralem di- 
gnitatis ita explicat: DEUS Pater, Filius, et Spiritus Sanctus, 
DEUS fortissimus super omnem terram, valde elevatus est. Minus 
respondet, quod Sacius, Arnobium secutus, hoc loco affert, de 
falsis diis agi; ideo principes populorum a vero Abrahae DEO vo- 
catos esse, ut retunderetur superbia daemonum, auctoritatem di- 
vinam toto terrarum orbe sibi arrogantium. Nam ut ingeniosa 

sint cetera, qua ratione scuta terrae vocati sunt, cum omnia vul- 
neribus et stragibus impleant? 

6) Deus hujus seculi. Superbus Lucifer, qui ab ipso Domino 
princeps hujus mundi est nuncupatus, Joann. XII, 31. XIV, 30. 
et XVI, 11. Deus hujus seculi excaecavit mentes infidelium. 
II. Cor. IV, 4. 

7) Dii pro uno tantum, sed falso deo. Populus ad Aaronem: 
Sarge, fac nobis deos, qui nos praecedant Ex. XXX11, 1. Et 
fuso vitulo: Hi sunt dii tui Israel, ibid. v. 4. Deum venerantur 
ad modum Aegyptiorum, Apim aut Serapim bovis specie adoran- 
tium. Plurali autem numero, dignitatis caussa, appellant Elohim. 
Id honoris DEO vero per omnes Scripturarum ejus pagjnas ha- 

. betur, ut plurali numero Elohim eiAdondi nuncupetur. Sic py- 
thonissa in Endor, conspecta Samuelis umbra, exclamat, videre 
se personam veneratione dignissimam, majus aliquid et augu- 
stius homine. Deos (hebr. Elohim) vidi ascendentes de terra. 
I. Reg. XXVIlj, 13. Quod intelligens Saul, numero siugulari in- 
terrogat: Qualis est forma ejus? Quae ait: Vir senex ascen - 
dit. ibid. v. 14. 

. -■ ■ ” s . 

Deuteronomium. Graecum vocabulum: secunda lex, repeti- 
tio legis, altera legis promulgatio. Sic liber quintus Moysis in- 
scribitur, qui ultimus est Pentateuchi. 

Dextera. Dexteram tuam sic notam fac, et eruditos coi de 
in sapientia. Ps. LXXXIX, 12. Fons bebraicus huic versui ad- 
dit verbum praecedens dinumerare, et hujus est sententiae: Doce 
nos, ut sic numeremus dies nostros: et adducemus in cor sapien- 
tiam. Utrumque consociabis, si dixeris: Doce nos, ut brevitatem 
vitae nostrae intelligamus, scientes, eam in manu tua esse, et in 
momenta a te abrumpi posse: fac, ut per salubrem hunc timo- 
rem cor nostrum ad sapientiam erudiatur, 

2) Dextera iniquitatis. Dextera eorum, dextera iniquitatis. 
Ps. CXLlll, 8. et 1 1. Hebraice, dextera mendacii, videlicet prop- 
ter perjurium: elevata enim manu jurabant. 

3) Dextera orientis. Ad dexteram orientis calamitates meat 
illico surrexerunt. Job. XXX, 12. Ad dexteram hebraico more 
est ad latus, proxime. Pro oriente hebraicum vocabulum legi- 
tur, quod in toto Bibliorum canone praeterea non reperitur, et 
Masora Hebraeorum teste, florem juventutis seu liberos florentes 
significat. Prolis ergo interitum deplorans Jobus, ad latus, in- 

quit, florentis meae sobolis, in ipso ejus ortu repentina calamitas 
est coorta; tnm nimirum, cum domus turbine eversa liberos ejus 
omnes oppressit. Job. I, 19. 

1) Ad dexteram educere. DEOS eduxit ad dexteram Moysen 
brachio majestatis suae. Is. LXIII, 12. Amicissime dictum. Ma- 
num ejus arripuit, et ex iEgypto eduxit. 

Diabolo*. Vocem graecam esse, ne Gothicis quidem seculis 
doctiores latuit: sed ejus originem nimis crasse commenti, ho- 
mines totius Graeciae ignari, diaboli nomen a dia et bolos accer- 
sierunt, quia de homine duos morsellos seu bolos faciat, unum 
de corpore , et unum de anima (dia enim esse latinum duo o- 
pinabanfc&r) et utrumque crudeliter devoret. Scimus autem, a 
. diaballo , criminor, nuncupatum diabolum , qdod latine est cri- 
minator, calumniator; unde nomen Diabolo juveni in Plautina 
comoedia. Graece de utriusque sexus hominibus dicitur. Sic Pau- 
lus, ubi nos legimus anus . . . ; non criminatrices, graece scrip- 
sit, non diabolos. Tit. II, 3. Antonomastice boc nomine appel- 
latur accusator frairum nostrorum, Apoc. XII, 10; qui est 
diabolus, et satanas. Apoc. XX, 2. Diabolus, quia criminatur; 
satan, quia adversatur. 

- 2) Maledicere diabolum. Dum maledicit impius diabolum, 
maledicit ipse animam suam. Eccli. XXI, 30. Non displicet 
quidam sensus, qui vulgo sententiae huic subjicitur: quia simili 
malitia laborat ipse, quia satanae per peccatum est similis. Prae-, 
fero tamen cum doctissimo et magni judicii interprete Joanne 
Baptista Hamelio expositionem hanc: Qui execratur calumniato- 
rem, execratur se: quandoquidem id faciens ipse fit calumnia- 
tor, et execrando execrationi se subjicit. 

3) Diabolus ante pedes DEI. Ante faciem ejus, ex JEgyptoa- 
scendentis, et populo suo terram sanctam pandentis, ibit mors: 
et egredietur diabolus ante pedes ejus. Hab. III, 5. Poetice, 
ut est illud canticum stylo maxime excelso scriptum, introdu- 
cuntur Mors et Diabolus, ceu Justitiae Divio» ministri, ad hoc 
praemissi, ut supplicium de Chanaoaeis sumant. In bebraico est 
Pestis et Pruna; optime quidem: nam pestis nomine genus mor- 
tis ostenditur, quo catervatim rapti sunt Chananaei: hosti autem 
stygio concessa esse indicatur facultas nocendi, et prunae instar 
quaeque obvia consumendi. Allegorice, Mors et Orcus, a Christo 
victi, ejus triumphum ornant. 

1) Diabolus in Israel. 1. Mach. 1, 38. Gravis offensio, ingens 
detrimentum in Israelitico populo. 

, Dico. Dico ego opera mea regi . Ps. XLIV, 2. Hebraica et 
graeca ostendunt, verbum hoc non a dicando, sed a dicendo de- 
rivandum esse. •; 

2) Pro statuere. Dixit injustus ut delinquat in semetipso . 
Ps. XXXV, 2. Decrevit apud se inique agere. Dixit ut disper- 
deret eos. Ps. CV, 23. DEUS omnes delere constituit. 

3) Pro jubere. DEUS qui dixit de tenebris lucem splende- 
scere. II Cor. IV, 6. 

4) Tu dicis; tu dixisti. Affirmatio est apud Hebraeos, q. d. ita 
est, ut dicis. Interrogavit eum praeses, dicens: Tu es rex Ju- 
daeorum f Dicit illi JESUS: Tu dicis. Matth. XXVII, 11. 

Didrachma, sive Didrachmum. Duplex drachma. Magister 
vester non solvit didrachma f Matth. XVII, 2 3. Cum Hebraeorum 
drachma graecis sive atticis altero tanto major fuerit, quaeres; 
utro sensu, hebraico, an graeco, didrachmum hoc loco accipien- 
dum sit. Verum ipse sacer historicus dubitationi occurrit, cum 
Christi ad Petrum verba mox adjicit: piscem, qui primus ascen- 
derit, tolle: et aperto ore ejus , invenies staterem: illum su- 
mens, da eis pro me, et te. ibid. v. ult. Stater autem, seu si- 
clus, erat tetradrachmum atticum, non hebraicum. Tetradrach- 
mum hoc atticum, sive didrachmum hebraicum, pro Christo si- 
mul et Petro pendendum, efficiebat victoriatos nostrates, quos vul- 
gus bazios vocat, octo seu crucigeros 32, ut apparebit ex iis, 
quae mox de Drachma dicam. Tantum addo, LXX Interpretes 
Siclum passim interpretari Didrachmum, nimirum hebraicum, 
ut vere observatum est a Cornelio in Exod. XXX, 13. 

Didymus. Thomas, qui dicitur Didymus. Joann. XI, 16. 
quod et Joann. XX, 24, et XXI, 2. repetitur. Ne putes, binomi- 
nem fuisse, qualis erat Matthaeus, qui et Levi: idem significant 
graece Didymus, et Thomas syriace ac hebraice, videlicet Gemi- 
num: seu Thomas eodem partu cum fratre aut sorore fuit editus, 
seu id nomen re ac vero sensu caruit, ut apud Romanos in Len- 
tulis, Varis, Spuriis, atque etiam Germinis. Sic Tabitha etiam 
Dorcas dicta est. Act.lX,36. et 39 sq. Quorum nominum utrum- 
que damam significat, illud lingua syriaca, istud graeca. 

Dies. Juravi patribus vestris, daturum me eis terramfluen- 
tem lacte et meile, sicut est dies haec; idest ut hodie res se ha- 

bent, ut res praesens demonstrat. Jer. XI, 5. Utitur Jeremias ea- 
dem loquendi forma et alibi, eamque affectatur familiaris Jere- 
raiae propheta Baruch. Et nunc Domine DEUS Israel , qui.. . 
fecisti tibi nomen sicut est dies iste. Bar. 11, 11. Qui, tot edi- 
tis potentiae tua; argumentis, et indiciis admirandis, tantam tibi 
4 gloriam apud omnes gentes comparasti, quantam hodie videmus. 
Eduxit patres nostros de terra Mgypti, dare (pollicitus, datu- 
rum s e) nobis terram fluentem lac et mei, sicut hodierna die: 
Bar. 1, 20., quod et opere impletum videmus. 

2) Dies caeli. Davidi de Salomone filio DEUS promittit: Ponam 
.... thronum ejus sicut dies cxli. Ps. LXXXV1II, 30. Declara- 
tur hebraismus hic verbis perspicuis II. Reg. VII, 13., ubi eadem 
promissio sic refertur: Stabiliam thronum regni ejus usque in 
sempiternum. Aaroni quoque, et ejus posteris, sacerdotium ad- 
dicitur sicut dies ca 2 Zi.Eccli.XLV, 19., perpetuum scilicet; quam- 
diu in caelo dies orietur, et quamdiu ipsum caelum erit. 

3) Die quotidie. Benedictus Dominus die quotidie. Ps.LXVII, 
20. Hebraice, die die, idest singulis diebu9, quotidie. 

4) Duo dies, dies tertia. Fivificabit me post duos diqs: in die 
tertia suscitabit nos. Os. VI, 3. Post brevem iram et poenam ce- 
leriter parcet. Simile illi Servatoris Christi dicto: Ejicio daemo- 
nia, et sanitates perficio hodie et cras , et tertia die consum- 
mor. Luc. XIII, 32. Exiguum superest vitae spatium. 

5) Post dies et annum. Is. XXXII, 10. Post multum temporis. 

6) A diebus in dies. Ex.XllI; 10., id est, quotannis. ■ 

7) Dies decreti. l.Mach.X, 34. Distingue decretos dies a solem- 
li ibus, qui ibidem nominantur. Solemnes dies ii sunt, quos ipsa 
Lex definit; decreti, quos ultro Synagoga elegit. Sic festos dies 
sibi sponte indixit populus DEI ob victum Holofernem,ob insidias 
Amani depulsas, ob Encaenia Machabaica. Judith XVI, ult. Esth. 
IX, 17. sqq, I. Mach. IV, 59. Immunitatem rex Demetrius con- 
cedit Hebraeis in singula sabbata, neomenias seu dies novae lunae, 
dies decretos, et solemnes, imo et in triduum ante et post hos 
solemnes dies, quo liberior illis religionis suae cultus sit, satisque 
temporis suppetat adituris Hierosolymarii, ac redituris: ibi enim 
solemnes illi dies agendi erant. Ne quis cogere viros religiosos pos»- 
set, ut cum pietatis dispendio caussam dicerent, totius utrinque 
tridui libertas data est.- 

8) Dies magnus. Quo DEUS illustre aliquid et insigue patratu-. 

i 

rus erat, is dies magnus a Divinis Scriptoribus appellatus est: 
sive ea res male erat cessura, ut Joel. 11,11. Jer. XXX, 7. Apoc. 
VI, 17' sive bene, ut Os. 1, ult., de quo loco distinctius in Voc. 
Magnus. 

9) Dies regis. Populus jam fermentatus, ut propheta loquitur, 
idest jam corruptus, suoque regi ad adorandos vitulos invitanti 
sese addicens, exclamat: Dies regis nostris! Os. VII, 5. Nostro» 
rum temporum more dicerent:Vivat Jeroboamus! obediatur im- 
periis regiis! novis numinibus sacrificetur! Cum populo una cae- 
perunt principes furere a vino: proceres velut ebrii ad idem ru- 
unt. Pergit itaque rex, et ad sacrificandum infami deo extendit 
manum suam cum illusoribus, praesenti blandientibus, apud 
se inanitatem rei irridentibus, ibid. 

10) Dies hominis. Diem hominis non desideravi: tu scis . 
Jer. XVII, 16. Solent haec verba ita exponi, non desiderari a se 
plausum, prosperitatem humanam, vitam diuturnam. Sed cum 
fons bebraicus habeat diem calamitosum, bon felicitatis, sed 
miseri® proprius dies hic est. Quod etiam cum loci serie prae- 
clare cohaeret. Domine, inquit, tu scis, non desiderare me even- 
tum illarum calamitatum, quas Hebraeorum reipublicae tuo jussu 
minatus sum. 

11) Dies agnitionis. Non habebunt spem, nec in die agnitio- 
nis, die extremi judicii, allocutionem, idest consolationem. Sap. 

in, is. ' 

. 12) Non dies, neque nox. Erit dies una, quae nota est Do- 
mino, non dies, neque nox: et in tempore vesperi erit lux. 
Zach. XIV, 7. Dies aeternitatis: tum dierum noctiumque vicissi- 
tudo cessabit: tum vespera parem cum meridie lucem habebit. 
Antequam dies hic magnus oriatur, aquae (ibid. v. 8.) grati® et 
scienti® caelestis per omnes orbis partes diffundentur, et fiet (v. 
9.) unum ovile sub uno pastore, unum regnum sub uno domino, 
quod propheta deinceps sub hebraicorum nominum allegoria pro- 
sequitur. ' 

13) Dies qui formantur. Imperfectum meum viderunt oculi 
tui, et in libro tuo omnes scribentur . dies formabuntur , et ne- 
mo in eis. Ps.CXXXVill, 16. Tu me ante intuebaris, quam per- 
fectus in maternis visceribus essem: in immenso scienti® tu® ®- 
tern® volumine consignati sunt dies omnes, quibus singuli ho* 

mines ante ortum formantur: ne unus quidem eorum dierum in 
libro hoc tuo desideratur. ' ' 

Differo. Tu vero repulisti et despexisti: distulisti Chri- 
stum tuum. Ps. LXXXVIII, 39. Verus sensus literalis in Mes- 
siam orbis liberatorem non cadit, quasi ejus adventura Divinus 
Pater, interposita longiore mora, in seros annos prorogarit. Dif- 
ferre bic non est procrastinare, extrahere, reservare; sed, ut 
ex graeco fonte patet, unde Psalterium Vulgatae conversum est, 
abjicere; quidem cum ira: est enim in hebraico,in illum excan- 
duisti: atque ita Hieronymus vertit; id autem deJESU Messia dici 
aut cogitari pie non potest. De tempore captivitatis loquitur. 
Psaltes; Post tam illustria promissa, repellis nunc populum tu- 
um, ac tamquam non tuum contemnis: ejus regem, a te unctum, 
iratus abjicis, et procul amandas. Eodem omnino modo res se 
habet Ps. LXXV1I, 21, ubi verbum idem bebraicum legitur. Eo 
tamen loco, cum de XL annorum profectione psalmus agat, vo- 
cabulum distulit etiam de interjecta mora intelligi apte pote- 
rit: iratus populo DEUS ingressum in terram sanctam proro- 
gavit. ’ ' ' • / 

Dilato. In tribulatione dilatasti mihi . Ps.IV, sive cor, tri- 
stitiae angustiis arctatum et contractum, sive ipsas viarum et 
rerum angustias. 

2) Dilatare os. Poetice. Dilata os tuum , et implebo illud. 
Ps. LXXX, 11. Opta, pete: quantumcumque desideres, impe- 
trabis. 

. 3) Dilatare animam. Vir superbus et insatiabilis comparatur 
a propheta homini bibenti vinum: quod initio quidem exhilarat, 
at quomodo vinum potantem decipit „ sic erit vir superbus , et 
non decorabitur , sed instar ebrii aliis ludibrio erit. Additur si- 
militudo altera, qua par esse dicitur sepulcro et morti, quae sa- 
tiari nequeunt: dilatavit quasi infernus animam suam: et ip- 
se quasi mors , et non adimpletur , Dilatare animam, est cupi- 
ditatem extendere, adeo ut omnes gentes , omnes populos , si 
modo fieret copia, sibi unus subjiceret. Hab. II, 5. 

Dilectus. Inter tonitrua ac tempestates, inter fulminum fra- 
gores, tota nemora disjicentium, appellatur DEUS dilectus quem- 
admodum filius unicornium . Ps. XXVill, 6. Terribilem haec 
DEUM efficiunt impiis: justis vero sibique fidelibus amabilis ap- 
paret baec ipsa potentia et majestas: ut pullus rhinocerotis, aut 

monocerotis, cum jam obvios cornu petit, ejusque nascentis vim 
in arbores experitur, hoc ipso aspectu intuentium animos re- 
creat. Hodierna hebraica pro nostro dilectus habent Sirjon, quod 
nomen est montis. Sed olim aliter fuisse lectum, ostendit aucto- 
ritas LXX Interpretum, qui nobiscum faciunt. 

2) Dilectus ex dilecto. Cant. V, 9. Hebraismus: caris omnibus 
carior. 

3) Rex virtutum dilecti dilecti. Rex DEUS exercituum dile- 
ctissimi populi sui, allegorice, dilectissimi Filii. Dominus da - 
bit verbum evangelizantibus, virtute multa. Rex virtutum di- 
lecti dilecti ; et speciei domus dividere spolia . Ps. LXVII, 12. 
sq. Dominus et Rex hic noster dabit eloquentiam et vim annun- 
ciandi potentissime suam legem: idemque dabit, spoliis plurimis 
ecclesiam suam pulcre et magnifice exornare posse. 1 

Diligo. Dilexi, quoniam exaudiet Dominus vocem oratio- 
nis meae. Ps. GXIV, 1. Dilexi DEUM tam bonum, qui preces 
meas audiit. Futurum pro praeterito. 

Diluculum. Ubique DEI oculis sum expositus, ubique in il- 
lius manu sum, si sumpsero pennas diluculo, et habitavero in 
extremis maris . Ps. CXXXVIII, 9. Si vel volare celeriter pos- 
sem, et alarum ope ab ortu in occasum commeare, atque in ma- 
ris remotissimi littore vel insula me absconderem. 

2) Consurgens diluculo. Mittere Dominus prophetas suos dici- 
tur consurgens diluculo . Jer. XXV, 4. et XXXV, 15, in tempo- 
re, mature, instar hominis solliciti ac vigilantis. 

3) Novi diluculo. Non defecerunt miserationes ejus. Novi 
diluculo, multa est fides tua. Thri III, 22. sq. Novi pro novae , 
nimirum miserationes: quae quia bebraice vocabula masculini ge- 
neris exprimuntur, in eo defixus animo interpres epitheton ma- 
sculinum subjunxit. Miserationes ejus non deficiunt: quotidie, et 
celeriter, cum prima luce, . novae nobis exoriuntur: tanta DEI fi- 
des ost. 

Diluvium. In diluvio aquarum multarum, ad eum non 
approximabunt. Ps. XXXI, 6. Etiamsi inundent calamitates ho- 
minem DEI amicum, non tamen ei nocebunt. * , 

2) Diluvium inhabitans. Dominus diluvium inhabitare fa- 
cit: et sedebit Dominus rex in aeternum . Dominus virtutem 
populo suo dabit: Dominus benedicet populo suo in pace. Ps. 
XXV11I, 9. sq. Nostra cum bebraicis ita conjunge, quemadmo- 

dum et in Psalterio meo posui: Apparet sempiterna DEI maje- 
stas io diluvio, quod impios terrens et puniens in terram effun- 
dit: at populo suo fideli fortitudinem concedet, eique in pace be- 
nedicet. 

3) Diluvium praeteriens. Bonus Dominus . ... et sciens spe - 
rantes in se: et in diluvio prxtereunte , consummationem fa- 
ciet loci ejus. Nah. I, 7. sq. Inter varias de hoc loco opiniones 
veri similior est de Divino auxilio adversus Sennacberibum, qui 
infuso in Judaem exercitu inundaturus omnia erat. Ejusdem As- 
syrii regis irruptionem Isaias quoque sub imagine fluminis inun- 
dantis praemonstrat, \HI, 7. sq. En ut inter se in unius rei ef- 
figie exprimenda conveniunt disertissimi duo prophetarum om- 
nium, Isaias majorum, Nahum minorum eloquentissimus! Sola- 
tium accedit ab addito vocabulo prxtereunte. Breve, inquit, hoc 
diluvium esse jubebit is, qui spem suorum novit et respicit: fi- 
niet ille spe citius hoc periculum, et una nocte vobis ita succur- 
ret, ut nullus aerumnae locus supersit. 

Dimetior. Victor ipse DEUS locutus est in sancto suo, idest 
in sanctuario suo, dicens: Exultabo, et dividam Sichimam , 
et convallem tabernaculorum dimetiar. Ps. CV11, 8. In eam- 
dem sententiam haec scripta leguntur Ps. LIX, 8. Militaria sunt 
dividere ac dimetiri: imperator enim victori exercitui hostilem 
agrum dividebat, et possidendam suam cuique partem dimetie- 
batur. Ita DEUS, ipse pro Davide suo pugnaturus, possessionem, 
ei promittit Sichimae (idest totius Samaritidis) et vallis Succoth, 
vel potius Syccoth (latine tabernaculorum, ubi Jacob olim taber- 
nacula collocaverat) aliarumque provinciarum, quae deinceps e- 
numerantur. 

Dimidium. Corona domus Joab, et Dimidium requietionis 
Sarai, I. Par. 11,54., non sunt appellativa, sed propria nomi- 
na, duorum e quatuor Salmae filiis, ut ex LXX patet. 

Dlminutio. Laboravit dives in congregatione substant ix, 
et in requie sua replebitur bonis suis. Laboravit pauper in 
diminutione victus , et in fine inops fit. Eccli. XXXI, 3. sq. 
Qui nunc dives est, olim laboravit, ut opes colligeret: ad extre- 
mum vero honeste partis fruitur quietus, et absque avaritia ge- 
nio tranquille indulget. At pauper iste, qui sordido ditescendi 
studio genium defraudat, et ne victum quidem corpori praebere 
audet, demum a paupertate ad egestatem et iQopiarn dovolvetur. 

Dimitto^ Qui dimittit aquam, caput est jurgiorum: et an- 
l equam patiatur contumeliam , judicium deserit. Prov. XVII, 
14. Sicut (quae particula per Hebraismum omittitur) qui aqu$ K 
viam elabendi aperit, sed eam retinere deinde et coercere arbi- 
tratu suo non potest: ita qui coepit jurgia, ea finire ac tollere non 
eadem facilitate potest. Ille sapit, qui potius initio judicium de- 
serit, seu lite abstinet, antequam res ad contentionem et con- 
tumelias adducatur. 

Dioryx. Sapientia de se ait: Ego quasi fluvii dioryx. Eccli. 
XXIV, 41. Inepte, qui nomen hoc proprium fluvii putavere, cum 
nullus eo nomine usquam reperiatur. Appellativum graecum est: 
fossa a fluvio*, Sapientia a DEO Patre. . 

Diplois. Graecum, vestis duplex. Ita Ps. CVIII, 29. verterunt 
LXX. ad magnitudinem probri significantius exprimendam. In 
hebraico simpliciter est pallium. Diplois justitiae legitur Bar. V, 
v 2. et cum mitra honoris Aterni (idest DEI) conjungitur: ut vi- 
deas, accipi in utramque partem. 

Directas. Neque enim , quod habendum erat , directo sensu 
distribuit: similiter et quod non erat habendum. Eccli. XX, 
19. Alia bona habenda sunt, seu retinenda, ad usus necessa- 
rios; alia non habenda, sed restituenda, si male parta; vel egen- 
tibus largienda, si sint superflua. Prodigus neutra distribuit dt- 
recto sensu, prudenter, sana et recta ratione; sed omnia in pa- 
rasitos et adulatores profundit. 

2) Viae directae, idest pjrosperae. Eccli. XLI, 3. 

3) Viae viis directae DEUS «uis transeuntibus convertit aquas 
maris rubri et Jordanis in siccitatem, et siccata est terra: et 
vix illius viis illorum directx sunt. Eccli. XXXIX; 29. DEI ju- 
dicia semper bonis favent, consentiunt, et placent. A peccato - 

> ribus offensiones et ruina in ira ejus. ibid. . • 

4) Planctus in directum. Tonde capillum tuum, et projice: 
et sume in directum planctum. Jer. VII, 29. Hebraice, super.^ 
excelsa, super eminentia. Plauge ut longe audiaris, ut vox tua 
etiam in vicinis collibus et montibus percipiatur. . 

Dirigo. Qui loquitur iniqua, non direxit in conspectu ocu- 
i lorum meorum. Ps. C, 7. Oculis meis non placuit. Hebraica vox 
significat firmari, stabiliri. Proinde collige: Mendacem et frau- 
* dulentum in conspectu meo perseverare non sum passus. 

^ 2) Directus est cum angelo. Jacobi patriarchae elogium Os.XIJ, ' 

3. in luctatione fuit superior. Contextum lotum repraesentabo ad 
Voc. Invalesco . 

3) Viae viis directae. Explanatum est modo in Voc. Directus. 

Dirumpo. Tu dirupisti fontes et torrentes . Ps. LXX1II, 15. 
Tu erumpere jussisti rivum ac torrentem, Moyse petram in Ra- 
pbidim et Cades percutiente. Dicuntur propter copiam fluvii, 
propter celeritatem torrentes. 

Discerno. Dum discernit cxlestis reges super eam, nive 
dealbabuntur in Selmon. Ps. LXV1I, 15. Dum Rex caelestis po- 
pulo suo et terrae sanctae reges destinat ac praeficit, Hebraei eo- 
rumque sancta ecclesia nivis instar splendebunt, haud secus ac 
mons Selmon. De monte hoc dicetur a me suo loco. 

Disciplina. Messias attritus est propter scelera nostra: di - 
sciplina pacis nostrx super eum . Is. LUI, 5. Castigatus est, 
ut nos omni felicitate potiremur. 

Discoctas. Vox DEI ad Ezechielem: Pinguissimum pecus 
assume: compone quoque strues ossium (majorum, relictis in- 
tra carnes minoribus) sub ea (olla). Efferbuit coctio ejus, et 
discocta sunt (hebraice, fac effervescere bullitus ejus, et impe- 
gerunt) ossa illius in medio ejus. Ez. XXIV, 5. Coque tamdiu, 
donec in ferventibus et bullientibus aquis minima etiam ossa 
flammarum vi a carnibus resolvantur, ac discocta omnia ferente 
aestu impingant, et inter se concurrant. 

Discubitus. De discubitu in panibus. Eccli. XLI, 24. intel- 
lige ex v. 21. erubescite. Graeca rem dilucidant, quae vetant fi- 
gere cubitum in mensa. Pudeat vos inverecundo gestu accum- 
bere, oblitos honoris, qui convivis debetur. 

Dispergo. Ascendit qui dispergat (qui vastet, depopuletur 
omnia, inquit Hieronymus) coram te, qui custodiat obsidio - 
nem: contemplare viam, conforta lumbos, robora virtutem 
valde . Quia reddidit Dominus superbiam Jacob, sicut su- 
perbiam Israel: quia vastatores dissipaverunt eos, et propa- 
gines eorum corruperunt. Nah. II, 1. sq. Ascendet vastator 
Nabucbodonosor, qui te tuamque Niniven, o Sennacberib, obsi- 
dione concludat. Circumspice omnem evadendi rationem et viam, 
robur omne collige: nihil agis; puniet DEUS injurias superbe a 
te illatas tum duabus tribubus (quas Jacob appellat,) tum captio 
vis decem Israeliticis: quas tui dissiparunt, et exscindere co- 
nati sunt, 

iMspono. Jucundus homo , qui miseretur et commodat , fa- 
cile disponet sermones suos , parata habebit responsa, quae red- 
dat in judicio humano, atque Divino: quia in aeternum ab ac- 
cusatoribus non commovebitur , sed in memoria aeterna erit 
justus, et ab auditione mala damnationis non timebit . Ps.CVI, 
5. sqq. Qui judicii nomine sapientiam et prudentiam intellexe- 
runt, hoc sensu, misericordem omnia prudenter moderari, ne 
desit nimirum, quo alios juvare deinceps possit: hi, inquam, ve- 
re dixerunt, sed falso interpretati sunt*, quod sexcenties accide- 
re videmus iis, qui latina sola respicientes, eorum ambiguitate 
, falluntur: quoniam linguis primaevis destituti, sensum apparen- 
tem et humanum a vero Divinoque discernere nequeunt. Hebrai- 
cum mischpdt in praesenti loco ambiguitatem omnem tollit, quip- 
pe quod sapientiam aut prudentiam non indicat, sed proprio et 
clarissimo sensu de judicis cognitione accipiendum est. 

Dissipo* Dissipati sunt , nec compuncti . Hebraice, nec ta- 
cuerunt; idest more hebraicp, non quieverunt, non desierunt. 
Ps. XXXIV, 16. Varias ad me perdendum vias inierunt, nec poe- 
nitentia ducti destiterunt. . 

Dissolvo. Frequens est iu Sacra Pagina dissolvi , pro imbe- 
cillem, infirmum fieri; elanguescere, debilitari. Dissolutae sunt , 
manus ejus, Isbosethi, occiso Abnere. II. Reg. IV, 1. Enerva- 
tus est, robur amisit, fractus est. Sion, non dissolvantur ma- 
nus tuae. Soph. III, 16. Noli diffidere, noli animo consternari. 
Eodemque sensu de corde et genibus. Dissolverunt cor populi, 
Jos. XIV* 8. Cor tabescens, et dissolutio geniculorum, et de - 
fectio in cunctis renibus . Nah. II, 10. Manus debiles, et ge- 
nua dissoluta. Eccli. XXV, 32. 

Distinguo* Hebraei irritaverunt eum, DEUM, ad aquas con- 
tradictionis : et vexatus est Moyses propter eos, quia exacer- 
baverunt spiritum ejus: et distinxit (hebraice. temere locutus 
est, effutiit, inconsiderate locutus est) in labiis suis . Ps. CV, 
32. sq. Moyses eo loco, ubi DEO et ipsi populus contradixit, ve- 
xatus est, seu in maximum et ipse damnum incurrit: nam, exacer- 
bato per suorum contumaciam animo, in verba illa prorupit, 
quibus offensus Dominus etiam ipsi aditum in terram promissam 
interclusit. Alloqui petram jussus (loquimini ad petram, Num. 
XX, 8.) discessit ab hoc imperio, neque petram, sed populum in- 
considerate affatus, dixit: Audite rebelles, etc. ibidem v. 10. In- 

terpretes, qui verbum distinuit ad DEUM traxere, negantem 
Moysi introitum iu terram sanctam; viderint, quo pacto veritati 
hebraicae satisfaciant: an enim temere DEUS et inconsiderate lo- 
cutus esi? 

Dives. Pater Divinus Filio suo JESU Christo, salutis humanae 
caussa mortuo, dabit impios pro sepultura, et divitem pro 
morte sua. Is. L1I1, 9. Eleganter D. Hieronymus impios inter- 
pretatur populos gentium; divitem hebraicam gentem, legis et 
regni possessione antiquissima opulentam. Utrosque Christo pro 
morte et sepultura sua Pater donavit, et possidendos dedit. Si- 
gnificanter hebraice: dabit impios sepulcrum ejus, et divitem 
pro morte ejus. In Christi sepulcro impietas sepelietur, et, qui 
' fuerant impii, jam gratia opulenti resurgent: quo nullus esse po- 
test e Christi morte fructus gloriosior, nulla vindicta DEO Ho- 
mine dignior. 

Divido. Tpse (infernus, idest tumulus) inter fratres dividet 
Os. XIII, ult. Fratres a fratribus avellit, homines omnes dividit 
et abripit mors. Totum hunc locum vide in Voc. Morsus. 

2) Divisi ab ira. Contaminaverunt testamentum ejus: divisi 
sunt ab ira vultus ejus: et appropinquavit cor illius. Ps.LlV, 
2 1 . sq. Mira hic interpretum dissensio propter loci obscuritatem, 
et graecorum voluminum ab hebraicis, atque hebraicorum inter 
se discrepantiam. Ad duos tamen sensus revocare partes Om- 
nes licet. Qui testamentum sive legem DEI peccatis contamina- 
runt, jmumque pactum ac fidem datam violarunt, ab ira vultus 
Divini 'dispersi ac dissipati sunt: cor enim Dei appropinquavit, ut 
eos visitet, supplicioque addicat. Fraudulenti homines longe ab 
ira disjunxerunt vultum suum, et os butyro lenius offerentes, ap- 
propinquare cor suum finxerunt, ac amicitiae specie fel recondi- 
tum obtexerunt. Cum quo prorsus consentiunt, qua> sequuntur: 
Molliti sunt sermones ejus super oleum, et ipsi sunt jacula. 
ibid. 

Divinatio. Pro oraculo. Divinatio in labiis regis, injudi~ 
cio non errabit os ejus. Prov. XVI, 10. Rex quae loquitur, ora- 
cula sunt: sciens et volens non errat in judicio; certe in errorem 
non inducit quemquam eorum, qui bona fide principi obtempe- 
rant. Aliter si judicet aut imperet, non jam regnum est, sed ty- 
rannis. 4 ' > ' 

: 

Divisio. Transire inter divisiones (partes divisas) vituli. Jer. 

XXXIV, 18. sq. Ritus ineuntium foedus, etiam apud gentes pro- 
fanas, ut inter victimae dissectae partes transirent. 

Do. Pro justo datur impius, et pro rectis iniquus . Prov. 
XXI, 18. Deditur pro illis velati piaculum, ut LXX. habent; sive 
ut victima succedanea. SicAman pro Mardochaeo, pro Daniele ac- 
cusatores, Saulis filii pro innocente populo in mortem dati sunt- 
Esth. VII, 10. Dam VI, 24\ et XIV, 41. IL Reg. XXI, 1. sqq. 

2) Dare in misericordias. Dedit eos DEUS in misericordias in 
conspectu omnium, qui ceperant eos. Ps. CV, 46. Erga He- 
braeos captivos dominorum misericordiam excitavit. 

3) Dare querelam, dare tristitiam. In bonis non des quere- 
lam, et inomni dato nondestristiam verbi mali. Eccli. XVIII, 
15, Si quid aliis largiare, noli querulus ac tristis id facere: noli 
verbis asperis gratiam tui doni corrumpere. Cor pravum dabit 
tristitiam, et homo peritus resistet illi. Eccli. XXXVI, 22. Ver- 
sutus aliis tristitiam parit: sed homo peritus effugiet. 

• . 4) Dare potestatem DEO. II. Mach. XIII, 14. Omnia DEO com- 
mittere, certaminis exitum* ei relinquere. Hanc Judas Machabaei 
voluntatem declarat militaris tessera DEI Victoria : qua muni- 
tus ab eo exercitus in aulam regiam v. sq. irrumpit, in eam 
scilicet aream, in qua regis tentorium statutum erat. 

5) Quomodo dabo te? Ad Ephraim, seu regnum Israelis, dicit 
Dominus: Quomodo dabo (tractabo) te Ephraim? an protegam 
te Israel? Non protegam, sed quomodo dabo te? qualem esse 
jubebo fortunam tuam? sicut Adama, ponam te ut Seboitn : 
quae urbes cum Sodoma funditus eversae sunt- Os. XI, 8. Statim 
autem, veluti severitatis poenitentia subeunte, misericordiam et 
salutem promittit. 

' 6) Dabit eo9, idest sinet, permittet, patietur consistere. Prop- 
ter hoc dabit eos usque ad tempus , in quo partur iens pariet: 
et reliquix fratrum ejus convertentur ad filios Israel. Mich. 
V, 3. Propter hoc (ut nasci Messias,dux et princeps virorum I- 
sraelitarum, Belhlehemi possit, quemadmodum superiore versu 
promiserat), propter hoc permittet DEUS Hebraeos, etsi tam in- 
gratos et indignos,, consistere post captivitatem Babylonicam in 
terra promissa tamdiu, donec parturiens pariat mater illa, quae 
ad id usque temporis fuit sterilis, nimirum Gentilitas. De hac 
enim Paulus Gal. IV, 27. interpretatur illud prophetae evangeli- 
ci: Lauda sterilis, qux non pat'is... quoniam multi filii de- 

11 

sertas, magis quam ejus (Synagogae) qux habet utrum. Is. L1V, 
i . Sic et Anna cecinerat: Donec sterilis peperit plurimos: et 
Synagoga, quas multos habebat filios , infirmata est , sterilis 
evasit. I.Reg. 11, 5. Tum reliquiae fratrum Messiae ad veram ec- 
clesiam filiorum Israel convertentur, cum Christi discipuli elec- 
tos ex Judaeorum populo ad magistri sui religionem adducent. 
Suos bos pascet JESUS in sublimitate nominis Domini , ipse 
vero magnificabitur usque ad terminos terras , ut ibidem Mi- 
chaeas pergit v. A. Et erit iste pax , v. 5. Christus Pax nostra. 

7) Gratia dati. Vide in Voc. Datum . 

Itoctor. Joel. 11, 23. Doctor Justitiae appellatur Messias in ma- 
gnifico illo vaticinio de ejus adventu et beneficiis. 

Doctrina. Filius sapiens , doctrina patris. Prov. XIII, t. 
Filius sapiens est viva imago doctrinae et institutionis paternae. 

Doleo. Fiderunt te, et doluerunt montes: gurges aquarum 
transiit, llab. III, 10. Poetice, ut omnia in illa hypotyposi DEI 
populum suum ex ASgypto educentis. Tantis perculsi miraculis 
expaverunt hostiles reges. Jordanis gurges transiit, stante flu- 
minis parte superiore. 

2) Dolentium arma (Eccli. IX, 20) exposui in Voc. Communio . 

Dolo. Dolavi in prophetis , occidi eos in verbis oris mei: et 
judicia tua quasi lux egredientur. Os. VI, 5. Durissimum po- 
pulum, ceu lapides et ligna, per prophetas meos polire studui, 
ut ad aequum adducerem. At vos eos occidistis: ut adeo idem es- 
set eos mittere, ac in certam mortem propter verba mea subeun- 
dam conjicere. Verum poena, tuo judicio illis infligenda, o DEUS, 
omnibus illucescet. 

Dolus. De impiorum felicitate ita canit Psaltes, DEUM allo- 
quens: Propter dolos (Hieronymus, in lubrico) posuisti eis; de- 
jecisti eos, dum allevarentur. Ps. LXXII, 18.. Divitiae et pro- 
speritas sunt via : lubrica et dolosa, facile in lapsum trahens. Prop- 
ter banc viam, juxta dolosos hos calles posuisti eos; ibi suam il- 
lis semitam designasti. Dum a te extolluntur, cadunt in lubrico, 
et ad inferos dejiciuntur. 

Doma. Vox graeca, quae an totam domum, an solum tectum 
significet, grammatici certant. In Vulgata constanter pro tecto 
ponitur. In obsidione arcis Jerosolymitanae proponitur a Davide 
praemium militi, qui tetigisset domatum fistulas (II. Reg.V,8), 
idest qui eo evasisset, ut hostilium tectorum canales attingere 

manu posset. Dum Esdra hortante festum tabernaculorum instau- 
rantia concinnant e frondibus, ubiubi locum apertum inveniunt* 
in domate suo , in atriis, in plateis. II. Esdr. VIII, 16. Melius 
est sedere in angulo domatis (LXX. perspicue, hypxthri; sub 
dio: melius est habitare in angulo tecti exposito et incommodo,) 
quam cum muliere litigiosa, et in domo communi . Prov.XXI, 
9., et totidem verbis Prov. XXV, 24. Chaldaei comburent eam 
(Jerosolymam) et domos, in quarum domatibus sacrificabant 
Baal. Jer. XXXII, 29. Omnes domus, in quarum domatibus 
(tectis planis et subdialibus, qualia in Palaestina, et calidioribus 
etiam Europae regionibus) sacrificaverunt omni militix cxli, 
stellis, quarum inde liber aspectus. Jer. XIX, 13. 

Dominatrix. Dic regi, et dominatrici, reginae: Humilia - 
mini, sedete: quoniam descendit de capite vestro corona glo - 
rix vestrx. Jer. XIII, 18. Non tamen placet regis uxor, sed ma- 
ter. Mittam te, et matrem tuam qux genuit te, in terram 
alienam... ibique moriemini. Jer. XXII ,26. 

Dominor. Cum genitivo, hellenismus est. Homo iniquus et 
violentus omnium inimicorum suorum dominabitur. Ps. IX, 
26. Sperat, se omnibus inimicis prostratis dominaturum. Do- 
minabuntur eorum justi in matutino, dominabuntur impiis in 
luce futurae vitae: et auxilium eorum , potentia iniquorum, ve* 
terascet in inferno a gloria eorum, amissagloriainteribit.PS. 
XLV11I, 15. Pactum, quod irritum fecerunt, et ego domina - 
tus sum eorum, dicit Dominus. Jer. XXXI, 32. Et ego ad sup- 
plicium eos rapui; vel: cum tamen ego legitimus eorum domi- 
nus essem. Si mei non fuerint dominati, tunc immaculatus 
ero. Ps. XVIII, 14. Si mihi non fuerint dominati hi naevi, si non 
serviam peccatis his occultis et alienis; de quibus locutus fue- 
rat. Pio pontifici licuerit verbis his nepotismum, quem vocant, 
seu nimium in cognatos favorem configere: nobis, qui literalem 
et verum Psalmi sensum inquirimus, non licet esse tam inge- 
niosis. 

Dominas. In exitio Pentapoleos Dominus pluit super So • 
domam et Gomorrham sulphur et ignem a Domino de cxlo. 
Geo. XIX, 24. Dominus a Domino, Filius a Patre, inquiunt cum 
Augustino mulli. Sed hi mysterium quaerunt, non literae sensum. 
Linguae hebraicae consuetudo fert, ut saepe pronominis loco sub- 
stantivum ponatur: ita hoc loco Dominus a Domino pluit di- 

citur pro Dominus a se de caelo pluit, seu dejecit sulphur et 
ignem. Scientissimus omnis bebraismi Hieronymus lumen affert 
huic loco ab alio simili Zach.lIJ, 2., ubi dixit Dominus adsa- 
tan : Increpet Dominus in te satan: et increpet Dominus in 
te, qui elegit Jerusalem , idest:Ego te increpabo: ego, qui elegi 
Jerusalem, te reprimam. Sic de Abrahamo DEUS inquit: Scio 
enim, quod prxcepturus sit filiis suis, et domui sux post se , 
ut custodiant viam Domini, et faciant judicium et justitiam: 
ut adducat Dominus propter Jbraham omnia, qux locutus 
est ad eum, Gen.XVIIl, 19, pro viam meam; et adducam ego, 
efficiam, impleam promissa. Aaronem et Mariam Dominus hunc 
in modum alloquitur: Si quis fuerit inter vos propheta Domi- 
ni, (propheta meus,) in visione apparebo ei. Num. XI 1, 6. Moy- 
ses autem palam, et non per xnigmata et figuras Dominum. 
(me) videt, ibid. v. 8. 

Domus. De Moabitis dicitur: Jscendit domus , et Dibott 
ad excelsa in planctum. Is. XV, 2. Ascendit domus regia, in- 
quit B. Hieronymus, totaque urbs Dibon, ut fanum et lucum dei 
sui Cbamos plangore opplerent. 

2) Domus vulgi. Domum quoque regis, et domum vulgi suc- 
cenderunt Chaldxi igni, et murum Jerusalem subverterunt. 
Jer. XXXIX, 8. Adrichomius in Theatro Terrae Sanctae, in De- 
script. Hierosol. §.45, Domum Vulgi Fuisse ait illam, ubi convi- 
via publica, ludos, ambulationes, jaculationes celebrabantur. 
Haec ejus opinio primarios aliquot, interpretes abripuit, ut bunc 
Jeremiae locum de commuui aliquo totius civitatis domicilio in- 
telligendum putarent. Sed id minime satisfacit: cum totam ur- 
bem fore bustum a DEO toties tam explicate praedictum sit. At- 
qui totius urbis incendium in universa illa Jeremiae narratione 
non ostendes, nisi domum vulgi pro omnibus civium aedibus ac- 
cipias, posito singulari numero pro plurali; ut in illis, Miles in 
urbe furit, Barbarus habebit has segetes. LXX explanate: do- 
mos populi. Imo ipsa Vulgata Jer. capite ultimo, ubi narratio ca- 
pitis XXXI X. repetitur, distincte ait: incendit domum Domini, 
et domum regis, et omnes domos Jerusalem. Jer. L1I, 13. 

Dormio. Saepe de morte dicitur. Dormiens silerem. Job. 111, 
1 3 . Lazarus amicus noster dormit . Joann . XI , 11 . Dixerat au- 
tem JESUS de morte ejus. ibid. v. 13. De dormientibus, ut 
non contristemini, sicut et ceteri, qui spem non habent. 1. 

Thess. IV, 12. id est, de mortuis. Ex fratribus amplius quingen- 
tis, Christum redivivum intuitis, multi manent usque adhuc , 
superstites sunt, quidam autem dormierunt, e vita migrarunt. 
1. Cor. XV, 6. Ideo (propter indignam Corporis Dominici com- 
munionem) inter vos multi infirmi et imbecilles, et dormiunt 
multi. I. Cor. XI, 30. Ne detorque haec ad languorem teporem- 
que animi, et mortem gratiae: animo enim non mulli, sed om- 
nes erant mortui, quicumque indigne accesserant: sed proprie 
ac vere morbis, imbecillitate corporis, ac morte puniti erant. 

2) Dormire et soporari. Ego dormioi, et soporatus sum, et 
exurrexi: quia Dominus suscepit me. Ps. 111, 6. DEO confi- 
sus, inquit David, iuter ingruentes undique hostes, securo tamen 
animo somnum cepi, et arctum quidem: nulloque mihi damno il- 
lato exsurrexi, quia Dominus patrocinium mei susceperat. Allego- 
rice, Christus obdormivit in cruce, altissimoetaeterno sopore op- 
pressus in tumulo visus est, die tertio exsurrexit. 

Dormito. Ab increpatione tua DEUS Jacob dormitave- 
runt qui ascenderunt equos. Ps. LXXV, 7. Carmen hoc in As- 
syrios scriptum est: ut ipse titulus docet. Illi ergo, qui nulla re 
magis, quam equitatu freti, Hebraeos aspernabantur, reprehen- 
dente et puniente Domino, subito mortis sopore correpti sunt. 
Elegantissime bebraica: Consopitus est et currus, et equus. 

Dorsum. Inimicos meos dedisti mihi dorsum. Ps. XVII, 4 1 , 
D. Hieronymus vertit: inimicorum meorum dedisti mihi dorsum; 
dum videlicet eos in fugam compulisti. Pones eos dorsum. Ps. 
XX, 13. In fugam eos vertes. 

Drachma. Praetereo auctores illos, qui per monetam hispa- 
nicain, italicam, gallicam, drachmae pretium explicant: argenti 
germanici rationem colligo ex Cornelio a Lapide, in Exod. XXX, 
13., ac Dissert. de Mensuris acPonder. Ilebr., quae est ad calcem 
Pentateuchi, §. 1; Drexelio, Josephi c. III; ac Tirino, in Prole- 
gom. de Antiq. Ponderib. ac Monet. §. de Drachma et Siclo, item- 
que in Matth. XVII, 23. Stater sive siclus drachmis atticis qua- 
tuor, hebraicis duabus constabat: bebraicae enim bis tanto vale- 
bant, quam graecae illae. Cum ergo tetradrachmum atticum, si- 
ve siclus aut stater, cum florenobrabantico aequetur, id est, cum 
victoriatis (vulgo baziis) nostris octo, seu 32 crucigeris: relin- 
quitur, ut drachmam atticam victoriatis duobus, seu 8 crucige- 
ris; hebraicam, victoriatis 4, seu crucigeris 16 aestimemus. 

Braco. Laudate Dominum de terra , dracones , et omnes 
abyssi . Ps. CXLV1II, 7. Laudate Dominum, tu o terra cum ani- 
mantibus tuis, vosque o maria cum vestris. Nominat speciatim 
propter magnitudinis praestantiam dracones marinos seu cetos. 
Hebraicum tanninim Vulgata ipsa Gen. 1,2 1. interpretatur cete. 

2) Draconum frater. Job de se: Frater fui draconum , et so- 
cius struthionum. Job. XXX, 29. Ut non tam pro solitudine, 
quam pro plangore, sibilo, ejulatu, stridore accipiam, suadet 
contextus: praecedit enim: consurgens in turba clamabam. 
v. 28 et sequitur: versa est in lucium cithara mea, et orga- 
num meum in vocem flentium, v. ult. Sed clarissime hebrais- 
mi hujus naturam ostendit Michaeae locus, I, 8. Plangam, et u - 
lulabo : .... faciam planctum velut draconum, et luctum 
quasi struthionum. 

3) Draco ad illudendum. De mari loquens vates regius, illic, 
inquit, praeter naves et pisces alios, draco iste hebraice levia- 
than, quem formasti ad illudendum ei. Ps. CII Y, 26. Putes, ei 
referri ad mare, cui cetus immanis illudit et insultat. Sed ob- 
stant LXX., apud quos pronomen ei aperte cum ceto, non cum 
mari, consentit. Formavit ergo cetum omnipotens rerum auctor, 
recreandi hominis ergo, qui tantam belluam tantillus vincit. Ve- 
re mirabilis DEUS (libet enim verbis uti doctissimi Theophili 
Raynaudi, Operum Vol. XVII, in Prato Spirit. historia 44, quae 
est de capta praegrandi balaena), Vere mirabilis DEUS, sicut in, 
caelo ac terra, ita et in abyssis, formans tantam molem ad 
illudendum ei! 

4) Capita draconum, et draconis. Tu confirmasti in virtute 
tua mare: contribulasti Capita draconum in aquis. Tu con- 
fregisti capita draconis : dedisti exim escam populis jEthio- 
pum. Ps. LXXUL, 13. sq. Tua potentia, DEUS, solidavit He- 
braeis transeuntibus mare rubrum: /Egyptiorum nobis imminen- 
tium capita tu contrivisti. Tu valide comminuisti cspita Levia- 
thanis (ita est hebraice) proceres nimirum Pharaonis, ut aperte 
loquuntur Chaldaica. Eorum cadavera, in AEthiopum littus eje- 
cta, pabulum feris et volucribus dedisti. Populus hebraice non 
de solo homine dicitur. Formicae populus infirmus. Prov. XXX, 
25. Alii populos accipiunt proprio, escam tralatitio sensu: Ery- 
thraei maris accolae spoliis ejectojrum saturati sunt: vel, populi 

hi, iEgyptiorum hostes, ob eorum interitum laetitia triumphantes, 
inermem et a defensoribus nudam iEgyptum diripuerunt. 

Ductilis. Tubas corneas a ductilibus vates regius distinguit 
Ps. XCV11, 5. Ex argento (Num. X, 2.) malleis attenuato in tu- 
bae formam ducebantur. 

Doma. Onus Duma . Is. XXI, 11. Vaticinium de gravi malo 
(hoc enim onus appellare prophetae solent) praemonens Dumam, 
idest Idumaeam-, ut ex addito Seir liquet. 

Duo. De Messia, qui ibi dicitur Vir Oriens: Dominabitur sil- 
per solio suo , et erit sacerdos super solio suo , et consilium 
pacis erit inter illos duos. Zach. VI, 13. Respexit interpres, 
non ad latinum solium , quod poscebat inter illa duo : sed ad 
hebraicum vocabulum, quod geueris est masculini, ut nobis thro- 
nus. Messias in throno regio dominabitur Rex regum, et in thro- 
no pontificio Sacerdos summus: atque ita consensio inter duos 
illos thronos erit. Vel etiam, consensus erit inter illos duos, Re- 
gem et Sacerdotem, intelligendo non personam geminam, sed 
dignitatem. In Christi persona Regnum et Sacerdotium perfe- 
ctissime conspirabit, quae saepe antehac magnis contentionibus 
ac dissidiis collisa erant. 

2) Duae k iniquitates. Corripientur propter duas iniquitates 
suas. Os. X, 10. Quod aversi a DEO vero; quod ad falsos con- 
versi. Id ipsum exprobravit Jeremias allegorice: Duo enim mala 
fecit populus meus: me derelinquerunt fontem aqux vivx , et 
foderunt sibi cisternas, cisternas dissipatas , qux continere 
non valent aquas. Jer. II, 13. 

3) Duo occurrentia. Duo sunt, qux occurrerunt tibi: quis 
contristabitur super te? vastitas, et contritio, et fames , et 
gladius. Is. LI, 19. Qua ratione, dicet aliquis, duo nominat, 
cum postea enumeret quatuor? Duo paria cogita, quorum prius 
ad urbem, alterum ad cives pertinet. 

Duplex. Jerusalem suscepit de manu Domini duplicia pro 
omnibus peccatis suis. Is XL, 2. Quidam poenas interpretan- 
tur severissimas, et duplo plus amaritiei habentes quam in pec- 
cato voluptatis inerat; alii beneficia, peccatis duplo majora. 

2) Pro valde magno. Duplicia reddam tibi, idest praemium 
laboris uberrimum. Zach. IX, 12. Reddam primum duplices 
iniquitates et peccata eorum. Jer. XVI, 18. Supplicio acerbis- 
simo afficiam. Duplici contritione, gravissime, contere eos. 

Jer. XVII* 18. Pro confusione vestra duplici, magna, multi- 
plici, et rubore, o servi DEI, qui gentes ad eum adorandum per- 
movistis, hae ipsae gentes laudabunt partem suam, felicitatem 
suam sibi gratulabuntur: propter hoc in terra sua duplicia 
possidebunt, bona amplissima. Is. LXI, 7. 

Duplico. Percute manu ad manum, complode manus prae 
dolore, o Ezecbiel: et duplicetur gladius, ac triplicetur gla- 
dius interfectorum. Ez. XXI, 14. Gladius stragem ingentem 
edet. Interfectorum non activum est, sed passivum; eorum, qui 
occiduntur. Ingeniose Hieronymus ad triplicem Chaldaei adven- 
tum haec refert. 

2) Duplicare sermonem auditur. Eccli. XL1I, 1. Audita ab se 

arcana patefacere aliis. 

* * 

i ■ - 

E 

i 

Ebeninus. Inter mercimonia Tyri nominat Ezecbiel XXVII,' 
15. dentes eburneos, et ebeninos. Dentes elephantum, et frusta 
nigri ligni pretiosi. 

Ebrietas. Utinam non essem vir habens spiritum, et men- 
dacium potius loquerer : stillabo tibi in vinum, et in ebrieta- 
tem: et erit, super quem stillatur, populus iste. Mich. II, 11. 
Mallem quidem haec a me nesciri, vel falso praedici: sed sentio 
DEI spiritum, urgentem me, et dicentem tibi: Gravissimas DEO 
poeuas dabis; tu, tu, sceleste popule, is es, cui haec destinantur. 

Ebrius. Vide Absumo. 

Ebullio. Ipse enim ebullire fecit de Perside eos, qui pugna- 
verunt contra nos, et sanctam civitatem. II. Mach. J, 12. Ipse, 
rex hostium, ajunt aliqui; sed parum attendunt, quid sequatur. 
Xam cum in Perside esset dux ipse, et cum ipso immensus 
exercitus, cecidit in templo Nanex. v. 13. Ilaec ut cohaereant, 
ipse intelligendus est DEUS, qui hostes urbis sanctae Antiochum 
cum suis, fecit per mortem violentam et subitam de Perside eji- 
ci; fecit eos evomi seu expelli ceu purgamenta (ea enim est vis 
graeci vocabuli) ex hoc orbe terrarum et vita. Graece est in Per- 
siam: quod re non differt. DEUS eos e patria sua ejecit io Per- 
siam, quo cum accurrisset spe praedae Antiochus, exitium inve- 
nit. Est autem hic non Antiochus Epiphanes, multoque mirius 

Antiochus Magnus; sed Antiochus Sedetes, qui et Soter appella- 
tus est: uti dicam in Nanea. 

Ecclesia. Graecum. In Veteri Novoque Instrumento non uti- 
que semper templum aut homines in templo collectos indicat; 
sed generatim etiam conventum hominum ubiubi congregato- 
rum. Caleb, dum testificatur in ecclesia, accepit hxr edita» 
lem. I. Macb. II, 56. Consederat autem tum populus fixis ten- 
toriis in deserto Pharan. Num. XIII, 1. Is tamen conventus 
saepissime intelligitur eorum, qui ad obsecrandum DEUM, le- 
gemve audiendam coierant. Bethuliae, obsidente Iloloferne, fa» 
ctus est fletus et ululatus magnus in ecclesia. Judith VII, 18. 
Legitur etiam de scelestis: Odivi ecclesiam malignantium, et 
cum impiis non sedebo. Ps. XXV, 5. In legitima ecclesia, in 
legitimo conventu, Ephesiorum Dianam adorantium, Act. XIX, 
39., dimisit Ecclesiam eorumdem. v.sq. Antouomastice univer- 
sum eorum coetum significat, qui religioni verae addicti Populum 
DEI efficiunt. Super hanc petram aedificabo ecclesiam meam . 
Matth. XVI, 18. , 

2) In ecclesiam transilire. Artifices et opifices, civitati quidem 
necessarii, tamen non inhabitabunt, nec inambulabunt, et in 
ecclesiam non transilient. Eccli. XXXV111, 37. Nullam reipu- 
blicae partem attingent, sed domi suae se continebunt, sorte sua 
contenti. Non sedebunt (v. 38.) inter judices, non inter doctos 
suam symbolam conferent: sed (v. 39.) opera temporaria coofi- 
, cient, hoc unum optantes, ut in sua quisque arte conspicuus sit, 
et secundum status sui rationem DEO serviat. 

Ecclesiastes, Ecclesiasticus. Graea. Ambo Concionatorem 
significant. Ecclesiastes, hebraice Coheleth, inscribitur Salo- 
monis libellus, qui Capitibus XII, rerum extra Divinas omnium 
vanitatem demonstrat. Ecclesiasticus, nequaquam Salomonis, 
sed Siracidis seu Jesu filii Sirach (Eccli. prolog. et LI, 1.) opus 
est, et LI. Capitibus virtutis omnigenae documenta complexus, 
idcirco Pandretos a Graecis dictus, lidern Ecclesiastici et Sa- 
pientiae libros ita distinguunt, ut hunc appellent Sophian Solo - 
montos. Sapientiam Salomonis; illum Sophian Sirach, Sapien- 
tiam Siracb, i<J est, Siracidae. Latini diligentiores, cum verba ex 
Ecclesiaste et Ecclesiastico afferunt, illum per Eccl. aut Eccle. 
hunc per Eccli. significant. 

Eden. Hebraicum voluptas. Cain habitavit ad orientalem 

plagam Eden, idest paradisi, seu horti voluptatis. Gen. IV, 16. 

Edoni. Hebraice ruber. Dixerat ad Jacobum fratrem Esau fa- 
melicus: Da mihi de coctione hac lentis rufa , quia oppido 
lassus sum . Quam ob caussam vocatum est nomen ejus E- 
dom. Gen. XXV, 30.; quia nimirum hoc pretio vendidit primo- 
genita. ibid. v. 33. Unde regio, quam posteritas Esau incoluit, 
Edom, sive Idumaea est nuncupata. 

2) Allegorice, pro Judaea. Is. LXIII, 1. Consule Voc. Bosra . 

Educo. Messias in veritate educet judicium. Is. XL1I, 3. 
Vere seu juste judicabit. 

Effugo. Sicut exanime simulacrum, quod neque cibo, neque 
odoribus fruitur: sic qui effugatur a Domino, portans mer- 
cedes iniquitatis. Eccli. XXX, 20., quem insectatur Dominus, 
quem prohibet et arcet ab usu inique partorum: justum injusti- 
tiae praemium. 

Effundo. Effundi in me animam meam. Ps. XLI, 5. Do- 
lori ac desiderio meo tota mente indulsi. At Is. LV11I, 10. ef- 
fundere esurienti animam, est aperire illi viscera misericordiae, 
et benigne succurrere. 

2) Effundere despectionem super priucipes, Job.XII, 21. Ef- 
fundi contemptionem super principes, Ps.CVI, 40.; idest excitari 
vel permitti a DEO contemptum et ignominiam ingentem prin- 
cipum. 

Egenus. Beatus, qui intelligit super egenum, et pauperem. 
Ps. XL, 2. Gravior est apud Latinos egestas paupertate: paupe- 
rem enim dicimus, cui sola necessaria suppetunt: egenum, cui 
ne ista quidem; paupertas non habet superflua: egestas iis caret, 
quibus vix, aut ne vix quidem carere possumus. Beatus, qui non 
expectat,dum rogetur; sed ultro ipse intelligit, et excogitat ra- 
tiones, quibus occurrat necessitati non egentium tantum, sed eo- 
rum etiam, qui non omnino egentquidem, pauperes tamen sunt, 
et in egestatem prolabi facile possunt. 

Egredior. Non est egressa, qux habitat in exitu. Mich. I, 
11. chaldaice, non exiit salva. Non evasit, nou discessit impu- 
nita Samaria, quae in ultimis terrae sanctae limitibus sita erat As- 
syriam adeuntibus. Non ultro exiit, inquit Hieronymus, sed vi 
abducta est. 

Ejicio. Donec ejiciat ad victor iam judicium . Matth.XII, 20. 
ex lsaiae vaticinio de Messia: donec ponat in terra judicium. 

Is. XLII, 4. Ejicere non est hic expellere, sed proferre ac dila- 
tare. Donec legem suam justissimam per totum orbem evulget, 
et plenam de orco victoriam consequatur. 

Elamltse. Act. II, 9. Quibusdam Latinorum sunt JElamitae 
per diphlhongum: sed Lucas ipse in graeco fonte vocalem bre- 
vem habet. LXX. quoque Gen.XIV, 1. et 9. Elam per e simplex 
scribunt. Persas intelligi, ostendit illud Dan. VIII, 2. in Susis 
castro, quod est in JElam regione . Atqui Susa urbs alio nomi- 
ne Elemais dicta est. Confirmat id Matthaeus Aurogallus lib. de 
Hebraeis locorum populorumque Nominibus, Voc. Elam, ex lose- 
pho lib. I. de Antiq. Jud. narrante, Elam, qui Semi fuit filius, 
Noachi nepos, Elamitas Persarum principes reliquisse. 

Elatae. De sponso: Comae ejus sicut elatae palmarum. Cant. 
V, 1 l.Neutiquam est participium latinum ab effero, syllabis tri- 
bus longis constans; sed nomen graecum, syllaba media brevi. 
Sunt autem elatae, Galeno et Hesycbio testibus, palmarum ger- 
men; et, ut inquit Dioscorides, folliculi sive operimenta fructus 
e palma nascentis: quibus ob magnam filorum in se redeuntium 
copiam Sponsi comae venustissime comparantur. 

Electas. Non communicabo cum electis eorum . Ps. CXL, 4. 
Electos, seu lectissimos, cibos puta, non homines. Solvunt am- 
biguitatem hebraica: Non capiam cibum suavem eorum, non ve- 
scar deliciis eorum. Non gustabo delicias ab iniquis electas. Quae . 
praecedunt verba, cum hominibus operantibus iniquitatem, ad 
superiora spectaut, ubi profitetur, nolle se pertinaciter excusare 
peccata, more hominum iniquitati operam dantium. 

Elementum. Ritus legis Mosaicae appellantur a Paulo elemen- 
ta mundi. Gal. IV, 3. Coi. 11, 20. et quidem infirma et egena 
dementa. Gal. IV, 9., si nimirum comparatio fiat cum caelestibus 
Christianorum sacramentis, quae gratiam Divinam conferunt. 

Elias. Mittam vobis Eliam prophetam, antequam veniat 
dies Domini magnus, et horribilis, dies judicii. Et convertet 
cor patrum ad filios , ut eadem voluntas, quae in patriarchis et 
prophetis fuit, sit et in ultimis eorum posteris; et cor filiorum ad 
patres eorum, ut verbis apostolorum et evangelii credant: ne 
forte veniam, et percutiam terram anathemate; ne, cum vene- 
ro, damnationis sententiam in eos pronunciem. Mal. IV, 5. sq. 

Ellezer. Moyses et Sephora filium suum alterum vocarunt E- 
liezer: DEUS enim patris mei adjutor meus eripuit me de ma~ 

nu Pharaonis, ojebat Moyses. Exod. 11, 22. Eli quippe Hebrai- 
ce est DEUS meus, ezer auxilium. 

Eligo. Dominus vinea? (Synagogae) lapides elegit ex illa . Is. 
V, 2. Purgavit eam lapides ejiciendo, seu, ut Pliniana voce utar, 
elapidavit; et quidem, ut est in hebraico (quia in Piel) maguo 
studio. Allegorice sensum reddit perquam iogeniosum: Christus 
ex ecclesia egentibus vocata studiosissime projecit saxea deorum 
simulacra. 

Elingo. De gentium diis: Corda vero eorum dicunt elingei'e 
serpentes, qui de terra sunt. Bar. VI, 19. Saepe simulacra me- 
tallo inducta lutum intus celabant: quod serpentes, vesci terra 
soliti, lambendo absumebant, quemadmodum, ubi ligneae erant 
statuae, medullam et imaginis intima vermes erodebant. 

Elongo. Indulsisti genti impiorum, Domine, indulsisti gen- 
fi,beneficiis eam cumulans: numquid ideo ab ea glorificatus es? 
Nihilo minus ab illis offensus es, tametsi tu elongasti omnes ter- 
minos terrx, fines eorum amplificasti, et agros ac vineas adje- 
cisti. Is. XXVI, 1 5. N „ 

Eloquium. Nephthali . . . dans eloquia pulcritudinis . Gen. 
XL1X, 21. Promens eloquium ornatum, facundus, disertus. 

Emissarius. Dabit emissar ios super hxreditatem Geth: do- 
mus mendacii in deceptionem regibus Israel. Mich. 1,14. Ma- 
le explicant, qui de rege Assyrio: nam dabit hebraice feminini 
est generis, et haud dubie referendum ad urbem Lachis, de qua 
versu praecedeute. Ergo alii sic: Lachis mittet internuncios, qui 
suppetias a Gelhaeis petant;, sed frustra: fallax erit haec spes, et 
urbs Geth reges Israelis destituet. At sensus hic vocabuli emis- 
sarius adeo tortus est, ut persuadere mihi de Hieronymo nulla 
ratione possim, voluisse illum sic eo abuti, cum proclive fuisset, 
legatos, oratores, internuncios dicere. Cum illis sentio, qui emis- 
sarios proprie accipiunt. Lachis urbe ab Assyriis occupata, mul- 
tisque civium trucidatis, ceteri servabuntur captivi, et qui exil- 
iis apti videbuntur, ab Assyris ducibus in regionem Gelhaeam 
.una cum suis militibus excurrere cogentur, tum ad eam explo- 
randam, tum ad praedas inde agendas. Ita Lachis emissarios in 
urbem Geth suppeditabit, perfidiam et noxiam populo Israelis, 
ejusque regibus. 

. - Emissio. Cant.1V, 1 3. Propagatio seu procreatio, herbarum, 
fructuum, stirpium, ut deinde commemoratur. 

2) Mortui in emissione. Bar.1I, 25. In exilio. 

Emmanuel. Hebraicum, nobiscum DEUS. Messi® nomen, Is. 
VII, 14. Is. VIII, 8. et Matth. I, 23. 

Encaenia. Joann. X, 22. Distinctissime Augustinus: Encae- 
nia festivitas erat dedicationis templi: grxce enim Kxnon 
dicitur novum. Qucindocumque novum aliquid f uerit dedi- 
catum, encaenia vocantur. Jam et usus habet hoc verbum. Si 
quis nova tunica induatur , encxniare dicitur. Tract. 48. in 
Joann.. • 

Enim. Nonnunquam pleonasticum est, et solius eleganti® gra- 
tia interjicitur. Sapientia confortavit sapientem super decem 
(pr® multis, numerus certus pro incerto) principes civitatis. 
Non est enim homo justus in terra, qui faciat bonum, et non 
peccet. Eccle. VII, 20. sq. Fortes quaesierunt animam meam, 
et non proposuerunt DEUM ante conspectum suum. Ecce 
enim DEUS adjuvat me. Ps. LI1I, 5. sq. 

2) Pro autem. Abii amarus in indignatione spiritus mei: 
manus enim Domini erat mecum, confortans me. Ezech.III, 
14. Carnem cum sanguine non comedetis. Sanguinem enim 
animarum vestrarum requiram de manu cunctarum bestia- 
rum, etc. Gen. IX, 4. sq. 

Eo. Scitis, quoniam, cum gentes essetis, ad simulacra mu- 
ta, prout ducebamini , euntes. Ideo notum vobis facio, etqu® 
sequuntur. 1. Cor. XII, 2. sq. Ilebraismus sive Syrismus est, in 
Gr®cum transfusus: quoniam... euntes, pro quoniam ibatis. La- 
tino enim more si accipias, pendebit sententia, nullo exitu. 

Eo quod. Pro ita ut. Jer. IX, 10. sqq. ter continenter. Urbs 
ista desolabitur, eo quod (idest ita ut) non sit habitator. Jer. 
XXVI, 9. Civitates Jada dabo in solitudinem, eo quod non sil 
habitator. Jer. XXXIV, ult. Hebraice, absque incola. 

Ephebia. Gr®cum. Domus, in qua effeminati et impudici ado- 
lescentuli alebantur. II. Mach. IV, 9. 

Ephi. Mensura par bato.Ez.XLV. 11. Sed ephi aridorum ba- 
tus liquidorum: utraque tres modios continebat. 

2) Ephi per vitulum, ephi per arietem. Ez.XLV, 24.etXLVI, 
5. Singula ephi simii® in singulos vitulos, in siugulos arietes: et 
in singula ephi singula hin olei. 

Ephod. Fuisse vestem sacerdotalem, Judic.XVII, 5., eamque 
lineam, I. Reg. XXII, 18. docemur. Ad hujus imitationem Sa- 

muel puer accinctus ephod lineo in templo ministrabat. I.Reg. 
II, 18. David quoque rex in triumpho illo arcae DEI, cum salta- 
bat totis viribus ante Dominum, erat accinctus ephod lineo , 
II, Reg. VI, 14., et sub ephod v$rte talari byssina. David erat 
indutus stola byssina, et universi Levitae qui portabant ar- 
cam, cantoresque... David autem etiam indutus erat ephod 
lineo. I. Par* XV, 27. Nullum autem ephod opulentius, aut ad 
aspectum venustius erat, quam pontificis maximi. Textum illud 
erat de auro, et hyacintho, et purpura, coccoque bis tincto, et 
bysso retorta, opere polymito. Ex. XXVIII, 6. Errant multi, 
cum Sixto Senensi putantes, summi sacerdotis ephod formam 
habuisse, ut loquuntur, scapularis monastici: erat enim manica- 
tum nec talare, ejus tamen longitudinis, ut constringi zona pos- 
set, et supra pectus Rationale ipsum continebat: ut ostendit Ri- 
bera de Templo et pertinentibus ad Templum, lib. III, c. X, sq. 
Ex quibus intelligimus, cetera ephod sacerdotalia fuisse similli- 
ma ei sacrarum vestium generi, quam hodie Bocchettum vo ca- 
mus. 

Ephratm. Joseph in iEgipto filium secundo loco sibi genitum 
appellavit Ephraim, dicens : Crescere me fecit DEUS in ter- 
ra paupertatis meae. Gen. XLI, 52. Quasi dicas frugiferum aut 
fructuosum. 

2) Pro Israelis regno. Saepissime enim io Divina Pagina E- 
phraim non solam hujus nominis tribum, sed regnum decem 
tribuum significat: quarum haec princeps habebatur, et bellico- 
sissima omnium erat. Filii Ephrem intendentes et mittentes 
(exonerantes) arcum, sagittarii optimi. Ps. LXXVll, 9. Et e- 
runt, quasi fortes Ephraim. 

Ephrata. In oraculo celeberrimo de solo Messiae natali, dici- 
tur ejus patria Bethlehem Ephrata. Mich. V, 2. Quae verba He- 
rodi recitantes legis periti dicunt, Bcihlehem terra Juda. Mat- 
th. 11, 6. Distinguenda fuit ab altera Bethlehem tribus Zabulon: 
additur ergo ab his quidem nomen tribus, Juda; a Michaea ve- 
ro nomen ejusdem oppidi alterum: nam Bethlehem Ephratam 
quoque dictam esse, constat ex Gen. XXXV, 19. et XLV1I1, 7. 
Aptissimum utrumque nomen Messiae ibi nascituro: ITpArata fer- 
tilis; Beth-lechem domus panis , panis vivi , qui de caelo de- 
scendit. 

2) Ephrata pro Ephraim. Audivimus eam (arcam Domini) in 

Ephrata : invenimus eam in campis sylvac. Ps. CXXXI, 6. Cur 
interpretes in sententias usque adeo diversas hoc loco discesse- 
rint, caussa fortasse maxima fuit ea, quod eorum plures ad ver- 
bum invenimus parum attenderunt. Inveniri non dicitur latine, 
ac ne quidem quaeri, nisi quod amissum est. Amissa autem est 
arca tum, cum Ophni et Phinees eam in praelium eduxerunt. In- 
sperantibus eadem reddita in campis prope Carjathjarim seu ur- 
bem sylvarum. Ephr&ta vero hic esse Bethelehem nequit, cum in 
hoc oppido servatam aliquando arcam esse nemo usquam teste- 
tur. Est ergo Ephr&ta terra Ephraim, in cujus urbe Silo caele- 
stis ille thesaurus perdiu custoditus est. 

Epinicium. Cum epinicia agerent Jerosolymis. 11. Mach. 
'Vili , 33. Dies festos et solemnes ob reportatam victoriam. 

Episcopus. Graecum. Inspector. Episcopus Levitarum, idest 
praeses. 11. Esdr. XI, 22. De Christo ipse D, Petrus: conversi 
estis nunc ad pastorem et episcopum animarum vestrarum. 
J. Petr. 11, ult. Episcopatus ejus , praefecturam, magistratum, 
dignitatem, accipiat alter. Ps. CV11I, 8. De Juda proditore di- 
ctum, ex Act. 1, 20. discimus. 

Epulor. Ignis, grando, fames, mors, bestiae, veluti totidem 
personae introducuntur a Siracide, quae ad omnem DEI nutum 
paratae, supplicium de reis sumant. In mandatis ejus epula- 
buntur. Eccii. XXXIX, 37. Divina mandata tamquam suavissi- 
mas epulas exhaurient. 

Equitatus. Equitatui meo in curribus Pharaonis assimi- 
lavi te amica mea . Cant. I, 8. Generosissimis equis, ex & gyp- 
to adductis, quibus Salomon currus suos splendidissimos junxe- 
rat, similem sponsam dicit; ob pulcritudinem, agilitatem, ma- 
gnos spiritus, atque etiam phaleras. 

Equus. Jscendes super equos tuos: et quadrigae tuae sal- 
vatio. Hab. III, 8. Hypotyposis poetica DEI, populum suum ex 
uEgypto eripientis; sub allegoria herois, quadrigis vecti et ho- 
stium stragem edentis. Equi venti (nam angelis non adeo deco- 
re quidam tribuunt) quadrigae sunt nubes, sagittarum lux fulge- 
tra, splendens hasta fulmen. 

Erratum. Verba Ecclesiastae ultima: cuncta, quae fiunt, ad- 
ducet DEUS in judicium pro omni errato, sive bonum, sive 
malum illud sit. Eccle. XII, ult. Difficilis clausula: quodeoim 
est erratum bonum? Hebraice est, pro omni occulio. Quare non 

parum placet suspicio Francisci Lucae, ab interprete scriptum 
esse celato, idque sensim librariorum vitio deformatum*. Prout 
nunc legitur in Vulgata, intelligendam esse parenthesin putant 
aliqui, verba illa includentem, pro omni errato: ut sensus sit, 
Adducet DEUS in judicium, quidquid sive boni, sive mali bomo 
gessit. Licebit etiam errati nomine id accipere, quod imper- 
fectiones physicas ascetae vocant, sive illae moraliter bonae sint, 
sive malae: magnam enim illarum copiam nobis ab imbecillitate 
humana etiam quotidie relinqui scimus, nequaquam tamen sem- 
per cum culpa morali conjunctarum, imo interdum beneficio 
intentionis bonae bonarum. De bis itaque judicabitur, .ut de aliis 
hominum operibus omnibus etiam bonis atque perfectis. 

Eructo. Dies diei eructat verbum, et nox nocti indicat 
scientiam . Ps. XVIII, 3. Singuli dies, singulae noctes, statis cer- 
tissimisque suis vicibus, et splendore siderum utrobique tam il- 
lustrium, Divinam sapientiam potentiamque demonstrant. Sic 
cxli enarrant gloriam DEI, ibid. v. 2. idque voce tam magna, 
ut nulli sint populi, quorum (idest quibus, a quibus) non au- 
diantur voces eorum, caelorum, siderum, ibid. v. 4. 

2) Promptuaria eructantia. Ps. CXL1II, 13. Omni genere an- 
nonae plena, et redundantia. 

Esca. Dedisti eum (draconem, Pharaonem cura suis, in mari 
rubro submersum, et in littora Aethiopiae ejectum) escam popu- 
lis JEthiopum. Ps. LXX1II, 14. Vei escam veram aethiopicis fe- 
ris et altibus: nam populus hebraice dicitur etiam de animali- 
bus ratioue carentibus, vel escam metaphoricam hostibus Aegyp- 
tiorum Aethiopibus, qui gaudio exultantes, et mortuorum cada- 
vera spoliare, et ex ASgvpto jam imbelli manubias colligere po- 
tuere. 

Est. Verba JESU Christi Divinam Eucharistiam instituentis: 
Hoc est corpus meum. Matth. XXVI, 26. Mare. XIV, 22. Luc. 
XXII, 19. 1. Cor. XI, 24. Hic est enim sanguis meus novite - 
stamenti. Matth. XXVI, 28. Hic sanguis meus novi testamen- 
ti. Mare. XIV, 24. Hic est calix novum testamentum in san- 
guine meo. Luc. XXII, 20. Hic calix novum testamentum est 
in meo sanguine. I. Cor. XI, 25. Non est praesentis instituti, 
castra Polemicorum iDgredi, omniaque tela proferre, in eos in- 
torqueri solita, qui veram Christi praesentiam in hoc mysterio 
inficiantur. Dicam tantum, quae ad linguas sacras pertinentia 


• ESURIO — ET. 165 

hunc locum attingunt. Contendunt adversarii, hebraicum jesch, 
et syriacum ith, uon esse iuterpretanda hoc loco est. sed signi - 
ficat; atque ideo panem et vinum non esse Christi corpus et san- 
guinem, sed eorum dumtaxat imaginem et figuram. Responsum 
ad haec ubertim a multis, et enumeratae series exemplorum, in 
quibus hebraicum jesch vere ac proprie latino est respondet. 
Sed utraque legio agendo haec omnia nihil egit, tantumque tem- 
pus incassum contrivit. In Syriaco Matthaei Evangelio, capite 
XXVI, 26. et 28. neque jesch, neque ith, neque ullum omni- 
no verbum legitur, quo pronomen demonstrativum et substan- 
tivum corpus ac sanguis inter se connectantur. Omittamus er- 
go hanc arcem aeream, quam inaniter ab hostibus munitam, 
tam inutiliter a nostris impugnatam*, quippe fundamento nixam 
unius vocabuli, quod nunquam hoc loco fuit. Christus syriace 
dixit, (patrio videlicet Hebraeorum sermone post captivitatem) 
et Matthaeus syriace scripsit: Hoc corpus meum. Hic sanguis 
meus. Est autem Hebraeis, Syris, Chaldaeis perpetuum, ut ver- 
bum substantivum sum omittant: atque hic hebraismus in divi- 
na Pagina adeo frequens est, ut, quocumque oculos in ea conje- 
ceris, incidere in illum necesse sit. Quid deinde graeca? graeca 
enim scriptam ejusdem mysterii institutionem a duobus Evan- 
gelistis, Marco et Luca, atque a Gentium Doctore habemus: eo- 
rumque primaevae narrationi codicem Matthaei graecura adjungere 
merito licet, qui etsi e syriaco versus auctoritatem fontis non ob- 
tinet, antiquitate tamen syriaco fonti vel par est, vel certe sup- 
par. Matthaeus itaque in graeco, Marcus, Lucas,et ad Corinthios 
Paulus, locis initio a me indicatis, omnes vocabulo graeco esti u- 
tuntur, quod latino est ut sono proximum, ita significandi vi 
prorsus aequale esse, sciunt omnes. 

2) Est et Non. Aut quse cogito, secundum carnem cogito, ut 
sit apud me Est et Non? II. Cor. 1,17. Non est in illo, sermo- 
ne meo, Est et Non. ibid. v. 18. Christus quoque non fuit Est 
et Non, sed Est in illo fuit. ibid. v. 19. Ubi Est pro constantia 
et veritate, Non pro inconstantia et falsitate usurpatur. 

Esurio*. Si esuriero, non dicam tibi etc. Ps. XL1X, 12. To- 
tus ille contextus poetice dicit, sacrificiis nostris DEUM non in- 
digere, sed unum petere sacrificium laudis. 

Et. Amantissima hujus particulae est lingua sacra, eamque sae- 
pe solius elegantiae caussa asciscit. In uno libello Rutli longe plu- 
» 1 12 

ra sunt et in hebraico, quam versiculi. Ducuntur ab eo hebraice 
ipsa librorum initia, Exodi, Levitici, Numerorum, Josue, Judi- 
cum, Rulh, Ezechielis, Jonae; et ad hebraismi imitationem etiam 
primi Machabaeorum, et Baruch. Id vero pleonasticum prorsus 
est, et soli ornatui datum: qui mysteria in bis quaerunt, a lite- 
rali sensu ad mysticum divertunt. 

2) Pro sed, at. Castigans castigavit me Dominus , et morti 
non tradidit me. Ps. CXVII, 18. Castigavit me acriter: at vitam 
uon ademit. Omnem escam manducabit venter , et (idest sedi 
est cibus cibo melior . Eccli. XXXVI, 20. Cum gaudio susci- 
piunt verbum: et (sed) hi radices non habent. Luc. VIII, 13. 

3) Pro quia. Ecce tu iratus es, et peccavimus, idest quia pec- 
cavimus. Is. LXIV, 5. Vade contra virum stultum, et nescit, 
labia prudentix. Prov. XIV, 7. Cum stulto noli conversari, de- 
clina ab homine: neque enim intelligit sermonem prudentem. 

4) Pro ergo. Pondus super se tollet , qui honestiori se com- 
municat. Et ditiori te ne socius fueris. Eccli. XIII, 2. Pondus 
ipse sibi imponit, qui cum opulentiore ac praestantiore societa- 
tem jungit: itaque consortionem ditioris ne prensa. 

Etenim. Pro etiam, sed etc. Moab, ct Agareni, Gebal, et 
Ammon, et Amalec; alienigenx (Philisthaei) cum habitantibus 
Tyrum. Etenim Assur venit cum illis. Ps. LXXXIf, 7. sqq. 
Sed et Assyrii, etiam Assyrii cum illis venere. Etenim non cre- 
dentes inhabitare Dominum DEUM. Ps. LXVII, 19. Ut etiam 
increduli DEO pareant, eamque in cordis sui domicilium reci- 
piant. 

Ethnn. Tu dirupisti fontes et torrentes : tu siccasti fluvios 
ethan. Ps. LXXIII, 15. Tu erumpere fecisti e petra copiosissi- 
mas aquas: tu siccasti fluvios sonantes et validos. Non est ethan 
nomen ullius fluvii proprium: sed appellativum, quod saepius in 
Canone Bibliorum hebraico legitur, et significat fortem, validum, 
asperum, gravem. LXX., ut alibi, ita hic quoque vocabulum he- 
braicum servaverunt; at D. Hieronymus latina voce expressit: 
flumina fortia. Praiter Jordanem intellige torrentes Arnon, tran- 
seuntibus Hebraeis divisos: cujus prodigii vestigium extat Nurn. 
XXI, 14. In chaldaico Arnon cum Jordane nomiuatirn hoc Psal- 
mi loco memoratur. 

Etheca. Ez. XLI, 15. sq. Est porticus, sive peristylium. 

Eva. Vocavit Adam nomen uxoris sux I/eva (seu, ut pas- 

sim pronunciatur, et scribitur, Eva:) eo quod mater esset cun- 
ctorum viventium. Gen.IIl, 20. Hujus enim nominis radix he- 
braica chajd vivere significat. LXX. ut venustatem ex vocabulo- 
rum similitudine orientem servarent, non Evam aut Hevam, sed 
Zoen appellatam ab Adamo dicunt; nam Graecis Zoe vita est. 

Evacuo. Ut non evacuetur crux Christi. J. Cor. 1, 17. Ne 
crucis Christi praeconium vi sua careat. Evacuati estis a Chri- 
sto. Gal. V, 4. Descivistis a Christo, ut optime interpretatur Sy- 
riaca. ' 

Evangclista. Bonum nuncium Graecis est evangelium; qui- 
que id affert, evangelista. Pro DEI propheta accipitur Is. XU, 
27., ubi gloriatur DEUS, se unum Hierosolyma? prophetas mit- 
tere, deos falsos vaticinari de futuris, per se suosque non posse. 

Evangelizo. Felicia annuncio. Quam speciosi pedes evan - 
gelizantium pacem, evangeiizantium bona! Rom. X, 15. ex 
Isaia: Quam pulcri super montes pedes annunciantis et prae - 
dicantis pacem, annunciantis bonum, praedicantis salutem ! 
Is. L11, 7. Ecce super montes; pedes evangelizantis et annun- 
ciantis pacem: celebra Juda festivitates £was.Nah. I, 15. Ec- 
ce per omnes montosae Judaeae fines discurrunt, qui nuncient 
Sennacheribi fugam, deletum Assyriorum exercitum, restitutam 
pacem. Plaude, o Juda, instaura solemnes ritus, festa celebra, 
et redde vota tua: quia non adjiciet ultra ut per transeat in te 
Belial, jugi et legis ignarus barbarus: universus interiit, ibid. 

2) Mortuis evangelizatum est. I. Petr. IV, 6. impiis. 
-Eucharfs lingua. Eccli. VI, 5. Gratiosa. 

Euge. Non dicant in cordibus suis : Euge euge animae no- 
strae! Ps. XXXIV, 25. Hebraismus exultantium, sibique gratu- 
lantium, pro quo Chaldaica: Ut non dicant in cordibus suis, Lae- 
tata est anima nostra. Pro eo quod dixisti. Euge, euge, super 
sanctuarium meum, quia pollutum est... idcirco ego tradam 
te filiis orientalib in hxreditatem, et collocabunt caulas 
suas in te...dabo( t ibbath in habitaculum camelorum, et 
filios Ammon in e pecorum. Ez. XXV, 3. sqq. Quia vos, 
o Am monitae, te m i populo meo insultastis, cum a Nabucho- 
donosore vastar . : ideo contra vos excitabo accolas vestros 
ad orientem, qui jm pecorum suorum gregibus et camelis ve- 
nient, et urbem regni vestri principem Rabbath in stabulum, to- 
tam regionem in caulam mutabunt. Eadem maligna laetitia per 

vocem Euge declaratur a Tyriis, Ez. XXVI, 2., isqueob earadem 
caussam eversio denuntiatur. 

Exacerbo. Misit DEUS in iEgyptios tenebras , et obscura - 
vitiet non exacerbavit sermones suos . Ps. CIV, 28. Varia hic 
lectio; aliter enim est in bebraicis, et cbaldaicis; aliter ia hodier- 
nis graecis, syriacis, et arabicis; ia latinis aliter. Conciliabo pau- 
cis verbis omnes, exclusa tantum eorum interpretum opinione, 
qui per verbum exacerbare intelligi volunt irritum facere : 
quae duo nihil sane habent inter se commune. DEUS mandata 
sua per Moysen et Aaronem non acerbe, sed per lenissimam pa- 
tientiam, saepe repetiit, et obstinatum regem diutissime expe- 
ctavit. 

Exactor. Ex persona Christi propheta dicit: Circumdabo do* 
mum meam ex his, qui militant mihi , euntes et revertentes 
et non transibit super eos ultra exactor: quia nunc vidi in 
oculis meis . Zach. IX, 8. Communiam ecclesiae meae domum mi- 
litari praesidio apostolorum, domesticorum et familiarium ejus, 
(nam euntes et revertentes Hebraeis idem est, quod nobis in ea 
conversantes .) Nullum jam tributum indicere exactor stygius, 
neque meos impellere in peccata poterit: quia benevolis oculis 
eos respexi. 

2) Exactor Christus. Ex ipso (Juda) angulus, ex ipso paxil - 
lus, ex ipso arcus prxlii, ex ipso egredietur omnis exactor 
simul . Zach. X, 4. Ex tribu Juda orietur Christus* ecclesiae la- 
pis angularis et princeps, ex quo felicitas et spes omnium pen- 
dent, in quo uno hostes salutis nostrae superamus, qui per apo- 
stolos suos tributum honoris et obedienti» sibi tot nominibus 
debitum exigit, qui denique unus simul bonum omne nostrum, 
omnis spes et gloria, omne praesidium et decus, legislator et sa- 
lus est. 

Exaequo. Educet lapidem primarium, et exaequabit gra- 
tiam gratiae ejus. Zach. IV, 7. Lapis ille Christus est, cujus gra- 
tia et nobis datur.Vel, gratia, quanta conversis ad Christum gen- 
tibus obtingit, tanta etiam reliquiis filiorum Israel olim obtinget, 
cum tandem se colligent et resipiscent. 

Exaltatio. A voce Angeli percussoris, castra Assyria popu- 
lantis, fugerunt populi: et ab exaltatione tua, a sublimi tua 
potentia, DEUS, quam in conterendo Sennacherib ostendisti, di- 
spersas sunt gentes» Is. XftXlll, 3. 

Exalto* Lingua modicum quidem membrum est, et magna 
exaltat . Jac. 111, 5. Graece, multum gloriatur, valde se effert et 
jactat. ' . 

Examino. Eloquia Domini igne examinata. Ps. XVII, 31. 
Mandata et judicia DEI sunt purissima, ceu argentum igne ex - 
aminatum, ut Ps. XI, 7. dicitur. 

Exaspero. Qui exasperant, Ps. LXV, 7., iidem sunt, qui a- 
pud Ezechielem saepius domus exasperans appellatur, natio 
DEUM irritans, eumque injuriis provocans. Educit vinctos in 
fortitudine, similiter eos qui exasperant, qui habitant in se- 
pulcris. Ps. LXV1I, 7. Eripit DEUS Hebraeos captivitati jEgyptia- 
cae, etsi in ipsum contumaces et injurios. Sepulcra vocautur er- 
gastula, inter quorum aerumnas defossi, cum perpetuo mortis ti- 
more ac periculis luctabantur. Sicut de altera captivitate DEUS 
apud Ezechielem, XXXVII, 12. sub sepulcrorum imagine loqui- 
tur. Allegorice, liberatio e captivitate peccati. 

Exaudio. Sublimi stylo, et poetico, ita loquentem Dominum 
facit Oseas: Exaudiam cselos, et illi exaudient terram. Et 
terra exaudiet triticum, et vinum, et oleum. Et hxc exau- 
dient Jezrahel. Os. II, 21. sq. Tamquam de personis dicitur, sa- 
tisfactum iri voluntati alterius ab altero; quod quisque horum 
vellet, si esset mente praeditus, id eveniet. 

Excelsum* Excelsus. Excelsum maximum in Gabaon. 111. 
Reg. 111, 4. Altare veri DEI celeberrimum, ubi Salomon, quemad- 
modum eo loco narratur, mille hostiis immolatis, secundum quie- 
tem sapientiam a DEO petiit, et impetravit. 

2) Excelsa deorum inanium. Demolientur excelsa idoli. Amos 
VII 9. Luci impii excidentur. Colles et montes, in quibus hi luci 
et arae frequentabantur, excelsa nuncupabant Hebraei, quasi ni- 
hil esse nobilius et sublimius posset; de quo nomine conqueri- 
tur DEUS Ez. XX, 29. Et Ez. XVI, 16. ait: Sumens de vestimen- 
tis tuis, fecisti tibi excelsa hinc inde consuta. LXX.verterunt, 
idola consuta. Imagines arasque deorum vestimentis tuis or- 
nasti. 

3) Excelsa et fluctus. Omnia excelsa tua et fluctus tui su- 
per me transierunt . Ps. XLI, 8. Collisi gurgites tui, et rotati 
fluctus tui. Respicit ad cataractas Jordanis, prope montem Her- 
mon minorem, ubi haec scribebat propheta, ex alto se devolven- 
tis; hujus vorticosis fluctibus calamitates suas confert. 

4) Excelsum pro tribunali. Iniquitatemin excelso locuti sunt . 
Ps. LXXII, 8. Non dissimulanter, sed palam, cum fastu et impii» 
deutia, e summo loco, in tribunali: Ut in altum regredere , Ps. 
VII, 8. significat, tribunal conscende. Hebraice enim utroque lo- 
co est idem vocabulum. 

5) Excelsa pro montibus Judaeae: quos Habacuc III, 19. no- 
mine totius suae gentis propheta exultans praedicit superaturum 
se in reditu e captivitate. Anagogice, caelestis patriae spes. 

Excerebro. Qui mactat pecus , sacrificium DEO offerens, 
quasi qui excerebret canem, et exemptum ejus cerebrum immo- 
lare velit. ls.LXVI, 3.; si nimirum contemnat Divinam legem, ne 
animo contrito verbum ejus revereatur, ut v. 2. dixerat. 

Excessus. Dixi in excessu mentis mex. Ps.XXX, 23. In tre- 
pidatione mea, in terrore meo. Dixi in excessu meo: Omnis 
homo mendax . Ps. CXV, 2. Cum vehementer pressus malis tre- 
pidarem, conarerque festinanter effugere, agnovi, hominum ju- 
dicia et dicta omnia esse fallacia. 

Excipio. Vocabulum excepto in sacris voluminibus nunc est 
negantis sententiae, ut apud Latinos; nunc contra affirmantis, 
quasi sit insuper, etiam, cum. Negat Act. XXVI, 29., ubi Paulus 
ad Agrippam regem: Opto.., non tantum te, sed etiam omnes 
qui audiunt, hodie fieri tales, qualis et ego sum, exceptis vin- 
culis his. Optabat enim Christianos, et probos: vinctos non op- 
tabat. Affirmat autem in illo Esdrae: Parabatur autem mihi 
per dies singulos bos u?ius, arietes sex electi, exceptis volati- 
libus. II. Esdr. V, 18. Convivis meis inferri jubebam quotidie bo- 
vem et sex arietes, atque insuper volucres. Sic Jeremiae praebe- 
batur torta panis quotidie , excepto pulmento. Jer. XXXVII, 
ult. id est, cum pulmento. 

Excuso. JVon declines cor meum in verba malitiae, ad ex- 
cusandas excusationes inpeccaiis, cum hominibus operanti- 
bus iniquitatem. Ps. CXL, 4. Ne permittas inclinari cor meum 
ad verba aut opera mala: (nam verbum Hebraeis saepissime est 
res) neque sinas, ut peccata mea obstinate excusem, uti facere 
solent homines inique viventes. 

Excussus. Filii excussorum. Ps. CXXVI, 4. Hebraismus: fi- 
lii robusti, vegeti, lacertosi. 

Execramcntuu». Omne execramentum erroris odit Dom t- 

nus. Eccli. XV, 13. Graece: omne abominandum. Odit omnem 
execrandum errorem- 

Exeo. Nolite confidere in principibus; in filiis hominum, in 
quibus (bebraice, in filio hominis, in quo) ?wn est salus. Exibit 
spiritus ejus (filii hominis, per mortem) et revertetur corpus in 
terram suam : in illa die peribunt omnes cogitationes eorum , 
principum, et filii homiuis; atque insuper etiam cogitationes et 
spes vestrae, si illis confiditis. Psal. CXLV, 2. et seqq. 

Exitus. DEUM alloquens Psaltes ait: Exitus matutini et t?e- 
spere .(vesperae) delectabis. Ps. LX1V, 9. Delectatione, et jubilo 
(ut est in hebraico) ortum diei et occasum implebis: laetitia cu- 
mulabis incolas omnes utriusque plagae, abortu ad occasum, om- 
ni tempore. 

2) Exitus mortis. Domini Domini exitus mortis . Ps. LXVII, 
21. DEI Domini est (Jehovae Adonai, ut habet fons hebraicus) so- 
lius DEI est, morti nos eripere. 

3) Exitus aquarum, idest fontes. Ps. CXVIII, 136. Fontes la- 

crymarura profudi. Posuit flumina in desertum, etexitusaqua - 
rum in sitim ; terram fructiferam in salsuginem; a malit ia 
inhabitantium in ea. Posuit desert um in stagna aquarum, et 
terram sine aqua in exitus aquarum. Ps.CVI, 33. sqq.DEUS 
pro arbitratu suo mutat omnia: exsiccat flumina et aquarum fon- 
tes, pro iisque aridum et siticulosum solum substituit, ut terra 
fertilis sterilitate ac salsugine plectatur, ob incolarum crimina. 
Contra in desertis excitat stagna, et siccam tellurem improvisis 
fontibus recreat. * 

4) Habitans in exitu. Non est egressa, quae habitat in exitu. 
Mich. I, 1 1. Samaria urbs, in Hebraeorum finibus ultimis versus 
Assyriam sita. Non ultro exiit, sed vi abducta est, inquit D. Hie- 
ronymus. Chaldaice, non exiit salva, q. d. non est assecuta suo- 
rum scelerum impunitatem. 

Exodus. Graecum, exitus. Sic inscribitur liber secundus Pen- 
tateuchi, seu quinque librorum Moysis: quia exitum Israelita- 
rum ex Aegypto narrat. 

Expavesco. Si expavi ad multitudinem nimiam , et despe - 
ctio propinquorum terruit me: et non magis tacui, nec egres - 
sus sum ostium. Job. XXXI, 34. Quoties reus in judicio dam- 
nandus erat, non expavi quantamcunque hominum multitudinem 
ei faventem, neque propinquorum ejus maledicta me terrue- 

ruot: dissimilatis bis omnibus, perstiti in persequendo jure, ne- 
que pravo pudore aut iracundia motus discessi. 

Expeetatlo. Gemma gratissima, expectatio (ebraice mu- 
nus, donum ) praestolantis: quacumque se vertit , prudenter in - 
telligit. Prov. XVII, 8. Gemma gratissima est donum ei obla- 
tum, qui illud expectaverat; eo qui animum accipientis deliniit, 
quidquid egerit dixeritque, prudenter et bene dixisse ac egisse 
censebitur. 

Expecto. Gens expectans expectans. Is. XVIII, 7. Anadiplo- 
sis, sive duplicatio bebraica. Gens anxie, avide, sollicite expe- 
ctans. 

. Exprobro. Gratis (immerito) absconderunt mihi interitum 
laquei sui, quo caperer: supervacue exprobraverunt animam 
meam, sine caussa me criminati sunt, conviciis animam meam 
obruerunt. Ps. XXXIV, 7. 

Exquiro. Ipse autem exquiram animas vestras , Bar. VI, 
6. Ulciscar injurias vobis illatas, praesertim iniquam mortem* 

Exquisitus. Magna opera Domini, exquisita in omnes vo- 
luntates ejus . Ps. CX, 2. Omnia prorsus et usquequaque ita e- 
veniunt, ut a DEO decreta sunt. Ex bebraico sic etiam explicare 
possis: ab omnibus DEI voluntatem amantibus intelliguntur , 
eisque satisfaciunt. 

Exsufflo. Respexistis ad amplius, et ecce factum est mi- 
nus : et intulistis in domum , et exsufflavi illud . Agg. I, 9. 
Sperabatis incrementum rei familiaris, et detrimentum etiam fe- 
cistis: id ipsum, quod domui intulistis, ego disperdidi. Simili- 
tudo a vento. Haec passi estis, quia templum aedificare recusa- 
tis: (boc enim totius prophetiae Aggaei argumentum est) meam 
domum negligentibus vobis, ego vestras ad egestatem deduxi. 

2) Pro contemnere. Dixistis, Ecce de labore, et exsvfflastis 
illud, altare meum. Mal. I, 13. Quia altare aspernamini, vilis- 
sima quaeque olfertis, quasi satis me digna, dummodo vestro la- 
bore parata sint. 

Exsurgo. Exsurrexi, et adhuc sum tecum. Ps. CXXXVI1I, 
18. Quoties expergiscor, protinus tibi sum praesens, o DEUS: 
cogitationes meae illico a te cognoscuntur. 

Extermino. Hypocritae .... exterminant enim facies suas, 
ut appareant hominibus jejunantes. Matth. VI, 16. Facies suas 
obscurant ac depravant, speciem sibi adimunt. 

Extollo. Servus, a te laesus injuste, si extollens discesserit . 
etc. Eccli. XXX11I, ulL Auferens se, suaque; fortassis el tua. 

Exalto. Exultabit lingua mea justitiam tuam . Ps. L, 16. 
Exultans laudabo justitiam tyam, sive misericordiam: haec enim 
frequentissime in bebraico sub jnstitiae nomiue inleUigenfda est» 

F 

Faber. Ego creavi fabrum sufflantem in igne prunas , et 
proferentem vas (telum, arma) in opus suum: et ego creavi 
interfectorem ad disperdendum . Is. LIV, 16. Fabrum seu o- 
pificem armorum iotellige. Tyrannos, omnesque bostes tuos ego 
creavi; neque plus, neque diutius obfutaros, quam ego sivero. 

Fabbrlco. Supra dorsum meum fabricaverunt peccato - 
res; prolongaverunt iniquitatem suam . Ps. CXXV11I, 3. He» 
braizantes cum D. Hieronymo exponunt: araverunt arantes, pro- 
longaverunt sulcum suum. Sive ab incude, sive ab aratro alle- 
goriam ducas, res eadem indicatur, insectatio nimirum violenta 
ac diuturna. Arabs, soluta utraque metaphora, vertit: Flagella- 
verunt me impii. Syrus, vim et copiam verberum ostendens: Su- 
pra dorsum meum, inquit, flagellaverunt flagellis. Domin us ju- 
stus concidit cervices peccatorum . ibid. v. sq. Hebraice, fu- 
nes, qui, ut aratro, ita flagellato cooveniunt: funibus enim ilTud 
trahitur, hic ligatur. 

Facies. Dixitque ad Movsen Dominus: Facies mea prx- 
cedet te . Ex. XXXI II, 14. Periphrasis bebraica. Ego ipse prae- 
cedam. 

2) Facies pro persona. Qui cognoscit in judicio faciem , non 
bene facit: iste et pro buccella panis deserit veritatem . Prov. 
XXVUI, 21. Qui personam intuetur, non caussam; lucrum, non 
aequitatem. Accepistis faciem in lege, Mal. II, 9. In exigenda 
lege non meam legislatoris voluntatem, sed personas hominum 
respexistis. Usquequo judicatis veritatem , et facies peccato- 
rum sumitisfVs . LXXXI, 2. Hebraice: Quousque judicabitis ini- 
que, et facies impiorum accipietis? videlicet parcentes sceleri, 
propter gratiam aut potentiam scelesti. Numquid faciem ejus 
accipitis , inquit de DEO ad maledicos amicos Jobus, et pro DEO 
judicare nitimini f Job. XIII, 8. Nam ut Jobi innocentiam cri- 
minationibus suis opprimerent, DE! justitiam laudibus efferebant, 

et in judiciis iniquis fieri solet, potentiori contra infirmum fave- 
bant. Ipse Vos arguet, quoniam in abscondito faciem ejus ac- 
cipitis. ibid.v.10. Fraudulento scilicet animo, et malitioso, quem 
specioso titulo commendandae justitiae Divinae tegebant. 

3) A facie. Plerumque per latinam praepositionem coram expe- 
ditissime redditur. Repleta est terra iniquitate a facie eorum . 
Gen. VI, 13. Coram eis, coram hominibus. Fluvius igneus ra - 
pidusque egrediebatur a facie ejus. Dan. VII, 10. Coram DEO 
fluebat, non ex ejus ore manabat. Chaldaica extra dubitatiouem: 
coram eo. Turris fortitudinis a facie inimici. Ps. LX, 4. DEUS 
est perfugium insuperabile in conspectu quorumcumque hostium . 
Conturbavit eos Dominus a facie Israel. Jos. X, 10. Coram 
universo populo. Poenas dabunt in interitu xternas a facie 
Domini. II. Thess. I, 9. Subtilius hoc, quam verius, de pceua 
damni exponitur, quae DEI conspectum damnatis in perpetuum 
adimit. Hebraismus est merus: qui non a conspectu Divino eos 
removeri, sed contra potius in conspectu DEI torqueri signifi- 
cat. Sententia simillima apocalypticae illi: Cruciabitur igne et 
sulphure in conspectu angelorum sanctorum, et ante conspe- 
ctum Agni. Apoc. XIV, 10. Interdum a facie est nostrum prop- 
ter. Sic Ne timeas a facie verborum, qux audisti. Is. XXXVII, 
6. Noli propter audita in metu esse. Plorabit anima mea a fa- 
cie superbix. Jer. XIII, 17. Propter vestram superbiam, qua 
obedientiam detrectatis. Qui fugerit a facie pavoris, prae pa- 
vore, pavoris ergo, cadet in foveam. Jer. XLVIII, 44. J facie 
manus tux. Jer. XV. 17. Propter vaticinium a te mihi inspira- 
tum, propter manum tuam ultricem nobis imminentem, quam 
in solitudine lugens considerabam. A facie verbi parturit fa- 
tuus, tamquam gemitus partus infantis . Sagitta infixa fe- 
mori carnis (non canis) sic verbum in corde stulti. Eccli. XIX, 
1 1. sq. Si quid arcani audiit stultus, propter verbum hoc audi- 
tum quiescere non potest, donec illud effuderit, eoque se liberarit. 

4) Super faciem, pro super. Tenebrx erant super faciem a - 
byssi ; idest super abyssum. Gen. I, 2. Noe columbam emisit, ut 
videret, si jam cessassetU aqux super faciem terrx. Gen.VUI, 
8. pro, super terram. In omnes, qui sedent super faciem om- 
nis terrx, idest super omnem terram. Luc. XXI, 35. In omnes 
orbis terrarum incolas. 

5) Secundum faciem, in facie. Erat autem populus jucundus 

secundum faciem sanctorum. JudithXVI, 24. Coram sanctua- 
rio; ut diebus solemnibus, in DEI templo agi solitis. In facie 
quidem humilis sum inter vos. 11. Cor. X; I. Nihil ad aspe- 
ctum in me praeclarum est. Graece, secundum faciem: sicut pau- 
lo post v. 7., ubi etiam noster interpres id servavit: Quxsecun - 
dum faciem sunt , videte. Quae coram, quae in oculis sunt; quae 
apparent. 

6) Facie ad faciem. Adducam vos in desertum populorum . 
ubi non sunt populi: et judicabor vobiscum ibi facie ad faciem, 
disceptabo solus cum solis. Ez. XX, 35. Facie ad faciem locu- 
tus est nobis in monte de medio ignis , inquit Moyses de DEO. 
Deut. V, 4. Loquebatur autem Dominus ad Moysen facie ad 
faciem, sicut solet loqxii homo ad amicum suum. Ex.XXXlII, 
1 1 . Non surrexit ultra propheta in Israel sicut Moyses , quem 
nosset Dominus facie ad faciem . Deut. XXXI V, 10. Non quasi 
DEI vultum Moyses viderit, cui dictum est: Non poteris videre 
faciem meam: non enim videbit me homo, et vivet. Ex. XXXI II , 
20, multoque minus populus, qui vetitus est transcendere ter- 
minos (montis Sinai) ad videndum Dominum. Ex. XIX, 21. Sed 
sensu dicto: solus cum solis, solus soli. 

• 7) Facies adversus faciem. Ne accipias faciem adversus fa- 
ciem tuam (graece, contra anima tuam) nec adversus animam 
tuam mendacium. Eccli. IV, 26. Nullius hominis respectu, nullo 
mendacio moveri te sine, ut contra te et animae tuae bonum quid- 
quam agas. 

8) Faciem ponere, firmare faciem. Gladius, fames, et pestis 
praedicitur, si posueritis faciem vestram, ut ingrediamini AE- 
gyptum. Jer. XL11, 15. sqq. Si obfirmaveritis animum. Christus 
faciem suam firmavit, ut iret in Jerusale m. Luc.lX, 51. Ani- 
mo et vultu immoto adire necis suae locum constituit. Quam ob 
rem Samaritani non receperunt eum, quia facies ejus erat e - 
untis in Jerusalem . ibid. v. 53. Quia apparebat, urbem ab illo 
peti Samaritanis adeo exosam. 

9) Facies honoris. Paterfamilis ad hospitem peregrinurn: Exi 
a facie honoris amicorum meorum. Eccli. XXIX, 3 4. Migra, ce- 
de honoratioribus, da locum amicis meis: supervenit necessa- 
rius quidam meus, adestfrater, cui discessu tuo consulendum est. 

Facio. Domine, fac mecum. Ps.CVIII,21.D. Augustinus mo- 

re Latinorum intelligit: sume partes meas, ades mihi, sta a me, 
Arabs et alii addunt: misericordiam. 

2) Faciens faciet. Tradidi eum (Assyrium) in manu fortis - 
simi gentium ^ Chaldaei: faciens faciet ei; nimirum, ut meretur. 
Ezech. XXXI, 11. Chaldaeus immittetur a Deo altae illi et super- 
bae cedro Assur. 

3) Facio, jurantis. Passim occurrit. Haec mihi faciat Domi - 
nus, et haec addat , si non sola mors me et te separaverit; ita 
Ruth ad socrum suam Noemi. Ruth. 1, 17. Vindicem sibi DEUM 
imprecatur, si socrum ante mortem reliquerit. 

4) Passiva hujus verbi dabuntur in Voc. Fio. 

Fasciculus. Eleganter Abigail ad Davidem: erit anima do* 

mini mei custodita quasi in fasciculo viventium apud Domi- 
num tuum. I. Reg. XXV, 29. DEUS vitae dominus te ab inimicis 
tutum servabit, et in selecto eorum numero custodiet, quibus lon- 
gaevam senectutem destinavit. JEdificat in coelo ascensionem 
suam , et fasciculum suum super terram fundavit. Amos IX, 
6. DEUS, inquit Hieronymus, in caelo habitat, et numerum a se 
electorum in terra congregat. 

Fauces. Lex, si eam custodieris, animae tuae, et gra- 
tia faucibus tuis. Prov.lll, 22. Torquis aut monilis instar col- 
lum tuum ornabit; idest sermones tuos sapientes et pretiosos ef- 
ficiet. 

2) Fauces latronum. Quasi fauces virorum latronum, par* 
ticeps sacerdotum, in viainterficientium pergentes de Sichem. 
Os. VI, 9. Civitas Galaad conjunxit se cum simulacrorum sacer- 
dotibus, et sicut latrones sanguinolentis faucibus irruentes, oc- 
cidunt eos, qui praescriptis lege temporibus Hierosolymam pro- 
ficiscuntur ex urbe nobilissima Sichem seu Sicbar, ut in templo 
verum DEUM adorent. 

Faunus. Habitabunt dracones cum faunis ficariis. Jer.L, 
39. Hebraicum dsifim et ij\m legitur etiam Is. XXXIV, 14. Cum 
ergo B. Hieronymus in Isaia illa ipsa vocabula interpretatus sit 
daemonia et onocentauros, in Jeremia dracones etfaunos ficarios: 
vides, nil aliud signiGcari, quam spectra daemonum, sub variis 
formis homini illudentium, eoquo terroribus fugato, loco solitu- 
dinem inducentium. Ficarii autem vocantur, quod inter caprifi- 
cos seu ficos sylvestres apparerent; aptissime sane: caprificus e- 
nim ex aedificiorum ruinis inter saxa enascitur. 

Femmr* Tone manum tuam subter femur meum, ut adju - 
rem te per Dominum, ait ad servum Abrahamus. Gen. XXIV, 
2. Erat is apud antiquos illos ritus jurantium. 

Fenestrab De Messiae nunciis, seu apostolis, evangelicus pro- 
pheta exclamat: Qui sunt isti, qui ut nubes , (celerrimae, et fer- 
tilissimae) volant , et quasi columbae (candidae, veloces, simpli- 
ces) ad fenestras suas? Is. LX, 8. Ut hae ad columbarii sui fene- 
stras properant, sic apostoli, ut Hieronymus loquitur, alis Spi- 
ritus Sancti ad notos sibi aditus ecclesiae festinant. 

2) Mors per fenestras ascendens. Jer. IX, 21. Chaldaei, morae 
impatientes, non dignabuntur portas effringere, sed per fenestras 
tectorumque foramina insilient: occisis domi omnibus, in plateas 
erumpent, et vagantes ibi pueros ac juveues trucidabunt. Disper- 
dere parvulos deforis, juvens de plateis . ibid. Tropologice Pa- 
tres, custodiendas gnaviter domus nostrae fenestras, oculos, at- 
que aures, ne mors animi illabatur. " 

Fera. Increpa feras arundinis : congregatio taurarum in 
vaccis populorum: ut excludant eos, qui probati sunt argen- 
to. Ps. LXVII, 31. Increpa, DEUS, deterre hostes nostros, simi- 
les feris inter arundineta stabulantibus, ac tauris inter armenta 
furentibus: qui haereditatepromissaexcludercconantur populum, 
tibi instar argenti probatum. Ingeniosissime Aegyptios notat, ge- 
minam mutuatus imaginem propriam; a crocodilis, inter Nili a- 
rundines insidiantibus; a tauriformi Serapide, quem adorabant. 
Tauri, principes; vacca?, populus. Argento , hebraismus: ut eo- 
dem Psalmo, nive dealbabuntur , v. 15., pro instar nivis, ceu nix. 

Fero. Quantum in te est, inquit malignus Jobi reprehensor et 
exagitator Eliphaz, evacuasti timorem, et tulisti preces coram 
DEO. Job. XV, 4. Ademisti hominibus DEI timorem: proinde et 
rogandi ejus necessitatem sustulisti. Fero eo sensu, quo Job. 
XXIV, 10 . esurientibus tulerunt spicas, idest rapuerunt. 

Ferrum. De Josepho patriarcha vendito: Humiliaverunt in 
compedibus pedes ejus, ferrum pertransiit animam ejus. Ps. 
CIV, 18. Tam Graeci, quam hebraizantes ex fonte hebraico, et 
recte quidem, ita vertunt: Anima ejus venit in ferrum; anima ejus, 
id est, ipse more hebraico, ipse in compedes incidit; in ferrum 
seu per ferrum, si ita loqui libet, pertransiit. Sed multo tene- 
rior ad affectum Vulgata; neque sic, ut omittat sensura hebrai- 
cum, sed potius suo includat, in huQc modum: Ferrum, in quod 

Joseph incidit, intime eum perculit, ipsamque ejus animam pe- 
netravit. Siculi ad MARIAM Simeon: Tuam ipsius animam per - 
transibit gladius. Luc. II, 35. Pergit Psaltes: donec veniret 
verbum ejus . v.sq.Quod accipi duobus modis potest: ejus, idest 
DEI, Josepbum liberantis: et ejus, ipsius Josephi, nimirum vati- 
cinatio coram Pbaraone; vel, donec ejus somnia, patri et fratri- 
bus olim narrata, opere implerentur. Quorum quia utrumque et 
cum veritate, et cum hebraico fonle, aequaliter congruit: ego quo- 
que in mea Psalterii explanatione totidem verbis usus sum, et 
ambigue dictum, quale inveni, reliqui. Atque id, ut semel hoc 
dicam, in Psalterio est a me factum saepius, quoties nimirum u- 
terque locutionis ambiguae sensus erat aeque probabilis, et he- 
braico consentaneus. 

Festino. Miseretur excipientis doctrinam miserationis, et 
qui festinat in judiciis ejus. Eccli XVII I, 14. Miseretur DEUS 
hominis, qui caritatis et misericordiae praeceptum servat, et qui 
celeriter exequitur imperata. 

2) Festinare tempus. Siracidae ad DEUM precatio: Festina tem- 
pus, et memento finis. EccIk XXXVI, 10. Triplex est graecorum 
codd. lectio, quam ita complector: Accelera tempus liberationis 
nostrae, et memento jurisjurandi tui, quo promisisti Messiam, fi- 
niturum omnes nostras aerumnas, et iram tuam a nobis in hostes 
aversurum. 

Ficarias. De faunis ficariis dictum paulo ante,Voc. Faunus. 

Fictor. Ecce fictor locustae in principio germinantium se- 
rotini imbris , et ecce serotinus post tonsionem regis. Amos 
VII, 1. Ecce DEUS producit et immittit in terram nostram locu- 
stas innumeras, eo tempore, quo (Aprili exeunte) per ultimam 
pluviam fruges omnes maturitatem plenam assequuntur: post- 
quam paulo ante locusta alia, nimirum regia, campos nostros to- 
tonderat. Deprecatur Amos (v. 2.), ne DEUS depasci penitus om- 
nia sinat, idque (v. 3.) impetrat. Haec species visi, quod prophe- 
tae objectum est, sententia haec latet. Misit DEUS Assyrium ho- 
stem, cum jam reflorescerent res hebraicae, prius ab rege Sal- 
manasare devastatae. Propheta obtestante, misertus est Domi- 
nus super hoc: Non erit, dixit Dominus, v. 3. id est, Senna- 
cherib, Judaea per Assyrios suos subacta , Hierosolyma tamen 
non potietur. Inde nocturna illa strages horribilis Assyriorum 
CLXXXVM. 

Vides. Omnia opera ejus in fide. Ps. XXX1I,4. Io omnibus 
suis operibus fidelis est DEUS. 

Filia. Numero singulari positum, sequente loci cujuspiam no- 
mine, indicat urbem aut provinciam. Sic filia Jerusalem, aut fi- 
lia Sion, est Hierosolyma urbs, et plerumque totum regnum Ju- 
da; filia AEgypti, tota ^Egyptus; filia Babel, regnum Assyrium, 
Babylonii. 

2) Filia populi mei, quod saepius legitur. Est vel tota gens, ve! 
Hierosolyma caput gentis. Plorabo die ac nocte interfectos fi- 
lix populi mei. Jer. IX, 1 . chaldaice, coetus populi mei. 

3) Filiae (numero plurali) urbis alicujus praecipuae, sunt pagi, 
et oppida, per totam vicinitatem sita, urbique illi parentia. Id 
passim occurrit. Sic de Rabbath urbe principe Ammonitarum: 
erit in tumulum (acervum lapidum) dissipata, filixque ejus 
igni succendentur . Jer. XLIX, 2. Oppida, villae, et pagi; non 
puellae. 

4) Filia dei alieni. Habuit (hebr. uxorem duxit) filiam dei 
alieni. Mal. II, 11. Alienam, simulacra adorantem: quas ne sibi 
nuptiis jungerent, Hebraei lege Divina prohibebantur. Invehitur 
in eos, qui, repudiata uxore prima et legitima, externam et re- 
ligionis verae expertem duxerant. 

5) Filia feminarum. Dan. XI, 17. Hebraismus rarior: pulcher- 
rima femina. Intelligitur Cleopatra, quam Antiochus Ptolomaeo 
in matrimonium collocavit. 

6) Filia latronis. Micbaeas, qui superiore capite solatus Hiero- 
solvmam fuerat, eique fausta omnia promiserat, olim eventura; 
nunc tamen, inquit initio capitis V. Nunc vastaberis, filia la- 
tronis, Vastaberis, quae vastabas; et latrocinari solita, a Chal- 
daeis latronibus punieris. 

7) Filia multitudinis. Oculi tui sicut piscinx in Hesebon: qnx 
sunt in porta filix multitudinis. Cant. VII, 4. Hebraice Bath 
rabbim , quod nomen proprium loci videtur fuisse, haud procul 
Hesebone: unde nomen portae inditum. 

8) Filiae pharetrae. Thren. III, 13. Sagittae. 

9) Filiae carminis. Eccle. XII, 4. Aures; quippe quae carmini- 
bus pascuntur. 

Filias. Filii DEI. Fidentes filii DEI filias hominum, quod 
essent pvlchrx, acceperunt sibi uxores. Gen.Vl, 2. Ex his nup- 
tiis orti filii gigantes.... potentes a seculo viri famosi, ibid. v. 

4 , Auctores veteres, quidam etiam e primoribus, angelos mulie- 
bri amore irretitos putarunt. Verum haec opinio ita exaruit, ut 
praeter illius memoriam nihil supersit. Plerique ducem sequun- 
tur Divum Joannem Chrysostomum, existimantem, DEI filios hoc 
loco appellari Setbi religiosissimi posteros, hominum filias pro- 
lem sceleratam Caini^ a qua infectos illos avitis criminibus eam- 
<lem pravitatem filiis gigantibus tradidisse, non nisi diluvio e- 
iuendam. 

2) Filius hominis. Distinguunt Hebraei filios hominis a filiis 
viri: nam filii viri sunt nobiles et insignes; filii hominis, plebeji 
et viles. Sic, ubi nos habemus terriqenx et filii hominum (Ps. 
XLVIII,3.), ipsi legunt, filii hominis, et filii viri, idest plebeji 
et nobiles. Migravit hebraismus hic etiam in syriacum: quo fac- 
tum, ut Christus DEI Filius frequenter se filium hominis appel- 
laret. Quod autem Mariophili quidam pie meditati sunt, Christum 
id honori sanctissimae suae Matris dedisse, cui uni vitam deberet, 
non hominum, ut alii, sed hominis filius: latinis fortasse auribus 
placere potest, Bibliorum peritis non potest. Ezechiel quoque fi- 
lius hominis in suo volumiue quoties dicitur, non utique idcirco 
filius virginis appellatur. Et ubique Hebraei, ut dixi, filii homi- 
nis dicuntur, ubi de plebejis sermo est, non filii hominum. Sed 
plane jugulat sententiam illam in Evangelio graeco et Actis Apo- 
stolorum articulus, qui vocabulo hominis additus, est generis 
masculini: ut jamolim observarunt eruditissimus Lorinus in Act- 
VII, 56, et doctissimus ac religiosissimus Salmeron Commen- 
tar. in N. T. vol. I. Prolegom. 13. Sic ergo se Christus, inquit 
ibidem Salmeron, filium horaiuis modestissime dixit, ut nos ter- 
rae filium dicimus, ignobilem, obscurum, contemptum. In Psal- 
terio quoque Messias filius hominis nuncupatur, cum vates pro 
Ecclesia DEUM obsecrans, ita canit: Respice de cxlo, et vide, et 
visita vineam istam; et perfice eam , quam plantavit dextera 
tua: et super filium hominis , quem confirmasti tibi . Ps. LXXIX , 
15. seqq. Vide seu respice, et visita, non tantum ecclesiae vi- 
neam a te plautatam, sed et filium seu super filium hominis (chal- 
daice, Regem Christum) quem Regem aeternum, et propter ipsum 
hanc vineam tibi stabilisti. Idem ibid. v. 18. vir dexterx appel- 
latur, quem dextera sua Pater defendit. 

3) Filii, pro discipulis. 1Y. Reg. II, 3. et alibi, filii propheta- 

rum; quos hi instituerant, non quos genuerant. Filii cantorum, 
Jl. Esdr. XII, 28., cantorum discipuli, cantores. 

4) Filii, pro nepotibus. Orabam filios uteri mei, ait de se jam 
calamitoso et contempto Jobus,XlX,17.; id est, nepotes: liberos 
enim ruina oppresserat. 

5) Filius mortis. I. Reg.XX, 31. II. Reg. XII, 5. Dignus sup- 
plicio, morti debitus. 

6) Filius perditionis. Joaun. XVII, 12. de Juda, et II. Thess. 
II, 3. de Antichristo. Homo perditus, profligatus; exitio desti- 
natus, eoque oppressus. 

7) Filii maledictionis. II. Pefr. II, 14. Diris devoti, execra- 
biles. 

8) Filii subtractionis. Ilebr. X, ult. Qui Divinis se mandatis 
subducunt; increduli, jugum detrectantes. 

9} Filius homicida?, idest homicida IV. Reg. VI, 32. de rege 
Israelis Joramo, cum innocentis Elisaei caput amputari jussis- 
set. Tametsi et nostro more dici Joramus potest homicidae fi- 
lius, Achabi nimirum, qui lucem JNabotho eripuit: sed id non est 
hujus loci. 

10) Filius pacis, Hebraei pacis nomine genus omne prosperita- 

tis intelligunt. Dicite, Pax huic domui: et si ibi fuerit filius 
pacis, requiescet super illum pax vestra; sin autem, ad vos 
revertetur. Luc.X, 5. sq. Si quis erit salute ac bono hoc dignus, 
eorum fiet particeps; sin minus, vos certe humanitatis vestrae ac 
studii fructu non carebitis. 1 

11) Filius unius aut plurium annorum. Filius viginti et unius 

anni erat Sedecias , cum regnare coepisset. Jer. LII, l. Annos 
XXI. natus erat. Darius Medus successit in regnum amiosna - 
tus sexaginta duos. Dan. V. ult., quod ipse Daniel chaldaiee ita 
scripsit: Darius Medus accepit regnum ut filius anliorum 

sexaginta duum. Dan. VI, 1., secundum partitionem canonis ho- 
braici. Filius unius anni erat Saul, cum regnare coepisset; 
duobus autem annis regnavit super Israel . I. Reg. XIII, 1. 
Principio imperii ea erat innocentia Saul rex, qua infans unius 
anni: sed talis non nisi per biennium perseveravit. Si enim non 
integritatis, sed regni annos numeres, annis quadraginta ei 
Saulem praefuisse, Doctor Gentium narrat Act. XIII; 21. Chal- 
daice locus noster (k Sam, XIII, 1.) sic habet: Sicut filius anni, 
in quo nullae sunt culpae. 

12) Filii Orientis. Is. XI, 14. Jer. XL1X, 28. Ez. XXV, 10. 
Hebraeorum accolae ad Orientem. Quo revocari potest elegantia 
illa sacrae linguae ls. XIV, 12. ubi nobis est lucifer , hebraice au- 
tem filius aurorae. 

13) Filii maris. Messias, et emissus ab eo per orbem coetus, 
quasi leo rugiet , et f ormidabwit filii maris. Os. XI, 10. Remo- 
tissimi populi trans mare, salutari timore perculsi, evangelio mo- 
rem gerent. 

14) Filii nuptiarum (Mare. 11, 19.) iidem sunt, qui Luc. V, 34« 
filii sponsi, et graece a Luca filii thalami appellantur; amici vide- 
licet sponso familiares. 

15) Filii areae, ls. XXI, 10. Grana e frumento excussa. 

16) Filii tumultus. Jer. XLV111, 45. Moabitae tumultuantes. 

17) Filii olei. Zach. IV, ult. et Apoc.Xl, 4. Enoch et Elia, 
de quibus paulo plura Voc. Oliva . Filius olei. Is.V, 1. Solum pin- 
gue et frugiferum. LXX. et Chaldaeus habent, in loco pingui, in 
terra pingui. Vide Cornu . 

Fingo* Numquid adhaeret tibi sedes iniquitatis , qui fingis 
laborem in praecepto? Ps. XC111, 20. Longe a vero sensu lite— 
rali aberrat opinio existimantium, reprehendi eos, qui DEI prae- 
cepta ardua et laboriosa caussantur. DEUM ipsum propheta al- 
loquitur, et laborem in ejus mandatis inesse confirmat. Conve- 
nit inter Hebraicos, Graecos, Latinosque doctores, sedem ini- 
quitatis esse injustum tribunal humanum, DEO insociabile. Sed 
Hebraei et Graeci, cum verbum Jbigo in participio legant, fin- 
gens laborem, id referunt ad hoc ipsum tribunal hominum, et 
intelligunt principes, judicesque injustos,, qui leges difficiles et 
labore plenas imponunt. Sed ambiguitatem tollit Vulgatae aucto- 
ritas, quae aperte determinat, verbum fingo non ad sedem ini- 
quam, sed ipsum DEUM pertinere: repugnat enim et genus pro- 
nominis relativi, et persona secunda verbi, dum dicitur, non 
qux fingit, sed qui fingis. Verus itaque sensus est: Numquid 
tibi, o DEUS, qui creasti seu condidisti legem hominibus labo- 
riosam, qui jussisti mandata tua custodiri nimis (idest valde, 
exquisite, accurate) numquid tibi sociabitur tribunal iniquorum? 
neutiquam sane: nihil tibi cum illis commune est. 

Finio. Usquedum finiantur lux et tenebrae. Job.XXXI, 10. 
Periphrasis poetica. Usque ad finem temporis, usque ad extre- 
mum judicii diem. 

2) Finies me. Ezeehias rex in cantico \De mane usque ad ve - 
sperant fines me. Sperabam usque ad mane : quasi leo sic con- 
trivit omnia ossa mea . De mane usque ad vesperam finies 
me. Is. XXXV11I, 12. sq. Tanta gravitas morbi fuit, ut illi diei 
superstitem me fore non sperarem, sed dicerem: ante odiernam 
vesperam, DEUS, e vita me tolles. Cum tamen usque ad noctem 
superfuisse me cernerem, sperabam, ad auroram me perventu- 
rum. Tum vero ita recruduit morbi vis, ut dolor instar leonis ir- 
rueret, omnia ossa confringentis. Quare denuo meum illud re- 
petii. Ante hujus diei occasum ad tumulum me perduces. 

Finis. De Jerosolyma: Sordes ejus in pedibus ejus, nec re~ 
cordata est finis sui. Tbren. I, 9. Etsi peccatorum sordibus 
conspurcata, non tamen cogitavit, quem denique finem sua es- 
set habitura impietas. 

2) Apparere in finem. Adhuc visus procul, et apparebit in 
finem, et non mentietur . Si moram fecerit, expecta illum: 
quia veniens veniet, et non tardabit. Hab. II, 3. Visio haec, de 
venturo Messia, procul abest; nequaquam statim implebitur: 
sed apparebit promissi veritas in fine seculorum, ut loquitur a- 
postolus 1. Cor. X, 11. Non fallet datam fidem DEUS: nec diu- 
turna erit rrfora, si hinc aeternitatem, illinc aevi nostri brevita- 
tem aspexeris. Quamprimum adfuerit momentum illud decre- 
tum, non tardabit. 

3) In finem, si praecedet negatio, est in perpetuum, semper. 
Non in finem oblivio erit pauperis : patientia pauperum non 
peribit in finem. Ps. IX, 19. Non erit sempiterna: non peribit 
in perpetuum. Ne repellas in finem. Ps. XLII1, 23. Ne in per- 
petuum nos rejicias. Animas pauperum tuorum ne oblivisca- 
ris in finem, oblivione nimirum sempiterna. Ps. LXX1II, 19. 
Eodem sensu usurpatur saepe, cum negatio latet, vel omnino sen- 
tentia est mere affirmans. Destruxit eos usque in finem. Eccli. 
X, 16. Destruxit ita, ut nulla sit resurgendi spes in perpetuum. 
Numquid irasceris in perpetuum, aut perseverabis in finem? 
q. d. non erit ira tua sempiterna. Jer. III, 5. Disciplina tua 
correxit me in finem; in perpetuum, semper. Ps. XVII, 36. 

4) ln finem, titulus complurium Psalmorum. D. Ilierooymus 
vertit, Victori; ei scilicet, qui musicae artis notitia vel dignitate 
ceteros anteiret, musicae praefecto. Ei psalmus hic tardi jubeba- 
tur canendus, iQ choro musicorum proponendus; interdum e- 

tiam certis quibusdam instrumentis musicis comitandus. Si quae- 
ras, unde ingens haec interpretandi diversitas, mihi dubium non 
est, quin LXX. et quicumque in finem posuerunt, pro hebraica 
quinque literarum voce legerint omisso mem breviorem aliam 
quatuor literarum, quae finem significat. Finem hunc allegorice 
Christum intelligunt nostri, qui finis est et principium omnium. 

5) Memento finis. Siracides ita DEUM precatur: Festina tem- 
pus, et memento finis. Eccli. XXXVI, 10. Triplex tst in graeco 
fonte lectio pro exemplarium varietate: alia habent, Memento fi- 
nis; alia, Memento irae; alia, Memento jurisjurandi. Sic omnia 
copulemus: Accelera salutis tempus, et memento jurisjurandi, 
quo promisisti, te mala nostra finiturum, et iram in hostes no- 
stros conversurum, per Messiae adventum. 

Finitio. Res quatuor homini molestissimas sic enumerat Si- 
racides: Cogitationes eorum , et timores cordis, adinventio 
expectationis, et dies finitionis. Eccli. XL, 2. Curae, timores, 
spes fallaces, mors. 

Fio. Hxc facta est mihi, quia justificationes tuas exqui - 
sivi. Ps. CXVIII, 56. Hoc (ut memor essem nominis tui noctu) 
ideo mihi contigit, quia custodivi (ita est hebraice) decreta tua. 
Hxc pro hoc: nam genere neutro Hebraei carent. Inde et illud 
ejusdem Psalmi: Hxc me consolata est. v. 50. pro, Hoc me 
consolatum est. ' ' 

2) Fieri in populo. De gladio Nabuchodonosoris: Hic factus 
est in populo meo, hic in cunctis ducibus Israel, qui fuge- 
rant. Ezech. XXI, 12. Praeteritum pro futuro; more prophetico 
et poetico Hebraeorum. Chaldaei gladius deprehendet, asseque- 
tur, tum populum, tum duces frustra fugitivos. 

3) Fieri de medio, fieri foras. Donec de medio fiat. II. Thess. 
II, 7. Donec tollatur. Jussit foras ad breve homines fieri. Act. 
V, 34. Jussit eos e concilio tantisper educi. 

1 Firmamentum. Posuisti firmamentum ejus formidinem. 
Ps. LXXXVI11, 41. hebraice, munimenta ejus. Haec nimirum ab 
hoste capta, DEUS ex praesidio in ejus terrorem mutavit. 

2) Firmamentum in plaga. De impiis felicibus: Non est 

firmamentum in plaga eorum. Ps.LXXII, 4. Si qua etiam pla- 
ga illis infligitur, ea tamen non est diuturna: abundant namque 
modis liberandi se dolore. 

3) Firmamentum panis in summis montium. Erit firmamen - 


Digitized by Google 


FLAGELLUM — FLOS. 185 

tum in terra, in summis montium . Ps. LXXI, 16. Id firma- 
mentum, ut ex hebraico liquet, triticum est. Tanta erit abun- 
dantia tritici, ut etiam in summis montium largiter proventu- 
rum sit. Alibi panis additur. Vocavit famem super terram, et 
omne firmamentum panis contrivit. Ps. CIV, 1G. Hic vero est 
hebraice, omnem baculum panis; omnem culmum tritici. 

flagellum. Is. XXVIII, 15. est Nabuchodonosor. Non attin- 
get nos, inquiunt scelerati, totus patrocinio deorum, quos pro- 
phetae mendacium appellant. 

Flavesco. Ne intuear is vinum, quando flavescit, cum splen- 
duerit in vitro color ejus. Prov.XXIIl, 31. Hebraice tamen est, 
rubet. Nec sane*flavum usquam in Bibliis vinum reperio, sed ru- 
brum ubique. Quare ergo rubrum est indumentum tuum, et 
vestimenta tua sicut calcantium in torculari? Is. LX11I, 2. 
Elephantis ostenderunt sanguinem uvae et mori, ad acuen - 
dos eos in praelium. 1. Mach. VI, 34. Libavit de sanguine u - 
vx. Eccli. L, 16. Lavabit in vino stolam suam, et in sangui- 
ne uvae pallium suum. Gen. XLIX, 11. Pulcriores sunt oculi 
ejus vino. ibid. v. 12. hebraice: rubicundi oculi prae vino. Adde 
his, quod vir eruditionis multiplicis Petrus Laurembergius in 
Acerra Philologica testatur, centur. 111, §. 68, e veteribus Hi- 
storicis, Geographis, Botanicis, neminem esse, qui aliud vinum 
quam rubrum Judaeae tribuat. Recte igitur cum eodem Laurem- 
bergio statues, et primum Christi miraculum, et ultimum om- 
niumque maximum, rubri coloris vino assignanda esse; id est, 
aquas Canae in Galilaea conversas aDomino in vinum rubrum esse, 
ejusdemque coloris fuisse illud, quod in Coena sacrosancta in- 
stituenda usus est. De Cananaeo vino favet Ecclesia, in hymno 
Epiphaniae canens: Aquae rubescunt hydriae. 

Floreo. Florebunt de civitate sicut f oenum terrae. Ps. LXXI, 
16. Cives florebunt tanto numero, quantus est herbarum 9eu foe- 

9 

ni crescentis. 

Flos. Date floi'emMoab, quia florens egredietur. Jer.XLVIII, 
9. Sarcasmus acerbus in Moabitidem, tamquam in puellam sce- 
leratam et vanam. Date illi flores, quibus se coronet: hae ipsae 
corollae pro alis erunt, quibus avolet (ita enim habet fons he- 
braicus) in exilium et servitutem. Maledictus , qui facit opus 
Domini fraudulenter: et maledictus , qui prohibet gladium 

suum a sanguine, ibid. v. 10. Qui regno Moabitarum parcit, 
neque illud pro viribus exscindit. 

Flamen. Vocabulum boc, si ponatur antonomastice, et nullo 
addito nomine proprio, plerumque Euphratem significat. Habi- 
tare eas fecit in deitatibus Samariae, et in reliquis regioni- 
bus trans flumen, i. Esdr. I V, 10., nimirum Euphratem, quem 
Esdras eo capite saepius fluvium simpliciter appellat. Domina- 
bitur a mari usque ad mare . et a flumine usque ad termi- 
nos orbis terrarum ; hebraice, terrae, sci)i<cet Judaeae. Ps. LXX1, 
8. Cui par est illud: Loquetur pacem gentibus, et potestas ejus 
a mari usque ad mare, et a fluminibus (hebr. a flumine) us- 
que ad fines terrae. Zach. IX, 10. Notissimus Urat hic loquen- 
di modus Hebraeis, qui ex Pentateucho scirentj promissum A- 
brahamo esse: Semini tuo dabo terram hanc a fluvio JEgypti 
usque ad fliwium magnum Euphratem. Gen. XV, 18. et po- 
pulo electo: Ponam autem terminos tuos a mari rubro usque 
ad mare Palaestinorum, et a deserto usque ad fluvium. Ex. 
XXni, 31. Ex, quibus habebant nomina ipsa utriusque maris ac 
fluvii et fines terrae seu desertum. Ambo tamen vaticinia aper- 
tissime solum Messiam praedicant, maxime si pergas in Psalmo: 
et adorabunt eum omnes reges terrae, omnes gentes servient 
ei. v.l 1., et si in Zacharia versum priorem annectas: Ecce Rex 
tuus veniet tibi justus et Salvator. Quae omnia neque in Salo- 
monem, neque in ullum alium regem aut hominem praeter Chri- 
stum JESUM conveniunt. Solus ille mortalium omnium non tan- 
tum Judaeae totius, sed etiam universi orbis dominatu potitur, 
rex omnium a mari ad mare, ab ortu ad occasum; et a flumine 
Jordane, ubi vox Patris intonuit, Hic est filius meus (Matth. 
111, ult.) usque ad terminos orbis terrarum. 

2) Attentissimus Ribera in Commentar. Majorib. ad XII. Pro- 
phet. minores, in c. ult. Mich. n. 33. censet, ubi de Judaeorum 
terra sermo est, flumen per antonomasiam dici Jordanem. Re- 
cipio hoc ut probabile, et locum Psalterii de Christo modo alla- 
tum ita ipse interpretor. Sed cavendum, ne flumen mediterra- 
neum cum finitimo confundatur. Flumen sine addito nomine, si 
sit mediterraneum et ipsius Judaeae, Jordanes est; si extra Ju- 
daeam et finitimum, Euphrates. In explicato loco Ps. LXX, 8. 
pro diversa acceptione, ut dixi, utrumque verum est. 

Flaot Elogium terrae sanctae proprium, Terra fluens lacte et 


I 


FLCVHJS — FOENERO. 187 

meile; idest abundans non rebus tantum necessariis, verum eliam 
deliciis; nominatim lacte propter laetissima pascua, et meile ob 
immensam copiam apum. 

Fluvias. Si nomen proprium non adjungatur, eodem modo 
accipiendum, quo paulo ante de Flumine explicatum est. Sic 
Ex. XXIII, 31. 1. Esdr. IV, 11. 16. 17. et 20. Euphrates eo vo- 
cabulo indicatur. 

Fodio. Os. III, 2. Hebraismus, cujus obscuritas inde oritur, 
quod et fodere, et emere verbum idem significat. Emi eam (uxo- 
rem) mihi pretio argenti et hordei. Sic ubi Deut. II, 6. nos cum 
LXX. et Chaldaeo legimus, aquam emptam haurietis et bibetis; 
in fonte hebraico est, et etiam aquas ab eis fodietis argento . 
Erat autem priscis seculis consuetudo, ut nuptiae per coemptio- 
nem fierent: quod pluribus ostendit literatissimumBarnabasBris- 
sonius lib. de vario ritu Nuptiarum. Omissis aliis gentibus, He- 
braeorum in hoc genere morem ostendunt verba Sichem, Dinam 
JaSobi patriarchae filiam emere sibi a patre sponsam quantocum- 
que pretio cupientis: Quxcumque statueritis, dabo.augete do- 
tem (non quam puella viro, sed quam hic uxori afferat) munera 
postulate: et libenter tribuam . Gen. XXXIV, 11. sq. 

Foedero. Numquid foederabitur ferrum ferro ab Aquilo- 
ne, et xsf Jer. XV, 12. Ferrum ab Aquiloue sunt Chaldaei. De- 
pone spem vanam, oJerusalem: ferrum ferro, aes aeri, JudaeiChal- 
daeis sociari non possunt. Diripient te (v. sq.) hostes intra om- 
nes tuos terminos, quam late ditio tua patet. 

Foedas. Impii Hebraei dicunt: Percussimus foedus cum mor- 
te, et cum infer no fecimus pactum. Flagellum inundans cum 
transierit, non veniet super nos: quia posuimus mendacium 
spem nostram, et mendacio protecti sumus. Is. XXVIII, 15. 
Non timemus mortem ac tumulum, tam de iis securi, quam qui 
foedere sibi aliquem adjunxerunt. Nabuchodouosor, populorum 
flagellum, cum ad nos usque pervenerit, non nocebit: sustentant 
enim spem nostram, protegufttque nos dii, quos prophetae men- 
dacium nuncupant. 

Foeoero. Nonfceneravi, non dedi cuiquam pecunias mutuas, 
nec focneravit mihi quisquam: et tamen omnes maledicunt mi- 
hi. Jer. XV. 10. Injuriam nec intuli, nec passus sum: poteram 
quiete vivere, nisi DEUS mihi odiosum prophetae officium im- 
posuisset, quod omnium iras in me concitavit. 

Frenum. Judas Machaboeus et socii inter feras in montibus 
foeni cibo vescentes demorabantur. 11. Macb. V, ult. Herbis et 
radicibus alebantur. 

2) Foenum pro palea, seu culmo frumenti una cum spica. Mi- 
ch. IV, 12. Horum trituram propheta v. sq. imperat Hierosoly- 
mae ceu vitulae robustissimae, cui vires ferreas et aeream vim tri- 
buit. Comminuti sunt autem populi ab Ecclesia, et eorum rapi- 
nae ac potentia DEO subjecta tum, cum ad Christum adducti 
sunt. 

Fretantes. Davidem DEUS e\eg\tdepost f celantes. Vs.LXXyil 
70. Cum foetas oves sequeretur, qui est infimus vitae pastoritiae 
gradus, inde eum transtulit ad pascendum Jacob populum su- 
um, ut est hebraice v. sq. 

Freteo. Hebraei ad Moysen et Aaronem: Foetere fecistis odo- 
rem nostrum coram Pharaone et servis eis. Ex. V, 21. Odio- 
sos nos illis effecistis. Modus hic loquendi occurrit et alibi in he- 
braico; exempli gratia Gen. XXXIV, 30., ubi noster absque me- 
taphora: odiosum fecistis me Chananxis. Sic et 1. Reg. XXVII, 
ult. Multa mala operatus est contra populum suum. Hebrai- 
ce ad verbum: foetendo foetere se fecit populo suo; summopere 
scilicet invisum, tot illatis perpetuo damnis. Fidentes autem 
filii Jmmon, quod injuriam fecissent David. I. Par. XIX, 6. 
hebraice: quoniam foetere se fecissent Davidi. 

Fons. Benedicite DEO Domino de fontibus (hebraice, de 
fonte) Israel. Ps. LXV11, 27. Fons hic seu fontes vel est Jacob 
et Xll. patriarchae, ejus filii; vel beneficiorum scaturigo uber- 
rima, populo electo aperta. Enumerantur mox principes, eorum- 
que iu suas tribus dimanans felicitas. Benjamin, natu minimus; 
tribus quoque minima omnium, sed in Saule rege victoriis et glo- 
ria ad stuporem usque aucta. Juda, unde regum a Davide per- 
petua feries. Zabulon et Nephthali, Judicum tempore insignes, 
praesertim contra Jabinet Sisaram. Allegorice, fons gratiae Chri- 
stus, et fontes apostoli, quorum novissimus Paulus, ad tertium 
usque coelum raptus, e tribu Benjamin; alii de tribu Juda, Ser- 
vatoris propinqui; ceteri, utpote Galilaei, ex tribubus Zabulon et 
Nephthali. 

2) Fontes et vena. In elegantissima allegoria fidelis conjugii 
Prov. V,15. sqq., fontes sunt legitimi liberi, vena est uxor. 

Foramen. Non tantum in summa dignitate, ac maximis opi- 

bus natns es,o Rex Tyri: sed et foramina tua in die, qua con - 
ditus es, praeparata sunt. Ez. XXV11I, 13. Hebraice tibi® seu 
fistul®. Parata tibi est laetitia, et occasio fruendi voluptate omni 
honesta, qualis est musica. 

2) Videntes per foramina. Eccle. XII, 3. Oculi. Totam illam 
Seni hypotyposin artificiosissimam explano in Voc. Tenebresco. 

Formido. Bar. VI, 69. Terriculum in horto, vinea, agro. Ta- 
les, inquit, sunt dii, vana gentium terricula. 

Formidolosus. Ad DEUM formidolosa laudatio. Job. 
XXXV11, 22. DEO terribili debetur laus, non sine timore tamen 
persolvenda: quia digne eum invenire non possumus v. sq. 

Fornax. Sol fornacem custodiens in operibus ardoris. Ec- 
cli. XLI1I, 3. Ardorem continet instar fornacis vehementissime 
succens®. 

2) Fornax ferrea. Jer. XI, 4. Servitus gravissima in ASgypto, 
ubi laterem coquere, et injurias ferre ultimas coacti. 

Fornicor. Passim de adorantibus falsos deos et simulacra. 
Cum fornicati fuerint cum diis suis, et adoraverint simula- 
cra eorum. Ex. XXXIV, 15. Fornicabitur post deos alienos. 
Deut. XXXI, 16. Fornicans fornicabitur terra a domino, idest 
deserto Domiuo. Os.I, 2. Filii fornicationum sunt. Os. 11,4. 
chaldaice, filii idolatrx. Tale et illud: Fornicata es cum filiis 
JEgypti...in filiis Assyriorum... cum Chaldxis. Ez. XVI, 26. 
sqq. Imitata hos populos, eorum deos adoptasti. Fornicata est 
igitur super me, dicit Dominus. Ez. XXIII, 5. contra me. 

Fornix. Dissipat impios rex sapiens, et incurvat super eos 
fornicem. Prov.XX, 26. hebr. chald. et gxxoe .rotam. Frequens 
veteribus supplicium rot®, cujus radiis innexus varie torqueba- 
tur reus. Fornix dici potest a cantho, qui vere fornix est rot®, 
extremam ejus curvaturam cingens et includeus. 

Forsitan. Pro utique, nimirum, scilicet. Si enim crederetis 
Moysi, crederetis forsitan et mihi. Joann. V, 46. Si me scire- 
tis, forsitan et Patrem meum sciretis. Joann. VIII, 19. Gr®ce 
eadem est particula, qu® Joann. VIII. 42. XIV. 7. et XVIII, 36. 
ubi etiam noster vertit utique. 

Fortitudo. David ad DEUM: Fortitudinem meam ad te cu- 
stodiam; idest apud te. Ps. LVI1I, 10. 

2) Fortitudo capitis. Meus est Galaad, et meus est Manas - 
ses: et Ephraim fortitudo (hebraice, munimentum seu arx) ca- 

pilis mei. Ps. LIX, 9. quia Ephraimitae robur erant exercitus 
Israelitici. Ostendit, occupalam a se DEI beneficio regionem om- % 
nem cis ac trans Jordanem. ’ 

3) Fortitudo maris. Erubesce Sidon: ait enim mare , forti- 
tudo maris, dicens : Non parturivi, et non peperi, et non enu- 
trivi juvenes. Is. XXIII, 4. Erubesce Sidon, quai Tyrum filiam 
tuam pereuntem auxilio non sublevasti. Sic ait mare, id est, na* 
varchi et mercatores; et ipsa potissimum Tyrus, munimentum 
maritimum validissimum. Ego, inquit Tyrus, ab hoste ita exina- 
nita sum et vastata, ut si semper fuissem sterilis: cum tamen 
prole florentissima abundaverim. 

4) Clamare in fortitudine, Jon. III, 8. Clamare valide. Id in- 
numeris locis reperias, fortitudinem in Divinis Libris non pro 
animi magnitudine et constantia accipi: sed pro viribus, poten- 
tia, robore. 

Framea. Eripe animam meam ab impio, frameam tuam 
ab inimicis manus tuse. Ps.XVI, 13. Fons hebraicus, gladium 
tuum;LXX. rhomphaeam tuam, Framea , ortum a Germanis vo- 
cabulum, hastam significabat, ut diserte explicat Tacitus: tra- 
ductum est postea ad indicandum etiam gladium. Sententia loci 
est: Eripe me impio, et hostibus tuis extorque gladium, adime 
vires, quibus contra aequitatem et voluntatem tuam abutuntur. 

2) Defecerunt frameae. Inimici defecerunt framex in finem. 
Ps. IX, 7. Aliqui, latina sola considerantes, dici putarunt, ini- 
micos deficere seu deesse ferro; ita concisos a victoribus hostes 
esse, ut jam non inveniant, quos occidant. Sed bebraica et graeca 
luculenter: Enses hostis defecerunt in perpetuum. Sic fracta est 
potentia hostium, ut arma deinceps capere nunquam ausuri sint. 

3) Framea super pastorem. Framea suscitare super pasto- 
rem meum, et super virum cohxr entem mihi, dicit Dominus 
exercituum: percute pastorem, et dispergentur oves: et con- 
vertam manum meam ad parvulos. Zach. XIH, 7. Christus 
ipse docuit (Malth. XXVI. 31. et Mare. XIV, 27.) praedicta haec 
esse de se et apostolis, dispergendis eo tempore, quo passurus 
ipse esset. Divini ergo Patris vox est: Sinam te hostilis gladii, 
irruere in constitutum a me Pastorem generis humani, qui ut 
verus DEUS ejusdem est mecum Naturae, et ut sanctissimus Ho- 
mo summa mihi amicitia conjungitur. Percutietur pastor hic, et 

grex dissipabitur. Sed redux ego, inquit JESUS, manum exten- 
dam ad trepidos, et afflictos confirmabo. 

Frater. De proxima consanguinitate conjunctis; bebraismus 
notissimus. Quod cum audisset Abram, captum videlicet Lot 
fratrem suum. Gen. XIV, 14. ; idest filium fratris sui Arani. Ea- 
dem consuetudine in Cege Nova saepius fratres Domini appellan- 
tur, quod propinquissima cognatione Christum attingerent, non 
quod eamdem etiam matrem haberent, ut quidam rerum et lin- 
guarum inscii somniarunt. De his plura Voc. Jacobus. 

2) Frater pro simili . Qui mollis et dissolutus est in opere suo, 
frater est sua opera dissipantis. Prov. XVili, 9. similis dis- 
sipanti. 

3) Frater draconum; et socius struthionum. Joh. XXX, 29. De 
Jobi plangore, sibilis, ejulatu, rectius hajc accipi, quam de ejus 
solitudine; ex contextu et Michaea ostendi Voc. Draco, §. 2. 

-4) Fratres nostri. Doctor gentium laudat fratris sui sollicitu- 
dinem sive pro Tito, qui est socius meus, et in vos adjutat', 
sive fratres nostri, apostoli ecclesiarum. II. Cor. VIII, 23, An- 
tiptosis est. Usitato more diceretur*, sive pro Tito, sive pro fra- 
tribus nostris apostolis. Hebraicam ista et syriacam linguam sa- 
piunt, casuum distinctione carentes. 

Fraternitas. Resistite, inquit apostolorum princeps, leoni sty- 
gio; scientes, eamdem passionem ei, qux in mundo est, vestra : 
fraternitati fieri. I.Petr. V, 9. Scitote, fratres quoque vestros, 
qui per orbem 4ispersi vivunt, nihilo leviora pati. 

Fraudulenter. Maledictus, qui facit opus Domini frau- 
dulenter (LXX.negligenier:) et maledictus, qui prohibet gla- 
dium suum a sanguine. Jer. XLV11I, 10. Qui parcit Moabitis, 
qui eos non conatur delere, quoad valet. Tropologice, de negli- 
gentia in extirpandis vitiis. 

Frenum. In die illa er it, quod super frenum equi est, san- 
ctum Domino. Zach. ult. 20. Ornamenta bellica DEO consecra- 
buntur in templo, cessantibus jam bellis, et pace per veram re- 
ligionem introducta. 

2) Frenum tributi. II. Reg. VIII, l.-Urbs Geth, caput unius e 
satrapiis Pbilisthaeorum. Patet conferenti narrationem ejusdem 
rei alteram l. Par. XV111, t. Sic dicta Geth, postquam ei a se 
victae David praesidium imposuit, atque ita munimento hoc tam- 

quam freno Philisthaeos cohibuit, et imperatum a se tributum sol- 
vere coegit. 

Fractas. Obaudite me divini fructus. Eccli.XXXlX, 1 / .Spi- 
ritus Sapientiae in me dicit, inquit Siracides, et per me ad vos: 
Exaudite me, filii sancti : ita est graece. Hebraei, Divinus popu- 
lus, adoptati a DEO filii, ejusque veluti progenies. 

2) Fructus cogitationum. Terra erit in desolationem propter 
habitatores suos impios, et propter fructum malarum cogita- 
tionum eorum. Mich. VII, 13. 

3) Fructus labiorum. Creavi fructum labiorum pacem. Is. 
LViI, 19. Fructum precum suarum percipient: (praeteritum pro 
futuro, ut alibi locis innumeris.) pacem eis impertiar, pacem ple- 
nam, prosperitatem in omnes diffundendam. 

Frustum. Lebetem per ludibrium dixerant Jerosolymam, se 
autem carnes: haec est lebes, nos autem carnes. Ez. XI, 3. Hic 
serio Deus 8d Prophetam: Pone ollam; pone, inquam, et mitte 
in eam aquam. Congere frusta ejus , ollae debita, ibi coquen- 
da, in eam; omnem partem bonam, femur et armum, electa 
et ossibus plena. Ez. XXIV, 3. sq. Praestantissimos quosque igni 
aerumnarum coquendos destinat. 

Fulgur. Fulgura in pluviam fecit. Ps. CXXX1V, 7. Pluviam 
immittit statim post fulgura, vel etiam cum illis, cum tamen na- 
turae sint prorsus contrariae. Idem legimus Jer. X. 13. et LI, 16. 

Fallo. Messias quasi ignis conflans, et quasi herba fullo- 
num. Mal. III, 2. De berba fullonum sive saponis dixi Voc. Bo- 
rith . Christus suos tam puros efficit, quam ignis metalla pretio- 
sissima; tam candidos, et sine omni macula splendidos, quam 
herba haec telam. ^ 

Fumigo. DEUS tangit montes, et fumigant, seu fumant, Ps. 
CI11, 32. Ut mons Sinai, Vesuvius , Mina, Pyrenaei olim, qui 
arserunt, flammas vomuerunt, grandem fumum in fornacis 
modum exhalantes terribili specie ; ita doctissimus Gilbert, 
Genebrardus, ad hunc Psalterii locum. 

Fundamentum. Contremuit terra: fundamenta montium 
conturbata sunt. Ps. XVII, 8. Pars hypotyposeos illustris, qua 
David adventum liberatoris sui DEI poetice describit. Legitur e- 
tiam II. Reg. XXII, 8. sqq. Contremuit terra: fundamenta 
montium concussa sunt, et conquassata , etc. Tantus fuit mo- 
tus terrae, ut etiam ima montium trepidarent. 

\ 

2) Revelare fundamenta. De Samaria: fundamenta ejus reve- 
labo. Mich. I, 6. Evertam funditus: destruam sic, uf fundamenta 
appareant. Apparuerunt fontes aquarum, et revelata sunt 
fundamenta orbis terrarum. Ps.XVII, 1 6. , et paene totidem ver- 
bis 11. Reg.XXlI, 16. Terra tanto motu concussa est, ut divulsa 
ac scissa ad intimas usque fontium origines et latebras recondi- 
tissimas pateret. 

3) Fundamenta terrae, idest Nescierunt, neque in- 

tellexerunt, in tenebris ambulant: movebuntur omnia funda- 
menta terrx. Ps. LXXX1. 5. (qui totus est de judicibus et ma- 
gistratibus) Exponit hoc perquam concione Venerab. Bellarmi- 
uus: Judices nescierunt, quid facti in caussis; nec intellexerunt, 
quid juris; ideo in tenebris ambulantes, perperam judicant: con- 
vulsis autem legum et justitiae fundamentis, totus orbis terrarum 
perturbabitur. 

Fando. Domine in judicium posuisti eum (Chaldaeum) et 
fortem, ut corriperes, fundasti eum. Hab. I, 12. Ad hoc eum 
elegisti, ut per illum justi tui judicii executio perageretur: et 
idcirco tantas ei vires tribuisti, ut ejus manu nos castigares. Sed 
tamen (v. 13) purissimi tui oculi crudelitatem et saevitiam aspi- 
cere non possunt: cur ergo eam in Chaldaeo impunitam intueris, 
pejore nobis, quos devorat? 

Fanlcolas. Pro possessione, sive haereditatc: eas enim du- 
ctis funiculis dividebant. Quando dividebat' Altissimus gen- 
tes. . . . Jacob funiculus hxreditatis ejus. Dcut. XXX1I,8. sq. 
Ex omnibus populis Hebraicum delegit, quem ceu haereditatem 
sibi propriam possideret. Non erit tibi mittens funiculum sor- 
tis in coetu Domini . Mich. II, 5. Jam non erit tibi possessio et 
. haereditas in terra sancta. 

2) Funiculo metiri. Filii tui et filix tux in gladio cadent, 
et humus tua funiculo metietur. Amos VII, ult. Victor, occi- 
sis incolis, terram suis possidendam sorte dividet. Militaris lo- 
cutio: qualis et illa: Tetendit f uniculum suum. Thr. II, 8. A- 
deo prostrata est Jerosolymae felicitas*, ut DEUS eam solo aequas- 
se videatur, ut funiculus tendi per nudam aream possit. David 
percussit Moab, et mensus est eos funiculo, coxqua?is terrx : 
mensus est autem duos funiculos, unum ad occidendum, et 
unum ad vivificandum. II. Reg. VIII, 2. Moabitidem penitus, 
sibi subjecit ac tum de regione ipsa, tum de incolarum vita et 

nece pro arbitrio statuit. Geminus hic funiculus est metaphori- 
cus duntaxat, et liberrimam Davidis voluntatem significat, qua 
alios justo supplicio addixit, aliorum vitae perpercit. Plures mul- 
to fuisse servatos, quam interfectos, docet hebraicum vocabu- 
lum plenitudinis funiculo vitae additum II. Reg. VIII, 2. , 

3) Funiculus Samariai. Extendam super Jerusalem funicu- 
lum Samariae, et pondus domus Achab. IV. Reg. XXI, 13. In 
eam non minus graviter animadvertam, quam in Samariam, et 
domum Achab. Declarat id admirabili similitudine a literis in 
tabella cerata scriptis: delebo Jerusalem, sicut deleri solent 
tabulae: et delens vertam, et ducam crebrius stylum super 
faciem ejus, ut ne vestigium quidem literarum supersit. 

4) Semita et funiculus. Tu cognovisti sessionem meam et re- 
surrectionem meam; omnem meam requiem, omne meum ne- 
gotium; quid sedens, quid stans agitem. Intellexisti omues co- 
gitationes meas delonge: semitam meam, et funiculum meum 
investigasti. Ps. CXXXVill, 2. sq. Nosti, quid sim conatus ac- 
quirere, et quid acquisierim; semitam et accubationem meam, 
ut est in hebraico. 

, 5) Funiculi Adam. In funiculis Adam traham (protraxi) 
eos, in vinculis caritatis: et ero (fui) eis quasi exaltans ju- 
gum super maxillas eorum, et declinavi ad eum ut vescere- 
tur. Non revertetur in terram AEgypti, et Assur ipse rex ejus: 
quoniam noluerunt converti . Os. XI, 4. sq. Non terrore, ut 
belluas; sed beneficiorum et mandatorum vinculis, ut animantes 
domesticas, humano more ( adam enim est homo) eos traxi, be- 
nevolentia et amore alliciens. Saepe animalibus his meis quietem 
concessi, et pabulum lautius praebui; diebus festis, annis sabba- 
ticis, et jubilaeis. Sed quia ingratus Israelis populus (regnum de- 
cem tribuum) perpetuo restitit, in servitutem agetur; non jam 
^Igyptiacam, quae finiatur; sed Assyriam, e qua nunquam redu- 
catur. 

6) Funiculi vanitatis. Fx qui trahitis iniquitatem in funi- 
culis vanitatis, et quasi vinculum plaustri peccatum. Is. V, 
18. Praeclare Chaldaicus paraphrastes: Vae qui incipiunt paula- 
tim peccare, et peccata augent, ut crescant et roborentur tan- 
quam vinculum plaustri; validus nimirum funis jugi. 

7) Funiculus maris. Fx qui habitatis funiculum maris, gens 

perditorum elc. Soph. II, 5. sq. Qui in ora maritima habitatis; 
vastatores prius, nunc ipsi perdendi et vastandi. 

8) Funiculus virga. Zach. XI, 7. De duabus virgis pastoritiis, 
Decore et Funiculo, singiliatim dicetur in Voc. Virga. 

9) Funiculus argenteus. Eccle. XII, 6. Medulla spinae dorsi. 
Disertissima illa Senectutis descriptio colligetur a me tota Voc. 
Tenebresco . 

Funis. Funes ceciderunt mihi in praeclaris. Ps. XV, 6. Fe- 
lix mihi sors obvenit. A dividendis bonis immobilibus metapho- 
ram ducit: illa enim funiculis, ut modo dixi, seu funibus partie- 
bantur; statim vero aperte profitetur, quid sentiat: etenim aere - 
ditas mea praeclara est mihi. 

2) Funis diruptus. Bar. VI, 43. Apud romanos quoque zona 
indicium erat virginitatis, eamque solvere sponsus aut amator 
solebat. Exprobrat Baruch impudicitiam illis, qua; cuivis obvio 
se dederent, idque ipsum beneficii loco a diis suis flagitarent, 
superstitiose incensis propterea ossibus olivarum. 

Furor. Adhuc consiliabor, ut enarrem: ut furore enim re- 
pletus sum. Eccli. XXXIX, 16. Graeca ut lunaticus, qui crescen- 
te aut plena luna continere se nequit. Meditabor porro, inquit 
Siracides, ut proferre utilia possim: nam velut entheus, seu Di- 
vino afflatu incitatus, ad hoc impellor. 


Gabaa. Israelitae profunde peccaverunt , sicut in diebus 
Gabaa. Os. IX, 9. Gabaitarum flagitium et illata uxori Levitae 
injuria narrantur ludie. XIX, 22. sqq. Sicut autem ob Gabaita- 
rum scelus tribus Benjamin, ita ob sua crimina totum Israelis 
regnum ad interitum redigetur. Ex diebus Gabaa peccavit /- 
srael, ibi steterunt: non comprehendet eos in Gabaa prx- 
lium super filios iniquitatis. Os. X, 9. Postquam a Gabaae ci- 
vibus uxori Levitae illusum est, sacrilega deorum religio irrepsit; 
ibi Israelitae steterunt, seu ambulare per imperatas a DEO vias 
desierunt. Non prosternet eos praelium, quale Gabaitas totamque 
tribum BeDjamin afflixit, qui etsi demum periere, initio tamen 
victores, nequaquam inulti occubuere: at bis ne istud quidem 
triste solatium concedetur, ut ullum hostibus memorabile dam- 
num inferant; cumque tribus BeDjamin e ruiuis suis denuo as- 

surrexerit, horum servitus apud Assyrios nunquam relaxabitur. 

Gabbatha. Locus tribunalis, ubi Christus a Pilato morti ad- 
dictus: qui dicitur lithostrotos, hebraice autem gabbatha. 
Joan. XIX, 13. Hebraice, idest sermone Hebraeis tum usitato, 
qui post captivitatem Babylonicam syriacus fuit. Etsi enim gab - 
batha ad radicem hebraicam gavd revocare quomodocumque 
posset, ac dici ex hebraico fonte syriacum seu syriace termi- 
natum, ut significet locum excelsum: verius tamen est, ut ip- 
sius evangelistae interpretatio graeca ostendit, oriri a syriaco gab 
seu gav , quod significat viam lapidibus sternere: cui elegan- 
ter respondet graecum lithostrotos, lapidibus stratum. Latine 
dicas tessellatum: qualia pavimenta in templis ornatioribus. Gra- 
dus marmorei, quibus ad hoc tribunal ascendebatur, nunc Sca- 
lae Sanctae nomen obtinent, et Romae juxta Laternanensem aedem 
ingenti religione fidelis populi coluntur. 

Gad. Zelpha ancilla sua edente filium, dixit Lia: Feliciter: 
et idcirco vocavit nomen ejus Gad. Gen. XXX, 10. sq. Gad 
Hebraeis est, quod nobis fortuna. 

Galaad. Per allegoriam hxc dicit Dominus super domum 
regis Juda: Galaad tu mihi caput Libani: si non posuero te 
solitudinem, urbes inhabitabiles . Jer. XXII, 6. Galaad est no- 
bilissima et feracissima pars montis Libani; hoc loco, Hieroso- 
lymam indicans. Si non jurantis, ut saepe. Verax non dicar, nisi 
domum et urbem regiam in locum desertum mutavero, ita ut si- 
milis fiat urbibus dirutis, quae habitari non possunt. 

2) Galaad idolum. Os. XII, 11. Locus obscurus, illustratus in 
Voc. J cervus. 

Galatia. Judas Machabaeus ejusque socii de Romanis narrari 
audiunt virtutes bonas, quas fecerunt in Galatia , res ibi stre- 
nue gestas, quia obtinuerunt eos. 1. Mach. VI II, 2. Galatarum 
nomine scriptores Graeci et Gallos, et Gallograecos inteiligunt. 
De utriusque haec audire Machabaeus potuit: nam de Gallis in ipso 
magistrato triumphavit L. Furius praetor, teste Livio lib. 3 1 . , et 
Gallograeciam, quod suppetias tulisset Antiocho Magno bellum 
contra Romanos gerenti, eo victo debellavit Cn. Manlius Volso, 
posteaque de illa triumphum egit (Liv.lib. 38 et 39) . Longe tameu 
similius vero est, de Gallograecis haec narrari: hi enim et loco, 
et tempore propiores multo erant, quam Galli. 

Galgaia. Dixit que Dominus ad Josue: Hodie abstuli (hebr. 

devolvi) opprobrium sEgypti a vobis. Vocatum que est nomen 
loci illius Galgala; a devolvendo, auferendo. Jos. V, 9. Supra 
omnem modum ibi deinde viguisse crimina, et religionis sancti- 
tatem petulantia singulari violatam esse, vides Os. IX, 15. Unde 
Hiud: Nolite ingredi in Galgala. Os. IV, 15. ldolum Galaad, 
et bobus immolantes in Galgal, ex Os. XII, 11., vide in Yoc. 
Acervus. 

Gallas. Inter Divinae potentiae opera etiam galli cantus nu- 
meratur Job. XXXVIII, 36.: Quis dedit gallo inlelligcntiam ? 
Quis dedit gallo, ut velut intelligens praesignificare tam constan- 
ter, tam sine erroris periculo, lam inaequali dierum mensura 
tam aequaliter, solis vicinitatem statis horis possit? 

Gaudimonium. Bar* IV, 34. Ingraeco fonte est superbia. 

Gehenna. Pro loco aeternis damnatorum suppliciis destinato. 
Amoena vallis Hierosolvmae vicina, Ge Ilinnom, Vallis Ilinnom, 
dicta est. Ibi ara illa Tophet infamis: traduntque Hebraei, cx 
hoc loco appellatam gehennam: quod scilicet omnis populus 
Judaeorum ibi perierit-, offendens DEUM. In quo loco etiam 
filios suos in igne idolis consecrarint , sive holocaustum obtu- 
lerint. D. Ilieronym. lib. 2. in Jerem. ad ejus cap. VII. 

Gelion. Geu. II, 13. Fluvius Nilus. 

Generatio. Noevir justus atque perfectus fuit in genera- 
tionibus suis , Gen. VI, 9., id est, ea aetate, suis temporibus. In 
generationem et generationem, et similia, quae ubique occur- 
runt, significant in omne tempus, per omne aevum. Usque in an- 
nos generationis et generationis. Joel. 11,2. Ad ultimos usque 
posteris, quamdiu numerabuntur anni. 

2) Pro tempore decem annorum. Eritis ibi (in captivitate Ba- 
bylonica)... usque ad generationes septem. Jeremias in epistola 
ad Hebraeos, Bar. VI, 2. Eritis captivi annos LXX. 

3) Pro sobole. Ezechias rex in cantico: Generatio mea ablata 
est, et convoluta est a me, quasi tabernaculum pastorum. Is. 
XXXVIII, 12.Uteximia hujus loci venustate delectari possis, duo 
observa. Alterum est, Ezechiara adhuc tum prole curuisse: illi 
enim morbo, de quo carmen hoc cecinit, superfuit annis XV. Is. 
XXXVIII, 5. et IV. Reg. XX, G. Manasses autem, cum Ezecbiae 
patri successit, duodecim annorum fuit. IV. Pieg. XXI, 1. et Jl. 
Par. XXXIII, 1. Alterum, hebraicae linguae proprium, illud est, 

quod stirpis propagationem Hebraei per aedificationem domusex- 

primunt: ipsis enim aedificare domum est sobolem obtinere; qua- 
propter et ipsum filii nomen ab ea radice natum est, quae aedifi- 
care significat. Domui autem stabili, et in aevum duraturae, op- 
ponit Ezechias tabernaculum pastorifcinm, quod opere tumultua- 
rio structum, et per aliquam anni partem usurpatum, frigore in- 
gruente detenditur, et convolutum aufertur. Spes inquit, propa- 
gandi generis, et Messiae praesertim meos inter posteros nume- 
randi, ablata est: et regia domus instar temporalis tentorii per 
letalem hunc morbum evertitur. 

4) Pro genere hominum. Generatio prava et exasperans : ge- 
neratio, quae non direxit cor suum. Ps. LXXVII, 8. Homines 
pravi, DEUM irritantes, neque recto et puro animo agentes. Ca- 
sta generatio. Homines casti. Sap. IV, !• 

5} Messiae generatio. Tum Divina, tum humana, inenarrabilis 
esi. Generationem ejus quis enarrabit? Is. LI11, 8. Sequens par- 
ticula quia quo modo cum utraque generatione connectatur, do- 
cui in Voc. Angustia. 

Genero. Pro pario. Interrogate , et videte , si generat ma- 
sculus: quare ergo vidi omnis viri manum super lumbum su- 
um , quasi parturientis , et conversae sunt universae facies in 
auruginem? Jer. XXX, 6. Magna dies illa tanto dolore impios ob- 
ruet, quantus est parturientium. Quos ipsa sexus conditio cru- 
ciatui partus eximit, ii tamen mulierum parturientium instar 
prae doloris vi lumbos manibus stringent, et sanguine fugiente 
colorem luridum ore praeferent. 

Genesis. Graecum. Generatio, ortus, natalis. Sic appellamus 
librum primum e quinque Mosaicis sive Pentateucho: quoniam 
ejus libri principio rerum omnium origo narratur. 

Gens. Congregabo omnes gentes ad Jerusalem in praelium , 
et capietur civitqs, et vastabuntur domus. Zach. ult. 2. Exer- 
citus est Romanorum, quem ex omnibus gentibus ad illud spec- 
taculum et supplicium ultimum Hierosolymae DEUS congrega- 
vit. Ab eo media pars civitatis abducetur in captivitatem : et 
reliquum populi non feretur ex urbe, trucidati reliquentur in 
ipsa urbe insepulti, ibid. Tum vero Dominus (v. 3. (exsurget, con- 
tra illas ipsas gentes praeliaturus: inanes simulacrorum religio- 
nes destruet, et sicut jEgyptios fluctibus Erythraei demersit in 
die certaminis, ita gentium crimina undis baptismi sepeliet. 

2) Non gens. Duas gentes odit anima mea: tertia autem 

non est gens, quam oderim: tertia, quam odi, ne digna quidem 
est nomine humana gentis: adeo stulta est et conscelerata. Pri- 
mus horum est populus Idumaeorum, gwi sedent in monleSeir; 
et Philisthiim, alter Philisthaei, et stultus populus, qui habi- 
tat in Sichimis. Eccli.L. 27. sq. Postremi sunt Samaritani, non 
gens, sed gentium colluvies; non jam DEI gens, sed perditorum 
hominum sentina, et bonorum omnium abominatio propter in- 
fame templum in monte Garizim super Sichimis. 

3) Gentes pro falsorum deorum clientibus. Id in Divino Codi- 
ce perpetuum est, phrasi hebraica. Quam sectati Graeci, et sum- 
pto ab bis vocabulo nostri in latinitate sacra ethnicos et gentiles 
eos nuncupant. Haec enim omnia gentes inquirunt . Mattb. Vi, 
32.; quippe homines profani, Divinaeque Providentiae ignari. Via 
maris trans Jordanem, Galilaea gentium . Matth. IV, 15. ex 
Is. IX, 1. Galilaea superior, vicina Tyriis et Sydbniis, qui deos 
adorabant: in tribu Nephthali sita, qua trans Jordanem ad mare 
Mediterraneum descendebatur. 

Genus. Apostolus expositum se fuisse scribit; inter alia di- 
scrim i na, periculis ex genere, periculis ex gentibus: quae in- 
ter se opponit. lh Cor. XI, 26. Nempe et exteri, a religione be- 
braica alieni; et ipsi Hebraei, ejusdem cum Paulo generis, ex A- 
brahamo procreati, eum in discrimen adduxerant. Syriace pro 
nostro ex genere clarius ponitur ex cognatione mea ; gente ni- 
mirum Judaica, 

Germinltas. Praecidi virgam meam secundam, quae ap- 
pellabatur Funiculus (hebraico sensu Ilaered itas): ut dissolve- 
rem germanitatem inter Judam et Israel. Zach. XI, 14. Si- 
cut germanitatem, qua Israel Judae conjungebatur, Jeroboami 
tempore gens ipsa disrupit: ita ego illam nunc in perpetuum re- 
scindam, diim veri Judaei et Abrahae filii Christum Davidis nepo- 
tem adorabunt, Israelitae impii fugient. 

Germen. Erit Germen Domini in magnificentia. Is. IV; 2. 
Post tantam vastitatem, quanta v. 1. praedicta fuerat, florebit 
laetissimum germen, Messias. Chaldaice, Christus Domini. Sic et 
germen justum (Jer. XXI II; 5.), et germen nominatum (Ez. 
XXX1V,29.) germen celebre, Messias est. Germen alienum se- 
minabis. Is. XVII, 10. Quod tu feres, alius metet. 

Germino. Vinum germinans virgines. Zach. IX., ult. San- 
guis Christi in Eucharistia, castitatem muudissimam conservans. 

dersam. Moyses primum suum filium vocavit Gersam, di- 
cetis: Advena f ui in terra aliena. Ex. II, 22. Hebraice ger est 
peregrinus, scham ibi. 

Geth. In Getii nolite annuncxare . Mich . 1 , 1 0 . Nolite annun- 
ciare in Geth, neque annuncietis in compitis Ascalonis. II. 
Reg. I, 20. Ne dolore nostro Philistbaei laetentur.-, Geth enim et 
Ascalon illorum erant satrapiae. 

Gigas. Ecce gigantes gemunt sub aquis . Job. XXVI, 5. De 
tempore diluvii dictum est. Mystici ad malos daemonas transfe- 
runt, qui sub immenso aquarum barathro apud inferos gemunt. 

2) Coetus gigantum. Vir qui erraverit a via doctrinae, in 
caetu gigantum commorabitur . Prov.XXI, 16. Inter veteres il- 
los gigantes damnatos; proinde et inter dajmones; nam hebrai- 
cum vocabulum interpres noster nuncvertit gigantes, nunc mor- 
tuos, nunc diabolos. 

3) Gigantes suscitati. Infernus subter conturbatus est in oc- 
cursum adventus tui, suscitavit tibi gigantes. Omnes prin- 
cipes terrae surrexerunt de soliis suis, omnes principes na- 
tionum. Is. XIV, 9. Prosopopoeja sarcastica, qua propheta fin- 
git excipi umbram Balthasaris,ea nocte a Persis et Medis occi- 
si: principes enim, et heroes damnati sic eum apud inferos al- 
loquuntur: Et tu vulneratus es, sicut et nos, etc. ibid. v. 10. 
sqq. 

Gimel, seu, ut olim pronunciabatur, Ghimel. Tertia alpha- 
beti hebraici litera, nostro g respondens. Cur ponatur inThre- 
nis etPs. CXVIII, exposui in Voc. Aleph . 

Gith. Nonne cum adaequaverit faciem ejus, superficiem ter- 
rae aratae, seret gith, et cyminum sparget, et ponet triticum 
per ordinem , et hordeum, et milium, et viciam in finibus suis? 
Is. XXV111,25. Gith seminis genus, nigrum et calidum. Simili- 
tudinis duplex est ratio. I. Sicut paterfamilias distincto novit, 
quo tempore quidque in agro curandum sit; ita DEUS, quamdiu 
cuique hominum generi indulgendum, quo modo unumquodque, 
curandum. II. Sicut leviora, qualia sunt gith et cuminum, virga 
seu baculo excutiuntur: robustiora vero ferris et rotis plaustri, 
(v. 2 7.) more illius aetatis et gentis: ita debilem et rudem popu- 
lum DEUS longe mitiore poena, quam doctos et peritos afficiet; 
et hos ipsos quoque intra mensuram, non in perpetuum, v . 28.; 
nondum enim tum gentem suam omnino projecit. 

Gladios. Stetistis in gladiis vestris . Ez. XXXIII, 25. He- 
braismus, in pro cum. Omnia per vim gessistis. 

Gloria. Mutaverunt gloriam suam , DEUM, in similitudi- 
nem vituli, dum hujus imagini honores Divinos habuere. Ps. 
CV, 20. 

2) Post gloriam. Christus de Patre: Post gloriam misit me ad 
gentes, qux spoliaverunt vos. Zach. II, 8. Postquam gloriosus 
e tumulo surrexi, misit me per apostolos et apostolicos viros ad 
omnes gentes: ii ipsi vos colent, qui spoliarant. 

Gloriosos. Melior est pauper et sufficiens sibi, quam glo- 
riosus et indigens pane. Prov. XII, 9. Hebraice haec est senten- 
tia: melior est homo vilis, et serviens sibi (proin et sibi suffi- 
ciens;) quam qui se gloriose jactat, et pane caret. 

Glutinum. Contra electum populum, promissam sibi a DEO 
baereditatem aditurum, insurrexerunt gentes ceterae: unusquis- 
que proximo suo auxiliabitur. (Is. XLI, 6.) sociis armis fre- 
ti, ac deorum suorum praesidio nixi. Confortavit faber xra- 
rius per cut iens malleo, et deum cudens, eum qui cudebat tunc 
temporis, laboris sui socium, dicens: Glutino bonum est: age, 
conjungamus dei nostri membra: en quod bonum est ad com- 
missuram, ad ferrumen, ut metalli pars parti haereat. Et confor- 
tavit eum, deum suum, clavis, ut non moveretur, v. 7. Irri- 
dentur inanissima gentium numina, opposita praesertim DEO ve- 
ro, Abrahamum ejusque posteros vocanti (ibid. v. 2.) et opera 
stupenda patranti. 

Glutio. Usquequo non par cis mihi, nec dimittisme, ut glu - 
tiam salivam meam? Job. VII, 19. Ut aliquando libere respi- 
rem. Hinc probabilem conjuncturam illi capiunt, qui Jobum in- 
ter alios morbos etiam angina et asthmate laborasse autumant. 

Gog. Quid Ez. XXXV11I, et XXXIX. per lota illa duo Capita 
sint Gog et Magog, mira opinionum varietate certatur. Probabi- 
lius videtur, Gog esse Antiochum Epiphanem, hostem populi He- 
braici acerbissimum; Magog autem, et gentes ibi 'enumeratas, 
significare populos, qui in Antiochi exercitu militarunt. Sed Apoc. 
XX, 7. expeditissima omnium est sententia Ven.Roberli Bellar- 
mini, lib. III, de Rom. Pontif. c. XVII, probantis, Gog fore An- 
tichristum, Magog ejus asseclas; docte hoc, et solide, ut loqui- 
tur Antonius Mayr, vir tantae soliditatis ac doctrinae, quantae 
modestiae ac ingenuitatis, de I. et II. Adventu Christi lib. YII. 

• n.1082. Pluribus ^Harminum tuetur eximius Gretserus Operum 

omnium vol. IX.ln Defens. Bellarra. de summo Pont, lib III 
c. XVII. 1 ’ 

«ornor. Mensura quotidiana mannae , in singula capita. Ex. 

XVI, 16. Gomor autem decima pars est Ephi , sive trimodii, 
ibid. v. ult. 

«omorrha. Principes Sodomorum, et populus Gomorrhaj di- 
cuntur Hebraei impii Js. J, 10., quia flagitiisiac turpitudine illis 
similes. 

Grabatus* Confidebantflsraelitae de Syrorum auxilio, et veluti 
acquiescebant in Damasci grabato , in illius auxilii spe. Amos 
III, 12 . Sed hoc perpauculis proderit: ceteri omnes peribunt. 
Totum locum proponam in Voc. (Plaga . 

Graecia. Zach. IX, 13. Pro falsorum ideoTum cultoribus: qui 
^tiam apud Patres GraBCos passim Graeci vocantur. 

Gnecus. Nonnunquam in Lege NovaGrascorumnomine indi- 
cantur ii ex ipsis Hebraeis, qui in Graecia vel mati, vel diu ver- 
sati, sermone graeco utebantur. Factum est murmur Graeco - 
rum (fons ipse graecus habet, Hellenistarum) adversus Hebraeos, 
Act. VI, 1 . Alibi vero externos significat, religione falsa impiis 
citos, quos passim ethnicos aut gentiles appellant. Sic ubi nos 
Coi. III, 11. legimus, ubi non est Gentilis et Judaeus, graece 
Paulus ipse scripsit, Graecus Judaeus . 

Gratia* Gratiae autem fatuorum effundentur . Eccli, XX, 
13. Dicta et facta, alioqui grata futura, obsequia, .officia, bene- 
ficia, dum a stultis intempestive et praepostere proficiscuntur, 
gratiam omnem amittunt. . 

2) Pro stipe. Hos mittam perferre gratiam vestram . ( lati- 

no more, stipem; graeco, eleemosinam) in Jerusalem. I. Cor. 
XVI, 3. 

Gratis. Pro temere. Est qui prae confusione promittit amU 
co, et lucratus est eum mimicum gratis. Eccli. XX, 25. Qui a- 
,mico petenti non audet prae pudore negare postulata, deinde cum 
promissa exsolvere non potest, vel non vult, pro amico infensum 
habet; idque gratis , tetaere pollicitus. 

Goato* Pro experiri. Gustavit , et vidit, quia bona, est nega* 
tiatio ejus. ip rov. -ult. 18. Gustate, et videte, quoniam suavis 
est Dominus . Ps. XXXW, 9 . 

Gutta. Eccli. XXIV, 21. Graece, stacte, idest sudor mvrrbae 

arbusculae. Gutta Ps. XLlV,3.apud LXX. Interpretes est stacte. 

Guttur. Misericordia et veritas,te non deserant: circumda 
eas gutturi tuo. Prov. III, 3. Iis tamquam gemmatis monilibys 
guttur tuum orna,idest retine illas, et revolve animo; prode ser- 
monibus. Eadem ratione intellige Prov. VI, 21. 

Gymaaoftuin. Aedificaverunt gymnasium in Jerosolymis 
secundum leges natiomtm. 1. Mach. 1, 15. In illo adolescentes 
exercebantur ad palaestram, cursum, saltum, discum; literis quo- 
que ac superstitionibus Graecorum imbuebantur. Gymnasio ad- 
ditur 11. Mach. IV, 9. ephebia: ubi effeminati ad libidinem ale- 
bantur. 

Gyrus. Job. XXXVIII, 31 .gyrus Arcturi sunt stellae circa Ar- 
cturum. 


H 


Habeo. Dabo autem operam et frequenter habere vos post 
obitum meum, ut horum memoriam faciatis . H.Petr. I, 15. 
Curabo, ut habeatis, quae horum memoriam in vobis me mortuo 
saepius excitent. 

Habitaculum. De victoria Josuae, solem et lunam stare ju- 
bentis: Sol et luna steterunt inhabttaculo suo. Hab. III, 11. 
graece, in statione sua. Militare vocabulum, aptissimum iis, quae 
sequuutur, et fulgura ac fulmina sub metaphora sagittarum et 
hastae proponunt. 

Habitator. Ezechias rex in morbo gravissimo, nihil jam nisi 
mortem expectans: Non videbo Dominum DEUM in terra vi- 
ventium. Non aspiciam hominem vitra, et habitatorem quie- 
tis . Is. XXXVIII, II. Qui sermonis hebraici proprietatem intel- 
ligunt, sciunt, terram viventium non appellari caelestem patriam, 
sed hunc orbem terrarum, in quo vivimus. Duo ultima hujus lo- 
ci vocabula non tantum significant habitatorem quietis, seu quie- 
tum; verum etiam habitatorem hujus temporis, hujus aevi, nihil. 
Ait ergo: Non jam adorabo DEUM in templo inter viventes alios: 
neque homines jam intuebor, qui in hac vita; quamquam brevis- 
sima et instar nihili, quiete tameu ac tranquille degunt. 

Habitatrix. Jerosolvmam appellat Dominus habitatricem 
vallis solidae atque campestris. Jer. XXI, 13. Pars enim urbis 

inferior, per arcem et montem Sion munitissima, ceterum cam- 
pos amplissimos prospiciebat. 

Hadrach. Zacb. IX, 1 . Tractus Syriae prope Damascum. Onus 
boc loco praeter morem usurpatur in vaticinio laeto: praedicitur 
enim vocatio gentium, quarum aliquae loco omnium nominan- 
tur. In his populis, ubi Evangelii lucem respexerint, Dominus 
acquiescet: Damasci requiei ejus . ibid. , 

H aer editas. In titulo Psalmi V. ea qux hxreditatem conse- 
quitur allegorice est Ecclesia, tropologice anima justa et caelo 
destinata. Literali sensu hebraicumnec/ii/of/unstrumentummu- 
sicum denotat: quemadmodum saepius in Psalmorum titulis in- 
strumenta musica varia nominantur. In finem, ut suo loco mo- 
nui, hebraice est victori, praefecto, principi illius instrumenti: 
ei David Psalmum hunc tradi vult, addito hoc musicae genere de- 
cantandum. 

2) Hereditas DEI. Ita passim appellatur electus populus, ac 
terra sancta. DEUS , venerunt gentes in hxreditatem tuam , 
polluerunt templum sanctum tuum. Ps. LXXVIII, 1. Facta 
est mihi hxreditas mea quasi leo in sylva: dedit contra me 
vocem. Jer. XII, 8. Ipse meus populus contra me insurrexit, et 
clamorem sustulit. 

fltaeredito. DEUS legem v.itx hxreditavit i//os.Eccli.XVIII, 
9. Dedit hominibus legem vitae, instar haereditatis transmitten- 
dam posteris. 

2) Pro possidere. Ira ipsius gentes , qux non exquisierunt 
eum , hxreditahit; idest occupabit, obtinebit, tenebit. Eccli. 
XXXIX, 28. Hxreditabis in omnibus gentibus; pro, omnes gen- 
'tes. Ps.LXXXI, ult. Possidebis omnes populos, tam certo jure, 
quam qui haereditatem suam certissimam adit. 

Haeres. Ut ostendat, omnes Israelis provincias ab hoste cap- 
tum iri usque ad Judae regnum, in cujus finibus urbes Maresa 
et Odolla sitae erant, inquit: Hxredem adducam tibi qux ha- 
bitas in Maresa: usque ad Odollam veniet gloria Israel. Mi- 
di. I, 15. Per amaram ironiam dicit haeredem et gloriam, pro 
violento praedone ac summa ignominia. Hostis tamquam haeres 
possessionem Israelis eo usque occupabit, ut ex Maresa Judae ur- 
be conspici possit: et ignominia decem tribuum subjugum mis- 
sarum usque ad fines Judaeae perveniet. 

Usercsis. Apud Graecos Latinosque veteres nequaquam con- 

tumeliosum erat; sed opiuionem, disciplinam, institutum signi- 
ficabat. Paulus ipse de se: Secundum sectam (in fonte graeco, 
secundumviam, secundum disciplinam), quam dicunt hxresim, 
sic deservio Patri et DEO meo, credens omnibus, qux in Le- 
ge et Prophetis scripta sunt. Act.XXIV, 14. Sensim vero restri- 
cte de illis acceptum est, qui contempto ecclesiae judicio electum 
a se errorem/ cum pertinacia tuentur. 

Hancs. Nuncii tui usque ad Hanes pervenerunt . Is. XXX, 
4. Urbs iEgypti ultima, ait Hieronymus, versus iEthiopiam. Ex- 
probrat, quod i^Egyptum universam percurrerint, auxilii petendi 
caussa: quod ab ^gyptiis quaeri DEUS nolebat. 

Hebdomas. Non tantum est septem dierum numerus, sed et' 
annorum. Gen. XXIX, 27 sq. Septem anni, quibus JaeobLabano 
serviit, appellantur hebdomada. Numerabis quoque tibi septem 
hebdomadas annorum. Lev. XXV, 8. Nihil celebrius LXX. heb- 
domadis Danielis IX, 24. seqq. Manifestum est omnibus, eas non 
esse dierum tantum, cum sufficere tot tantisque rebus gerendis 
nullo modo possent. Sunt ergo anni 490. Quis primus hebdoma- 
dum harum statuendus sit annus, certamen est gravissimum, et 
propter intricatas antiquae chronotaxeos rationes infinitum. Id in- 
ter Christianos omnes certum, desinere illas in imperium Tiberii 
Caesaris. Gabriel eas dividit in hebdomades septem, sexaginta 
duas, et ultimam. De septem primis multa perquam memorabi- 
lia praedicit: mediis silentio praeteritis, ad ultimam transit, in 
qua salutem humano generi Christus sua morte attulit: addit 
post omnia Hierosolymae per Romanos eversionem. 

Hebeniaus. Vide Ebeninus. 

• Hedera. Jon. IV, 6. seqq. Hebraicum kikajdn quid proprie 
^igificet, accuratione summa Hieronymus prodidit, in hunc Jonae 
locum, et epist. 89. Ait, genus esse virgulti, lata habens folia in 
modum pampini, et umbram densissimam; celeriter crescere, et 
suo trunco se sustinere, absque ullis calamorum et hastilium ad- 
miniculis, quibus hedera} et cucurbitae indigent; nasci passira in 
Palaestina. Addit, relinquere se nomen hebraicum noluisse, quod 
Latini non intelligerent; cum vero hi nomen ei plantae proprium 
non haberent, hederam interpretatum esse, exemplo aliorum an- 
te se interpretum. Eamdem ob caussam LXX. et alii, gneco vo- 
cabulo, quod proprium esset, destituti, cucurbitam appellarunt, 

tametsi re vera uec hedera, uec cucurbita fuit, sed kikajdn in 
sola Palaestina notum. 

Hellada. Narratur I. Mach. Vili, 9. sq. bellum ab Romanis 
gestum apud Helladam, idest in Graecia. Deoipiuntur graviter, 
qui hoc loco bellum Achaicum quaerunt; posterius quippe Juda 
Machabaeo, oui id narratum esse Divina haec historia docet. Bel- 
lum ergo est Aetolicum, quod A. V. C. 562. M. Acilius Glabrio 
Cos. gessit, et anno proximo de Aetolis triumphavit. Narratio 
autem haec tota incidit in annum V. C. 593, ut in accuratissimis 
suis Annalibus V. T. Salianus definit. Humanum aliquid passus 
est vir ceteroqui pereruditus, qui hujus belli ducem fuisse scri- 
bit Fulvium Nobiliorem: hic enim A. V. C. 564. iu GraBciam traje- 
cit quidem, ut Aetolis res novas meditantibus armatus occurre- 
ret: sed illis pacem petentibus, caussa ipsa pugnandi sublata est. 
Illud vero mirandum,, et inter humanae infirmitatis exempla Ter 
ponendum, quod maximi duo interpretesibunc ducem contra Grae- 
cos Nabidem rati sunt: qui tamen neque Romanus ipse fuit, sed 
Lacon; neque unquam Aetolis arma .intulit, sed Graecos infesta- 
vit Achaico bello, quod Juda Machabaeo mortuo gestum, eidem 
vivo narrari non potuit. 

Hermon. Aquilonem et mare (hebraice, et dexterum; quem- 
admodum et vertit Hieronymus) tu creasti. Thabor et Hermon 
in nomine tuo exultabunt. Ps. LXXXV1II, 13. Tibi conditori 
suo plaudent omnes Hebraeorum plagae. Nam Thabor ad occasum , 
Hermon ad ortum siti montes erant: Aquiloni autem obversum 
erat mare mortuum, vel etiam rubrum, Oceani pars. Et qui 
DEUM vultu ad orientem converso adorabat, occidentem a tergo, 
septemtriones ad laevam, ad dexteram utrumque iliud mare ha- 
bebat. Allegorice Genebrardus, deGhri&ti transfiguratione in mon- 
te Thahor, et multiplicatione panum ad montem Hermon. 

Hermoniim. Memor ero tui de terra Jordanis t et Hermo- 
niim a morde modico. Ps. XLI, 7. Hebraicum Hermonim nu- 
mero plurali et nostrum Hermoniim more hebraico termina- 
tum, satis ostendunt, non unum dumtaxat esse Hermonis mon- 
tem. Est in extremis Palaestinae finibus Hermon duplex: in quo- 
rum minore ad ripam Jordanis versabatur Psaltes cum sociis, et 
reditum ad DEI .tabernaculum impense optabat. 

Herodius. Passeres nidificabunt. Herodii domus dux est 
eorum. Ps. Clll, 17. Aves ceteras nidificantes instar ducis an- 


MIN — HODIE. 207 

\ 

teit herodius, qui citius illis, et ia altioribus arboribus nidum 
aedificat. Herodius multis est ciconia, quibusdam milvius, aliis 
ardea. Quidquid eligas, eadem summa rei est, DEUM naturae 
'auctorem etiam avibus nidificandi tempus et locum opportunum 
designasse. 

■in. Mensura liquidorum. Complectebatur duodecim logos, 
idest 72. ova, ut ajunt Talmudici: siquidem logis singulis ova 
sena tribuunt. 

Hinnio. Vociferor, in moerore idem est ac ululo. Hinni vo- 
ce tua, filia Gallim: attende Laisa, paupercula Anathoth. 
Is. X, 30, Ulula, o 'Gallim urbs! cave Laisa, tuque o tenue op- 
pidulum Anathoth, irruente Sennacberibo. In rebus laetis est 
exultare, et clamorem hilarem edere . Hinnite contra caput gen- 
tium. Jer. XXXI, 7.Exultare in conspectu gentium; coram pra> 
cipuis eorum, qui deos adorant. Hinni , qux non pcuriebas. Is- 
LIV, 1. Ecclesiam gentium laetitia gestire jubet, sterilem ante 
Christi Sponsi adventuro, deinoeps vero multo foecundiorem Sy- 
nagoga futurum. Hinnient de mari. Is. XXIV, 14. Exultabunt 
alienigenae et transmarini populi, a Messia vocati. 

Hircus. Super hircos visitabo. Z ach. X, 3, Chaldaice, prin- 
cipes. Malos populi duces et pastores plectam. " . 

Hoc. Somuiorum vana fides est: quia hoc secundum hoc ci- 
sio somnionm. Ecdli. XXXIV, 3. Somnium non efct res, sed 
mera imago; est boc huic simile, ut hominis imago io aqua vel 
speculo non est homo^ sed secundum hominem, simnlacrum ho- 
minis inane. 

Hodie. Pater aeternus ad Filium Divinum: Ego hodie genui 
te. Ps. II, 7. Triplex est ttlud hodie; dies aeternitatis, nocte ca- 
rens, qua Pater Filium semper gignit; dies qua Verbum natu- 
ram humanam assumit; dies qua Christus redivivus e tumulo 
prodit. De primo horum dierum exponitur allatus Davidis locus 
Hebr. I, 5.; de altero Hebr. V, de ultimo Act. XIII, 33. Me- 
morabilissimum exemplum, posse eadem Divini Codicis verba 
habere duos, vel etiam plures sensus, aeque primarios, et aeque 
a Spiritu Sancto intentos. 

2) Hodie et cras. Ecce , inquit Christus, ejicio dxmohia , et 
sanitates perficio hodie et cras, brevi tempore: et tertia die 
consummor , paiilo post e vita migro. Luc. XIII, 32. 

Holocaustum, et Holocautum* Graeca. Victima, quae tota 
cremabatur. 

Homo. Judices, ue inique fungantur officio, sic admonet pro- 
pheta Asaph: Dii estis , et filii excelsi omnes. Vos autem sicut 
homines moriemini, et sicut unus de principibus cadetis. Ps. 
LXXXI, 6. sq. Tametsi velut quidam dii inter homines constituti 
estis,etaballissimo omnes ut peculiares nobilioresque filii adop- 
tati: nihilominus dies aderit, qua vel fato vestro ut imus quisque 
de plebe moriemini, vel subito et violento interitu cadetis, ut 
unus de iniquis principibus, ut Pharao, ut Eglon, ut Sisara. My- 
stice, Adamus cum nepotibus, corporis morti adjudicatus*, unus 
de principibus, Lucifer, aeterno supplicio addictus. 

2) Homo et homo. Ps. LXXXV1, 5. Sioni, seu de Sione, dice- 
tur: Plurimi homines copiose in jea nati sunt, ex diversis genti- 
bus, quarum aliquas enumerat Psalmus hic, ingens advenarum 
numerus ecclesiam Mosaicam locupletabit; et multo major Chri- 
stianam. Qui de Christo exposuere, recte id et pie sensu allego- 
rico; sed literalem si huc trahunt, veritati hebraicae vim faciunt. 

3) Homo bomoEz. XIV, 4; et 7. Omnis homo, quicumque homo. 

4) Homo pacis mae.Ps. XL, 10. Familiaris; et, ut additur, men- 
sae socius. 

5) Homo iniquitatis; idest iniquus.. Job. XXXIV, 36. 

6) Homo peccati 11. Thess. II, 3. de Antichristo. Quasi totus e 
peccatis concretus; solis criminibus natus. 

Honestas. Hebraico more pro, divitiis. Bona et mala , vita 
et mors , paupertas et honestas a Deo sunt. Eccli. XI, 14. Vi- 
gilia honestatis (graece, divitiarum) tabefaciet carnes. Eccli. 

• XXXI, 1. Qui vigilat, ut opes corradat, extabescet. 

Honesto. Sapientia profugum irx fratris justum,, Jacobum 
Esau fratris iras fugientem, deduxit per vias rectas et oste?idit 
illi regnum DEI in visione scalae,.... honestavit, ditavit, illum 
in laboribus , et complevit, seu ad felicem et fructuosum finem 
perduxit labores illius. Sap. X, 10. Eadem impedit (v. 11.) ne 
a Labano circumveniretur, et honestum, idest divitem, fecit il- 
lum. Eadem (v. 12.) custodivit illum ab inimicis, et a sedu- 
ctoribus tutavit illum; ab Esau, et a Labano: et certamen forte 
cum angelo dedit illi, ut vinceret. 

Honor. De DEO, et ad DEUM Psaltes regius: Honor Regis ju- 
dicium diligit. Tu parasti directiones . Ps. XCVI1I, 4. Sumini 

Regis imperium amat uti judicio: nihil per vim, nihil casu: om- 
nia summo consilio, summa aequitate statuuntur. 

Hora. Interrogant JESUM discipuli, cur in Judaeam rediret, 
in qua propemodum lapidatus nuper esset. RespondetDominus: 
Nonne duodecim sunt horx diei? Joann. XI, 9. Adagium gen- 
tis erat. Nonne in horas mutari homines solenl?Non omnium ho- 
rarum eadem sors est. Numerabant Hebraei quotidie horas duo- 
decim, longiores aestate, hveme breviores: earum prima cum so- 
le oriente incipiebat, cum occidente ultima desinebat. Ex quibus 
intelligitur, Christi cum Samaritana colloquium, sub cujus finem 
cibos ei discipuli attulere, in meridiem incidisse: hora erat quasi 
sexta. Joann. IV, 6. Ilora vero nona, qua spiritum Servator emi- 
sit, nequaquam est, ut vulgus putat, ante meridiem tertia, sed 
post eumdem. 

Hosanna. Imperite D. Augustino responderunt illi, qui vo- 
cem hanc ex hebraica lingua in alias per interpretationem tran- 
sire non posse dixerunt, sed meram esse interjectionem laetan- 
tis. lib. II. de Doctrina Christ. c. 11. Ipse tamen sanctus doctor 
vere de suo addidit. (Tr. LI. in Joann.) vocem esse obsecrantis. 
Hoschhl, verbum conjugationis Iliphil, significat salutem im- 
perti , salutem da; legiturque II. Sam. XIV, 4. II. Reg. VI. 26, 

' Ps. hebr. XII. 2. etCXVIII, 25. Inde nascitur contractum ho - 
scha, sensus ejusdem, quod reperitur Jer. XXXI, 7. ac Psal. he- 
braici ordinis LXXXVI, 2. Particula na, idest quaeso, rogo, vo- 
cabulum hoschanna seu hosanna complet, et sensum efficit, da 
salutem quxso. Divus Thomas Aquinas III. P. q. 54. a. 3. in 
corp. inquit: Clamabant Hosanna, ut dicitur Matth. 2 1 . quasi 
salutem ab eo petens. Evangelistae verba sunt: Clamabant di- 
centes Hosanna filio David: benedictus, qui venit innomine 
Domini: hosanna in altissimis. Matth. XXI, 9. Equidem ver- 
bum hoc amat casum dativum, poteratque adeo sensus claman- 
tis populi esse: Rex caeli altissime, salutem da quaesumus filio 
huic Davidis. Magnus tamen Hieronymus aliique vocabulum di- 
centes connectunt cum filio David, ut religiosae plebis voces non 
pro Christi incolumitate Patrem Divinum, sed pro sua Christum 
ipsum orare intelligantur. In orthodoxo certe sacrificio praefatio- 
nis clausula Hosanna in excelsis non eo refertur, ut Christo Pa- 
trem, sed ut nobis utrumque faventem precemur. 

Hospitalis, Cognomentum Jovis II.Mach. VI, 2, Tribuebatur 

hoc ei a profanis ideo, quod hospitum juri praeesse crederent.Con- 
venienter scilicet Garizaeorum professioni, qui in literis ad re- 
gem Antiochum advenas et hospites se appellaverant, utest apud 
Josephum, Antiq. XII, 7. 

Hospitor. Siracides de molestiis peregre devorandis agens, 
ait: Hospitabitur , et parcet, et potabit ingratos , et ad hxc a- 
mara audiet . Eccli. XXIX, 32. Recipietur quidem hospitio, sed 
pretium cogetur persolvere, quo ipse diversitorem suum, alet. 
Ad haec audiet acerba dicta, videlicet (v. 33.): Agedum, surge: 
expedi mensam, ei necessaria, quaecumque tibi praesto sunt. Imo 
(v. 34.) jubebitur omnino cedere, et emigrare domo: quia super- 
venisse dicentur hospites ipso digniores, olim necessarii, san- 
guine vel amicitia fratres. Gravia sunt haec (v. ult.) homini cor- 
dato: talis reprehensio patrisfamilias tam ei molesta accidit, 
quam creditor debitum reposcens, et dilatam solutionem impro- 
perans. 

* Homerus. Factus est principatus super humerum ejus . Is. 
IX, 6. Messias ecclesiae imperium, et generis humani caussam 
suis humeris sustinet. Patres id passim de cruce a Christo baju^ 
lata interpretantur. 

2) Aperire humerum. Ecce ego aperiam humerum Moab de 
civitatibus,... filiis Orientis cum filiis Ammon. Ez. XXV, 9. ‘ 
sq. Aperiam urbes vestras munitissimas hostibus vestris ad orien- 
tem degentibus et Ammonitis. Sicut homo, quantumvis robustus, 
diffisso humero usum brachii amittit, neque jam repellere ho- 
stem potest: ita propugnaculis regionum dirutis, irrumpentibus 
hostibus omnia patent. 

3) Humero uno. Serviant ei. Domino, humero uno. Soph. III, 
9. Consensu, junctis viribus. LXX. sub jugo uno. Legis Divinae 
jugum fertur jucundius et facilius, si totus populus ad id cospi- 
ret: ut cum plures unum onus gestant. 

4) Dare humerum recedentem. IL Esdr. IX, 29. Tergum ob- 
vertere, discedere, coutemptim se avertere. 

Humilio. Frequens est Hebraeis, humiliare se, pro servare 
jejunium, abstinere a cibis. Ante languorem humilia te. Ec- 
cli. XVIII, 21. Graece additur, per temperantiam; qui enim so- 
brie vivit, vel avertit omnino morbum, vel certe multum levat et 
minuit. 

Humilis. Noli esse humilis, idest abjecti animi, in sapien- 

tia tua. Eccli. XIII, 11. Noli animo jacente et ignobili aliquid 
sapientia tua iadignura> agere. 

2) Ros humilem efficiens crystallum. Vide Voc. Medicina . 
Hyacinthus. Per hyacinthum, aut hyacinthinum, coloris ex 
purpureo caerulei sive telae sive fila indicantur, 
v Hyaena. Graece legitur Eccli. XIII, 22. Qux pwx hyxnx 
cum cane , et qux pax diviti cum pauperef Sic etiam Syriaca 
habent. Librariis vocabulum hyxnx minus erat notum fortasse, 
ut crederent esse homini: atque istud nobis reliquerunt; ita ex 
Grotio monet interpres magni judicii Baptista Haraelaeus. Hyaena 
animal ex luporum genere, vel ei affine, nisi quod major et cru- 
delior lupo est. Canibus infestissimam hyaenam esse, e Plinio con- 
stat. Ut ista canes, ita pauperem dives devorat. 

■yssppus. Herba, quae egreditur de pariete . III. Reg. IV, 
33. Adhibita est ad advertendum exterminatorem genium in JE- 
• gypto, Ex. XII, 22; ad lepram expurgandam, Lev. XIV, 6; et ad 
sacrificium vaccae rufae pro peccato, Num. XIX, 6. Huc respi- 
ciens David, rogat : Asperges (futurum pro imperativo, more he- 
br&ico) me hyssopo. Ps. L, 9. Tu ipse, o HEUS, a scelerum meo- 
rum vestigiis me expia. 


Jacob. Nascens plantam fratrisEs^n tenebat manu: et id- 
circo appellavit eum Jacob, idest supplantans. Gen. XXV, 25. 
Juste vocatum est, exclamat Esau, nomen ejus Jacob: supplan- 
tavit enim me en alteret vice: primogenita mea ante tulit ; et 
nunc secundo surripuit benedictionem weaw.Gen. XXVII, 36. 

Jacobas. In apostolorum catalogo Luc. VI, 16. legimus et 
Judam Jacobi. qui loquendi modus apud Graecos id significare 
solet, esse illum hujus filium, ut Levi Alphxi, Simon Joannis . 
Verum hic id locum non habet, neque alibi a scriptoribus cano- 
nicis ubique servatura est. Judae apostoli Jacobus non pater, sed 
frater fuit. Testis ipse de se locupletissimus: Judas JESU Chri- 
sti servus, frater autem Jacobi, Jud. v. 1 . Fuere ambo de nu- 
mero fratrum Domini: Fratres ejus; Jacobus , et Joseph, et Si- 
mon. et Judas. Mattb. XIII, 55. Qui vero parentes? Ut respon- 
deam, simul attingenda est nobilissima illa quaestio de tribus Ja- 
cobis, majore, minore, et parvo; praeclare enodata in eruditissi- 

inis Actis Sanctorum Bollandinis, ubi Godefridus HenscheniusT. 
I. April. ad ejus diem IX, de‘S. Maria Cleophae c. I. breviter, et 
T. I. Maji, die I, in Comm. praevio de gemino S. Jacobo, praeser- 
tim §. 4. ex instituto haec tractat. In pugnum contraho, quae 
ille fuse. Maria illa, quae in Evangelio nunc Jacobi, nunc Josephi, 
nunc utriusque mater dicitur, alibi Maria Cleophae appellatur. Is 
Cleophas, teste S.Hegesippo, frater Josephi fuit, Sponsi Virginei. 
Quare, ut ipsi fratres erant, ita uxoribus sororum nomen adhae- 
sit, prolata etiam ad filios nomenclatione, ut, quos Maria Cleo- 
phae pepererat, fratres Domini vocarentur. Horum praecipuus, Ja- 
cobus, non apostolus ex duodecim, ut cum Martvrologio et sacer- 
dotali Breviario Baronius et passim plerique autumant; sed Ja- 
cobus tertius, ab utroque apostolo distinguendus. Jacobus major, 
Joannis apostoli et evangelistae frater, Zebedaei fuit et Salomes fi- 
lius. Jacobum minorem, Alphaei filium, Matthaei fratrem, in Voc. 
Alphmus d\x\. Superest Jacobus parvus: ita enim in graeco fonte 
nominatur Mare. XV, 40., quod noster interpres in nomen Jacobi 
minoris convertit. Mutatio vero haec, qua pro parvo minor di- 
citur, lectores paene omnes in errorem induxit, ut Jacobum hunc 
esse crederent eumdem,quem inter apostolosduodecim minorem 
nuncupare solemus. Atqui longissime differunt: Jacobus minor, 
qui cum Philippo calendis Maji colitur, Alphaeo genitus, et e duo- 
decim apostolus fuit. Jacobus Cleophae filius, frater Domiti, epi- 
stolae canonicae auctor, episcopus Hierosolymae, non apostolus ex 
duodecim, sed honoris ergo hoc nomine, quemadmodum Pau- 
lus, ornatus est. Diversi amborum parentes, diversa patria, di- 
versae res gestae, diversus mortis locus, diversum martyrii ge- 
nus. Tam multa et valida sunt argumenta, quae Jacobum Adel- 
photheum (fratrem Domini sic dicunt GraeGi) auctorem sedis Thea- 
delphicae seu Jerosolymitanae ab apostolo Jacobo distinguunt, ut 
non possim non profiteri cum Henschenio, dicti Commentarii de 
Jacobis §.4. n. 33. Argumentis utrimque expensis arbitra- 
mur necessario separandos . Siquis novitatem seutentiae huic 
objicit, nae ille opinione sua plurimum fallitur: nam, ut nihil di- 
cam de Niceta Paphlagone seculi IX. scriptore, jam ante ipsum 
Hieronymum Gregorius Nyssenus, Cyrillus, etEpiphanius eadem 
censuere: quorum locos apud Henschenium videre licet. 

Jaculum. Qui sibi vacat, sapientiam percipere poterit. Sed 
qua sapientia replebitur , qui tenet aratrum, et qui gloriatur 

in jaculo, stimulo boves agitat, et conversatus in operibus eo- 
rum, et enarratio ejus in filiis taurorum ? Eccli. XXXVIII, 
25. sq. Homo agricola, cujus omnis cura est fustis ferro prae- 
fixus; qui stimulat boves, vivit inter boves, narrat de solis bobus. 

Janthtnns. Graecum, vjolaceus.Colorem floris violae referens. 

Id. In id ipsum est simul, pariter. Magnificate Dominum 
mecum, et exaltemus nomen ejus in id ipsum. Ps. XXXill, 
4. Omnes una voce, omnes conjunctis studiis. In pace in id ip- 
sum dormiam. Ps. IV, 9. Simul, una cum sociis, de quibus mo- 

do locutus fuerat. Jerusalem cujus participatio ejus in id 

ipsum. Ps.CXXI, 3. Ejus, pronomen pleonasticum, nobis redun- 
dat. Jerusalem, cujus cives, ut loco, ita animo conjuncti sunt. 

Idiota. Graecum. Homo privatus, unus de populo. Solet accipi 
pro indocto, et eruditionis experte: qualis nimirum plebs. Com- 
perto, quod Petrus et Joannes homines essent sine literis et 
idiotae, admirabantur. Act. IV, 13. Qui supplet locum idio- 
tae, idest totius populi, et precanti respondet Arnen» I. Cor. 
XIV, 16. Ut nostro more ad aram minister. 

* i 

I «lolium. I. Cor. VIII, 10. Idolium est locus falso deo con- 
secratus. 

idolothytum. I. Cor. VIII, 7. et 10. Apoc. 11, 20. Graecum. 
Quod immolatum diis est. 

Idolum. Vox enim annunciantis a Dan, et notum facien- 
tis idolum de monte Ephraim. Jer. IV, 15. Dan erat limes a- 
quilonaris Hebraeorum; mons Ephraim vero inter Dan et Jeru- 
salem. Ab Aquilone (ibid. v. 6) seu deserto (v. 11) irrupit leo 
ille, praedo gentium (v. 7) Nabuchodonosor. Quod praedicens Je- 
remias exclamat; Jam nunc audio voces nunciantium ex Dan, et 
inonte Ephraim, approperare Chaldaeorum vexilla, in quibus Beli 
simulacrum. Idolum alii putaverunt ignem, regibus praeferri so- 
litum, et a populis aliquot adOrientem divino honore cultum, 
ftunciatur ergo idolum adveniens; quod Ilebraos simulacra a- 
dorantes plectat. 

2) Pastor et idolum. Zach. XI, 17. Anticbristus, vana imago 
pastoris; imo etiam verum et vivum idolum, ostendens se tan - 
quam sit Deus. II. Thess. II, 4. Ejus brachium recidet irae Di- 
vinae gladius, et oculum dextrum aeterna Sapientia excaecabit. 
.Zach. l..d. Dum potentiam destruet, et providentiam infatuabit. 

. Idumaea. Provincia posterorum Esau, qui et Edom dictus. 

15 

Inde petendus nexus, qui in principio Malachiae minus apparet- 
Uilexi vos, dicit Dominus. Mal. I, 2. Hebraei, qui se non mi- 
nus, quam vicinos Idumaeos, vastatos et exinanitos a Chaldaeis 
videbant, queribundi interrogant: In quo dilexisti nos? Respon- 
det DEUS: Nonne frater erat Esau Jacob? ibid.*,et tamen vos, 
Jacobi nepotes, in antiquum gloriae locum restitutos, frui bonis 
terrae vestrae pinguissimae sinam, at posteros Esau e ruinis re- 
surgere non permittam. Quod si dixerit Idumxa: destructi 
sumus, sed revertentes sed ijicab imus . . . . ego destruam , etc. • 
v. 4. 

. Jebusaens. Philisthaeus relinquetur etiam ipse DEO no- 
stro, et erit quasi dux in Juda, ac Accaron Phiiisthaeorum 
satrapia quasi Jebusxus. Zach. IX, 7. Vocatio gentium perChri- 
stum. Alienigena quivis erit pars ecclesiae, ut Jebusaeus pars he- 
braici populi: neque enim delectus est, aut ejectus: sed permi- 
stus Jerosolymae cum Judaeis habitavit. Jos. XV, ult. et Judic. 
1 , 21 . 

Jecur. Effusum est in terra jecur meum super contritio- 
ne filix populi mei . Thren. II, 11. Laurentius Villavicentinus 
io Pbrasib. Divinae Script. Voc. Jecur ex hoc loco Jeremiae con- 
jicit, fuisse hoc Hebraeorum adagium; additque: Jecur enim 
fons est sanguinis: sanguine vita et animus constant. Ef- 
fundi ergo jecur dixit Hieremias pro exanimari. 

Jejunium. Omitti sinit DEUS Zach. VIII, 19. jejunium quar- 
ti, quinti, septimi, et decimi (mensis), eorumque loco gaudium 
et festos dies praecipit. 

Jeremias. An per errorem pro Zacharia positus Matth. XXVII, 
9., et an locus a Matthaeo allatus sit is quem Zach. XI, 12. sq. 
legimus, variae sunt multumque inter se distantes opiniones: quas 
quia nemo perstrinxit brevius Theophilo Raynaudo, homine le- 
ctionis inexhaustae, ejus verba recenseo ex Operum Vol. IX, I. 
de Juda Proditore, c.Xll, n. 3. Non extat quidem locus apud 
Jeremiam; sed potius similis legitur apud Zachariam: ideo- 
que magna et pervetus rixa est, quomodo Matihxus Jere- 
miam loco Zacharix allegarit. Neo dubitarunt aliqui libe- 
rius causari Ecangelistx immemoriam, consulto a Spiritu 
Sancto permissam, ut doceremur, omnes xque Prophetas u - 
num esse Spiritus Sancti organum ; ac proinde perinde esse, 
unum ac alium proferre. Alii vero excusarunt librarii vi- 

tium: quod magis probat Antonius Peres. Quidam causati 
sunt malignam hujus loci in Jeremix codicibus per Jadxoc 
erasioncm; vel certe per haereticos, quod censuit Anastasius 
Sinaita. Nonnulli dixerunt, allegationemXestimonii, ex duo« 
bus illis Prophetis concinnati, unius duntaxat Prophetae no* 
mine factam. At alii, binomium fuisse Zachariam, aut no- 
men Jeremix jam olim e margine in textum, quo nomen 
duntaxat Prophetae scriptum fuerat, irrepsisse sunt arbi- 
trati. Nec defuerunt nonnulli, qui intercidisse librum ali- 
quem Jeremix, quem Matthxus protulerit, professi sunt, 
non omnino absque fundamento, curti Jeremix descriptiones, 
qux interciderunt, in libris Machabxorum allegentur. Ta- 
men utcumque id se habeat (de quo plenius Michael Medi - 
na) certum est, in prophetia per Matthaeum allegata trigin- 
ta argenteos expressos esse,eamque summam, juxta prophe- 
tiam, fuisse decorum pretium; ironice nimirum, quia pretium 
servi. 

Jerobaal. Hebraice, litigans seu pugnans cum Baal. Judic. 
VJ, 32. Gedeonis cognomen, quia Baalis aram demolitus erat. 

•Jesus. Nomen sanctissimum Hominis DEI, impositum divi- 
nitus ob eam caussam, quam Gabriel internuncius retulit: ipse 
enim salvum faciet populum suum a peccatis eorum. Matth. 
I, 21. Hebraeis enim Jesus idem erat, quod in latinitate eccle- 
siastica Salvator est. Fuere, qui religiosa diligentia numera- 
rent, quoties ardentissimus Christi amore Paulus sacrum JESU 
nomen epistolis suis intexuerit. In errorem illi te inducent, si fi- 
dem simpliciter tribuas: neque enim in graeco ipsius Pauli vo- 
lumine toties Divinum illud nomen occurrit, quoties latine inPau- 
linis epistolis legitur. 

2) DEUS Jesus. Exultabo in DEO Jesu meo. Hab. III, 18. 
Hebraice, in DEO salutis meae. Quapropter sensu literali DEUS 
ut salutis omnis unicus auctor intelligendus est. Allegorice, Chri- 
stus. Suaviter Augustinus, positum esse in latinis codicibus il- 
lud nomen, quod est nobis amicius et dulcius nominare. Lib. 
XVIII. de Civ. DEI, c. XXXII. 

3) Jesus pro Josue. DEUS temporibus Jesu prxeipitavit Je- 
richo. II. Mach. XII, 15. Patres nostri cum Jesu, inquit Ste- 
phanus in praeclara sua oratione, Act.VlI,45., id est, cum Jo- 
sua duce. Fortis in bello Jesus Nave. Eccli. XLVI, 1. Cur au- 

tem Josue, qui fuit filius Nun, hoc loco dicatur Nave, disputa- 
bitur Voc. Nave. 

Jezrahel. Hebraice semen DEL Urbs insignis, et caput de- 
cem tribuum, instar Samaria?, quae fuit altera eorum metropo- 
lis, ut ait Hieronymus. Os. I, 4. accipitur pro tota regione, ut 
Jerusalem passimpro toto regno Juda. Visitabo sanguinem Je s- 
rahel super domum Jehu, et quiescere faciam regnum do - 
mus Israel. Puniam domum Jehu, ex qua nati reges pravo suo 
exemplo, et vitulorum aureorum conservatione, Israelis regno 
calamitatem animorum et corporum intulerunt. Idcirco delebo 
solium Israelis regium, et conteram arcum Israel in valle 
Jezrahel. ibid. v. 5. In valle maxirha urbis Jezrahel commis- 
sum est decretorium cum Assyriis praelium, quo fracta est Israe- 
litarum potentia bellica, et regnum ac libertas in perpetuum 
amissa. 

2) Magnus dies Jezrahel. Os. I, ult. Adventus Liberatoris 
Christi. 

igneas. Ignex hdbenx currus. Nah. II, 3. In exercitu Nabu- 
chodonosoris quadrigarum habenae, auro tectae, ad solem tam- 
quam igneae radiabant. Ut clypei aurei et aerei a solaribus radiis 
resplenduerunt sicut lampades ignis. L Mach. VI, 39. 

Ignis. Pro calamitate. De igne egredientur, et ignis consu- 
met eos. Ez. XV, 7. Si etiam vitis haec (ita enim regnum Juda 
versu praecedente appellaverat) ex igne evaserit, in alium eam 
conjiciam, donec in cinerem omnino solvatur. iErumna aerum- 
nam excipiet, donec ex omni parte pereatis. 

2) Pro fame. In ore imprudentis condulcabitur inopia , et 
in ventre ejus ignis ardebit . Eccli. XL, ult. Non nisi impru- 
denti suavis accidet mendicitas ex solo otio orta: sed ille quo- 
que saepe ad ardentem famem adigetur. - 

3) Pro bello. De Chaldaeis, post eversam Hierosolymam peri- 
turis: Laborabunt enim populi in multo igne, et gentes in 
vacuum, et deficient. Ilab. II, 13. Laborabunt Chaldaei, ut a- 
cerrimum belli incendium extinguant; sed incassum: a Persis 
et Medis injectus ignis omnia devorabit, et ipsos quoque con- 
sumet. 

4) Pro superbia, seu ambitione. In celeberrimo illo Salomonis 
aenigmate de quatuor insaturabilibus, Prov. XXX, 15. sq., quod 
totum evolvam Voc. Sanguisuga. 

5) Ignis devorans. Is. XXXI 1 1,14. Ignis est vel holocausti, qui 
totam victimam, vel inferorum, 4ui damnatos devorat: uti di- 
ctum Voe. Ardor , ubi utraque de toto loco sententia. 

Ignitus* Clypeus fortium ejus ignitus , viri exercitus in 
coccineis. Nah. 11, 3. Duces Nabucbodonosoris, contra Niniven 
moventis, clypeos aureos vel aeneos, sive auro vel aere inductos fe- 
rent, qui ad solem relucentes ardere videantur. Praefectis copia- 
rum paludamenta et saga erunt coccinea. , 

Ignorantia. Oratio Habacuc prophetx pro ignora?itii $ . 
Hab. 111, t. Pro peccatis; praesertim ne illis commotus DEUS ad- 
ventum Messiae differat. David quoque ignorantias appellat de- 
licta, Ps. XXIV, 7., et idem fit 1. Macb. XIII ,39. 

Ignoro. Nescio, et ignoro, pro odi. Rebelles lumini, qui ne- 
scierunt vias DEI (Job. XXIV, 13.), tenebris gaudent ad perpe- 
tranda crimina, et ignoraverunt lucem; idest aversantur, ode- 
runt et vias DEI, et lucem; satis quidem sibi notas, sed invisas, 
ibid. v. 16. 

Illudo. Stultus (boni quidam codices habent stultis) illudet 
peccatum, Prov. XIV, 9. Verbum bebraicum plures recipit sen- 
sus; irridere, illudere, eloqui, pallio abscondere, aliud cum alio 
comparare. Quare Chaldaicus, postremum hoc amplexus, Stul- 
tus, inquit, comparationem ponet in peccatis. Stultus irridebit 
peccatum, delicta sua elevando, cum aliorum criminibus compa- 
rando, veluti pallio quodam involvendo, et extenuando. Sed dum 
hoc agit, non tam ipse peccato, quam ipsi peccatum illudit. 

2) De Leviathanseu dracone marino ad DEUM dicitur; Quem 
formasti ad illudendum ei, Ps. C11I, 26. Quidam dici' putant 
cetum ipsum mari illudere: sed repugnant gra;ca, quas aperte 
ostendunt, formatum a DEO cetum, ut ei illudatur. Paratum ho- 
mini spectaculum, et oblectamentum; triumphi etiam materia, 
nec exiguae utilitatis. • 

Illumino. DEUS illuminet vultum suum super nos, Psal. 
LXVI, 2. Sereno vultu nos respiciat. 

Illusio. David aegrotans: Lumbi mei impleti sunt illusioni- 
bus. Ps. XXXVII, 8. Hebraice, ignominia, ut Hieronymus ver- 
tit. Illudunt inimici, cum fractum ac delumbatum corpus meum 
audiunt. Ascetis, illusiones hujus loci ad voluptatem turpem re- 
ferentibus, chaldaica patrocinantur: lumbi mei impleti sunt 
combustione; libinis nimirum igne. 

Illustro. Faciem illustrare super servum suum (Ps.XXX, 1?) 
est vultum serenare, ore exporrecto et oculis benignis aspicere. 

Imago. In imagine pertransit homo. Ps. XXXVIII, 7. Vita 
humana est instar imaginis; species magis, quam res; bonum su- 
perficiarum et adumbratum, non solidum et verum. 

2) Imago similitudinis. DEUS creavit hominem inextermi- 
nabilem, immortalem, et ad imaginem similitudinis sux fe- 
cit illum; idest imaginem sibi similem. Sap. II, 23. 

Immemoratio. Sap. XIV, 26. Oblivio. 

Imminutas. Imminutum a prudentia Roboam. Eccli. 
XLV1I,28. Imprudentem; et, ut v. praecedente eum appellavit, 
publicam gentis stultitiam. 

Immitto. Militare verbum. Immittet angelus Dominion 
circuitu timentium eum, et eripiet eos. Ps. XXXIII, 8. Ten- 
det, castra ponet, idest firmissimi valli instar contra omnia pe- 
ricula muniet. 

Immodicus. Legitur hoc vocabulum in editionibus aliquot 
Eccli. XVIII, 32.; sed emendatissima Vulgatae exemplaria habent 
in modicis . Locum interpretatus sum Voc. Commissio. 

Immolo. Qui immolat bovem, quasi qui interficiat virum. 
Is. LXVI, 3. Si immolet absque virtutibus commemoratis, v. 2, 
sine quibus DEO placere homo non potest: sacrificium aeque erit 
inutile, ac siMolocho hominem immolet. 

Immuto* Pro his, qui immutabuntur, in titulo Psalmi LIX. 
Hebraice, pro hexachordo. Ut saeepius in Psalmorum vestibulo 
nominantur destinata illis instrumenta musica, et nominatim he- 
xachordos initio Psalmorum hebraici ordinis XLV,LXIX, et LXXX. 
Quod Patrum aliqui eos intelligunt, qui immutabuntur in ti- 
tuli crucis inscriptionem , et ad Christi doctrinam transibunt, 
non literale, sed mysticum est. 

2) Immutare cedros. Sycomoros succiderunt, sed cedros im- 
mutabimus. Is. IX, 10. Pro domibus, quae vili materia structae 
erant, multo pretiosiores e cedro aedificabimus. 

- Imperfectus. Imperfectum meum viderunt oculi tui, et in 
libro tuo omnes scribentur: dies formabuntur, et nemo in eis. 
Ps. CXXXV1I1, 16. Oculi tui me viderunt nondum in matris ute- 
ro perfectum. In libro scientiae tuae scripti sunt dies omnes, qui- 
bus quisque hominum formatur, nec ullus eorum dierum in hoc 
tuo libro deest. 

Impinguo. Morbo correptus, da suavitatem , et memoriam 
similaginis, et impingua oblationem, et da locum medico, Ec- 
cli. XXXVIII, 11. Memento offerre DEO thus, similam, et pin- 
guem hostiam: tum et medicum consule. 

Implano. Non dixeris: per DEUM abest: quae enim odit, 
ne feceris. Non dicas: Ille me implanavit. Eccli. XV, 11. sq. 
Noli culpam in DEUM rejicere, si vera sapientia cares; sed in tua 
peccata: si enim, quae ille odit, non perpetraveris, ea facile po- 
tieris. Cave dicas: DEUS me in errorem induxit. 

Impleo. Manus implere, Hebraeis est consecrare, inaugurare, * 
sacerdotio initiare, imponendo novi sacerdotis manibus, qfiaeDEO 
offerat. Idemque implendi verbum hebraica Exod. XXVIII, A 1; 
et XXIX, 9. 22. 26. 27. 31. et 3&. habent, ubi Vulgata utitur 
verbis consecrandi, initiandi, consecrationis. Sic et in Michae 
historia Judic.XVII, 12. implere manus non est, ut. quidam au- 
tumant, datis pecuniis allicere hominem, sed consecrare sacer- 
dotem simulacri. Tale et illud: Quicumque volebat , implebat ma- 
num suam, initiabatur, seu initiabat ipse se, et fiebat sacerdos 
excelsorum. III. Reg. XIII, 33. Ilunc loquendi modum ad alta- 
re ipsum transferri putant aliqui, ubi dicitur: Expiabunt alta- 
re, et mundabunt illud: et implebunt manum ejus, Ez. XLIII, 
26. Sed nihil vetat accipere sensu proprio de sacerdotibus: ejus, 
idest uniuscujusque ex sacerdotibus, de quibus locutus erat, 
praesertim cum apud LXX. legamus plurali numero, manus ip- 
sorum. 

2) Implere arcum. Zach. IX, 13. Arcum vehementer tendere. 
Allegoria ab arcu, gladio, jaculo, tuba, turbine, sigpificatEvan- 
gelii victoriam de Graeciae erroribus et falsis per totum orbem re- 
ligionibus. 

3) Impleverunt proverbia et judicia: ita quaedam editiones Ec- 
cli. XVIII, 29; sed perperam. Legendum impluerunt: de quo 
mox. . 

Imploro. Eodem Eccli. XVIII, 29. a quibusdam legitur, cum 
sit impluerunt: de quojam. 

Impluo. Intellexerunt veritatem et justitiam, et implue- 
runt proverbia et judicia. Eccli. XVIII, 29. Hanc esse lectio- 
nem veram, non impleverunt, aut imploraverunt, demonstrant 
graeca: velut imbrem effuderunt. Sapientiam, qua pleni erant ip- 
si, et optime vivendi pracepta aliis instillarunt. Talis Moyses e- 

rat, cum optabat: Concrescat ut pluvia doctrina mea, fluat 
ut ros eloquium meum, quasi imber super herbam , et quasi 
stillx super gramina. Deut. XXXII, 2. 

Improbus. Vocatus a potentiore, brevi discede, ne impro- 
bus sis, importunus, molestus; ne impingaris, ne offendas: ne- 
que tamen omnino eum devita, ne tui obliviscatur: et ne longe 
sis ab eo, ne eas in oblivionem. Eccli. XIII, 13. 

Improperium. Gravia sunt homini cordato, correptio domus, 
et improperium foeneratoris. Eccli. XXIX, ult. Si exire domo 
«jubeatur, quasi nimis jam diu abusus hospitio: et si reprehenda- 
tur a creditore, quasi negligens in debitis expediendis. 

Imprudens. Est qui perdet animam suam prx confiisio- 
ne, dum eum pudet facere, quod debebat: et ab imprudenti per- 
sona perdet eam, peccando animam suam perdet, si hominis 
imprudentis respectu nefas contraxerit: personx autem acce- 
ptione, dum non aequitatis, sed personae rationem habet, perdet 
se. Eccli. XX, 24. 

In. Saepissime est pleonasticum, seu redundans, si latinam 
consuetudinem spectes. Non intellexerunt opera Domini, et 
in opera manum ejus, idest opera manuum ejus. Ps. XXVII, 5. 
Locutus sum in lingua mea. Ps. XXXVIII, 5. Cum perspexe- 
ro in omnibus mandatis luis. Ps. CXVI1I, 6. Omnia mandata 
. tua. Contemnens in animam suam * Eccli. XXIII, 25; idest ani- 
mam suam. Meditatus sum in omnibus operibus tuis, idest 
omnia opera tua: in factis, idest facta, opera, manuum tuarum 
meditabar. Ps. CXLI1, 5. Surge DEUS. ...tu hxreditabis in 
omnibus gentibus. Ps. LXXXI. ult.-Possidebis omnes gentes. Jn- 
crepet Dom inus in te,satan, et increpet Dominus in te; idest 
te. Zach. III, 2. Ego Dominus (DEI enim vox est) te increpo, ac 
discedere jubeo. Non egit dolum in lingua sua. Ps. XIV, 3. Ne- 
minem verbis decepit- Loqnentnr in ore suo. Ps. LVIII, 8. In 
virga percutient maxillam judicis Israel. Mich. V, 1. Fidi in 
oculis meis. Zach. IX, 8. Non ceperunt in ea, idest eam, So- 
domam, manus. Thren. IV, 6. Non fuit ab hostibus capta. Nar- 
rate in turribus ejus. Ps. XLV11, 13. Enumerate turres Hiero- 
solyma. Occidi, inquit Lamech, virum in vulnus meum, etado - 
lescentulum in Uvorem meum . Gen. IV, 23. Vulnere meo occi- 
di, contudi ad mortem, livore confeci. 

2) Pro contra. In nomine tuo spernemus insurgentes in no- 

bis . Ps. XLIII, 6. Nihil Psaltes de intestino bello: sed hebrais- 
rous est merus: spernemus insurgentes contra nos. In calore 
fornacis concertatur faber ferrarius. Eccli. XXXVIII, 29. Con- 
tra calorem pugnat, cum calore conflictatur. 

\ * 

3) Pro de. In insurgentibus in me malignantibus audiet au- 
rismea. Ps. XCI, 12. Audiam de illis, qui maligne adversus me 
insurgunt. 

4) Pro cum. Infirmabitur omnis , qui habitat in ea, in ter- 
ra, in bestia agri, et in volucre coeli, cum bestiis et volucribus: 
sed et pisces maris congregabuntur, morientur. Qs. IV, 3.. 

5) Loco pro. Ascendens accepisti dona in hominibus. Ps. 
LXV1I, 19. Pro hominibus, inter homines distribuenda: nam, 
ut hunc Psalmi locumPaulus refert, dedit dona hominibus. Eph. 
IV, 8. 

G) In me, pro mihi. Angelus, qui loquebatur %n me. Zach. 
1,9., et saepius deinceps. Frustra hinc aliqui conati sunt nescio 
quem energumenismum extundere geniorum bonorum in homi- 
nibus sanctis. Simplicissimus est hebraismus: loquebatur mihi. 

7) In DEO omnipotente. Ego Dominus, qui apparui Abra - 
ham, Isaac, et Jacob, in DEO omnipotente. Exod. VI, 2. sq. 
Hebraismus est, et Gallicismus: en DIEUtoutpuissant , ut DEUS 
omuipotens. 

8) In convertendo, conveniendo, deficiendo. In convertendo 
inimicum meum retrorsum. Ps. IX, 4. Cedente inimico: dum 
hostis retro abit, dum fugit. In convertendo Dominus captivi- 
tatem Sion, facti sumus sicut consolati . Hebraice, somnian- 
tes. Ps. CXXV, 1. Dum reducit Dominus captivas Sionis reli- 
quias, prae laetitia somniare nobis videmur. In conveniendo po- 
pulos in unum. Ps. CI, 23. Populis convenientibus. In deficien- 
do ex me spiritum meum. Ps. CXL1, 4. Dum animus me defi- 
cit; dum spiritus me destituit. 

Inaquosus. Tentaverunt DEUM in inaquoso. Ps. CY, 14. 
In loco arido, ubi nullae aquae. Exprobrat hoc illis Moyses: cur 
tentatis Dominum ? Ex. XVII, 2. 

Inauxiliatus. Sap. XII, 6. Omni ope destitutus. Locum to- 
tum si desideras, pete ex Voc. Sacramentum. 

Incendens. I. Par. IV, 22. Nomeu proprium, non appellati- 
vum; ut cetera illius versiculi. 

Incendo* Dum superbit impius, incenditur pauper : com - 

prehenduntur in consiliis, quibus (hellenismus, pro qux) cogi- 
tant. Ps. IX, 23. Uritur pauper, sive impatientiae aestu, sive in- 
certis de Divina providentia suspicionibus, cur improbis bona, 
bonis viris mala eveniant. 

Inchoatio. Elementa primaChristianae religionis appellat gen- 
tium doctor inchoationis Christi sermonem . Hebr. VI, 1 . In- 
stitutiones catecheticas. 

Incido. Non se incident, neque calvitium fiet pro eis, pro 
Hebraeis, catervatim trucidatis. Jer. XVI, 6 . Et lacertos incide- 
re, et crinibus nudare caput, vetabatur populus electus, Deut. 
XIV, 1.5 neque euim baec decebant credentes meliorem vitam, ip- 
sorum etiam corporum. Multi tamen Judaeorum hunc alienige- 
narum morem cum sequerentur, praedicit Jeremias fore, ut pro- 
fano ritu, quem legis reverentia omittere noluissent, abstinere 
inviti ipsa funerum copia impii cogerentur. 

Incircumcisus. Labiis incircumcisum se Moyses appellat, 
Ex. VI, 12. et 30., idest indisertum, et linguae impeditae. Incir- 
cumcisa mens, auris, cor, per metaphoram dicuntur, Lev. XXVI, 
A\. Jer. VI, 10. Act. VII, 51. pro improbis, impuris, et a DEO 
alienis. < 

inclino. Donec aspiret dies, et inclinentur umbrae. Cant. 
11.17. et IV, 6 . Hebraice, et fugiant. Donec adveniat, donec nos 
afflet dies, et fugiant umbrae, ac plene dies illucescat. 

2) Inclinare caelos. Allegorice David: Domine inclina caelos 
tuos , demitte nubes de caelo, excita tempestatem, et descende, 
ostendendo hominibus tuam potentiam: tange montes, continge 
fulmine bos tuos hostes superbos, et fumigabunt, in fumum dis- 
solvi incipient. Fulgura coruscationem, injice terrorem, et dis- 
sipabis eos f emitte sagittas tuas, fulmina tua, poenas, damna, 
et conturbabis eos. Ps. CXLI1I, 5. sq. 

Inclusor. Transtulit Nabuchodonosor captivos Jechoniam re- 
gem , et principes ejus, et fabrum, et inclusorem. Jer. XXIV, 1. 
lidem traducti Babylonem narrantur denuo Jer. XXIX, 2; vide- 
licet rex, regina cum eunuchis, principes Juda et Jerusalem, 
et faber, et inclusor. Hebraice est masger, ab radice sagdr, 
clausit, ut videas, esse vocabulum fidelissime versum. De sen- 
su dubitatur. David Kimchi interpretatur, esse consiliarios et sa- 
pientes, qui silentio claudunt arcana sibi commissa; sed hoc rab- 
binioum, et an tales viri collocarentur a propheta post fabros? 

fclericus mercatores censet, qui merces tabernis inclusas habe- 
rent; verum et hoc longe petitum. D. Hieronymus arbitratur, 

' fuisse artifices, qui gemmas pretioso metallo includerent, ut au- 
rifices. Alii arbitrantur militares artifices, qui castra metari sci- 
rent, et urbes obsessas concludere: quod rei praesenti maxime 
idoneum videtur: tales enim et Hebraeis potissimum subducere 
debebant hostes, et sibi ad belli usum adjuugere. Clusores di- 
cuntur IV. Reg.XXIV, 14. et 16., ubi idem hebraicum masger 
usurpatur: sed v. 16. additur etiam numerus, clausores mille; 
tamquam in re memorabili, et more militari: atque adjicitur: owi- 
nes viros fortes , et bellatores. 

Incola. Pro advena seu peregrino. Incolaego sum in terra. 
Ps. CXVIlf, 19. Hebraice, peregrinor in terra. Idem sensus est 
Ps. C1V, 12. 

Inconsnmmatio. Filii autem adulterorum in inconsum - 
motione (alii legunt in consummatione ) erunt . Sap. III, 16/ 
Peribunt immaturi, consumentur. 

Incrasso. Immolabit sagenx sux,et sacrificabit reti suo: 
quia in ipsis incrassata est pars ejus , et cibus ejus electus. 
Hali. I, 16. Placet sibi Chaldaeus in arte et felicitate sua bellica, 
iliis tribuit victorias, per quas cepit tot pingues praedas, tot ur- 
bes et provincias absumpsit. Ideo (v. 1 7.) victorias has prose- 
quitur, et rapere per fas et nefas pergit. 

Incredibilis. Pro incredulo, et imperium detrectante. Eccli. 
I, 36. XVI, 7. et 29. XXIII, 33. Bar. I, 19. et de uxore LotSap. 
X, 7. Alio sensu accipe illud: O mors , bonum est judicium 
tuum , sententia tua, moriendi necessitas, homini indigenti, et 
qui minoratur viribus, defecto xtate, et cui de omnibus cura 
est , infirmitate, senio, sollicitudine confecto; et incredibili, qui 
perdit patientiam; nihil jam melius speranti, qui expectatio- 
nem laetioris status amisit, neque praesentem ferre potest. Ec- 
cli. XLI, 3. sq. * ' 

Incredulus. Visio dura nunciata est mihi: qui incredu - 
his est , infideliter agit: et qui depopulator est, vastat. Is. 
XXI, 2. Noli suspicari, incredulos a propheta dici eos, qui fidem 
non habeant visioni durae, quam narrat: sed vox incredulus cum 
iis, quae proxime sequuntur, refertur vel ad Persas et Medos, 
vel ad Chaldaeos: utrumque enim doctos habet auctores. Mihi 
dividere cum Sancio sententiam placet: Babylonius praevaricatus 

est, et infideliter egit: aderit ejus depopulator Medus et Persa, 
qui vastet omnia, ut concinna sit oppositio: delictum praecessit, 
sequetur poena. 

Increpatio. Aquae, terram operientes, ab increpatione tua 
fugient. Ps. CIH, 7. DEO jubente, se recipient, et premere ter- 
ram desinent. Contextus totus a me datus est in Voc. Abyssus. 

Increpo. Dixit Dominus ad satan: Increpet Dominus in 
te satan: et increpet Dominus in te, qui elegit Jerusalem. 
Zach. III, 2. In te, idest te. Ege te reprimam, ego te coercebo; 
est enim in hebraico tempus futurum. Repetitur verbum, ut ma- 
jor vis addatur sententiai. Ego, qui sedem religionis elegi Jeru- 
salem, ego te compescam, ne supplicem pro ea Jesum sacerdo- 
tem magnum impedire possis. 

Incurvans. Disperdet Dominus ab Israel caput et cau- 
dam, incurvantem et referentem. Hebraice, ramum et juncum. 
Is. IX, 14. Caput est longaevus et honorabilis, cauda est pro- 
pheta mendax: ut ipse propheta explicat v. sq. Ramus, fructibus 
gravis, seque ponderis ergo incurvans, opulentos proceres indi- 
cat; pauperes juncus, qui ab infimae conditionis hominibus pro 
capistro jumentis injicitur. LXX. more suo metaphoram solven- 
tes ajunt: magnum et parvum. Non erit JEgypto opus, quod’ 
faciat caput et caudam, incurvantem et r ef renant em. Is. XIX, 
15. Nihil agetur, ex quo prudenter colligas, esse aliquem sapien- 
ter imperantem, vel obedienter curantem, quae imperata sunt. 

Incurvo. Dissipat impios rex sapiens r et incurvat super 
eos fornicem . Hebraice, chald. et graece, rotam. Prov. XX, 26. 
Addicit eos supplicio rotae, quae nominari fornix potest ob can- 
thum: is enim instar fornicis extremam rotae curvitatem Circuit 
et comprehendit. 

Induo. Induti sunt arietes ovium, Ps. LXIY, 14. Facilis est 
et naturalis eorum sensus, qui arietes laudari putant a villoso 
ac denso vellere, bene vestitos et munitos. Sed hebraica expia- 
oationem istam repudiant: in quibus cum idem vocabulum arie- 
tes et campos seu pascua significet, sententia haec est: arietes 
cincti sunt copioso grege; pascua vestiuntur gregibus, quorum 
utrumque pecoris abundantiam et arietum fertilitatem praedicat. 

Indos. Judae Machabaeo narratur, ademisse Romanos Antio- 
cho Magno regionem Indorum, et Medos, et Lydos, de optimis 
regionibus, easque regi Eumeni largitos esse. 1. Mach. Yill, 8. 

Livius autem, lib. 38 pacem ait Antiocho datam ea lege, ut omni 
illa regione excederet, quae cis Taurum montem a Tanaim, et a 
Tauri valle ad juga Lycaoniae proxima pertinet; Eumeni ab Ro- 
manis tributam in Europa Chersonesum, et Lysimachiam, cete- 
raque, quibus finibus Antiochus tenuisset; in Asia Phrygiam u- 
tramque, alteram ad Hellespontum, majorem alteram; et Mysiam, 
Lycaoniam, Myliadem, ac Lydiam. Unde conficiunt, qui Macha- 
baeorum libros oppugnant, insanabili vulnere, affectum hunc lo- 
cum esse, in quo sola Lydia recte nominetur, India et Media An- 
tiocho per summam inscitiam assignentur, regiones ceterae si- 
lentio involvantur. Equidem ita hebes nemo est, ut orientalem 
illam Indiam ad Gangem*, aut magnum Medorum imperium An- 
tiocho vendicet. Sed longe diversos alios et Indos, et Medos, in 
citeriore Asia circa Taurum montem ostendimus. Meminit Li- 
vius eodem lib. 38. Indi fluvii haud procul a Cibyra urbe, quae 
in Phrygiai Cariaeque finibus erat. Si conferas quae Plinius lib. 5. 
c. 28. narrat, videbis, Indum hunc fluvium, in Cibyratarum ju- 
gis ortum, recipere sexaginta perennes fluvios, torrentes am- 
plius centum, dignum proinde, a quo accolae nomen traxerint, 
et, ut a Sequana Sequani, ab lbero lberi, a Cappadoce amneCap- 
padoces, ita ab Indo hoc Indi sint appellati. Habemus ergo jam 
regionem Indorum in Phrygia, quam Eumeni datam ex Livio di- 
scimus. Medos quoque ibidem reperire licet, cum in Strabone 
lib.. 7. Phrygibus annumerentur Mygdones, et Bebryces, et Me- 
dobitbyni; Medorum videlicet olim eo deducta colonia. Nam quod 
Strabo Medobithynos hos per e breve seu psilon scribit, Macha- 
baeorum historicus per e longum seu eta vel ita, nullius negotii 
est: nemo enim ignorat, tales unius aut alterius literae mutatio- 
nes in antiquissimis nominibus frequenter occurrere. Denique ne- 
gligentiam omissarum provinciarum non arguet: qui attenderit, 
etsi non nominatas, satis tamen indicatas fuisse ceteras inopfi- 
mis regionibus, quae ad extremum adduntur. 

inebrio. Pro largiter implere. Fisitasti terram, et inebria • 
sii eam, copiose irrigasti. Ps. LXIV, 10. et paulo post, v. 11: 
rivos ejus inebria, auge abundanter aquas. Inebriabuntur , u- 

berrime satiabuntur, ab ubertate domus tuae: et torrente vo- 

« 

luptatis tux potabis cos. Ps.XXXV, 9. Inebriabo prati mei 
fructum, rigabo liberaliter. Eccli. XXIV, 42. Bibite , et ine- 
briamini, carissimi. Cant. V, 1. Non ad intemperantiam, sed 

ad implendum penitus naturae desiderium. Jnima, qux bene- 
dicit , homo benevolens et beneficus, impinguabitur: et, qui 
inebriat , ipse quoque inebriabitur . Prov. XI, 25. Qui liberali- 
ter largitur, ei plene et abundanter retribuetur. 

2) Pro implere malis. Inebriaberis, et eris despecta. Nah. 
III, 11. Tu quoque, Ninive, dolores acerbissimos feres, ut Ale- 
xandria, cui eosdem modo erat minatus. Inebriate eum, nem- 
pe vino furoris Domini. Jer. XLV1II, 26. Eodem sensu contra 
Pabylonicum populum. Jer. LI, 57. Cibabo hostes tuos carni- 
bus suis, ct quasi musto sanguine suo inebriabuntur. ls.XLIX, 
ult. Mutuis se vulneribus laniabunt. Impletum id semper in Ec- 
clesiae hostibus, ferro, et doctrina. 

Infans. Non erit ibi amplius infans dierum, et senex qui 
non impleat dies suos: quoniam puer centum annorum mo- 
rietur, et peccator centum annorum maledictus erit. Is. LX V, 
20. Infans dierum, scilicet paucorum. Non erit in ecclesia trium- 
phante neque immaturus infans, nec offoetus et inutilis senex; 
sed omnes maturi et perfecti: nam qui pueriles cupiditates et 
peccati imprudentiam ad ultimum usque conservaverit, morti 
aeternae addictus in domicilium illud vitae non admittetur. 

Inferi. Infernus. Plerumque haec nomina non significant in- 
felix illud ac aeternum damnatorum ergastulum; sed sepulcrum, 
ubi corpus; aut limbum, ubi spiritus hominis mortui servabatur. 
Sic Jacob patriarcha, Discendam, inquit, ad filium meum lu- 
gens in infernum. Gen. XXXVII, 35. Deducetis, ait idem, ca- 
nos meos ad inferos. Gen. XL1I, ult. et XLIV, 29. Tobias 

de suis parentibus: Timeo ergo, ne forte. . . . deponam sene- 
ctutem illorum cum tristitia ad inferos. Tob. VI, 15. Job ad 
DEUM: Quis mihi hoc tribuat, ut in inferno protegas me, et 
abscondas me. donec pertranseat furor tuus ? Job. XIV, 13. 

, Neque enim sanctissimi viri aut suis, inferorum supplicia omi- 
nati sunt. Neque David, ad id usque tempus innocentissimus,de 
damnatorum carcere (ut commatici meditantur) illa pronuncia- 
vit: Dolores inferni circumdederunt me: prxoccupaverunt 
me laquei mortis. Ps. XVII, 6. Funes inferni circumdede- 
runt me: prxvenerunt me laquei mortis. 11. Reg. XXII, 6. sed, 
ut Psalmi titulus, totusque ejusque et historiae contextus osten- 
dit, mortis et sepulcri horror ingruebat undique, Saule regiisque 
satellitibus insidias ex omni parte tendentibus. Eadem est sen- 

tentia, cum dicit: Eruisti animam meam (vitam meam, me; 
more hebraico) ex inferno inferiori. Ps. LXXXV, 13. e sepul- 
cro, vel limbo, quae sunt humanarum rerum meta ultima; gra- 
tes enim agit liberatori DEO, ob depulsum mortis periculum, 
quam sibi hostes machinati erant. Qui voce hebraica uti gau- 
dent, magnopere caveant, ne irridendi sui occasionem praebeant 
dicendo Scheola, vel, quod etiam pejus est, Scheolack , media 
brevi. Duplici errore se implicant, qui ita proDuncianl: nam he- 
braice Scheol duabus syllabis absolvitur, et o naturd longum seu 
cholem habet. 

2) Infernus pro ira. Jn aenigmate Salomonico Prov. XXX, 15. 
sq. de rebus quatuor insatiabilibus. Exponetur a me totum Voc. 
SaJiguisuga. 

Infirmo. Jerusalem infirmata est in bonum, vigorem om- 
nem ad agendum bene amisit, quae habitat in amaritudinibus, 
quia peccatorum suorum amaritie DEUM exacerbavit. Mich. I, 12. 

Infirmus. Qui autem infirmus est, olus manducet. Rom. 
Rom. XIV, 2. Qui conscientia erronea laborans, certo genere cibi 
putat sibi interdictum: is oleribus vescatur potius, quam quibus 
ali nefas esse existimat. 

Inflammo. Eloqutum Domini inflammavit eum. Ps. C1V, 
19. Verbum DEI Josephum suo igne purgavit.. 

Ingredior. In medio tui Sanctus: et non ingrediar civi - 
tatem. Os. XI, 9. Non transibo ad gentem aut urbem aliam, vo- 
bis omnino rejectis: donec a Christo aedificetur Civitas nova Je- 
rusalem, in quam ipsam tamen et vobis Hebraeis accessus patebit. 

2) Impetu ingredi. Qui ingrediuntur impetu ad Jacob, flo- 
rebit et germinabit Israel, et implebunt faciem orbis semi- 
ne. Is. XXVII, 6. Apostoli Messiae, spiritus impetu acti, Israe- 
lem aggredientur, et illo florente ac germinante, fructu et po- 
steris totum orbem implebunt. An autem (v. 7.) rebelles Judaei, 
qui ipsum DEUM Hominem percusserunt, ejusque servos occi- 
derunt, vicissim percussi non sunt? Nondum: concessum est poe- 
nitentiae spatium; sed hoc elapso (v. 8) Synagogam repudiatam 
abjiciet DEUS, ac tum pro merito et aequali mensura retribuet, 
iramque pridem conceptam semel effundet. 

Iniquitas. Quo sensu melior sit iniquitas viri, quam mu- 
lier benefaciens, Eccli. XLI1, 14, dixi Voc. Benefaciens . 

2) Iniquitas sanctuarii. Ad Aaronem et filios dicit Dominus: 

Portabitis iniquitatem sanctuarii . . . . sustinebitis peccata sa- 
cerdotii vestri. Num. XVIII, 1. Si quid in ritu sanctuarii, aut 
contra sacerdotis officium peccabitur, vos poenas dabitis. Qui hoc 
loco sacrificia pro peccatis fieri solita intellexerunt, ad verbum 
sustinebitis parum attenderunt. 

3) Iniquitatem ponere. Iniquitatem , iniquitatem , iniquita- 
tem ponam eam , cum veniet is, cujus est judicium, Messias. 
Ez. XXI, 27. Voxhebraica indicat rem depravatam, distortam, 
inclinatam. Quapropter locum hunc subtiliter aliqui sic interpre- 
tantur, quoniam reges tiara recta, privati obliqua tegebantur, , 
minari DEUM, se sensim sine sensucidarim ac tiaram gentis he- 
braicae depositurum, ita ut omnino jaceat veniente Messia. Sed 
Vulgata optime iniquitatem ponit, morum pravitatem declarans, 
quam hujus vocabuli radix hebraica passim alibi in Pagina Di- 
vina significat, quique sensus proinde maxime proprius est. 0- 
mitto alia, quae explicationi illi delicatae opponi merito possent. 
Contextum totum propono in Voc. Cidaris. 

Initium. Pro principatu. De ape: initium dulcor is habet fru- 
ctus illius. Eccli. XI, 3. Mei, qui fructus est apis, dulcedinis 
principatum obtinet; res est dulcium omnium dulcissima. In ju- 
dicio DEIoper a ejus ab initio, et ab institutione ipsorum di- 
stinxit partes illorum, et initia eorum in gentibus suis. Ec- 
cli. XVI, 26. DEUS initio summa sapientia produxit opera sua 
omnia, et nominatim caelum, sidera, genios caelestes: nam de his 
loqui Siracidem, ostendit versus 30 , Post hsec DEUS in terram 
respexit. Haec igitur caelestia opera sic instituit et ordinavit, ut 
suas cuique partes et officia assignaret, et suum cuique principa- 
tum in suo genere tribueret. Praefecit sidus aliud diei, aliud no- 
cti; alia his, alia illis mundi plagis: genios futuris hominum gen- 
tibus custodes et praesides destinavit. Ornavit (v. 27.) in perpe- 
tuum duratura illorum opera et munera: neque tamen unquam 
vel esurierunt, vel defatigata labore sunt; nec destiterunt, in suis 
(v. 28.) unumquodque spatiis perstitit, et persistet. Eorum ergo 
exemplo (v. 29.) tu quoque DEO ausculta, quemadmodum nobi- 
lissima illa DEI opera nunquam ei resistuut. 

Innoxius. Pro impunito. Num. XIV, 18. 

inscientia. Dum ab intus minor est expectatio, majorem 
computat inscientiam ejus caussae, de qua tormentum prx- 
stat.- Sap. XVII, 12. Quo minorem animus expectationem et spem 

habet auxilii, eo graviora timet, quia ignorat caussam et origi- 
nem, unde calamitas in se eruptura est, cujus metu se cruciat. 

Insimulatus; idest non simulatus, non fictus; sed verus, et 
efficax. Sap. XV111, 16. > 

Insipientia. Verba Christi passuri et patientis ad Patrem: 
Clamabo per diem , et non exaudies; et nocte, et non ad insi- 
pientiam mihi . Ps. XXI, 3. Diu noctuque ad te clamo, bene gna- 
rus, te non assensurum precibus, quibus natura humana infirmi- 
tati suae relicta calicem hunc deprecatur: neque tamen hoc mihi 
ceu insipientia imputabitur: quouiam, etsi non liberationem a cru- 
ciatibus, aliud tamen impetrabo munus longe nobilius, generis 
humani salutem: quapropter merito non sileo, sed in precibus 
persevero: et, ut habent hebraica, non est silentium nrihi. DEUS 
tu scis insipientiam m eam : et delicta mea a te non sunt ab- 
scondita. Ps. LXVI11, 6. Sicuti priorem Psalmum, vigesimum 
primum, ex persona Christi scriptum esse constat ex Matth. 
XXVil. 46. et Mare. XV, 34; ita idem de Psalmo LXVIli. scimus 
ex Joan. II. 17. et Rom. XV, 3. Totius ergo generis humani in- 
sipientiam ac delicta intellige, quae quia Christus expianda in se 
suscepit, vocat sua. 

Insula. Habitator insulx hujus. Is. XX, 6., idest Judaea: 
quia, inquit Hieronymus, ut insula mari, sic Judaea hostilium ag- 
minum fluctibus undique tundebatur, Assyriorum maxime, et 
Aegyptiorum. 

Insuper. Qui delinquit in animam suam, insuper habe- 
bitur. Eccli. XIX, 4. Negligetur, contemnetur, nihili fiet. 

Insuspicabilis. Novem insuspicabilia cordis magnificari , 
(graece, beata duxi) et decimum dicam in lingua (idest lingua 
mea, ore meo) hominibus. Eccli. XXV, 9. Res novem sunt ju- 
cundae sensui, de quibus nemo male suspicari solet, et quibus ho- 
mines fieri se beatos putant. Ego autem decimum hominibus an- 
nuueio, suavius nobiliusque his omnibus, timorem Domini, qui 
super omnia se superposuit . ibid. v. 14. Supra omnia eminet. 

Intellectus. Legitur in titulo plurium Psalmorum. Hebraice, 
eruditio. Signum est attentionem excitans, illis carminibus abau- 
ctore additum, quae memoriae commendata singularem ia modum 
cupiebat. 

2) Intellectus manuum. Pavit eos in innocentia cordis sui. 

et %n intellectibus manuum suarum deduxit eos. Ps. LXXVll, 

16 

ult. Quam innocenter et attente David pastor agnos et oves cu- 
raverat, tam integre totum Israelis gregem pavit, tam prudenter 
pedo regio usus est. 

.3) Intellectus bonus. Initium sapientiae timor Domini. In- 
tellectus bonus omnibus facientibus eum . Ps.CX, 10. Hebrai- 
ce plurali numero, facientibus ea. Quisquis et timorem Domini, 
et sapientiam secutus vivendo fuerit, is vere intelligens dicen- 
dus erit. - 

Intclligo. Beatus, Qui intelligit super egenum, et pauperem 
Ps.XL,2.Qui non expectat, dum oretur: qui ultro adinveoitani- 
mo, qua ratione opituletur non egenis tantum, sed et pauperi- 
bus; quid inter hos intersit, dixi Voc. Egenus. 

Intendo» Pro attendere, intento animo esse. DEUS in ad- 
jutorium meum intende. Ps. LX1X, 2. Et alibi non raro. Sin- 
gulare est illud: Accingere gladio tuo super femur tuum, po- 
tentissime; specie tua et pulcritudine tua ; intende , prospere 
procede, et regna; propter veritatem, et mansuetudinem, et 
justitiam: et deducet te mirabiliter dextera tua. Ps.XLlV, 4. 
sq. Fontis hebraici veritatem sic repraesentat Hieronymus doctor 
maximus: Accingere gladio tuo super femur fortissime, gloria 
tua, et decore tuo (idest quigladius est gloria tua, et decor tuus .) 
Et decore tuo prospere ascende propter verbum veritatis et man- 
suetudinem justitiae, et docebit te terribilia dextera tua. 

2) Intendere io specie. Omni homini noli intendei % e in spe- 
cie. Eccli. XLI1, 12. Noli cujusquam speciem seu pulcritudinem 
fixis oculis contemplari. 

Intentator. DEUS enim intentator malorum est: ipse au- 
tem (idest ipse, inquam,) neminem tentat. Jac.I, 13. Neminem 
ad mala allicit: neminem, inquam, tentat. 

Intercido. Vox Domini intercidentis flammam ignis. Ps.. 
XXVIII, 7. Tonitru, quod inter igniferas nubes et erumpentia 
fulmina auditur. 

Interfectus. Interfecti tui non interfecti gladio, nec mor* 
tui in bello. Is. XXII, 2. Ne quidem honestae mortis habebunt so- 
latium, sed fame peribunt. 

Interficio. Praecipiet super te Dominus, non seminabitur 
ex nomine tuo amplius : de domo dei tui interjiciam, sculp- 
tile et conflatile ponam sepulcrum tuum, quia inhonoratus 
es. Nah. 1, 14. Post turpem fugam, o Sennacherib, nulla nova 

suscepta prole, per ipsum dei lui Nesroch, cultum ia ejus tem- 
plo interficieris: nec alium tumulum, quam circumstantia deo- 
rum simulacra habebis, absque supremo sepulcri honore jacens. 

Interiora. Qui facit 4r turum, et Oriona, et Hyadas , et 
interiora Justri.lob.W, 9. Post nota etiam nobis astra, sidera 
nominat ad alterum polum vergentia, quae antarctica vocant, ocu- 
lis nostris subducta. Eodem modo opponitur Arcturo seu plagae 
septentrionali Job. XXXVII, 9. 

Interitus. Infixae sunt gentes in interitu, quem fecerunt. 
Ps. IX, 16. Hebraice, in fovea. Inimici foveam mihi perdendo 
foderunt, et aquaccenoque impleverunt; in eamdem vero ipsi pro 
me corruerunt, nec aquae tantum immersi, sed in limo ipso de- 
fixi sunt. 

Interpres. Populi electi duos interpretes Is.XLlII, 27. esse 
Moyseu et Aarouem, dixi in ejus loci explanatione Voc. Conta- 
mino. , , . 

Interrogatio. In cogitationibus enim impii interrogatio 
erit . Sap. i, 9. Inquiret in illas Dominus, cui respondere im- 
pius cogetur. Longe enim est testamentum a quibusdam , et 
interrogatio omnium in consummatione est. Eccli. XVI, 22. 
Quidam longe absunt a lege Divina: sed exquirentur omuia, cum 
articulus mortis et judicii advenerit. Filii extra matrimonium nati 
testes sunt nequitiae adversus parentes in interrogatione sua. 
Sap. IV, 6. In judicio Divino; imo et humano. 

2) Conscientiae interrogatio. Salvos facit baptisma, non car- 
nis depositio sordium, sed conscientix bonx interrogatio in 
DEUM. I. Petr. 111, 21. Non per lavationem corporis, sed per 
conscientiam probatam coram DEO. 

Interrogo. Nonnunquam est judiciale vocabulum. Sic impii 
minantur DEI Filio Messiae: Contumelia et tormento interro- 
gemus eum... Morte turpissima condemnemus eum. Sap. II, 
19. sq. DEUS interrogabit opera vestrd, et cogitationes scru- 
tabitur. Sap. VI, 4. Palpebrx ejus interrogant filios homi- 
num. Ps. X, 5. Oculi ejus omnia humana vident, et perscru- 
tantur. 

. 2) Interrogari assidue. Eccli. XXIII , 9 . Vetamur jurare, et v. 
10. temere nominare DEUM, Caelites, ac res sancias: quoniam 
non eris immunis, impunitus, ab eis, propter haec. Additur v. * 
11: sicut enim servus interrogatus assidue, a livore non mi- 

njgt ur: sic omnis jurans, et nominans, in toto a peccato non 
purgabitur . Ut servos, qui identidem quaestioni et flagello sub- 
jicitur, nunquam vidicibus carebit: sic, ubi juratur ac sancta 
nominantur temere, in toto , idest omnino, aninltfs peccatorum 
maculis carere non poterit. 

Interruptio. In Judaeos, spem suam tti dSgvptfrs reponentes, 
adverso DEO: erit vobis iniquitas hxc sicut interruptio ca- 
dens, et requisita, in muro excelso: quoniani subito , dum non 
speratur, veniet contritio ejus. Is. XXX, 13. Sictit pars muri, 
vitio separata a muro reliquo, jamque in ruinam propendens, si 
tamen requiratur a stultis, ut ea nitantur, repente cadens eose- 
lidit: ita vestra haec fiducia subito. vos. exitio obruet. 

Intimus. Avarus projecit intima sua. Eccli. X, 10. Et ani- 
mam, et viscera ac valetudinem amore lucelli vendit et abjicit. 
Quidam intelligunt, avarum abjicere omnem humanitatem, et vi- 
scera misericordiae; verum sensus hic videtur durior. 

Intrinsecus. Oculi tui columbarum, absque eo, quod in- 
trinsecus latet. Cant. IV, 1. Idest, ut nihil dicam de majore o- 
culorum parte sub palpebris latente, dum eos modestia tua clau- 
sos tenet. Sic et genas laudat, absque eo, quod intrinsecus latet 
sub velo. ibid. v. 3. 

* » #. 

Intro. Omni tempore, quo intravit et exivit, idest versatus 
est, inter nos Dominus JESUS. Act. I, 21. 

Introeo. Introibit usque in progenies patrum suorum: et 
usque in eeternun non videbit lumen. Ps. XLV11I, 20. Majo- 
rum suorum crimina imitabitur, socius quoque eorumdein futu- 
rus in aeternis. 

Introitus. Conteret vos ab introitu Emath usque ad tor- 
rentem deserti, seu rivum jEgvpti. Amos VI, ult. Urbs Emath, 
dicta deiri Epiphania, limes Palaestinae fuit ad Aquilonem, rivus 
JEgypti ad meridiem. Conteret omnes vestras tribus per duode- 
cim provincias. 

Invalesco. Jacob invaluit ad angelum. Os. XII, 4. Cum eo 
luctans praevaluit. Cum deinde in Bethel DEUM invenisset, idest 
vidisset, ibi locutus est nobiscum. ibid. Dum convocata omni 
domo sua universos hortatus est, ut in perpetuum DEO obtem- 
perarent. Gen. XXXV, 2. sq. Ut ergo Jacob solius ubique DEI 
meminit, ita tu quoque, ejus posteritas, ad Dominum eumdern 
convertere. Os. XII, 5. sq. 

Invenio. Inveniatur manus tua omnibus inimicis tuis. Ps. 
XX, 9. Sentiant ultricem manum tuam omnes tui hostes. 

2) Invenire gratiam, idest gratiosum esse: Noe invenit gra- 
tiam coram Domino. Gen. VI, 8. Placuit DEO. Si inveni in 
conspectu regis gratiam, inquit Esther, V, 8. Si quid apud re- 
gem gratia possum. Ad meliorem Estherei* Gabriel: invenisti 

- enim gratiam apud DEUM. Luc. I, 30. Gratia apud eum 
excellis. 

3) Invenire iniquitatem. Dives effectus sum, inveni idolum 
mihi: omnes labores mei non invenient mihi iniquitatem , 
quam peccavi. Os. XII, 8. Vituli, quos adoro, et malae artes 
meae divitias mihi pepererunt; nemo hos labores meos reprehen- 
dere ut iniquos audebit. Rationem addit Hieronymus: quia divi- 
tibus omnes indigent, ideo omnes iis adulantur, illorumque vi- 
tia dissimulant. 

4) Tribulabo eos ita, ut inveniantur. Jer. X, 18. Legunt a- 
lfqui: ita ut non inveniantur ; nimirum, ut funditus pereant. 
Verum id ab hebraico, graeco, chaldaico dissidet, nobiscum af- 
firmantibus: ut inveniantur ; ut deprehendantur angustiis con- 
clusi, ut evadere supplicium non possint. 

Inventio. Qui argentum fabricant, et solliciti sunt, nec 
est inventio operum illorum : exterminati sunt. Bar. III, 18. 
sq. Qui quantum ad opes cumulandas moliantur, vix ipsi cogi- 
tando assequuntur, denique tamen morte abripiuntur. 

Inveterasco. Quoniam tacui, inveteraverunt ossa mea , 
dum clamarem tota die. Ps. XXXI, 3. Quia peccata per mul- 
tos menses nec agnovi, nec abolere deprecando studui: gravi 
morbo castigatus, robur corporis omne amisi, totosque dies in- 
ter lamenta consumpsi. 

Il^vid^Lp. Vitae spae invidus. Eccli. XVIII, ult. Qui suam ipse 
vitam efficit miseram. Contextum habes Voc. Commissio . 

♦ • r . • * ’ • . 

Inundatio. Ad Hierosolymam: inundatio camelorum ope- 
riet te; idest magna eorum copia. Is. LX, 6. Quae sequuntur, 
non pertinent nominatim ad Magos Christum natum adorantes, 
sed generatim ad. omnium gentium vocationem. 

Inutilis. Vx, qui cogitatis inutile. Mich. II, i. Falsi dei si- 
mulacrum, vel crimen quodeumque mortiferum: quia, si rem 
ipsam spectamus, nihil omnino affei*t utilitatis verae. 

Joannes. Latine .dicas, gratiosus. Receptum quidem apud 

nos usum scribendi sequor, nequaquam tamen improbo eos, qui 
Johannes scribunt: etenim perite ac vere admonuit Georgius 
Wicelius in Onomastico Christiano, Classe I, Voc. Johannes , he- 
braicam literam Cheth, cui Latini subrogare leniorem suam a- 
spirationem amant, ad hujus vocabuli radicem sic pertinere, ut 
absque illius ope ne interpretationem quidem ullam admittat. 

* Job. Ita scribitVulgata, auctoritatem LXX. recte secuta. Ne- 
que horum, neque Hebraeorum vestigia sectantur illi, qui Hiob 
scribunt, et cum aspiratione prouuuciant, quae ab hebraico Jov , 
ut a graeco Job abest. 

Jordan. DEUS ad Jeremiam: Cum autem in terra pacis 
securus fueris, quid facies in superbia Jordanis? Jer. XII, 5. 
Si conquereris de Anathoth patria tua, oppido exiguo et quieto, 
in quo esse tibi sine periculo et cura licet; quid facies inter 
fluctus urbis Jerusalem, paris Jordani, imbribus et liquefactis 
nivibus auctor? 

* 

Joseph. Hebraice est addens, ad quod alludit Rachel Gen. 
XXX, 24'., et Jacob. Gen. XL1X, 22. 

2) Pro toto populo electo. Ut Jacob et Israel, ita interdum 
Joseph totius gentis loco dicitur. Datura id honori patriarchae 
sanctissimi, qui iu iEgvpto pater sui populi fuit. Testimonium 
in Joseph posuit illud, cum exiret de terra JEqqpti. Ps.LXXX, 
6. Solemnes illos ritus imperavit DEUS Josephi posteris, Hebraeis 
nimirum ex Aegypto egressis, ceu perenne monumentum ac testi- 
monium, tum Divinae voluntatis, tum acceptorum tot beneficio- 
rum. Nihil patiebantur super contritione Joseph. Amos VI, 
6. Quae verba sane torquent illi, qui ad Josephum adolescenlu- 
lum in cisterna, et inde ad animas in purganti flamma haerentes 
avertunt: cum tamen literali sensu planissime significetur he- 
braicus populus, pressus et egens, quem proceres voluptarii et 
officii omnis immemores negligebant. 

3) Pro Josete. Maria Joseph. Mare. XV, ult. Eadem videli- 
cet, quae alibi appellatur Maria Jacobi et Joseph mater, Matth. 
XXVII, 56., et Maria Jacobi minoris et Joseph mater, Mare. 
XV, 40. Nobilissimi Legis Novae interpretes m errorem inducti 
sunt, ut hunc Josephum, vel potius Josetem, confunderent cum 
Josepho Barsaba, qui cum Matthia Act. 1, 23^ sqq. ad electio- 
nem propositus laudatur. Vitari hic error facile poterat, si grae- 
cum fontem intueri studiosius libuisset. Barsabas, qui et Justus, 

Joseph dicto loco Actorum vocatur. Alter vero, frater Domini,* 
nunquam apud Matthamm et Marcum Joseph, sed in recto casu 
Joses, in obliquo Jose constanter nominatur. Eodemque modo 
(ut observat Petrus Boschius, in Actis Sanctorum Bollandinis, 
T. V, Jul. ad ejus diem XX. de S. Joseph Barsaba, n. 6.) Chrv- 
sostomus, Hieronymus, Gregorius Nyssenus scribunt: de quibus, 
si plura cupis, ipsum adi. Hieronymus. Josetis nomine in obli- 
quo utitur: quem virum, linguarum peritissimum, quis sequi 
dubitet? Nominum hominumque eorumdem, Joseph et Jose, di- 
scrimen ostendunt syriaca, in Evangeliis et Actis. Quare cum 
Boliandinis 1. d. distinguendos omnino judico, et cum iisdem 
clarissimo Augustino Calmeto assentior, in Act. 1, 23, Jose - 
phum Barsabam notum non esse in Eoangelio. Quippe qui in 
solis demum Actis Apostolorum nominatur. 

Ipse. Cum dixisset DEUS, positurum se inimicitias inter ser- 
pentem et mulierem, et inter serpentis progeniem ac mulieris 
filium, addit: ipsa conteret caput tuum. Gen. 111, 15. Vetus 
et ardens est controversia, legendumne sit ipsa , an ipse , mu- 
lieris filius, an ipsum semen. De Hebraico fonte certum est, posse 
Jegi tam hi, ipsa ; quam hu, ipse seu ipsum ; prout punctum 
vocale adjeceris. Illud quoque certum, hoc ipsum pronomen, his 
ipsis literis scriptum, pYo feminino genere in hebraicis Bibliis 
saepissime usurpari, praesertim in Pentateucho; nominatim paulo 
post locum hunc dubium, versu 20, ubi omnes legimus hi, ipsa , 
quippe de Eva. In codd. LXX. interpretum hodie quidem extat 
ipse: sed cum veteres Patres, semper alibi auctoritatem LXX. 
sequi soliti, imo et Josephus Hebraeus, habeant ipsa: apparet, 
LXX. feminino genere usos esse, sed post quintum a Christo se- 
culum, eove serius, librariorum incuria vel partium studio fuisse 
mutatos. Chaldaica et arabica fatendum est feminino generi non 
favere. Audiamus magnum Cornelium, hic dicentem: Nota pri- 
mo, nullam ex his tribus lectionibus esse rejiciendam; imo 
omnes sunt verae- Addo, et omnes Christo ejusque venerandae 
Matri aeque gloriosae: nam si serpentem contrivisse ipsa dicitur, 
non nisi per Filium contrivit; si ipse, in Matris redundat gloriam 
honor Filii. f • ' 

Irascor. Dominus regnavit , irascantur populi; qui sedet 
super Cherubim, moveatur terra. Ps. XCVIII, 1. Quantumvis 
obnitantur infideles populi, ac tumultuentur, Domiuus est Rex 

supremus, ille Israelis DEUS, qui in arca foederis habitat, Che- 
rubinis ab utraque parte astantibus. 

Irritatio. Sicut in irritatione. Ps. XC1Y, 9. Est nomen pro- 
prium loci, qui appellatus est Contradictio, Num. XX, 13. He- 
braice utrobique idem nomen est Mcriva. 

2) Irritatio oblationis. Immolarunt hostias diis, et dederunt 
ibi irritationem oblationis sux, victimas, quibus me irritabant: 
et posuerunt ibi odorem suavitatis sux , thus suavissimum in- 
cenderunt. Ez. XX. 28. 

Irrumpo. Graviter ferebant Ptolemenses amicitix conven- 
tionem, indigriantes, ne forte foedus irrumperent, II. Mach. 
XIII, 25. Indignabantur Ptolemaidis incolae, quia verebantur, 
ne Judaei, concessa sibi tanta potestate ab Antiocho, foedus cum 
eo junctum rumperent, sicque ipsos etiam Ptolemenses bello ad- 
versus regem implicarent. . * 

Is. DEO confisi non timebimus , dum turbabitur terra, et 

• , 

transferentur montes in cor maris. Sonuerunt et turbatxsunt 
aqux eorum, etc. Ps. XLV, 3. sq. Nullus nos metus incesset, 
si vel tota tellus ita concutiatur, ut montes transferantur in rae* 
dium mare. Etsi enim sonuerunt et turbatae sunt aquae eorum, 
tamen etc. Eorum pro ejus , inquiunt magni viri: hcbraice enim 
et graece mare praecessit plurali numero. Sed opus non est, ta* 
lis incogitantiae iuterpretemlatinum arguere: cum pronomen eo- 
rum referre ad montes liceat, circum quos maxime vorticosi et 
sonori sunt fluctus. 

2) Is per pleonasmum. Crebro pronomen boc, contra sermo- 
nis latini usum, solius venustatis gratia ab Hebraeis apponitur, 
sensu id non poscente. Beata gens, cujus est Dominus DEUS 
ejus. Ps. XXXII, 12. Pro, cujus Domiuus est DEUS, quae solum 
DEUM agnoscit et veneratur dominum. Sic Jobus in fonte hebrai- 
co: Nox illa, occupet eam caligo, pro, occupet noctem illam 
caligo. Job. 111,6. Aser, pinguis panis e/its.Gen.XLlX,20.pro, 
pinguis erit panis Aseris. Gad , accinctus prxliabitur ante eum: 
et ipse accingetur retrorsum, ibid. v. 19. Ante tribum Gad ar- 
matus hostis consistet, eumque ad praelium provocabit: cui ut 
Gad resistat, et ipse arma capiet, atque hostem retro abire coget. 

isaac. A ridendo: quasi dicas, Risus. Dixitque Sara nato 
hoc filio: Risum fecit mihi DEUS: quicumque audierit , corri- 
debit mihi. Gen. XXI, 6. 

iscariotcs. Proditoris cognomentum, ab (omnibus evangeli- 
stis traditum. Quidam derivarunt a sachar , merces; a mercede 
nimirum iniquitatis triginta argenteis. Sed neque pars vocabuli 
postrema congruit, neque credibile fit, divinitus inditum, ab e- 
ventu nomen esse mortalium scelestissimo. Vero similis origo ea 
est, quam praeter alios indicat hebraice doctissimus Adolphus a 
S.Georgio, in praestanti suo volumine Ed vealluph , Testis etDo- 
ctor, Maamar 2, Perek 32. Dictus fuit Judas Isch, hoc est vir , 
ex Karjoth oppido. Urbem Carjoth sitam fuisse in tribu Juda, 
compertum est ex Jos. XV, 25. Non possum tamen non astipur 
lari Hieronymo, hebraicae antiquitatis et regionis peritissime, et 
solertissimo indagatori, qui venditorem Christi Judam ortum af- 
firmat de tribu Ephraim, et de vico ejusdem tribus Iscarjoth. 
lib.lX. in lsaiam, ad ejus c.XXVlll. AngelusCaninius lib.de Lo- 
cis Novi Testam. Hebraicis c. 13. et Theophilus Havnaudus Ope- 
rum T.1X. lib. de Juda c. I, n. 5. sq. succensent iis, qui perfi- 
dum hunc in Gallia natum scripsere. 

ismael. Hebraice, audiet HEUS. Vocabisque nomen eju s Is- 
mael, eo quod audierit Dominus afflictionem tuam . Gen. 
XVI, 11. ’ • ' * - 

Israel. Bis DEUS nomen patriarchae Jacob mutavit in Israel, 
Gen. XXXII. 28. et XXXV, 10. Multi nomen hoc interpretantur 
Vir videns DEUM; sed id esset potius Ischrael, quam Israeh 
Cum linguae et pronunciationis hebraicae proprietate, cum tem- 
pore et caussa mutati primo nominis, cum ipsis angeli verbis, 
Contra DEUM fortis fuisti (Gen. XXXI I, 28) melius consen- 
tit explicatio altera, Prcevalens DEO; angelo nimirum, qui DEI 
loco in luctatione illa functus erat. 

2) Duae domus Israel. Cum Judae opponitur Israel, illius no- 
mine regnum posteritatis Davidicae Hierosolymam tenentis, Israe- 
lis autem regnum decem tribuum intelligitur, cujus urbes prin- 
cipes erant Jezrabel et Samaria. Insolitus loquendi modus ille 
est: in petram scandali duabus domibus Israel. ls.VIlI, 14. 
utrique regno, tam duarum, quam decem tribuum; omnibus 1- 
sraelis seu Jacobi patriarchae posteris. 

3) Israel Christus. Servus meus es tu Israel , quia in te glo- 
riabor. Is. XL1X, 3. Ecce dedi te in lucem gentium , ut sis sa- 
lus mea usque ad extremum terrae, ibid. v. 6. Quibus Messiam 
designari, et ipsa res docet, et liquet ex Act. XIII, 47. 

Issachar. Hebraice, merces. Dedit DEUS mercedem mihi, 
dixit Lia mater, appellavitque nomen ejus Issachar. Gen. 
XXX, 18. 

Iter. Contriti sunt montes seculi, incurvati sunt colles 
mundi, ab itineribus aeternitatis ejus. Hab. 111, 6. Reges et 
principes subjecerunt ipsi se, aut subacti sunt, ad aeterni DEI 
adventum. 

2) Itineris finis. Propter ipsum confirmatus est itineris finis. 
Eccli. XLI1I, 28. Per et propter DEUM quaeque res ad suum fi- 
nem per destinatum sibi iter perducitur. 

Jnda. Judas. Si verbum verbo reddi vis, confessio est; si 
sensum, laudatio: confiteri enim Hebraei dicunt pro laudare. Lia 
peperit filium, et ait: Modo confitebor Domino, et ob hoc vo- 
cavit eum Judam. Gen. XXIX, ult. Alludens ad hoc Jacob, dum 
suis ante obitum bene precatur, Juda, inquit, te laudabunt fra- 
tres tui. Gen. XL1X, 8. 

Judex. Hebraismum in graeco intexuit Lucas, cum scripsit;^*- 
dex iniquitatis. XVI 11, 6. Non qui de iniquitate cognoscat et 
judicet, sed qui ipse iniquus sit. 

Judicium. Quoadusque justitia convertatur in Judicium, 
et qui juxta illam omnes qui recto sunt corde. Ps. XC111, 15. 
Donec sententiam ferat Divina justitia, cui boni omnes adhae- 
rent, quam omnes recti laudant et amant; idest usque ad extre- 
mi judicii diem. 

2) Judicia pro voluntate et lege DEI. A judiciis tuis non de- 
clinavi. Ps.CXVlII, 102., et eodem Psalmo saepe. Buccinatein 
neomenia tuba, in insigni die solennit ai is vestrae. Quiaprae- 
ceptum in Israel est, et judicium DEO Jacob. Ps. LXXX, 4. 
sq. Praecepit et constituit DEUS, ut neomeniae (dies lunae novae) 
et praesertim calendae semptembres, solemnis et insignis dies, tu- 
barum cantu et festo splendore ornentur. Judicia mea non fe- 
cistis, et juxta judicia gentium, quae in circuitu vestro sunt, 
non estis operati. Ez. V, 7. Ne tantum quidem me coluistis, 
quantum gentes vicinae suos deos; neque virtutes illarum mora- 
les adaequastis. Ubi vides, judicia gentium dici earum leges, con- 
suetudines, instituta. 

3) Judicia pro poenis et suppliciis. Educturum se recipitDEUS 
populum electum ex iEgypti ergastulo in brachio excelso, et ju- 

diciis magnis. Ex. VI, 6. Ingenti vi, veluti elato brachio ad ve- 
hementem ictum, per acerbissima jEgyptiorum supplicia. 

4) Ponere in judicium. Domine , in judicium posuisti eum: 

et fortem , ut corriperes, fundasti eum. Hab.l, 12. Chaldaeum 
hostem nostrum ad hoc elegisti, ut ejus manu judicium tuum in 
nobis perageretur: ideo tantum ei tribuisti robur, ut nos per eum 
castigares. Verumtamen mundi mnt oculi tui, ne videas ma- 
lum: et respicere ad iniquitatem, qua Chaldaeus nos ultra om- 
nem modum vexat, non poteris; quare igitur respicis super ini- 
qua agentes, et taces devorante impio Chaldaeo Hebraeum ju- 
stiorem se? v. 13. / 

5) Loqui judicia, pro lege agere, jus dicere, sententiam pro- 
minciare. Nabuchodonosor, capto Sedecia, locutus est ad eum 
judicia. Jer. XXX1X,5. Sententiam tulit, qua filios Sedeciae oc- 
cidi, ipsi oculos erui jussit, v. sq. Iisdem verbis id repetitur Jer. 
LIJ, 9. 

6) Judicia defensionis. Eliam alloquens Siracides ait: Qui au- 
dis in Sina judicium, et in Horeb judicia defensionis ; idest 
denunciationem vindiciae. Eccli. XLV1II, 7. Narravi supra in Voc. 
Defensio, ex III. Reg. XIX, 17. • 

7) Auferre judicium. Vivit DEUS, qui abstulit judicium me- 
um. Job.XXVII,2., nempe ordinarium, inter homines usitatum, 
quod bonis praemia, malis poenam tribuit: me enim innocentem 
torquet, nondum contra adversarios ut judex pronuncians. 

8) In judicio, pro moderate. Corripe me Domine, verumta- 
men in judicio, et non in furore tuo. Jer. X, 24 . Te autem non 
faciam in consummationem, non consummam penitus, sed ca - 
stVgabo te in judicio. Jer. XXX, 11. Te vero non consummam, 
sed castigabo te in judicio. Jer. XLVI, ult. 

9) Judicium cum Domino. Nihil non egi, inquit Messias, ut Ju- 
daeos adEvangelii lumen adducerem: sed apud ple rosque in va- 
cuum laboravi, sine caussa, idest sine fructu, incassum) etva- 

0 * < 

ne fortitudinem meam consumpsi. Ergo judiciummeum cum 
Domino, et opus meum cum DEO meo . Is. XL1X, 4, Itaque 
tibi, Pater, judicium caussae hujus committo (ita B. Hieronymus), 
et opus meum tibi offero. Respondet Pater, solatur, et vocatio- 
nem omnium gentium pollicetur, v. 5. sqq. . , 

• 10) Judicium sedit. Dan. VII, 10. Judicium sedebit., ibid. v. 
26. Ad judicandum sedet (more humano loquitur, et ad sensum) 

v.el solus DEUS, vel geniorum etiam caelestium tamquam assesso* 
rum senatus. 

1 1) Judicium diaboli. Ne in superbiam elatus , in judicium 
incidat diaboli . 1. Tim.,111,6. In judicium simile illi, in quod 
infelix ille genius superbia victus incidit. 

Jndico. Pro punio, vel poenae metu terreo. Per hxcenim (per 
siccitates, tempestates, eluviones) judicat populos. Job. XXXVI, 
31. Per haec DEUS punit, vel terret, ne punire cogatur. 

. 2) Pro objurgare, arguere. Unusquisque non judicet; hebrai- 
ce, non reprehendat: et non arguatur vir: populus enim tuus , 
sicut hi qui contradicunt sacerdoti. Os. IV, 4. Nemo repre- 
hendat aut corrigat quemquam ex obstinato populo, qui DEUM 
per sacerdotes admonentem repellit, q.d. nolite increpare, no- 
lite operam inanem sumere: nihili enim facient. Judicate ma- 
tremvestram (synagogam) judicate. Os. II, 2. Hebraice hicquo- 
que: reprehendite matrem vestram, reprehendite. Totius loci ne- 
xum ostendam in Voc. Soror. Si judicas eos , si judicas, fili ho- 
minis, abominationes patrum eorum ostende eis. Ez. XX, 4. 
Audesne illos arguere ac damnare? id si audes et vis, non est 
opus, ipsorum crimina enumerare; paterna tantum et avita enar- 
ra: in his et sua recognoscent. 

3) Judicare judicium. Ad DEUM dicitur: non injuste judicas 
judicium. Sap. XII, 13. Judicare judicium, hebraismus est, pro 
exercere judicium, judicare. Quidam, phrasin haud intelligen- 
tes, suspicati sunt, intentari hoc loco Divinum judicium huma- 
nis judicibus, de quo hic non est sermo. Donec judicet judicium 
plebis suae. Eccli. XXXV, 25. Non utique plebs judicaverat, sed 
iniqui judices; sensus igitur est, DEUM jus. dicturum plebi suae. 
Huc refer illud: Non est qui judicet judicium tuum ad alli- 
gandum: curationum utilitas non est tibi. J er. X£X, 13. Ne- 
mo de vulnere tuo apte ac vere judicat, nerno statum morbi co- 
gnoscit: quod fit, ut medicamenta non prosint. 

4) Judicari, pro disceptare. Adducam vos in desertum po- 
pulorum , ubi non sunt populi: et judicabor, disceptabo, vobi - 
scum ibi facie ad faciem, solus cum solis jEz. XX, 35. 

5) Vincas cum judicaris. Ut justificeris in sermonibus tuis, 
et vincas, cum judicaris. Ps, L. 6. Davide in hebraico active 
scripsit, cum judicabis; Paulus haec referens, Rom. 111, A. in 
graeco passive, cum de te judicatur; sed res eodem recidit: ut 


JUMENTUM — JUSTIFICATIO. 2ii 

* , i 

appareat omnibus, qui de tuis operibus judicant, maxime cum 
tu genus humanum in fine seculorum dijudicabis, veracem te et 
misericordem esse. 

6) Judicare diem. Jlius judicat diem inter diem: alius au- 
tem judicat omnem diem: unusquisque in suo sensu abundet. 
Rom. XIV, 5. Alius certos sibi dies imperat, quibus a definitis 
quibusdam cibis abstineat: alius nullo unquam tempore iis vesci 
constituit: agat quisque arbitratu suo. 

7) Judicare semetipsum. Beatus, qui non judicat semetipsum 
in eo, quod probat. Rom. XIV, 22. Beatus, qui sua opinione, 
quam elegit et sequitur, se ipse coram DEO non condemnat; qui 
eam sententiam tenet, quam tueri in Divino judicio possit. 

Jumentum. Onus jumentorum Austri. Is. XXX, 6. Infeli- 
citatem Judaeis vaticinatur, quos jumenta Austri vocat, quia sto- 
lidi vetante DEO, ad Austrum in AEgvptum confugiebant, nihil 
ibi auxilii inventuri. Fera?, per inter occursurae in locis illis de- 
fertis, tum metaphorice, tum etiam in sensu proprio intelligi 
recte possunt. 

Jung». Junxit, idest castra movit, et venit Damascum. I. 
Mach. XII, 32. 

Jupiter. Cur Jovi Hospitali II. Mach. VI, 2. addicti fuerint 
'Garizaei, ex Josepho docui Voc. Hospitalis. 

Juramentum. Suscitans suscitabis arcum tuum, jura- 
menta tribubus qux locutus es. Hab. III, D. Proferes arcum 
tuum, eo usque veluti sopitum, et sagittis hostes populi tui con- 
figes, quemadmodum facturum te jurasti. 

2) Dimittere nomen in juramentum. Praedicto perfidis Hebraeis 
exitio, pergit: Et dimittetis nomen vestrum in juramentum 
' electis meis. Is. LXV, 15. Non alia supererit apud servos meos 
nominis vestri memoria, quam ut jurantes dicant: Nisi hoc, quod 
‘facturum me juravi, servavero, animadvertat in me DEUS, ut in 
‘Hebraeos. 

Jusjurandum. Eritis in jusjurandum. Jer. XLII, 18. Ut 
‘dicatur: Castiget me (vel exeerando alium, Castiget te) DEUS, ut 
Hebraeos, qui vetante ipso Aegyptum petierunt. 

“ Justificatio. Fiat cor meum immaculatum in justifica- 
tionibus tuis. Ps. CXVIII, 80. In mandatis tuis. Zacharias et 
Elisabeth erant Jusfi ambo ante DEUM, incedentes in omni- 
bus mandatis et justificationibus Domini . Luc. I, 6. Summa 

fide servabant, quidquid in lege praescriptum erat. Auferam ju- 
stificationem tuam. Ez. XVI, 2 7. Leges et ritus tuos: et ex he- 
braico et graeco apparet. Caussam ibidem adjungit: quia vicinae 
gentes erubescunt in via tua scelerata. Fons hebraicus etLXX. 
habent oderunt propter scelera nimirum tua, quorum vel ipsas 
puderet, ut ostenditur v. 52. 

Justifico. Omnis populus audiens, et publicani, justifica- 
verunt DEUM, baptizati baptismo Joannis. Luc. VII, 29. Ap- 
probarunt DEI consilium, laudarunt DEUM, qui Joanuem misis-r 
set: cum Pharisaei (v. sq.) consilium DEI spernerent, Joannem 
repudiantes. Eodem fere sensu, justificata est sapientia ab om- 
nibus filiis suis. ibid. v. 35. Sapientia Divina laudata, et ap- 
probata est ab illis, quippe agnoscentibus, eam nihil non egisse, 
ut necessaria hominibus praesidia submiuistraret. 

2) Justificare impium, idest nocentem absolvere. Ne pro his 
omnibus confundaris . ... et de judicio justificare impium. 
Eccli. XLI1, I. sq. Non te pudeat servare haec omnia; quae enu- 
merat; inter ea etiam est sancta judicii administratio, ne in illo 
impius absolvatur. 

Justitia. Ego justitias judicabo . Ps. LXXIV, 3. Hebraismus 
est: juste judicabo. Atque ita videmus eamdem locutionem he- 
braicarn ab interprete nostro redditam Ps. LViI, 2, recta judi- 
cate. Qui autem his verbis DEUM minari dicunt, se de bonis e- 
tiam operibus judicaturum; solemne suum observant, dum DEI 
verbum non Sanctarum Scripturarum, sed suo sensu metiuntur. 

2) Pro misericordia. Saepe justitiae nomine misericordia intel- 
ligitur quam DEUS convenienter promissis a se factis impertit; - 
praesertim, ut doctissimus Genebrardus observat in Ps. CII, n. 
7, cum justitia et judicium conjunguntur, ubi illa misericor- 
diam, hoc vero jus et aequum indicat. Nos ipsi Ps. CII, 6. legi- 
mus, Faciens misericordias Dominus, cum hebraice sit, fa- 
ciens justitias Dominus, et in justitia tua libera me. Ps. XXX, 
2.; at Ps.XXXIl, 5. diligit misericordiam : ubi in hebraico est 
idem vocabulum. Quare et D. Hieronymus posuit: diligit justi- 
tiam. Sic etiam habemus latine: et misericordiam a DEO sa- 
lutari suo. Ps. XXII 1 , 5., cum legatur hebraice, ut et Hierony- 
mus vertit: et justitiam a DEO salutis suae. 

3) Pro gratia justum faciente. Passim in Paulinis epistolis, ut: 
Justitia autem D$I per fidem JESU Christi . Rom. III. 22. 

4 * • ' 

Justas. Is. XLI, 2. sqq. Probabilius est Abrabam: sub cujus 
tamen persona Messias ipse elucet, Abrahamo et ejus posteris 
gentes et reges DEUS subjecit. Dabit, v. 2, pro dedit, more be- 
braico. Suscepit te dextera justi mei. v. 10. Protegam te ea- 
dem manu, eadem potentia, qua Abrahamum; imo qua Messiam, 
vel: Messias meus te manu sua tuebitur. 

. 2) Justus es. Per totum Caput XLI. Isaias regia illa sua elo- 
quentia contentionem instituit et urget, qua falsos gentium deos 
cum DEO vero comparat. Argumentum ultimum a prophetis du- 
cit: Quis annunciavit ab exordio, ut sciamus ; et a principio,, 
ut dicamus. Justus es? Quis deorum vestrorum futura praedi— 
xit, tot praesertim seculis ante? quis eorum prophetas misit e- 
ventum remotissimorum nuncios? sic enim caussa haec dijudi- 
cari dicique potest: tu divinitatem tibi juste vendicas, tu DEUS 
verus es. Sed in omni illa deorum turba non est neque annun - 
dans, neque praedicens, neque audiens sermones vestros, mi- 
seri dii, et futurorum aeque, atque presentium ignari; quippe si- 
mulacra sensu carentia. Is. XLI, 26. Hoc solus Israeiis DEUS 
potuit, solus fecit: primus ad Sion dicet et dixit: Ecce adsunt 
vates raer: etJerusalem euangelistam dabo, hunc ipsum Isaiam, 
et tot alios, v. 27. • 

Juxta. Quoadusque justitia convertatur in judicium, et 
qui juxta illam omnes qui recto sunt corde. Ps. XC III, JS. 
Donec Divina justitia, cui omnes recti adhaerent, judicium exer- 
ceat. Periphrasis est, pro, usque ad ultimum mundi nostri diem, 
quo DEUS Homo sententiam de omnibus pronunciabit. 

L • 

Labium. Labia nostra a nobis sunt. Ps. XI, 5. Loquemur 
arbitratu nostro: sermonum nostrorum leges a nemine acci- 
piemus. 

2) Voluntas labiorum. Ps. XX, 3. Voluntas expressa verbis. 

3) Labiis caedi. Stultus cxditur labiis. Prov. X, 8. Stultus 
labiis verberabitur, ibid. v. 10. Suis ipse verbis dolosis irreti- 
tus, pravorum sermonum poenas dabit.. 

4) Ascendere super labium. Ascendistis super labium lin- 
guae, et opprobrium populi. E z. XXXVI, 3. Omnium fabula et 
probrum estis: omnium sermonibus vapulatis. 

Labor, nomen. Majestate altaris mei spreta, deterrima quae- 
que offertis, Caini more: et dixisti, Ecce de labore, labore no- 
stro parttim est; qualeoumque est, sufficiat: et exsufflastis illud, 
eontempsistis altare, dicit Dominus exercituum. Mal. lib. 13. 

Labor, verbum. Notus a longe potens lingua audaci: et 
sensatus scit labi se ab ipso. Eccli. XXI, 8. Si de viro potente 
constet, esse linguae intemperantis et injuriosae: prudens caute 
se subducet, gnarus, quam facile in lapsum impelli ab eo possit. 

Laboro. Laborare fecistis Dominum in sermonibus ve- 
stris, dicentes: Omnis, qui facit malum, bonus est in con- 
spectu Domini, et tales ei placent: aut certe ubi est DEUS 
judicii? Mal. lL.ult. Dicitis impie, conspecta profanarum gen- 
tium felicitate, e quibus contra legem conjuges duxistis: Favet 
DEUS etiam suis hostibus, nec illi displicent eorum crimina: cur 
enirn si ita non eos judicio et poena persequitur? Haec dum per 
summam impudentiam DEO objicitis, laborare eum fecistis; he- 
braice, fatigastis; graece, exacerbastis, ad iram provocastis. 

Lac. Coagulatum est sicut lac cor eorum. Ps. CXV111, 70. 
D. Hieronymus: sicut adeps. Vocabulum hebraicum pro varietate 
punctorum utrumque significat. Cor densum, pingue, instar 
coeuntis lactis, instar adipis; expers nimirum sensus omnis ad 
res Divinas percipiendas. 

2) Lacte et meile fluens terra. Adagialis loquendi modus, de 
solo pascuorum et mellitorum fructuum fertilissimo. Ita ipsi ex- 
plicant, dum de terra promissa referunt ad Moysen: re vera fluit 
lacte et meile, ut ex his fructibus cognosci potest. Num. XIII, 
28. Accedit et apum in illis regionibus abundantia. 

Lacero. Quare lacero carnes meas dentibus meis, et ani- 
mam meam porto in manibus meis? Job. XI II, 14. Locutio 
figurata. Quare ita lamentor, ut vobis iustar furiosi esse videar, 
qui carnem suam dentibus lacerat? quare nil nisi mortem desi- 
dero et expecto? Non quasi de bonitate Divina desperem: nam 
etiam si occiderit me, in ipso sperabo, v. sq. 

Lacbis. Tumultus quadrigx stuporis habitanti Lachis: 
principium peccati est filix Sion, quia in te inventa sunt 
scelera Israel. Mich. 1, 13. Urbs impia, quae prima omnium in 
regno Juda ad exemplum regni Israel simulacra coluit, et Jero- 
solymam in idem flagitium traxit. Plectetur ab Assyriis, quorum 
uhi quadrigas adventantes audiet, stupore attonita haerebit. 

Lacinia. In tumultu captae Hierosolymae erraverunt pavore 
amantes et caeci in plateis : in tanta occisorum copia identidem 
in cadavera incurrentes, polluti sunt in eorum sanguine : cum- 
que non possent occursum hunc evitare, levantes extremam ve- 
stium oram, tenuerunt lacinias suas, ne occisorum sanguine 
inficerentur. Occurrentibus vero aliis, qui minus cauti sauguine 
cadaverum se macularant, Recedite polluti, clamaverunt eis : 
recedit e, abit e, nolite nos tangere. Inclamant saepius, illis retro 
cedere recusantibus: jurgati quippe sunt, et commoti dixerunt 
inter gentes: Non addet ultra ut habitet in eis: Hebraeorum 
populus (in fonte enim hebraico pluralis est numerus) deinceps 
jam non habitabit in his oris. Thr. IV, 14. sq. 

Lacrymor. Si quis convivam te invitaverit, vescere modeste 
ac temperanter: alioquin, si forte vir avarus est, et oculo ne- 
quam, is qui te vocavit, ab omni facie sua lacrymabitur.Ec- 
cli. XXXI, 15. Te liberaliter indulgente genio, ipse ubertim fle- 
bit. Hebraice, a facie sua omni: dolebit, ut quemque assiden- 
tium, ut quodque ferculum aspexerit, si avidius id carpi videbi- 
tur. Itaque ne comprimaris in convivio, (v.l7.), ne cibo nimio 
distendaris. 

Lacto. Ecce ego lactabo eam, et ducam eam in solitudi- 
nem, et loquar ad cor ejus. Os. II, 14. Falluntur, qui hoc de 
lacte vel manna praebito intelligunt. Verbi lacto apud Latinos ve- 
teres gemina est notio. Prima a matrum et nutricum lacte: suo 
lacte alere. Altera a lacio, cujus vestigia in Sexti Pompeji, et 
Nonii Marcelli fragmentis supersunt; significabat idem, quod ho- 
die quoque composita, allicio, illicio. Inde ortum lacto, saepe aut 
valde illicio; unde nata sunt oblecto, delecto, oblector, delectof. 
Hoc sensu verbum est medium, quod in malam partem accep- 
tum significat fallere, decipere; in bonam, ut hoc loco, blande 
ad bonum suum et utilitatem inducere. Ait ergo DEUS: suaviter 
eam alliciam, et ab amatoribus suis (diis gentium) in solitudinem 
abducam, ibi eam consolaturus. Idem est sensus, idemque ver- 
bum hebraicum. Prov. 1, 10. Si te lactaverint peccatores, ne 
acquiescas eis. Si pellicere te, si persuadere tibi malum conati 
.fuerint. Memorabilis est locus Job. XXXI, 27: Et laetatum est 
in abscondito cor meum, ubi verbum hebraicum idem est: ex 
quo vides, librariorum errore scriptum esse lactatum \)ro lacta- 
tam: testatur nimirum Jobus, se illectum non esse solis et luna; 

splendore, ut Divinum eis honorem tribueret. Quod aptissime 
confirmatur ex ejusdemCapitis v.9.,ubi ex illa ipsavoce hebrai- 
ca noster vertit: Si deceptum est cor meum super muliere. 

Laeus. Furto sublatus sum de terra Hebraeorum, et hic in- 
nocens in lacum missus sum (idest in carcerem); ita Joseph 
Gen. XL, 15. Ex graco laccos, fovea: quo LXX. usi hoc loco sunt. 
Tu quoque in sanguine testamenti tui emisisti vinctos tuos de 
lacu , 'in quo non est aqua, idest de loco carceris. Zach. IX, 1 1 . 
Per sanguinem tuum, Messia, qui sanguis novum testamentum 
est, seu novum foedos cum Patre Divino, liberasti electos e car- 
cere limbi, et vinculis peccati. 

2) Pro sepulcro. JVequando taceas a me, et assimilabor de- 
scendentibus in lacum, in foveam sepulcralem. Ps. XXVII, 1. 
Noli preces meas tacitus aspernari, ne sine te peream, ne mo- 
riar. Sic et Ps. CXL11, 7., sicTyro urbi interitus denunciatur E z. 
XXVI, 20. Cum detraxero te cum his , qui descendunt in la- 
cum ad populum sempiternum, ad mortuos; et collocavero te 
in terra novissima, in sepulcro. Cum dedero gloriam in ter- 
ra viventium, cum gloriam meam inter ‘homines manifestabo, 
populo meo libertatem restituendo: in nihilum redigam te, et 
non eris. ibid. v. 21. Ezechias quoque in cantico: neque mors 
laudabit te: non expectabunt, qui descendunt in lacum, ve- 
ritatem tuam. Is. XXXVIIi, 18. Non laudabunt te mortui (ut 
sospitalem, et vitae servatorem) quia nemo sepultorum expecta- 
re jam potest b.eneficia viventibus promissa. . 

3) Fugere ad lacum. Hominem, qui calumniatur animas 
sanguinem, si usque ad lacum fugerit, nemo smtinet. Prov. 
XXVIII, 17. Qui per calumniam in capitali judicio innocentem 
oppresserit, ejus neminem miserebit: si currentem ad praecipi- 
tium viderint, non retinebunt. 

4) Lacus leouum. Pro fovea, 'in qua hae belluae servabantur. 
Dan. VI, 7. seqq. et XIV, 30. sqq. Bis Daniel leonibus in fovea 
objectus, bis evasit. Caussa altera fuit tumultus Babyloniorum, 
qui invito rege miserunt eum in lacum leonum, et erat ibi die- 
bus sex. Dan. XIV, 30. Liberavit eum rex, cum incolamen repe- 
risset die septimo, ibid. v. 39. Ea res gesta Babylone, ibid. v. 
33. sqq. Altera fuit caussa invidiaMedorum atque Persarum, qui 
et ipsi regem suum Darium coegere, utleonibus devorandum ex- 
poneret. Ibi Daniel unam tantum noctem haesit: nam rex primo 

diluculo consurgens, festinus ad lacum leonum perrexit . Dau. 
Vi, 19. Id contigit in urbe Darii regia. Qui propterea Danieles 
duos excogitarunt, acriter, nec immerito, hunc in modum a per- 
erudito ac perdiligente interprete Jacobo Tirino ad Dan. ult. 30. 
perstringuntur: Quod enim olim nonnulli apud S. Hierony- 
mum ex corruptis LXX. interpretum exemplar ibus finxerunt, 
alium esse huncDanielem draconis interfectorem ab illo sa- 
traparum principe sub Dario: passim ab aliis omnibus reji- 
citur , neque ecclesia agnoscit nisi u?ium Danielem . 

Laguncula. Dominus confringet lagunculam. Is. X, 33. 
Terribilem illum Sennacheribum, tanto impetu irruentem, una 
nocte conteret, facilius, quam nos vilem et fragilem testam. 

Lamia. Graeci lamiam inter pisces numerant. Ferum lamia, 
inquit solers regni animalium investigator Ulysses Aldrovandus, 
Oroitholog. lib. VIII, c.8., ad quadrupedes potius referenda 
est. Thren. IV, 3. Ubi uos lamias habemus, in hebraico, graeco, 
chaldaico sunt dracones; in syriaco, et arabico canes sylvestres. 
Deplorat igitur Jeremias, quod, cum bestiae suos foetus alant, Je- 
rusalem suos perire fame patiatur, struthiocamelo similis, quem 
ova sua negligere narrant veteres. 

2) Pro spectro. Eversis urbibus late omnia deserta erunt: et 
De quis hominum ibi persistere, aut reaedificare diruta audeat, oc- 
current daemonia onocentauris, et pilosus clamabit alter ad 
alterum: ibi cubavit lamia. Is. XXXI V, 14. Tumultuabuntur 
obsessores loci daemones, varias formas ioduti. 

Lampas. Nabuchodonosoris duces et milites, ad Niniven de- 
struendam approperantes, in itineribus conturbati sunt, prae 
multitudine discerni nequeunt: quadrigae collisae sunt in pla- 
teis , tantae copiae non sufficientibus: aspectus eorum quasi lam- 
pades, dum ira incensi ardent, et veluti scintillant: quasi fui - 
aura discurrentia, celerrima, et fulmen praesens minitantia. 
Nah. II, 4. 

Lapillus. Amos IX, 9. Dixi de loco hoc in Voc. Cribrum. 

Lapis. Joseph d icitur pastor et lapis Israel. Gen. XL1X,24. 
Nutriit enim patrem, totamque ejus domum; ASgyptum univer- 
sam; imo et finitimos poptrios. Israelis autem felicitati firmissi- 
mus lapis fuit, in quo .illa fundata inniteretur. 

* 2) Lapis Christus. Super lapidem unum septem oculi sunt. 
Zach. 111, 9. Lapis unus, singularis, fundamentum totius eccle- 

siae. Neque lapis hic sensu caret: oculatus est: habet oculos sep~ 
tem, qui sunt septem spiritus DEI, missi in omnem terram . 
Apoc. V, 6. Per hos genios dirigit aedificium ecclesiae in se uno 
innixum, et in omnes ejus paries dona septem Spiritus Sancti 
copiose diffundit. De hoc lapide dicit Dominus: Quis tu mons 
magne coram Zorobabel? in planum: et educet lapidem pri- 
marium , et exaequabit gratiam gratiae ejus. Zach. IV, 7. Mons 
magnus est superbus Lucifer, opponens se electo populo, ejusque 
duci: quem DEUS in planum deducet. Eo dejecto, in lapide pri- 
mario Christo aedificabitur ecclesia, cui obtinget abundans gra- 
tia pro mensura gratiae Christi. De eodem Messia Dominus: Mit- 
tam in f undamentis Sion lapidem, lapidem probatum, an- 
gularem, pretiosum, in fundamento fundatum; non tamen 
statim, sed suo tempore: ideo, qui crediderit, non festinet, nou 
praepropere haec impleri cupiat. Is. XXVI II , 16. 

3) Lapis oneris. Ponam Jerusalem lapidem oneris cunctis 
populis: omnes, qui levabunt eam, concisione lacerabuntur. 
Zach. XII, 3. Allegoria ex antiquissima Palaestinae consuetudine, 
quae ad Hieronymi usque tempora perseveravit. Exercebantur ju- 
venes, et virium magnitudinem ostendebant tollendo praegran- 
dem lapidem. Jerusalem, inquit, nova Christi ecclesia, erit hu- 
jusmodi lapis, quem adversarii multi conabuntur tollere: sed ejus 
pondere superati, lacerabuntur vulneribus, et re infecta desi- 
stere cogentur. 

A) Lapides sacculi. Pondus et statera judicia Domini sunt: 
et opera ejus omnes lapides sacculi. Prov.XVI, IU Inepte 
quaedam editiones habent saeculi. Rerum pondera veteres calcu- 
lis et lapidibus mensi sunt: qui in sacculis asservabantur, neque 
dolo aut casu justum pondus immutaretur. ^Equissima DEI ju- 
dicia et mandata sunt. 

5). Lapides cineris. Iste omnis fructus, ut auferatur pecca- 
tum ejus, cum posuerit omnes lapides altaris sicut lapides 
cineris allisos, non stabunt luci et delubra. Is. XXVII, 9.Pec- 
' catum toto orbe per Christum delebitur, postquam templum Hie- 
rosolymis combustum erit, postquam lapides altaris dejecti, al-' 
lisi, et flammarum vi dissoluti fuerint; tum omnis falsorum nu- 
minum religio desinet. Solyma vero ita erit deserta, (v. 10.) ut 
innascentes nudo solo herbae pastionem animantibus praebiturae 
sint: vitulus,... consumet summitates ejus, depascet gramina,' 

quibus eversarum torrium rudera vestientur. Peribit (v. 11.) jam 
matura messis, quod viri desint, qui metant; solae aderunt mu- 
lier es venientes, et docentes eam. Quae luctum praecipiant, in- 
quit Sancius, et verba praeant, quemadmodum est apud Jere- 
miam: Vocate lamentatrices, et veniant; et ad eas, quae sa- 
pientes sunt, mittite. IX, 17. Et paulo post: Mulieres. .. .do- 
cete filias vestras lamentum, et unaquaque proximam suam 
planctum. IX, 20. 

6) Pactum cum lapidibus. Cum lapidibus regionum pactum 
tuum, et bestiae terrae pacificae erunt tibi. Job V, 23. Nec te 
laedent bestiae, nec saxa, sive perviam occurrentia, sive e rupi- 
bus decidentia: tamquam si pactione facta nocere tibi non aude- 
rent. Erudite Pineda de scopelismo exponit, Arabiae proprio, 
recitatque totam ex Ulpiano legem. Scopelismum vocabant, cum 
inimici in praedio ejus, quem oderant, lapides ponerent, eoque 
indicio mortem intentarent, si quis agrum hunc ausus esset co- 
lere; quo fiebat, ut mortis timore incultum solum relinqueretur. 
Scopelismum hunc iutelligi, optimum atque lenissimum Pine- 
dae judicio videri jure debet, in Job. V, 23. n. 7.; nimirum, hos 
etiam terrificos lapides viro bono tam parum timoris incussuros, 
ac si non ab hostibus positi, sed a foederatis essent. 

7) Amplexari lapides. Omnium rerum egeni, tecto et vesti- 
mento carentes, quos imbres montium rigant, et non haben- 
tes velamen, amplexantur lapides ; idest in speluncas se ab- 

. dunt. Job. XXIV, 8. 

8) Lapis caliginis. Universorum finem ipse considerat, la- 
pidem quoque caliginis, et umbra mortis. Job. XXVI II, 3. Om- 
nium finem DEUS novit, et speciatim lapidem sepulcralem ho- 
minis, et ejus statum post mortem. 

9) Lapides in byeme. Qui aedificant domum suam impen- 
diis alienis, quasi qui colligit lapides suos in hyeme. Eccli. 
XXI, 9. iEdificium inique extructum non durabit, instar parietis 
tempore hyberno ducti, cujus lapides non diu cohaerescunt, fri- 
gore calcis firmitudinem impediente. 

10) Lapides igniti. In medio lapidum ignitorum . ambula- 
sti. Ez. XXVIII, 14. Circumdatus gemmis fulgurantibus. 

11) Virtus lapidis. Quasi lapidis virtus probatio erit in illis , 
jet non demorabuntur projicere illam. Eccli. VI, 22. Sapientia 
instar gemmae aut lapidis Lydii est, quae nemo projicit, ubi ve- 

rum eorum pretium intellexit. Ita aliqui, sed multo melius, et 
procedentibus congruentius sic: Insipientes et vecordes (de bis 
eoim modo scripserat) pondus sapientiae ferre non possunt, sed 
succumbentes oneri eam projiciunt, tamquam lapidem viribus 
suis graviorem. 

linque»». Ipse quidem DEUS populum suum sanctum, et le- 
gem gloriosam esse voluit: sed populus sua ipsius culpa est di- 
reptus et vastatus: laqueus juvenum omnes , et in domibus 
carcerum absconditi sunt . Is. XL1I, 22. Omnes valide illaquea- 
ti, et filios suos iisdem in laqueis retenturi. 

Later. Subigens tene laterem. Nah. ult., 14. Niniven jubet 
inter alia sustinendae obsidioni necessaria praeparare lateres, qui- 
bus labefactatas murorum et moenia partes redindegret; tametsi 
frustra, ut statim indicat. 

Latitudo. Ambulabam in latitudine: quia mandata tua 
exquisivi. Ps. CXVI11, 45. Magna cum facilitate, et laetitia, quae 
cor dilatat. 

2) Pro ampla regione. Sicut vacca lasciviens declinavit I- 
srael: nunc pascet eos Dominus quasi agnum in latitudine. 
Os. IV, 1G. Agi eos jubebit in spatiosissima regna Assyriorum 
et Medorum captivos, ubi non jam vagentur libere instar vaccae 
lascivientis, sed ut imbecilles ac timidi agni sub domino sibi. 

Latro. Baana et Rechab, qui sub Isbosetho militantes, eum 
occiderunt, dicuntur principes latronum. 11. Reg. IV, 2. Hebr. 
groc. et chald. duces copiarum. Razon quoque, contra Salomo- 
nem insurgens, nobis est princeps latronum. 111. Reg. XI, 24. 
llebr. dux copiarum. Militaris est allegoria Jobi: Simul vene- 
runt latrones ejus, (hebr. turmae ejus, cohortes ejus) et fece- 
runt sibi viam per me, et obsederunt in gyro tabernaculum 
meum. Job. XIX, 12. Dolores et cruciatus suos appellat DEI 
exercitum. Secutus est interpres noster antiquissimam Latino» 
rum consuetudinem: nam, ut ex Varrone, Plauto, Festo, et Ser- 
vio discimus, latrones olim vocabant eos, qui latus tegebant, sti- 
patores corporis, et milites. 

Lat «•, substantivum. Cadent a latere tuo mille, et decem 
millia a dextris tuis : cui te autem non appropinquabit. Ps, 
XC, 7. A latere; intellige sinistro; nam quoties Hebraei nomen 
generis speciei conjungunt, genus est conditionis deterioris. 

Mille et decem millia, numerus certus pro incerto. Undique 
circa te cadent innumeri, te incolumi. 

Latus, adjectivum. Omnis consummationis vidi finem: la- 
tum mandatum tuum nimis. Ps. CXVlll, 96. Res alias omnes, 
quantumvis perfectas, videmus interire: sola DEi voluntas et lex 
firma est et perpetua. 

Laudatio. In perditione impiorum erit laudatio. Prov. XI, 
10. Pereuntibus impiis, existet gratulatio publica, laudabitur ab 
omnibus Divina justitia. 

Laudo. Laudaverunt (idest cecinerunt) laudem ejus. Ps. 

CV, 12. . 

2) Laudari, pro gloriari. Laudamini in nomine sancto ejus . 
Ps. C1V, 3. 

3) Laudare sermonem. In DEO laudabo sermones meos . 
bebr. verbum ejus. Ps. LV, 5. DEUM propter verbum ejus lau- 
dabo; propter facta mihi promissa, sermones meos; et propter 

. eadem impleta, verbum seu opus ejus: nam verbum Hebraeis tam 
res, quam oratio est. Paulo post, v.ll, ubi idem repetitur, sola 
est iteratio ejusdem vocabuli davdr in bebraico, ubi nos legi- 
mus verbum et sermonem. Figura proinde est repetitionis, ne 
alia mysteria incassum quaeras. 

Lavo. Lavi inter innocentes manus meas. Ps. LXXII, 13. 
* # » ' 
Mentem puram significat, et operum innocentiam. Lavare ma- 
nus, aut pedes, indicat etiam illius rei abundantiam, de qua ser- 
mo est. Laetabitur justus, cum viderit vindictam: manus suas 
lavabit in sanguine peccatoiis. Ps. LVII, 11* Laetabitur (in- 
quit D. Thomas 2, 2, q. 25, art. 6 ad 3.) sicut ipse DEUS, non in 
in perditione impiorum , sed in sua justitia; quia justus Do- 
minus, et justitias ditexit. Quod additur, manus suas lava- 
bit, vel, ut est hebraice, pedes suos lavabit; non est ita crasse ac- 
cipiendum, sed figurato sensu: tanta erit copia profusi sanguinis, 
ut eo lavari pedes manusve possint. Lavabam pedes meos buty- 
ro. Job. XXIX, 6. Non, quid fecerit, uarrat; sed quid potuerit, 
si fuisset collibitum; sola indicatur olei affluentia et ubertas. 

Lebes. Moab lebes spei meae. Ps.CVlI, 10. Moab olla spei 
meae. Ps. LIX, 10. Utrobique hebr. Moab olla seu lebes lavatio- 
nis meae, videlicet pollubrum, in quo manus aut pedes lavet. 0- 
stendit, Moabitas a se armis ita fractum iri, ut impetratu facere 
quaelibet cogautur, etiam vilissima et maxime probrosa. 

. 2) Lebes Jerusalem. JeremiamDEI nomine suadentem, utHie- 
rosolymam Chaldaeo victori dederent, exploserunt incolae, dicen- 
tes: Nonne dudum aedificatae sunt domus? haec est lebes, nos 
autem carnes . Ez. XI, 3. Quasi nescias, haud ita pridem aedi- 
licata esse urbis munimenta et propugnacula; cur igitur eam ho- 
sti tradamus? Quia vero Jeremias 1, 13. per ollae succensae ima- 
ginem eos terruerat, illudentes reponunt: Ilaec ipsa urbs esto le- 
bes; nos carnes, hac in olla seu lebete coquendae potius, quam 
in potestate hostium veniamus. Ludibrio huic per prophetam al- 
terum respondet DEUS: Interfecti vestri. \.. hi sunt carnes, et 
haec est lebes: et educam vos de medio ejus. Ez. XI, 7. Occisi 
vestri cives erunt sane carnes in olla hac relinquendae ac deco- 
quendae. Vos vero non hic coquemini, sed extra lebjetera hanc: 
extraham vos: hxc non erit vobis in lebetem, et vos non eritis 
in medio ejus in carnes : in finibus Israel judicabo ros. ibid. 
v. il. Nam Reblatharn educti, ibique interfecti sunt. IV. Reg. 
XXV, 21. Jer. LII, 10 et 27. 

3) Lebetes quasi phialae. JErunt lebetes in domo Domini, 
quasi phialae coram altari. Et erit omnis lebes in Jerusalem 
et in Juda sanctificatus Domino et non erit mercator ul- 

tra in domo Domini exercituum in die illo. Zac. ult. 20. sq. 
Tot erunt lebetes, in quibus victimarum carnes solebant coque- 
re; quot phialae, in quibus odores incendebantur: et quidem non 
ementur haec pretio a mercatoribus, sed gratis omnia suppedi- 
tabuntur. Haec in lege Mosaica nunquam impleta suut;. sed in 
sensu primario scripta de Christi ecclesia: in hac omnibus et 
ubique praesto est sacrificium, et quidem gratis; semper et ubique 
facultas adorandi suppetit in spiritu et veritate. Joann. IV, 23. 

Legatus. Auditum audivimus a Domino, et legatum ad 
gentes misit. Abd<* v. 1. Arcanum Domini sermonem audivi: mi- 
sit ille ad gentes instar legati sui, non quidem a caelestibus ge- 
niis aut prophetis aliquem, sed motum vehementem immisit ani- 
mis, quo populos contra Idumaeos hostes Hebraeorum acerbissi- 
mos incitaret. Unde illae voces subitae ad bellum se mutuo ani- 
mantium: Surgite, et consurgamus adversus eum, Edom seu 
Idumaeum, in praelium, ibid. Similia leguntur Jer. XL1X, 14, 
quo quidem Capite poena omnia continentur, quae Abdias Idu- 
maeis praenunciat. 

Legitima. Pro legibus, instituto, consuetudinibus. DEUS ad 

Salomonem: Si ambulaveris coram me . . . . et legitima meet 
et judicia mea servaveris . etc. III. Reg. IX, 4. Nec in legiti- 
mis eorum , ^Egyptiorum et Chananaeorum, ambulabitis. Lev. 
XVI II, 3. Nolite ambulare in legitimis nationum. Lev. XX, 23. 

Leo. Conculcabis leonem et draconem. Ps. XC, 13. Leonem 
bunc esse genus serpentis, vastas incredibilisque molis, per- 
suadere conatur Joannes Camaerensis in Promptuario Tropologico, 
p. I. lib. 111. c. 19., Nicandri potissimum loco in Theriaca nixus. 

2) Isaias leo. Diu noctuque excubans super speculam Domini 
leo (Is. XXI, 8.) est ipse Isaias. 

3) Leo pro Nerone Caesare. II. Tim. IV, 17. 

Levi. q. d. conjunctio. Gen. XXIX, 34. 

Leviathan. Indicari hoc nomine draconem marinum, quem 
cetum aut balaenam dicimus, non belluam terrestrem ostenditur 
ex Ps.LXXIlI, 14. et C11I, 26., ubi hebraice est Leviathan: qua 
de re monui Voc. Draco. Tota Leviatbanis descriptio extat apud 
Jobum a XL, 20. ad XLI, ult. In ea quidquid obscurum videri po- 
test, hic delibabo. Tunc, inquit ad Jobum DEUS, balaenam ca- 
pies? Numquid multiplicabit ad te preces, aut loquetur tibi 
mollia? XL, 22. Poetice dictum. Num tu belluam hanc vel ter- 
rebis, vel domabis? an eam (v. 26) inter epulas amicis appones, 
aut vendentibus divides? Age (v. 27) adorire illam, si audes: sed 
memento periculi, in quod te certamen hoc adducturum esset. 
Desine igitur loqui magnifice: nam (v. 28) quisquis balaenam ag- 
gressus fuerit, spe sua frustratus, infortunium non evitabit. Quis 
revelabit faciem (idest superficiem, more hebraico) indumenti 
ejus? XLI, 4., quis pellem ceto detrahet? Quis (v. 5) os ejus vi 
aperiet? Sternutatio ejus splendor ignis, v. 9. Vehementi anhe- 
litu aquam ante se impellit, quae magno impetu sparsa, similis 
videtur sternutamento, per ipsam humoris collisionem lucenti: 
quo sensu metaphorico (v. 10.) procedere lampades ex ejus ore 
dicuntur, et (v. 23.) post eum lucere semita, et mare senescere: 
quia caudae percussione fluctus excitati ceu iris micant, et spu- 
mantes incanescunt. Oculi ejus, ut palpebrae diluculi, ut au- 
rora (v. 9) quia, ut scriptores perhibent, noctu effulgent, et te- 
nebras dispellunt. E naribus (v. 11.) halitum et aquam violen- 
ter proflat-, est autem anhelitus ejus.(v. 12.) tam validus, ut e 
carbonibus elicere flammam posset. Faciem ejus praecedit ege~ 
stas (v. 13.) Certa pernicies iis imminet, quos invadit. Mittet 

contra eum flumina, (alii fulmina legunt: sed hebraica et 
graca priori favent) et ad locum alium non ferentur (v. 14)*, 
nimirum membra carnium ejus. Tam firma illi sunt membra, 
ut, si vel ad ostium fluminis delatus fuerit, aquarum incursu a 
via sua non dimoveatur. Vel: ne quidem fulminante caelo terre- 
tur, ut retro vertatur. Cum sublat us f uerit, cum verticem e- 
rexerit, ad pufnam irruens, timebunt angeli, hebraice fortes, 
et territi purgabuntur (v . 16). Etiam robustissimi quique viri 
timebuut, seque excusabunt, certamen detrectantes. Solis radios 
(v. 21) excussa impulsaque in altum aqua obtegit, ut ex obliquo 
videri nequeant: et aurum, aliasque merces pretiosissimas, e- 
versis navibus quasi lutum in mari dispergit. Sublimia quaeque 
despicit, (v. ult.) quippe princeps animalium omnium, etiam su- 
perbissimorum, quae io mari sunt: rex omnium aquatilium, ut 
vertunt LXX. Sensu mystico tota haec Leviathani descriptio sa- 
tanarn significat. 

2) Suscitare Leviathan. Maledicam ei, nocti meae primae, qua 
oriri coepi, qui maledicunt diei, qui parati sunt suscitare Le- 
viathan. Job.lli, 8. Qui Leviathan etiam hic esse balaenam cen- 
sent, nautas inteiliguotjam paratos ad insectandum cetum: qui 
si repentina tempestate a proposito cogantur desistere, spe prae- 
da? dejecti, maledictis onerant diem sibi infaustum. Quid vero, 
inquit in hunc locum subtilis Mariana, si simplicissime dica- 
mus, Leviathan canticum significare, sic vulgo inter Hebraeos 
dictum, in quo multae exeerationes continebantur? Addit ejus 
gentis proverbium: Non debere mulierem die festo suscitare Le- 
viathan. Sane Hebraei doctores passim Leviathan suscitare in- 
terpretantur de lamentatione et querimonia. 

3) Leviathan serpens. In die illa visitabit Dominus in gla- 
dio suo duro, et grandi, et forti, super Leviathan serpentem 
vectem, et super Leviathan serpentem tortuosuTn, et occidet 
cetum, qui in mari est. ls.XXVH, 1 .Judicium indicatur de sa- 
tana, coeptum in Domini cruce, et magno illo die, perficiendum, 
quo coram hominibus omnibus Christus Judex gladio oris sui eum 
prosternet. Dicitur serpens hic marinus immanis, seu cetus, ser- 
pens vectis; quia robustissimus draco, et valide includens eos, 
quos aliquando ad inferos detraxit: tortuosum appellat, quia ver- 
sutissimum. 

Levis. Levis est super fqciem aquae. Job. XX1Y, 18. Con- 

texe cum superioribus: qui crimina sua nocturna persequitur, 
tam levi ac suspenso pede illabi tur, tam sine sensu, ut supra a* 
quae superficiem incedere videatur. 

Levo. Sedebit solitarius, et tacebit: quia levavit super se. 
Thr. 111, 28. Non, ut multi ascetae magno duce, levavit se su- 
per se; sed, quia jugum levavit super se, quia poenam servitutis 
a DEO sibi impositam patienter tulit. 

2) Levare planctum. Amos V, 1. Lamentari. 

3) Levare manum. Jurantis est. Sic Abrahamus jurat, nihil se 
accepturum ex praeda: Levo manum meam ad Dominum. Gen, 
XIV, 22. Ipse DEUS, de terra promissa loquetis, ait: terram , 
super quam levavi manum ut darem eam Abr aliam, Jsac et 
Jacob. Ex. VI, 8. Idemque modus loquendi de DEO legitur Num. 
XIV, 30. 11. Esdr. IX, 15., et in Ezechiele sajpius. 

Lex. De lege tua miserere mei. Ps. CXV111, 29.Dignareme 
lege tua: per gratiam tuam fac me legis tuae participem. 

2) Longe fiet lex. Populum consolans propheta: Aderunt, in- 
quit, post captivitatem dies, quibus aedificia tua collapsa instau- 
rabuntur: in die illa longe fiet lex, videlicet Babyloniorum. Mich. 
VII, 11, Soluti hac lege et servitute Hebraei (v. 12,) redibunt in 
patriam ex imperio Babylonio seu Chaldaico, imo inde ab Assy- 
riis finibus: et primo quidem securitatis gratia se munitis urbi- 
bus continebunt: deinde in totam regionem circa Jordanem dif- 
fundentur: occupabunt denuo Palaestinam universam a mari Ga- 
lilaeae ad mediterraneum, et a montibus aquilonaribus ad austra- 
les usque. Tum (v. 13.) terra Babyloniorum, a Persis et Medis va- 
stata, propter incolarum scelera squallebit. Pasce, o DEUS, (v. 
14.) populum tuum. 

Libanus. Et montis nomen est, et apud Graecos thus signifi- 
cat. Sicut cinnamomum et balsamum aromatizans odorem 
dedi: quasi myrrha electa dedi suavitatem odoris: et quasi 
storax, et galbanus, et ungula , et gutta, et quasi libanus non 
incisus vaporavi habitationem meam, et quasibal samum non 
mistum odor meus. Eccli. XXIV, 20. sq. In longa hoc odorum 
serie, non montem, sed ipsum thus collocasse Siracides creden- 
dus est. Thus atomum, seu non incisum, entomo sive inciso prae- 
ferunt. QuasiLibanus (vel libanus) odorem suavitatis habete. 
Eccli. XXXIX, 18. Suavem bonae famae ac virtutum odorem et thus 

exprimere potest, et mons Libanus, cedris, stirpibus thuriferis 
et aliis arboribus fragrans. 

2) Pro templo. Ez. XVII, 3. Vaticinium celeberrimum de tem- 
pli, et urbis, totiusque regni excidio. A peri Libane portas tuas . 
etc. Zach. XI, 1. sqq. distincte a me exponitu^Voc. Abies. Ini- 
quitas Libani operiet te: et vastitas animalium deterrebit eos 
de sanguinibus hominum, et iniquitate terrae , et civitatis, et 
omnium habitantium in ea. Hab. II, 1 7. Quia iniquus in tem- 
plum fuisti, punieris: et eos, socios tuos, qui ceu ferae saevierunt, 
occidendo, ac inique terram et incolas vastaudo, ingentia mala 
et supplicia terrebunt. 

3) Pro rege Sennacberib. Subvertentur condensa saltus fer- 
ro: et Libanus cum excelsis cadet. Is.X. ult. Rex et exercitus 
cecidit; hic in castris a vastatore, genio, ille domi a filiis inte- 
remptus. 

4) LibanusinCharmel. Inbrevi convertetur Libanus in Char- 
mei, et Charmel in saltum reputabitur . Is. XXIX, 17. Liba- 
nus magna arborum pompa spectabilis, plerasque tamen steri- 
les habet; at Carmelus fertilitate notissimus est. Inquit ergo: Suo 
tempore, quod omne brevissimum DEO est, sterilitas gentium 
per Christum in ubertatem mutabitur, et Synagoga olim feracis- 
sima sylvescet. 

Liber, substantivum. Cum vacillarent multi, praesentem im- 
piorum felicitatem videntes, viri probi, DEUMque timentes, pro- 
videntiam ejus et justitiam immobiles tuebantur. Et attendit Do- 
minus, et audivit: et scriptus est liber monumenti coram eo 
timentibus Dominum . Mal. 111, 16. Condidit DEUS aeternum 
decretum, quo servis his suis fidelibus merces aequa sancitur. 

2) Pro epistola Is. XXXVII. 14, et XXXIX. 1. Jer. XXIX, 1. 

3) Pro codicillo, seu literis emptionis. Jer. XXXII, 10. sqq. 

4) Liber repudii. Messiae indignantis vox, contra Synagogam 
sibi Sponso suo perfidam: Quis est hic liber repudii matris ve - 
strx, quo dimisi eam? aut quis est creditor meus, cui vendi- 
di vos? ecce in iniquitatibus vestris venditi estis , et in scele- 
ribus vestris dimisi matrem vestram. Is.L, l.Flagitiis vestris 
irritatus, matrem cum liberis repudiavi ac deserui, postquam ipsi 
tartareis hostibus futilium commodorum ac voluptatum, pretio 
vos ultro vendidistis. 

5) Liber pro actis judicialibus, quae vulgo protocollum dicunt. 
Job. XXXI, 35. 

6) Liber DEI, pro ejus scientia. Ps. CXXXVIII, 16. Quem lo- 
cum habes Voc. Imperfectus. 

7) Liber vitae. Rogat Moyses, ut vel DEUS ignoscat populo, vel 
ipsum de libro suo deleat. Ex. XXXII, 31. sq. De libro nimirum 
vitae praesentis; aeternaeenim jacturam quis peteret? et si quis alius 
faceret, certe amantissimum DEIMoysen separari abeo in per- 
petuum velle, pro monstro est. Respondet v. sq.DEUS, nolle se 
innocentem morti addicere, sed peccati reos. 

Liber, adjectivum. Inter mortuos liber. Ps. LXXXV1I, 6. 
Multi Christo soli id proprium esse dicunt, quippe qui qnus om- 
nium mortuorum teneri vinculis mortis non potuit, sed e* se- 
pulcro libere prodiit. Hoc tamen istius loci non est: illa enim 
Christi libertas est gloriosissima: in psalmo autem, quae praece- 
dunt et sequuntur, aerumnosa sunt omnia. Eadem vox hebraica, 
qua hic utitur Psaltes, Job. 111, 19. de servo quolibet mortuo le- 
gitur. Ita ergo Uber Hebraeis est mortuus, ut Latinis def unctus, 
omnibus nempe curis, et vitae negotiis. 

Libero. Spiritus Divinae Sapientiae non liberabit maledicum 
a labiis s\l\s . Sap. 1, 6. Non sinet impunitum ob labiorum suo- 
rum delicta. 

Libertas. Simoni PonliGci propter immortalia merita decre- 
verunt Hebraei libertatem. I.Mach.XlV,26.,idest potestatem am- 
plissimam, principatum liberrimum et perpetuum, ut deinceps 
v. 35. et 42. sqq. declarant. 

Libys. J frica et Libyes fuerunt in auxilio tuo. Nah. III. 9. 
Avertit propheta sermonem ab urbe Ninive, quam Capite hoc al- 
loquitur, ad Alexandriam. Tota quidem, inquit, Africa tibi fa- 
vet, et illa maxime ejus pars, quae Libya dicitur. Hujus incolae 
sunt Libves. 

Lignum. Passim pro arbore. Ita in Pentateuchi et Psalterii 
limine, Gen. 1, 1 1 . sq. Ps. 1, 3. Lignum, idest arbor, vitae. Gen. 
II, 9. et Apoc. XXII, 2. 

2) Corruere in ligno. Inter alias captae Hierosolymae calamita- 
tes, pueri in ligno corruerunt. Thren. V, 13. Opinantur qui- 
dam, in crucem actos; sed his assentiri me vetat postremum vo- 
cabulum corruerunt. Alii sub lignorum fascibus, alii labore mo- 

1« seu pistrini periisse volunt. Planissime, qui verberibus ene- 
ctos dicunt. 

3) Lignum offensionis. Ut alibi lapis offensionis legitur, sic 
apud Siracidem: Lignum offensionis est aurum sacrifican- 
tium, graece, sacrificantibus. Eccli. XXXI, 7. Aurum iis, qui ipsi 
sacrificant, fit offensionis occasio et ruina. 

4) Lignum in pane. Impii contra justum coeuntes: Mittamus 
lignum in pan£?n ejus, et eradamus eum de terra viventium. 
Jer. XI, 19. Quod aliqui de taxo hic dicunt, ejus letali succo in- 
fectum ab impiis justi panem esse, Rabbinicis fabulis affine est, 
nec ulluin in moribus aut historia Judaeorum vestigium habet. 
Adagialis est loquendi modus crucem minantium, respondens illi 
germanico: fVir.wollenihm vom Brod anden Galgen helfen. 
Est autem is, cui mortem intentant, Christus agnus mansue- 
tus, qui portatur ad victimam, ut ibidem dicitur: hic Panis 
vivus, qui de caelo descendit; lignum autem Crux est. 

Ligo. Isaiae DEUS praecipit: Liga testimonium, signa legem 
in discipulis meis. Is. VIII, 16. Scribe haec, et volumen con- 
volve, ac obsignatum repone, futurum aliquando usui fidelibus 
meis servis. Dictum de his et praecedentibus inVoc. Conjuratio. 

2) Ligare in alis. Ligavit eum, Israelem, spiritus in alis suis, 
et confundentur a sacrificiis suis. Os. IV. ult. Si alas Israelis 
intelligas cum B. Hieronymo, sensus ex eodem erit: Spiritus ido- 
lolatriae ligavit alas Israelis, ut extollere se in altum non possit. 
Si alas ejusdem Spiritus aut venti malis, dicendum erit cum aliis, 
Israelem his alis constrictum ad Assyrios in captivitatem aufer- 
ri, et in varias oras disjici. Haec ignominia Israeiitis e sacrilegis 
deorum aris et libamentis enata est... 

Limpidus. Pro laevi. Super limpidissimam (hebr. nitidam) 
petram effudit illum: non effudit illum super terram , ut pos- 
sit operiri pulvere. Ez. XXIV, 7. Gens hebraica effudit sangui- 
nem innocentum, et speciatim prophetarum (allegorice, Christi 
in Golgotha seu Calvariae monte) non dissimulanteret clanculum, 
sed aperte, in ore atque oculis omnium. Ego quoque (v. sq.) poe- 
nas repetam non clam et in occulto, sed aperte et luce palam, 
coram orbe terrarum. Dabo eam (Tyrum) in limpidissimam 
petram. Ez. XXVI, 4. Inculcatur v. 14. Destruam urbem hanc 
usque ad purum solum. 

Lingua. Sapientis feminae lingua a Siracide appellatur lin- 

guae curationis, lingua medica; utpote lingua mitigationis, et 
misericordiae, mitigans viri sui labores et aerumnas, et miseri- 
cors in omnes, in ipsum maxime, quem hac ratione mortalium 
omnium beatissimum efficit. Eccli. XXXVI, 25. Contextum to- 
tum proferam in Voc. Superduco. 

2) Liuguis loqui, videlicet peregrinis. LCor.XIV, 2. et4 sqq. 

3) Lingua maris. Jos. XV, 2., idest sinus maris. Is. XI , l S. vel 
idem est, vel littus in mare procurrens. 

4) Lingua ignis Is. V, 24. Flamma.' 

Unio. Prophetae autem ejus liniebant eos absque tempera- 
mento. Ez. XXII, 28. Similitudinem hanc pluribus exequiturE- 
zechiel XIII, 10. sqq. Prophetas mendaces ait linere parietem 
luto absque paleis, collapsurum protinus, ubi ingruere procella 
coeperit. Sic illi solabantur populum falsis misericordiae Divinae 
promissionibus, cum tamen praesens jam supplicium immineret. 

Linum. Messias linum fumigans non extinguet . Matth. XII, 
20. ex Is. XLII, 3. Est ellychnium lucernae. Christus non erit au- 
sterus: miserebitur imbecillium, nec eos pondere severitatis op- 
primet. 

Llteratnra. Quoniam non cognovi literaturam, profanam, 
et artes falsas politicas, quas Achitopheli ejusque similibus re- 
linquo, introibo in potentias Domini, totum me ad contemplan- 
dam et amplectendam ejus potentiam conferam: Domine, me- 
morabor justitiae tuae solius, quae bonis salutem, pravis poenam 
decernit. Ps. LXX, 15. sq. 

Lithostrotos. Joann. XIX, 13. Locus lapidibus sratus,utdixi 
in Gabba tha. . 

Liror. Livor vulneris absterget mala, et plagae in secretio- 
ribus ventris. Prov. XX. ult. Ad corrigendos malos perquam 
utile est infligi eis a DEO plagas, intimas praesertim, quae valde 
penetrent. 

Locust Erubesce impudicitiae te dedere, ob reverentiam tuo- 
rum parentum; mentiri, ob venerationem praesidibus et optima- 
tibus debitam;.... de loco in quo habitas, de furto, de veri- 
tate DEI, et testamento. Eccli. XLI, 23. sq. Erubesce etiam 
furari coram incolis loci, in quo habitas: id enim legi DEI fide- 
lissimi et justissimi adversatur. 

2} Non inveniri locum. Reducam eos de terra AEgypti, et de 
Assyriis congregabo eos.... et non invenietur eis locus. Zach. 

X. 10. LXX. perspicue: et non relinquetur ex eis ne unus ‘qui- 
dem. Quotquot electi sunt, ad evangelium omnes accedent. 

Locusta. Impinguabitur locusta. EccIe.XlI,5. Intumescet 
venter. Cicada pro ventre: quia tota cicada venter est. Tota haec 
disertissima Senii descriptio colligetur a me Voc. Tenebresco. 

Longe. DEUS DEUS meus respice in me: quare me dere- 
liquisti? longe a salute mea, verba delictorum meorum Ps. 
XXI, 2. Manifeste haec de Christo scripta sunt, ex Matth. XXVII, 
46. et Mare. XV, 34. Hebraice: verba rugitus mei. Similis est 
• Christus in cruce capto leoni inter irruentia venatorum tela, et 
supremum clamorem edenti. Longe tamen a salute abest clamor 
hic Domini, nec eum discrimini eripit: quia, cum pro delictis 
nostris spoponderit, eaque in se transtulerit, evadere non potest 
mortem, Patris et sua ipsius voluntate sibi decretam. 

Loquela. In loquela enim labii (hebr. nam per irrisiones 
linguae) et lingua altera loquetur ad populum istum DEUS. Is. 
XXVI11, 1 1 . Immittet Chaldaeos, a quibus irridebimini, quia pe- 
regrinae illorum linguae ignari. Hos audietis, qui DEUM audire 
nunc recusatis. Locum hunc Paulus 1. Cor. XIV, 21. explicat de 
dono linguarum, quibus apostoli gentes omnes alloquebantur: et 
quia tum quoque Hebraei pertinaces non audiebant, id etiam tunc 
cum eorum pernicie conjunctum fuit. 

Loquor. Expositis a Michaea horrificis DEI minis, derepente 
optimates domus Jacob seu proceres Hebraeorum respondent: 
Ne loquamini loquentes: non stillabit super istos, non com - 
jwehendet confusio. Mich. II, 6. Nolite, o Michaea ceterique pro- 
phetae, tam sollicite et horrifice loqui: immittet e caelo DEUS i- 
ram et poenam suam non: non superveniet huic populo ignomi- 
nia. Nonne (v. sq.) infinita est ejus bonitas? quis credat eum tam 
aspera cogitare? Sed reponit subito Dominus: Nonne verba mea 
bona sunt cum eo, qui recte graditur? Et e contrario popu- 
lus meus etc. Nonne scitis, me bonum quidem esse bonis, sed 
vos mihi inimicos et injurios fuisse? 

2) Loqui ad cor, idest consolari. Rulh ait ad Booz: consola- 
tus es me, et locutus es ad cor ancillae tuae. Ruth II, 13. Lo- 
quimini ad cor Jerusalem. Is. XL, 2. Consolamini. Loquar ad 
cor ejus. Os. II, 14. Consolabor. Ubi nos legimus, Gen. XXXIV, 
3, tristemque deiinivit blanditiis , hebraice est, et locutus est 
ad cor puellae.- 

3) Angelus, qui loquebatur in me, idest mihi. Zach. I, 9. et 
saepius postea. 

Loramentum. Cor sapienti consilio firmatum dicitur Eccli. 
XXII, 19. ceu loramentum ligneum in aedificii fundamento sta- 
bilitum. Paries est, qui costis ligneis veluti loris transversis con- 
tinetur et stringitur. 

Lubrico» Hostes lubricaverunt vestigia nostra. Thren. IV, 
18. Hebr. Venati sunt gressus nostros. Ubique nobis labendi oc- 
casiones et insidias posuerunt. 

'Lncema. Scrutabor Jerusalem in lucernis. Soph. 1, 12. 

, Chaldaeis praedantibus thesauros vestros omnes ostendam: om- 
nia in lucem protraham, ab ostibus diripienda. Tropologice haec, 
Jerusalem non est anima sancta, Divinique obsequii studiosa, ut 
quidam meditantur; sed impia, et adeo flagitiis cooperta, ut ver- 
su praecedente Chanaan appelletur. 

2) Lucerna pro sobole. DEUS Davidi promiserat, ut daret ei 
lucernam et filius ejus, omni tempore. 11. Par. XXI, 7. Non 
absimili metaphora Thecuitis ad Davidem usa est: Quxrunt 
extinguere scintillam meam, qux relicta est, idest filium, qui 
solus superest. II. Reg. XIV, 7. 

3) Lucerna fulgoris. Si ergo corpus tuum totum lucidum 
fuerit, non habens aliquam partem tenebrarum, erit luci- 
dum totum, et sicut lucerna fulgoris illuminabit te. Luc. XI, 
36. Graece hic est sensus, omnem excludens battologiam seu ina- 
nem ejusdem rei iterationem, quam absit ut in aeternae Sapien- 
tiae sermonibus quispiam suspicetur: Si corpus tuum (facta tua) 
totum lucidum fuerit, nullam habens partem tenebrosam, ita e- 
rit ex omni parte lucidum, ut cum fulgens lucerna splendore suo 
te (totamque domum) illuminat. 

Laeifer. De rege Balthasare, a Persis et Medis occiso, elo- 
quentissimus prophetarum exclamat: Quomodo cecidisti de 
cxlo lucifer, qui mane oriebaris? corruisti in terram, qui 
vulnerabas gentes? qui dicebas in corde tuo: In cxlum con- 
scendam, super astra DEI exaltabo solium meum, sedebo in 
monte testamenti, in lateribus Aquilonis: ascendam super 
altitudinem nubium, similis ero Altissimo. Is. XIV, 12. sqq. 
Cecidit, qui paulo ante ut stella lucidissima, ut Prosphorus, ef- 
fulgebat; qui potestate et armis gentes terrebat; qui se, ut pater 

Nabuchodonosor, pro deo gerebat, et in Babyloniae fanis adorari 

18 

volebat sic, ut Hebraeorum DEUS ia monte Sion, ad latus Hiero-' 
solymae urbis, ad Aquilonem sitae. Solet locus hic de Lucifero si- 
ve Satana accipi: cui aptare singula, non est difficile. 

Ludo. Pro gaudere. Sapientia dicitur ludens coram eo (Patre 
caelesti) omni tempore . Prov.VlIl, 30. LXX. dilucide: Laetabar 
in conspectu ejus omni tempore, eodemque verbo utuntur v. sq. 
sed ad Patrem referunt, dicentes, eum esse laetatum, cum or- 
bem terrarum perfecisset. Gaudebant nimirum ambo, Pater et 
Sapientia, de condito orbe terrarum, ob Divinam gloriam in eo 
tam multis variisque modis manifestatam: Ludens in orbe ter- 
rarum . ibid. v. 31. 

2) Pro insectari, lsmaelem legi mus ludentem cum Isaac,Ge n. 
XXI, 9; et ideo, urgente Sara, ipsoque hortante DEO, una cum 
matre Agar ab Abrahamo aedibus ejectum, v. 10. sqq. Ludum' 
hunc ad impudica traxere quidam ex eorum ascetarura genere, 
quibus omnia in Scripturas Divinas licent. Atqui certissimum 
habemus interpretem Paulum, qui de Isaaco et Ismaele scribit: 
Quomodo tunc is , qui secundum carnem natus fuerat, per- 
sequebatur eum , qui secundum spiritum : ita et nunc . Sed 
quid dicit Scriptura : Ejice ancillam , et filium ejus : non e - 
nim haeres erit filius ancillae cum filio liberae. Gal. IV, 29. sq. 
Videbat Ismael Isaaco haereditatem prioremque locum destina- 
ri, idque animo iniquo ferebat puer ferocis ingenii, et annis XIV. 
ante Isaacum natus: nam octoginta et sex annorum erat A - 
braham, quando peperit ei Agar lsmaelem. (Gen. XVI, ult . ) 
Isaac autem natus est, cum centum esset annorum . Gen. XVI, 
5. Quapropter illudens et vexans persequebatur eum , et inse- 
ctatione sua declarabat, nunquam se dominatum ejus toleratu- 
rum. Sic, inquit Paulus 1. d. Synagogae tamquam Agaris filii Chri- 
stianos exagitabant, quibus tamen divinitus principatus et haere- 
ditas destinabantur. 

3) Pro adorare simulacrum. Sedit populus manducare et bi- 
bere, et surrexerunt ludere . Ex. XXXII, 6. Tripudiarunt, nu- 
men vituli sui celebrantes, sacrilego hoc lusu effecti idololatrae. 
1. Cor. X, 7. 

4) Concilium ludentium- Non sedi in concilio ludentium , 
jocantium, salutaria deridentium: et gloriatus sum a facie ma- 
nus tuae: solus sedebam, quoniam comminatione replesti me. 
Jer. XV, 17. Gloriam meam omnem in familiaritate tua Divina 

sitam esse duxi. Solitarius meditabar manum tuam, idest pro- 
phetiam: plenus enim eram terrore minarum tuarum, et manus 
tuae ultricis regno intentatae. 

5) In avibus ludere. Bar. III, 17. Aucupio se oblectare, vena- 
tioni indulgere, in deliciis vivere. 

Lageo. De patria sua Jeremias DEI nomine: Posuerunt eam 
in dissipationem , luxitque super me. JeT. XII, 11. Cum diri- 
pietur populus meus, lugebit propter me, antea violatum, tunc 
ultorem. 

% 

Lumen. Exortum est in tenebris lumen rectis, misericors . 
et miserator, et justus . Ps. CX1, 4. DEUS misericors, opifer, 
et justus, servis suis iuter angustias ceu lumen in tenebris exor- 
tus est. 

2) Educere quasi lumen. Educet quasi lumen justitiam tuam , 
et judicium tuum tamquam meridiem. Ps. XXXVI, 6. InPsal- 
terio meo sic interpretor: DEUS justam tuam caussam in lucem 
protrahet, tamque innocentiam in pleno meridie coram omnibus 
collocabit. 

3) Stellae et lumen. Laudate eum sol et luna: laudate eum 
omnes stella et lumen . Ps. CXLVIII, 3. Ilebr. omnes stellae lu- 
cidae. Hendiadys figura, quae voces sensu conjunctas per parti- 
culam et secernit. 

Luna. A luna signum diei festi, neomeniae, et pasebatis: 
luminare, quod minuitur in consummatione, quod decrescit, 
quoties plenum fuerit. Mensis secundum nomen ejus est, in lin- 
gua nimirum bebraiea etgraeca, in quibus nomina mensis et lu- 
nae cognata sunt. Crescens mirabiliter in consummatione, i- 
dest donec orbe pleno fulgeat. Vas castrorum in excelsis. In- 
strumentum praeclarum, pars nobilis castrorum caelestium, seu 
militiae caeli: quo nomine stellas Hebraei appellant: in firma- 
mento caeli resplendens gloriose. Eccli. XL1II, 7. sqq. 

2) Ante lunam. Permanebit cum sole et ante lunam. Ps. 
LXXI, 5. Ante solem permanet nomen ejus, ibid . v. 17. Ante . 
idest coram. Donec auferatur luna. ibid. v. 7. Omnia eodem 
recidunt: quamdiu sol et luna splendebunt, usque ad finem tem- 
porum, semper nomen et regnum Messiae florebunt, Salomonis 

* regno jam pridem abolito. 

3) ln die plenae lunae. Vir meus, inquit moecha juvenem ad fla- 
gitiura sollicitans, diu aberit peregre: in die plenas Iunx (non 

ante diem stati conventus, ut indicant bebraica, et Chaldaica; 
post multos dies, ut habent LXX.) reversus est in domum suam. 
Prov. VII, 20. 

Luter. Gracum. Vas destinatum ad lavandum, pelvis. For- 
ma, magnitudo, materia luterum distincte exhibetur III. Reg. 
VII, 26. sqq. 

x Latum. Quasi fortes conculcantes lutum viarum in prae- 
lio. Chaldaice, ostes ceu lutum. Zach. X, 5. 

2) Intrare in lutum. Ilauri aquam, o Ninive, quae tot incolis 
tuis sufficere in obsidione possit: aidifica munimenta: intra in 
lutum , et calca, subigens tene laterem. Nah. III, 14. Duc et 
coque lateres, quibus extruas nova, vel dirupta ab hostibus re- 
ficias. Qui hinc virtutem modestiae intimae et sui contemnendi 
studium exsculpserunt, in sensum commaticum delapsi sunt, 
minime cohaerentem cum eo, quod sequitur; videlicet, inane fore 
hoc studium, nihilque profuturum contra intentatam perniciem. 
Ibi comedet te ignis, peribis gladio , etc. ibid. v. sq. 

Lux. De supremi judicii die, ac tempore judicium illud prae- 
cedente, scribens Capite ultimo per aliquot versiculos Zacharias, 
inter alia inquit: Non erit lux impiis, sed frigus et gelu pec- 
catorum ac terroris, sole gratiae illorum oculis se subducente. 
Zach. XIV, 6. 

Luxurior. Monet Paulus, ne facile juniores feminae ad voven- 
dam DEO castimoniam admittantur, et in Viduarum sacrarum 
numerum recipiantur: cum enim luxuriatae fuerint in Chri- 
sto, nubere volunt; habentes damnationem, quia primam fi- 
dem irritam fecerunt. 1 . Tim. V, 11. sq. Cum enim earum 
anni nondum deferbuerint, grave periculum subest, ne in co- 
horte Christo sacra, contra datam Christo fidem, libidini pa- 
reant, demumque ad uuptias sibi perniciosas respiciant, rupta 
voti religione. 




. Magnifico. Exulta et laetare: quoniam magnificavit Do- 
minus ut faceret. Joel. II, 21. Hebraismus, quo verbum pro 
adverbio ponitur. Dominus magnifice egit. Magnificavit Domi- 
nus facere cum eis. Magnificavit Dominus facere nobiscum. 

Ps. CXXV, 2. sq. Populum suum magnifice exaltavit, magnis 
eum beneficiis cumulavit. 

2) Magnificare os suum. Abd. v. 12. Jactare se, gloriose de se 
praedicare. 

3) Cum magnificasset faciem potestatis ejus , idest regis. 
II. Mach. IV., 24. Cum per adulationem ei persuasisset, pote- 
statem illi summam et absolutam esse, eti.am in sacra. 

magniloquus* Juferam de medio tui magniloquos super - 
bix tux: et non adjicies exaltari amplius in monte sancto 
meo. Soph. III, 11. Auferam legis doctores, scribas et pbari- 
saeos superbos, quibus tu quoque superbiebas. Illorum loco apo- 
stoli te docebunt modestiam, ne in ecclesia mea fastu inani ef- 
feraris. / ... 

. magnus. Magnus locutus est desiderium animx sux : et 
conturbaverunt eam (terram). Mich. VII, 3. Magnus doctrina, 
legis peritus, non respondet, quod veritas exigit, sed quod cupi- 
ditas jubet; atque ita principes, judices, doctores, quorum erat 
bonum publicum tueri, illud conturbant. * 

2) Magnus dies Jezrahel. Os. 1, ult. Post praedictam Israeli 
captivitatem, et quidem perpetuam, denique ad finem Capitis 
animorum liberationem per Christum pollicetur, cum videlicet 
multi ex Juda et Israel, sed innumerabiles ex gentibus aliis sub 
unum caput Christum se conferent. Adventus ergo Christi erit 
magnus ille dies Jezrahel seu Israel. 

. magog. Vide Gog . 

maheleth. In finem pro maheleth. Hebraice, victori super 
raachalath, in titulo Psalmi LXXXVII, hebr. LXXXVIII. Instru- 
menti musici genus est, cujus principi seu praefecto psalmus hic 
destinatur, ad respondendum, uti additur: ut vox instrumento, 
vel canentes sibi per choros alternis respondeant. . 

major. De praeceptis geminis diligendi DEUM et fratres: Majus 
horum, idest his, aliud mandatum non est. Mare. XII, 31. 
Majorum horum non habeo gratiam, nullum mihi majus gau- 
dium, nihil mihi magis gratum est, quam ut audiam filios 
meos in veritate ambulare, agnitae veritatis tenaces esse. 111. 
Joann. v. 4. . 

maledictio. Pones benedictionem super montem Garizim, 
maledictionem super montem Hebal. Deut. XI, 29. Ritum hunc 
insignem, a DEO imperatum, hoc modo celebrarunt Hebraei, Deut. 

XXViI, 11. sqq. Sex tribus stabant in jugo Garizim, totidem a- 
liae in jugo Hebal. Mediam vallem occupabant levitae, qui arcae 
astabant, et benedictiones primum, deinde maledictiones pro- 
mulgabant. Ad earum singulas respondebatur a populo amen; 
ad benedictiones quidem a stantibus in monte Garizim ad wa- 
ledictiones autem a stantibus in Hebale. 

Malignas. In epistolis B. Joannis aliquoties pro malo daemo- 
ne ponitur. Vicistis malignum. 1. Joauu. 11, 13. sq. Mali- 
gnus non tangit eum. I. Joann. V, 18. Cain , qui ex maligno 
erat. 1. Joann. 111, 12. 

. Malitia. Immitis animus . . . . non parcet de malitia, et de 
vinculis. Eccli. X1H, 15. ubi poterit, in calamitatem te trabet, 
imo et in vincula. s 

Malas. Eritis quasi malus navis in vertice montis . Is. XXX, 
17. Post naufragium, inquit Hieronymus: ut alii easdem arenas 
aut scopulos vitent. Vestrum supplicium alios absterrebit. 

Maaunona. Hieronymus epist. 151, quae est ad Algasiam, 
q. 6. monet, non esse hoc nomen hebraicum, sed syriacum, et 
divitias significare. Augustinus lib. 2 de serm. Domini in mon- 
te, c. 14. ait, congruere et punicum nomen: lucrum enim pu* 
nice mammon dici* 

Man. Israelitae, videntes manna calo lapsum, dixerunt ad 
invicem : Man hu ? quod significat: Quid est hoc f ignorabant 
enim, quid esset. Exod. XVI, 15. A ppellavitque nomen ejus 
Man, ex priore illius interrogatiunculae parte, ibid. v. 31. In- 
geniose Gilbertus Genebrardus inPs. LXXV11, n. 29: Quod mi- 
re congruit cum mysterio; nam lex quxrit,Quid est hoc? E- 
vangelium autem respondet. Hoc est Corpus meum. Manna 
absconditum et umbraticum in lege, revelatum et vivum i» 
Eoangelio. 

Man asses, q. d. oblivio. Vocavitque Joseph nomen primo- 
geniti Manasses; dicens: Oblivisci me fecit DEUS omnium 
laborum meorum, et domus patris mei. Gen. XLI, 51. 

Mando. Manda remanda, manda remanda, expecta reex- 
pecta, expecta reexpecta , modicum ibi, modicum ibi. Is. 
XXV11I, 10. Mimesis, seu imitatio est ebriorum, inquit B. Hie- 
ronymus: qui cum toties audissent prophetas obnunciantes:Haec 
mandat Dominus, Expectate poenam Domini, petulanter -imitan- 
tur, et irridentes exclamant ipsi quoque: Manda remanda, ex - 

pecta, modo hic, modo illic, cum tamen nihil unquam evenerit. 
Sed haec illorum ludibria serio propheta regerit v. 13: Et erit 
eis verbum Domini: Manda remanda, manda remanda, ex- 
pecta reexpecta, expecta reexpecta, etc. Minarum veritatem 
malo vestro experiemini. 

2) Mandare misericordiam. In die mandavit, hebr.etgraece, 
mandabit, Dominus misericordiam suam, et nocte canticum 
ejus. Ps.XLl, 9. Etsi tot airumnarum fluctibus impetor, DEI ta- 
men misericordia diu noctuque opitulabitur, et laeto ac perpetuo 
carmine grati animi ergo a me celebrabitur. 

Mane. Pro celeriter, adjuvabit eam DEUS mane dilucu - 

10. Ps. XLV,6. Quamprimum, maxime tempestive. Mane mane 
judicium suum dabit inlucem, et non abscondetur. Soph. III, 
5. Celerrime DEUS omnium oculis judicium suum exponet, nec 
supplicium celari poterit. Mane consurgens. Jer.Xl. 7., et XXXV, 
14. Instar hominis matutini, opportunissime, in tempore, inde 
ah initio: nt dixi in Consurgo. 

2) Mane expansum. Irruptio Chaldaeorum velocissime operiet 
universum regnum, quasi mane expansum super montes. Joel. 

11, 2. Quam celeriter aurora diffunditur, praesertim in montium 
juga. Tropologice, de morte, et Divini judicii die. 

3) Mane et nox. Is. XXI, 12. Pete ex Voc. Custos. 

Maneo. Romae permissum est Paulo manere sibimet cum 

custodiente se milite. Act. XXVIII, 16. Non est in custodia in- 
clusus, sed concessum, ut habitaret biennio toto in suo condu- 
cto, ibid. v. 30., videlicet in libero hospitio, ibid. v. 23. 

Manieo. Omnis populus manicabat ad eum . Luc. XXI. ult. 
Mane conveniebant, diluculo ad Christum concurrebant. 

Manifesto. Qui interrogationem manifestat, parabit ver- 
bum, et sic deprecatus exaudietur, et conservabit discipli- 
nam, et tunc respondebit. Eccli. XXX111, 4. Qui propositam in- 
terrogationem apte cupit evolvere, meditabitur apud se Deumque 
invocabit, qui imploranti non deerit: atque sic, Divinae humanae- 
que legis memor, responsum edet. 

Manna. Ecce misimus ad vos pecunias, de quibus emite ho- 
locautomata, et thus, et facite manna, et offerte pro peccato 
ad aram Domini. Bar. 1, 10. Non utique intelligitur prodigio- 
sus ille de caelo panis, neque manna medicum; sed munus gene- 
ratim, quod hebraice et chaldaice est mincha. Id LXX. verte- 

runt manna vel manaa;tl interpres noster hoc loco, quale in- 
venerat, reliquit. Dicuntur mincha in fonte hebraico munera de 
frugibus terrae, quae Cain DEO obtulit, Gen. IV, 3; dona quai Ja- 
* cob fratri Esau affert, Gen. XXXII, 13. et 18, hebraice v. 14. et 
19; sacrificium e panibus, laganis, et oleo, Lev. II, 4; et mune- 
ra alia alibi. Chaldaicum mincha Dan. II, 46, quod LXX. repo- 
suerunt manaa, Syrus et Arabs interpretantur dona oblata , et 
noster hostias. 

Manus. Pro ministerio. Testificatus est Dominus in Israel , 
et in Juda,per manum omnium Prophetarum et Videntium. 
IV. Reg. XVII, 13. Monuit per ministros suos, per omnes pro- 
phetas et futurorum praescios. Juxta sermonem Domini , quem 
locutus est in manu servi sui Ahix prophetae. 111. Reg. XIV, 
18. Quem indicavit per ministrum suum Ahiam. Quamobrem ip- 
sa etiam vaticinatio seu prophetia dicitur alicubi manus. Incen- 
derunt electam sanctitatis civitatem, urbem sanctam Jerusa- 
lem, et desertas fecerunt vias ipsius , in manu Jeremix. Ec- 
cli.XLlX, 8. Non quasi Jeremias urbem incenderit, vel depopu- 
latus sit; sed secundum ejus vaticinium. Sic et ipse Jeremias 
gloriatum se esse inquit in Domino: a facie manus tuae. Jer. 
XV, 17. Quod DEUS tanta familiaritate se dignaretur, et vatici- 
nandi munus sibi commisisset, licet arduum, ac terrore plenum. 

2) Pro potestate. Dimisit eos in manu iniquitatis suae. Job. 
VIII, 4. Permisit eos potestati, ac veluti ponderi, iniquitatis suae, 
a quo in exitium tracti sunt; morte, propter culpas debita, op- 
primi eos passus est. Eripuit me de manu leonis, et de manu 
ursi. 1 . Reg. XVI 1,37. Erue. . . de manu canis unicam meam , 
vitam meam. Ps. XXI, 2 1 . DEUS redimet animam meam de 
manu inferi. Ps.XLVIlI, 16. Tradentur in manus gladii. Ps. 
LXII, 11. Potestatem intellige, seu belluarum, et invidi hostis; 
seu mortis ac sepulcri, et gladii hostilis. Israelitae ex iEgvpto a 
DEO educuntur in manu excelsa. Ex. XIV, 8. Inter luculenta 
Divinae potestatis indicia; percutiente Domino iEgyplios valide, 
instar hominis elata dextera ferientis. Sciant, quia manus tua 

.haec, et tu Domine fecisti eam. Ps. CVI1I, 27. lntelligant,tua 
potestate haec peragi, et te hoc fecisse, eam, per hebraismum, 
Joco id: neutro enim genere lingua sancta caret. 

3) Comprimere manus, idest plaudere. Omnes, qui audie- 
runt auditionem tuam, compresserunt manum super te: quia 

super quem non transiit malitia tua semper? Nah. ult. Chal- 
daice aperte: comploserunt manus suas super te gaudentes. Qui- 
cumque ruinae luae nuncium acceperunt, laetitiam significarunt: 
nam et omnes rapinis factisque tyrannicis exagitasti. 

A) Implere manum, idest sacerdotio initiare. Exempla attuli 
Yoc. Impleo. 

5) Levare manum, pro jurare. Ostendi sensum hunc Voc. Levo. 

6) Mittere manum. Necsuper eos... misit manum suam. Ex. 
XXIV, 11. Non invasit eos, non fecit in eos impetum. Ideo sub- 
jungitur: videruntque DEUM, et comederunt, ac biberunt. 
Adeo nihil terroris iis injectum est, etiam viso DEO, ut securi 
et incolumes cibum ac potum sumerent. 

7) Manum ponere. Posuisti super me manum tuam. Ps. 
CXXXVI11, 5. Custodisti, conservasti me. v 

8) Dare manus. Ubique dedit manum. Jer. L, 15. Ubique suc- 

cubuit, victas manus dare coacta est Babylon. Alibi vero manus 
dare est foedus icere et societatem inire: ut Ez.XVII, 18. Spre- 
verat enim, Sedecias, juramentum, ut solveret foedus, quo fi- 
dem suam Nabuchodonosori juratus obstrinxerat: et ecce dedit 
manum suam Pharaoni, perfidus et perjurus, pactione conflata 
adversus Nabuchodonosorem: qua de caussa ultor Chaldaeus in 
vinculis eum abstraxit. , 

9) Manu capere conjecturam. Ez. XXI, 19. Manu commisce- 
bit Nabuchodonosor sagittas, nominibus urbium Rabbath et Je- 
rusalem inscriptas: in bivio enim, ad utramque illarum ducen- 
te, deliberabit, et sortietur: sortitione autem Jerosolyma offere- 
tur prius vastanda. De toxomantia seu belomantia hac dixi Voc. 
Commisceo . 

10) Anima in manibus, idest vita in manifesto periculo. Po- 
sui animam meam in manibus meis. Judic. XII, 3. Discri- 
mini luculento vitam exposui. David posuit animam suam in 
manu sua, I. Reg.XlX, 5., dum singulari certamine cum Go- 
liatho congressus est. Anima mea in manibus meis semper. 
Ps. CXV11I, 109. Vita mea semper periclitatur. 

11) Manus, pro laeva. Ponam in mari manum ejus , sini- 
stram, et in fluminibus dexteram ejus. Ps.LXXXVllI, 26. Do- 
minatum ejus a mari ad flumina usque extendam. Cadent a la- 
tere tuo laevo mille , et decem millia a dextris tuis. Ps. XC, 7. 
Te illaeso, circa te innumeri peribiint. Cum Hebraei nomen ge- 

neris et speciei inter se copulant, inferius seu vilius est nomen 
generis. 

12) Manus super caput. Manus t u& erunt super caput tuum . 
Jer. 11. ult. Pra dolore manus supra verticem elatas complo- 
des. Tbamar quoque, in summo amissi honoris luctu, aspergens 
cinerem capiti suo, scissa talaritunica , impositisque mani- 
bus super caput suum, ibat ingrediens et clamans. ll.Reg. 
XIII, 19. 

13) Manus in manu. Qui latinitati soli assuevere, videbuntur 
sibi in hac phrasi deprehendere cessationem ab opere: Manus 
in manu non erit innocens malus. Prov. XI, 21. Sed Hebraei, 
LXX., Chaldaeus, uno ore sic exponunt, hominem iniquum, ma- 
nus conserentem cum socio, impunitum non fore. Idem est Prov. 
XVI, 5. arrogans, etiam si manus ad manum fuerit, non est 
innocens . 

14) Manus pro ora, littore, extremitate qualibet. Mare ma- 
gnum et spatiosum manibus, idest littoribus inter se disjun- 
ctissimis. Ps. Cll 1,25. Fluviorum etiam ac torrentium ripae He- 
braeis dicuntur mauus,ut ripa fluvii Jer.XLVI. 6., ripa Nili Ex. 
11, 5., ripa torrentis Jaboc (in Vulgata Jeboc) Deut. 11,37., ripae 
Arnon (ubi nos legimus Jordauem) Judic.Xl,26., ubique in fon- 
te hebraico manus. Sic de mari rubro, lsraelitis utrinque as- 
surgente: altitudo manus suas levavit. Hab.lll, 10. Erythras- 
um mare veluti vallum aut littus quoddam ex utraque parte e- 
rexit. x 

15) Plaudere manu. Flumina plaudent manu; simul mon- 
tes exultabunt, a conspectu Domini. Ps. XCV1I,8. sq. Venu- 
stissimus color poeticus, quo rebus etiam inanimis tribuitur gau- 
dium de DEI sui praesentia. Exultant laetitia montes, et flumina 
collisis inter se et ad ripam fluctibus plaudunt. 

Maozim. Dan. XI, 38. Simulacrum falsi numinis, sub nomi- 
ne dei fortitudinum, seu dei potentissimi. Sed. v. sq. maozim 
jam non est nomen proprium, sed appellativum, significans fir- 
ma templa ejusdem simulacri. Faciet ut muniat maozim cum 
de alieno. Aggredietur munire templa valida, in quibus dei hu- 
jus novi sedes est. 

Maran Atha. Siquis non amat Dominumnostrum JESU M 
Christum, sit anathema, Maran Mha. 1. Cor. XVI, 22. Er- 
rant, qui in unum vocabulum conflant, cum sint duo prorsus di- 

stincta. D. Augustinus epist. 178, seu in disputatione contra Pa- 
scentium Arianum, de hoc Pauli loco scribit: Simul graeco et 
syro utitur verbo.,, anathema graneo sermone dixit , condemna- 
tus: Maran Atha definivit , donec Dominus hedeat. Magis presse 
ac proprie magnus Bibliorum interpres Hieronymus epist. 137, 
quae est ad Marcellam: Maran Atha magis syrum est , quam 
hebraicum, tametsi ex confinio utrarumque linguarum ali - 
quid- et hebraeum sonet , et interpretetur. Dominus nostbr vb- 
nit. Ut anathema in Christianorum Conciliis, sic Maran atha 
apud Hebrajos formula erat condemnantium, et hominem judicio 
tradentium. 

Mare. Pro meridie seu plaga australi. Aquilonem et mare tu 
creasti. Thabor et Hermon (quorum montium ille ad occasum, 
hic ad ortum situs erat) innomine tuoexultabunt Ps.LXXXVIII, 
13. Quatuor plagas poetice simul nominat. Mare sive mortuum 
intelligas licet, sive rubrum. 

Maresa. Adhuc haeredem adducam tibi, quae habitas in 
Martisa. Mich. 1, 15. Despicit propheta significationem vocabuli 
Maresa, quod hebraice haereditatem indicat: ideo minatur, addu* 
ctum a se iri haeredem, hostem scilicet, qui omnia rapiat, ac tam- 
quam haereditatem sibi debitam usurpet. 

maria. Nomen virginis MARIA . Luc. 1,27. Hebraice legi- 
tur quidem hodie Mirjam: sed olimpronunciatumesse Marjdm, 
argumento' est, quodLXX.graeceil/anam per primam vocalem, 
non per tertiam reddiderunt. In fonte dissyllabum est, quia per 
j consonantem copulatum: qua quia Graeci carent, in tres syllabas 
diducere nomen coacti sunt. Idem sponte secuti Latini sunt. Sen- 
sus pro varietate punctorum vocalium varius elicitur. Aliis cum 
DD. Isidoro et Udephonso est stella maris, aut illuminatrix 
(cum pronomine scilicet, illuminans eos;) aliis cum Hieronymo 
smyrna (idest myrrha sive amarities) maris; aliis cum Pagnino 
pluvia maris; aut cum Georgio Wicelio guttula maris; quibus- 
dam cum Angelo Caninio et Guidone Fabricio, sed minus proba- 
biliter, exaltata. Cornelius a Lapide collectas ceterorum opinio- 
nes volentibus exhibet ad Ex.V, XV. 20. et Luc. I, 27., ac obi- 
ter I. Cor. XVI, 22., quorum postremis duobus locis amplectitur 
eorum sententiam, qui magno numero dominam interpretan- 
tur. Verum ii nunquamrationem idoneam reddent, quid sibi ve- 
lit syllaba Jam: nam Mora hebraice, et Mara syriace domina 

est quidem: sed dimidium vocabulum in linguis tantae brevitatis 
otiosum esse quis credat? optime omnium domina maris expo- 
nitur, siquidem ad Mariam, sororem Moysis, ut par est, attenda- 
mus, quae prima eo nomine appellata legitur, ac tum demum sic 
appellata, cum post admirabilem rubri maris transitura, ut Moy- 
ses legislator ac populi dux laudes Divinas viris praeiit, ita ipsa 
feminis. Figura haec illius fuit, quae legislatori nostro ac duci Chri- 
sto proxima, domina maris hujus seculi est. 

matthias. Non per t simplex tantum Malhias. Demonstrat 
id fons graecus Act. 1, 23. et 26, ubi D. Lucas ipse non per tfi 
solum, sed tt h Matthian semel et iterum scribit, suffragantibus 
evidenter codicibus omnibus. Nisi forte movere nos debet aucto- 
ritas Eliae Ilutteri, Lutherani scriptoris, qui in Novo Testamen- 
to XII. linguis vulgato apostoli hujus nomen in Actorum utroque 
1. d. hebraice per t simplex seu sine dagesch exprimit. At ille 
ipse ibidem svriace, graece,latine, italicfc,hispanice,gallice, ger- 
manice, anglice, danice, constanter Matthiae t geminum tribuit. 
GeorgiusWicelius in Onomastico Christiano, Classe I, Voc. Mat- 
thias observat, tam Matthiae, quam Matthaei nomen, oriri ex he- 
braica radice nathan , dare; ex quo heemantice mutato, et no- 
mine DEI addito, utrumque vocabulum nasci. Ex quo ipso fit ma- 
nifestum, etiam in hebraico esse t iterandum: nam matthat, do - 
num, cum radicis suae nathan ultimam literam amittat, illius lo- 
co dagesch in media necessario poscit. Non ergo Matthiae nomen 
initio, sed exitu solum a Matthaei nomine distinguendum est. 

maturitas. Prxveni in maturitate. Ps.CXVIlI, 147. Ex he- 
braico sensus est: primo crepusculo diem ipsum praevenio. 

matutinus. Fui flagellatus tota die, et castigatio mea in 
matutinis . Ps.LXXlI,l 4. Cum prima luce me adversa excipiunt, 
ac toto die exercent. In matutino interficiebam omnes pecca- 
tores terrae. Ps. C, 8. Prima mihi quotidie cura fuit, quo modo 
impios e civitate DEI exscinderem. Ad vesperum demorabitur 
fletus, et ad matutinum laetitia. Ps^XXlX, 6. Tam cito suis 
opem fert DEUS, ut, cum eos vesperi moeror invaserit, mane 
laetitia redeat. ? 

medicamen. Pro veneficio. Sap. XII, 4. 
medicamentum. Creavit enim, ut essent, omnia : et sana- 
biles fecit nationes orbis terrarum: et non est in illis medi- 
camentum exter minii, nec inferorum regnum in terra . Sap. 

1,14. Quaecumque sunt, DEUS condidit, non ut perirent et mo- 
rerentur, sed ut essent: sua in orbe terrarum opera fecit salu- 
bria: nec ullum medicamentpm procreatum est in nostrum exi- 
tium, nec mortis aut orci regnum interra a DEO stabilitum. In- 
felix hoc regnum ipse homo per peccatum invexit, sine quo ni- 
bil ei unquam nocere poterat. 

medicina. Medicina omnium in festinatione nebulae , et ros 
obvians ab ardore venienti humilem efficiet eum. Eccli.XLIlI, 
24 .Malis omnibus, afrigore et gelu provenientibus remedium affert 
celeris nebula, et ros: quae duo, avento calido adducta, glaciem 
liquefaciunt, ut magis magisque decrescat, ac sensim deficiat. 
eum intellige crystallum: nam in latinitate medii aevi, ut ex D. 
Jsidoro patet, crystallus masculino etiam genere usurpabatur. 

medicas. Rebus Hierosolymae perturbatis, obvium quemque 
arripient, eique principatum deferent. Ille vero, si sapiet, re- 
cusabit, dicens : Non sum medicus. Is. III, 7. hebraice, ligans 
.seu alligans, idest chirurgus, qui obligare vulnera reipublicae 
tam immania possit. LXX.etChaldacus metaphoram solvunt: Non 
sum princeps. 

medio. Jam autem die festo mediante, ascendit JESUS 
in templum. Joann. VII, 14. Die quarto ex octo illius festi die- 
bus; die quarto scenopegiae: hanc enim intelligendam esse con- 
stat ex v. 2. 

mediocris. Eccli. XVIII, 33. Totum illum locum proposui in 
Voc. Commissio. 

meditor. Pro meditate loquor. Os justi meditabitur sapien - 
tiam. Ps. XXXVI, 30. Feritatem meditabitur guttur meum. 
Prov. VIII, 7. Addamus his poeticum illud: Sicut pullus hirun- 
dinis, frigore et fame vexatus, sic clamabo, idest clamavi: we- 
* ditabor ut columba, gemui instar columbae. Ezechias in gravi 
morbo, Is. XXXVIII, 14. . 

medium. Sunamitis ElisaeO responderi jubet: In medio po- 
puli meo habito. IV. Reg. IV, 13. q. d. Nihil mihi deest: habeo, 
qui me adjuvent. 

mddas. Medi I. Mach. VIII, 8. non Medorum imperium, sed 
colonia sunt: ut dixi Voc. Indus. 

mei. Inimici Domini mentiti sunt ei: et erit tempus eo- 
rum in secula. Et cibavit eos ex adipe fr umenti, et de petra 
meile saturavit eos. Ps.LXXX, 16. sq. Scelesti Hebraei, propte- 

rea ia secula puniendi, datam DEO fidem non servaverunt: cum 
tamen DEUS eis cibum et potum tam admirandum praebuerit, et 
regnum tam foecundum subjecerit. Haec explanatio tam iis satis- 
facit, qui per adipem frumenti et mei de petra indicari volunt 
manna et aquam e saxo bis ictu virgae elicitam; quam illis, qui 
frumentum Palaestinae optimum, fructus instar mellis dulcissi- 
mos, vel etiam mei verum intelligunt, ex arborum et rupium 
cavo redundans. Allegorice, Christus ia Divina Eucharistia. 

melchom. Idem qui Molocb, deus AmmoniUrum, cui libe- 
ros vel cremabant, vel per ignem initiabant. Uno in loco Jere- 
miae aliqui de Ammonitarum rege interpretantur. Haec dicit Do- 
minus: JYumquid norjjilii sunt Israel ? aut haeres non est ei? 
Cur igitur haereditaW possedit Melchom Gad? Jer. XLIX, 1. 
Tribu Gad cum novem ceteris Israeliticis i» captivitatem Assy- 
riam abstracta, Ammonitae id perfecerunt, quod jam olim sub 
Jephte tentaverant: nemine nunc resistente, invadunt Galaaditi- 
dem, et provinciam tribui Gad a DEO assignatam occupant.Quam- 
obrem dicit Dominus: An lsraeli non sunt liberi, quibus jure 
haereditario terra haec debetur? Cur igitur Ammonitae eam sive 
regi, sive deo suo vendicare audent? 
melota. Graecum. Ovilla pellis. Hebr. XI, 37. 
memoror. Memorentur captivitatem filiorum et filiarum 
mearum, quam superduxit illis Atternus Bar.IV, 14. Mecum 
eam recenseant, memorent poenas a DEO liberis meis irrogatas. 

mendacium. Tae civitas sanguinum, universa mendacii, 
dilaceratione plena: non recedet a te rapina. Nah. 111, I. Vae 
tibi, Ninive sanguinaria, tota mendax, plena inique raptis: sem- 
per in te sunt spolia aliena: sed tu quoque spoliaberis. Tum se- 
quitur bvpotyposis illa admirabilis, qua prophetarum minorum 
eloqueutissimus hostem irruentem describit. 

2) Domus mendacii. Mich. 1,14. Getb, urbs damnosa et infida 
lsraeli. Locum ipsum habes iu Voc. Emissarius. 

3) Viri mendacii. I. Par. IV. 22. Non vitii, sedbominum no- 

men est: appellabantur enim viri illi Chozeba, quod LXX. bebrai- 
cura retinuere, noster interpretatus est. * 

4) Mendacium aquarum. Frustra speravi auxilium: spes bacc 
mihi tuii quasi mendacium aquarum infidelium. Jer. XV, 18. 
ceu fons, a quo large scaturientes aquas expectamus; at ille exa- 
ruit. Sperare tamen prophetam v. sq. DEUS jubet; porrecturum 

se ilii dexteram, si ad se solum respexerit, et verbo suo fidelem 
se ministrum praebuerit. 

5) Mendacium pro simulacro falsi dei. Sic Is. XXVIII, 15, ut 
.dictum est in Vocabb. Foedus et Flagellum. 

Mensa .Babylon dilecta mea posita est mihi in miraculum. 
Pone mensam , contemplare in specula comedentes et biben- 
tes. Surgite principes , arripite clypeum. Is. XXI, 4. sq. Ba- 
bylon, prius opulentiae, nunc subitae infelicitatis miraculum. E- 
pulare, improvide Baltbasar, et speculatorem pro te alium con- 
stitue. Heus principes! nonne videtis subeuntes per Euphratis 
alveum hostes? et vos comessamini? surgite, arma arripite ! 

Mensis. Anno sexcentesimo vitx Noe, mense secundo, septi- 
modecimo die mensis, rupti sunt omnes fontes abyssi magnae, 
et cataractae caeli apertae sunt. Gen. VU, 11. De epocha even- 
tus tam memorandi et singularis quaeri solet, an mensis hic A- 
prilis, an October fuerit. Equidem fuit Hebraeis duplex anni ini- 
tium: annum enim sacrum inchoabat mensis Nisan, civilem Ti- 
schri: quorum illum a luna nova nostri Martii, hunc nostri Sep- 
tembris ordiebantur. Sed generatim in Hebraeorum libris men- 
sis Nisan solum regit annum sacrum et ejus festos dies: reliqua 
omnia memorantur ex ordine anni civilis. Cum ergo diluvium 
non ad rem sacram, non ejus initium ad dies festos pertineat: 
more Divini Codicis intelligi annum civilem necesse est, et men- 
sem a Tischri proximum. Anno altero, eodem mense secundo, 
die 27 mensis, aruit terra, et Noe cura suis ex arca egressus 
est. Gen. Vili, 14. sqq. 

2) Mensis novorum. Exod. XXHI, 15. id est, mensis novarum 
frugum. Ex. XIII, 4. Hebraice mensis Abib, seu Aviv, qui dein- 
de Nisan dictus est, mensis paschalis, auni sacri primus, ut mo- 
do dicebam. 

Z) Mensis pro neomenia. Avari dicunt: Quando trasibit men- 
sis, et venundabimus merces; et sabbatum, et aperiemus fru- 
mentum? Amos VIII, 5. Diebus festis, ut neomeniae seu novae 
lunae, et sabbati, vendere fas non erat. Optant igitur, ut transa- 
ctis his diebus liceat sibi merces exponere, et horrea aperire. 

4) Mensis devorans. Nunc devorabit eos mensis cum parti- 
bus suis. Os. V, 7. Singulis mensibus (idest saepe) venient ho- 
stes, et eorum bona exhaurient. * 

Meutwra. In mensura contra mensuram punietur, idest 

meusura criminibus omnino rcquali. Is. XXVII, 8. Qui locus ex* 
planatus est Voc. Ingredior . 

2) Mensura et mensura. Prov. XX, 10. Mensura diversa; ini- 
qua; alia pro te, alia pro ceteris. • 

Mensurabitis. Ecce mensurabiles (hebr. palmos) posuisti 
dies meos. ps.XXXJII, 6. Breves, exigua? mensurae. 

Mentior. Pro servire. Filii alieni mentiti sunt mihi. Ps. 
XVII, 46. Alienigenae seu Philisthaei mihi subjecti sunt. H&c 
, phrasis , inquit celeberrimus Joannes Eusebius Nierembergius, 
sumpta a conditione servorum , qui dominis suis aut menti - 
ri, aut adulari solent, lib. VI, de Origine S. Script. c. 37. Sed 
Ps. LXXX, 16. accipio verbum hoc proprie, ut paulo ante in Voc. 
Mei declaravi. 

2) Vinum mentietur eis. Os. IX, 2. Vineae spem fallent: vi- 
num deficiet. Mentietur opus olivae. Ilab. III, 17. Hostilis in- 
cursio tollet omnia, et inter cetera operam olivis impensam fru- 
strabitur. 

Mercator. Non erit mercator ultra in domo Domini . Zach. 
ult. ult. In Christi ecclesia non erit opus emere hostias, ut in 
Mosaica: gratis habebitur sacrificium, et adoratio DEI: quorum 
illud per victimarum lebetes, haec per phialas significatur odo- 
ribus incendendis destinatas. 

Mercenarius. In tribus annis, quasi anni mercenarii , 
auferetur gloria Moab. Is. XVI, ult. Post triennium Moab tra- 
- detur Nabuchodonosori a DEO, veluti merces, inquit Hierony- 
mus, ob vastatam se imperante Judaeam, sicut ob Tyrum puni- 
tam jEgyptus ei loco praemii obtigit. Sic eidem promittitur mer- 
ces intra unius anni spatium regio Cedar, seu Arabum ditio, 
Is. XXI, 16. 

Merces. Pro lucro, seu quaestu. Erunt negotiationes ejus, 
Tyri, et mercedes ejus sanctificat ae Domino. Is. XXII I, 18. 
Tyrus, a simulacris ad DEUM conversa, mercimonii sui lucra 
Domino consecrabit: his, qui habitaverit coram Domino, erit 
negotiatio ejus, ibid: Ministris templi serviet Tyriorum quae- 
stus< mittetur enim Hierosolymam, ut manducent in saturita- 
tem, et vestiantur usque ad vetustatem, ibid. ut sacerdotibus 
et levitis copiosum alimentum, et amictus diuturnus suppetat. 
Fornicatus es a DEO tuo :• dH existi mer cedem super omnes 
areas tritici. Os. IX, 1.0 Israel, DEO relicto, falsa numina a- 

damasti: et, ut hoc faceres, cujusvis lucelli spes te pellexit: qui- 
vis tritici proventus tibi sufficiens merces visa est, ut DEUM de- 
sereres. De mercedibus meretricis congregata sunt, et usque 
ad mercedem meretricis revertentur. Mich. I, 7. Opes tuae, ut 
tu quidem praedicas, fructus sunt tuae in deos religionis, quos 
me contempto amplexus es: et hujus ipsius religionis socii, a 
me tibi immissi, opes has rapient, teque in captivitatem ad deo- 
rum tuorum domicilia traducent. Merces hominum non erat , 
nec merces juramentorum erat. Zach.VIlI, 10. Nulla erat mer- 
ces laboris, nullum operae pretium. 

Mercurius. Sicut qui mittit lapidem in acervum Mercu- 
rii , ita qui tribuit insipienti honorem. Prov.XXVI, 8. Profa- 
narum gentium ritus erat, ut ad statuas Mercurii viam indican- 
tis, et, ut ipsi rebantur, etiam prosperantis, lapidem depone- 
rent*, mercatores praesertim, qui sub Mercurii praesidio vivere 
credebantur. Huic honori similis est honor, qui stulto tribuitur- 
quippe ligno aut saxo, nec digno, nec omnino sentienti. 

Meridies. Timebunt fortes tui a meridie , ut intereat vir 
de monte Esau. Abd. v. 9. Irrumpentes Chaldaeos non solum 
timebit plebs tua promiscua, sed etiam viri fortes, et quidem ha- 
bitantes ad meridiem, qui ab impetu hostium, utpote aquilona- 
rium, sunt omnium remotissimi. Peribit unusquisque in mon- 
tibus vestris, o posteri Esau, o Idumaei, contra hos enim est 
tota Abdiae prophetia. * 

2) Amotum in meridie ejicient. Soph. II, 4. Idest vastabunt 
luce palam, clara die. Idem est Jer.XV, 8. cujus loci contextum 
invenies in Voc. Arena. 

3) Occidet sol in meridie. Amos VIII, 9. In media felicitate 
sua deprehensi, repente miseriarum caligine involventur. 

* Messtas, quod est interpretatum Christus. Joann. 1, 4 1 . Ut 
enim Graecis Christos , ita Hebraeis Maschidch unctura signi- 
ficat. 

Messis. Sed et Juda: pone messem tibi , cum convertero 
captivitatem populi mei. Os.Vl,ult. Sed et Juda nectendum 
cum extrema prioris versiculi parte: contaminatus est Israel. 
Quia etiam tu, o Juda, inquinatus es sicut Israel, captivitate tu 
quoque castigaberis; non tamen perpetua, ut Israel: sub Cyro e- 
nim liberatus, reponere denuo messem poteris, terraeque tuae fru- 
gibus quiete perfrui. 

Metallum. Judae Machabaeo de Romanis narratur, quanta fe- 
cerunt in regione Hispanix , et quod in potestatem redege- 
runt metalla argenti et auri , qux illic sunt.l . Mach. VIII, 3. 
Ubi sunt, inquiunt aliqui, fodinae hae in Hispania? neque enim ap- 
parent. Sive exhaustae sunt, sivo collapsae et obrutae, nec dein- 
ceps tentatae: ad Plinii certe ac Strabonis tempora usque metal- 
Iis abundasse Hispaniam, et ipsis compertum est. Plinius lib. 111. 
Hist. Natur, c. 3. inquit: metallis plumbi, ferri, aeris, argen- 
ti, auri, tota ferme Hispania scatet . Repetitque de auro lib. 
XXXIII, c.4., et de argento libri ejusdem c. 6,, ubi argentum ait 
in Hispania pulcherrimum nasci. A Strabone autem laudantur 
Hispaniae montes metallis referti. Geogr. lib. III. 

Metior. Stetit, et mensus est terram . Hab. III, 6. Humano 
more dictum. DEUS, qui populum suum ex JSgypto praecesse- 
rat, ad Jordanem veluti constitit, promissamque terram inter suo- 
rum tribus divisit. Militaris haec metaphora legitur etiam Ps. LIX, 
8. et CV1I, 8., de quibus dictum satis est in Voc. Dimetior. 

Meto. Seminate vobis in justitia, et metite in ore miseri - 
cordix, idest et metetis copiose. Os. X, 12. Si juste vixeritis, 
mercedem cumulate feretis. 

Metreta* De nuptiis Canae in Galilaea: Erant autem ibi lapi - 
dex hydrix sex positae.... capientes singulx metretas binas 
vel ternas. Joann. II, 6. Metreta Graecis idem est, quod Hebraeis 
Datus, et Romanis amphora. Praetereo auctores externos, qui no- 
bis obscurum per obscurum explicant, dum mensuras domi usi- 
tatas afferunt, nobis incognitas. Germani duo, ambo antiquita- 
tis omnis peritissimi, Matthaeus Raderus, et Marcus Welferius 
Jlvir Augustanus, collatis inter se studiis, recte statui posse ju- 
dicarunt, Romanam amphoram efficere proxime, st cum Augu- 
stalis mensuris conferantur , vicenas quaternas, ut ipse Ra- 
derus, qui Augustae Vindelicorum scripsit, in Martial. lib. I, epigr. 
25., alias 28. prodidit. Fuere igitur, si metretas hydriis singulis 
binas tribuimus, mensurae tales 288; si ternas, 432. Abuude sa- 
ne pro hospitibus illis nuptialibus, qui permulti esse non potue- 
runt: cum tenuioris fortunae sponsum fuisse id ipsum ostendat, 
quod in regione vitifera, et die quidem tam solemni, vinum de- 
fecit. Cujus id vinum coloris fuerit, ostendi Voc. Flavesco. 

Metuo. Sicut cor trepidum in cogitatione fatui omni tem- 
pore noti metuet > sic et qui inprxceptis DEI permanet, sem- 

per. Ecclu XXII, 23. Alii aliter interpretantur. Spectato nexu 
cum superiore versiculo, qui stultum timoTe subito ait eoncuti 
et prosterni solere; profero Rabani sententiam, qui consideratis 
vocibus non omni tempore et semper, ita exponit: fatuus, qui 
ingruente adverso casu trepidat, extra periculum non metuit, ne- 
que DEI legem et poenas veretur: justus vero, ad caduca et mor- 
talia intrepidus, solum DEUM constanter timet. Impius metuit 
mala praesentia, DEUM nunquam; justus illa nunquam, DEUM 
semper. 

Migma. Is. XXX, 24. Graecum. Pinguissimum pabulum, ex 
varii generis fruge commixtum. 

Militia. Stellae per hebraismum dicuntur militia caeli . Deut. 
XVII, 3. sqq. Decernitur lapidatio ei, qui adoraverit solem, et lu- 
nam, et omnem militiam caeli. Josias rex delevit eos, guiado- 
lebant incensum Jtcval , et soli , et Iunx, et duodecim signis, 
et omni militiae caeli. IV. Reg. XXIII, 5. Idem scelus expro- 
bratur Hebraeis Jer. VIII, 2. Soph. I, 5. et Act. VII, 42. Tabe- 
scet omnis militia caelorum . . . . et omnis militia eorum de- 
fluet, Is. XXXIV, 4., tempore extremi judicii, quod iisdem co- 
loribus a propbeta evangelico exprimitur, quibus a Christo ipso 
Matth. XXIV, 29. 

Miaimoo. Quomodo Bethlehem parvula Mich. V, 2.; eadem- 
que non minima Matth. 11, €., habes in Voc. Bethlehem. 

Mino. Miles captivus abductus est: et ancillx ejus mina- 
bantur gementes ut columbx. Nah. 11, 7. Noli minas suspica- 
ri, ancillarum praesertim, et columbino gemitu timorem faten- 
tiuiti. Sed captivae ab hostibus instar pecudum agebantur. Mi- 
nare siquidem, obsoletum in latinitate vocabulum, cujus tamen 
propago in gallico mener, italico menare, hispanieo menar su- 
pere st, significabat olim prx se agere. Sic Moyses soceri greges 
minat, Ex. 111, l.David receptos ab Amalecitis praedonibus gre- 
ges et armenta,!. Reg. XXX, 20. Puer Sunamitidis asinam, IV. 
Reg. IV, 24. Oza et frater plaustrum, idest jumenta plaustrum 
vebentia, i. Par. XIII, 7. Sic homines captivi per contemptum 
ceu pecora minantur seu aguntur a victoribus, Is. XX, 4. et 
Tbren. 111, 2. Sic tumultuantes Judaei minantur, idest abigun- 
tur, a tribunali, Act. XVIII, 16., et naves minantur, idest im- 
pelluntur, a vento, Jac. 111, 4. Ne congessisse tot exempla pi- 
geat, efficit memorabilis lapsus interpretis Galli, alioquin claris- 

simi, ad Thren. V, 5: Cervibus nostris minabamur, lassis non 
dabatur reptes. Hostes, inquit, cervicibus nostris extremum 
periculum minabantur. Apage novum barbarismi genus! Hebrai- 
ce est, impellebamur; graece, collo agebamur. Funibus ac vin- 
culis ferreis cervici ifljectis propellebamur. Legitur hoc verbum 
etiam in ingeniosissima illa allegoria de Christo, omnem fero- 
ciam et avaritiam exarmaturo, et naturas hominum, quantumvis 
inter se discrepantes, amoris sui vinculis colligaturo. Feras et 
pecudes conjunctim puer parvulus minabit Virginis filius, Is. 
XI, 6. Hoc duce (v. 8.) etiam pueruli tyrannos contemnent, et 
laeti supplicio occurrent. Hoc magistro (v.9.) nemo Christiano- 
rum laedere queraquam hominum sciet. > ... 

* Minoro* Patrem et virum confundit audax, et ab impiis 
non minorabitur: ab utrisque autem inhonorabitur . Eccli. 
XXII, 5. Mulier audax patrem et maritum ignominia afficit, et 
impietate non est inferior viris sceleratis: sed et ab ambobus,pa- 
tre ac viro, vicissim dedecus consequetur.. 

2) Qui minoratur corde. Eccli. XVI, 23. Vecors, imprudens. 

3) Minorari actu. Sapientia scribx in tempore vacuitatis, et 
qui minoratur actu, sapientiam percipiet, qua (non quia , ut 
depravati codd. cuin totius sententia* eversione habent) sapien- 
tia replebitur, qui tenet aratrum? e tc. Eccli. XXXVI II, 25. 
sq. Hominis docti sapientia nascitur ex tempore vacuo, quo a 
negotiis liber ad illam incumbit. Qua vero sapientia pectus sibi 
implebit is, qui totos dies agriculturae, artibus, opificiis (quae de- 
inceps enumerat Siracides) animum studiumque addicit? 

Miraculam. Eliu ad Jobum ait: Miraculum meum (hebr. 
timor meus, seu timor mei) non te terreat, et eloquentia mea 
non sit tibi gravis. Job. XXXIII, 7. Non te terreant mira et in- 
expectata, quae ex me auditurus es: pace tua dicta sint, quae 

locuturus sum. 

. Mirifico. Sanctis, qui sunt in terra ejus, mirificavit om- 
nes voluntates meas in eis. Ps. XV, 3. Pleonasmus hebraicus 
proDominis. DEUS mire implevit omne meum desiderium, quo 
bona precabar sanctis in ejus terra viventibus. 

Misceo. Cor quod novit amaritudinem animx sux, in gau- 
dio ejus non miscebitur extraneus. Prov. XIV, 10. Solus ille, 
qui dolorem expertus est, sequentis gaudii magnitudinem satis 
agnoscit. Exemplo sit is, qui praeseutissimum capitis discrimen 

subito evasit: ut priores suas angustias ac terrorem, ita praesen- 
tem laetitiam, solus ipse novit. * 

miser. Scelestis praecipitur: Miseri estote , graece, affligimi- 
ni, et lugete ; et plorate. Jac. IV, 9. Miseriam vestram agno- 
scite, et dolete: ex eaque vos per seriam poenitentiam eripite. 

misericordia^ Qui custodiunt vanitates frustra , miseri- 
cordiam suam derelinquunt. Jon. II, 9. Qui falsos deos aut 
peccata sectantur, id nullo suo emolumento faciunt, dum verum 
unicumque auxilium suum, DEUM miserentem, deferunt. 

mitto. Moyses ad DEUM: Mitte , quem missurus es. Ex. IV, 
13. Mitte idoneum, mitte destinatum a te populi tui liberatorem. 

‘ mna, seu mina. Alia erat Attica aut Romana, siclorum 23, 
proin 100 drachmarum, et nostratium florenorum 13. cum 20. 
crucigeris*, alia Hebraica, major longe, ut universe Hebraeorum 
moneta Graecam et Romanam ejusdem nominis valore superabat- 
Viginti sicli, et viginti quinque sicli , et quindecim sicli , mnam 
faciunt. Ez. XLV, 12. Habemus itaque mnam Hebraicam, 60 si- 
clorum: qui florenos nostrates 32. rotunde conficiunt. Cur earh 
autem Ezechiel in tres partes tam dispares frangit? Respondet 
Rabbi David, quem auctores etiam Christiani sequuntur, tria fuis- 
se distincta nummorum genera, 20. siclorum, 15.. siclorum, et 
25., qua; in unam summam collecta minam regiam seu totam com- 
ponerent. Scriptorum aliqui mnam sacram a vulgari distinguunt, 
negantibus aliis. III. Reg. X, 1 7. miuarum nomine tantum siclos 
intelligi, perquam sit verisimile. 

Modicum, Modicus. Adhuc modicum lumen in vobis est. • 
Joann. XII, 35. Non reprehendit Christus discipulos ceu parum 
intelligentes, sed, ut ex graeco fonte liquidissimum est, brevi se 
discessurum praedicit. Luce mea, institutione ac praesentia, jam 
non diu fruemini. Eadem ergo est sententia, quae Joann. XIII, 33: 
Adhuc modicum vobiscum sum , et Joann. XIV, 19: Adhuc mo- 
dicum, et mundus me jam non videt. 

2) Homines modici, idest plebeji. Eccli.XVIII, 32. Qui legunt 
immodicis, de sumptibus interpretantur. Obscuritatem illius lo- 
ci discussi in Voc. Commissio. 

Molens. Iu luculentissima Senii bypolyposi, quam totam simul 
dabo in Voc. Tenebresco, leguntur molentes pro dentibus. Eccle. 
Xll*5. sq • 

Molestas. Jubente Domino regem Ach&z petere sibi signum, 

qualecumque mallet, dixit Achaz; Nm petam, et non tentabo 
Dominum, Et dixit: Audite ergo , domus David: ffumqmd 
parum vobis est , molestos esse hominibus , quia molestis e - 
stis et DEO meo? LXX. laetamini cum DEO. Is. VII, 12. sq. 
Crederes, verba regi» a modestia pro6ci»ci, nisi prophetae vitu- 
peratio demonstraret, pravitatem animi latuisse; quae non homi- 
nibus tantum, prophetis, sacerdotibus, bonis hominibus, sed ipsi 
DEO pridem reluctans, caelo terraeque molesta et exosa esset. 
Erat enim Achaz cum 9uis deorum mancipium, et bac verborum 
’ honestatem aversam a DEO mentem tegebat, nihil spei reponens 
in Divina sive potentia, sive promissione. DEUS tamen, bonitate 
infinita malitiam vincens, signum illud aonunciat omnibus secu- 
lis obstupescendum, Virginem parituram, et Virginis fiirnm Em- 
manueiem, idest nobiscum DEUM. 

Jfoloeh. Ammonitarum deus, Melcbom quoque dictus, cui li- 
beros suos per ignem consecrabant. Portastis tabernaculum 
Molock vestro . Amos V, 26. Honoris gratia conopeum supra si- 
mulacrum gestabant. 

Mom»m Nolite loqui adversus DEUM iniquitatem : quia ne- 
que db Oriente, neque ab Occidente, neque a desertis mon~ 
tibus . Ps. LXXiV, 6. sq. Ellipsis est: quia nulla ex parte vobis 
patet effugium; non ab Oriente aut Occidente, non ab australi 
plaga, ubi Judaeam deserti montes terminabant. 

21 Mons sanctus. Dominus exaudivit me de monte sancto 
suo. Ps. 111, 5. De monte Sion, ubi DEI tabernaculum, ac dein- 
de templum, praecipua religionis sedes. Vel profani bomiues con- 
decorare hoc nomine illum solebant: quod in ipsis literis regiis 
Demetrii factum videmus 1. Macb. XI, 37. 

3) Mons domus. I. Mach. IV, 46. IntelLigitur mons templi, op- 
positus monti Sion proprie dicto, qui duo montes eam vallem in- 
ter se efficiebant, de qua DEUS Zach. XIV, h. dicit; tallem 
montium meorum, ut est in hebraico. Vulgo tamen totum ilv 
lud jugum communi nomine mons Sion appellabatur. 

4) Mons divisionum. Sicut enim in monte divisionum stabit 
Dominus : sicut in valle, qux est in Gabaon, irascetnr: ut 
Jaciat opus suum ; alienum opus ejus: ut operetur opus suum; 
peregrinum est opus ejus ab eo. Is. XXV11I, 21. Dispersit et 
fudit DEUS nominis sui hostes per manum Davidis eo !oco, # qui ’ 
ob hoc ipsum dictus e9t Baal-Pharasim (II, Reg. V, 20, et l.Par. 

XIV, 11.) idest Dominus divisionum: isque appellatur hoc loco 
Mons divisionum. Simili strage in Gabaon DEUS per Josueo ini-*, 
micos contrivit, Jos. X, 10. Qualis ergo tum fuit, talem se per- 
vicacibus fore nunc quoque minatur, ut ultionis opus peragat, 
opus a se alienum et peregrinum, quippe cujus est misereri sera- 
puer et parcere; sed nunc denique opus suum, quod aggredi ve- 
stra eum scelera coegerunt. ‘ 

5) Mons in vertice montium. Is. II, 2. Mich. IV, 1. Christus, 
et sancta ejus Ecclesia. 

6} Mons magnus. Quis tu mons magne coram Zorobabel? 
in planum. Zach. IV, 7. Zorobabeli, et fidelibus ejus posteris, 
obstat per se et suos diabolus; sed deprimendus a DEO. 

7) Mons caliginosus. Sic nuncupatur Babylon Is. XIII, 2: mons, 
propter arrogantiam; caliginosus, propter confusionem, et er- 
rores. Evocantur DEI nomine Medi et Persae ad montem hunc 
exscindendum. 

1 8) Montes Dei, pro montibus praealtis. Veritas tua usque ad 
nubes: justitia tua sicut montes DEI: judicia tua abyssus 
multa. Ps. XXXV, 6. sq. Veracis DEi fidelitas, justitia seu mi- 
sericordia, et judiciorum arcanum, humanum omnem captum 
excedunt: ut aciem hominum effugiunt altissimae nubes, acrio- 
rum montium cacumina, et profundissimi maris arenae. 

9) Montes seculi. Grandiloquum est illud de DEO: Contriti 
sunt montes seculi; incurvati sunt colles mundi, ab itineri- 
bus aeternitatis ejus. Hab. III , 6. Ad adventum aeterni DEI sum- 
ma gentium capita, et iis proximi optimates, pondere majesta- 
tis oppressi sunt et contriti. 

10) Comedere in montibus. Ez. XVIII, 6. et 15. Cibis vesci 
immolatis simulacro: quod in montibus fiebat, unde toties iu Di- 
vinis Libris damnantur excelsa. 

* Mors. Describitur poetice DltUS, ab australi regione in Cha- 
nanitidem suos ducens, ut eam debellatam electo a se populo 
tradat. Ante faciem ejus ibit mors: et egredietur diabolus an- 
te pedes ejus. Hab. 111, 5. Venuste Gregorius Heserus, in Can- 
tica Officii Canon, ad hunc locum, cornua ex v. praecedente re- 
petens, ait: DEUS pro Judaeis pugnans immisit Diabolum 
ac Mortem, quasi duo cornua, quibus eos (Chananaeos) pro- 
stravit et occidit. Emisit ante se duos hos justitiae suae mini- 
stros, qui nefarios incolas digno supplicio excruciatos necarent. 

Hebraice pro mors est pestis ; et pro diabolus pruna: quorum 
illud speciatim indicat genus mortis, istud eleganter inimicum 
exprimit omnia devorantem. Allegorice, ante Christi currum 
triumphalem victa mors et satan fractus incedunt. 

morsus. Vox Messiae: Ero mors tua , o mors: morsus tuus 
ero , inferne . Os. XIII, 14. Quod Paulus ita reddit: Absorpta 
est mors in victoria ? ubi est, mors , victoria tua? ubi est, 
mors , stimulus tuus? I. Cor. XV, 54. sq. et addit: stimulus 
autem mortis peccatum est. v. 56. Ego, inquit Oseas Messiae 
nomine, delebo mortem, et sepulcra omnia effringam ac aufe- 
ram, dum primum ipse me, denique homines omnes e tumulo 
excitabo. Paulinus dicendi modus hic est: Per Christi victoriam 
absorpta est mors. Vincebas, o mors, hactenus: sed ubi nunc 
tua victoria, cum perempta sis ipsa? incitabaris ad nocendum 
peccato veluti stimulo: sed ubi nunc ille stimulus, cum Christus 
peccatum /deleverit, teque simul in perpetuum abstulerit? Per- 
git Oseas, jam non Domini, sed suo ipsius nomine: Consolatio 
abscondita est ab oculis meis: quia ipse , infernus seu tumulus, 
inter fratres dividet. K on invenio solatium, cum intueor, gras- 
sari usquequaque mortem, et conjunctissimos quosque dividere. 
Sed finiet aliquando Messias hoc mortis imperium, cum adducet 
urentem ventum Dominus , Pater caelestis, de deserto ascen- 
dentem . Significatur Messias ex Betblehem oriturus, quae, sicut 
Judaea tota, respectu reliquae Terrae Sanctae ad Austrum sita est, 
ubi desertibus montibus Palaestina clauditur. Allegoriam insi- 
gnem pertexens Oseas, et siccabit, inquit, venas ejus, et deso- 
labit fontem ejus. Ut ventus australis, calidus, et urens, simul 
venas sub terra exsiccat, et fontem ipsum arefacit: ita Christus 
et peccata tollet, quae venae sunt mortis; et fontem ipsum aufe- 
ret, mortem. Et ipse diripiet thesaurum omnis vasis deside- 
rabilem, dum patrum animas, ut spolia pretiosissima, secura 
abducet. 

mortifico. Propter te mortificamur fota die, aestimati su- 
mus sicut oves occisionis. Rom. VIII, 36, ex Ps. XLI1I, 22. 
Mortificamur, non ascetico illo sensu, sed occidimur, io per- 
petuum vitae discrimen adducimur: nam et graecum Pauli, et he- 
braicum Psalmi vocabulum proprie significat occidi: et similitu- 
do ab ovibus macello destinatis id ipsum ostendit. Sic et de Juda 
lscariole praedicitur: Persecutus est hominem inopem, et men • 

dicam, et covtpu?ictum corde mortificare, (hebr. usque ad in- 
terficiendum, usque ad necem) Ps. CVlll, 17. Insectatus est 
Christum pauperem aliena tantum liberalitate viventem, quem eo 
adegit, ut post animi dolores acerbissimos vita privaretur. * 

Mortuus. Initiati sunt Beelpliegor, Moabitarum deo, turpi 
Priapo: et comederunt sacrificia mortuorum» deorum vita ca- 
rentium, quos pro DEO vivo adorarunt. Ps. CV, 28. * 

Mos. DEUSgtu inhabitare facit unius inoris in domo. Ps. 
LXVI1, 7. Concordes, unius seu iisdem moribus utentes. D. Hie- 
ronymus ex hebraico: inhabitare facit solitarios in domo. Tem- 
pore captivitatis dispersos collegit, et iisdem legibus ac unani- 
mi amicitia tamquam in una domo consociavit. 

Moses. Vide paulo post Moyses. 

Moveo. Impius apud se dicit: Non movebor a generatione 
in generationem, sine malo. Ps. IX, 27. Nullo unquam tem- 
pore de gradu dejiciar, ero semper sine malo. 

2) Movere pedes. Hebraicus populus dilexit movere pedes 
suos, discurrere amat, ad quaerenda exterorum auxilia, et simu- 
lacra corumdem, et non quievit , et Domino non placuit. Jer. 
XIV, 10. 

J . * 

3) Movere sceptrum. Gladius, ut caedat victimas, exacutus 

est: ut splendeat , limatus est: qui moves sceptrum filii mei , 
succidisti omne lignum. Ezech. XXI, 9. et sq. Tu, o gladio 
Nabuchodonosoris, acute ad feriendum, splendide ad terrendum, 
moves loco sceptrum populi mei, et omnem arborem succidis,' 
totam regionem vastas: gladius hic (v. 12.) superveniet populo 
meo et principibus fugam incassum tentationibus. 

Moyses. Graece Moses et Moyses: hebraice Mosche, q. d. 
extractus: ideo enim Pharaouis filia nomen hoc indidisse puero 
narratur Ex. II, 10., quod eum ex aquis extraxisset. Plerique 
nomen Moysis hebraicum esse credunt, secuti eximium Corne- 
lium a Lapide in 1. d. ubi praeterea monet, genuine dicendum 
esse Moses, corrupte vero dici Moyses. Sed aliter profecto sen- 
sisset vir candidissimus, et veritatis studiosissimus, si legere 
potuisset, quae hac de re Athanasius Kircherus linguarum noti- 
tia clarissimus in Prodromo Copto scripsit. Libri hujus c. 5. non* 
tantum ex Josepho et Philone, quorum hic est permagna aucto- 
ritas, sed etiam ex antiquissimis Coptorum voluminibus osten- 
dit auctor, vocabulum Moyses Copticum seu iEgypliacum esse; 

et indicare servatum ex aquis, cum vetustissimus ille sermo £- 
gyptius siveCoptus aquam sigoificarit per syllabam Mos, et Moy, 
yses autem in eadem lingua sit idem, quod nobis servatus. 

Mulier. Ecce populus tuus mulieres m medio tui. Nah. III, 
J3. Onkelos in Chaldaico clare: imbecillis est instar mulierum. ' 

2) Natio mulierum. Non est creata hominibus superbia , ne- 
que iracundia nationi mulierum . Eccli. X, 22. Natio mulie- 
rum sunt homines mulieribus nati. Non decet hominem neque 
superbia, neque iracundia. Ita aperte docent fons ipse gnecus, 
et syriaca. Qui superbiam viris, mulieribus iracundia bic pro- 
priam faciunt, et linguis dictis, et experientiae quotidianae re- 
pugnant. 

% 

3) Mulieres docentes. Is. XXVII, 1 1 . Romanorum praeficis non 
multum absimiles. Illustravi contextum Voc. Lapis, §. 5. La- 
pides cineris. 

Multiplico. Multiplicasti gentem, non magnificasti laeti- 
tiam. Is. IX, 3. Christus ejusque discipuli multos quidem Ju- 
daeorum congregarunt, prodigiis juverunt, doctrina illuminarunt: 
illorum tamen permulti vel non crediderunt, vel a fide resilie- 
runt. Perseverantium laetitiam eloquenter amplificat ibidem, etv. 
sq. victoriam celebrat hostibus extortam sicut in die Madian. 

Ut Madianitas Gedeoo Judic. VH,21.sqq., ita Christus suos no- 
straeque salutis hostes prostravit. 

2) Multiplicari super numerum. Multa fecisti tu. Domine 
DEUS meus, mirabilia tua , . . . multiplicati sunt super nu- 
merum . Ps. XXXIX, 6. Multiplicati pro multiplicata: ut ap- 
paret ex chaldaico, et B. Hieronymo sicinterpretante hebraicum: 

Si uarrare voluero, et numerare, plura sunt, quam ut narrari . 
* queant. Qui non ad mirabilia, sed ad homines admirantes refe- 
ront, eosque dicunt fuisse innumeros*, verum dicunt, sed ad la- 
tina duntaxat attendere videntur. 

Multam. Noli esse justus multum, idest nimis. Eccle. VII, 
17. Vetat esse immoderatum, sive in justitia castigante, sive in 
virtute quacumque alia, quae omnis in medio est, et utriuque re- 
ducta ab extremis. 

Multus. Fili, ne in multis sint actus tui: et si dives fue- 
ris, non eris immunis a delicto . Si enim secutus fueris, non 
apprehendes: et non effugies, si praecucurreris . Eccli. XI, 10. 
Noli multis negotiis te implicare, praesertim lucri cupiditate, quae 

peccatorum origo esse solet: nam si opes aucupaberis, saepe ooa 
potieris, unde varia delicta existent; et si festinaveris ita, ut ad 
optata pertingas, tamen peccatum non effugies. i 

2) Multi pro omnibus. Sic populi multi, et gentes multae, is. 
11, 3. sq. et Micb. IV, 2. sq.sunt omnes populi: quemadmodum 
dictum est: fluent ad eum omnes gentes . Is. 11,2. ad Messiam 
videlicet, et ejus ecclesiam. Tradidit in mortem animam suam, 
et cum sceleratis reputatus est: et ipse peccata multorum, 
idest omnium, tulit, et pro transgressoribus rogavit: ita pro- 
phetarum evangelista de Christo in cruce. Is. Llll, ult. Hic est 
enim sanguis meus navi testamenti, qui pro multis effunde - 
tur in remissionem peccatorum, idest pro omnibus. Mattb. 
XXVI, 28. Idem intellige Mare. XIV, 24. 

Stando. DEUS hominem sontem mundans non faciet inno- 
centem. Nah. I, 3. Hebraismus est: non sinet impunitum. Dili- 
gens Bibiiorum lector eadem verba bebraica reperiet Num.XlV, 
18., ubi noster vertit: nullumque innoxium derelinquens, idest 
sine debita poena. Rursus Prov. XIX, 5. et 9. de teste falso idem 
verbum legitur, et v. utroque a nostro exponitur: non erit im- 
punitus. 

Munitio. Super custodiam meam stabo , et figam gradum 
super Munitionem: ut videam , quid dicatur mihi , et quid re- 
spondeam ad arguentem me. Hab. II, i. Instar militis, cui mu- 
nimentum commissum est, custodiam locum assidue, et attendam, 
quid vel DEUS mihi dicat, vel ego illi respondeam, si me repre- 
henderit. 

2) Convertimini ad miinitionem, vincti spei. Zach. IX, 12. 
Quicumque in vinculis spem conservatis, aspirate ad turrim fir- 
missimam, nomen Domini. 

* * 

Itfueach. Hebraice significat tegmen seu tectum. De impio re- 
ge Achaz narratur: Musach quoque sabbati, quod xdificave - 
rat in templo , et ingressum regis exterius, convertit in tem- 
plum Domini, propter regem Jssyriorum. lV.Reg. XVI, 18. 
De tecto hoc sabbatino ceteris verius existimasse videtur Gaspar 
Sancius,qui illud non levitis aut populo, sed regi ipsi aedificatum 
fuisse censet, ut sub eo tanquam sub conopeo rei divinae sabba- 
tis interesset. Suadent hunc sensum verba proxima, ingressum 
regis , viam nimirum per ambulacra aut porticus, per quas e re- 
gia in templum ad suam illam accedere rex solebat. Erat boc Mu- 

sach regium atrio sacerdotum proximum, non tamen intra illud 
receptum: ut spectare quidem immolantes, canentesque audire 
commodissime omnium rex posset, pars tamen populi, non sa- 
cerdotalis chori. Achaz, ambitionis caussa, sive suae coram As- 
syrio, sive ipsius Assyrii, in ipsum templum inferri hoc Musach 
jussit, et proinde ipsum quoque aditum eo produci: ut in illo sug- 
gestu consistens, non jam sacerdotibus proximus, sed inter illos 
eminens conspiceretur. 

Musca. Muscae morientes perdunt suavitatem unguenti. 
Eccle. X, 1. Annecte ad finem Capitis superioris: qui in uno pec- 
caverit, multa bona perdet. Sit unguentum suave: muscae im- 
mortuae creabunt fastidium. Sint cetera bona, unus error multa 
evertet, in re publica praesertim, sive civili, sive militari, sive 
etiam sacra. 

Musica. Musica in luctu importuna narratio: fllagella et 
doctrina in omni tempore sapientia. In fonte graeco est: in om- 
ni opportunitate sapientiae. Eccli. XXli, 6. Quam molesta in lu- 
ctu est laeta et exultans musica, tam gravis est auditori narratio 
intempestiva: praesertim vero cavendum, ubi res flagella et disci- 
plinam postulat, ut aptissimus temporis articulus duce sapien- 
tia eligatur. ' 

Mutus. Xenia et dona excxcant oculos judicum, et quasi 
mutus (graece, quasi frenum, quasi capistrum) in ore avertit 
correptiones eorum. Eccli. XX, 31. Munera judicem nec videre 
sinunt crimina, nec visa reprehendere; oculorum et linguae u- 
sum eripiunt. 

A 

TS 

Nabo. Is. XLVI, 1. Simulacrum a Babyloniis adoratum, ut 
Bel sive Baal, qui ibidem nominatur. 

Nanea. In graeco, et optimis codd. latinis Nanaea. Vox est 
Persica, Dianam significans, quam Antiochus rex, ambitione et 
avaritia ductus, matrimonio secum jungere aggressus est, ac 
dotis nomine opulentum fani thesaurum petiit. II. Mach. I, 13. 
sq. Ne ad rem vehit inauditam haereas, Lector, Heliogabalus 
quoque Uraniae, Caligula Veneris, Antiochus Grypbus Lunae con- 
jugio gloriati sunt. M. Antonio Athenienses Minervam suam de- 
sponderunt, a quibus ille pro divinis sponsalibus mille talenta 

exegit. Cave credas Antiochum hunc Magnum esse, vel Epipha- 
nem: nam uterque pridem ante hunc Nanaeae procum fato con- 
cesserat, et Magnus quidem, is qui a Scipione Asiatico victus 
est, nullas unquam inimicitias cum Judaeis exercuit: Epiphanes 
autem longe alio mortis genere et loco sublatus est, dum a ver- 
minibus corrosus in montibus periit, quod I. Mach. VI, brevius, 
et II, Mach. IX, explicate narratur. At noster hic 'cecidit in tem - 
pio Nane x, consilio deceptus sacerdotum Nanex, et lapidibus 
clanculum obrutus. II. Mach. I, 13, et 16. Est autem hic An- 
tiochus Sedetes seu Soter: in cujus morte narranda discrepare 
historicos nihil mirum, in re quippe arcana, et rumoribus di- 
versis jactata. 

Naphtha. Numeratur inter alimenta ignis Dan. III, 46. Gra- 
ea vox, Latinis non incognita. Bituminis genus est, flammae con- 
cipiendae aptissimum. 

Narro. Considerata improborum felicitate, et proborum vita 
aerumnosa, occurrit animo (inquit psaltes) dubitatio, an justitiae 
et innocentiae studium non sit omnino supervacuum et inutile. 
Sed si dicebam , Narrabo sic : ecce nationem filiorum tuorum 
reprobam . Existimabam, (hebraice, diligenter cogitavi,) ut co- 
gnoscerem hoc: labor est ante me: donec intrim in sanctua- 
rium DEI, et intelligam in novissimis eorum. Ps. LXX1I, 15. 
sqq. Si apud me statuerem, haec aliis ut vera proponere, natio- 
nem filiorum DEI arguerem stultitiae, damnarem fideles ejus fa- 
mulos, qui sine meliorum spe imprudenter deteriora eligerent. 
Scrutatus haec impense, magno labore nihil tamen idoneum de- 
prehendi, donec ad providentiae Divina? adyta me contuli et pio- 
rum irapiorumque exitum contemplatus sum. Tum vero acquie- 
vi facile, cum post annos vitae pauculos aeterna illis praemia, his 
. supplicia parata respexi. 

2) Narrare in scripturis. Dominus narrabit in scripturis po- 
pulorum, et principum; horum, qui fuerant in ea. Ps.LXXXVI, 
6. Solus DEUS enumerare poterit in libro infinitae suae scientiae 
populos omnes et principes, qui verae ecclesiae se obsequentes 
praebebunt. 

. 3) Narrare pro numerare. Circumdate Sion, et complecte- 
mini eam: narrate in turribus ejus : et distribuite domos ejus, 
ut enarratis in progenie altera . Ps. XLVII, 13. sq. Perambu- 
late Sionem, eamque circuite: turres numerate, contemplamini 

munimenta, aedificia recensete: ut urbis sanctae gloria ad poste- 
ros usque celebretur. 

Nascor* Egregie Salomon stultum cum ebrio confert: Quo- 
modo si spina nascatur in manu temulenti: sic parabola in 
ore stultorum . Prov. XXVI, 9. Ut ebrius, dum florem aut fru- 
ctum decerpit, facile manum spina laedit: ita stultus, cum seQ- 
teotiam gravem aut acutam inepte profert, contemptui se ex- 
ponit. 

Natio. Sanabiles (in fonte graeco est', salutares, salutiferas) 
fecit nationes orbis terrarum . Sap. I, 14. DEUS mortem ho- 
minum non qussivit, sed res a se conditas utilitate ac salubri- 
tate donavit. 

2) Natio mulierum, idest homines. Non est creata homini- 
bus superbia, neque iracundia nationi mulierum . Eccli. X, . 
22. Filiis mulierum, ut habent graeca et syriaca. Superbia et i- 
racundia homines non decet. 

Natlvlta*. Seminaverunt agros, et plantaverunt vineas: 
et fecerunt fructum nativitatis. Ps. CVI, 37. Agri eorum et 
vineae fuere fertiles. Non nativitatis fructus pascunt homines, 
sed sermo tuus hos, qui in te crediderint, conservat. Sap. XVI, 
26. Non copiosus frugum proventus, sed verbum et favor DEI 
sqos aiit ac sustentat. 

Nave. Ita pro Nun scribunt LXX, et passim Veteres, qui eos 
sequuntur; imo ipso Siracides.* Fortis in bello Jesus Nave. 
Eccli. XLV1, 1. Sed cum ex hebraicis, Chaldaicis, latinisque 
codd. manifestum sit, Josuae patrem fuisse Nun, merito suspi- 
, catur magnus Cornelius,- in Num. XIII, 1 7, id non esse LXX. in- 
terpretum, sed librariorum, qui graecum Nun facile in Nave 
mutaverint. Peritissimus et elegantlssimus Historiae Hebraicae 
scriptor Berruverus vocabulum Nave ab ecclesiastico lib. d. non 
parenti Josuae, sed ipsi heroi tributum esse existimat, eo quod 
ibidem appelletur successor Moysi in prophetis, utpote qui non > 
tantum ut princeps et belli dnx, sed ut propheta Divino lumine 
collustratus Hebraeos rexit. Ita ille, in Historia Populi Divini, 
Vol. 111. L. XI. Nititur haec opinio sermone hebraico, quo pro- 
pheta navi dicitur. Est autem in Divinis Libris non infrequens, 
ut hebraica nomina in primaeva lingua ab interpretibus relin- 
quantur. « . 

Nfusraeas. Benedictiones hae, inquit ad Josephum moriens 

Jacob, fiant in capite Joseph, et in vertice Nazarxi inter fra- 
tres suos. Gen. XL1X, 26. Confluant in ejus caput, in eum con- 
veniant. Dicitur Nazaraeus, quod Hebraeis est separatus : vel quia 
post venditionem tamdiu a fratribus separatus, vel quia DEO re- 
ligione fringulari addictus, et ab eo prae fratribus ad summam 
dignitatem electus fuit. Vulgata nostra alibi clarissime, ubi Sam- 
son ad Dalilam de se ait: Ferrum nunquam ascendit super ca- 
put meum, quia Nazarxus , id est , consecratus DEO, sum. 
Jud. XVI, 17. Idem enim e6t bebraice, separari DEO, et ei con- 
secrari. De Christo quoque Domino boc vocabulum legitur: Ha- 
bitavit (Joseph Christi nutricius) in civitate, qux vocatur Na- 
zareth: ut adimpleretur, quod dictum est per prophetas, 
quoniam Nazarxus vocabitur . Matt. II, ult. Quem locum in- 
terpretes operosa disputatione excutiunt, ut decidatur, dicen- 
dusne sitChristus Nazarxus per z, an per tsdde (rectius dsade): 
sunt enim hae cognatae literae, sed in hoc vocabulo sensum diver- 
sum parientes:iVazaraews enim, ut dixi, separatum, Domino con- 
secratum, et sanctum indicat: at si peT ds legas, surculum seu 
germen florens habebis. Per prophetas utrumque praedictum est: 
nam et sanctimonia Messiae ab omnibus commendatur; et flos de 
radice Jesse ls. XI, 1, ac vir oriens (hebraice germen) Zach. VI, 
1 f, appellatur. Quoniam vero de una litera quaeritur, confici rem 
necesse est per linguas antiquas. Urbs Nazareth in Lege vetere 
nusquam nominatur. Sed a Matthaeo in ipso fonte syriaco per ds, 
in arabicis item codd. per ds scribitur. Rabbini etiam Hebraeo- 
rum, cum Christianos dicunt, scribuntque Nazarenos, per ds id 
faciunt. Addunt multi argumentum a titulo Crucis Dominicae, in 
quo noo zajin, sed dsade inscriptum essa affirmant, testem o- 
culatum secuti Sautem Pagninum. Sed fulcro hoc carioso non 
nitor: oculatior Pagnino Cornelius a Lapide in Matth. II, ult. te- 
statur, io literis ejus tituli vetustate fugientibus nullo conatu pos- 
se certi quidpiam deprehendi; imo sibi, attente saepisque visen- 
ti, zajin visum esse. Nec ullius momenti foret in re tam subtili 
imperiti illius nescio cujus auctoritas, qui raptim haec pinxit. 

Nebula» Numquid elevabis in nebula (bebr. ad nubem) vo- 
cem tuam, et impetus aquarum operiet tef Job. XXXVIII, 34. 
An tu nubi praecipies, ut pluat? an illa tibi obtemperans, imbre 
te perfundet? 

v 2) Pro pruina. DEUS dat nivem sicut lanam , nebulam (bebr* 

et chald. pruinam) sicut cinerem spargit. Ps. CXLVII, 5. Ter- 
ram nivibus ceu lanae velleribus, et pruina quasi cinere contegit. 
. Nebulosus. Nebulosa turris gregis. Mich. IV, 8 . Jerusalem, 
vel templum; ob ignorantiae et aerumnarum caliginem. 

Necessitudo. Qui hospitio peregrinam excepit, postquam 
eum argento emunxerit, subito expellet, dicens: Exi a facie 
honoris amicorum meorum: necessitudine domus mex ho- 
spitio mihi factus est frater . Eccli. XXIX, 34. Cede honora- 
tioribus, amicis meis; indigeo ipse meis aedibus: recipiendus est 
frater, seu familiaris instar fratris. 

- Negotiatio. Pro fructu sive lucro ex negotiatione. Is. XXIII, 

18. explanavi locum in Voc. Merces. ♦ .' 

- Negotium. Protegente DEO, non timebis a negotio peram- 
bulante in tenebris. Ps. XC, 6. Hebraice est pestis, exitium. 
Eleganter opponuntur clandestina pericula daemonio meridia- 
no, luce et palam irruenti. 

Nemrod. De Messia: Erit iste pax. Mich. V, 5. Quo autem 
modo Christus pax nostra futurus sit; explicat v. sq. Pascent 
terram Assur in gladio, et terram Nemrod in lanceis ejus: 
et liberabit ab Assur, cum venerit in terram nostram. Mes- 
siae discipuli hostes ecclesiae superabunt, et quidem suis eos ar- 
‘mis vincent, sua ipsorum scientia, sua ipsorum de virtutibus o- 
pinione et fama, ipsorum testimoniis de deorum inanitate ac tur- 
pitudine. Sic Messias humanum genus liberabit stygiorum ho- 
stium oppressione. Usus est propheta nominibus tum maxime 
'notis. . 

■Neomenia. Graecum, dies lunae novae: primus cujusque men- 
sis dies apud Hebraeos, ut nobis calendae: lunaribus enim annis 
et mensibus utebantur Judaei. Celebrare diem hunc solemni tu- 
barum clangore jubebantur Num. X, 10. Prae ceteris commen- 
datur neomenia Tischri, sive Septembris, Lev. XXIII, 24. Neo- 
menia haec Tischri venerabilis et sancta dies clangoris est 

et tubarum. Num. XXIX, 1. Hanc intellige Ps. LXXX, 4. ubi 
Onkelos in chaldaico venuste addit, in mense qui coopertus est; 
frondibus nimirum, in festo tabernaculorum, quod in mensem 
Septembrem incidit.- < 

* Neophytus. I Tim. III, 6. Graecum, q. d. nuper insitus. De 
illo dicitur, qui ab aliena religione ad veram nuper se traustulit. 

Nephthaiis. Hebraicum, a luctando. Ait Rachel: Compa- 

ravit me DEUS { hebr. luctationibus DEI luctata sum, idest ve- 
hementissime luctata sum) cum sorore mea , et invaAui: voca- 
vitqueeum Nephthali > quasi luctatorem. Gen. XXX* 8. 

Neqnando. Pro, si forte. Paulus jubet, cum modestia corri- 
pi eos^ qui veritati resistunt, nequando DEUS det illis poeni- 
tentiam ad cognoscendam veritatem. II. Tini. II, 25. 

Nervos. Posuisti in nervo pedem meum. Job. XIII, 2 7. Po - ’ * 
suit in nervo pedes meos. Job. XXXIII, 1 1. Machina lignea, qua 
reorum pedes includebantur, diro cruciatu, cum crura divarica- 
ta longius inter se distrahebantur. Nervum neutro genere legi- 
tur Jer. XX, 2. Quanta vis tormenti fuerit, dolores et lamenta 
sanctissimi propheta declarant, ibid.v. 14. sqq. Jobus, per trans- 
lationem, morbi supplicium bac voce significat. 

Nescio. DEI vox ad Jonam: Ego non parcam Ninive civi- 
tati magnae , in qua sunt plusquam centum viginti millia ho- 
minum, qui nesciunt quid sit inter dexteram et sinistram 
- suam, et jumenta multa? Jon. IV, ult. Modus hic loquendi in- 
fantes et pueros nondum ratione uteutes comprehendit. Horum 
fuisse millia centum viginti si cui sit incredibile, addat incolas 
omnes ceteros aetate ac moribus simplices et innocentes: nam 
in istos eadem phrasis convenit. Collectus utrorumque numerus 
non erit nimius cogitanti illud: Ninive erat civitas magna iti- 
nere trium dierum . Jon. III, 3.; et quidem spectata diametro, 
non ambitu, ut ostendit sequens versiculus quartus. Omnem fi- 
dem excedit, in urbe tanta incolas universe non nisi 120000 nu- 
merari. A4 eos ergo, quos dixi, numerus hic si restringatur, jam 
nihil a ratione alienum objici sacro historico potest. 

2) Nescio pro aversor. Quare jejunavimus, et non aspexisti? 
humiliavimus animas nostras, et nescisti? Is. LVIII, 3. Ad 
virgines fatuas dicit Dominus: Nescio vos. Matth.XXV, 12. Pa- 
terfamilias quoque aliis respondet: Nescio vos, unde sitis. Luc. 
XIII,25.Qilod etGermani dicunt: lch wil nichts darumv)issen . 

3) Nescivit iniquus confusionem. £oph. 111, 5. Nullius dedeco- 
ris eum puduit. \ 

Nidus. Ubi non est mulier , ingemiscit egens. Quis credit 
e{, qui non habet nidum, et deflectens, ubicumque obscurave- 
rit, quasi succinctus latro exiliens de civitate in civitatem ? 
Eccli. XXXV 1. 27 sq. Ubi non est uxor, rei familiaris custos, vir 
egenus est et mce&tus.Quis autem fidat homini domicilium fixum 

non habenti? est enim, ut erro vagus, vel etiam latro, qui perno- 
ctat, ubicumque eum tenebrae deprehenderint. 

Nihilum. Israel si in viis meis ambulasset, pro nihilo for- 
sitan inimicos eorum humiliassem. Ps. LXXX, 14. sq. Forsi- 
tan in hebraico non est: ornatus gratia addiderunt LXX. parti- 
culam graecam an, latine utique. Si mihi populus meus obtempe- 
rasset, utique hostes ejus facile et brevi in nihilum redegissem. 
Cor autem impiorum pro nihilo. Prov. X, 20. Nullius pretii. - 
LXX. deficiet. Chaldaica: cor impiorum, plaga; videlicet ipsorum. 
Longe alia ratio est illius Davi dici: Pro nihilo salvos facies il- 
los, Ps. LV, 8., quo turpiter abutuntur aliqui, salutem nobis a 
DEO tam parvo pretio vendi, ut donari potius, et gratis omnino 
dari videatur. Tantum ab hoc sensu abest David, ut de pernicie 
inevitabili, non de facillima salute loquatur. Nullo modo, inquit, 
salvos esse patieris homines, qui nil nisi meum interitum expe- 
ctarunt. 

2) Ad nihilum. De viro probo: Ad nihilum deductus est in con- 
spectu ejus malignus, timentes autem Dominum glorificat . 
Ps. XIV, 4. Si putes, iniquorum exitium intelligi in priore versi- 
culi parte, posteriorem ei attexere apte vix poteris. Dicendum ex 
hebraico: Justus pro nihilo ducit impium, et praeclare de iis tan- 
tum sentit, qui Dominum timent. Ad nihilum redactus sum, et 
nescivi . Ps. LXXII, 22. Hebraice: et ego stupidus, et nesciens. 
ConGtetur ingenue psaltes, se assequi non potuisse, cur in hae 
vita bonis mala, malis bona eveniant. Eodem sensu pergit: ut ju- 
mentum factus sum apud te: et ego semper tecum.y. sq. Etsi 
providentiae tuae consilia non magis intelligebam, quam jumen- 
tum: nunquam tamen ab officio ac debita fide discessi. Qui hic si- 
bi nihilum peccati vel teporis, et in jumento obedientiam volun- 
tate sua carentem fingunt, nimirum fingunt. 

3) Laetari in nihilo. Amos VI, 14. In rebus nihili; in falsis diis, 
et criminibus. * 

Nimis. Pro valde. Confitebor Domino nimis in ore meo. Ps. 
C VI 11 , 30. Valde eum laudabo, totis animi viribus: nimium enim, 
idest ultra modum, laudare DEUM adeo non possumus, ut ne sa- 
tis quidem possimus. Beatus vir, qui timet Dominum, in man- 
datis ejus volet nimis . Ps. CXI, 1. Mandatis ejus impense de- 
lectatur. Tu mandasti mandata tua custodiri nimis, idest 
summo studio, perfecte, Ps. CXVI11, 4. Nimium enim seu immo- 

moderatum quod est, a medio et virtute in vitium excurrit: id 
quod a DEO posse praecipi, nemo sanus dixerit. Nimis honori - 
ficati sunt amici tui, DEUS: nimis confortatus est princi- 
patus eorum. Ps. CXXXVI11, 17. Fere ut apud Germanos itber 
die massen gelehrt. Uber die ?nassen schxn .* quibus verbis in- 
signem doctrinam aut pulchritudinem praedicamus: modum enim 
si excederent, illa in stultitiam, in deformitatem ista degene- 
raret. 

Nimius. Inter alia, quae a caecis gentibus honore Divino affe- 
cta sunt, numerat Sapiens nimiam aquam. Sap. XIII, 2. Copio- 
sam aquam, idest mare. Graece, violentam. AdorabantNeptunum, 
Amphitriten, Tetbvo. 

Nlsan. Vide Mensis. 

Nisi. Pro sed. Naarnan Syrus ad Elisaeum: Non enim faciet 
ultra servus tuus holocaustum aut victimam diis alie7iis,nisi 
Domino. IV. Reg. V, 17v Ivimus ad castra Syriae, et nullum 
ibidem reperimus hominem , nisi equos et asinos alligatos, et 
fixa tentoria. IV. Reg. VII, 10 . Non justificatur homo ex ope- 
ribus legis, nisi per fidem, idest sed per fidem, JES U Christi. 
Gal. II, 16. De caelesti Hierosolyma: Non intrabit in eam ali- 
quod coinquinatum, aut abominationem faciens, et menda- 
cium, nisi qui scripti sunt in libro vitx Agni. Apoc. XXI, ult. 
David panes propositionis comedit, quos non licebat ei edere, 
neque his qui cum eo erant, nisi solis sacerdotibus, Matth. 
XII , 4. , pro, sed solis sacerdotibus. Davidem enim secuti non erant 
sacerdotes in ea fuga, sed pueri tantum seu famuli aliquot. I. 
Reg. XXI, 2. sqq. 

2) Nisi, jurantis. Abrahx namque promittens DEUS, qiio- 
niam neminem habuit, per quem juraret, majorem, juravit 
per semetipsum dicens ; Nisi benedicens benedicam te, mul- 
tiplicans multiplicabo te. Hebr. VI, 13. sq. In auribus meis 
sunt hxc, dicit* Dominus exercituum: Nisi domus multx de- 
sertx fuerint, grandes et pulchrx absque habitatore. ls.V,9. 
Audivi haec vestra scelera: aeterna veritas non sum, nisi domici- 
liis vestris multis incolas ejiciam. 

‘ * 3) Nisi quia, pro nisi. Quis me adversus inimicos tuebitur? ne- 
mo hominum; solus DEUS. Nisi quia Dominus adjuvit me, pau- 
lo minus habitasset in inferno animamea. Ps.XCIII, 17. Nisi 
Dominus me juvisset, minimum aberam a sepulcro, a silentio (ut 

est in hebraico),quod est in tumulo sempiternum. Nisi quiaDo- 
minus erat in nobis . Ps. CXXIII, 1. sq. Nisi nobis adfuisset. 

Nix. Impius ad nimium calor em transeat ab aquis nivium . 
Job. XXIV, 19. Aliam ex alia calamitatem patiatur. Ut ipse spo- 
liavit alios, et omnes aeris injurias ferre coegit, ut ibid.v. 7.sq. 
dictum est: ita vicissim calori et frigori sine tecto et vestibus ex- 
ponatur. 

Noceo. Neque nocebo in veritate mea, inquit DEUS Ps. 
LXXXVI1I, 34. Hebraica vox mentiri significat, et fallere. Non 
fallam fidem, quam dedi: non nocebo veritati et fidelitati meae, 
promissa fallendo. 

2) Noceo cum accusandi casu. Nocentes me. Ps. XXXIV, 1. 
Nocenti te. Eccli. XXVIII, 2. Nihilque illum nocuit. Luc.IV,35. 
Nam olim hdc verbum accusativo perinde ut dativo gaudebat. 

Noe. Ita scribunt et LXX. Hebraice est Noach; latine conso- 
lator. VocaviXque Lamech pater nomen ejus Noe , dicens: Iste 
consolabitur nos. Gen. V, 29. A Noacho natum apud profanos 
nomen Jaccbi et Bacchi vitisatoris. 

Nolo. Oblationem noluisti . Ps. XXXIX, 7. et Hebr. X, 5. 

^Utrumque locum edissero inVoc. Auris. Similis epitasis et alibi 
legitur, qua negamus non animo negandi hoc, sed huic alterum 
longe anteferendi. Patrem nolite vocare vobis super terram : 
unus est enim Pater vester, qui in cxlis est. Matth. XXU1,9. 
Caelestis ille Pater multo justius hoc nomine appellatur, quam qui 
vos genuere. Non ego autem, sed gratia DEImecum. I. Cor. 
XV, 10. Longe magis Divina gratia, quam ego. Infirmitas kxc 
non est ad mortem, sed pro gloria DEI, ut glorificetur Filius 
DEI per eam. Joann. XI, 4. Mortuus est equidem Lazarus,sed 
a Deo non tam ejus mors ex boc morbo, quam Filii gloria quae- 
rebatur. 

Nomen. Mittam angelum meum, qui praecedat te, et custo- 
diat . ... est nomen meum in illo. Ex. XXIIf, 20. sq. Nomi- 
ne meo tibi praeest. 

2) Te ipsum noviex nomine. Verba DEI adMoysenEx XXXll!, 
17. Nominatim te prae omnibus aliis elegi. 

3) Memor nominum. Necntemor ero nominum eorum per la- 
bia mea. Ps. XV, 4. Qui mihi adhaeserint, ait Christus (ad quem 
totus hic psalmus refertur) eorum priora nomina non respiciam 
repelamve, seu Judaei fuerint, seu alienigenae. 

4) Nomen melius a filiis et filiabus . Is. LVI, 5i Promittit 
DEUS suis gloriam majorem, quam quae ex procreatis liberis oriri 
solet; sempiternam videlioet. 

5) Nomen Sapientiae. Sapientia enim doctrinae secundum 
nomen est ejus, et non est multis manifesta . Eccli. VI, 23. 
Mirum dictu est, quam varias varii ingressi sint vias, ut ex no- 
mine Sapientiae aliquid huc aptum excuderent: ad linguam he- 
braicam, chaldaicam, arabicam, imo turcicam, et persicam, ad 
graecam etiam, de mumque latinam confugerunt, ut etymon erue- 
rent, quo doceremur, Sapientiam esse rem occultam. Multo ex- 
peditius cum pererudito Pineda, in Job. XX VII 1, 18., dicemus, 
Sapientiam; quemadmodum occulta est ipsa, ita rerum occulta- 
rum, auri, gemmarum,* thesauri, nominibus significari: ita ut 
nomen accipiatur, non proprium et grammaticum, sed adven- 
titium et metaphoricum. Sapientia talis est, qualia ea sunt, quo- 
rum nomine insignitur: ut enim thesaurus, argentum, aurum, 
lapides pretiosi, in abdito latent, ita verus Sapientis usus ple- 
rosque fugit. 

6) Vaticinium ex nomine. Peculiare genus erat vaticinandi, 
cum certum quoddam nomen instioctu DEI imponebatur, rem 
futuram significans: <]uam dicere prophetiam onomasticam pos- 
sis. Oseas propheta filium appellare jubetur Jezrahel, quod sao- 
guinem Jezrahel vindicatus esset Dominus; filiam vero Absque 
misericordia, filiumque alterum Non populus meus , ad iram 
DEI indicandam. Os. I, 4. sqq. Isaiae filius Jasub (Is. VII, 3.) 
ipso suo nomine, quod indi DEUS jusserat, reditum populi ad 
pristinam felicitatem praenunciabat. Jeremias nomen Pbassur 
iniqui mutat in Pator, Jer. M, 3., certissimo timoris omine, 
quo imminens poena ipsum et amicos impletura erat. Rex iEgypti . 
vocatur Schaon, Tumultus. Vocate nomen Pharaonis regis 
AZgypti, Tumultum adduxit tempus, ad regis et regni perni- 
ciem. Jer. X4VI, 17. Ipsum nomen sanctissimum JESU ideo 
imperatum est, ut generis humani Salus praemonstraretur. Matth. 
1 , 21 . 

Non. Pro nondum. Christus inquit: ego autem non (in fonte 
graeco aperte est, nondum) ascendo ad diem festum istum. 
Joann. VII, 8. Qui nondum dicit, non recusat, sed differt. Nihil 
ergo inconstantiae aut falsitatis in Domino, cum deinde et ipse 

ascendit ad diem festam, ibid. v. 10. Satis enim ostendit vox 
nondum , quod nunc non facit, facturum se postea. 

2) Non, per epitasin. Joann. XI, 4. I. Cor. XV, 10. ut modo 
demonstratum est in Nolo . 

Nosco. Vide Novi. 

Novacula. Rasurus praedicitur Dominus populum suum in 
novacula cohducta, in his qui trans flumen sunt , in rege As- 
syriorum. Is. VII, 20. Per Assyrios trans flumen adductos DEUS 
servilem in modum radet Judaeos, repentina irruptione ob sce- 
lera sua opprimendos. Et quidem conduclitius hic tonsor, offi- 
cio suo functus, domum se recipiet: sed vobis (v. 21.) tantam 
relinquet egestatem, ut vir etiam opulentus non nisi vaccam u- 
nam et par ovium possessurus sit; vineae autem ( v. 28. sq. ) ita 
sylvescent, ut in iis tamquam in ferraum latibulis institui vena- 
tio possit. < . " . . 

, Novale. Multi cibi in novalibus patrum : et aliis congre - 
gatur absque judicio. Prov. XIII, 23. Multum cibi colligitur ex: 
agris virorum prudenlum, quales esse solent patres, etsi alioqui 
haud locupletum: cum alii, fortasse ditiores, sed sine judicio la- 
borantes, pauciora consequantur. 

• 2) Innovate vobis novale. Os. X, 12. Peccatorum lolium et 
spinas eradicate, et animi vestri agrum colere rursus incipite. 

Novi. Pro approbare. Novit Dominus viam justorum. Ps. I, 
6., id est, comprobat; ejus rationem habet. * 

Novissimus. Dixerunt: Non videbit novissima nostra. Jer. 
XII, 4. Nefarii homines, DEI providentiam negantes, dixerunt: 
Non est, qui exitum nostrum prospiciat, aut certum vitae termi- 
num modumque constituat. * 

2) Terra novissima. Ez. XXVI. 20. Sepulcrum. 

3) Infernus novissimus. Prov, XV, 24. Hebraice dicitur infer- 
nus, qui deorsum est. 

4) Dies novissimi. Is. II, 2. Tempus Evangelii. Idem est Micb. 
IV, 1. Quemadmodum Joannes: novissima hora est.l. Jo. II, 18. 

Novitas. Focum novitas vitari Paulus jubet I. Tim. VI, 20> 
Graecum vocabulum significat verba inania, sine mente sonos. A- 
postolus eamdem vocem repetit 11. Tim. II, 16, ubi Vulgata si- 
gnificanter appellat inaniloquia . 

, Novas. In diebus novorum et in tempore .messis opponun- 
tur inter se Eccli. XXIV, 35. sq.; id est ver et aestas. Eadem ra- 

tione dicebatur mensis novorum, videlicet novarum frugum: de 
quo in Voc. Mensis . , 

Mox. Nocte tacere feci matrem tuam. Os. IV, 5. Cum nox 
captivitatis et miseriae appetierit, perturbata tacebit Synagoga. 

2) Protrahere noctem. Noli comessationes et otiosas nugas ad 
multam noctem producere, o princeps: ne protrahas noctem , 
ut ascendant populi pro eis, idest pro se. Job. XXXVI, 20. Noli 
mane somnum ita protendere, ut populos responsa expetentes 
audire non possis: sed cura, ut tempestive admittantur pro se 
locuturi, et brevi a te expediti redire ad sua negotia domum 
possit. 

Niobes. Apostoli sunt nubes, et columbae. Is. LX, 8. Utrum- 
que ostensum in Fenestra. 

Nuditas. Prohibe pedem tuum a nuditate, et guttur tuum 
a siti. Jer. II, 25. Noli ad deos alienos currere tanto impetu, 
perque vias tam asperas, ut pedum tegumenta scindantur: uoli 
Euphratem et Nilum vado transire, ut hos tibi dominos quaeras, 
quos sitire te profiteris, dum dicis: adamavi quippe alienos, 
et post eos ambulabo, ibid. 

Nudo. Ornatissime dictum: Paridem nudavit clypeus. Is. 
XXII, 6. Clypei omnes ex armamentariis rapti sunt, et huc ad 
Hierosolymae obsidionem allati. 

2) Nudatum caput. Satiabitur ira mea, inquit Dominus, de 
eruor e occisorum, et de captivitate nudati inimicorum ca- 
pitis. Deut. XXXii, 42. Captivorum enim hostium capita ra- 
debantur. 

Nugae. Nugas, qui a lege recesserant, congregabo. Soph. 
111, 18. Homines nauci, leves. “ , 

Numero. In obsidione domos Jerusalem numerastis. Is. 
XXII, 10. Vel ad labores aequaliter partiendos, vel ad annonam 
et aquam in singulas distribuendam. 

Numerus. Hostis, inquit captiva Hierosolyma, fregit ad nu- 
merum dentes meos, cibavit me cinere. Thren. II, 16. Ciba- 
vit me pane, cui cinis et arena calculosa incocta erant. Hoc pa- 
ne sensim dentes mihi singulatim fracti sunt. Talis estProv. XX, 
17. panis mendacii: nam hebraice idem est vocabulum, quod 
Hieronymus ibi transtulit calculo, in Threnis hic ad numerum. 
Fuisse hoc panis genus antiquis notum, discimus ex Fabii Ver- 
rucosi dicto, qui beneficium ab homine duro aspere datum 

panem lapidosum vocabat, quem esurienti accipere nece s- 
sum sit; esse , acerbum . Seneca lib. II., de Benefic. c.7. 

2) Numerus dierum. Vita viri in numero dierum : dies dh- 
tem Israel innumerabiles sunt . Eccli. XXXVII, 28. Unicuique 
statutum est vita) spatium, minime quidem diuturnum: at respu- 
Mica non moritur. Imo et singuli quique ob vitam praeclare a- 
ctam nomen immortale adipiscuntur: et nomen illius erit vi- 
vens in xternum. ibid. v. sq. 

\amquid. Particula haec, sicubi est obscurior, cum sequente 
interrogandi signo commode solvitur per nostrum utique absque 
interrogatione. Utrum affirmet, an neget, ex ipsa sententiae con- 
ditione spectandum est. Numquid irascitur per singulos dies? 
Ps. VII, 12. Imperitis videtur David misericordiam DEI lauda- 
re, qui non irascatur quotidie, atqui commendat justitiam, quae 
utique sceleri quotidie seu tota die indignatur: sensus enim est, 
ut bene repraesentatur in Thargum Chaldaico: irascitur adver- 
sus impios tota die. Sic et Habacuc affirmat, non negat, cum 
dicit: Numquid in fluminibus iratus es Domine? aut flumini- 
bus furor tuus? vel in mari indignatio tua? Hab. III, 8. Iram 
suam omnipotentem ostendit utique DEUS contra populi sui ho- 
stes in dividendis flumine Jordane et torrentibus Arnon, imo io 
jpso mari rubro. De Ps. LXXXVI, 5. admonui suo loco. 

Nycticorax. Graecum, corvus nocturnus. Ps. CI, 7. Alii ex 
hebraico noctuam, alii bubonem, aliqui et falconem vertunt. Pa- 
rum refert ad sensum primarium: a quacumque ave nocturna si- 
militudinem duxeris, eadem solitudo indicatur pauperis illius et 
anxii, cui psalmus hic ia titulo tribuitur. 

O 

Obaudio. Sapientia in voce dicit: Obaudite me Divini fru- 
ctus . Eccli. XXXIX, 17. Vox Sapientiae, inquit Siracides, per me 
ad vos, o Judaei: Audite me, filii DEI, seu, ut est in fonte graco: 
. Exaudite me filii sancti. 

Obductio. Ne festines in tempore obductionis. Eccli. II, 2. 
Si io tempus caliginosum aerumnae incideris, noli impatienter ce- 
lerem liberationem petere: expecta Dominum. 

Obductus. Omnis plaga tristitia cordis est , et omnis ma- 
litia nequitia mulieris . Et omnem plagam, et non plagam 

videbit cordis; et omnem nequitiam , et non nequitiam mu- 
lieris ; et omnem obductum , et non obductum odientium; et 
omnem vindictam , et non vindictam mimicorum. Eccli. XXV, 
17. sqq. Tristitia animi est instar omnis plagae, eat omnium 
plagarum deterrima: et nequitia mulieris nequitiam omnem a- 
liam vel continet, vel superat. Omnis alia plaga tolerabilis ho- 
mini potest videri, modo tristitia eum non obruat; et omnis ne- 
quitia, modo non muliebris; et omnis eventus sinister, modo non 
ab osoribus dedita opera accersitus; omne denique malum illa- 
tum, modo non ab inimicis profectum sit. 

Obediens. Testis . mendax peribit: vir obediens loquetur 
victoriam. Prov. XXI, 28. Hebraica vox, quas viro additur, et 
audientem significat, et obedientem. Quare ut versiculi connexio 
et partium oppositio debita conservetur, haec est statuenda sen- . 
tentia: Testis falsus denique succumbet: is autem vincet, qui vel 
non nisi comperta et a se ipso audita testabitur, vel innocens et 
legi in omnibus obediens judicii aleam subibit. Qui haec extra ju- 
dicium protendunt, et hunc locum ad promissam voto obedien- 
tiam trahunt, viderint ipsi, qua ratione partium nexui et versus 
hujus integritati consulant. 

Obfnseatio. Erubescite, praeter alia multa, etiam ctb obfu - 
scatione dati et accepti . Eccli. XL1, 24. Pudeat vos fraudis et 
negligentiae in conficiendis rationibus expensi et accepti. 

Obligatio. Declinantes autem in obligationes adducet Do- 
minus in judicium, poenam subituros, cum operantibus iniqui- 
tatem. Ps. CXXlV,ult.Quia hebraicus fons habet tortuosa sua , 
ideo solertissimus Heferus ad hunc locum suspicatur, interpre- 
tem scripsisse librarios vocabuli hujus ignaros in 

obligationes mutasse. Ut aperte iniqui, ita ii quoque a DEO ple- 
ctentur, qui se dolis clandestinis obligant, qui falsis doctrinis, 
principiis affectatis, et excusationibus vanis obstringuut. 

Oblivio. Vocatus a potentiore, ne improbus sis , ne impin- 
garis; et ne longe sis ab eo, ne eas in oblivionem. Eccli. XII I, 
13. Noli importunus esse, ne offendas: sed nec eum fuge, ne ex 
ejus memoria penitus excidas. : ... 

Obliviscor. DEUS ostendit mihi super inimicos meos ; 
suam de illis ultionem mihi ostendit; verumtamen ne occidas eos: 
noli, o DEUS, subito eos perdere; sed lento supplicio macera: 
nequando obliviscantur populi mei. Ps. LV11I, 12. Non gen- 

tis meae , sed gentes meae: sic enim habent codd. hebraici omnes, 
et graeci plerique. Ut diu in populorum memoria haereant poenae, 
quas irrogari diu viderint. 

Obryzum. Pretiosior erit vir auro, et homo mundo obry- 
2 K o. hebr. ophir; nimirum auro optimo. Is. XIII, 12. Miles ho- 
stilis nullo pretio flectetur, ne occidat. 

Obscuro. Repleti sunt, qui obscurati sunt terrae, domibus 
iniquitatum. Ps. LXX1II, 20. Obscuri terrae, ignobiles, ob- 
scuro loco nati, repleti et satiati sunt domibus ac bonis inique 
partis. v . : . . 

2) Obscurare pro advesperascere, noctem ingruere. Eccli. 
XXXVI, ult. Digessi locum illum Voc. Nidus. • 

3) Tenebrae non obscurabuntur a te. Ps. CXXXVI1I, 12 Di- 
vinis tuis oculis ne tenebrae quidem obscurae sunt, aut quidquam 
tibi abscondunt. Plura dixi in Conculco. 

Obstetricor. DEUS omnia gubernat, omnia condidit . Haec ube- 
rius exequens Jobus, addit etiam: Obstetricante manu ejus, 
eductus est coluber tortuosus (de quo in Voc. Coluber.) Job. 
XXVI, 13. Hebraice absque hac metaphora simpliciter dicitur ma- 
nus ejus formasse hunc serpentem. 

Obturo. Fxuror illis.... sicut aspidis surdae ; et obturantis 
aures suas, quae non exaudiet vocem incantantium, et vene- 
fici incantantis sapienter, idest perite. Ps.LVII, 5. sq. Aspi- 
des, inquit in hunc locum Arnobius, ideo ab incantantibus non 
capiuntur, quia ponunt unam aurem in terram, et alteram 
aurem de caudae suae acumine obturant. Deserpentum incan- 
tamentis aotiquissimam fuisse opinionem,et multa secula per- 
vagatam esse, docet ipse Davidis locus, etalter Jeremiae VIII, .1 7. 
Persuasio haec vera fuerit, an falsa, nil refert: quoniam, ut et 
Symbolorum magistri docent, in similitudine nou solum verum, 
sed et pro vero receptum admittitur, eo quod similitudo non ar- 
gumenti vim habeat, sed declarandi; . 

Occasus. Ascendit super occasum; LXX. de occasu; Hiero- 
nymus, per deserta: Dominus nomen illi. Ps. LXV1I, 5. Popu- 
lum suum ex JEg ypto per deserta et occidentalem Arabiae par- 
tem praecessit. Allegorice D. Gregorius hom. 17*in Evang. sub- 
tiliter, ut solet, de Christo: Super occasum videlicet ascendit: 
quia mortem , quam pertulit , resurgendo calcavit . 

Occultus. Sicut cortex mali punici, sic genae tuae, absque 

occultis tuis. Cant.VI, 6. Praeter eam genarum partem, quae 
sub velo latet. • , 

Occupatio. Occupatio magna creata est omnibus homini- 
bus. Eccli. XL, I. Fons graecus; inquietudo magna; nimirum ma- 
gna molestia. * 

Octava. In titulo Psalmi VI. et XI. legitur pro octava. Id non 
festum ad octo dies productum nostro more significat, sed in- 
strumentum musicum octo chordarum, ut vox hebraica indicat. 
* Octo. Da partem septem, nec non et octo. Eccle. XI, 2. Se- 
ptem pro multis, hebraismus est pervulgatus. Longius progre- 
ditur Salomon: Da egentibus, non multis tantum, sed plurimis: 
da petentibus, quotquot potes. 

2) Octo primates. Et erit iste pax : cum venerit Assyrius ... 
suscitabimus super eum septem pastores, et octo primates ho- 
mines. Mich. V, 5. Postquam adven&rit Messias, pax nostra: ir- 
ruenti in nos hosti tartareo se opponent multi pastores gregum, 
et plurimi viri scientia et probitate insignes. 

Oculus. Sapientis oculi in capite ejus. Eccle. II, 14. Sa- 
piens circumspectione utitur. ; 

2) Bonus oculus. In bono oculo adinventionem facito ma- 
, nuum tuarum. Eccli. XXXV, 12. Offer DEO, quidquid invene- 
rit manus tua, idest pro facultatum tuarum mensura: sed id me- 
mento facere laeto oculo, et vultu hilari, ut versu praecedente di- 
xerat. 

3) Oculus hominis. De vocatione gentium: Domini est oculus 
hominis, et omnium tribuum Israel. Zach.IX, l.DEO deben- 
tur, DEUM respiciunt oculi omnium, non Hebraeorum tantum, 
sed gentium quarumcumque. LXX. et Chaldaeus invertunt phra- 
sin: DEUS respicitnou solum Judaeos, sedomnes homines. Utrum- 
que Paulino illo continetur: An Judxorum Deus tantum? non- 
ne et Gentium? Imo et Gentium. Rom. 111, 29. 

4) Septem oculi super lapidem unum. Zach. III. 9. et IV, 10. 
Septem angeli. Spiritus Divini dona ecclesiae distribuentes: de 
quibus dictum Voc. Lapis, §. 2. Lapis Christus. 

5) Amphora, oculus incolarum terrae. Zach. V. 6. Id unum spe- 
ctare videntur omnes, ut peccatorum suorum mensuram imple- 
ant. Totum locum dedi Voc. Amphora. 

Odiam. Jacob dilexi,Esau autem odio habui. Rom. IX, 13. 
ex Mal. lib.2. sq. Figura est epitasis, qua insignem Jacobi amo- 

rem profitetur DEUS, non quasi Esavum vere oderit, sed quod 
Jacobum multo magis amaverit. Qui vero ad aeternam alterius 
electionem, damnationem alterius, haec verba trahunt, repugnan- 
tia profecto trahunt: cum enim nondum nati fuissent > aut aM - 
quid boni egissent, aut medi... non ex operibus, sed ex vocan- 
te, ea facta partitio est, ut asseverat Paulus 1. d. v. 11. sq. Ne-' 
mo autem nisi ex operibus, et quia male egit, in verum DEI o- 
dium ac damnationem incurrit. Et in ipso Malachia haec additur 
explicatio: et posui montes ejus in solitudinem, et hxredila- 
tem ejus in dracones deserti. Mal. lib. 3. Quae nihil habent cum 
aeternis praemiis suppliciisve commune, sed ad praesentis vitae ra- 
tiones duntaxat pertinent. Eodem recidit locus Hebr. Xll, 17. 
si totus legatur : postea cupiens hxreditare benedictionem, re- 
probatus est: non enim invenit poenitentiae locum, quamquam 
cum lacrymis inquisisset eam. Nibil bic de salutari poeniten- 
tia, quae peccato abolito jus gratiae Divinae reddit; nihil de DEI 
aeternum reprobantis decreto. De illa poenitentia sermo est, qua 
commotus Esau irrugiit clamore magno, ut est Gen. XXV 11 , 34 . 
et male venditum jus sero repetiit, cupiens haereditare benedi- 
ctionem ei juri annexam. Sed quoniam DEUS Jacobum praetule- 
rat, excidit quidem Esau hoc suo voto; non ideo tamen aeterna 
quoque salute, ut intelligentissimus Divinae Paginae Caesar Calinus 
' ostendit, in I. Keg. IX, 2., seu in Samuele Ecclesiaste, edit, la- 
tione Vol. 11. f. 86. 

Odollam. Mich. I, 15. Declaravi ia Voc. Haeres . 

Odoror. Odoratusque est Dominus odorem suavitatis, sa- 
crificante Noe. Gen. VIII, 21. Humano more loquitur. Tam gra- 
tum ei fuit boc sacrificium, quam suavissimi odores hominibus. 

Offuscatio. Vide Obfuscatio . 

Oleum. Omni tempore sint vestimenta tua candida, et o* 
leum de capite tuo non deficiat. Ecele. IX, 8. Geminum laeti- 
tiae signum: utrumque enim convivantium erat. Esto, inquit, sem- 
* per bilaris et jucundus. Idcirco caelestis illa laetitia, et unctio 
eminentis Divinae gratiae, qua speciosus forma prae hominibus om- 
nibus delibutus est, oleum laetitiae dicitur Ps. XL1V, 8. , 

2) Immutari propter oleum. Genua mea infirmata sunt a je- 
junio: et caro mea immutata est propter oleum. Ps. CVItl, 
24. Quia oleo carui, quia unguentis abstinui. 

3) Oleum vocare. De litigiosa muliere: Qui retinet eam, quasi 

quiventum teneat , et oleum dexter m sum vocabit. Prov. XXVII, 
16. Litigiosae feminae silentium imperare, tam est inutile, quam 
ventum teuere velle, aut oleum jubere iu manu consistere, aut 
jam elapsum revocare. 

4) Oleum in JEgyptum ferre. Os. XII, 1. Reprehenduntur I- 
sraelitae, quod amicitiam JSgyptiorum prensarent, ob eamque rem 
inter alia munera oleum mitterent; erat enim oleum praestantis- 
simum Samariae. 

5) A facie olei computrescet jugum. Is. X, 27. D. Hieronymus 
inquit: propter DEI misericordiam. Chaldaica: propter Chri- 
stum. Est sane Christus DEI misericordia, et oleum effusum no- 
men ejus. 

6) Oleum peccatoris. Corripi a justo David optat: oleum au - * 
tem peccatoris non impinguat caput meum. Ps. CXL, 5. He- 
braice: oleum venenatum nonfrangatcaputmeum. Nonmihi con- 
tingat, ut impii adulatores suis laudibus virtutem meam infrin- 
gant, similes ei, qui blandientis specie oleum venenatum capiti 
affunderet. Quin etiam precabor deinceps quoque pro illis DEUM, 
ut et ipsi malas suas cupiditates exuant, quoniam adhuc et ora- 
rio mea in beneplacitis eorum, ibid. v. 6. 

7) Filii olei. Zach. IV, 14. Elias et Enoch: de quibus mox in 
Oliva. 

Oliva. Feminae succedentes ossa olivarum. Bar. VI, 42. Ma- 
gicus erat ritus, quo ad sui amorem pellicere et inflammare ju- 
venes conabantur: ut in Theocriti Pharmaceutria videmus. 

2) Duae oliva;, ad dexteram et sinistram candelabri. Zach. IV, 
11. Sunt Enoch et Elias, ut discimus Apoc. XI, 4. Dicuntur a 
Zacharia v. sq. dum spicm olivarum: quia tanta, in illis copia 
baccarum, quanta est granorum in fertili spica. Inde per fistu- 
las aureas aduncas, seu canales aureos incurvos ceu rostra, suf- 
funditur sive infunditur oleum. Isti sunt duo filii olei , gratiae 
unctione pleni, et vita; doctrinaeque splendorem ex omni parte 
diffundentes: qui assistunt Dominatori unioersm terrm.Zdich. 

1. d. v. uit.; deprecatores videlicet pro DEI servis, et ad ejus 
imperia exequenda parati. 

Olla. Moab olla spei mem. Ps. LIX, 10. Moab lebes spei 
mem . Ps. CVII, 10. Utroque loco hebraice est Moab olla seu le- 
bes lavationis meae. Quocirca recipere non possumus piogueni 
illam expositionem, Moab ollam dici a pecoris opimi abundantia. 

Non ad culinam respicit rex et victor magnanimus, sed Moabi- 
tas ostendit sic perdomitum iri, ut imperari eis infima quaeque 
obsequia possint; ideo pollubrum appellat, abluendis manibus, 
vel etiam pedibus destinatum. 

- 2) Nigredo ollae. De Ninivitis, capta urbe Nabuchodonosore 
trementibus: Facies omnium eorum sicut nigredo ollae. Nah.' 
II, 10. Ex pallore nigror faciei, veluti omni sanguine carentis. 
Eodem sensu Joel. 11,6: Omnes vultus redigentur in ollam. 
Eaimdem ob caussam facies combustae vultus eorum. Is. XIII, 

8. Praeter timoris vehementiam caussa altera coloris nigri est 
fames. Pellis nostra quasi clibanus exusta est a facie tempe • 
statum famis. Tbren. V, 10. Dum inedia diuturna succum et 
sanguinem absumit. 

3) Reliquiae in ollis. Ad vaccas pingues in monte Samariae (sic 
Jsraelitarum proceres appellat Amos, gaudens imaginibus ex a- 
gro petitis) ita loquitur propheta: Levabunt vos in contis , et re- 
liquias vestras in ollis ferventibus. Am. IV. 2. Concident vos, 
et membrorum alia contis praefixa circumferent, alia coquent; 
idest hostes vos et vestra consument. 

Omega. Graeci alphabeti litera ultima, ut Alpha ejusdem pri- 
ma est. DEUS se Alpha et Omega appellat, Apoc. I, 8., XXI, 
6., et XXII, 13, quia principium et finis est rerum omnium. 

- Omnis. Pro summo, maximo. Omnem escam abominata est 
anima eorum. Ps. CVI, 18. Despicatui habuere manna, cibum 
omnium nobilissimum et pretiosissimum DEUM time, et man- 
data ejus observa: hoc est enim omnis homd; idest boc enim 
qui facit, homo est optimus et praestantissimus. Eccle. ult. 13. 
Omnis plaga tristitia cordis est, et omnis malitia nequitia 
mulieris. Eccli. XXV, 17. Gravissima plagarum: summa om- 
nium malitia. Hi sunt Dii, exclamant Pbilisthaei de Hebraeorum . 
DEO vivo et vero, qui percusserunt AEgyptum omni plaga in 
deserto. I. Reg. IV, 8. Internecina plaga, exitio in mari rubro: 
ceteras enim plagas non in deserto, sed domi senserant. A qui- 
bus non abludit illud: universa vanitas, omnis homo vivens. 
Ps. XXXVIII, 6. Vanitas inanissima, mera, summa. ' % 

2) Non omnis, vel etiam omnis non, pro nullus. Non facies 
omne opus in eo, sabbato. Ex. XX, 10. Nullum opus. Cum in- 
terierit, non sumet omnia. Ps. XLV1II, 18. Nihil hinc secum 
auferet raoriens, nullum suum bonum tollet sepulcro iDferendus. 

Non dominetur mei omnis injustitia , idest nulla. Ps. CXVill, 
133. Non fecit taliter omni nationi , pro, nulli alteri, nulli prae- 
ter nostram. Ps. CXLV11, uit. Omni homini noli intendere in 
specie. Eccli. XL11, 12. Nullius hominis pulcritudinem fixis ocu- 
lis contemplare. 

Onager. Ascenderunt ad Assur, onager solitarius sibi: 
Ephraim munera dederunt amatoribus. Os. VIII, 9. Epbraim 
seu Israel, idest reguum decem tribuum, in captivitatem Assy- 
riam migravit: quia veluti onager, liberum se natum putans, ju- 
gum legis detrectavit, et sine ullo DEI respectu sibi soli vixit. 
Frustra fecerunt sumptus maximos in ASgyptios, adjutores suos: 
nam (v. 10.) etsi aliquam Israeli quietem concedam^ ne regi As- 
syrio ejusque principibus pondere vectigal cogatur: tamen (v. 1 1 .) 
propter repetitas et auctas simulacrorum religiones impias, tan- 
dem (v. 12.) scribam in eum sententiam, et multiplicem poenam 
in lege praedictam de illo expetam: sentient mala, quae velut ad 
se non pertinentia contempserunt. ' ■ • 

2) Gaudium onagrorum pascua gregum. Is. XXXII, 14. A - 
deo deserta erit urbs, et ruinis suis sepulta, ut extra illam in pa- 
scuis, ubi antea greges civium alebantur, onagri exultaturi sint, 
nemine prohibente, durabitque haec solitudo usque in aeternum , 
ibid., idest hebraico loquendi modo, diutissime. 

3) Onager attrahens ventum. Onager assuetus in solitudine , 
in desiderio animae suae attraxit ventum amoris sui: nullus 
avertet eam. Jer. II, 24. Qualis est onager, animal salacissi- 
mum, quod concepto libidinis aestu ex montium jugis auram et 
odorem comparis explorat, uec ulla vi a prosequendis amoribus 
averti se patitur: talis est Synagoga, deorum amore furens, et in 
flagitiis ac sordibus suis deprehendenda facile a quaerentibus: 
omnes , qui quaerunt eam, non deficient , hebr. non fatigabun- 
tur, ibid. 

Onocentaurus. Is. XXXIV, 14. Inveniens Voc. Faunus. 

Onocrotalus. Is. XXXI V, II. Tetra imago loci deserti, do- 
miciliis excisis ad nudum usque solum, tamquam si ad mensu- 
ram et perpendiculum aequata sit superficies. Omni feris bestiis 
plena, et (ibid. v. 14.) daemonum spectris. Allegoria diei ulti- 
mi, quo Christus Judex res et spes impiorum omnes evertet, et 
corpora cum animabus inter monstra stygia exilio aeterno mul- 

tabit: quo tempore (v. 12.) infelices illi frustra ducem et regem 
optabunt. . 

Ona«. Gens Chaldaeorum horribilis et terribilis est: ex se- 
metipsa judicium et onus ejus egredietur. Hab. I, 7.. Non a- 
liunde judicium petet: sed judice gladio decidet omnia; et jure 
neglecto onus qualecumque cuicumque imponet. 

2) Onus pro vaticinio. Voce hac utuntur propheta;, cum tri- 
stia nunciant: ut observat b. Hieronymus in Is. C. XV. Sic Onus 
Babylonis; Onus Moab; Onus Damasci; Ornis jEgypti. Is. 
XtU, i.XV, 1. XVII, 1. XIX, 1., id est praedictio malorum his 
gentibus ingruentium. Onus Ninive, Nab. 1, 1. Sicut enim urbii 
huic supplicium deprecanti temporibus Jonae ignoverat DEUS,, 
ita eam diutissime post addixit exitio, cum praeter crimina ce- 
tera Israelitas captivos dirum in modum cruciasset. Super du- 
cem onus istud , qui est in Jerusalem, et super omnem domum 
Israel. Ez. XII, 10. Sedecim regi suam et regni totius ruinam 
praenuntiat: ubi Sedeciae captivitas caecitasque indicatur per illa: 
in humeris portabitur, in caligine egredietur. . ut non vi- 
deat oculo terram, v. 12. Ipsam Babylonem, non videbit., ibi - 
que morietur, v. 13. Habacuc omisi, 1. sine ullius populi no- 
mine ponit: quia enim multis gentibus poenam praedicit, nullam 
prae ceteris nominat. Zacharias vocabulum hoc usurpavit iaeto 
se risu, de beneficio maximo vocationis gentium: quod tamen ipse 
sub allegoria proponit expeditionis bellicae, et cladis, per Messiae 
duces inferendae. Onus verbi Domini in terra Hadrach, et 
Damasci, requiei ejus: quia Domini est oculus hominis, et # 
omnium tribuum Israel t Zach. IX, 1 . Deorum simulacris exi- 
tium nuncio, exturbandis e Syria, cujus partes sunt Hadrach et 
Damascus, (ponft has gentes loco omnium.) Dominus deinceps 
imperabit et requiescet in gentibus: nam et harum oculi, non 
solius Israelis DEO debentur; seu, non a nobis tantum, sed a 
populis omnibus, eum respici par est. 

3) Onus Domini; passjvo sensu, ut superiora, simulque acti- 
vo: onus, quod fert Dominus, et quod imponit.. Jer. XXII, 33. 
sqq. Graviter DEUS reprehendit incredulos, qui irridentes pro- 
phetam interrogabant: Quod est onus Domini ? quam novam 
praedictionem affers? quid horrifici oneris rursum commentus es? 
Sed debita cum modestia et reverentia sciscitari jubet: Quid re- 
spondit Dominus ? aut quid locutus est Dominus? Siqui vero 

in contumacia perseverantes interrogare petulanter pergant? 
Quod est onus Domini? dices ad eos: Fos estis onus ( non ut 
male quidam legunt, Ut quid onus vobis j projiciam quippe 
vos , dicit Dominus . 1. d. Quaeritis de onere, quod vobis im- 
positurus est Dominus: scitote, vos ipsos esse onus ipsius, sed 
jam propter malitiae gravitatem intollerabile, atque ideo proji- 
ciendum. 

Operimentum. Revelabitur operimentum (LXX.habent por- 
tas) Judae , et videbis in die illa armamentarium domus sal - 
tus. Is. XXII, 8. Munimenta Jerosolymae perrumpentur, et in 
* hostium manibus videbis spem tuam ultimam, armamentarium 
a Salomone instructum in domo dicta Saltus Libani. 

Operio. Timor Domini sicut paradisus benedictionis , et 
super omnem gloriam operuerunt illum. Eccli. XL, 28. DEUS 
et caelestes spiritus, imo et hominum sapientissimi quique, omni 
gloria eum cumularunt. 

2) Operire in furore. Operuisti in furore, et percussisti nos : 
occidisti , nec pepercisti. Opposuisti nubem tibi , ne transeat 
oratio . Eradicationem , et abjectionem posuisti me in medio 
populorum . Thr. III, 43. sqq. Divinus furor tuus flagellis nos 
obruit, neque cessat percutere. Deprecationem nostram pene- 
trare ad te non sinit obstans peccatorum nubes. Ideo nos era- 
dicasti, et ludibrium populis objecisti. 

3) Operire in jejunio. Operui in jejunio animam meam. Ps. 
LXV11I, 11. Veteres in gravi luctu caput velabant: quo respice- 
re David hoc loco videtur. Vel, si mavis, latuit, et inedia ac moe- 
rore solitario DEUM sibi propitiare conatus est. 

Ophaz. Aurum de Ophaz. Jer. X, 9. Chaldaice, Ophir. Sub 
duobus nominibus locus idem. 

Ophiomachus. Genus locustae, serpenti inimicum, unde et 
nomen obtinuit. 

opus. Enumeratis gravissimis poenis, addit regius vates: Hoc 
opus eorum, qui detrahunt mihi. Ps. CV1II, 20. Haec illiserit 
merces, hoc operae pretium. 

Oratio. Carissime, de omnibus orationem facio prospere 
te ingredi, et valere. III. Joann. v.2. Precor DEUM, ut in om- 
nibus prosper sis, et valeas. 

2) Oratione orare. Jac. ult. 17. Enixe, majorem in modum 
rogare DEUM. 

3) Oratio io peccatum. Cum judicatur, exeat (seu exibit) 
condemnatus : et oratio ejus fiat (fiet) in peccatum. Ps. CVlll, 

7. Oratio, non ad DEUM, sed deprecatio coram judice homine, 
a quo damnandus praedicitur: ipsa deprecatio novae erit offen- 
sioDis materia. 

4) Melior est finis orationis , quam principium . Eccle. VII, 

9. Chald. finis negotii. LXX. sermonum. Vox hebraica tam ver- 
bum seu sermonem, quam rem significat. Melius est negotium 
eb orationem bene absolvisse, quam bene coepisse. Finis coro- 
nat opus. 

Ordinator. Mittam ei, regno Moab, ordinatores et strato- 
res laguncularum, et sternent eum, et vasa ejus exhaurient, 
et lagunculas eorum collident. Jer. XLV11I, 12. Ingeniosa si- 
militudo a vino diu immoto, in cujus imo multa sensim purga- 
menta coacervata sunt. Missurum ergo se dicit Dominus, qui ex 
ordine sternant humi lagunculas ac dolia, qui t^msfundant vi- 
num, collectis a tanto tempore fecibus plenum: hi lagenas ve- 
teres frangent, et vinum in vasa nova infusum alio avehent. Moa- 
bitarum corruptissimi mores, quos diuturna felicitas invexit, ip- 
sorum captivitate et exilio castigabuntur: urbes autem et villae, 
mter quarum delicias in vitiorum fecibus jacebant, a Chaldaeis 
diruentur. 

Ordo. Tu es sacerdos in aeternum secundum ordinem Mel- 
chisedec, Ps. CIX, 4., id est, secundum similitudinem Mel- 
chisedech, ut interpres certissimus docet, Paulus Hebr. VII, 15. 
Cbristus rex justitiae (hoc enim est hebraice Melchisedec) sine 
patre homo, sine matre DEUS, panem et vinum obtulit. 

Oriens. Laudare jubemur DEUM, qui ascendit super caelum 
cxli ad Orientem. Ps. LXVI1, 34. Qui sedet in caelo altissimo, 
quod est a principio, ut vertit Hieronymus, quod immutabile 
perseverat inde ab orbe condito, et unde nobis in terra degenti- 
bus omne lumen oritur. De Christo victore Psalmum hunc ipse 
gentium doctor exponit Epb. IV, 8.; ille autem in caelum ascen- 
dit ex monte Oliveti, qui Hierosolymae orientalis est. 

2) Christus Oriens. Adducam servum meum orientem. Zacb. 
Ili, 8. Ecce vir oriens nomen ejus. Zach. VI, 12. Nullo modo 
de sole oriente sermo est: sed Messias dicitur germen seu sur- 
culus: de qua vocis hujus notione nemo hebraice doctus unquam 
dubitabit. 

3) Dextera orientis. Job. XXX, 12. Insignem hunc hebraismum 
ex Masora declaravi Voc. Dextera . 

Origo. Seth et Sem apud homines gloriam adepti sunt , 
quippe alter primus post Abelem, alter primus post diluvium, 
generis bumani fontes: et super omnem animam in origine 
Adam, Eccli. XLIX, ult. ; omnium autem hominum gloriosissi- 
mus Adamus, quia omnium origo. 

Orfygometra. Israelitis dedit DEUS concupiscentiam dele- 
ctamenti sui ... ortygometram, idest coturnicem, concupitas 
ab ipsis delicias. Sap. XVI, 2. 

• Os, oris . Amnon in ore Absalom erat positus , ex die qua 
oppressit Thamar sororem ejus. II. Reg. XIII, 32. Semper 
Absalom imminebat occasioni injuriam sororis ulciscendi. 

2) Ponere os in caelum. Posuerunt in cadum os suum et lin- 
gua eorum transivit in terra. Ps. LXXil, 9. DEUM et homines 
conviciis lacessierunt. 

3) Dare os. Ne dederis os tuum , ut peccare facias carnem 
tuam, idest te, more bebraico: neque dicas etc. Eccle. V, 5. 
Ne laxes babenus linguae tuae, ut loquendo peccet. 

4) Os pro fame. Prov. XVI, 26. ' 

5) Os pro victu. Omnis labor hominis in ore ejus , ut quae- 
rat victui necessaria. Eccle. VI, 7. 

6) Os DEI. Si separaveris pretiosum a vili, quasi os meum 
eris : convertentur ipsi ad te, et tu non converteris ad eos. 
Jer. XV, 19. Si docueris populum a falsis vera distinguere, eris, 
inquit Hieronymus, ut lex mea: nam et lex humanos animos ad 
se convertit, uon ipsa ad hominis voluntatem convertitur. 

7) Os gladii, pro ejus acie. Omnesque resistentes sibi occi- 
dit in ore gladii. Judith. II, 16. Cadent in ore gladii. Luc. 
XXI, 24. Accedit ad poeticum illud Latinorum: Hauriet hos gla- 
dius: gladius latus hausit apertum. 

8) Ab ore ad os. Repleverunt eam, terram, ab ore usque ad 
os in coinquinatione sua. 1. Esdr. IX, 11. Ab extremitate al- 
tera ad alteram sordibus cooperta est. 

' 9) Os carnis. Eccli. XX1I1, 23. Cupiditas libidinosa. 

10) Os, ossis. Adhaesit os meum carni meae . Ps. CI, 6. Vix 
ossibus haereo. 

* 1 1) Os non occultatum. Non est occultatum os meum a te, 
quod fecisti in occulto ; et substantia mea in inferioribus ter - 

ras. Ps. CXXXV1I1, 15. Non latebant te ossa mea jam tum, cutn 
a te in occulto matris sinu fingebar, ac tota mea substantia iu 
terra suae originis abdebatur. 

12) Omnia ossa mea, idest totus, quantus sum, poetice dictam. 
Omnia ossa mea , chald. omnia membra mea, dicent : Domine, 
quis similis tibi? Ps. XXXIV, 10. Totis viribus te, DEUS in- 
comparabilis, praedicabo. 

13) Os et caro. Respondit Jacobo Laban avunculus: Os meum 
es, et caro mea . Gen. XXIX, 14. Consanguinitate proxima in- 
ter nos jungimur. David rex Amasam suo nomine sic jubet salu- 
tari: Nonne os meum et caro mea es? 11. Reg. XIX, 13. Ge- 
nitus enim erat Amasa ex Abigail Davidis sorore. II. Reg. XVII, 
25, et I. Par. II. 16. sq. Alibi rex idem David hunc loquendi 
modum ad totam tribum Juda, unde ortus erat, extendit: Fra- 
tres mei vos, os meum et caro mea nos. II. Reg. XIX, 12. At 
illa blandientium vox est, cum venerunt universae tribus Israel 
ad David in Hebron, dicentes: Ecce nos , os tuum et caro tua 
sumus . II. Reg. V, 1. Tanta voluntatum conjunctione tibi ad- 
haerebimus, tamquam si ex eadem omnes tribu, imo eadem te- 
cum domo essemus progeniti. 

14) Os perforare. Nocte os meum perforatur doloribus . 
Job. XXX, 17. De ossibus, non de ore, queri Jobum, ex hebrai- 
co fonte et LXX. patet. 

15.) Confringi ossa. Dum confringuntur ossa wea.Ps.XLI, 
11. Ossa Hebraeis sunt vires ac potentia: quas calamitatum sua- 
rum pondere atteri et confringi ait. 

Osanna. Rectius Hosanna: quod vide. , • „ 

Osculor* Si vidi solem , cum fulgeret, et lunam inceden- 
tem clare: et laetatum est in abscondito cor meum, et oscula- 
tus sum manum meam ore meo . Job. XXXI, 26. sq. Osculari 
manum, ritus est antiquissimus adorantium. Negat ergo Job, un- 
quam a se Divinos honores soli aut lunae tributos, quae est ini- 
quitas maxima, et negatio contra DEUM altissimum. ibid. 
v. 28. 

Osculum. Moj'tuu$que est ibi, in Phasga, vertice montisNe- 
bo, Moyses servus Domini, in terra Moab, jubente Domino. 
Deut. ult. 5. Pro quo inepte quidam, contra fontem hebraicum, 
LXX., et Vulgatam, Moysen esse mortuum ajunt in osculo Do- 
mini. Sed osculum hoc, ut recte habet Cornelius in 1. d. pium 

magis, quam genuinum , soli finxerunt, ut idem loquitur, con- 
ceptuum novorum asseclae . 

Ovis. Oves escarum, Ps.XLIII,12., et oves occisionis , ibid. 
v. 22. et Rom. VIII, 3$, sunt oves macello destinatae. 

Ovum. Ova aspidum ruperunt, foverunt, excluserunt: et 
tales araneae texuerunt . Is. LIX, 5. Toti sunt in rebus noxiis, 
vel certe inutilibus. 


P 


Paci flens. Vinea fuit Pacifico iji ea, quae habet populos, 
tradidit eam custodibus: vir offert pro fructu ejus mille ar- 
genteos. Cant. ult. 1 1. Vineafuit Salomoni in Baalhamon: pro cu- 
jus loci nomine bic,ut alibi saepius, latina ejus explicatio posita 
est: Baal kamon enim hebraice est possidens populum . Tra- 
dita custodibus hae vinea, fuit qui pro ea offerret mille argen- 
teos. Tum sponsa inquit: Vinea mea coram me est. Mille tui 
Pacifici, et ducenti his, qui custodiunt fructus ejus. v. sq. 
Mea igitur est vinea: nam ultra mille, quos ille nescio quis ob- 
tulit, numero ego ducentos; mille argenteos tibi Salomoni, du- 
centos custodibus. 

2) Pacifica, seu victimae pacificae. Genus sacrificii, cujus men- 
tio crebra est in Divina Pagina. Ejus offerendi ritus legitur Lev. 
III, 1. sqq. v 

Palat ha. Judith X, 5. Graecum: massa ficuum. 

Palma. Dicebamque: In nidulo meo moriar, et sicut pal- 
ma multiplicabo dies. Job. XXIX, 18. Phsenix, quo vocabulo 
LXX. hic usi sunt, et palmam arborem, et Phoenicem avem apud 
Graecos significat. Quapropter ne errandi relinqueretur occasio, 
prospexere LXX. addendo vocem truncus, ne accipi de volucre 
posset: sicut truncus palmae. Sperabam, inquit Job, me in re- 
gia mea placide moriturum, postquam ad summam senectutem 
instar palmae arboris, quae maxime longaeva est, pervenissem: 
nunc me mors immatura et acerba occupat, domo mea ejectum. 

2) Dii ut palma. Simulacra deorum in similitudinem palmae 
fabricata sunt, et non loquentur. Jer. X, 5. Sunt speciosa et 
procera, instar palmae arboris; sed muta, et sensu ac ratione ca- 
rentia. . 

3) Parvuli ad mensuram palmae. Thren. II, 20. Infantes tene- 
ri, palmares, seu palmum non excedentes. 

Palas* pali . Filia lasciva, sicut viator sitiens. ...ab omni 
aqua proxima bibet, et contra omnem palum sedebit, et con- 
tra omnem sagittam aperiet pharetram. Eccli. XXVI, 15. Ad 
proximum quodque etiam hominis peregrini tentorium, quod via- 
tores ex obvio palo suspendebant, consistet primum, mox et con- 
sidebit. Ut cupiditatem expleat, ad obvium quemque divertet. 
Triplici phrai honeste res inhonesta indicatur. 

Palos, paludis. Paludes incensae swnt igni. Jer. LI, 32. A- 
rundineta Euphratis intellige, per quem ut facilior esset in ur- 
bem Babylonem aditus, ignem hostes injecere, ut ipsae paludes 
ardere viderentur. 

Panis. Per hebra i smum ponitur pro omni cibo. Jppositus est 
in conspectu ejus panis. Gen. XXIV, 33. Illati sunt cibi. David 
ad Miphibosetb: comedes panem in mensa mea semper.U. Reg. 

. IX, 7. Perpetuus eris meus conviva. Dan.V, l.ubi nos legimus, 
Balthasar rex fecit grande convivium ; Daniel ipse chaldaice 
scripsit, fecit panem magnum. 

2) Panis mendacii. Prov. XX, 17. Panis lapidosus, de quo ex 
Fabio Verrucoso dixi Voc. Numerus . 

3) Panis doloris. Ps. CXXVI, 2. Laboriosus, aerumnosus. Sub- 
tilius scrutantur alii, et panem idolorum in hebraico deprehen- 
dunt. Vide, si libet, Delrii Adagialia Sacra, p. II. adag. 129. 

4) Panis lugentium. Sacrificia eorum, quasi panis lugen- 
tium: omnes, qni comedent eum, contaminabuntur: quia pa- 
nis eorum animae ipsorum, non intrabit in domum Domini. 
Os. IX, 4. In tabernaculo mortui omnia erant immunda. Num. 
XIX, 14. Talia coram DEO erunt illorum sacrificia, praesertim 
cura victimas non Domino, sed sibi et gulae sint oblaturi: neque 
enim cibos hos in templum mittent, sed ipsi comedent: quemad- 
modum et vinum, ut ibidem dicitur, non Deo libabunt, sed ipsi 
bibent. 

Papyrion. Ex. II. 5. Frutetum papyri, seu ingentium Nili 
arundinum, in quo fiscella adhaesit, Moysen infantem deferens. 

Parabola. Hebraico more quaecumque sententia gravis, aut 
dictum ingeniosum, parabola dicitur; utBalaami vaticinatio Num. 
XX11I, et XXIV, saepius, et Jobi sermones XXVII, l. f et XXIX, 1. 
Salomonis quoque Proverbia ab Hebraeis MisckU (non Misle, ut 

blaeso vocabulo editiones latinas complures habent) idest Para- 
bolae inscribuntur, tamquam dominantes sententiae, ac viris prin- 
cipibus dignae: masccil enim Hebraeis est dominari . 

2) Accipere in parabolam. Abrahamus lsaacum filium immo- 
lare parabat, viva fide fretus: unde eum et in parabolam ac- 
cepit. Hebr. XI, 19. Recepit eum ut imaginem, seu typum et fi- 
guram, nimirum Christi. 

3) In parabolam fieri. Factus sum illis parabolam . Ps. 
LXVUI, 12. Eo devolutae sunt res meae, ut proverbii loco inimi- 
ci mei dicant de infelicibus: Homo hic estDavide miserior. Ejus- 
dem sententiae est: In die illa sumetur super vos parabola, 
et cantabitur canticum cum suavitate, dicentium: Depopu* 
latione vastati sumus, etc. Mich. II, 4. Dicetur instar adagii: 
Samaritano calamitosior, Israelitis aerumnosior. Carmine lugu- 

. bri mala vestra deplorabitis, quae hostes cum suavitate et volu- 
ptate sua audient. Sic autem canetis: Depopulatus est et vasta- 
vit nos hostis: pars populi mei commutata est, pars insignis 
populi hebraici, totum regnum decem tribuum, sua sorte exci- 
dit: haereditas populi mei in alienam ditionem translata est. Quo- 
modo recedet a me, cupi revertatur, qui regiones nostras di - v 
vidat? ibid. Qua ratione sperare licet, recessurum a me Assy- 
rium, cum populatus nuper Palaestinam, tam cito revertatur, et 
regionem omnem inter suos dividat? 

Paraclltus, seu Paracletus . Proprie Graecis Advocatum si- 
gnificat: passim tamen etiam pro Consolatore accipitur, obliqua 
notione, sed tam antiqua, ut jam Syriaca in Joannis Evangelio 
eam habeant. Hoc nomine Christus non modo Divinum Spiritum, 
sed se quoque tacite nuncupavit, cum dixit: Rogabo Patrem, et 
alium Paraclitum dabit vobis. Joann. XIV, 16. 

Paradisus. Ad regem Tyri dicitur: Jn deliciis paradisi DEI 
fuisti. Ez. XXVIII, 13. Regio Tyria fertilissima ob miram suam 
amoenitatem paradisus vocatur eadem ratione, qua de Pentapoli 
scriptum est: sicut Paradisus Domini. Gen XIII, 10. 

Parali pomenon. Sic inscribuntur libri duo Divini Codicis, 
in quibus ea potissimum enarrantur, quae in libris Regum omit- 
tuntur: paralipomena enim graece sunt praetermissa. Hebrai- 
cus eorumdem voluminum titulus est Divre bai}am\n,Vw\fo die- 
rum. q. d. Ephemerides. 

Parosceve. Graecum. Praeparatio. Dies erat, quo in proxi- 

mum festum, sabbati videlicet magni seu paschalis, necessaria 
parabantur. 

Parco. Non ad parcendum corpori, non in honore aliquo 
ad saturitatem carnis. Coi. 11, ult. Eos notat Paulus, qui stul- 
ta geniorum caelestium religionis ducti, superstitiosa jejunia si- 
bi indicebant, non parcentes suis ipsi corporibus, et victum ne- 
cessarium, quem honorem vocat, ultro sibi detrahentes. 

Pario. Judaei convenire jubentur, priusquam pariat jussio 
quasi pulverem transeuntem diem . Soph. 11,2. Antequam e- 
xumpat dies vindictae, quam vox DEI pariet seu adducet, tan- 
quam pulverem turbine elatum, et omnia involventem, ut excae- 
cati subducere, et circumspicere de auxilio non possint. 

Pars. Pro haereditate, vel sorte. Dominus pars hxreditatis 
mex. Ps. XV, 5. DEUS est tota mea haereditas, tota mea portio 
haereditaria. Laudabunt partem suam . Is. LXI, 7. Sorte sua 
gaudebunt, eam sibi gratulabuntur. De utroque hoc loco expli- 
catius actum in Vocabb. Calix , et Duplex. Legitur et plurali 
numero: In partes vade seculi sancti, cum vivis et dantibus 
confessionem Deo. Eccli. XVII, 25. Tende ad beatam aeterni- 
tatem, ad haereditatem sanctorum, ut cum illis semper vivas ac 
DEUM laudes. De hac laudatione DEI, non de confessione sacra- 
mentali Hebraeis ignota, accipe vocabula confessio, confitere , 
confiteberis, ibid. v. 26. sq.,ubi Siracides Dominum laudare nos 
jubet, dum vivimus, ut in aeterna vita cum vivis et dantibus 
confessionem DEO semper eum laudemus. 

2) Pars DEI. Partem seu haereditatem suam appellat DEUS po- 
pulum a se electum, sive, quod idem est, ecclesiam suam. Con- 
culcaverunt partem meam. Jer. XII, 10. Populum meum I- 
srael. Pars DEI, Israel facta est manifesta. Eccli. XVII, 15. 
Manifeste apparet, lsraelem ex omnibus gentibus electum a DEO 
esse, quem ipse ceu proprium possideat. Vocabat judicium ad 
iqnem Dominus DEUS: et devoravit abyssum multam, po- 
pulum; et comedit simul partem DEI ipsius, templum* Amos 
VII, 4. Praedicit Hierosolymae a Nabuchodonosore capiendae et 
templi incendium, cui DEUS sontem hanc urbem adjudicavit. Ra- 
dicavi, inquit Sapientia, in populo honorificato, in populo ele- 
cto: et in parte DEI mei hxreditas illius, et in plenitudine 
sanctorum detentio mea. Eccli. XXIV, 16. Domicilium meum 

est in parte DEI mei, quae est haereditas illius et plenus san- 
ctorum hominum chorus. * 

3) Partes tres. Partes dux in ea, terra, dispergentur, et de- 
ficient: et tertia pars relinquetur in ea. Zach. XIII, 8. Qui- 
dam, facili expositione contenti, impios et electas intelligunt, 
quod illorum numerus multo major sit. At perspicacissimus Hie-' 
ronymus subtiliter et presse hunc in modum interpretatur: ante 
Christum, de cujus sanctissima morte 1. d. versu priore, duae 
hominum partes erant, Judaei, et gentes ceterae omnes a DEO 
alienae: ambae disperdentur a stygiis hostibus, si bae in suis er- 
roribus, illi in abrogata per Christum lege, ambo in sceleribus 
suis perseverarint. Tertia autem pars durabit per secula dein- 
ceps omnia, nimirum Christi ecclesia: de qua intellige, quod 
superest hujus Capitis. 

A) Partibus, pro sensim, per partes. Eos, qui exerrant, par- 
tibus corripis . Sap. XII, 2. Partibus judicans, dabas locum 
pamitentix. ibid. v. 10 / Non totam simul poenam infligendo, 
sed paulatim castigando, ut spatium ad sese respiciendos eis re- 
linquas. 

5) Partes vulpium. Introibunt in inferiora terrx, sepulcro 
tegentur, vel tradentur in manus gladii, partes vulpium e - 
runt . Ps. LXJ1, 10. sq. Gladio consumentur, vel in desertis locis 
extabescent, a vulpibus aliisque feris devorandi. 

• Parturio. Parturiens pariet. Mich. V, 3. Noli acerbos nixus 
ac dolores suspicari, praesertim si de Christi Parente Virgine in- 
terpretari placeat: sed, ut est in fonte hebraico, pariens pariet, 
certissime pariet, partum generosum et praestantem edet. Con- 
textum habes in Do. §.6. 

• Parvus. Pharaoni de aetate sua respondet Jacob: Dies pere- 
grinationis mex centum triginta annorum sunt, parvi et ma- 
li. Gen. XLVI1, 9. Tam bebraica, quam graeca et chaldaica vox 
et paucos, et parvos significat. Sicuti dies magnus est, quo DEUS 
res illustres patrat: ita dies parvi sunt, quibus ignobiles, et mo- 
lestiis conflictati vivimus. Sed ne hi quidem diesaspernandi sunt: 
quis enim despexit dies parvos? et Ixtabuntur, et videbunt la- 
pidem stanneum in manu Zorobabel. Znch.lV,10.Lapis stan- 
neus est perpendiculum,, insigne fabri aedificantis. Post mole- 
stos hos dies aliquot redibit laetitia, cum apparebit, DEUM per 
fidelem quemdam servum suum aedificare denuo ecclesiam. 

Pascha. Aliqui Veterum a graeco Pascho ( patior J male uti- 
que derivarunt. Hebraice est Pesach . Chaldaice Piscka. (pro- 
nuntia, mm Pi-ska,sed Pis-cha.) Uode LXX. et Graeci omnes, 
ac Latini, suum Pascha formarunt. Sensus vocabuli neutiquam 
a patiendo petendus est: Christi enim passi memoria non ad lae- 
tissimum ac triumphalem hunc diem, sed potius ad Parasceven 
referenda erat; sed significat transitum Demini, eo sensu, quem 
Ex. XII, 11. et 27. legimus, in Voc ,Phase a rae paulo post de- 
clarandum. 

Pasco. Ephraim pascit ventum, et sequitur aestum: tota 
die mendacium, et vastitatem multiplicat: et fcedus cum As- 
syriis iniit, et oleum in JEgyptum ferebat. Os. XII, I. Pasce- 
re ventum dicitur, qui operam inanem sumit, et frustra laborat: 
qualia sunt apud nos, littus arare, surdo fabulam canere, ASthio- 
pem lavare. Hex Israeiis Osee prius foedere se illigavit Assyriis, 
deinde iis relictis ad ^Egyptios se transtulit, pretiosis etiam do- 
nis, inter quae laudatissimum Samariae oleum, amicitiam eorum 
mercatus. Primum est iautile; alterum etiam perniciosum; ideo 
primo tribuit mendacium, alteri vastitatem. Primum est homi- 
nis fatui, qui vel pasci vento, vel eum capere et in pascua vult 
educere-, alterum est hominis suum damnum quaerentis, dum cap- 
tat ventum calidum, qui omnium maxime corporibus nocere 
solet. 

2) Pascere in gladio et lanceis. Mich. V, 6. Hunc loquendi mo- 
dum exposui in Nemrod. 

Pastophorium . I. Mach. IV, 38. et 57. Pastophoria erant 
cubicula seu promptuaria, in quibus necessaria ad templi mini- 
sterium et ornatum servabantur. 

• Pastor. Verba sapientiam sicut stimuli, et quasi clavi in 
altum defixi, quae per magistrorum consilium data sunt a 
pastore uno. Eccle. XII, It. Pastor unus, idest summus, DEUS 
est: qui nos per sapientes servos suos docendo, ad bonum sti- 
mulat, et ne a bono ad malum defluamus, potenter confirmat. 

2) Tres pastores - Succiditrespast ores in mense uno: et con- 
tracta est anima mea in eis: siquidem et anima eorum t?a- 
riavit in me. Zac. XI, 8. Moysen, Aaronem, et Mariam eorum 
sororem prophetidem uno mense abstuli: molestus enim mihi 
fuit hic populus, dum fidelis mihi esse desiit. Ita D. Hieronymus. 

3) Pastor stultus. Zach. XI, 15. sqq. Praemonstrare jubetur 

propheta Antichristum, quem grex Judaeorum, vero Messiae per- 
duellium, pastorem sequetur. Ille vero gregem non tantum non 
juvabit, sed vastabit etiam, et ungulas ictibus diffringens pro- 
sternet. Sed ad extremum percutietur a DEO idolum hoc et fal- 
sus pastor, dum Pastor verus Christus gfadio oris sui brachium 
impii feriet, eumque excaecabit. 

Patientia. Tuere me ab Ais, qui persequuntur me: noli in 
patientia tua suscipere me; noli, dura me inter tuos suscipis 
et agnoscis, tam dio et patienter dissimulare injurias, quibus 
me obruunt: scito , memento, quoniam sustinui propter te op- 
probrium. Jer. XV, 15. 

Patruelis. Cantabo dilecto meo canticum patruelis mei ni- 
nex sux. Is.V, 1. LXX. et Chaldaeus pro patruele dilectum no- 
minant. Hebraico more patruelis dici potest cognatus quilibet. 
Messiam itaque Isaias non modo dilectum, sed sensu etiam pro- 
prio patruelem seu cognatum dicere potuit, quia ex eadem cum 
Christo regia Davidis familia oriundus. Ait ergo: Praecinam di- 
lecto et cognato lugubre carmen de ingrata sua vinea, quod ipse 
olim cantaturus est. Est enim haec lsaiae parabola omnino ea- 
dem, quam Christus Matth. XXI, 33. sqq. proponit. 

Paueus. Domine a paucis de terra divide eos . Ps. XVI ,14. 
Separa eos a sanctis et electis, qui ceteris comparati semper 
sunt pauci. 

Pavimentum. Lapsus falsx lingux, quasi qui in (pro a , 
ut est in fonte graeco ) pavimento cadens: sic casus malorum 
festinanter veniet. Eccli. XX, 20. Quam celeriter gravilerque 
colliditur, qui a pavimento seu tecto aequaliter strato decidit; 
tam celer et gravis est lapsus, in quem homo fallax a lingua sua 
impellitur. 

Paulo minus. Nisi quia Dominus adjuvit me, paulo mi - 
nus habitasset in inferno anima mea . Ps. XClil, 17. Nisi 
DEUS adfuisset, parum abfuit, quin occumberem, quin tumulum 
ac limbum subirem. Paulo minus consummaverunt me in ter- 
ra. Ps. CXV11I, 87. Parum aberat, quin vitam mihi eriperent. 

Pax. Passira pro felicitate, pro omni genere prosperitatis. In- 
de salutationis illa formula: Pax tibi aut tecum: Pax vobis . 
Illud etiam: Fade in pace, idest salvus esto, felices estote. Pro - 
pter fratres meos, et proximos meos, loquebar pacem de te, 
q Jerusalem. Ps. CXXI, 8. Illorum amore omnem tibi felicitatem 

precabar. Statuit illi testamentum pacis , principem sancto- 
rum et gentis sux. Eccli. XLV, 30. Promisit iili certam et sta- 
bilem prosperitatem, eique principatum sacerdotii et gentis suae 
decrevit. Gloria in altissimis DEO , et in terra pax , omnige- 
na salus, et omne verum bonum, hominibus bonx voluntatis. 
Luc. II, 14. Benedictus, qui venit rex, Christus a Monte Oli- 
veti Hierosolymam tendens, in nomine Domini: pax in cxlo , 
et gloria in excelsis. Luc. XIX*, 38. Triumphanti Domino, si- 
bique ipsis, genus omne boni decerni in caelo cupiunt, atque in- 
de gloriata regnanti ih excelsis DEO et Messiae precantur. 

2) Erit iste pax. Mich. V, 5. de Messia. Ipse enim est pax 
nostra, qui fecit utraque unum, ei inimicitias sedavit, medium 
par ietem macerix solvens, ut eloquenter de Christo scribit Pau- 
lus Ephes. II, 14. 

3) Factus est in pace locus ejus. Ps. LXXV, 3. Hebraice, in 
Salem, idest in urbe Jerusalem, cui pro more Bibliorura statim 
adjungitur in hebraico et latino: et habitatio ejus in «Sion. DEUS 
Hierosolymae in templo montis Sion domicilium ceu in loco sibi 
proprio collocavit. 

Paxillus. Rogavimus Dominum, inquit Esdras, uti daretur 
nobis paxillus in loco sancto ejus. I. Esdr. IX, 8. Paxillus ten- 
toria figit, alique multa sustentat aut firmat. Stabilitatem ergo 
et quietam firmitudinem concedi petunt in loco sancto. 

2) Paxillus de Christo. Zach. X, 4. Habes locum in Voc. An- 
gulus. §. 3. 

3) Paxillus de Pontifice. Figam illum paxillum in loco fi- 
deli. Is. XXII, 23. Auferetur paxillus, qui fixus fuerat in lo- 
co fideli, ibid. v. 25. Hebraice est clavus. Summum Hebraeorum 
Pontificem indicat, e quo in rebus sacris omnia pendebant. 

Peccator., Bethsabea ad Davidem: cum dormierit dominus 
meus rex cum patribus suis, erimus ego et filius meus Salo- 
mon peccatores. III. Reg. I, 21. Si Adonias regno potitus fue- 
Tit, ego et Salomon suspecti erimus, tractabimur ut nocentes, 
insimulabimur criminum, et opprimemur. 

Peccatrix* Maria Magdalena dicitur mulier, qux erat in ci- 
vitate peccatrix. Luc. VII, 37. Nihilominus Magdalenam, 
fuisse meretricem, calumniosum est. Theophil. Raynaudus O- 
perum T. XII, in Hoplotheca contra ictum Calumniae, Sect. II. 
serie 2, c. 8., ubi id solide prosequitur. Videant igitur oratores 

sacri, ne hoc dicere Zwingeri haeretici theatro, aut Ravisianae 
officinas centunculis, quam verbi Divini majestate sit dignus. 

Peccatum. Quaeretur peccatum illius, et non invenietur . 
Ps. IX, 36. Quidam de peccati emolumentis exponunt: mortuo 
impio, quaeretur, ubi jam sit potentia illa, deliciae, auctoritas, 
quas peccatum ei attulit: nec invenietur. Sed in bebraico est: 
Quaeres peccatum ejus, nec invenies, loquiturque David in hoc 
versu et proxime prioribus cum DEO ipso. Rationem peccatorum 
ab eo reposces: quam reddere miser non poterit. 

2) Pro peccati poena. Nonne, si bene egeris , recipies; sin au» 
tem male, statim in foribus peccatum aderit? Geo. IV, 7. In 
captivitate nos dispersisti in improperium, et in maledictum, 
et in peccatum . Bar. III, 8. lufames ubique sumus, et propter 
scelera execrabiles, quippe de quibus tam acerbas peccatorum 
poenas DEUS sumpserit. Huc referendus est. fomes seu concupi- 
scentia, ut loquimur; insignis peccati poena, quae in Pauiinis e- 
pistolis peccatum aliqupties appellatur. 

3) Loco hostiae pro peccato. De Christo pro peccatis nostris 
immolato dicitur: Eum > qui non noverat peccatum, pro nobis 
peccatum fecit Pater caelestis. II. Cor. V, 21. Sacerdotes pec- 
cata populi mei comedent, et ad iniquitatem eorum suble- 
vabunt animas eorum. Os. IV, 8. Aleutur ex hostiis pro pec- 
cato: quas dum appetunt, delicta dissimulantes, populo saepius 
peccandi occasionem praebebunt. Sic, ubi nos habemus, Cur non 
comedistis hostiam pro peccato in loco sancto? Lev. X, 17; 
in fonte hebraico legitur: Cur non comedistis peccatum in loco 
sancto? Non idem sentio Num. XVIII, !., ubi non hostias, sed 
commissa a sacerdotibus piacula intelligi, ostendi in Vop. Ini- 
quitas, §. 2. 

4) Pro immunditia legali. Sic puerperium Lev. XII, 6. pec- 
catum dicitur. 

Pecus. Pecora occisionis . Zach. XI, 4., et pecus occisionis, 
ibid. v. 7., Judaei macello destinati, et Romanorum armis debiti. 
Pascit quidem stolida haec et cervicis durissimae pecora Messias, 
qui toto illo Capite loquitur; conatur gregem ab interitu revo- 
care; sed incassum. Amarissimum est, quod v. 6. dicit, tradi- 
turum se Judaeos in manu regis sui; ut barbari, qui esclama- 
rant: Non habemus regem nisi Caesarem, hujus ipsius regis sui 
• armis perirent. ; . . 

Pedalis. Qux habitas super aquas multas Euphratis, o Ba- 
bylon locuples in thesauris, venit finis tuus pedalis prxcisio - 
nis tuse . Jer. LI, 13. Impleta est mensura brevis tuae felicita- 
tis j quae veluti unius pedis fuit (hebr. cubitus) nunc exscin- 
denda es. 

Pedes. Si cum peditibus currens laborasti r inquit ad Jere- 
roiam DEUS, quomodo contendere poteris cum equis? cum au- 
tem in terra pacis securus fueris, quid facies in superbia 
Jordanis? Jer. XII, 5. Si tam graves tibi sunt cives tui in urbe 
exigua Anathoth, ut ferre vix possis: qua ratione opponere te 
audebis principibus et sacerdotibus Hierosolymae? Si ita quere- 
ris de quieto oppido, in quo securus ac tranquillus esse pote- 
ras, qualis inter fluctus urbis regiae eris, quae par est Jordani, 
cum intumuit? 

Pellis. Criminator Jobi Satan ait: Pellem pro pelle, et cun- 
cta, qux habet homo „ dabit pro anima sua . Job. II, 4. Vere 
• simillimum est, quod Gaspar Sanctius, vir ingeniosus, eoque 
priores alii, censuerunt, hoc esse proverbium, illis seculis, et 
Idumaeis forsitan praecipue, familiare, quo significant anti- 
qui, pro tuenda vita omnium rerum jacturam esse subeun- 
dam non illibenter . Sanet, in Job. II. §. 13. Pro sua pelle, pro 
sua vita, dabit homo quidlibet aliud; seu pecuniam, in corio ab 
antiquis signatam; seu vestes suas, heroum more ferarum pel- 
libus praetextas; seu gregum suorum, imo et liberorum vitam. 
Potest his, inquit calumoiator Satan, $quiere animo carere Jo- 
bus, quamdiu intacta relinquitur ipsius cuticula: baec si tanga- 
tur, alia omnia apparebunt. Subtiliter advertit Pineda (hic, §. 3.) 
particulam bebraicam bead seu behad, quam noster vertit pro, 
saepius in Divinis Literis significare super : quod exemplis alla- 
tis vere confirmat (poterastque etiam plura afferri.) inde sen- 
sum eruit. Pellem super pellem, bona alia super alia, et deni- 
que omnia sua dabit bomo, ut vitam salvam eripiat. . 

2) Pelles pro tabernaculis. Pelles eorum, incolarum Cedar, 
et omnia vasa eorum, et camelos eorum tollent sibi. Jer.XLIX, 
29. Hostes tentoria eorum cum omni suppellectile et gregibus 
capient. Habitasse illos in tabernaculis, non in domibus vecte 
ac sera munitis, narratur ibid. v. 3 1 . Pelles Salomonis, Cant. 1, 
5, explicatae sunt in Voc. Cedar . Extendens caelum sicut pel- 
lem, idest instar tentorii, ita de DEO vates regius Ps. CIU, 2. 

Turbabuntur pelles terrae Madian . Hab. III, 7. Castra Ma- 
dianitica. 

Pendeo. Populus meus pendebit ad reditum meum : ju- 
gum autem imponetur eis simul , quod non auferetur . Os. Xf, 

7. Populus meus, juste a me desertus, suspenso animo expecta- 
bit meum ad se reditura. Sed relinquam universos sub Assyrio- 
rum jugo: non liberabuntur. Quomodo (v. 8.) tractabo te, Israel? 
an te protegam? nequaquam, sed ut Sodomara, et socias te de- 
lebo. Vix tamen haec miaatus est DEUS, cum ad misericordiam 
rediens, liberatorem promittit, Christum videlicet, qui modo 
longe nobiliore populum electum congreget, et omni felicitate 
cumulet, v. 9. 

Penna. Oi'ietur vobis timentibus nomen meum Sol justi - 
t\x, et sanitas in pennis ejus. Mal. ult. 2. Pennae per elegan- 
tiam hebraicam pro radiis. Caelestes Solis hujus radii sic illu- 
strant animos, ut etiam sanent; imo et corporibus suprema illa 
judicii die (de qua ibid.v. 1.) sanitatem et felicitatem perpetuam 
largietur. 

Pentacontarchus, seu Pentecontarcbus. I. Mach. III, 55. 
Dux quinquaginta militum. Graecum. 

Pentapolis. Graecum. Sap.X, 6. Regio quinque urbium, qua- 
rum caput erat Sodoma. Ut Decapolis regio decem urbium. 

Pentecoste. Ex graeco ad verbum transferas Quinquagesi- 
mam. Hebraeis et nobis dies a Paschale quinquagesimus, quo illi 
legem in monte Sina, nos Spiritum Divinum in mouteSion acce- 
pimus. 

Per. Pro in. Ez. XLV. 24. et XLVI, 5., de quibus dictum in 
Ephi. Modus loquendi similis latino illi : singuli denarii iu sin- 
gula capita. 

Percutio. Super quo (idest quare, quorsum) percutiam vos 
ultra f Isi I, 5. Clementiae est percutere, ut emendatio conse- 
quatur. Fecerat id Domiuus, tentaverat omnia; sed frustra. 

2) Percutere fluctus. Populus electus transibit inmqris fre- 
to. et percutiet in mari fluctus, et confundentur omnia pro- 
funda fluminis. Zach. X, 11. Superabit omnia pericula. Id pro- 
pheta exprimit per imaginem Hebraeis familiarem, scissi maris 
rubri, et Jordanis divisi. 

Perditio. Pro morte: quo sensu cum accipitur, additur et in- 
fernus aliquando. Infernus*et perditio nunquam implentur: 

similiter et oculi hominum insatiabiles. Prov. XXVII, 20. Hu- 
mana cupiditas non minus est insaturabilis, quam tumultus aut 
Jocus animorum post mortem, vel mors omnia perdens. Eodern 
sensu junguntur in illo Jobi: Nudus est infernus coram illo, 
DEO, et nullum est operimentum perditioni . Job. XXVI, 6. No- 
tissimus ei status est corporum et animorum post mortem; et ip- 
sius mortis tempus, locus, modus. Perditioet mors Job. XXVII I, 
22. videntur spiritus damnatos et animas justorum in limbo si- 
gnificare. 

Perdix. Furatur aliena ova, et pullos excludit. Perd ix fovit, 
qux non peperit : sed pulli, audita verae matris voce, ad illam 
confugiunt. Sic qui fecit divitias, et non in judicio; qui inique 
congessit opes, non perfruetur: m dimidio dierum suorum, si- 
ve in medio felicitatis cursu, sive per immaturam mortem, de- 
relinquet eas, et in novissimo suo erit insipiens: ad extremum 
agnoscet, agnoscentque et alii, stultum eum laborem fuisse. Jer. 
XVII, 11. 

Perduco. Hostes ipse Dominus perduxit . Eccli. XLVI, 4. 
Scilicet ad Josuen, ejusque manibus caedendos tradidit. 

Pereffluo. Ne forte pereffluamus . Hebr. 11,1. Ne pereamus, 
islar liquoris undique effusi. 

Peregrinatio. Omnis misericordia faciet locum unicui- 
que secundum meritum operum suorum, et secundum intel- 
lectum peregrinationis ipsius. Eccli. XVI, 15. Omne benefi- 
■ cium cuicumque praestitum inveniet locum praemii in caelo, ubi 
merces reddetur pro merito, et secundum prudentiam, qua vi- 
tam quisque exegit. 

2) Peregrinatio Loth,idest Loth peregrinus .Eccli. XVI, 9. Exe-* 
cratus est DEUS superbum cor Sodomae, et viciniae, quae Lotho 
hospiti non pepercit. Sic peregrinatio puerorum DEI, Sap.XII, 
7., est populus DEI peregrinus, seu filii Israel peregrinantes. 
Contextum illum paulo abstrusiorem illustrabo Voc. Sacramen- 
tum. 

Peregrinor. Pro admirari, percelli novitate rei. Nolite pe- 
regrinari in fervore, qui ad tentationem vobis fit , quasi novi 
aliquid vobis contingat. I. Petr. IV, 12. Nolite mirari, nolite 
peregrinum ducere aut novum, si ab aestuante adversario, aut 
urente aerumna tentemini. 

Peregrinus. Cum DEUS judex ultimo supplicio reos afficit. 

est hoc alienum opus ejus:,,. peregrinum est opus ejus ab eo.. 
Is. XXVIII, 21. DEI enim natura est, beneficum et liberalem es- 
se: poenas expetere, nos eum flagitiis cogimus. 

Pereo. Peribit fuga a pastoribus , et salvatio ab optima -. 
tibus gregis, Jer. XXV, 35. Non poterunt fugere, aut stragem 
avertere. Peribit fuga a veloce . Araos II, 14. Ne veloces qui- 
dem effugient. Periit Juga a me. Ps.CXLI, 5. Nullum superest 
mihi effugium. 

Peribolos. In peribolo sanctorum. I.Mach XIV, 4 8. .In por-» 
ticibus ambientibus locum sanctum: de templo sermo est. 

Perizoma. Primi parentes consuerunt folia ficus , et fece- * 
runt sibi perizomata . Gen. III, 7. Velamenta, cinctus, quodam- 
modo subligacula. 

Permaneo. Rex a DEO electus (Christus) permanebit cum 
soleret ante lunam, in generatione et gener ationem.Vs. LXX1, 

5. Ante solem permanet nomen ejus. ibid. v. 17. Ante, idest 
coram. Manebit in perpetuum, quamdiu sol et luna fulgebunt: pe- 
riphrasis poetica. 

Perpendiculnm. Extendetur super eam, Idumasam, men- 
sura, ut redigatur ad nihilum, et perpendiculum in desola- 
tionem. Is. XXXIV, 1 l.Sic omnia vastabuntur, et evertentur, ut 
sola terrae superficies supersit, tamquam ad mensuram perpendi- 
culo complanata. 

2) Perpendiculum extendetur super Jemsalem. Zach. 1, 1 6. 
Urbs sancta denuo aedificabitur: templum ac domus civium in- 
staurabuntur. 

Persona. Non accipiet Dominus personam in (contra) pau- 
perem, et deprecationem laesi exaudiet. Eceli.XXXV, 16. Non 
respiciet nobilitatem aut potentiam eorum, qui pauperes oppri- 
munt*, sed preces et gemitus laesorum audiet. 

Perverto. Cum sancto sanctus eris, et cum viro innocente 
innocens eris: et cum electo electus eris, et cum perverso per- 
verteris. Ps. XVII, 26. sq. Praestans Psalmorum iuterpresGeor- 
gius Heferus in hunc locum ait: Prorsus horum versuum alius 
sensus est , quam vulgo existimetur. Non de societate homi- 
num bona malave agitur: sed haec de DEO ipso dicuntur, cum 
quo loquitur David. Ita contextus demonstrat, et interpretum Pa- 
trumque torreus: quorum explanationes feliciter collegit uberri- 
mus omnium Thomas le Blanc, T, II. ia 1. d. Tu enim, o juste 

hominum arbiter, piis pium te exhibebis, bona illis plena ma- 
nu affundens: et innoxiis innoxium te prxbebis , nullis eos 
incommodis afficiens , aut affici permittens . Atque cum eo, 
qui non vulgari studet sanctitati, summa te ac singulari 
propensione benignum munificumque praestabis. Cum eo au- 
tem, qui distorta mente a te ad creaturas avertitur, modum 
quoque a tua benignitate alienum atque insolitum servabis, 
severa ab eo poena repetita. Veteres autem scriptores, e san- 
ctissimis etiam ac doctissimis aliqui, cum haec de probis impro- 
bisque sociis usurparunt, non ut Davidicum aut Divinum testi- 
monium, sed ut vulgatum proverbium attulisse credendi sunt. 
Si quis aliter, humanum aliquid passus est, cui veritas. et psal- 
mus, et ipse, ut Heferus loquitur, nexus omni contentione re- 
clamat. 

Pes. Non veniat mihi pes superbix, et manus peccatoris 
non moveat me. Ps. XXXV, 12.Chald. Ne occurrat mihi pes su- 
perbi. Ne permitte, o DEUS, ut superbus hostis ad me appropin- 
quet, et manu impia me commoveat, ac de statu dejiciat. Sed 
illud, quod in hunc locum notissimus asceta pie commentus est, 
superbiae unum dumtaxat pedem esse, ideo facile eam sterni; non 
modo alienissimum est hoc loco, sed ab ipsa rerum natura ab- 
horret: nam uno pede euntem, seu ad me accedentem, concipe- 
re animo, notio pugnans est: cum gressus alternari ac promo- 
veri uno pede non magis possit, quam una ala volari. 

Pessimo, idest, pessimis modis vexo. In iraflammx de- 
voretur, qui salvatur : et qui pessimant plebem tuam, inve- 
niant perditionem. Eccli. XXXVI, ^ t. Si quis iniquorum evase- 
rit e periculis ceteris, eum ira tua incensa consumat, seu vivum, 
seu mortuum in ergastulo sempiterno: et qui tantopere populum 
tuum exagitant, interitu involutos denique se deprehendant. Ali- 
bi Siracides vetat immodicam suscipere aegritudinem propter ca- 
rorum mortem: neque enim est conversio, idest reditus e sepul- 
-cro; et huic, mortuo, nihil proderis, et te ipsum pessimabis, 
tibi graviter nocebis. Eccli. XXXVIII, 22. Quid ex hoc pessi- 
- mabor? Eccli. XI, 26. Quid detrimenti mihi res haec inferet? 

Petra. Numquid deficiet de petra agri nix Libani? aut e- 
• velli possunt aqux erumpentes frigidx et defluentes? Jer. 
XVIII, 14. Juga Libani, superficiem latam et amplam instar agri 
habentia, semper nivibus teguntur. Citius videbatur summum 

Libani dorsum nive cariturum, aut exhauriri posse aquae peren- 
nes e montibus erumpentes; quam fore unquam, ut populus me- 
us oblivisceretur mei. Attamen oblitus est mei populus meus. 
v. sq. 

2) Petra deserti. Is. XVI, U Pelra Moab, Arabiae urbs, unde 
Ruth Moabitis, Christi per Davidem futura avia, in Judaeam mi- 
gravit. Ideo ex hoc loco emitti dicitur Agnus Dominator terrae, 
ut in Voc. Agnus memoratum. 

Petrus* Vide Cephas . 

Phaleg. Hebraice divisio. Ita dictus infans, eo quod in die- 
bus ejus divisa sit terra. Gen. X, 25. 

PhanueI* Hebraicum. Facies DEI. Focavitque Jacob nomen 
loci illius, ubi luctatus fuerat cum caelesti genio ad auroram us- 
que. PhanueI, dicens : Fidi DEUM facie ad faciem. Gen. 
XXXJ1, 30. 

Pharan. Montis ac regionis desertae Pharan mentio saepius in 
Pentateucho occurrit. Memorabile prae ceteris illud est, quod eo 
loco Moyses jubente DEO septuaginta judices populi elegit, qui 
ibidem Spiritu Divino impleti sunt. Num. XI, 16., et 24. sq. 
DEUS ab Austro (hebraice Theman) veniet, et sanctus de 
monte Pharan. H&b.Ili. 3. Feniet pro venit: futurum enim et 
praeteritum in stylo poetico Hebraei passim commutant. Respicit 
ad illud Mosaicum: Dominus de Sinai venit, et de Seir ortus 
est nobis : apparuit de monte Pharan, et cum eo sanctorum 
millia: in dextera ejus ignea lex . Deut. XXXIIi, 2. Observa, 
Idumaeam, quae respectu terrae sanctae australis est, pluribus no- 
minibus appellari; Edom, ab Esau Idumaei populi parente, qui 
Edom dictus, idest rufus; Seir, a monte Seir, qui ab eodem Esau 
{Seir enim pilosum significat) id nomen traxit; Theman, a The- 
maneEsavi nepote, qui ibidem regnaverat. Jam prophetam u- * 
trumque audiamus: A monte Sinai, et ex Idumaea seu Tbemani- 

tide, cujus est mons Seir, et a solitudine montis Pharan DEUS 

* » ' 

ab australi plaga sensim populum suum in Palaestinam sursum 
eduxit," postquam in Sina, millibus angelorum comitantibus, le- 
gem suam igneam Hebraeis tradiderat. Allegorice de Christo, Beth- 
lehemi nato, quae urbs in australi terrae sanctae tractu sita esi. 
Idem, cum ante Christianum populum ascendisset in promissum 
cadeste regnum, septuaginta discipulos Spiritu Sancto implevit, 
igneo igneae suae legis interprete. 

Pharao. Non unius hominis nomen, sed regibus £gypti com- 
mune. Ita videmus Pharaonem eum, sub quo Josephus patriar- 
cha vixit, temporibus, moribus, rebus gestis, et in Hebraeos vo- 
luntate longissime distantem a Pharaone illo, qui ignorabat Jo- 
seph (Ex. I, 8.) et nesciebat Dominum (Ex. V, 2.), a quo deni- 
que cum exercitu fluctibus oppressus interiit. Elias Hutterus, 
vir linguarum studiosissimus, in Harmonico suo, ad Radicem 
Para (auctor Parah scribit) affinitatem reperit inter nomen 
Pharao, et nostrum Liber Baro , ac germanicum Frey et Frau: 
quam derivationem quotus quisque persuaderi sibi passurus sit, 
ipse viderit. 

Phares. Gen. XXXVII l, 29. Hebraicum. Divisio. 

Pharetra. Eccli. XXVI, 15. De filia lasciva dictum, quae cu- 
piditatem obvia quavis occasione expletura est. Locus totus est 
in Voc. Palus. 

Phase. De Paschale dicitur: est enim Phase, idest, tran- 
situs Domini. Ex. XII, 11. Cave putes, intelligi transitum po- 
puli per mare rubrum: indicatur enim transitus angeli extermi- 
natoris, qui domos hebraeorum praeteriit, cum soboiem iEgyptio- 
rum trucidaret. Nomenclationem hanc ipse Moyses indicat. Ex. 
XII, 27. Victima transitus Domini est, quando transivit su- 
per domos filiorum Israel in AEgypto, percutiens A Egyptios , 
et domos nostras liberans. Ubi in fonte hebraico transitus est 
pesach, et transivit ejusdem vocabuli radix pdsach: ut videas, 
alterum alterius rationem reddere. Cur autem pro hebraico Pe- 
sach graece latineque versum est Phase ? Ea est ratio, quod 
Graeci Romanique aspiratam ch in vocabulorum Gne non ament. 
Quapropter et Thare , Core, Noe , Jephte seu Jephte, hebraicis 
Terach, Korach, Ndach monosyllabo, Iiphtdch subrogata sunt. 

Phassur. Cum Phassur sacerdos iDjuria gravissima Jere- 
miam laesisset, poenam ei propheta denunciavit; nomen immu- 
tans: Non Phassur vocavit Dominus nomen tuum, sed Pavo- 
rem undique. Jer. XX, 3. Hebraicum Phaschchur, inquit pe- 
ritissimus Bibitorum Regiorum editor Arias Montanus T. VIII, 
in Onomastico, principem significat libertate abutentem seu lu- 
xuriantem. At DEUS, posthac, inquit, vocaberis non Tumor , 
sed Timor: ut venuste expressit Cornelius a Lapide in hunc 
locum. ' •• *. 

Phetros. Inter provincias alias, e quibus rediturae sunt reii- 

qui® populi electi, numeratur et Phetros, hebr. Pathros. ls.XI, 
1 I . Est regio Pbatures io jEgypto, quo Jud®i tempore belli fu* 
gerant. Jer. XLIV, 1 . Regionis hujus Pbatures mentio fit etiam 
Jer. XLIV, 15. Ea. XXIX, 14. et Ez. XXX, 14., ubi semper io 
ebraico Pathros iisdem literis et punctis vocalibus legitur, qui- 
bus in Isaia lib. d. 

Phiala. Bibentes inebriabuntur quasi a vino , et replebun- 
tur phialae , et quasi cornua altaris . Zach. IX, 15. De Messi® 
discipulis, ecclesiam propagaturis, allegoriam bellicam propheta 
coeperat: eam persequens, hostili sanguine, inquit, tantum sa- 
tiabuntur, quantum pbial® templi vino implentur: et sicut altaris 
cornua victimis onusta sunt, ita illi cunctos hostesMessi®, d®mo- 
nes, eorumque ministros, et crimina copiosissime debellabunt. 

Philisthllm. Pbilisthffii, plurali numero, cujus nota est in He- 
brsorum nominibus syllaba im ad finem. Cave itaque, ne dicas 
6cribasque cum illo poeta sacro, Philisthiim primus , Phili- 
sthiim secundtis: id enim perinde est, ac si diceres, Saxones 
primus , Burgundiones secundus : cum grammatica poscat, Sa- 
xo, Bargundio, Philisthseus . 

' Phison. Gen. 11 , lt. Ganges. 

Phylacterium • Graecum. Pr®ceperat in lege DEUS, de ver- 
bis suis loquens: Ligabis ea quasi signum in manu tua, e - 
runtque et movebuntur inter oculos tuos . Deut. VI, 8. Mem- 
branas ergo in fronte braebiisque gestabant, in quibus essent ver- 
ba legis inscripta: eas phylacteria appellabant, tamquam custo * 
dias, qu® verbum Divinum servarent. Pbaris®i et scrib® dara- 
nautur, quod omnia sua facerent, ut ab omnibus viderentur: di* 
latant enim phylactwia sua, et magnificant fimbrias . Mattb. 

XXI H, 5. De fimbriis hoc erat mandatum: Funiculos in fimbriis 
facies per quatuor angulos pallii tui , quo operieris. Deut, 

XXII, 12. Atque ipse color pr®seriptus erat, hyacinthinus, seu 

c®ruleus. Num. XV, 38. Tam fimbrias has, quam membranas, 
ad pompam et speciem latiores, quam ceteri omnes, Pharis®i et 
scrib® ferebant, ut virtute ac legis amore omnibus aliis antecelr 
Iere crederentur. * - 

* +ignormtu». Super vestimentis pignoratis accubuerunt jux- 
ta omne altare : et vinum damnatorum bibebant in domo 
dei sui . Amos H, 8. Israelit® impii, si quos repererant diis in- 
fensos, eos exhauriebant, ut vestes etiam dare pignori cogeren- 

tur: quosdam et supplicio addicebant. Coram diis postea suis, 
innocentium spoliis incubantes, compotationibus infulgebant. . 

Pilo. Ululate habitatores Pilae. Soph. 1,11. Pilam dicit val- 
lem Siloe, seu partem inferiorem Solymae a torrente Cedron ad 
fontem Siloam usque. Respicit autem simul ad pilam sive mor- 
tarium, quia incolae contundendi et conterendi a Chaldaeis erant- 
Pilosus. Inter diruta aedificia habitabunt dracones, et stru- 
thiocameli: et pilosi saltabunt iM.ls.Xlll,21. Septuaginta ver- 
tunt daemonia. Spectra Faunorum et Satyrorum specie. Fortassis 
ferae pilosae et hirsutae. - - 

Pinguis. Manducaverunt et adoraverunt omnes pingues 
terrae. Ps. XXI, 30. Non modo pauperes, ut v. 27. dixerat, sed 
etiam opulentissimi et potentissimi quique adorabunt et come- 
dent Panem illum, quem Christus reliquit ante mortem: de bac 
enim totus ille psalmus est. Mittet Dominator Dominus exer- 
cituum in pinguibus ejus tenuitatem: et subtus gloriam ejus 
succensa ardebit quasi combustio ignis. Is. X, 16. Copiam for- 
tissimorum ducum in exercitu Sennacheribi DEUS ad paucita- 
tem rediget nocturna illa strage: et gloriosa ejus castra tam- 
quam rogum ira Omnipotentis incedet. DEUS velut ignis Judam 
illuminabit, hostes ceu spinas et vepres comburet. „ , t 
2) Pinguia, idest victimae pingues. Vota pinguium vestra- 
rum non respiciam Amos V. 22. Aspernor preces et hostias 
vestras pinguissimas: nam et diis easdem immolatis, nec un- 
quam peccare definitis. • > 

Piscina. Ninive quasi piscina aquarum aqux ejus ; ipsi 
vero fugerunt: state , state: et non est qui revertatur . Diripi- 
te argentum , diripite aurum: et non est finis divitiarum etc. 
Nahum, prophetarum minorum eloquentissimus. II, 8. sq. Aquae 
sunt populi, seu incolae Ninives innumeri, quos et v. 6. fluvios 
appellarat: ejus pronomen pleonasticum, more hebraico. Quem- 
admodum ruptis piscinae aggeribus, aquae pleno impetu effun- 
duntur, ita incolae, ubi hostis per apertas ubique portas irrupit, 
catervatim se fuga abripiunt. Inclamat quidem destituta a suis 
Ninive: Statel state, nec me in discrimine supremo deserite! 
Sed nemo audit, nemo ad arma revertitur. Aliae exoriuntur vo- 
ces, quibus Chaldaei victores ad diripiendas manubias se mutuo 
adhortantur. Praedas, exclamant, agite! auri argentique vis sup- 
petit, infinitus thesaurus est. . . 

2) Piscina inferior. Piscina vetus. Is. XXI I, 9. et 11. Hinc si- 
tim levabant obsessi, qua non minus quam fame gravissime tor- 
quebantur. increpantur autem, quod humana praesidia potius, 
quam DEI opem requirerent. 

Piscis. Qui fit, ut hominem non major te cura tangere videa- 
tur, o DEUS, quam piscium aut vermium? Facies homines qua* 
si pisces maris , et quasi reptile non habens principem . Hab. 
1,14. Chaldaeus quasi in piscatu nunc hamo singulos, nunc reti 
aut nassa turbas capit;nunc urbem aut oppidum, nunc regionem 
totam abstrahit; nosque haud secus ac vermes conterit. 

Pisticus. Magdaiena accepit libram unguenti nardi pistici 
pretiosi, et unxit pedes JESU . Joann. XXII, 3. Auctor ex an- 
tiquitate maximus locum aliquem suspicatus est, unde nardus 
illa esset advecta. Verum nullus unquam reperiri locus huic rei 
idoneus potuit. Alii pisticam nardum, tamquam fidelem, dictam 
esse putarunt: quod pistis graece sit fides; ergo laudari Magda- 
lenae unguentum existimarunt, quod non ex pseudonardo, ut sae- 
pe fit, aut mixtum esset, sed sincerum et merum. Sed graece pe- 
riti sciunt, adjectivum fidelis a graeco pistis non esse pisticos, 
sed pistos: quamobrem parum felicem hanc derivationem non 
possunt non repudiare. Multo firmior est magnorum interpretum 
Cornelii et Calrafeti opinio, errore librariorum translatas paulu- 
lum esse literas, et loco nostrae nardi, ut hodie legitur, pistikes, 
ab evangelista scriptum esse spikites . Id nardum spicatam sive 
spicanardum significat, qui succus est generosior a nardi spicis, 
cum deterior e foliis exprimeretur. Sane constat ex Marco, fuis- 
se id alabastrum u?iguenti nardi spicati pretiosi. XIV, 3. > 

Pittacium. Graecum, Latinis quoque non ignotum. Gabaoni- 
tae, ut e longinqua patria venire crederentur, ostentabant vete- 
ra omnia, saccos, panes, utres, vestes, calceamentaque peran- 
tiqua, quae ad indicium vetustatis pittaciis consuta erant , 
refecta plagulis, segmentis corii resarta. Jos. IX, 5. 

Placeo. Nec enim omnia possunt esse in hominibus: quo- 
niam non est immortalis filius hominis, et in vanitate ma- 
litiae placuerunt. Ecoli. XVII, 29. Nemo hominum perfectus 
omni ex parte est: sicut enim morti et corruptioni, ita et errori 
ac peccato obnoxii vivimus, et vauitate malitiae delectamur. 

Placor. Pro jucunditate. Complectentur placorem ejus, S&- 
pientiae. Eccli. IV, 13. Graece: implebuntur laetitia. 

2) Pro placito, seu voluntate. In praecepto ipsius, DEI, pla- 
cot fit , et non est minoratio in salute ipsius. Eccli. XXXIX, 
23. Graeca seDtentiam hanc aperiunt: Quod illi placuerit, hoc se- 
cundum ipsius praeceptum fit: et si salutem impertire velit, ne- 
mo eam impedire poterit aut imminuere. 

* Plaga. Quando si eruat pastor de ore leonis duo crura , 
aut extremum auriculae : sic eruentur filii Israel, qui habi- 
tant in Samaria i?i plaga lectuli, et in Damasci grabato. 
Amos 111, 12. Israelitae, qui vitulos adorabant, spem securitatis 
' reposueraut tum in asperitate montosae et poene imperviae suae 
regionis circa Samariam, tum in Syrorum suppetiis. Sed haec 
spes plerosque fallet, inquit Amos, suo more similitudinem e pa- 
scuis afferens. Rapietur ab hoste Israel, ut imbecilla ovis a tru- 
culento leone: et tantula pars remanebit, quantula est auris extre- 
ma, vel crus unum et alterum, leoni fugienti a pastore excus- 
sum. Omnibus propemodum in captivitatem abreptis, pauculr 
persistent in loco sui lectuli, Samariae, vel Damasci Syriae, in 
quibus vana spe sopiti acquiescebant. 

Plago. A falsis prophetis redit Zacharias ad Messiam, a quo 
' Caput illud auspicatus erat. Dicetur ei: Quid sunt plagaeistx 
in medio manuum tuarum? Et dicet: Hic plagatus (vulnera- 
tus) sum in domo eorum, qui diligebant me, qui mihi tam 
cari, ipsi quoque me olim dilexeraot. Zach. XIII, 6. 

Plango. Vocabunt agricolam ad luctum, et ed planctum 
eos, qui sciunt plangere. Amos Y, 16. Ut Romani praeficas ha- 
bebant, ita Hebraei lamentarios et lamentarias, sive in funere, 
sive in luctu alio, publico aut privato. Unde illud: vocate la - 
7nentatrices . Jer. IX, 17. Et filia principis defuncta, adsunt ad 
funus tibicines. Matth. IX, 23. Quos quidem naeniarum tibicines 
magna interdum mercede conductos esse, videmus apud Fla- 
vium Josepbum lib. IU, de Bello Jud. c. 15. 

/ Planus. Quis tu mons magne coram Zorobabel? in pla- 
num. Zach. IV, 7. Diabolus instar excelsi montis Zorobabeli et 
omnibus recte credentibus et viventibus obstat. Deprimetur ta- 
men, et in nihilum redigetur per Christum. 

. Platea. Pro foro rerum venalium. Benadad rex Syriae, dum 
foedus offert Achabo regi Israel, inter alia inquit: Plateas fac 
tibi in Damasco . 111. Reg. XX, 34. Quibus verbis tribuebatur 

jus importandi genus omne mercium sine vectigalibus, et, ut 
aiiqui autumant, jus quoque vectigalium. 

. Plaustram. Vox Domini: Stridebo subter vos, sicut stridet 
plaustrum onustum fceno . Amos II, 13. Similitudo pastoralis, 
quales amat probeta bic. Subter vos , bebraismus: in terra ve- 
stra. Peccatorum vestrorum onere pressus, sonum edam altissi- 
mum, ut vestrum supplicium ab incolis accolisque exaudiatur. 

2) Plaustrum triturans. Posui te quasi plaustrum triturans 
novum, habens rostra serrantia : triturabis montes, et com - 
minues: et colles quasi pulverem pones. Ventilabis eos,etven - 
tus tollet, et turbo disperget eos. Is. XLI, 15. sq. Disertissima 
imagine ostendit, quanta efficacitate Israel suos bostes, Cbristi 
Ecclesia deorum superstitionem funditus eversura sit. Trituram 
plaustris nunc quoque multi peragunt. Rostra serrantia , rota- 
rum cantbis praefixa, instar serrae dissecant omnia, in quae incu- 
buerint. 

Plecta. III. Reg. VII, 29. Interpres noster ipse, eodem hoc 
versu, vocabulum .hebraicum, quod plectas verterat, interpre- 
tatur juncturas. Eodem modo explicant LXX. ’ 

Plenitudo. Nemo autem immittit commissuram panni ru- 
dis in vestimentum vetus: tollit enim plenitudinem ejus a ve- 
stimento, et pejor scissura fit. Mattb. IX, 16. Plenitudo hic di- 
citur, quod in eadem similitudine Mare. II, 2 1 ., supplementum ; 
plagula nimirum, sive segmentum panni, quod sarciendae scis- 
surae caussa assuitur. * 

Plenus. Dies pleni invenientur in eis. Ps. LXX1I, 10. To- 
tius loci enodatio, qua non parum indiget, extat in Converto , 
§. 2 . - 

Plumarius. Cum pro artifice ponitur, phrygio est. Ejus opus 
in Bibliis plumarium dicitur, acu videlicet pictum et varium, 
ad similitudinem avium, quae pennis discoloribus a* natura orna- 
tae sunt. . . 

Plurimus. Fide plurimam hostiam /ibel, quam Cain, ob- 
tulit Deo. Hebr. XI, A. Superlativus pro comparativo: melio- 
rem, acceptiorem, quam Cainus. 

Pluvia. Pluviam voluntariam segregabis DEUS hxredi- 
tati tux: et infirmata est, tu vero perfecisti eam. Ps. LXVII, 
10. Haereditas DEI est populus ab eo electus: qui cum infirmus 
deficeret, erectus et corroboratus est misso divinitus manna, 

instar copiosissimae pluviae, non naturalis et necessariae, sed spon- 
te ac singulari DEI benevolentia quotidie decidentis. 

Poderes. Vestis talaris, qua Sap. XVI II, 24. Aaron indutus 
narratur. Si sequaris justitiam, indues quasi poderem honoris, 
vestem splendidam, et magnificam, Eccli. XXVil, 9i, et in die 
agnitionis, judicii Divini, inveniens firmamentum, ibid. Chri- 
stum etiam vestitum podere Joannes vidit Apoc. 1, 13. 

Poenitentia. In Eliae prophetae elogio dicitur: Quiungis re- 
ges ad poenitentiam (graece,ad retribuendum) et prophetas fa- 
cis successores post te. Eccli. XLVI1I,8. Sic enim Eliae praece- 
perat Dominus: unges Hazael regem super Syriam: et Jehu fi- 
lium Namsi unges regem super Israel: Elisxum autem . . . . 
unges prophetam pro te. 111. Reg.XlX, 15. sq. Non per se qui- 
dem Elias, sed Elisaei ministerio, Hazaeli Syriae, Jebu Israelis im- 
perium denunciavit. IV. Reg. VIII. 13. et IX, 2. sqq. Per hos 
reges DEUS retribuit Hebraeis impiis, quod eorum scelera me- 
rebantur, ut salubri terrore perculsi ad poenitentiam adduce- 
rentur. . 

Polymitus. Graecum: varius, versicolor. Talis Josephi adole- 
scentuli tunica, Gen. XXXVll, 3; et Pontificis superhumerale 
....opere polymito, Exod. XXVIII, 6. Eorum artifex dicitur po- 
lymitarius, quod nomen in Exodo aliquoties occurrit. 

Pomum. Polluerunt templum sanctum tuum: posuerunt 
Jerusalem in pomorum custodiam. Ps. LXXVI1I, l. Hebraice: 
posuerunt Jerusalem in cumulum ruderum, seu acervum lapi- 
dum. Ipse noster interpres vocabulum illud hebraicum Jer. XXVI, 
18. Mich. 1,6. et III, 12, reddit acervum lapidum. Hostes ur- 
bem sanctam ita diruerunt, ut solus lapidum acervus supersit, 
quo agri aut pomarii custos tegere se possit. 

Pondus. Pondus et pondus, mensura et mensura, duplex 
pondus, inaequalis et iniqua mensura; utrumque abominabile 
est apud DEUM. Prov. XX, 10. Abominatio est apud Domi- 
num pondus et pondus: statera dolosa non est bona. ibid. 
v. 23. 

Pono. Beatus vir, cujus est auxilium abs te: ascensiones 
in corde suo disposuit, in valle lacrymarum, in loco, quem 
posuit. Ps. LXXXIII, 6. sq. Quis locum posuit? DEUS, inquit 
D. Augustinus, homo ipse, inquiunt alii. Disposuit in animo suo 
ascensus eX hac lacrymarum valle, quemcunque ejus vallis lo- 

cum seu ipse elegit, seu a DEO sibi designatum accepit. Elegan- 
tissime hebraica: Transeuntes iu vallem fletus: fontem ponent 
eam: atque ita vertit B. Hieronymus. More nostro diceres: Val- 
lem banc fletus, per quam transeunt, in perennem lacrymarum 
scaturiginem convertent. 

2) Ponam in salutari. Ps. XI, 6. Ego, inquit DEUS, in tuto 
eos collocabo, ego salvos eos praestabo. 

3) Ponere consilia, dolorem. Quamdiu ponam consilia in ani- 
ma mea , dolorem in corde meo per diem f Ps. XII, 2. Quam- 
diu apud rae consilia versabo? quamdiu dolore boc animum to- 
tos dies cruciabo? . 

4) Ponere verba. Quis me potest arguere esse mentitum, et 
ponere ante DEUM verba mea ? Job. XXIV, ult. Quis coram 
DEO accusare me de verbis mendacibus potest? 

5) Ponere oculum. Posuit oculum suum super corda Ulo - * 
rum, ostendere illis magnalia operum suorum. Eccli. XVII, 

7. Benigne illos respexit Dominus, et eorum corda illustravit, 
ut magnitudinem operum ejus intelligerent. 

6) Ponere, pro designare, describere Ezecbieli praecipitur: 
Pone tibi duas vias, ut veniat gladius regis Babylonis. Ez. 
XXI, 19. Sicut idem propheta IV, 1., jussus erat Hierosolymam 
delineare supra laterem, ita nunc ad eum dicitur: Designa bi- 
vium, seu ductam a Babylone viam, per quam venturus est Na^ 
bucbodonosor, quaeque in duas vias discedat, alteram a dextera 
Hierosolymam versus, alteram a laeva ad urbem Rabbath Ammo- 
nitidis caput. In boc bivio rex ope belomantiae (divinatio est per 
sagittas commixtas) explorabit, utram harum urbium prius op- 
pugnare expediat. Sors autem indicabit Hierosolymam. 

7) Posuit pluvias eorum grandinem, ignem comburentem . 
in terra ipsorum. Ps. C1V, 32. Loco pluviae immisit DEUS in 
.Egyptios grandinem, et igueam quidem: nam grando et ignis 
mista pariter ferebantur. Exod. IX, 24. 

Populus. Dicitur aliquando de animantibus rationis experti- 
bus: ut ostendi Voc. Draco, §.4. 

Porta. Pro judicio:, quia ad urbis portam judicia exerceban- 
tur. Job de se: Procedebam ad portam deitatis, et in platea 
parabant cathedram mihi, sellam judicialem. Job. XXIX, 7. 
Cum viderem me in porta superiorem, Job. XXXI, 21., poten- 
tiorem in judicio; utpote judex, et princeps, adversum me lo- 

quebantur, qui sedebant in porta, judices: et in me psalle- 
, bant , qui bibebant vinum, divites. Ps. LXVIII, 13. liti sermo- 
nibus, hi probrosis carminibus me insectabantur. Neque conte- 
ras egenum in porta . Prov. XXII, 22. Ne pauperem in judicio 
opprimas. Beatus vir, qui implevit desiderium suum ex ip- 
sis: non confundetur, cum loquetur inimicis suis in porta. 
Ps. CXXVI, ult. Hebraice: Beatus vir, qui implevit pharetram 
suam ex ipsis: non erubescent, cum loquentur inimicis in por- 
ta. Ingeniose pharetram, quia versu praecedente filios robustos 
appellarat sagittas. Nimirum ut ii, qui pharetram habent lectis- 
simis sagittis instructam, hostis occursum non metuunt: ita hu- 
jusmodi familia DEO cara, pater et filii, inimicorum delatione 
neutiquam territi, audacter in judicio respoudebunt. 

2) Portae populorum. Maligna Tyrus, malis Hierosolymae laeta, 
exclamat: Euge confractae sunt portx populorum, conversa 
est ad me: implebor, deserta est. Ez. XXVI, 2. Portas populo- 
rum vocat Solymam, quod omnes Hebraeorum tribus, imo et alii 
populi, eo confluerent. Ejus commercia nunc ad se transitura 
gaudet, et, illa prostrata desertaque, se impletum ac locupleta- 
tum iri sperat. 

3) Portae fluviorum. De vastatione Ninives: Portx fluviorum 
apertx sunt, et templum ad solum dirutum. Nah. II, fi. Por- 
tas fluviorum interpretari solent portas populorum, qui tamquam 
fluvii in urbe hac redundabant. Nisi forte placet simpliciter ac- 
cipi pro portis ad flumina pertinentibus, et ideo nomen ab iisdem 
nactrs: ut apud nos quoque alia Danubii porta dicitur, alia Isa- 
rae, Albis, Rheni, Padi. Dejectae e cardinibus portae sunt, tem- 
plum Nesroch funditus sublatum.' 

4) Portae mortis. Qui exaltas me de portis mortis: ut an- 
nuntiem omnes laudationes tuas in portis filix Sion. Ps. IX, 
15. Eripis me proximis moriendi periculis: ab ipso mortis adi- 
tu, a crepidine sepulcri me retrahis; quare beneficia tua omnia 
laudabo ad Hierosolymae portas, ubi propter judiciorum celebri- 
tatem maximi hominum concursus fiunt. » 

Portendo. Audi Jesu sacerdos magne, tu et amici tui, qui 
habitant coram te, quia viri portendentes sunt. Zach. III, 8. 

7 Sicut Jesus sacerdos Christum JESUM, sic ejus amici, sacerdo- 
tes justi, Christi discipulos portendebant seu praemonstrabant. 
Viri hi sunt figura sive imago fut urorum. 

Porto. Christus omnes male habentes curavit: ut adimple- 
retur, quod dictum est per Esaiam prophetam: Ipse infir- 
mitates nostras accepit, et aegrotationes nostras portavit . 
Matth. VIII, 17. Vere languores nostros ipse tulit, et dolores 
nostros ipse portavit: et nos putavimus eum quasi leprosum, 
et percussum a DEO , et humiliatum . Is. LUI, 4. Pro nostro 
portavit hebraice est savdl, vox ita ambigua, ut latina, tulit, 
quod et auferre significat, et perferre. Utrum utri conveniat, fa- 
cile demonstrat contextus. In Matthaeo morbos abstulit: nam ma- 
le habentes curavit, et per hoc implevit, quod Esaias praedixe- 
rat; inEsaia ipse pertulit: vides enim leprosum, percussum, hu- 
miliatum, 

2) Portarejudicium.^ttgre/L.. non portant adversum se exe- 
crabile judicium, U. Petr. II, 1 1. In graeco fonte est: blasphe - 
muto judicium. Genii boni malos non condemnant, non eis ma- 
ledicunt; sed judicium DEO relinquuut. Sic Micbael cum dia- 
bolo disputans.., dc Moysi corpore, non est ausus judicium 
inferre blasphemix, execrari impium: sed dixit: Imperet tibi 
Dominus, Judae v. 9. 

Possessio. Impleta est terra possessione tua. Ps. CHI, 24. 
Quidquid in universa terra reperitur, quidquid terram implet, 
id tu possides, o DEUS; neque terram solum, sed (v.sq.) et ma- 
re magnum, et littoribus tam longinquis inclusum. 

Possideo. Judas Christi proditor possedit agrum de mer ce- 
de iniquitatis, et suspensus crepuit medius. Act. I, 18. Quo- 
modo possedit, qui projectis argenteiv in templo recessit, et 
abiens laqueo se suspendit f Matth. XXVII, 5. Placet Joannes 
Alba, qui in Electis ait, esse hypallagen, pro, Possessus est, em- 
ptus est ager pretio illo iniquissime parto. 

2) Possidebunt parvuli stultitiam, idest ea pascen.tur, ea 
fruentur. Prov. XIV, 18. Pueriles animi puerilia amant, et se- 
ctantur. 

Possum. Non potero ad eam, idest cogitando pertingere. 
Ps. CXXXV1II, 6. Scientiam tara admirabilem capere nuinquam 
potero. 

2) Verba mea potuerunt. Ps* CXL, 6. Vide Absorbeo. 

Post. Davidem DEUS in solium transtulit de post f celantes. 
Ps. LXXVII, 70. De cura gregis, cum foetas oves sequeretur. A- 

vertuntur de post tergum Domini. Soph. I, 6. Non sequuntur 
DEUM, deserunt legem, per peccatum a DEO avertuntur. 

Posterior. Demetam posteriora Baasa, et posteriora do- 
mus ejus . 111. Reg. XVI, 3. Posteritatem ejus delebo. Sic et Elias 
ad Achab regem, DEI nomine: demetam posteriora tua. 111. 
Reg. XXI, 21. Hebraice utroque loco, posteritatem, posteros. 

2) Percussit inimicos suos in posteriora. Ps. LXXVII, 66. 
Equidem pierique hoc exponunt de Philisthaeis, quorum compu- 
trescebant prominentes extales , 1 . Reg.V,9., et prae doloris ma- 
gnitudine ascendebat ululatus uniuscujusque civitatis in coe- 
lum. ibid. v. ult. Verius tamen esse crediderim cum attentissi- 
mo Thoma le Blanc,non loqui psallende Philisthaeis, sed de He- 
braeis ipsis: cum statim eonnectatur versu proximo reprobatum 
tabernaculum Joseph, ac tribus Ephraim derelicta, quae io Pbi- 
listhaeos non cadunt. Ceuseo ergo cum eodem auctore, signifi- 
cari hoc loquendi modo, perfidos Hebraeos a DEO desertos, et 
ideo ab hostibus percussos, terga vertisse: quod saepius accidit: 

Potem». De Josepho ait moribundus Jacob pater: dissoluta 
sunt vincula brachiorum et manuum illius per manus poten- 
tis Jacob. Gen. XL1X, 24. Id est, per manus potentis DEI mei 

Potentatus. In potentatibus , magna potentia, magnis viri- 
bus, salus dexterx ejus. Ps. XIX, 7. Divina dextera potentis- 
sime salutem affert. 

2) Pro natura robusta. Dies annorum nostrorum, in ipsis 
septuaginta anni. Si autem in potentatibus, octaginta anni: 
et amplius eorum labor et dolor. Ps. LXXX1X, 10. In ipsis 
est pleonasmus hebraicus pronominis. In diebus annorum no- 
strorum, in annis nostris, ad septuaginta usque perducimur: 
quibus autem natura corporis est firmissima, ad aunos octogin- 
ta perveniunt: hos si superaveris, nihil le nisi miseria et dolor 
manet. 

Potestas. Libidinosus his verbis reprehenditur: potestatem 
habuisti in corpore tuo. Eccli. XLVII, 21. Significantius in fon- 
te graeco: dominatum est in te corpus tuum. Veluti potestatem 
tibi imperantem habuisti tuum corpus. 

Prceceptum. Dederam lsraqlitis, inquit Dominus, pracepta 
bona, quse cum fecerit homo, vicel in eis. Ei. XX, 2 1 . Ea spre- 
veruQt. Ergo et ego dedi eis prxeepta non bona, et judicia, 
in quibus non vivent, ibid. v. 25. Dedi, idest permisi, ut da- 

rentur. Praecepta haec et judicia sunt gentium vicinarum super- 
stitiones et scelera, quibus imbui depravatum populum DEUS 
permisit. Eadem est ratio v. sq. Pollui eos in muneribus suis , 
etc. Permisi polluta sacrificia: in quibus Molocho suos ipsi libe- 
ros offerrent, et contaminarentur. . 

- 2) Praeceptum manus. Volabunt in humeros Philisthiim per 
mare , simul praedabuntur filios Orientis , Idumaea et Moab 
praeceptum manus eorum , et filii Ammon obedientes erunt . 
is. XI, 14. Sermo est de victoriis Evangelii per Messiae discipu- 
los reportandis ubique geutium, quarum aliquae pro omnibus e- 
numerantur. Populorum humeris jugum Domini suave impo- 
nent, ad eumdem incolas Orientis adducent. Alia atque alia re- 
gna erunt praeda certatim rapta, praecepta, idest ante capta, 
praerepta manu apostolorum. Hebraice est: injicient illis manus 
suas, et LXX.: primo illis manus injicient. 

Praecipio. Princeps sacerdotum ad apostolos %\l: Praecipien- 
do praecepimus vobis. Act. X, 28. Graviter praecepimus. 

Praecoquus. Praecoquas ficus desideravit anima mea. Pe* 
riit sanctus de terra , et rectus in hominibus non est. Micb. 
VII, 1. sq. Viros desideravi similes primis illis patribus, qui lau- 
dantur Os. IX, 10.: Quasi prima poma ficulneae in cacumine 
ejus , vidi patres eorum. Sed neminem parem invenio, nemi- 
nem sanctum, ac ne probum quidem. 

Praecurro. Noli multum studii pecuniis corradendis impen- 
dere, quia in re multiplex est peccandi occasio: si enim secu- 
tus fueris , non apprehendes: et non effugies, si praecucurre- 
ris. Eccli. XI, 10. Latet similitudo ingeniosa, a cursoribus pe- 
tita. Currit opulentia: curris tu. Vel eam tardior non assequeris: 
et peccabis impatientia, maledictis, fraudibus; vel eris illa velo- 
cior, ut assequaris, et comprehendas: nec facile paccatum effu- 
gies, immoderati amoris opum, luxus, abusus, avaritiae. Hanc 
explicationem poscit contextus versiculi, missis aliis, comma- 
ticis, neque cohaerentibus. 

Prsedico. Christus, cum post mortem descendit ad inferos, 
his, qui in carcere erant, spiritibus veniens praedicavit: qui 
increduli fuerant aliquando, quando expectabant DEI pa- 
tientiam in diebus Noe, cum fabricaretur arca. I. Petr. III, 
19. sq. Praedicavit, graece, annunciavit, promulgavit, nimirum 
peracta necis suae redemptique generis humani mysteria, Incre- 

dulos ego eos intelligo, qui tamen ad extremum scelera detesta- 
ti, antequam aquis suffocarentur, a DEO veniam impetrarunt. 
Si quis eos velit, qui in ultimo etiam vitae articulo increduli etiu 
criminibus obfirraati perstitere, praedicare damnatis illis nihil 
erit aliud, nisi exprobrare. 

Proelior. Egredietur Dominus, et prmliabitur contra gen- 
tes illas, sicut prselicutus est in die certaminis. Zach. ult. 3. 
Exsurget Dominus, et gentium deos ac scelera debellabit, ut, si- 
cut in certamine cum jEgyptiis Pharaonem cum suis mari rubro 
delevit, ita tunc (post Ilierosolymae excidium) Luciferum cum su- 
perstitione et peccato aquis baptismi demergat. Priorem etiam 
contextus partem habes in Yoc. Gens . 

Praeparatio. Pr separationem cordis eorum audivit auris 
tua. Ps. IX, 38. Non tantum, o DEUS, preces tuorum audis, sed 
eas non raro praevenis, et quod illos te inspirante desiderare, ac 
velle petere vides, sponte non rogatus largiris. 

Praescientia. Cogitatus prxscientix avertit sensum: gras- 
ce, Sollicitudo vigil interpellat somnum: et infirmitas gravis 
sobriam facit animam. Eccli. XXXI, 2. Anxia cura de futuris 
hujus vitae eventibus totum hominis animam ad se avertit, et ne 
dormire quidem sinit: sicut morbus gravis somnum excutit; ut 
etiam est in fonte graeco. Qui bene pastus ac potus est, dulci 
somno mergitur: sobriam animam, hominem jejunum, altus et 
quietus somnus complecti non solet. Talem et morbus gravis ef- 
ficit, arctioris nimirum somni expertem: eodemque beneficio ho- 
minem privat, totumque ad se rapit sollicitudo immodica. Ope- 
rosiore hac explicatione licebat mihi supersedere, si cum asce- 
tis et aliis quibusdam dicere libuisset, gravi morbo aut aerumna 
excitari hominem, et criminum ebrietate discussa ad rationis 
usum revocari. Sed istud commaticum est, uec idoneum con- 
textui, qui nimia sollicitudine ac divitiarum amore loquitur. < 

Praesumo. Mihi autem dedit DEUS dicere ex sententia, 
sincere, aperte, ex animi mei sententia; et prxsumere digna 
horum; qux mihi dantur ; ex his, quorum notitiam mihi DEUS 
largitur, digna eligere et animo praecipere, quae populos do- 
ceam. Sap. VII, 15. Ingens DEI donum est, si magistro morum 
det haec duo, posse cogitata rite exprimere, et argumentum di- 
cendi optimum eligere. ..... 

f Prsctorlolum. Io splendida Tyri descriptione sub navis ima- 
gine praetoriola , Ez. XXVII, 6., sunt cellulae navigii. 

Provenio. JEthiopia praeveniet manus ejus DEO . Psal. 
LXVU, 32. Graeca ad verbum sic habent: Aethiopia festinabit 
manum suam DEO. Celeriter ad DEUM manus extendet, seu pre- 
candi, seu foederis nobiscum jungendi caussa. Hebraicus vates 
elegantia sibi propria scripsit: jEthiopia currere faciet manus 
suas ad DEUM. 

Presbyter. Graece senior. Sensim tribui solis sacerdotibus boc . 
nomen coepit, quod non nisi aetate ac virtute priores ceteris ad 
eum gradum eveherentur. Susannae judices Dan. XIII, nunc pre- 
sbyteri, nunc senes appellantur: qui si sacerdotes fuissent, id 
neque Daniel judex in eorum reprehensione, neque historicus io 
narratione reticuisset. 

Pretiosus. Grates DEO agit psaltes, hostium insidiis ab eo 
ereptus: nam pretiosa in conspectu Domini mors sanctorum 
ejus. Ps. CXV, 6. Magni momenti res est coram ejus oculis^ si 
viro sancto nex afferatur: pretiosa illi est anima justi, quam 
proinde custodit, et hostes depellit. Hunc sensum psalmi series 
exigit: aliunde tamen verissimum est, mortem sanctorum, qua 
ad aeternam vitam nascuntur, pretiosam DEO esse, idest valde 
illi placere, non quatenus ea ab inimicis proficiscitur, sed qua- 
tenus a sanctis sequo animo toleratur. 

Pretium. Ioimici pretium meum cogitaverunt repellere: 
cucurri in siti. Ps. LXI, 5. Adimere mihi dignitatem regiam 
conati sunt: quapropter 6udavi, sollicite contendi: quod David 
poetice appellat currere in siti. 

Primltlse. In AEgypto percussit DEUS primitias omnis /a- 
boris eorum. Ps. LXXVil, 51. et Ps. CIV, 36. Id est, quemad- 
modum uterque locus ipse explicat, omne primogenitum; quia 
partus labore doloreque plenus est, quod primiparae praesertim 
experiuntur. ■ ' . 

Primogenitus. Mors dicitur primogenita Job. XVI II , 13.; 
prima nimirum filia peccati. 

Primus. Factum est in vigesimo et septimo anno , in pri - 
mo, in una mensis , idest mense primo, ejusque primo die. Ez. 
XXIX, 17. 

Principium. Pro principatu. Principium filiorum Jmmon. 

Dan. XI, 41. Regnum Ammonitidis, vel pars ejus praecipua. Te - 

cum principium in die virtutis tuae. Ps. CIX, 3; D. Hierony 
mus vertit: Populi tui duces spontanei in die fortitudinis tuae- 
Chaldaica quoque et arabica habent: populus tuus. Atque ita 
legitur etiam in hebraico, ut nunc est. Sententia tameu convenit: 
Die tibi per Patrem decreto, quo potentia tua inter splendores 
sanctitatis (in splendoribus sanctorum , ibid.) elucebit, plenis- 
simus tibi principatus obtinget, cui sponte se populus tuus et 
populi omnes subjicient. Si quaeras, quis sit dies ille tam splen- 
didus, respondet enucleatissimi operis in Psalmos auctor Geor- 
gius Heserus: I. Dies Ascensionis Cbristi in caelum. II. Dies Pen- 
tecostes. 111. Dies Judicii supremi. 

Prinus. Dan. XII 1 , 58. Conjungam cum vocabulo Schinus . 

Probaticus. Est autem Jerosolymis Probatica piscina , 
qux cognominatur hebraice Eethsaida. Joann. V, 2. Ab ovi- 
bus dicta, quae ibi lavabantur, et ut vox syriaca docet, macta- 
bantur: probaton enim graece ovis est. In quibusdam graecis 
codd. probatica non ad piscinam refertur, sed vel ad macellum 
ovium, vel ad proximam urbis portam ab iisdem appellatam. 
Fuisse certe portam gregis Hierosolyma?, constat ex II. Esdr. 
III, 1. De cognomento Bethsaida dictum suo loco. 

Probator. Vox Domini ad Jeremiam, quem comparat bomini, 
metalli pretium conflando exploranti: Probatorem dedi te in 
populo meo robustum, qui diligenter fungetur officio: scito ta- 
men, de nihil argenti probi reperturum: ambulantes fraudu- 
lenter, aes et ferrum: universi corrupti sunt. Frustra labora- 
bunt folles, defecit sufflatorium, in igne consumptum est 
plumbum, vim flammae non ferens: frustra conflavit conflator : 
.... Argentum reprobum vocate eos . Jer. VI, 27. sqq. 

Probo. Pro intelligo, sentio. De Esau, cum uxores duxisset 
Chauanitides: probans quoque, quod non libenter aspiceret fi- 
lias Chanaan pater suus . Gen. XXVI II, 8. hebr. et graece, 
videns. 

2) Domine probasti me. Ps. CXXXV1II, 1. Non e.st, appro- 
basti me: sed, scrutatus es, explorasti. - 

Proditio. Pro perditione, amissione. Nihil enim est timor 
nisi proditio* cogitationis auxiliorum . Sap. XVII, 11. Eum, 
qui conscientia male factorum laborat, corripit timor, qui nihil 
est aliud nisi amissio auxiliorum, ab aliis excogitari solitorum. 

impium conscientiae terror et perturbatio prohibet, ne consulere 
sibi possit. 

Professio. In diebus professionis. Act. V, 37. Eo tempore, 
quo ibant omnes, ut profiterentur , singuli in suam civitatem, 
Luc. H, 3., edicto Augusti jubente, ut imperii universi census 
haberetur. 

* * . * 

Profugas. Sapientia Divina profugum irx fratris justum 

(Jacobum, cum iram fratris Esau fugeret) deduxit per vias re- 
ctas, et ostendit illi regnum DEI, cum scalam dormiens vidit. 
Sap. X, 10. 

Profandum. Nocte et die in profando maris fui. II. Cor. 
XI, 25. Non infra aquas; sed, ut ostendunt syriaca, in mari sine 
navigio diem totam noctemque jactatus est. 

Prohibeo. Quam bonum (idest melius, per hebraismum)e$£ 
arguere , qttam irasci, et confitentem in oratione non prohi- 
bere ! Eccli. XX, 1. Quanto satius est monere amice et pacate, 
quam effervescere! quanto melius confitenti delictum ac depre- 
canti concedere veniam quam negare! 

Projicio. Me autem projecisti post corpus tuum. III. Reg. 
XIV, 9. Non reprehenditur peccatum libidinis, ut multi falso pu- 
tant: sed projicere post corpus aut tergum, hebraismus est, con- 
temptum et oblivionem significans. Eadem phrasis legitur be- 
braice Nehem. IX, 26. (nobis II. Esdr. IX, 26.) et Is. XXXVIII, 
1 7., quorum priore loco Vulgata habet: Projecerunt legem tuam 
post terga sua, idest spreverunt. Altero autem Ezechias DEUM 
alloquens, Projecisti, inquit , post tergum tuum omnia pecca- 
ta mea. idest, oblitus es, condonasti. Equidem haec ipsa locutio 
hebraiceet latine usurpatur Ez.XXlil, 35., conjuncta cum vo- 
cabulo, fornication es: se ne ibi quidem luxuriae sordes intelli- 
guntur: foimicationes enim eo loco, ut aliis plurimis, supersti- 
tiosae falsorum numinum religiones sunt. 

2) Pro spargere. In omni loco projicietur silentium. Amos. 
VIII, 3. Ubique solitudo erit, omnia late silebunt. 

Propheta. Plerumque hominem indicat, qui Divino instructu 
impulsus loquitur. Interdum et musicum significat, non qui al- 
tiore afflatu divina annunciet, sed qui caelestia carmina et aliena 
vaticinia seu voce decantet, seu instrumento musico prosequa- 
tur. Talem legimus gregem prophetarum descendentium de ex- 
celso, et ante eos psalterium, et tympanum, et tibiam, et ci - 

tharam , ipsosque prophetantes, I. Reg. X, 5., ubi et Saul ii* 
ter prophetas, v. 11, sq. Sic et Chonenias, Levitarum princeps, 
prophetix prxercU, ad praecinendam melodiam . I. Par. XV, 
22. Chonenias princeps prophetix inter cantores , idest sa- 
crae musicae praefectus, ibid. v. 27.David etiam certos elegit, qui 
prophetarent in citharis, et psalteriis, et cymbalis . I. Par. 
XXV, 1 .' ldithun in cithara p'ophetabat. ibid. v. 3. De his pro- 
phetis, eorumque collegiis dilucide et eleganter, more suo, dis- 
serit Caesar Calinus in Samuele Eccles. seu ad I. Reg. X, 5. 

2) Joannes Baptista ao propheta. Interrogatus ipse est: Pro- 
pheta es tu? et respondit: non. Joann. I, 21. Deflectunt a fon- 
te qui sic interpretantur: Esne e prophetarum numero? Non sum. 
]d enim parum consentit cum rei veritate, et ipsius Christi elo- 
gio: Quid existis videre? prophetam? utique, dico vobis, et 
plus quam prophetam. Luc. VII, 26. Fons graecus perspicue 
rem ostendit: habet enim prophetae nomen cum articulo praepo- 
sito, qui sensum hunc efficit: Es ne tu ille propheta? non qua- 
liscumque, sed ille magnus, ille tot seculis expectatus, Messias 
ille, de quo ad Moysen dictum est: Prophetam suscitabo eis de 
medio fratrum suorum similem tui. Deut. XVIII, 18. Quod es- 
se de Christo praedictum, ex Act. 111,22, certissimum est. Ideo, 
qui interrogaverant, Joannem urgent: Quid ergo baptizas, si 
tunon es Christus, neque Elias, neque Propheta? Joann. I, 25., 
ubi rursus graece cum articulo: ille propheta. Neque enim hanc 
ei potestatem deberi putant, si nec Elias, nec Unctus aut pro- 
pheta ille magnus et summus sit. Eodem modo, cum inter tur- 
bas de Messia est sermo, articulo praemisso ab aliis prophetis di- 
stioguitur. Cum mdissent hos sermones ejus , dicebant: Hic 
est vere Propheta. Joann. VII, 40. IIoc enim apud Graecos in- 
terest nomen nudum, et nomen articulo munitum; quod apud 
Germanos, ein Prophet, et der Prophet . Quod eo loco declarat 
con6rraatio dicentium: Hic est Christus . ibid. v. 41. At ubi ar- 
ticulus abest, tum vero non jam ille Propheta omnium princeps, 
sed unus aliquis ex prophetis est. Dicebant: Quia propheta 
graece sine articulo, ein Prophet) est, quasi unus ex prophe- 
tis. Mare. VI, 15. Baptista ergo, qui prophetam se missum a DEO 
optime intelligebat, eum se esse non negavit; sed interrogan- 
tium suspicioni de Messia occurrens, libere contestatus est, se 
illum Prophetam generis humani Assertorem non esse 

• 3) Epimenides propheta. Dixit quidam ex illis , Cretensibus, 
proprius ipsorum propheta : Cretenses semper mendaces, ma- 
lae bestiae . ventres pigri . Tit. 1,12. Graecus hic versiculus est 
Epimenidis, quem Paulus per catachresin prophetam sic appel- 
lat, ut inanium deorum popae in Bibliis passim prophetae vocan- 
tur, quod a suis crederentur instinctu caelesti et arcano agi. 

Prophetia. Pro sacra musica, ut dictum Yoc. praecedente. 

Prophetissa. Accessi ad prophetissam . Is. VIJI, 3. DeMa- 
R1A Virgine loqui vatem evangelicum, innumeri auctores con- 
sentiunt, antiqui, novique; adeo quidem, ut vel inter Hebraeos 
Rabbi Haccaddsch, maximi vir nominis, de Matre Messiae id in- 
terpretetur: quod contra Judaeos recentiores egregie tuetur Gala- 
tinus, fabellarum rabbinicarum malleus, lib. VII, c. 16. In viso 
igitur caelesti jussus est scribere Esaias nomen Messiae novum: 
et coram testibus duobus et ipsa Messiae genitrice, quem paulo 
ante (VII, 14.) Emmanuelem seu DEUM nobiscum dixerat, eum 
nunc appellat (VIII, 3.) Victorem celerem, Praedatorem felicem, 
nimirum quia Christus delsraelitis pertinacibus, gentibusque om- 
nibus, celerrimam erat victoriam adepturus; et illorum scriptu- 
ras, harum scientias, veluti spolium ecclesiae suae vendicaturus. 
Quorum figura tum fuere Rasin et Phacee: et ut videas celeri- 
tatem, statim ab edito hoc vaticinio Teglatphalassar Assyriorum 
rex, occiso Rasin, Damascum cepit, et Syros captivos Cyrenen 
transtulit; eodemque tempore tribum Nephthali cum magna Sa- 
maritanorum parte captivam abduxit. 

Propheto. I. Cor. XIV, saepius usurpatur de explicantibus Di- 
vinam legem: quod bodie concionando fit. 

2) Corpus prophetans. De Elisaeo: Nec superavit illum ver- 
bum aliquod, res ulla: et mortuum prophetavit corpus ejus. 
Eccli.XLVIH, 14. Elisaei cadaver, dum (IV. Reg. XIII, 21.) mor- 
tuum excitavit, opus prophetae patravit, DEIque potentiam et ve- 
nerationem enixe homioum animis inculcavit. 

3) Ossa prophetantia. De Josepbo patriarcha. Ossa ipsius vi- 
sitata sunt , et post mortem prophetaverunt . Eccli. XL1X, 18. 
Cum ex ^Bgypto emigrarent Hebraei, tulit quoque Moyses ossa 
Joseph secum: eo quod adjurasset filios Israel , dicens : risi- 
tabit vos DEOS , efferte ossa mea hinc vobiscum . Ex. XIII, 
10. Vidit enim tunc universus lsraelitarum exercitus, impleri 
vaticinium Joseph, quod legimus Gen.ult. 23. sq. Praeterea do- 

cebant ossa haec, reditura olim ad vitam hominum corpora: id 
enim nisi futurum esset, quorsum tanta reverentia, tantaque cu- 
ra de ossibus pridem aridis, et in perpetuum inutilibus? 

4) De sensu verbi hujus musico dixi paulo ante in Propheta . 

Propitiatio. Ego Dominus... dedi propitiationem tuam AZ- 
gyptum, AZthiopiam, et Saba pro te. Js. XLIII, 3. Iram te a- 
versam in illos effundi, ex quo (idest quia) honorabilis factus 
es in oculis meis , et gloriosus, v. sq. 

Propositio. Sta in sorte propositionis , et orationis altis - 
simi DEI. Eccli. XVII, 24. Persevera in sorte tibi a DEO pro- 
posita, ad quam ille te vocavit: nec a precibus desiste. 

2) Rex impudens facie, et intelligens propositiones . Dan* 
VIII, 23. Antiochus Epiphanes, impudens, et intelligens aenigma- 
ta; ut est in fonte hebraico, idest astutus, callidus. 

Propter. Credidi, propter quod locutus sum. Ps. CXV, 1 . 
Quod repetens gentium doctor, addit: et nos credimus, propter 
quod et loquimur. II. Cor. IV, 13. Hic propter quod est ideo, 
quapropter. At in illo Jac. IV, 2. Non habetis , propter quod 
non postulatis, eaedem particulae significant quia. In psalte et 
apostolo fides erat loquendi caussa: contra in torpentibus illis, 
quos Jacobus excitat, desidia in precando fuit egestatis caussa, 
non egestas desidiae. 

2} Pro juxta, secus. Propter dolos posuisti eis. Ps. LXX1I, 
18. Ubi propter non caussam indicat, sed vicinitatem: in lu- 
brico, in via periculosa eos posuisti. Contexui locum in Voc; 
Dolus. * * • < * . , 

Propurgo. Propurga te cum brachiis. Eccli. VII, 33. Pec- 
cata tua sacrificiis abole, offerendo victimarum armos, ex legis 
praescripto. 

Proselytus. Graece accessor, advena. Usurpabatur de iis, qui 
rejecta exterorum superstitione ad Hebraica sacra transibant. 

Protector. Dilexerunt afferre ignominiam protectores ejus 
Os. IV, 18. Principes et sacerdotes per falsas deorum religiones 
populum ignominia affecerunt: " ‘ 

Proverbium. Proverbia laudis . Eccli. VI, 35. Sententiae 
praeclare et laudabiles. 

Proximo. Misericordia enim et ira ab illo cito proxi - 
mant. Eccli. V, 7. Quam celeriter DEUS miseretur, tam inopi- 
nate plectit. • * 

• % Prnna. Beneficus ia inimicos esto, inquit Salomon: prunas 
enim congregabis super caput ejus, et Dominus reddet tibi.x 
Prov. XXV, 22. Praeter Divinam mercedem, ipsum quoque amo- 
re mutuo inflammabis. Sumptum hinc Paulinum locum habes in 
Voc. Carbo, §. 5. * ’ • . 

Psallo. In me psallebant, quibibebant vinum. Ps. LX.VIII, 

13. Cantica, in ludibrium meum excogitata, inter pocula conci- 
nebant. 

• Psalmus. Sessionem eorum, et resurrectionem eorum vi- 
de: ego sum psalmus eorum . Tbren. 111, 63. Quidquid agunt, 
me irrident: sedentes, surgentes, probrosa mihi carmina et igno- 
miniosos jocos in ore habent. 

' Psalterium. Jungitur decachordo, Ps.XCI, 4.etPs. CXLII1, 
9. Diversa tamen instrumenta sunt, et in editionibus Bibliorum 
melioribus commate separantur. De decachordo dixi loco pro- 
prio. Psalterium quod Graeci dicunt, Latini nablium appellant, 
nomen ab Hebraeis mutuati. 

. Pseudoapostolus. II. Cor. XI, 13. Falsus apostolus. 

Pseudochristus. Matlh. XXIV, 24. Mare. Xlli, 22. Messias 
commentitius, qui Christum se fingit. 

Pseudopropheta. Zach.,XHI, 2, et alibi. Graecum, ut su- 
periora duo. Qui prophetam se mentitur. 

Ptolemaeus. Suggerentibus Ptolemxis.il, Mach. VI, 8. Non 
jEgypti regibus, qui hoc nomine alioqui significantur; sed prae- 
fectis Antiochi, ex ./Egyptiorum regum, ut videtur, familia ortis. 

Puer. Sicut Latinis et Graecis, ita Hebraeis nequaquam sem- 
per eam aetatem significat, quae inter iufantiam et adolescentiam 
intercedit: sed et filium, et servum seu famulum indicat. Obse- 
cro, domini, inquit Loth ad caelestes hospites, declinate in do- 
mum pueri oestri. Gen. XIX, 2. Servum se officiose appellat: 
nam aetate puerum quis suspicetur eum, cujus generos (ibid. v. 

14. ) videt? et major filia ad minorem dicit: Pater noster senex 
est . ibid. v. 31. Josepb in carcere, quo die Pharaoni sistendus 
est, dicitur puer Hebraeus. Gen. XLl, 12.; servus nimirum: an- 
norum enim erat triginta, ibid.v.46. Laudate pueri Dominum: 
laudate nomen Domini. Ps. CXII, 1. Hebraice: Laudate, servi 
Domini, laudate uomen Domini. Celeberrimum Christi elogium 
ex haiar Ecce puer meus, quem elegi . Matth. XII, 18. In ipso 

autem propheta non tautura hebraice, sed etiam latine habemus: 
Ecce servus meus . Is. XLII, 1. 1 v - 

2) Josue puer. Minister ejus (Moysis) Josue filius Nun, puer, 
non recedebat de tabernaculo . Ex. XXXIII, 1 1 . Breviter se dif- 
ficultate expediunt, qui puerum dici ajuot, quia ministrum, ut 
alios alibi. Sed solide Nicolaus Serarius, Josuae sui T. I, lib. I, 
c. 6, q. 1, inquit, ex ipso contextu eam opinionem refelli: tum 
quod eodem versiculo .dictus modo sit minister Moysis, et tam 
celeriter in se recurrens tautologia, ut loquitur, perinepta es- 
set; tum quod non addatur, cujusnam sitpuer quod tamen alibi 
addere Divina Pagina solet. Per catachresin igitur dictus est puer; 
sive juvenis, et hoc ipsum sensu latiore: sed si aetatem homi- 
num ilio sevo consideres, juvenem dici non miraberis, si vel 
quinquaginta annos ei tribuendos existimes. 

3) Daniel puer. In Susannae judicio suscitavit Dominus spi - 
ritum sanctum pueri junioris, cujus nomen Daniel. Dan. X11J, 
45. Annorum duodecim fuisse quibusdam visus est. Sed quomo- 
do populus omnis puero duodenni judicem agere volenti, ip - 
sosque judices ad judicium suum vocanti auscultasset? Ergo 
puer junior significat hic juvenem, qui comparatione senum 
istorum merito censeri poterat puer . Jgebat enim jam tum 
Daniel annum circiter 24, ut dixi in praefatione , eruditus 
jam in omni sapientia Chaldaeorum . Dan. J, v. 4. Et conti- 
git haec historia sub annum 4 a transmigratione ejus in Ba- 
bylonem. Ita Jacobus Tirinus ad hunc locum, maximam partem 
e Cornelio a Lapide, ut solet, rescribens. Similis catachresis est, 
cum Ananiae, Azariae, et Misaelis carmen inscribitur Canticum 
trium puerorum: erant enim visi, ut Dan. III, et a Vulgata no- 
stra, et in ipso fonte chaidaico, saepius appellantur. 

4) Puer Israel. Quia puer Israel, et dilexi eum : et ex JE- 
gypto vocavi filium meum. Vocaverunt eos , sic abierunt a 
facie eorum: Baalim immolabant , et simulacris sacrifica- 
bant. Os. XI, 1. sq. Israel in ASgypto erat adolescens, viribus 
et intellectu exiguus; dilexi eum, et ex JSgypto in terram san- 
ctam, ut deinde Christum Filium meum verum ac naturalem, 
ita filium hunc adoptivum vocavi. Ministri mei, Moyses et Aarou, 
Hebraeos vocabant: sed quo magis bi ad fidelitatem incitabant, 
hoc pertinacius resistebant illi. In ipso itinere Beelphegor et vi- 
tulum aureum adoravere. 

5) Puer centum annorum . Is. LXV,‘ 20. Vide totum locum 
io Voc. Infans. . .. 

Pulvis. Habitabunt apud te profugi mei: Moab esto lati - 
bulum eorum a facie vastatoris : finitus est enim pulvis, con~< 
summatus est miser: defecit, qui conculcabat terram . Is. XVI, 
4. Inter argumenta cetera, quibus propheta Moabitis persuade- 
re conatur, ut Jud$os profugos benevole excipiant; etiam hoc 
ponit, quod nullum ipsis periculum ex hac humanitate immi- 
neat: nam, inquit, pulvis ac tumultus belli praeteriit; miseria 
cessavit, dilapsis jam hostibus, qui Judsam conculcabant. 

2) Domus pulveris. In domo pulveris pulvere vos consper- 
gite. Mich. 1, 10. Signum doloris praecipit, labante jam, et ca- 
sum propinquum minitante republica. Aspergite caput pulvere 
in domo vestra jam vacillante, et a concussu pulverulenta. Non 
desunt hebraizantes, qui hanc Domum Pulveris esse censeant 
nomen loci proprium: quod et vers. sqq. arbitrantur, nomina vi- 
delicet urbium quarumdarum pro appellativis nostris fuisse po- 
nenda. Sed nulla mutatione opus esse, et optime habere Vulga- 
tam, docte ostendit, ac Hieronymi auctoritatem praeclare tuetur 
Hibera in accuratis suis Commentariis in XII. Proph. Minor, ad 
hunc locum. 

3) Pulvis serpenti panis. Pacem et securitatem, a Messia ge- 

neri humano afferendam, eloquentissime Isaias hunc in modum 
praenunciat: Lupus et agnus pascetur simul: leo et bos come* 
dent paleas: et serpenti pulvis panis ejus: non nocebant , ne - 
que occident in omni monte sancto meo, dicit Dominus . Is. 
LXV, ult. Cogetur serpens contentus esse alimento praescripto 
Gen. 111, 14.: terram comedes . Naturis etiam diversissimis in- 
ter se conveniet: nocere hominibus neque veri Christiani volent, 
etsi ferocioris indolis; neque Christianis poterunt stygiae bestiae, 
earumve similes homines. - • * 

Panctum. Impii felices in puncto ad inferna descendunt . 
Job. XXI, 13. Non est comminatio, ut multi credunt; sed inter 
ceteras prosperitatis partes enumeratur: hoc enim ex instituto 
propheta eo loco agit, ut scelestum in hac vita beatum oculis 
subjiciat. Proposita igitur eorum dignitate, opulentia, propin- 
quorum turba, securitate, liberorum copia, gaudiis, et volupta- 
tibus; deuique et boc adjungit, qnieta et celeri morte tranquil- 
lam et suavem illam vitam absolvi. Puncto temporis solvuntur 

boc corpore: non torqueatur morbi diutini cruciatibus: momen- 
to a deliciis ad tumulum transeunt, in ipso vitae fine, ut in toto, 
ejus cursu felices. Sic et psaltes in simili argumento, de impio- 
rum felicitate, celeritatem ac facilitatem moriendi commemo- 
rat: Non est respectus (hebr. non suotmodi) morti eorum, Ps. 
LXX1I, 4., de quo in.Voc. Respectus dicendum erit. 

Putens. Neque urgeat stiper me puteus os suum. Ps. LXV1II , 
16. Non claudatur os foveae, in quam praecipitatus sum. Allego- 
rice, petit Christus corporis sui e sepulcro liberationem, et re- 
ditum ad vitam. 

• Putredo. Ingrediatur putredo in ossibus meis (pro, in ossa 
mea) et subter me scateat .* ut requiescam in die tribulatio - 
nis. Hab. 111, 16. Ulinam moriar citius, quam io praedicta mala 
incidam! eorum enim gravitate adeo se exterritum dixerat, ut 
animo turbaretur, et contremisceret, ibid. 

Pygmaeus. Miraberis, qua ratione Pygmaei Ez. XXVII, 11., 
locum in enumeratione militum obtinuerint. Ingens est inter- * 
pretum et hebraice peritorum dissensio. Alii Pygmaeos populos, 
alii Cappadoces, Medos alii, quidam et Gamadaeos existimarunt. 

Hi potentes interpretati sunt: ilii pygmaeos a graeco pygme, quod 
pugnam significat, tamquam pugnatores dictos esse rati sunt. 
Qui pumiliones intelligunt, illud non expediunt, quo modo bis 
homulis tantae urbis muri custodiendi adversus hostem tradan- 
tur. In fonte hebraico legitur gammadim, ab radice gdmed, 
quo vocabulo mensura cubiti aut spithama indicatur, cum quo 
congruit omnino Vulgata, pygmaeos appellans, quasi homines cu- 
bitales. LXX. vertunt custodes: nam Medi , quod in Bibliis Re- 
giis aliisque nonnullis editionibus LXX. viris tribuitur, non illo- 
rum est, sed Symmachi, teste locupletissimo Hieronymo. Diffi- 
cultates omnes complanat illa opinio, quae statuit, per ironiam 
baec dici, et irrideri vanam spem Tyriorum, quorum urbi; pro- 
pheta vastitatem praedicit. Custodes, inquit, quos in praesidio col- 
locastis, instar manorum erunt, qui contra hostes a DEO immit- 
tendos ceu contra gigantes respicere non possint. Haec sententia 
Vulgatam simul, hebraicum, LXX., et contextum aptissime com- 
ponit: quod nulla ceterarum potest. . 

Pyras. Davidi, de Philisthaeis interroganti, respondet Domi- 
nus: Venies ad eos ex adverso pyrorum. Et cum audieris so* 
nitum gradientis in cacumine pyrorum , tunc inibis pradium. 

II. Reg.V, 23. sq., ac totidem paene verbis. I. Par; XIV, "14. sff. 
Tunc arma confer, cum sonitum ab angelo excitatura in illarum 
arborum cacuminibus audies. 

PUhoD. Legimus Act. XVI, 16. puellam quamdam haben- 
tem spiritum pythonem: quem D. Paulus ejecit. Spiritus esi 
immundus, qui occulta futuraque hominis ore praedicit. Lauda- 
tur Josias rex, quod impium hoc divinationis genus extinxit: py- 
thones, et ariolos . . . . abstulit Josias. IV. Reg.XXIIl, 24. Cum 
dixerint ad vos. Quaerite a pythonibus, et a divinis: respon- 
dete: Numquid non populus a DEO suo requiret ? pro vivis a 
mortuis? Is. VIII, 19. Quio potius DEUM patrem nostrum in- 
terrogamus? cur pro vivis consilium efflagitemus a mortuis? prae- 
stantiores ipsi sumus horum simulacris, cum haec sint mortua, 
nos vivamus. Alluditur ad legis verba: Nec inveniatur in te, 
qui lustret filium suum, aut filiam , ducens per ignem . . ... ; 
nec qui pythones consulat, nec divinos , aut quaerat a mortuis 
veritatem. Deut. XVIII, 10. sq. t . 

-Pythonissa. Saul consuluit pythonissam. I. Par. X, 13. De 
qua dixerunt servi ejus ad eum: Est mulier pythonem ha- 
bens in Endor, I. Reg. XXVIII, 7., et ad quam Saul incognitus 
dixit: Divina mihi in pythone, nimirum ope daemonis, ibid. v.,8. 



- Quadragenus. A Judaeis quinquies quadragenas una mi- 
nus accepi. II. Cor. XI, 24. De plagis infligendis praeceptum Ju- 
daeis erat, ut quadragenarium numerum non excedant: ne 
foede laceratus ante oculos tuos abeat frater tuus. Deut.XXV, 

3. Solebant autem, ut religiosos se ostenderent, intra numerum 
bunc consistere, et 39, tantum plagas decernere. Sic Paulus a 
suis popularibus quinquies se fuisse caesum narrat. 

Quadraginta. Jonas poenitentiam Ninivitis imperans,; cla- 
mat: Adhuc quadraginta dies, et Ninive subvertetur. Jon.lII, 

4. - Nisi intra 40 dies resipueritNinive, peribit. LXX. habent: ad- 
huc tres dies: cum in hebraico, chaldaico, imo et graeco cete- 
rorum interpretum, Theodotionis, Symmachi, Aquilae, apertissi- 
me dies quadraginta numerentur. Auctoritati LXX. ut consule- 
retur, rationes diversae excogitatae sunt; sed, si res dicenda est, 
speciosius, quam vero similius. Doctissimi viriTheodoretum se- 


. 352 QUADRIGA — QUAM, 

quuntur dicentem: Credibile est, etiam LXX. concordem aliis 
posuisse numerum, sed primos librarios in hoc errasse, ac 
deinceps mendum in omnia exemplaria profluxisse . 

Quadriga. Habacucin suo cantico, sublimitatem omnem Pin- 
daricam superante, DEUM comparat imperatori bellico, qui ut 
suo populo ferat suppetias, curru sublimis advolat, et hostem pro- 
fligat. Ascendes super equos tuos , et quadrigae tuae salvatio . 
Hab. 111, 8. Equi sunt venti, quadrigae nubes. 

2) Quatuor Quadrigae Zach.YI, 1 ., sunt quatuor Monarchiae: 
de quibus eo Capite plura. 

3) Quadriga stuporis. Mich. I, 13. Vide Lachis. 

Quaero. Requirite diligenter in libro Domini, et legite : 
unum ex eis non defuit: alter alterum non quaesivit . Is.XXXIV, 
16. Ne unum quidem verbum in libro legis inane est; nullus ar- 
ticulus aut apex avelletur aut desiderabitur; Sententia similis 
illi: Jota unum aut unus apex non praeteribit a lege , donec 
omnia fiant. Matth. V, 18. Quaeri pro desiderari legitur et in 
Jeremia: Non formidabunt ultra , et non pavebunt: et nullus 
quaeretur ex numero . Jer. XXI II, 4., nullus deerit, nullus de- 
siderabitur. 

2) Secundum multitudinem irae suaenonquxret.Vs.W , 25, 
Scelestus nihil pensi habet; non quaerit, non apud se expendit, 
neque quid liceat, neque quid sibi expediat. Sunt, qui de DEO 
interpretentur, qui etiam cum punit, non secundum irae suae ma- 
gnitudinem plectit, sed supplicium delicto minus constituit. Ve- 
rum et hebraica perspicue repugnant, et praecedentia sequentia- 
qne de homine impio, non de judice DEO agunt. 

3) Spiritus timentium DEUM quaeritur. Eccli. XXXIV, 14. 
Homo probus et religiosus exquisite honoratur, et a DEO, et ab 
hominibus: nam et ille timentes se protegit, et hi virum specta- 
tae virtutis adamant et ambiunt. 

Quam. ?rop\\isqmm. Bonum est confidere in Domino, quam 
(plusquam) confidere in homine . Bonum est sperare in Domi- 
no, quam sperare in principibus. Ps. CXV1I, 8. sq. Melius est 
spem in DEO reponere, quam in hominibus, etiam principibus. 
Anima viri sancti enunciat aliquando vera, quam (veriora, 
quam; vera, plusquam) septem circumspectores sedentes in ex- 
celso ad speculandum. Eccli.- XXXVII, 18. Homo sanctus in- 
terdum certiora praevidet, ac utilius monet, quam speculatores 

complures, tametsi minime oscitantes. Idem loquendi modus oc- 
currit Eccli. XX, 1., ut dixi Voc. Bonus et Voc. Arguo . 

Quartus. In trigesimo anno, in quarto, in quinta mensis . 
Ez. lib. 1. Anno 30, mensis quarti die quinto. 

Quasi. Ingredere... ad Sobnam praepositum templi, et di- 
ces ad eum : Quid tu hic, aut quasi quis hicfls. XXII, 15. sq. 
Reprehenditur vir indignus sacro munere, quod male gerebat. 

2) Quasi dives, quasi pauper. Est quasi dives, cum nihil ha* 
beat: et est quasi pauper, cum in multis divitiis sit. Prov. XIII, 
7. Noli exponere cum quibusdam: Hic parvo contentus est, illi 
nihil sufficit. Sensus verus exhebraico iste petitur: Est, qui suas 
divitias jactat, cum nihil habeat: est, qui pauperem se dicit, cum 
sit locuples. 

Quatuor. Super tribus sceleribus Damasci, et super qua - 
tuor non convertam eum. Amos I, 3. Super tribus sceleribus 
Gazae, et super quator non convertam eum. ibid. v. 6. Eo- 
demque modo de sceleribus Tyri, Edom, Ammon, Moab, Juda, 
et Israel. Amos I, 9. 11, 13, et 11, 1, 4, 6. Numerus certus pro 
incerto. Diu, inquit Dominus, gentium harum flagitia dissimu- 
lavi: cum impleta mensura fuerit, poena certa est. 

Querela* Job de DEO: Querelas in me reperit. Job.XXXllI, 
10. Non querelas Jobi de DEO; sed, nt hebraica ostendunt, ju- 
stam materiam conquerendi de Jobo, caussam vel occasionem 
irritationis adversus Jobum. ** ; 

2) Homo sine querela. Sap. XVIII, 21. Aaron, de quo con- 
queri nemo jure poterat, eo quidem tempore, cum ambitionis 
culpa in insontem conferebatur. 

Quia. Saepissime non caussam indicat, sed id, quod vulgo per 
particulam quod significatur. Alii autem dicebant, quia Elias 
est. Mare. VI, 15. Dicebant, Eliam esse: sive, ut latina plebs lo-. 
quitur, dicebant, quod sit Elias. Nonnunquam est pleonasticum, 
idest solius ornatus gratia additur. Quiainflammatum est cor 
meum, Ps. LXX1I, 21., ubi quia neque praecedentium rationem 
reddit, neque ad sententiae integritatem pertinet, sed pro non ad- 
jecto habetur. * - 

Quiesco. Haec dicit Dominus DEUS: Qui audit, audiat: 
et qui quiescit, quiescat. Ez. 111, ult. Invitat, gratiam offert, 
non cogit; audiet, qui volet: qui nolet, arbitrio suo utatur. 

2) Quiescere ab Excelso. Quiescite ergo ab homine, cujus 

spiritus in naribus ejus est: quin Excelsus reputatus est ip * 
se. Is. Ii, ult. Excelsum hunc esse Messiam, non Christiani tan- 
tum, sed et Hebraei affirmant. Nolite insidiari vitae hominis illius, 
qui per antonomasiam prae aliis omnibus Excelsus est. 

3) Quiescere faciam regnum domus Israel. Os. 1,4. Id est, 
delebo; toam conteram arcum Israel in valle Jezrahel (v.sq.J, 
ubi Israelitarum exercitus ab Assyriis vincetur: qua clade fractae 
decem tribus in captivitatem migrare cogentur. 

Quinquaginta» Percussit autem DEUS de viris Bethsami- 
tibus, eo quod vidissent arcam Domini: et percussit de populo 
septuaginta viros, et quinquaginta millia plebis. Luxitque 
populus, eo quod Dominus percussisset plebem plaga magna. 
J. Reg. VI, 19. Scriptoribus aliquot numerus hic visus est ni- 
mius: quem ut minuerent, quinquaginta millia non accusativo 
casu, sed nominativo accipi, et verbum erant intelligi voluerunt, 
hoc sensu: erant 50 millia, e quibus 70 viri occubuerunt; Sed 
hoc artificium plus acuminis habet, quam firmitatis. Cum hebrai- 
co fonte haec non consentiunt, et ab illius linguae proprietate ac 
naturali simplicitate abhorrent: quod demonstrare foret perfaci- 
le, si proposita nobis brevitas pateretur. Graeci codd. accusandi 
casum aperte habent. Vulgata violenter omnino huc trahitur: 
quae, si ita intelligere nos voluisset, dictura fuit: erant autem 
quinquaginta millia. Sicenim res et claritas poscunt, atque ita 
interpres noster solet. Denique ipsi sibi obstant auctores hi: cum 
enim ex una urbe et agro incredibilem esse tantam multitudi- 
nem pereuntium putent, ipsi tamen cum ceteris millia quinqua- 
ginta fuisse confitentur, mortuorum tamen numero ad 70 restri- 
cto. Atqui 70 capitum jactura dici a Divinis Libris plaga ma- 
gna nec solet, nec meretur. Teneamus igitur, quod auctorum 
■consensus et linguarum proprietas exigit, prater 70 praesta ntio- 
res populi Bethsamitici cecidisse de plebe millia 50. 

Quintas. In anno septimo, in quinto, in decima mensis. 
Ez. XX, 1- Anno 7, die decimo mensis quinti. 

Quomodo. Vox exultantis de crimine perpetrato: Quomodo 
potui! Eccli. V, 3. Quam feliciter successit, quam prospere vo- 
to potitus sum! ‘ . * *’ • 

Quoniam. Eodem modo usurpatur, quo particula Quia pau- 
lo ante memorata. Fidens, quoniam bene illis responderit, in- 
terrogavit eum . Mare. Xll, 28. Nemo, cum tentatur, dicat , 

quoniam a DEO tentatur. Jac. I, 13. Id est: videns, bene re- 
spondisse; nemo se tentari a DEO dicat, vel, ut vulgus loquitur: 
videns, quod bene illis responderit: nemo dicat, quod a DEO ten- 
tetur. Pleonasticum vero est, cum legimus: Falsum testimo- 
nium ferebant adversus eum , dicentes: Quoniam nos audi- 
vimus eum dicentem. Ego dissolvam templumhoc. Mare. XIV; 
57i sq., ubi quoniam ornatui, non sensui datur. Contestatur 
enim: Quoniain tu es sacerdos in aeternum, secundum ordi- 
nem Melchisedec. Hebr. VII, 17. Locus hic est ex Ps. CIX, 4., 
ubi tamen quoniam nec a nobis, nec a Graecis Hebraeisve scribi- 
tur, nec in Paulina epistola sententiae partem efficit. „ 



Rabbath. Auditum faciam super Rabbath filiorum Am- 
nion fremitum praelii, et erit in tumulum (perperam in non- 
nullis exemplaribus tumultum t nam et bebraica, et chaidaica 
habent tumulum seu acervum) dissipata, filiaeque ejus igni suc- 
cendentur, et possidebit Israel possessores suos. Jer.XLIX, 2. 
Rabbath urbs Ammonitarum praecipua, ab incolarum multitudi- 
ne nomen adepta. Eversionem ei DEUS minatur, quod Aromo- 
nita; provinciam tribus Gad contra jus et fas occupassent. Filiae 
ejus, idest oppida pagique vicini, incendio addicuntur. Regio ab 
iis possidebitur, quorum haereditatem Ammonitae inique posside- 
rant.Id quo tempore evenerit, doctissimus quidam Hispanus con- 
stare negat. At constat profecto ex I. Mach. V, 6. sqq. et 36. • 
Babbf. Non, quod vulgo persuasum est, Hebraeis ea vox sim- 
pliciter Magistrum significat, sed cura affixo pronomine, Magi- 
ster meus; et si quem alloquare, Magister mi. 

Babboni. Hoc nomine Christum caecus (Mare. X, 51 .) et Mag- 
dalena (Joann. XX, 16.) honorant. Magister mi, Domine mi. 

Raea. Audistis, quia dictum est antiquis: Non occides: qui 
autem occiderit , reus erit judicio. Ego autem dico vobis: quia 
omnis , qui irascitur fratri suo, reus erit judicio. Qui autem 
dixerit fratri suo Raca, reus erit concilio. Qui autem dixe- 
rit Fatue, reus erit gehennx ignis. Matth. V, 21. sq. Vocabu- 
lum hoc a quibusdam male scribitur, ab aliis male exponitur, ab 
aliis male contexitur. Male scribunt, qui racha cum aspiratione 

ponunt: nam syriaca, hebraica, graeca, non ch, sed k huic voca- 
bulo tribuunt, et aspirationem excludunt. Qui error plurimis in 
nomine Melchisedec quoque obrepsit, cujus fini literam h appin- 
gunt, et pronunciationem debitam vitiant, vocem aspiratione 
claudentes: atqui banc repudiant hebraica, graeca, chaldaica, et 
syriaca, quae constanter omnia ejus regis nomen k litera termi- 
nant. Male exposuerunt ilii, qui tempore D. Augustini (ut ex ip- 
so discimus lib. II. de Doctrina Cbrist. c. 1 1 . etTr. LI. in Joann.) 
confidenter perhibuerunt, Raca meram esse interjectiouem,quae 
non certam aliquam notionem animo comprehensam, sed solum 
indignantis motum significet. Sed hoc viri boni nunquam asse- 
verassent, si a lingua siriaca vel hebraica fuisset instructiores: 
nam in syriaca, quae Christi aetate Hebraeis erat vernacula, qua- 
que Matthaei evangelium scriptum est, Raca de homine inani, fa- 
tuo stolido dicitur: hebraica autem vocabula, huic Raca affinia, 
rik, rek, et rekim,(\\x& saepius in Literis Divinis occurrunt, va- 
nitatem, rem inanem, homines nauci ac nihili indicant. Super- 
sunt alii, tit tertio loco dicebam, vocem hanc totumque locum 
parum feliciter contexentes. Sic enim statuunt, in Christi verbis 
a me allatis tres indicari gradus, tum culpae, tum poenae. Malum 
66t, inquiunt, irasci; pejus, Raca dicere; pessimum, appellare 
Fatuum: sic et poena crescit; judicium, concilium, gehenna ignis. 
Equidem ira, quae voce proditur, major culpa est, quam quae ani- 
mo solo concipitur: sed Raca et Fatue, ut ostendi, synonyma 
sunt, nec alterum altero deterius haberi potest. Nec in poenis ap- 
paret, cur gravius judicio concilium sit. Neutra igitur ex parte 
terni hi gradus apte fir mite rque consistunt. Rosetum vero audia- 
mus, qui convenientissime loci hujus compages ita resolvit. Ve- 
teres (ita Christum Rosetus introducit loquentem) occidere veta- 
bantur, ne in iram Divinam incurrerent: at ego eamdem vobis 
DEI iram judiciumque denuncio, si vel irati graviter et injuste 
fratri fueritis. Vos, si quis ut inanem et fatuum contumelia fra- 
trem affecerit, judicum consessui (in graeco enim est, Synedrio) 
eum sistitis, a quo satisfacere pro injuria jubeatur: ego vero, qui 
fratrem per gravem contumeliam et serio fatuum appellarit, non 
humanae cuidam poenae, sed ignibus aeternis addico, ita Rosetus, 
optime sane. Ipsum Synedrii nomen, praeter cetera, satis osten- 
dit, illam non Christi esse, sed scribarum sententiam: neque 
enim supremus Judex homines judices minatus unquam est, il- 

los praesertim, quorum paulo post exspiratura potestas erat Sy- 
nedrio genteque tota sublata. • , 

Raeemus. Vk mihi, quia factus sum, sicut qui colligit in 
autumno racemos vindemiae: non est botrus ad comedendum t 
Biich. VII, 1. Sicut is, qui post vindemiam racemos quaerit, sed 
nihil invenit: ita dolet propheta, neminem suis vocibus permo- 
veri, ut se ipse respiciat, et animum ad meliora convertat. 

Radix. Radicem verbi, occasionem obloquendi et criminan- 
di, inveniamus contra eum. Job. XIX, 28. 

Rahab. Memor ero Rahab et Babylonis scientium me : Ec- 
ce alienigenae (Philisthaei) et Tyrus , et populus Mhiopum, hi 
/ruerunt illic . Ps. LXXXVI, 4. Chaldaice pro Rahab est j£gyp- 
tus: quod et interpretes passim recipiunt. Omnes circum Ju- i 
daeam populi DEUM in templo sancto suo adorabant, dum ex om- 
nibus his gentibus aliqui ad sacra Hebraica se aggregabant. Sed 
longe cumulatissime id in ecclesia Christi impletum. * * • 

Ramus * Applicant ramum ad nares suas . Ez.VllJ 17: 
Ramum lauri osculantes, qui ritus erat Solem seu Apollinem ho- 
norantium, odore se recreabant. 

Raphaim. Percusserunt que Raphaim in Astarolh Car - 
naim. Gen. XIV, S. Ne utrobique nomen loci esse autumes, Ra- 
phaim sunt gigantes, ut vertunt LXX. 

■ Rapina. Christus, cum in forma DEI esset, non rapinam 
arbitratus e& esse sexqualem DEO . Phil. II, 6. Sciebat, ho* 
/iorem Divinum sibi deberi, nec alienum esse, sed proprium et 

nativum, quippe qui aequalem haberet formam, idest eamdem na- 
turam cum Patre. 

. Recedo. Sedeciam regem Juda , et principes ejus , dabo: . . ■. 
in manus exercituum regis Babylonis , qui recesserunt (hebr. 
qui ascendunt) a vobis. Jer. XXXIV, 21. Quare subito Chaldau 
. nunc dicuntur recedere, qui superioribus Capitibus imminere 
jam jamque Hierosolymae dicebantur? Exercitus Pharaonis e- 
gressus est de Agypto, ut laborantibus Judaeis suppetias ferret: 
et audientes Chaldxi, qui obsidebant Jerusalem, hujuscemo- 
di nuntium i recesserunt ab Jerusalem, ut contra /Egyptios a- 
scenderent. Jer. XXXVII, 4. Qua spe insolentes Judaei DEUM rur- 
sus contemnere, et fallere promissa coeperunt; sed maximo suo 
malo, quod Jeremias hoc loco vaticinatur. * /; 

2) Quomodo recedet a met Mich. II, 4. Funestum illud car- 
men habes totum in Voc. Parabola, §.3. 

Recogito. Ezechias rex ad Dominum: Recogitabo tibi omnes 
annos meos in amaritudine animae meae . Is. XXXVIII, 15. 
Poeniteos peccata totius vitae amaro animo coram te confitebor. 

Recuperatio. Impius, etsi laborans , et festinans, et do- 
lens, quaesitis tamen divitiis non potietur; tanto magis non a- 
bundabit. Contra vir probus, etsi homo marcidus, egens recu- 
peratione, (inops; graece, egens auxilio) plus deficiens virtute, 
idest potentia, et abundans paupertate, tamen ditabitur ac ex- 
tolletur: quia oculos DEI respexit illum . Eccli. XI, 11. sq. 

Redimo. Frater non redimit, redimet homo: non dabit 
DEO placationem suam, et pretium redemptionis animae 
svx. Ps. XLVI1I, 8. sq. Nobiles quidam interpretes cum inter- 
rogatione legunt: redimet homo ? q. d. nullus hominum redi- 
met. Sed quia in fonte hebraico interrogationis vestigium nul- 
lum est, majore probabilitate dicitur, particulum non ex priore 
sententias membro, ut solent Hebraei, in altero quoque intelligi. 
Nec fratrem frater, nec ullus omnino hominum quemcumque a- 
Jium redimet in die mala (ut v. 6. dixerat) mortis et judicii: 
nemo Judicem placare tum poterit, aut pro damnati salute pre- 
tium irato offerre. 

2) Tempus redimentes. Coi. V, 5. Non ut quidam rati sunt, 
ceu captivum; sed veluti mercem venalem: vocabulum enim grae- 
cum, quo apostolus usus est, metaphoram suam non a carcere, 
sed a foro ducit, et rem venalem emere significat. 

Regina. Sacrificant Judaei impii reginx cxli (Jer. XL1V, 17. 
sqq.), eique ritu sacrilego liba seu placentes coquunt. Jer. VII, 
18. Lunam hoc nomine colebant. 

Regio. Placebo Domino in regione vivorum . Ps. CXIV, 9. 
Quamdiu hic vixero, placebo Domino: hebr. ambulabo coram 
" Domino. Idem est regio vivorum hoc loco, quod terra viventium 
Ps. XXVI, 13.; vita nimirum praesens. Sensu tamen accommo- 
datitio utrumque futurae vitae in caelo convenit. 

2) Regio mortis. Sic appellatur Jer. XXX4, ult. is Hierosolyma 
locus, ubi capite damnati necabantur. 

Regno. De justis dicitur : Regnabit Dominus illorum in per- 
petuum. Sap. 111, 8. Illorum ad verbum regno, non ad nomi- 
nativum Dominus referendum est. Dominus in perpetuum ira- 

perabit justis: nemo praeter DEUM iliis dominabitur. Apud Grae- 
cos enim verba dominandi genitivum amant; unde et illud: in 
hoc enim Christus mortuus est , et resurrexit , ut et mortuo - 
rum et vivorum dominetur. Rom. XIV, 9. . • , % 

Regnum. Invenit manus mea regna idoli. Is. X, 10. Vin- 
dicta mea regnis incubuit, quae deorum simulacra adorabant; 
eodemque modo castigabo propter eamdem culpam populum he- 
braicura, populum furoris mei (ibid. v. 6.), idest furori meo 
debitum, ira mea dignum. 

Regredior. Fisio enim ad omnem multitudinem ejus non 
regredietur. Ez.VlI, 13. Quaecumque mala vaticinatus sum, toti 
populo accident. 

Regulas. Ne laeteris Philistaea omnis tu, quoniam commi- 
nuta est virga percussoris tui: de radice enim colubri egre- 
dietur regulus , et semen e jus absorbens volucrem. Is. XIV, 29. 
Nolite gaudere, provinciae Philisthaeorum quaecumque: mortui 
quidem sunt, qui vos percusserunt: Samson ac David olim Ozias 
haud ita pridem. Acbaz, quem aliqui his addunt, non ausim an- 
numerare: Divina enim Historia nullam ejus victoriam de Pbili- 
stbaeis commemorat, sed magnis potius detrimentis afTectom ab 
ea gente narrat. Quod sequitur, veluti proverbium est: pro co- 
lubro nascetur regulus: graviora feretis ab Ezechia pronepote 
Oziae, quam a ceteris adhuc tulistis. Ubi nos habemus absorbens 
volucrem, bebraice est serpens ignitus volans, seu alatus. LXX. 
quoque eamdem imaginem oferunt serpentis alati, qui est regu- 
lus. Serpens hic alatus etiam eos, qui fuga ceu volatu evadere se 
posse sperabant, igneo suo halitu assequetur, et infectos absu- 
met. Tum propheta v. 30. Hebraeis saturitatem, Pbilistbgis fa- 
mem praedicit. 

Reliquiae. Pro posteritate. Custodi innocentiam > et vide 
respice, sectare) aequitatem: quoniam sunt reliquiae homini 
pacifico. Ps. XXXVI, 37. Contra, reliquiae impiorum interi- 
bunt. ibid. v. sq. Viri boni progeniem DEUS sospitat: impiorum 
posteritas exarescet. Vox hebraica, utroque hoc versiculo usur- 
pata, redit Ps. CV1II, (bebr. C1X.) 13, ubi etiam noster vertit, 
nati ejus. >. 

2) Pro futuris poenis. In reliquiis tuis (hebraice, in nervis 
tuis, idest in sagittis arcus tui) praeparabis vultum eorum. Ps. 
XX, 13. Reliquiae hac sunt reliquiae seu futurae DEI poenae, prae- 

se^tim aeternae: quibus intentatis, haud secus ac ostensis poten- 
tiae suae sagittis, animos vultusque hostium terrore ac pudore sa- 
luberrimo implet. 

3) Reliquiae cogitationis. Cogitatio hominis confitebitur tibi: 
et reliquiae cogitationis diem festum agent tibi . Ps. LXXV, 1 1 . 
Carmen hoc, ut monet titulus, scriptum in Assyrios est. Hostis 
hujus tumidi cogitatio iracunda (est enim in hebraico ira) mate- 
ria erit laudis tuae, o DEUS, qui eum tam potenter et celeriter 
enervaveris: et reliquias irae (ita porro hebraica) cinges, vel, con- 
tra hujus irae reliquias te accinges. Si continuaverit aut resum- 
pserit iram hostis Assyrius, eam rursus comprimes, et contra ar- 
matus pugnabis: quae victoria tua nova de superbo hoste occasio 
erit instituendi diem festum, quo gratus tibi populus tuus te ho- 
norabit. 

4) Reliquiae in bonum. Dicit Dominus: Si non reliquiae tux 
in bonum, si non occurri tibi in tempore afflictionis, et in 
tempore tribulationis adversus inimicum. Jer. XV, II. Ju- 
rat Dominus: nam particulae Si, Nisi, Si non, jurisjurandi sunt 
indices. Verax non dicar, inquit, nisi te bonus rerum exitus ma- 
net, et nisi meum laboranti tibi auxilium praesto erit. 

5) Ponere in reliquias. Ponam claudicantem. Synagogam, 
inquit Hieronymus, in reliquias. Mich. IV, 7. Tametsi deserta 
est a me Synagoga perfida, quae semper in utramque partem clau- 
dicavit: tamen aliquas ex ea reliquias uumquam non servabo, id 
a Christi temporibus ad nostra usque semper impletum est, et 
ante ultimum praesertim judicium omnino implebitur. 

Remphan. Suscepistis tabernaculum Moloch, et sidus dei 
vestri Remphan, seu ut quaedam exemplaria graeca habent, Re- 
phan. Act. VII, 43. Hoc D. Stephanus popularibus suis in prae- 
clara illa oratione exprobrat. Vides, deum fuisse, et quidem e 
stellis petitum: quem alii Saturnum, alii Venerem seu Lucife- 
rum fuisse conjiciunt. Plura qui volet, adeat virum maximae e- 
ruditionis Augustinum Calmetum, de Diviuis Scripturis immor- 
taliter meritum, in Dissert. de Hebr. ldololatr. ante Comment. 
in XII. Prophet. Minores. ; f . . 

Ren. Ut Latini et Graeci cor et pectus, ita Hebraei renes pro 
intimis animi sensis usurpant. Tu possdisti renes meos: susce- 
pisti (hebr. texti) me de utero matris mex. Ps. CXXXVIII, 13. 
Tu intima mea perscrutatus es et cognovisti, etiam antequam 

nascerer: tu in corpore materno me perfecisti, et nascentem su- 
scepisti. Inflammatum est cor meum, et renes mei commu- 
tati sunt: et ego ad nihilum redactus sum, et nescivi. Ps. 
LXX1I, 21. sq. Cor meum aestuavit, et alias ex aliis cogitationes 
animo revolvi: sed stupens nihil horum intelligebam, non magis 
quam jumentum (ibid. v. 23.) mysteria haec assecutus sum: fi- 
delis tamen semper DEO meo perseveravi. Usque ad noctem in- 
crepuerunt me renes mei. Psal. XV, 7. Messias, de quo Psal- 
mus hic agit, inter alia dicit: Diu noctuque intimis desideriis sti- 
mulabar; nimirum, ut baereditatem illam praeclaram (de qua ibid. * 
v. 6.) consequerer, idest gentes omnes exitio ereptas aeternum 
possiderem. . . • . 

Repeto. In convivio vini non arguas proximum. ...et non 
premas illum in repetendo , idest io reposcendo debito Eccli. 
XXXI, 41. sq. Importunum enim est, tali loco et tempore ur- 
gere, in re praesertim verecundiae et molestiae alioqui plena. 

Repleo. Et replevit in filia Juda humiliatum et humilia- 
tam. Thren. II, 5. Hebraice: et multiplicavit in filia Juda moe- 
rorem et luctum. Totam Hierosolymam DEUS hominibus moero- 
re dejectis afflictisque implevit. 

Repromissor. Pro sponsore, quem Jurisconsulti fidejussorem 
appellant. Repromissorem fugit peccator et immundus, Eccli. 
XXlX,2l.,quia bona repromissorem sibi ascribit peccator; et 
ingratus sensu derelinquet liberantem se. v. sq. Quocirca sa- 
pienter monemur: Repromisso nequissima, infelicis exitus, in 
sinistram fortunam recidens, multos perdidit dirigentes , mul- 
tos antea felices repente fortunis evertit, et commovit illos sum- 
ma celeritate, quasi fluctus maris, ibid. v. 24. 

Reptile. Dicitur aliquando de piscibus. Hoc mare magnum, 
et spatiosum manibus, idest littoribus: illic reptilia, quorum 
non est numerus , pisces innumerabiles. Ps. Clli, 25. 

Requies. Qui in ipsis requiem habebant. I. Mach. VI 11, 12. 

Qui fiduciam in illis reponebant. 

Requiesco. Placatus a Noe DEUS promittit, nunquam se di- 
luvio altero terras inundaturum* Non igitur ultra percutiam 
omnem animam viventem, sicut feci. Cunctis diebus terrae, 
sementis et messis , frigus et aestus, aestas et hyems, nox et 
dies , non requiescent. Gen. VIII, 21. sq. Naturalem suum cur- 

sum et vicissitudinem servabunt: non interrumpentur, ut factum 
erat diluvii tempore. 

Requiro. Sanguinem enim animarum vestrarum (idest 
saogninem vestrum, phrasi hebraica) requiram de ma?iu cun- 
ctarum bestiarum . Gen. IX, 5. Necem vobis allatam a bestiis 
vindicabo. Factum id a DEO per leges latas Exod. XXI, 28. sqq. 
Particula enim sumenda pro autem, ut monui de hoc ipso loco 
in Voc. enim, 2. 

Residuum. Residuum erucx comedit locusta, et residuum 
Iocastae comedit bruchus, et residuum bruchi comedit rubi - 
go. Joel. I, 4. Hebraei et Christianorum nonnulli vere id acci- 
disse opinantur. Sed omnes ceteri cum magno Hieronymo sen- 
tiunt, metaphoricas has esse imagines hostium omnia popotan- 
tium, et famem indueentium: tum quod Divina Pagina rem adeo 
memorabilem, siquidem evenisset, praeteritura silentio non fuis- 
set, quemadmodum famem Abrabae et Eliae temporibus exortam 
non reticuit: tam quia Joel ipse metaphorice se locutum indicat, 
ita pergens: Gens enim ascendit super terram meam, fortis 
et innumerabilis, ibid. v. 6. 

2) Residuum spiritus. Malachias, eos objurgans, qui per sum~ 
mara injuriam uxores repudiabant, boc etiam argumentum affert: 
Nonne unus fecit , et residuum spiritus ejus estf Mal. 11. 15. 
Nonne mulierem, quam tantopere contemnis tu, idem DEUS fecit 
qui te procreavit? nonne mulieri Ditini sui spiritus imaginem 
aeque similem impertitus est? De contextu dicetur Voc. Unus* 

Resina. Ornatissime propheta patheticus: Numquid resina 
non est in Galaadf aut medicus non est ibi ? quare igitur 
non est obducta cicatrix filix populi mei? ter. VIII, ult. Ga- 
laad plurimam ferebat resinam, qui pretiosus humor est ex ar- 
boribus exsudans, dolorem leniens, constringens, brevique effi- 
ciens, ut cicatrices vulnerum solidescant. Sub bac metaphora 
sensus est: An in Judaea doctores legis et morum non sunt, qui 
meliora persuadeant scelerato populo? quare ergo tanta ubique 
animorum vulnera sine remedio? 

Respectus. Zelavi super iniquos, pacem (felicitatem) pec- 
catorum videns. Quia non est respectus (bebraice, non sunt 
nodi seu vincula) morti eorum, et firmamentum in plaga eo- 
rum. Ps. LXXII, 3. sq. Cum saepe videamus, optimos viros in 
morte diu ac difficulter luctari, donec mortalitatis vincula rum- 

pantur, omnium oculis in terribile spectaculum defixis: isti tam 
facili ac leni morte, tam cito solvuntur, ut, antequam respicias, 
defuncti sunt. Et firmamentum in plaga eorum , intellige ex 
priore versiculi parte, non est. Si qua illis plaga in vita infligi- 
tur, sensus non est diuturnus: quia multa felicibus et expedita 
remedia suppetuut, quae malum depellant. 

2) Respectus ex sermonibus. Impii de Justo, idest de Messia, 
decernunt in hanc sententiam: Morte turpissima condemnemus 
eum: erit enim ei respectus ex sermonibus illius. Sap. 11, 20. 
In crucem agi eum jubeamus: tum enimvero (hoc per acerbissi- 
mam ironiam addunt) respiciet eum et servabit Pater suus cae- 
lestis, secundum sermones ipsius: quandoquidem Filium DE/ 
se nominat, ibid. v. 13. Si enim est verus Filius DEI, susci- 
piet illum, et Uberabit, etc. ibid. v. 18. 

3) Dies respectus. Homini mille curis inanibus implicito vel in 
ipso somno quies non est: in cubili somnus noctis immutat, 
scientiam ejus, iuquietis imaginibus eum perturbat: modicum 
tamquam nihil in requie , et ab eo in somnis, quasi in die 
respectus; in graeco fonte, io diebus speculae. Eccli. XL, 5. sq. 

, Vix paululum quievit, cum somnia objiciuntur, quae tamquam 
excubantem in specula sollicitudine assidua inquietum vexant- 

Respondeo. Saepe per hebraismum pro dico. In illo tempo- 
re respondens J ESUS dixit: Confiteor tibi. Pater. Matth. XI, 
25. Non quia intima humani animi noverat: neque enim tura cum 
hominibus, sed cum Patre locutus est. Respondens autem ar- 
chisynagogus, quem tamen allocutus nemo erat: sed simplici- 
ter usurpatur pro nostro dicens. Luc. Xlll, 14. Certe lividus 
ille synagogae praefectus intima circumstantium sensa non co- 
gnoscebat. Respondit ei in via virtutis sux: Paucitatem die- 
rum meorum nuncia mihi. Ps. Cl, 24. Psalmus hic inscribi- 
tur Oratio pauperis . Dixit hic pauper, vel etiam totus populus 
bebraicus, ad DEUM, dum adbuc viribus praeditus, in via est, 
vegetus adhuc et firmus: Nuncia mihi, quam paucos vitas dies 
mihi designaveris^ 

2) Peccatum respondens. Respondebit arrogantia Israel in 
facie ejus. Os. V, 5. Rependetur Israeli, quod superbia ejus 
meretur. Peccata nostra responderunt nobis. Is. LIX, 12. Red- 
ditur nobis merces peccatis nostris digna. Nimirum, si male e- 
geris, statim in foribus peccatum aderit, poenam adducens 

pedissequam. Gen. IV, 7. Infelix criminis Echo supplicium est. 

Responsum. In nobismet ipsis responsum mortis habui- 
mus. II. Cor. I, 9. Mortem certam expectabam: instantem vitae 
finem animus mihi praesagiebat. 

Resurgo. Non resurgent impii in judicio. Ps. 1, 5. Praesen- 
tes iu judicio ira DEI consistere non patietur: corruent damna- 
ti, aeternoque barathro haurientur. 

Resurrectio. Acceperunt mulieres de resurrectione mor- 
tuos suos. Hebr. XI, 35. Elias Sareptanae mulieri 111. Reg. XVII, 
23. Sunamitidi Elisaeus IV. Reg. IV, 36. excitatum a morte fi- 
lium reddidere, suae in Deum fiduciae praemium. 

Retiaculum. Cadent in retiaculo ejus (pro, suo ipsorum) 
peccatores: singulariter sum ego, donec transeam. Ps.CXL, 
ult. Nefarii homines suis ipsorum retibus involventur: ego vero 
ab iliis separatus, absque noxa transibo. 

Retraho. A facie ejus, DEI, contremuit terra , moli sunt 
cxli. sol et luna obtenebrati sunt, et stellae retraxerunt splen- 
dorem suum. Joel II, 10. Dominus per tonitrua, quae v.sq. vox 
ejus appellantur, terram et nubes concutiet: et volumioa pulve- 
ris densissima, a Chaldaeorum agminibus excitata, solem et lu- 
nam, ac stellas abscondent. 

Retribuo. Quid retribuam Domino pro omnibus, qux re- 
tribuit mihi f Ps. CXV, 3. Ex hebraico sententia est planissima: 
Quid reddam pro beneficiis ejus erga me? Cetera, quae in hunc 
locum nonnulli commenti sunt, pia sunt, sed commeDta. 

2) Reddere retribuentibus mala. Si reddidi retribuentibus 
mihi mala, decidam merito ab inimicis meis inanis . Ps. VII, 

. Cave, ne mala cum retribuentibus nectas, quasi dicat vates, 
se numquam injurias injuriis reddidisse. Hebraice legitur: Sired - 
didi malum pacifico meo, idest homini mecum pacate et amice 
degenti. 

3) Extendere manum in retribuendo. Non enim est illis com- 
mutatio, et non timuerunt Deum: extendit manum suam in 
retribuendo: contaminaverunt testamentum ejus. Ps. LIV,20. 
sq. Ex hebraico et Chaldaico liquet, nihil horum de DEO dici^ 
sed hanc esse prophetae mentem; impios, de quibus loquitur, 
nolle mutari, neque DEUM timere, sed manum etiam contra ami- 
cos extendere, et pacta sua violare. Nulla, inquit, est apud istos 
“onversio morum in melius, nullus DEI timor: in eos ipsos in- 

juriosam manum extendunt, quibus retribuere amicitiae jura par 
erat: quae DEO teste pacti sunt, ceu vana et irrita aspernantur. ‘ 

4) Retribuet gratiam, qui offert similaginem. Eccli. XXXV. 
4. DEO pro beneficiis gratus est, qui sacrificium offert. Graeca 
in fonte sic etiam exponere licebit: Qui DEO et hominibus gra- 
tum se praebet, aeque Domino placet, ac si offerat sacrificium. 

Revelo. Revela oculos meos. Ps. CXVili, 18. Velum oculis 
detrahe; fac, ut videam. * 

2) Revelare aurem. Pro, clam admonere; veluti in aurem di- 
cere. Dominus autem revelaverat auriculam Samuelis ante 
unam diem quam veniret Saul. I. Reg. IX, 15. Pridie Saulis 
adventum ei praedixerat. DEUS Israel , revelasti aurem servi 
tui, dicens : Domum aedificabo tibi. ll.Keg. VII, 27 . Verba Da- 
vidis sunt, qui Divino hoc promisso fretus, obsecrat: Incipe er- 
go, et benedic domui servi tui, ut sit in sempiternum coi am 
te. ibid. v. 29. Dicitur et de homine: nam Jonathas ad Davidem 
inquit: Revelabo aurem tuam. 1. Reg. XX, 13. Secreto id tibi 
nunciabo. 

Reverentia. Cum magna reverentia disponis nos. Sap. XII . 
18. Cum magna attentioue et moderatione. Quo sensu vox haec 
repetitur ibid. v. 20. 

2) Pro pudore, probro . Induantur conf usione et reverentia. 
Ps. XXXIV, 26. Operiantur pudore, erubescere cogantur. Reve- 
remini in his, qnx procedunt de ore meo: non est enim bo- 
num omnem reverentiam observare, et non omnia omnibus 
bene placent in fide . Erubescite etc. Eccli. XLI, 19. sqq. Eru- 
bescite ob ea, quae jam dicturus sum: neque enim erubescenda 
sunt omnia, quae cuique displicent: cum etiam illa, quae bona fi- 
de et recte fiunt, a multis improbentur. Tum enumerat vera pro- 
bra, quorum caussa erubescendum sit. Ad reverentiam vobis 
loquor, idest ut vos pudeat, ut vestros animos verecundia su- 
beat. 1. Cor. XV, 34. Phines ausus est stare in reverentia gen- 
tis (graece, in conversione populi) ^Sccli. XLV, 29. Cum populus 
Hebraicus per Madianitas aversus a DEO esset, et ad impudici- 
tiae probrum abductus, ipse turpitudini restitit. 

Revereor. Pro erubesco. Confundantur, et revereantur... 
convertantur retrorsum, et revereantur . Ps. XXXIX, 15. £- 
xemplum aliud ex Eccli. XLI, 19. modo proposui in Voc. prae- 
cedente. 

Bev^rso. Ephraim factus est subcinericiis panis , qui non 
reversatur. Os- VII, 8. Vehemens Israelis cupiditas et ardor co- 
lendi simulacra ab Osea paulo aute appellatus erat clibanus ac- 
census a coquente, ibid. v. 4. Applicuerunt quasi clibanum 
cor suum. v. 6. Omnes calefacti sunt quasi clibanus, v. 7. 
In eadem similitudine pergens addidit, totam gentem esse instar 
panis perusti, de quo nihil bonae spei supersit. Nempe ut panis, 
qui sub cinere coquendus nunquam versatur, sensim sine seusu 
induratur, et consumitur: ita populus, aestu hoc insano perdi- 
tus, paulatim amisit omnia, ne sentiens quidem. Quamobrern ad- 
jungitur: Comederunt, alieni (hostes, daemones) robur ejus, et 
ipse nescivit, ibid. v. 9. 

Revertor. Rever susque mirabiliter me crucias. Job. X, 16. 
Iterum atque iterum miris me doloribus torques 

2) Reversi sunt, ut essent absque jugo. Os. Vll, 16. Chaldai- 
ca clare: Aversi sunt, ut a lege deficerent, 

3) Quomodo recedet a me, cum revert aJurPMich. II, 4. Con- 
textum explanavi in Voc. Parabola. 

Revoco. Pro recipio, restituo. Bar. 1,8. Accepit Joakim vasa ar- 
gentea, remissa e captivitate Babylonica, ut ea templo redderet. 

Rex. Ornasti te regi unguento , et multiplicasti pigmenta 
tua. Is. LV11, 9. Assyrio, inquiunt aliqui. Subtilior est aliorum 
sententia, et contextui de falsis diis loquenti aptior: Ornasti te 
Molocho, quem regem adoptasti. Praeterquam enim, quod regis 
et Molochi nomen bebraice iisdem literis constat, immanis reli- 
gio simulacri hujus exprobrata est ibid. v.5. Misisti, qui omnes 
tibi deos undique conveherent, ibid. v. 9* In multiplici hac (v.* 
sq.) numinum tuorum religione elaboras, nec desistis: labor ma- 
nuum tuarum necessaria ad usum vitae tibi comparavit: propte- 
rea me tibi rogandum non putas. 

* 2) Juda rex meus . Ps. LIX, 9. et CV1I, 9. Ex tribu Juda re- 

gnabit semper posteritas regia. 

Rhamnos. Priusquam iMelligerent spinae vestrae rham- 
num , sicut viventes, sic in ira absorbet eos. Ps.LVII, 10. Ada- 
gialis loquendi modus. Citius, quam spinae in rhamnum excre- 
scant, ira Divina eos, cetera valentes et optimo vitae statu fruen- 
tes, repente delebit. 

Rhomphma. DEUS paravit eum ad rhomphaeam ; idest ad 
grave supplicium. Eccli. XXVI, 27. 

Rofensttts. Depone magnitudinem tuam absque tribulatio- 
ne, et omnes robustos fortitudine. Job. XXXVI, 19. Noli in tua 
magnitudine te efferre, etiamsi liber ah omni calamitate vivas: 
eos quoque depone seu deprime, qui poteutia sua ad opprimen- 
dos tenuioris fortuna; homines abutuntur. 

Rota, lsraelitis e mari rubro egressis, sagittx tux transeunt . s 
vox tonitrui tui in rota. Ps. LXXVI, 19. Fulgura et fulmina di- 
scurrebant, terrorem et exitium iEgyptis afferentia. Tonitruum 
sonitus per totum caeli orbem sursum late spargebatur. Alii sic: 
ira DEI tonantis usque ad rotas Aegyptiacorum curruum pertin- 
gebat, eosque disjectos mergebat. Hieronymus Pradus in labo- 
rioso opere in Visionem Ezecbiel. primam, sect. X, de curru DEI, 
sensu poetico, et psalmis usitato, facile, apte , et eleganter in- 
telligi posse judicat. 

2) DEUS meus, pone illos ut rotam. Ps. LXXXII, 14. LXX. 
interpretantur trochum. Circumagantur bostes nostri, ut a pue- 
ro trochus. 

3) Rota nativitatis. Lingua inflammat rotam nativitatis no - 
strx , totum vitae nostrae cursum, inflammata a gehenna, tec: 
HI, 6. 

4) Constringatur rota super cisternam. Eccle.XH,6.,'inpr«- 

clara illa senectutis bypotyposi, de qua pluribus in Voc. Tene* 
bresco. Rota est caput, e cordis cisterna spiritus vitales hau* 
riens. ' 

Rufcen. Ita primum 61 iorum Lia gratulaus appellavit Gen. 
XXIX, 32. Hebraice est, videte 61ium. 

Rablgo. fx civitati sanguinum, ollx, cujus rubigo in ea 
est / et rubigo ejus non exivit de ea. Ez. XXIV, 6. Rubiginem 
vocat sordes ollae, sive eae sint pustulae jam ante cocturam in su- 
perbcie ipsius aeris atque ad latera ollae intus exortae, sive spuma 
et partes carnium adustae, quae firmiter aeri haerent, ac difficilli- 
me avelluntur. Ideo praecipitur, ut liquefiat xs ejus. ibid. v. 1 1 . , 
et tamen non exivit de ea nimia rubigo ejus, neque per ignem. 
v. 12. Imago Hierosolymae in sceleribus obstinatae, et gentis He- 
braicae adeo pertinacis, ut ne quidem in obsidioBe et captivitate, 
per quas emendari et expurgari debuerat, eripi sibi amorem cri- 
minum passa sit. 

Rutaa. Vacillante jam, et in casum vergente republica, He- 
braei ad obvium quemque confugient, dicentes: Princeps esto no- 

ster: ruina autem haec sub manu tua . Is. III, 6. Impera no- 
bis, et prono in lapsum regno manum admove, ne concidat. 

2) Implebit ruinas. Ps. C1X, 6. Hebraice et graece, cadavera. 
Hostium terras cadaverum acervis implebit. 

$ 

Sabaoth. Dominus Sabaoth. Rom. IX, 29. ex Is. I, 9., ubi, 
Vulgata habet: Dominus exercituum. Angelorum exercitus in- 
tellige. 

Sabbatum. Hebraice quies. Singillatim ita dictus est dies se- 
ptimus: quia DEUS ipse requievit die septimo ab universo ope- 
re, quod patrarat: et benedixit diei septimo ,et sanctificavit 
illum. Gen. II, 2. sq. Hebraei scribunt Schabbdth; Gra:ci Sab- 
balon aspiratione amissa, a quibus mutuati vocabulum Romani 
Sabbatum sine h scripsere: idque latinitatis studiosiores, nunc 
quoque observant. 

2) Sabbatum pro tota hebdomade. Jejuno bis in sabbato. Luc. 
XVIII, 12. Bis intra quamque hebdomadem. 

3) Prima, secunda, tertia sabbati. Prima sabbati est dies a sab- 
bato proximus, qui proinde in diem nostrum dominicum incidit. 
Sic numerare perge, et habebis secunda sabbati feriam nostram 
secundam seu diem lunae, quarta sabbati feriam quartam seu 
diem Mercurii, et sic de aliis. 

4) Una sabbati seu sabbatorum. Est prima sabbati, seu dies 
dominica Christianorum. 

5) Sabbatum secundoprimum. Luc. VI, 1. Est id, quqfl pro- 
xime post solenne paschalis sequitur . Josephus Scaliger, re- 
conditae eruditionis auctor, lib.Vl, de Emendat. Temporum c.6. 
ubi pluribus id explicat. 

6) Iter sabbati. Mons Oliveti, qui est juxta Jerusalem, sab- 

bati habens iter. Act. lib. 12. Distantia erat paucorum stadio- 
rum, quae ambulando conficere Hebraeis etiam sabbato per legem 
liceret. ... 

7) Sabbatum terrae. Septimo autem anno sabbatum erit ter- 
rae, requietionis Domini: agrum non seres, et vineam non pu- 
tabis. Qux sponte gignet humus , non metes: et uvas primi- 
tiarum tuarum non colliges quasi vindemiam: annus enim 
requietionis terrae est. Lev. XXV, 4. sq. Non erant eis ibi ali - 

jnenta conclusis, quia sabbata erant terrae. I. Maeh. VI, 49. 
seu, uti mox explicatur, escae... non erant in civitate, eo quod 
septimus annus esset, v. 53. Ab his terrae sabbatis, lege prae- 
scriptis, nominata sunt tristia illa sabbata terrae sanctae, tem- 
pore captivitatis Babylonicae: cunctis enim diebus desolationis 
terra Juda egit sabbatum, usque dum complerentur septua- 
ginta anni, quibus inculta jacuit. II. Par. XXXVI, 21. 

8) Otium sabbatorum. Eritque Nabuchodonosor quasi consu- 
lens frustra oraculum in oculis eorum, et sabbatorum otium 
imitans: ipse autem recordabitur iniquitatis ad capiendum. 
Is. XXI, 23. Obsidentibus jam Hierosolymam Chaldaeis, caeci Ju- 
daei tam vivebant securi, quasi nulla aut vana oracula de ipso- 
rum interitu Nabuchodonosor accepisset, neque instaret operi, 
sed otiosus cessaret, instar Hebraeorum diem sabbati colentium: 
cum tamen ille, memor perfidiae et perjurii hebraici, nihil non 
ageret, ut urbe potiretur. 

Saccellus. Numquid justificabo stateram impiam, et sac- 
celli pondera dolosa? Mich. VI, 1 1. In sacculis pondera custo- 
diebant, quibus tum res alias, tum pecunias penderent. Negat 
ergo, impunitatem a se datum iri fraudibus in commercio mu- 
tuo admissis. 

Saccinus. Nec operientur pallio saccino, ut mentiantur . 
Zach. XIII, 4. Erat hoc prophetarum amiculum, asperum, et pi- 
lis horridum, quo severitatem et caducorum omnium contem- 
ptum profitebantur. Id falsi quoque prophetae imitati sunt, ut 
haec tristitiae species imponeret populo, ipsosque veros esse DEI 
nuncios persuaderet. Sed timore supplicii, vel ab ipsis suis pa- 
rentibus intentandi, (ibid. v. 3.) pallium sibi minime debitum 
rejicient, et a sacrilego mendacio astinebunt. Non sum prophe- 
ta, dicet eorum aliquis, homo agricola ego sum, simplex et 
idiota, ibid. v. 5. ' 

Sacculus. Ne. fueris mediocris in contentione ex f amore, 
et est tibi nihil in sacculo. Eccli. XVIII, ult. Locum hunc to- 
tum collegi in Voc. Commissio. 

Saccus. Cilicium e pilis contextum, quo veteres in luctu in- 
dui solebant. Dixit autem David ad Joab, et ad omnem po- 
pulum, qui erat cum eo: Scindite vestimenta 1 vestra, et ac- 
cingimini saccis, et plangite ante exequias Abner. II. Reg. : 
111, 31. Operientur saccis homines et jumenta, ion. }\\ ) 8. 


370 SACRAMENTCKl — SAL. 

Convertisti planctum meum in gaudium mihi: conscidisti 
saccum meum, moeroris caussas et iodicia ademisti, et circum- 
dedisti (eleganter vestem pro veste) me Ixtitia. Ps. XXIX, 12. 

2) Vultus quasi saccus. Nequitia mulieris immutat faciem 
ejus: et obcxcat vultum suum tamquam ursus, et quasi sac- 
cum ostendit. Eccli. XXV, 24. Vultum nubilem ostendit: trux 
est instar ursi: os 6quallidum, triste, rugosum tibi praebebit, ut 
cilicium videre tibi videaris. 

Sacramentum. Cbananaei, incolae antiqui terrae promissae, fi- 
liorum suorum necator es sine misericordia, et comestor es vi- 
scerum hominum, et devoratores sanguinis a medio sacra- 
mento tuo, et auctores parent es animaruv^ viauxiliatarum , 
perdere voluisti per manus parentum nostrorum, ut dignam 
perciperent (pro perciperet) peregrinationem puerorum DEI, 
qux tibi omnium catior est terra. Sap. XII, 5. sqq. Diis suis 
immolabant humanas victimas, suosque etiam liberos: cassis bis 
hostiis, gustabant earum carnem et sanguinem e medio sacrifi- 
cio, quod tibi, o DEUS, soli debetur. Crudeles hos parentes, li- 
berorum omni ope carentium latrones, quorum erant auctores, 
per patres nostros huc introductos delevisti: ut terra baec san- 
cta, quam prae ceteris omnibus elegisti, perciperet seu acci- 
peret incolas dignos, filios nimirum et servos tuos peregri- 
nantes. 

2) Pro mysterio. Sacramentum regis, arcanum ab rege tibi 
creditum, abscondere bonum est. Tob. XII, 7. Somnium Nabu- 
cbodonosoris, Dan. II, 18. et 4 7., dicitur sacramentum, idest res 
arcana. Ego dicam tibi sacramentum mulieris.et bestix, qux 
portat eam. Apoc. XVII, / . Explanabo tibi, quae secreta per has 
imagines portendantur. 

Scecularis, Saeculum. Vide Secularis, Secutum. 

Sagena. Immolabit sagenx sux, et sacrificabit reti suo. 
Hab. 1, 16. Chaldaeus victorias suas tribuet suae potentiae, &uo- 
que consilio; non tibi, o DEUS, cujus unius judicio ille tam po- 
tens nos fregit. 

Sagitta. Pro fulgure aut fulmine. Ps. LXXV1, 19. Versiculum 
paulo aDte proposui in Jtota. 

Sagma. Craecum, Lev. XV, 9. Ephippum, seu equitantis sel- 
la; «iratum equi. 

Sal. Nos autem, memores salis, quod in palatio comedi - 

mus, etc. I. Esdr. IV, 14. Memores beneficentiae regiae, quae ia 
ipso palatio alimenta nobis suppeditavit. 

2) Pactum salis. Num. XVIII, 19. Pactum stabile, quod nun- 
quam desinat. Hebraismus, inde ortus, quod sal corpora incor- 
rupta servat. 

Salmona. Omnes munitiones tuse vastabuntur , sicut va- 
' status est Salmana a domo ejus, qui judicavit Baal in die 
praelii. Os. X, 14. Sicuti Salmanam vastavit (Judic. VIII, 10. 
sqq.) eversor Baalis Gedeon cum suis sociis: sic fecit vobis Be- 
thel, a facie malitiae nequitiarum vestrarum. Os. X, 15. Sic 
vos depopulabuntur Assyrii, propter adoratos in Bethel vitulos, 
et admissa delicta. 

Salomon. Erit vir quietissimus : faciam enim eum requie- 
scere ab omnibus inimicis suis per circuitum : et ob hanc caws- 
sam Pacificus vocabitur. 1. Par. XXII, 9. Hebraicum Salomo- 
nis nomen Schelomd ducitur a schaldm, quod pacem significat. 

Salta». Propheta ad DEUM: Pasce populum tuum in virga 
tua, gregem hacreditatis tuae, habitantes solos in saltu , ca- 
rentes pastore io captivitate Babylonica. Mich. ult. 14. Tu pro- 
vida et potenti virga tuum gregem io pascua pristina terra san- 
ctae reduc: cujus tractus aliquos fertilissimos propheta eo loco 
nomin8t. 

2) Saltus pro Sennacheribi exercitu. Gloria saltus ejus, et 
carmeli ejus, ab anima usque ad carnem consumetur : et e- 
rit terrore profugus. Et reliquiae ligni saltus ejus prae pau- 
citate numerabuntur , et puer scribet eos. Is. X, IS. sq. Sicut 
incendio communi totus saltus conflagrat; et Carmelus mons, 
seu locus quicumqu$ amoenus, arboribus ad solum usque nuda- 
tur: ita Sennacheribi agmina nox una tollet, corporibus et ani- 
mabus illata calamitate irreparabili. Kex ipse fugiet, tam paucis 
comitantibus, dt numerari facile, et vel a puero scribi possint. 
Eadem metaphora redit Is. X, ult., ubi regis ejusdem exercitus 
periturus dicitur: subvertentur condensa saltus ferro. 

3) Saltus pro Jfcrosolyma. Succendam ignem in saltu ejus , 

et devorabit omnia in circuitu ejus. Jer. XXI, ult. Jerusalem 
cum vicinia tam celeriter a Chaldaeis diripietur, quam rapide sal- 
tus incendio exuritur. . 

4} Dormire tn saltu. Viva imago Arabum in fugam aversorum. 
In saltu ad vesperam dormietis, in semitis Dedanim. Qe- 

currentes sitienti ferte aquam, qui habitatis terram Austri: 
cum panibus occurrite fugienti. Is. XXI, 13. sq. Noctem, o 
fugitivi, sine tecto, sine tentorio in saltu -agetis, passim in viis 
Dedaneis ad somnum prostrati. At vos, incolae australis ora, cla- 
dis hujus expertes, occurrite fugientibus et cursu exhaustis: a- 
quam et panem afferte.* 

5) Adeodatus filius Saltus. II. Reg. XXI, 19.1. Par. XX, 5. 
Jntellige Elchanan filium Jaare sive Jair: de quo plura m Adeo- 
datus. 

Salvo. Homines et jumenta salvabis Domine. Ps. XXXV, 7. 
Utrisque nutrimentum, sanitatem, et prolem impertiens. 

2) In ira flammee devoretur, qui salvatur. Eccli. XXXVI, 1 1 . 
Si quis hostium nostras manus effugerit salvus, in tuas incidat, 
o DEUS, et inflammata tua ira eum consumat. 

5) Salvavit sibi dextera ejus. Ps. XCVjl, 1. Pronomina in 
dativo Hebraeis persaepe sunt pleonastica; seu elegantiae caussa, 
non necessitatis, verbo junguntur. Tale Ven. Bellarminus, he- 
braice doctissimus, pronomen sibi hoc loco dici posse, optime 
judicat. Dextera ejus nobis salutem attulit. Augustinus, sibi, 
inquit, id est, propter se tantum, gloriae suae caussa. Alii, qui- 
bus graeca favet, sibi pro se aut eum accipiunt: Salvavit se ipse. 
Salvavit eum dextera sua. 

Salus. DEUS salutis, DEUS salutaris noster ,* imo et DEUS 
salutarium nostrorum (Ps. LXViI, 20) et DEUS salvos fa- 
ciendi (ibid. v. 21.) eodem omnia reciduut: DEUS nostra sa- 
. lutis auctor. • 

2) Facere salutes. Salutes non fecimus in terra. Is. XXVI, 
18. Plenam salutem consecuti non sumus. Fere quo sensu post 
insignem Judae Machabaei victoriam dicitur: Et facta est salus 
magna in Israel in die illa. I. Mach. IV, 25. Ea dies Israeli 
emolumentum ingens attulit. Et 1. Mach. V, 02: Ipsi autem 
• non erant de semine virorum illorum, per quos salus facta 
est in Israel; idest qui salutem patriae reddiderunt. 

Samios. Testa de Samiis terrx. Is. XLV, 9. Vas fictile, seu 
figulinum. In Samo enim insula coepit atque perfectum est arti- 
ficium test®. 

Samucl. Vocavitquc Anna mater nomen ejus Samuel, eo 
quod a Domino postulasset eum. 1. Reg. 1, 20. Alii interpre- 
tantur. Positus a DEO} alii, Postulatus . a DEO. in hebraico ii- 

trumque difficultate sua laborat; erui tamen utrumque potest. 
Mihi longe solidius videtur posterius, tum ob Josepbi Hebraei 
auctoritatem, quae in hoc genere gravissima est; tura maxime, 
quia ipse Divinus Codex ita dictum narrat, eo quod a Domino 
postulasset eum mater. 

Sanabilis. Pro salubri, seu conducente sanitati. Sanabiles 
(in graeco fonte, salutiferas) fecit nationes orbis terrarum. Sap. 
I, 14. DEUS rebus a se couditis salubritatem impertiit. 

Sanctificatio. Pro sanctuario, nimirum DEI tabrnaculo, vel 
toto templo. Sanctimonia et magnificentia in sanctificatione 
ejus , idest in sauctuario. Ps. XCV, 6. Antiochus intravit in 
sanctificationem cum superbia , idest in templum. I. Mach. I, 
23. Merito sic appellatum est DEI veri domicilium, quippe Do- 
mus sanctificationis nostrae. Is. LXIV, 11. 

2) Facta est Judaea sanctificatio ejus. Ps. CXIII, 2. Cun# 
gens Hebraica ex Aigypto egrederetur, modo quodam peculari 
consecrata DEO est, ejusque dominatui singulari efsanctissimae 
legi addicta. 

3) Sanctificatio modica. Tempore captivitatis, inquit Dominus, 
ero eis in sanctificationem modicum in terris, ad quas ve- 
nerunt. Ez. XI, 16. Cum ibi templo careant, ego eis pro templo 
ero; sed id exiguo tempore: brevi enim liberos reducam in pa- 
triam, ubi templum redintegrent. 

4) Pro falsorum' numinum delubro, altari, aut luco. Demo- 
lientur excelsa idoli , et sanctificationes Israel desolabuntur. 
Amos VII, 9. In Bethel non adjicies ultra ut prophetes : quia 
sanctificatio regis est, et domus regni est. Amos VII, 13. Ve- 
tatur in Bethel vaticinari, quia ibi regium fanum vituli aurei, et 
sedes regni est. 

Sanctificium. Pro sanctuario. Ps. LXXVII, 69. 

Sanctifico. DEUS ad Movsen: Fade ad populum, et sancti- 
fica illos hodie et cras, laventque vestimenta sua. Et sint pa- 
rati in diem tertium: in die enim tertia descendet Dominus 
coram omni plebe super montem Sinai. Ex. XIX, 10. sq. Sa- 
cei dotes quoque, qui accedunt ad Dominum, sanctificentur, 
ne percutiat eos. ibid. v. 22. Mittebat ad eos , liberos suos, 
Job, et sanctificabat illos. Job. I, 5. Numquid flendum est 
mihi in quinto mense, vel sanctificare me debeo? Zach. VII, 
3. Chaldaica habent: abstinere deliciis. Sanctificare igitur se 

vel alios, tura in abstinentia cibi et voluptatum, tura in certis qui- 
busdam ritibus situra erat. 

2) DEUS sanctificatus. Haec est aqua contradictionis, ubi jur- 
gati sunt filii Israel contra Dominum, et sanctificatus est in 
cis. Num. XX, 13. Sanctum se et fidelem ostendit. Scient , quia 
ego Dominus, cum fecero in ea judicia, et sanctificatus fue- 
ro in ea. Ez. XXVIII, 22. Quando sumptis de Sidone suppliciis 
sanctitatem et justitiam meam demonstrabo. Pater noster, qui 
es in cxlis: sanctificetur nomen tuum . Mattb. VI, 9. Nominis 
tui sanctitas ab omnibus agnoscatur et adoretur. 

3) Sanctificare praelium. Fraudulenti et avari prophetae, si quis , 
non dederit in ore eorum quidpiam, sanctificant super eum 
praelium . Mich.UI, 5. Chaldaica: Si quis eis convivium pingue 
instruat, pacem vaticinantur: si nihil offeras, bellum parant. 
|*ihil donantes tamquam bello persequuntur, et quidem ceu bello 
sancto; nimirum DEI caussam privatis suis odiis praetexentes. 
DEI quoque nomine dicitur: Sanctificate super eam bellum. 
Jer. VI, 4., de quo mox §. 5. 

• 4) Sanctificare puniendos. Congrega eos quasi gregem ad 
victimam, et sanctifica eos in die occisionis. Jer. XII, 3. Con- 
grega eos ut muta pecora, quorum imbecillitas resistere ferro 
non potest: praepara eos in constitutum diem ceu victimas Di- 
vinae tuae irae devotas et consecratas. 

5) Sanctificare exercitum vindicem. Ego mandavi sanctifi- 
catis meis, et vocavi fortes meos in ira mea, exuit antes in 
gloria mea, dicit Dominus Is. XIII, 3. Vocavi Persas et Medos, 
ad Babylonem capiendam a me delectos, et veluti coosecratos 
meae vindictae ministros, qui gloriae Domini sui militent, etsi i- 
gnari. Clangite buccina in gentibus : sanctificate super eam, 
Babylonem, gentes .... Sanctificate contra eam gentes . Jer. 
LI, 27. sq. Enumerat etiam gentes, sanctum DEI judicium exe- 
cuturas, ut ponat terram Babylonis desertam et inhabitabi- 
lem. ibid. v. 29. Eodem sensu scriptum est: sanctificabo su- 
per te (eligam contra te, et consecrabo mihi) interficientemjoi - 
i'um, et arma ejus. Jer. XXII, 7. Huc revocari potest illud de 
Hierosolymae supplicio: Sanctificate super eam bellum. Con- 
surgite, et ascendamus in meridie. Ex nobis , quia declina- 
vit dies, quia longiwes factx sunt umbrx vesperi. Surgiie, et 
o.scendamus in nocte, et dissipemus domos ejus. Jer. VI, 4. 

sq. Evocantur Chaldaei, ut sanctam justitiae Divinae sententiam 
peragant, et Hierosolymam exscindant. Et vide in illis animo- 
rum ardorem! Conclamant, approperant: id unum aegre ferunt, 
quod non eodem die obruere urbem possunt: queruntur de ap- 
petentibus tenebris; sed quod dies deficiens tiegat, nocturna pro- 
fectione compensant. 

6) Sanctificare Levitas et sacerdotes. Sanctificabant Levitas, 
et Levitse sanctificabant filios Aaron. 11. Esdr. XH, ult. Po- 
pulus dedit partes sanctas, idest decimas, Levitis: et Levitae ex 
acceptis a se decimis decimas sacerdotibus obtulere. 

7) Sanctificari per antiphrasin, pro contaminari, corrumpi. 
Deut. XXII, 9v, ubi clare Chaldaeus: ne polluantur. 

Sanctum, Sanctus. Cum in obliquis casibus vocabulum hoc 
legitur, ut sancto, fanetis: ambiguitas oriri potest, de sanctis 
hominibus, an de loco sancto, sanctisve rebus dicatur. Laudate 
Dominum in sanctis ejus. Ps. CL,1. Non in sanctis hominibus 
aut spiritibus*, sed in tabernaculo suo: sic enim habent hebraica; 
Laudate Dominum in sanctuario suo. Mirabilis DEUS in san- 
ctis suis , idest in sanctuario suo. Psal. LXV11, ult. DEUS lo- 
cutus est in sancio suo. Ps. LIX, 8. etPs. GV1I, 8. Promisit in 
sanctuario suo, in sanctitate sua, vel per sanctitatem suam, se 
consiliis et armis Davidicis propitium adfutiirum. Juravi in san- 
cto meo. Ps. LXXXV1II, 36. In sanctuario meo, vel per meam 
sanctitatem. 

2) Sanctus sanctorum. Dan. IX, 24. Sanctus sanctorum est 
Messias. Sanctum sanctorum erit vobis thymiama, idest san- 
ctissimum. Ex. XXX, 36. Hostia pro delicto sancta sanctorum 
est , idest sanctissima. Lev. VII, 1. 

3) Sanctus sanctus sanctus Dominus DEUS exercituum . 
Is. VI, 3; id est, sanctissimus; sanctitatis immensae, et captum 
omnem humanum longissime transcendentis. 

4) Sanctus DEL. de Christo, Mare. I, 24. et Luc. IV, 34. 

5) Sancti. Sic omnes Christiani a Luca in Apostolorum Actis 
et a Paulo in epistolis appellantur. 

» 6) Cum sancto sanctus eris. Ps. XVII, 26. Non de humana 
societate, sed de DEO intelligi locum hunc oportere, docui Voc. 
Perverto. 

«tangitis. Post praedictum adventum Divini Spiritus, olim a 
Messia mittendi, judicium incredulis minatur propheta: Dabo 

prodigia in caelo, et in terra ; sanguinem, et ignem , et vapo- 
rem fumi: sol convertetur in tenebras, et luna in sangwinem: 
antequam veniat dies Domini magnus, et horribilis. Joel. 11 , 
30. sq. Judicii praeludia,ut Christus ipse praemonuit, alia in cae- 
lo, alia in terra apparebunt. In caelo siderum eti&m praecipuo- 
rum lux deficiet. In terra exhorrescent, qui tum vivent, ad aspe- 
ctum copiosissimi sanguinis, in tot praeliis acerrimis, et per An- 
tichristi tyrannidem in tot suppliciis fundendi. Accedet ignis et 
fumus e creberrimis fulminibus, atque iude exortis incendiis. 

2) Sanguis animae. Siest tibi servus fidelis, sit tibi quasiani - 
ma tua: quasi fratrem sic eum tracta: quoniam in sangui- 
ne animx comparasti illum . Eccli.- XXX11I, 31. In sanguine 
animae; pretio nimirum, inquiunt aliqui, quod sudore tuo et la- 
boribus partum est. Alii servum intelligunt^ quem in bello non 
sine praesenti vitae periculo ceperis. Sed fons graecus rem per- 
spicuam et certam facit: quia tamquam anima tua indigebis illo. 
Servum fidelem benevolentia fraterna prosequere, quia tibi ad 
usus vitae tam est necessarius, quam sanguis et anima ad vitam. ' 

3) Comedere in sanguine. Quia tu sanguine comeditis, .. . . 
numquid terram haereditate possidebitis? Ez. XXXIII, 25. Re- 
prehenduntur, quod carne simul et sanguine vescerentur, prohi- 
bente lege: Non comedetis cum sanguine. Lev. XIX, 26. Multo 
magis autem reprehenduntur ii, qui metaphorice sanguinem co- 
medebant: super sanguinem innocentem vos comeditis; ut Chal- 
daica habent; idest funditis innocentum sanguinem, et spoliis oc- 
cisorum fruimini. 

4) Sanguini tradere. Ad Idumaeam, ex Esau oriundam, Jacobi 
tamen posteris vehementer infensam: Sanguini tradam te, , et 
sanguis te per sequetur. Ez. XXXV, 6. Vulneribus et caedi, te 
destino, quia Hebraeos tibi sanguine conjunctos odisti, et inse- 
ctata es. 

5) Sanguis sanguinem tetigit. Maledictum, et mendacium, 
et homicidium, et f urtum, et adulterium inundaverunt, et * 
sanguis sanguinem tetigit. Os. IV, 2. Non exprobratur per san- 
guinem speciatim homicidium: id enim inundasse hoc ipso ver- 
su dixerat: sed metaphora est, alia aliis criminibus esse cumu- 
lata significans. 

• 6) Sanguis super eura. Duobus modis accipitur. Primum for- 
mula est imprecantis: ut cum de Christo conclamantfuriosi; San - 

guisejus super nos, et super filios nostros. Matth. XXVII, 25. 
Deinde usurpatur de eo, qui sua unius culpa perit. Sic de E- 
pbraim dictum est: Sanguis ejus super eum veniet. Os. XII, 
ult. Exitii sui caussa ipse est: sanguinis sui effusi rationem so- 
lus ipse reddet. Hunc sensura et alibi reperias ex interpretum 
doctissimorum sententia. Locus tamen bic Oseae de alieno quo- 
que sanguine intelligi aptissime potest: Poenas dabit, quia san- 
guinem innocentem fudit; de hoc enim scelere reus peragiturOs. 
VI, 8. sq. 

7) Mundabo sanguinem eorum, quem non mundaveram . 
Joel. 111^ ult. Extremo tempore orbis terrarum, dicit Dominus, 
convertam ad me Judaeos, quorum patresChristi sanguinem sibi 
et nepotibus imprecati sunt: immundam eo usque gentem anti- 
qua culpa sanguinis liberabo. 

8) Sanguine judicium facere. II. Mach. XIV, 18. Praelio de- 
cernere. 

9) Auferre sanguinem. Auferam sanguinem ejus de ore ejus, 
et abominationes ejus de medio dentium ejus: et relinquetur 
etiam ipse DEO nostro: et erit quasi dux in Juda, et Acca - 
ron quasi Jebusxus. Zach. IX, 7. Non comedet ultra Phili-- 
sthaeus de carne et sanguine hostiarum, quas inanibus simulacris 
adhuc immolavit: erit et ipse mihi DEO suo fidelis, erit pars ele- 
cti populi, et similis ejus tribubus: sicut veteres Jebusaei meis, 
annumerati sunt Ilierosolymae, et in vicinia: sic Accaron, ce- 
teraeque Philisthaeorum satrapiae sacra mea amplectentur. 

10) Sanguines, numero plurali. Ita more hebraico nonnun- 
quam positum legitur, non aliam tamen vim habet, quam nu- 
mero singulari. Libera me de sanguinibus, idest sanguine. Ps. 
L, 16. Qui non ex sanguinibus, neque ex voluntate carnis, 
neque ex voluntate viri, sed ex DEO nati sunt. Joann. 1,13. 
Filii DEI sunt, non quia sanguine Abrabae geniti; nihil carni, ni- 
hil humanae cupiditati, aut alienae voluntati debent; sed in bap- 
tismi fonte ex DEO nati sunt. Qui sedificqtis Sion in sangui- 
nibus, et Jerusalem in iniquitate. Mich. III, 10. Qui montem 
sanctum et urbem regiam aedificiis nobilibus exornatis, sed ex 
pauperum sanguine, quos re sua familiari inique spoliastis. 

11) Non congregabo conventicula eorum de sanguinibus . 
Ps. XV, 4. Christi, vox est, ad quem psalmus hic pertinet: Non 
jam peto, ut fideles DEI servi conveniant ad immolandas ho- 

stias, pro quarum sanguine Patri deinceps meus quotidie offe- 
retur. 

/ ♦ * 

Sanguino. Praeter cetera, quorum pudere debet neminem , 

ait Siracides, erubescendum non esse servo pessimo latus san- 
guinare . Eccli. XLII, 5. Flagellis eum subjicere, etiam ad san- 
guinem usque. 

Saipguisiiga. In celebri Salomonis aenigmate de Sanguisuga, 
Prov. XXX, 15. sq. haec leguntur: Tria sumt insaturabilia, et 
quartum, quod nunquam dicit. Sufficit . Infernus, et os vul- 
vx (LXX vertunt, amor mulieris) et terra qux non satiatur a- 
qua: ignis vero nunquam dicit. Sufficit . Sanguisuga est Cu- 
piditas, cujus filia et ministrae, potentiae nimirum hominis, sem- 
per urgent clamantes: Affer, affer. Infernus est ira, interneci- 
na, et, nisi hostem in tumulo videat, non quiescens. Amor libi- 
dinosus satiari nequit. Terra sabulosa est avaritia, quidquid in- 
fuderis, hauriens, ac denuo sitiens. Sed maxime ignis ambitio- 
nis, sive superbia. Quidam interpretantur Corruptionem rerum 
pereuntium, Generationem novarum, Terram aqua foecundatam 
et semper fertilem; ac denique Iguem omnia depascentem. Ve- 
rum haec naturalia sunt: Salomon toto hoc libro moralia perse- t 
quitur. 

Sanitas. A planta pedis usque ad verticem non est in eo 
sanitas. Is. I, 6. Chaldaice perquam dilucide? A plebe usque 
ad principes. Proponitur a vate regio totum reipublicae corpus, 
cujus omnia membra, ab imo ad sumuum, variorum scelerujn; 
morbis infectum erat. De Messia eo loco nihil. De Christo igitur 
patiente ac moriente verba haec vera sunt, quatenus. verba sunt, 
non quatenus verba prophetae sunt: id est, si haec de Christo pro- 
nuncias,aut ejus imagini ascribis, res vera est; si hanc prophe- 
tae locum nominas, in teste peccas; et quod ille de impio populo 
scripsit, scripsisse de Sancto sanctorum diois; quodque ille de 
peccatorum lue affirmat, tu eum affirmare dicis de peccatorum) 
remedio, de salutiferis Christi doloribus. 

Saplentin. Non multis manifesta esse Sapientia secundum no- 
men suum dicitur Eccli. VI, 23. Quodnam sit boc nomen d d isse-, 
rui in ipso Vocabulo Nomen, §. 5. 

Sarai. Dixit quoque DEUS ad Abraham: Sarai uxorem 
tuam non vocabis Sarai, sed Saram. Gen. XVII, 15 f Hebrai- 
cum Sarai, domina mea; Sara, domina; a masculino £ar,prm- 

ceps, dominus: pro quo Arabes dicunt Sir. Unde Galli suum 
Sire acceperunt , ait Cornelius a Lapide in I. Cor. XVI, 22. 

Saraballa. Dan. 111,94. Vestes interiores, femora tegentes. 

Sarepta. Abd. v. 20. Gallia. Ita ipsi Judaei testantur. Vatici- 
natur de Messiae apostolis, eos magistri doctrinam per totum or- 
bem prolaturos. 

Satan, Satanas. Hebraicum. Adversarius. Male scribitur per 
th, contra hebraicam originem, et Graecorum etiam consuetudi- 
nem. Salomon de suo tempore inquit: Non est satan, neque oc- 
cursus malus . III. Reg. V, 4. Nullus est adversarius, nullum 
hostilis incursionis periculum. David ad sororis suae Sarujae (non 
Sarviaj) filios: Cur efficimini mihi hodie in satan? II. Reg. XIX, 
22. Cur mihi adversamini? cur injurias Semei, quas ego dissi- 
mulo, ferro persequi vos audetis? Christus ad Petrum, crucis 
mysterio repugnantem: Vade post me, satana, Matth XVI, 23., 
quod Divinis decretis obluctaretur. Plerumque tamen hoc nomi- 
ne designatur gravissimusille hominum adversarius, serpens an- 
tiquus, qui est diabolus et satanas. Apoc. XX, 22. 

Satis. Pro valde. Exulta satis, filia ^iofl.Zacb.IXjO.Exul- 
ta magnopere, f majorem in modum*, more hebraico. Quem et in 
chaldaico fonte reperio Dan. V, 9. Rex salis conturbatus est . 
idest admodum. 

2) Satis agere. Salis agebat Alcimus pro principatu sacer- 
dotii sui. I. Mach. VII, 21. Pro, satagebat. 

Scabellum. Adorate scabellum pedum ejus: quoniam san- 
ctum est. Ps. XCVI11, 5. Procumbite coram arca, in qua Domi- 
nus inter Cherubinos habitat, sedet super Cherubim. ibid. v. 1 . 
Allegorice, de humana Christi natura exponunt Augustinus, Hie- 
ronymus, Cassiodorus. 

Scandalum. Juxta iter scandalum posuerunt mihi . Ps. 
CXXXIX, 6. Hebraice, laqueos, pedicas. 

Scenofactorius. Apostolus Paulus erat scenof actoriae artis. 
Act. XVIII, 3. Ex eorum opificum genere, qui tabernacula con- 
ficiebant. 

Scenopegia. Dies festus Judaeorum, Scenopegia . Joann. 
VII, 2. Festum Tabernaculorum. Agebantur hi dies sub tento- 
riis frondeis, ob gratam beneficiorum memoriam, quibus pere- 
grinantem populum per annos quadraginta DEUS optimus cu- 
mularat. 

Sccptrnm. Sed et fratres tuos de tribu Levi, et sceptrum 
patris tui suvie tecum. Num. XVIII, 2. Cognatos, ex eodem 
familiae tuae ramo editos: ejusdem, ut appellant, lineae genealo- 

gicae. 

Schinus. Senum alter, qui Susannam accusabant, adulterium 
ab ea commissum esse dicebat sub schino. Cui Daniel: Angelus 
DET, accepta sententia ab eo, scindet te medium. Alter re- 
spondit: Sub prino. Daniel autem: Recte mentitus es et tu in 
caput tuum: manet enim angelus Domini , gladium habens, 
ut secet te medium , et interficiat vos. Dan. XIII, 54. sqq. Schi- 
nus et prinus graeca sunt, nobis lentiscus atque ilex, ad quarum 
arborum nomina alluditur in interpretatione graeca: nam schizo 
Craecis est scindo, prio seco. Quasi dicas latine, inquit D. Hie- 
ronymus, a lentisco. In lentem te comminuat angelus, vel lente 
pereas; ab ilice vero, llico pereas. 

Scientia. Mirabilis facta est scientia tua ex me: cow/or- 
tata (hebraice, excelsa, elevata) est, et non potero adeam. Psal. 
CXXXVI1I,6. Ex me, idest prae me, super me. Admirabilior est 
tui cognitio, quam ut eam assequar: difficilis et sublimis est, nec 
unquam comprehendere eam plene potero. 

2) DEUS scientiarum. Ita Dominus nuncupatur in Annae can- 
tico, I. Reg. II. 3. Chaldaice, omnia novit. DEUS scientiam seu 
cognitionem intimam habet eorum omnium, quae a nobis agun- 
tur, et intra nos latent. De scientiis humanis et artibus qui haec 
exponit, non cum Anna prophetide, sed de suo loquitur. 

3) Falsi nominis scientia. I. Tim. VI, 20. Scientia falso ita di- 
cta, et suo nomine indigna; scientia non scientia, quia discipli- 
na fallax. 

Scindo. Fluvios scindes terrx. Hab. III, 9. Vulgo explicant 
de Jordane et fluentis Erythraei divisis. Sed elegantior Hebrais- 
jnus hunc sensum poscit: Terra scissa protulit copiose et con- 
stanter fluvios aquarum; eo nimirum tempore, quo per deserta 
populus electus peregrinabatur. Eadem phrasis est, hebraice ac 
latine, Is. XXXV, G., Scissx sunt in deserto aqux,et torrentes 
in solitudine; idest per scissam terram, antea aridam, erupe- 
runt. Intellige gratiarum fontes, Messiae dono exortos. Idem lo- 
quendi modus in hebraico se offert Job.XXVIlI, 10., ubi Vulga- 
ta habet: In petris rivos excidit; idest scidit DEUS petras, et 
rivos elicuit uberes, uberes inquam: nam et hic apud Jobum, 

ut Hab. 1. d. verbum hebraicum est in conjugatione PieeI quae 
sensum vocabuli exauget. 

- Sciniphes, seu ciniphes. Culices sunt perexigui, et inter de- 
cem iEgypti plagas recensentur in Vulgata Ex. Vili, 16. sqq.et 
Ps. C1V, 31. Utroque tamen loco vox hebraica proprie significat 
pediculos. 

Scintilla. Quam desiderabilia omnia opera ejus , et tan - 
quam scintilla , qux est considerare! Eccli. XL1I, 23. Opera 
DEI, quae videre est, quae considerare licet, etsi mira suavitate 
animum sapientis afficiunt, tamen instar scintillae sunt, quippe 
tenuissima particula ex immenso illo Divinae Naturae incendio, 
cui neque adjectum est , neque minuitur (ibid.v. 21. sq.), cui 
nihil addi, nihil detrahi potest. 

2) Scintilla pro sobole. Thecuitis ad Davidem ait: Quaerunt 
extinguere scintillam meam . 11. Reg. XIV, 7. Cum e duobus 
filiis alterum amiserim, nunc etiam alterum ad mortem depo- 
scunt. Venustissima est metaphora, quam vir amplissimae eru- 
ditionis Martinus Delrius, in Adagialibus Sacris, P. 1. Adag. 192, 
hypocorismum appellat, idest blandam quamdam diminutionem, 
quasi dicat: Vestri regum filii , lucernae sunt; meus , pauper- 
culae viduae, scintillula duntaxat. Ita Delrius. De Lucerna di- 
xi suo loco, §. 2. 

Scio. Scientes scietis. Jer. XLII, 19. et 22. Dilucide perspi- 
cietis, penitus intelligetis. 

Scopo. Exercitabar , et scopebam spiritum meum . Ps. 
LXXV1, 7. Hebraice, ut hodie quidem legitur: scrutatus est spi- 
ritus meus. Sed jam suo tempore Hieronymus primam personam 
praetulit: scrutabar spiritum meum, epist. 135, quae est ad Su- 
niam et Fretelam. Ille metaphoram a sarculo ducit, tanquam si 
sit Sarriebam; plerique a scopis, tanquam Verrebam; aliqui a 
scobina, tanquam Scobebam, abradebam lima. Sensuomnes con- 
veniunt: inquirebat animus meus, excutiebam ipse me, perspi- 
cere intima mea conabar. ' 

Scriba. DEUS super faciem scribae imponet honorem suum . 
Eccli X, 5. Super personam doctoris. Honorabilem efficiet do- 
ctorera. 

Scribo. Jason magnam argenti vim promittit Antiocho regi, 
si sibi liceret, praeter alia quaedam, eos , qui i?i Jerosolymis e- 
rant, Antiochenos scribere. 11. Mach, IV, 9. Petebat liberam 

potestatem, jus civitatis Antiochena;, quibus vellet, Hierosolymis, 
largiendi, vel potius vendendi. Erat enim tum Antiochia non Sy- 
riae modo, sed Orientis caput: nec minus nobilis erat in Asia, qui 
civis Antiochenus esset; quam in Europa, qui Romanus. 

2) Scribi in terra. Recedentes a te, in terra scribentur . Jer. 
XXII, 13. Illorum nomen scribetur in pulvere, a quolibet vento 
obliterandum, et ex hominum oculis memoriaque tollendum. Le- 
vitati huic et futilissimae inconstantiae opponit fontem gloriae 
perennem, cenam aquarum viventium Dominum ( ibid. ) qui 
et versu proxime priore ab eo dictus erat Solium gloriae alti- 
tudinis a principio, locus sanctificationis nostrae; thronus 
gloriae nostrae sublimissimae et primae, verum regnum nostrum; 
sedes stabilis universae nostrae sanctimoniae, ipsumque nostrum 
vivum et intimum sanctuarium. 

3) Scribere leges. Quia multiplicavit Ephraim altaria ad 
peccandum .... scribam ei multiplices leges ineas, quae ve- 
lut alienx computatx sunt. Os. VIII, 11. sq. Scribam contra 
eum sententiam, qua condemnetur, et addicatur omnibus poenis 
in lege a me denunciatis, sed ab ipso irrisis, quasi ad se non per- 
tinentibus. 

Scriptura. Dominus narrabit in scripturis populorum, et 
principum; horum, qui fuerunt in ea . Ps. LXXXYI, 6. Tanta 
erit copia eorum, qui verae ecclesiae se aggregabunt, ut solus 
DEUS tot principes et populos enumerare, et infinitae scientiae 
veluti libro complecti omues possit. 

Scrutor. Expanderunt libros legis, de quibus scrutabun- 
tur gentes similitudinem simulacrorum suorum. I.Maeh. 111. 
48. Quidam codd. graeci iis verbis narrant, ut sensus fiat, ho- 
mines profanos ubique in sacros Hebraeorum libros inquisiisse, 
ut in iis deorum suorum imagines depingerent. Sed ad mentem 
Vulgatae, quam alii codd. graeci stabiliunt, sententia haec est: 
Trahebant ea, quae in Divinis Scripturis legebant, ad suas numi- 
num religiones. Sic ex Jehdva Jovem, ex Noacho Jacchum sive 
Bacchum, ex generali diluvia Ogygium seu Deucalioneum, ex 
Eliae curru quadrigas Phoebi sibi effinxerunt, et Mosaicos sacri- 
ficiorum ritus in rebus non paucis imitati suut. 

2) Scrutans murum, et magnificus super montemAis. XXII , 
5. Ipse DEU$ eligit, et velut ostendit hostibus, imbecilliorem 
murorum partem, ubi facillime perrumpantur: nea jam ratio- 

nem ducit gloriosissimi quondam templi sui, iu monte Sion una 
cum urbe perituri. ' . * 

Scutulatus. Gemmis, purpurae, bysso, et serico adduntur et 
scutulata , idest vestes* acu pictae Ez. XXVH, 16. 

Scutum. Dabis eis scutum cordis laborem tuum . Thren. 
III, 65. Angor a te immissus corda eorum operiet et opprimet. 
Tu eos (v. sq.) insectaberis, et conteres eos sub caelis Domine. 
Hebraice, de sub caelis, idest tolles eos de medio.. 

Secui aris. Tabernaculum legis Mosaicae appellatur a Paulo 
Sanctum seculare , idest sanctuarium temporarium, ad certa 
tantum secula duraturum. Hebr. IX, 1 . Gratiam , quae data 
est nobis in Christo JESU ante tempora secularia. II. Tinh 
1,9., quae ante initium temporis, ante omnia secula, ab omni re- 
tro aeternitate, propter Christi merita nobis a Patre decreta est. 

Seculum. In secula misericordia ejus. Judith. XUI, 21, et 
Ps. CV, i. ac CVI, 1. in perpetuum. Benedicam nomini tuo in 
seculum , et in seculum seculi .... Laudabo nomen tuum in 
seculum , et in seculum seculi. Ps. CXL1V, 1. sq. Semper, per 
omnem vitam meam. Dominus regnabit in aeternum, et inse- 
cutum seculi. Ps. IX, 37. D. Hieronymus, verbum e verbo expri- 
mens, ita vertit: Dominus rex seculi et aeternitatis . Neque e- 
nim in aeternitatem tanturu extenditur DEI regnum, ut praemia 
suppliciaque perpetua cuique debita obveniant: sed huic etiam 
mortali vitae idem Dominus imperat, absque cujus nutu ne pas- 
ser quidem, aut capitis nostri capillus perit. 

2) Mortuus seculi. Inimicus meus collocavit me in obscuris 
sicut mortuos seculi. Ps. CXLII, 3. Habitare me coegit in tene- 
bris, et latere eodem modo, quo homines pridem mortui latent. 

Secunda. Vox clamoris a porta piscium , et ulxdatus a 
secunda . Sopb. I r 10. Porta piscium respiciebat mare, unde 
pisces inferebantur, ei respondebat in muro altero secunda, ni- 
mirum porta. Clamorem et ululatum expressit immanis terror, 
cum impenderet cervicibus contritio magna a collibus, (ibid.) 
a Chaldaeo milite jam occupatis.. 

Secandam. Latine nonnunqu.am reddas per Quot, tot; Quan- 
tus, tantus. Secundum numerum enim civitatum tuarum e- 
rant dii tui , Juda: et secundum numerum viarum Jerusa - 
lem posuisti aras confusionis, aras ad libandum Baalim . 
Jer. XI, 13. Quot erant urbes, tot dii; quot viae, tot arae puden- 

dae, et in earum quavis simulacrum Baal, cui libabatur. Secun- 
dum multitudinem eorum sic peccaverunt mihi . Os. IV, 7. 
Quanta incolarum, tanta scelestorum copia fuit: quotquot erant, 
peccaverunt. Secundum gloriam ejus. I. Mach. 1, 42. Quanta 
prius fuerat Hierosolymae gloria, tanta tunc ignominia fuit. 

2) Non est vir illius secundum filios hominum. Eccli. 
XXXVI, 25. De muliere bona loquens Siracides ait, tara felicem 
esse illius maritum, ut nemo hominum sit eo beatior.' 

3) Secundum tempus et diem. De instaurato templo sic nar- 
ratur: Secundum tempus , et secundum diem, eodem mense, 
eademque mensis die, in qua contaminaverunt illud gentes , 
in ipsa renovatum est. I. Mach. IV, 54., videlicet die 25 mensis 
noni, qui dicebatur Caslev. ibid. 52 et I. Mach. I, 57 et 62. 

Secundos. Unus est, et secundum non habet . Eccle. IX, 8. 
Haerede caret. 

Securus. Hoc nomen, aliaque ei addita, I. Par. IV, 22., non* 
est appellativum, sed proprium; hebraice Jodsch, nostro more 
Joas. 

Sed. Pro imo. Tristitia sancta quantam in vobis operatur 
sollicitudinem, sed defensionem , sed indignationem, sed ti- 
morem, sed desiderium , sed aemulationem, sed vindictam ! 
II. Cor. VII, tl. Tristitia haec excitavit in vobis insignem solli- 
citudinem, imo praemunitionem animi, quin etiam indignatio- 
nem contra peccatum, sed et timorem ac desiderium, imo ae- 
mulationem (graece in fonte zelum) imo vindictam, quam de ve- 
' stra ipsi culpa sumpsistis. 

Sedeo. Jacob moribundus, dum filiis bene precatur, de Jo- 
sepho dicit: Sedit in forti arcus ejus. Gen. XLIX, 24. Arcus 
ejus fortis et insuperabilis permansit, et victoriam reportavit. 

2) Sedere super Cherubim. Tulerunt inde arcam fcederis 
Domini exercituum sedentis super Cherubim. I. Reg. IV, 4. 
Sedere Hebraeis, ut considere Latinis, significat etiam commo- 
rari et habitare. Cum ergo in Scripturis de DEO dicitur, quod 
saepius fit, sedere eum super Cherubim, intelligitur, habitare 
eum in arca foederis, et nominatim supra ejus propitiator ium , 
unde oracula edebantur. Nam etsi DEUS in cado solium tenet 
omnibus Cherubinis excelsius, tamen hic loquendi modus arcam 
potius indicat, quam ex utraque parte effigies Cherubinorum te- 
gebant. 

3) Sederunt sedes. Illuc enim ascenderunt tribus Iribus Do» 
mini, testimonium Israel, ad confitendum nomini Domini. 
Quia illic sederunt sedes in judicio, sedes super domum Da - 
vid. Ps. CXXI, 4. sq. Ideo copia hominum incredibilis ex omni- 
bus tribubus Hierosolymam ascendit, ut et verae religionis testi- 
monium omnes ederent, DEUM in templo suo laudantes; et plu- 
rimi judiciis regni publicis interessent: quia ibi collocatae sunt 
sedes judicum, de caussis totius gentis omnibus disceptantium, 
et jus dicentium. Mystice, de caelesti Hierosolima, congruenter 
illi Servatoris promisso: Sedebitis et vos super sedes duode- 
cim, judicantes duodecim tribus Israel. Matth. XIX, 28. 

4) Brachium sedens. Cum ceciderit Assur, quem sub cedri i- 
magine proponit Ezechiel, consolata sunt in terra infima, in 
sepulcro, omnia ligna voluptatis egregia atque praeclara in 
Libano, universa qux irrigabuntur aquis. Num et ipsi cum 
eo descendent in infernum ad interfectos gladio: et brachium 
uniuscujusque sedebit sub umbraculo ejus in medio natio- 
num. Ez. XXXI, 16. sq. Arbores hae Libani, amoenae et specio- 
sae, sunt principes vicini, qui videntes ruinam Assyrii, conso- 
lantur ipsi se et aequiore animo suum quisque casum ferunt; vel, 
ut LXX. habent, consolantur eum, Assyrium tam misere prostra- 
tum: dejecti enim pariter omnes jacebant: et robur eorum, qui 
regis Assyrii patrocinio fruebantur, aut eum in bellis adjuverant, 
communi gentium ruina involutum jacebit. 

5) Surgite, postquam sederitis. Ps. CXXVI, 2. Locum totum 
pete ex Voc. Surgo. 

Segor. Hebraice parva, modica. Dixerat enim Lot ad angelos 
de hac urbe: Est civitas haec juxta, ad quam possum fugere , 
parva, et salvabor in ea: numquid non modica est, et vivet 
anima mea ? Gen. XIX, 20. Idcirco vocatum est nomen urbis 
Ulnis Segor . lbid. v. 22. 

Seir. Mons et regio Seir in Divina Pagina saepe nemorantur. 
Erat haec Idumeaeae pars, ita dicta ab Esau piloso: Seir enim in 
hebraico pilosum signiGcat. 

Sclnion. Dum discernit caelestis reges super eam, nive de- 
albabuntur in Selmon: mons Dei mons pinguis; mons coa- 
gulatus, mons pinguis: ut quid suspicamini montes coagu- 
latos? mons, in quo beneplacitum est DEO habitare in eo: 
etenim Dominus habitabit in finem. Ps. LXVI1 , 15. sqq. Dum 

omnipotens caeli Dominus genti suae reges eligit ac dividit, ful- 
gebunt lsraelitae instar montis Selmon, cujus vertex nivibus sem- 
per splendet, cetera ad pastum et rem pecuariam fertilissima 
sunt. Mons altissimu9 (id enim hebraico more est mons Dei) i- 
demque pinguissimus: nam quid ubertatem parem alibi incas- 
sum quaeritis? Mons a DEO electus, in quo nunquam non babi- 
bitet. Ecclesia, quae modo columba dicta fuerat propter splen- 
dorem purissimum, nunc ob gratiae ac unctionis ubertatem monti 
Selmoui comparatur. 

Semel. Semel locutus est Deus, duo hxc audivi , quia pote - 
stas DEI est , et tibi Domine misericordia . Ps. LXI, 12. sq. Se- 
mel DEUS me allocutus est, etbaec duo mihi patescit, potentiam 
suam, et misericordiam. Nam et homo, inquit in hunc locum D. 
Basilius, uno sermone plura expromere apud me potest. - 

Semen. Opes ex frumento ^Egypti collectas Isaias obnatissi- 
me appellat semen iVt/bXX111, 3.; solo enim irrigante Nilo fru- 
ges in ASgypto nascuntur, quae idcirco semen Nili recte nuncu- 
pari possunt. 

Semtno. Beati, qui seminatis super omnes aquas, immit - 
tentes pedem bovis et asini . ls.XXXIl,ult. Felices, qui in solo 
ubique irriguo semen spargunt, sUum pecus aratro jungentes, et 
ex hoc ipso suo labore pabulum ei praebentes. Nobiliore sensii, 
aliegorice, de Messiae apostolis, evangelium ubique serentibus, 
ubicumque animi erant idonei*, et Judaeos legis jugo assuetos cum 
gentibus ejus insciis conjungere felicissime aggressis, quod alio- 
qui per legem non erat integrum facere. 

2) Seminabitur ex nomine. Nahura propheta ab Juda sermo- 
nem repente avertit ad hostem Sennacherib: Non seminabitur 
ex nomine tuo amplius. Nah. I, 14, non quasi absque omni 
prole decesserit, cum superstitem ei fuisse Asarhaddonem filium, 
et post eum regnasse, ex IV. Reg. XIX, ult. sciamus: sed quia 
post id temporis, quo 185000 una clade amisit, nullos jam li- 
beros suscepturus erat: statim enim ab illa fuga, in ipso dei sui 
Ncsroch templo, a majoribus natu interemptus est .De (idest in) 
domo dei tui interficiam te: sculptile et conflatile ponam se- 
pulcrum tuum, quia inhonoratus cs. Nah. l.d. Occisus in aede 
dei tui, jacebis inhumatus, non aliud habens sepulcrum, quam 
simulacra deorum, qu» cadaver tuum circumdabunt, supremo 
funeris honore fraudatum. ' ' 

Semita. Transibit in pace, prospere: semita in pedibus ejus 
non apparebit. Is. XLI,3. Tam celeriter Abraham, et ejusan- 
titypus Christus, regna pervadent, ea sibi subjicientes per se ac 
suos successores, ut semitam aut vestigium non relinquant. Alii 
de Hebraeis exponunt, Abrahae nepotibus, qui per deserta annis 
40 tam integri ambularunt, ut nullum itineris tam longi indi- 
cium, nullum doloris laborisve signum in pedibus appareret. 

2) Semitae seculi. Hebraei, jam diis servientes, frustra liban- 
tes, et impingentes in viis suis, in semitis seculi, ut ambu- 
larent per eas in itinere non trito. Jer. XVIII, 15. Legis Di- 
vinae semitas, per tot secula suas, nunc deferunt, et vias novas 
religionum novarum sibi aperiunt. 

Senecta. Usque in senectam et senium DEUS lie dere- 
linquas me. Ps. LXX, 18. Hebraice: usque ad senectutem et ca- 
nos ultimos. Vides gradationem, et majorem sensim virium im- 
minutionem: ne inanem synonymiam putes, quae ab omni scri- 
ptore sano et gravi, sed maxime a Divinis Libris, longissime 
abest. 

Sennaar. Zacb. V, ult. Pro Babylone: ut aperte transtulerunt 
LXX. Contextum dilucidavi in Voc. Amphora. 

Sentio. Sentite de Domino in bonitate. Sap.1, 1., idest, be- 
ne, ac ut DEO dignum est; nimirum, esse illum infinite san- 
ctum, providum, bonum, potentem, justum; verbo, infinite per- 
fectum. 

Separator. Sedebit Separator in Azoto. Zach. IX, 6. Chri- 
stus est, qui oves et haedos separat. Praedicitur vocatio gentium, 
quarum aliquae pro omnibus hoc loco enumerantur. 

Separo. Hortatur Judam,ne cum Israele seuEphraim fami- 
liaritate se implicet. Particeps idolorum Ephraim, dimitte 
eum. Separatum est convivium eorum. Os. IV, 17. sq. Israe- 
litis, ut religio a vobis diversa est, ita dispares ritus et cibi sunt. 

Septem. Numerus certus pro incerto: plures, multi. Da par- 
tem septem, nec non et octo. EccIe.Xl, 2. Da stipem septenis, 
imo octonis; idest multis, imo omnibus petentibus, quibuscum- 
que potes. Et erit iste pax: cum venerit Assyrius in terram 
nostram, et quando calcaverit in domibus nostris: et susci- 
tabimus super eum septem pastores, et octo primates homi- 
nes. Micb. V,5.Cum aderit Christus, pax nostra, etiamsi insur- 
gat in nos mysticus ille Assyrius, Satan, et omni vi nos conetur 

opprimere, erunt multi pastores rectoresque gregis Christiani, 
et plurimi viri prudentes et sancti, qui ei repugnent. Corripiam 
vos septem (pluribus) propter peccata vestra. Lev. XXVI, 

28. Infirmata est , qux peperit septem: defecit anima ejus: 
occidit ei sol , cum adhuc esset dies. Jer. XV, 9. Multorum li- 
berorum mater, tamen orbata est: summo cum animi dolore vi- 
dit, in medio felicitatis cursu aerumnam sibi inopinanti superve- 
nisse: Percutiet eum (DEUS fluvium) in septem rivis , ita ut 
transeant per eum calceati . ls.Xl, 15. Alii proprie accipiunt, 
ut sit Nilus, cujus ostia septem attenuaturus sit Dominus: alii 
Euphratem malunt, cujus brachia septem, idest complura, im- 
minutum iri praenuncietur. Allegorice idem est: Propagationi e- 
vangelii per apostolos, nihil obstabit. 

Septemplex. Datus , idest donum, insipientis* non erit uti- 
lis tibi: oculi enim illius septemplices sunt. Eccli. XX, 14. 
Oculos habet avidissimos, et pro siugulis obsequiis septena, idest 
multa, a te reposcet. 

Septfes. Pro saepius, ut apud Latinos terque quaterque: quod 
ipsum est septies. Sic jubemur iguoscere, etiam septies in die 
laesi, pluribus nimirum offensionibus. Luc. XVII, 4. Septies in 
die laudem dixi tibi. Ps. CXVIII, 164. Quotidie saepius te lau- 
davi. Septies enim cadet justus, et resurget. Prov. XXIV, 16. 
Quod non de iniquitatibus, sed de tribulationibus ad humi- 
litatem perducentibus intelligi, ait de hoc loco D. Augustinus, 
L. XI, de Civit. DEI, c. 31. Acriter pro hoc sensu pugnant, ac 
totis viribus contra eos nituntur, qui in his verbis peccata levia 
et quotidiana intelligunt, vir sanctus et asceta celeberrimus Ni- 
colaus Lancicius Opusc. III, de IV. F. c. 2. n. 55, ac Petrus 
Kwiatkowski in Collectaneis Ascetic. P. I, c. 3. n. 48. Conten- 
dunt ambo vehementer, dictura Salomonis locum non ad pecca- 
ta justorum, sed ad res adversas et incommoda pertinere, qui- 
bus identidem vexantur et impetuntur. Hujus suae sententiae pa- 
tronos producunt D. Augustinum, Vatablum, Jansenium, Sala- 
zarium, Pinedam, Lorinum, Estiurn; imo et ex acatholicis Tre- 
mellium, Junium, Paraeum, et Piscatorem, quorum tamen non 
parum intererat, Salomonem de peccatis accipi, ut suffragari vi- 
deretur illi Protestantium opinioni, etiam justorum opera esse 
peccata. Haec illi. Sed si contextum loci controversi absque prae- 
judicio et aequa lance expendimus, fateor, non minus commode 

de peccatis levibus, quam de quotidianis vexationibus justorum 
ea verba exponi posse. Auctoritatis vero momentum gravissi- 
mum, planeque tantum est, ut pudeat dissentire: nam de justo- 
rum culpis illam Salomonis vocem intelliguntGregorius Magnus 
lib. VI, in regum historiam, ad I. Reg. XV; Bernardus f. \ 7 in 
Cantica; Cassanus Collat. XX, tilt.,etXXII, 13; imo ipse Hiero- 
nymus, in exponendis Scripturis doctor maximus, in unis litte- 
ris semel et iterum, epist. 46, quae est ad Rusticum; Ven. Bel- 
larminus de Amiss. Grat. lib. I. c. 5; et, ut nihil dicam de in- 
terpretibus Bibliorum optimis, ascetae uno paene omnes ore, in- 
ter quos magni nominis viri, Alphonsus Rodriquez P. I. Tract. 
IV, c. 16., Nierembergius de Adoratione in spir.etverit. lib. III. 
c. 5., Drexelius in Trismegisto lib.I. c. 7. et c. 9.§. 3. Utri- 
v,s , § itur sensui sua probabilitas constat, exclusa tantum sive 
ignorantia, sive audacia eorum, qui scribunt: Septies in die ca- 
det justus: illud enim in die ab hebraico fonte, a graecis chal- 
daicisque codd. et a Vulgata abest, in depravatis dumtaxat ali- 
quot latinis assutum. Foedum boc additamentum sententiam ef- 
ficit omnino falsam, moribus vehementer noxiam, et in vitae Chri- 
stiana; cursu non parum periculosam. 

Septimana. Venerunt Jerosolymam die solemni septima- 
narum instante. II.Mach. XII, 31. Sic dies Pentecostes diceba- 
tur, quia post septem hebdomades a Paschate elapsas, seu post 
dies novem et quadraginta, ipso quinquagesimo die agebatur. 

Septimas. Dimittemus annum septimum , et exactionem 
universae manus. II. Esdr. X, 31. Anno septimo seu sabbatico 
terram relinquemus incultam, sponte nascentia pauperibus con- 
cedentes: eodemque anno debitum nullum ab ullius hominis ma- 
nu exigemus. 

2} Tribulatio septima. In sex tribulationibus liberabit te, et 
in septima non tanget te malum. Job. V, 19. Ex aerumnis om- 
nibus te liberabit: quaecumque ingruant mala, non tibi oberunt. 

Septuagies. Ignosce fratri, respondet Christus Petro, non 
dico tibi usque septies , sed usque septuagies septies. Matth. 
XVIII, 22. Da veniam toties, quoties te laeserit. Numerus cer- 
tus pro incerto. Observa, latinum hunc locum duos sensus reci- 
pere, si numerum spectes: nam et significare potest septem ul- 
tra septuaginta, et septies septuaginta, quod illo est longissime 
amplius. Ambiguitatem tollunt graeca, quae habent: usque septua- 

26 

gies septem, id autem efficit 490. Eadem sunt in graeco verba 
Laraechi: Septuplum ultio dabitur de Cain, de Lamech vero 
septuagies septies. Geo. IV, 24. Caini latro poenas graves da- 
turus est; gravissimas autem, qui Lamechum occiderit. 

Septuplum. Enumeratis diversis malis, addit Siracides: et 
super peccatores septuplum . Eccli. XL, 8. Prement quidem 
baec mala etiam alios, sed longe maxime sceleratos. Adde Lame- 
chi vocem, de qua in Voc. praecedente. 

Sepultura. Panemtuum et vinum tuum super sepulturam 
justi co?is£ihie.Tob.lV,18. Explicari solet de ritu funebri, quo ci- 
bus ac potus afferebatur ad sepulcra, et egentibus distribuebatur. 
Ludibrio se exposuit interpres ille ex hebraizantium numero, qur 
cum in operis sui praefatione LXX. viris et Hieronymo se ante- 
ponat, hoc loco sepulcrum justorum esse dicit os pauperum. 

2) Dabit impios pro sepultura. Is. LI1I, 9. Habes versicu- 
lum totum Voc. Dives. 

3) Sepultura asini. De rege Joakim: Sepultura asini sepe - 
lietur , putrefactus et projectus extra portas Jeru salem. Jer. 
XXII, 19. Projicietur insepultus, instar jumenti, ab avibus etfe- 
Tis lacerandi. Ita monet, Hieronymi vestigia legens, Franciscus 
Buizius in Regulis intellig. Scripturas Sacras, reg. 152. 

Seraphim- Spiritus nobilissimi, qui Divino solio astantes le- 
guntur ls. VI, 2. et6. Nomen habent ab urendo, tamquam ignei. 
Seraphim numerus est pluralis; singularis esset Sardpk, qui ta- 
men de geniis his caelestibus nec in bebraico fonte, nec in lati- 
nis codd. uspiam legitur. 

Sermo. Non est sermo in lingua mea: (annectendum hoc 
versiculo sequenti, ut ostendunt hebraica) ecce Domine , tu co~< 
gnocisti omnia, novissima, et antiqua. Ps. CXXXVI1I, 4. sq. 
Nondum lingua sermonem protulit, et ecce tu eum jam omnem 
nosti: tu prima et ultima, in praeterita et futura scis. 

2) Sermo siccitatis. Jer. XIV, 1. Vaticinium de sterilitate ac 
fame superventura. . 

Serotinas. Pluvia serotina, imber serotinus. Deut. XI, 14., 
Amos VII, 1 ., et alibi. Intellige de pluviis extremo Aprili caden- 
tibus, qui, cum laeti ubique agri et campi sunt, fruges ad ulti- 
mam maturitatem perducit. Ubi apud nos dicitur temporaneum 
et serotinum , Jac. V, 7.,graeca docent, accipiendum id de plu- 
via esse. 

Servus. Praeclarum Messiae elogium ab bis verbis inchoatur: 
Ecce servus meus. Is. XLI1, 1. Totum illum locum de Christo 
esse, liquet ex Matth. XII, 18. sqq. De Christo item scriptum 
est illud: Servusmeusres tu Israel , et quae sequuntur, Is.XLIX, 
3. sqq., non solum enim a Patribus, sed a Paulo ipso et Barnaba 
Act. XIII, 47. ea Christo Domino tribuuntur. 

Sesach. Legitur Sesach Jer. XXV, 26. et LI, 41. Chaldaice 
utrobique est Babel . Urbs, an dea fuerit, an genus quoddam ana- 
grammatis in vocabulo insit, non liquet,* speciem anagrammatis 
qui suspicantur, literam secundam et duodecimam alphabeti he- 
braici ordinarii mutatas autumant in secundam ac duodecimam 
literam ejusdem alphabeti retrogradi: ut enim Beth (6) unam li- 
teram, Lamed (l) autem undecim literas ante se habet apud He- 
braeos: ita Schin (sch seu s) unam tantum, Caph ( ch ) undecim 
literas post se habet. 

Sessio. Sessionem eorum , et resurrectionem eorum vide: 
ego sum psalmus eorum. Thren. III, 63. Respice Domine: sive 
sedeant, sive surgant, idest omni tempore, fabula eorum sum; 
semper per eorum ora. traducor. Tu cognovisti sessionem me- 
am, et resurrectionem meam : intellexisti cogitationes meas 
de longe: semitam meam , et f uniculum meum (hebraice, ac- 
cubationem meam) investigasti , Ps. CXXXV1I1, 2. sq. Tu sta- 
tum meum omnem, omnes meas vicissitudines, requiem et labo- 
rem nosti: tu ipsas cogitationes meas olirn prospicis: tu scis om- 
nem meum conatum aliquid acquirendi, et ipsam rei acquisitio- 
nem, ac possessionem. _ 

Septim, sive Settim. Ex. XXV, 10. sqq. ac deinceps in libro 
Exodi saepe. Lignum pretiosum, quod carie non infestatur. Si 
Talmudicis credimus, genus praestantissimum cedri est. Euro- 
pae ignota haec arbor videtur esse: cedrus enim nostrae similis si 
fuisset, non reliquisset Hieronymus in latino nomen hebraicum, 
sed cedrum dixisset. Ex hoc ligno arca foederis, altare holocau- 
sti, altare thymiamatis, aliaque in usum tabernaculi fabricata 
sunt. 

2) Settim, locus in campestribus Moab, in quibus rexBalae pe- 
riculosissimas et summe noxias insidias Israeli tetendit. Popule 
meus , memento quxso, quid cogitaverit Balac rex Moab , et 
quid responderit ei Baalam filius Beor , de Settim usque ad 
Galgalam, ut cognosceres justitias Domini, Mich.VI, 5. Quam- 

vis in Settim populus cum filiabus Moab gravissime peccaverit 
{Num.XXV, 1. ), tamen per Balaam ejus felicitatem praedixi, eum* 
que protexi ab eodem loco usque ad terram promissam, usque 
Ualgalam, atque illum justitiae et sanctimoniae documentis ubi- 
que imbui. 

Si. Saepenumero est jurantis. Elias ad Achab regem: Vivit 
Dominus DEUS Israel , in cujas conspectu sto, si erit annis 
his ros et pluvia. 111. Reg. XVII, 1 . Quam vere DEUS vivit, tam 
certum est, nullum per hos annos rorem, nullam pluviam fore. 
Eodem modo ipse DEUS nonnunquam jurat. Si dimittetur ini- 
quitas haec vobis, donec moriamini, dicit Dominus. Is. XXII, 
14. Quam vere DEUS sum, tam certo non ignoscam. Juravit Do- 
minus in superbiam Jacob: Si oblitus fuero usque ad finem 
omnia opera eorum. Amos VIII, 7. Verax non credar, si haec 
obliviscar in perpetuum, si non denique vindicem. Juravi in ira 
mea: Si introibunt in requiem meam. Hebr. IV, 3. ex Ps. 
XC1V, 11. DEUS non credar, si introire istos in terram promis- 
sam, et in ea requiescere patiar. 

2) Si, pro an. Domine si, (idestan) in tempore hoc restitues 
regnum Israel? Act. 1,6. Dixit autem princeps sacerdo- 
tum: Si haec ita se habent? num haec vera sunt? Act. VII, 1. 

3) Pro sane. Et dicet homo: Si utique est fructus justo, uti- 
que est DEUS judicans eos in terra. Ps. LVII, ult. Profecto est 
suus utique fructus justo: est sane DEUS vindex. Si filius ho- 
norabilis mihi Ephraim, si puer delicatus. Jer. XXXI, 20. Est 
sane coram me Ephraim honorabilis, est amabilis filius. 

Sibilo. Sibilabo eis , et congregabo illos. Zach. X, 8. Quos 
elegi, ad Evangelium vocabo et adducam facillime, absque co- 
natu, nullo negotio; non armorum vi, ac veluti tubarum strepi- 
tu, sed sibilo aurae tenuis. Eadem evocandi facilitas indicatur in 
eloquentissima illa figura Is. Vil, 18. sq. Sibilabit Dominus mu- 
scae.... et api.... Adesse jubebit Dominus jEgyptios et Assyrios, 
qui omnia occupent, teque spiculis suis configant. 

sicca. Pro terra. Ps. XG1V, 5. 

siccatio. Ez. XXVI, 5. de Tyro praedicitur: Siccatio sage- 
narum erit in medio maris. Erit locus desertus, in quo pisca- 
tores retia ad solem siccent. Quod paulo post repetitur: Sicca- 
tio sagenarum eris, nec aedificaberis ultra, ibid. v. 14. Nimi- 
rum, ut ex hebraico intelligitur, hac hominum aetate: post annos 


SICCITAS — SIGNACULUM. 393 

enim septuaginta aedificatam esse scimus ex Is. XXIII, 15. Et 
incolarum Tyri meminit liber II. Esdrae XIII, 16., ut nihil di- 
cam de notissima obsidione, qua Tyrum Alexander Magnus ex- 
pugnavit. 

Siccitas. Sermoues siccitatis. Jer. XIV, 1. Vaticinia de futu- 
ra fame ex diuturna siccitate. 

Sicco. Sennacherib de potentia sua sic inter alia gloriatur: 
Bibi aquas alienas , et siccavi vestigiis pedum meorum om- 
nesaquas clausas. IV. Reg. XIX, 24., sive, ut legitur Is.XXXVII, 
25., ubi eadem superbi regis prosopopoeja narratur: Bibi aquam, 
et exsiccavi vestigio pedis mei omnes rivos aggerum. Invi- 
ctus Assyriorum exercitus diversas regiones peragravit, ac pro- 
inde e multis fluviis et amnibus alieuis bibit: copia autem mili- 
tis mei tanta est, ut, ubicumque pedem posui, tum potando ex- 
hauserit aquas stagnorum et canalium, tum calcando exsiccarit, 
quidquid aquarum intra aggeres vel stabat, vel fluebat. 

Sicera. Potus omnis inebrians, excepto tantum vino, seu e 
frumenti, seu e pomorum succo expressus. Vinum et siceram 
non bibet. Luc. I, 15. de Joanne Baptista. Graece dicitur, sice- 
ra, sicerorum, plurali numero. 

Siclos. Idem erat Hebraei*, quod Stater, valebatque nostra- 
tes victoriatos seu bazios 8., quod erat didrachmum hebraicum, 
sive tetradracbmum atticum. Dixi de his in Drachma, et Di- 
drachma: formam vero et inscriptionem Sicli dedi in Voc. Ar- 
genteus. . 

2) Augeamus siclum. Amos VIII, 5. Non numerabant pecu- 
niam, sed ponderabant. Avari ergo et fraudulenti libram et pon- 
dera corrumpebant, ut sicli sui pretium augerent. Idcirco addi- 
tur: et supponamus stateras dolosas, ibid. 

Sidas. Portastis.... imaginem idolorum vestrorum, sidus 
dei vestri, quae fecistis vobis. Amos V, 26. Nomen quoque hujus 
dei et sideris nobis prodidit Beatus Stephanus in luculenta sua 
oratione: Suscepisti..., sidus dei vestri Remphan. Act. VII, 43. 
seu Rephan; sive is deus fuit stella Saturni, sive Luciferi. 

Signoculnm. Excussis e terra impiis, restituetur ut lutum 
signaculum, et stabit sicut vestimentum. Job. XXXVIII , 14. 
Locus hic interpretes non parum torsit. Ex hebraico fonte sic om- 
nium optime reddas: Mutabitur terra sicut lutum (sive limus fi- 
gulinus) sigilli: et consistent impii, ut vestimentum. Gemina simi- 

litudo est; facilior altera, a vestimento petita: improborum glo- 
ria diuturna non erit, sed instar vestis deteretur, ac demum om- 
nino interibit, ut amictus ipso usu denique consumptus ex omni 
parte scinditur, ac perit. Priorem vero similitudinem in hunc mo- 
dum intelligo: terrae, impiorum criminibus diu deformatae, iis 
demum excussis, nitor ac forma pristina restituetur: quemadmo- 
dum si figura annuli signatorii, in materia molli impressa, ex 
aliqua parte obliteretur, sed denuo integre imprimatur: vel ut 
forma argillacea sigilli, casu aliquo corrupta, ab artifice ad prio- 
rem speciem revocatur. 

2) Zorobabel, ut signaculum. Assumam te, Zorobabel,.,..et 
ponam te quasi signaculum, idest annulum signatorium: quia 
te elegi, dicit Dominus exercituum. Agg. II. ult. Ponam te, ut 
sculpturam annuli in manu, inquit Chaldaeus. Sic te custodiam, 
ut pretiosum annulum, qui semper manu gestatur, et magna sol- 
licitudine servatur. 

3) Signaculum similitudinis. Ita nuncupatur rex Tyri. Ez. 
XXVIII, 12. Hebraice, obsignans numerum, sive mensuram, vel 
imaginem. Erat perfecta et omnibus numeris absoluta imago re- 
gis: mensuram implebat regiae dignitatis, DEUM in terra referen- 
tis. Quod ad Luciferum, nondum peccati labe foedatum, baud dif- 
ficulter trahitur. 

SignlficAtio. Tubis cecinerunt post eos cum significatio- 
nibus. 1. Macb. VII, 45. Classicum cecinerunt, signa toti vici- 
niae ediderunt, ut reliquias copiarum Nicanoris persequerentur, 
ac delerent. 

Signo. Joannes Baptista de Christo inquit: Qui accepit ejus 
testimonium, signavit, quia DEUS verax est . Joann. III, 33. 
Qui Christo credit, ille subscribit, et veluti obsignatis tabulis con- 
fitetur, esse DEUM veracem. 

' \ 

2) Filium signare. Hunc enim Pater signavit DEUS. Joann. 
VI, 27. Divinus Pater caelesti voce ac prodigiis innumeris, velut 
impresso sigillo, testatus est, JESUM hunc esse verum ipsius 
Filium. 

3) Signare in manu. DEUS in manu omnium hominum si- 
gnat, ut noverint singuli opera sua. Job. XXXVII, 7. In ma- 
nu, pro manum, hebraismus est. Poetice dictum: DEUS homi- 
num manus obstrictas et obsignatas tenet, ut iotelligant, sua om- 
nium opera non tam ab ipsis, quam a DEO pendere. Nam, ut 

contextus habet, excitatis repente tempestatibus cogit eos quie- 
scere, ac destinatos labores omittere. 

4) Signare librum. Evangelistae Joanni dicitur: Ne signaveris 
verba prophetiae libri kujus. Apoc. ult. 10. Noli hoc volumen 
sigillo impresso claudere, sed apertum relinque: vulgetur, et om- 
nibus innotescat. 

* signum. Solem et lunam DEUS condidit, ut essent in signa 
et tempora, et dies, et annos. Gen. I, 14. Figura hendiadys, 
quae voces sensu cohaerentes per conjunctionem et separat. Sunt 
signa temporum, ac dies annosque distinguunt. 

2) Signum pro meta. DKUS posuit me sibi quasi in signum . 
Job. XVI, 13. Me veluti metam elegit, in quam poenarum sagit- 
tas emitteret. 

3) Signa ponere. Posuerunt signa sua, signa, et non cogno- 
verunt sicut in exitu, super summum . Ps. LXXI11, 5. Hostes, 
capta urbe sancta, posuerunt signa seu vexilla sua in signa, idest 
in tropbaeum, ut loquitur hoc loco D. Hieronymus, in summo 
templi vertice, et supra portas: nec cognoverunt, idest non at- 
tenderunt loci sanctimoniam. 

4) Tubae signorum. Exclamaverunt tubis signorum. I. Mach. 
IV, 40. Non de re militari sermo est: sed signorum nomine cer- 
tos quosdam sonos ac ritus intellige, a Moyse praeceptos, quibus 
ad rem sacram populus vocabatur. 

5) Signum super mulierem. Super mulierem nequam bonum 
est signum. Graece, sigillum. Eccli. XL1I, 6. Include vel ipsam 
mulierem, vel certe res tuas, ne ab illa distrahantur.Caveri quo- 
que (v. sq.) aliorum fraudes jubet, et pretiosiora includi, ne res 
familiaris damno afficiatur. 

6) Signum aevi. Sidera, quae cursum temporum metiuntur, sunt 
nobis signum aevi, ut lunam appellat Ecclesiasticus, XL1II, 6. 
Idem de Domino ait: Cognovit .... omnem scientiam, et in- 
spexit in signum aevi . Eccli. XL1I, 19. Omnem temporum vi- 
cissitudinem, et eventus omnes novit. - 

7) Signum in manu. Zorobabel quasi signum, graece sigillum, 
in dextera manu. Eccli. XLIX, 13. Quam sollicite annulus si- 
gnatorius magni pretii custoditur ab homine, tam provide Zoro- 
babelem manus Domini protegit. Idem loquendi modus Aggaeo 
placuit, II. ult. in Voc. Signaculum, paulo ante dictum. 

Sileat luxu. In omni loco projicietur silentium* AmosVlII,3. 

Projicietur, idest diffundetur, spargetur. Eversis et vastatis om- 
nibus, ubique solitudo mera supererit. 

Sileo. DEUS ruetis , ne sileas a me. Ps. XXVII, 1. D. Hie- 
ronymus vertit: ne obsurdescas mihi. Ne taceas ad preces meas, 
neve illas aure surda praetermittas. 

2) Silere a bonis. Obmutui , et humiliatus sum , et silui a 
bonis: et dolor meus renovatus est. Ps. XXXVIil, 3. Cohibui 
linguam, ne bona quidem et licita protuli, quantumvis gravi do- 
lore per hoc ipsum silentium intus recrudescente. 

3) Silere pro quiescere. O mucro Domini! usquequo non 
quiesces? ingredere in vaginam tuam, refrigerare, et sile. 
Jer. XLVII, 6. Cessa percutere. 

Slloc. Fons placidus aquarum Siloe, ex radice montis Sion 
oriens, ad quem unctus est Salomon, imperium regnum Juda si- 
gnificat Is. VIII, 6., quo contempto quia Jsraelitae regem suum 
Pbacee filium Romeliae, et Rasin regem Syriae sequebantur, poe- 
na praedicitur: inundabit vos (inquit v. 7.) flumen magnum, Eu- 
phrates, idest Assyriae rex: neque solum lsraelis regnum, sed 
Juda etiam (v. 8.) futurum Emmanuelis regnum, eluvione hac 
involvetur usque ad collum, videlicet universa regio, excepto 
tantum capite, urbe Hierosolyma. Tum vero caeleste auxilium 
. prospiciens animo vates, exclamat v. 9: Congregamini populi, 
et vincimini . Adeste, ut vincamini, futuri victimae angeli va- 
statoris. 

Simeon. Lia, cum filium alterum peperisset, dixit: Quo- 
niam audivit me Dominus haberi contemptui , dedit etiam 
istum mihi: vocavitque nomen ejus Simeon. q. d. auditio. 
Ceu. XXIX, 33. 

Similago. Da suavitatem , et memoriam similaginis , et 
impingua oblationem. Eccli. XXXVIII,! I. Memento thus et si- 
milam cum pingui hostia offerre DEO. Retribuet gratiam, qui 
offert similaginem. Eccli. XXXV, 4. Qui sacrificium (cujus 
pars erat simila) DEO offert, pro beneficiis gratus est. Vel etiam: 
homo gratus non minus DEO placet, quam qui sacrificio eum 
honorat. 

Similitudo. Posuisti nos in similitudinem gentibus. Ps. 
XLiU, 15. Chaldaice, in proverbium. Nimirum ut dicatur: Ju- 
daeo miserior. Quo sensu Parabolam accipi dictum est suo lo- 
co, §. 3. 


SIMUL — SIRACH. 397 

- 2) Pro imagine. Mutaverunt gloriam suam in similitudo 
nem vituli comedentis j oenum. Ps. CV, 20. Israelitae loco DEI, 
qui solus est vera populi sui gloria, adorarunt imaginem vituli, 
qui farno pascitur. 

Simul. Qui vivit in aeternum creavit omnia simul. Eccli. 
XVIII, i. DEUS aeternus omnia similiter produxit, nulla re ex- 
cepta; non, eodem momento aut tempore, sed eadem ratione 
omuia ex nihilo. 

Singularis. Exterminavit eam, vineam ecclesiai, aper de 
syla, et singularis ferus depastus e»t eam. Ps. LXXIX, 14. 
Hebraicum ziz est nomen generale, cuilibet feraj conveniens. 
Per aprum Salmanasarem, per singularem hunc ferum Nabu- • 
ebodonosorem intelligunt. 

Singulariter. Cadent in retiaculo ejus ( idest suo ) pecca- 
tores: singulariter sum ego, donec transeam. Ps. CXL, ult. 
Impii suis retibus capti et impliciti cadent: at ego solus, ab illis 
disjunctus, absque detrimento abibo. 

Slnopls. Dives facit laquearia cedrina, pingitque sinopi - 
de. Jer. XXII, 14. Colore rubro, seu minio, quod ex urbe Ponti 
Sinope optimum afferebatur. 

Sinus. Ut quid avertis manum ttam, et dexteram tuam, 
de medio sinu tuo in finem? Ps. LXXI1I, ll. Manum intelli- 
ge sinistram: est enim consuetudinis tebraicae, nomen generale 
viliori tribuere. Quare, inquit humano more, compressis in sinu 
manibus nos destituis? cur in hostes ntstros ultricem dexteram 
nullo unquam tempore extendis? Sole rti.si mus Psalterii interpres 
Thomas le Blanc hypotyposin in his venis agnoscit hominis gla- 
dium stringentis, quem veteres ex humtfo pendentem gerebant: 
quare, ut illum e vagina depromerent, lexteram admovere sinui 
necesse erat. 

2) Sinus pro canali. Ez. XLIII, 13. Sinum appellat propheta 
exiguam illam fossam, sive canalem, in pavimento marmoreo 
circum altare. Ejus altitudo et latitudoerat cubitalis, sed cubi- 
to verissimo, ut ibidem Ezechiel loqutur, cubito nempe pleno 
et regio dimensa, qui uno palmo vulgerem superabat. In cana- 
lem hunc defluebat sanguis victimarun, atque inde per subter- 
raneos meatus in torrentem derivabatir. 

Sirach. Perperam a multis auctor lbri Ecclesiastici nomina- 
tur Sirach, aut sapiens Sirach. Etsi mim grace liber hic So - 

phiaSirach (Sapieplia Sirach) nuncupatur: id tamen «olius com- 
pendii gratia fit, quatuor tituli vocabulis in duo contractis, me- 
diis brevitatis caussa omissis. Vera namque inscriptio in libri 
fronte haec est: Sophia Jesu filii Sirach, et apud Latinos: In 
Ecclesiasticum Jesu filii Sirach Prologus . Iu ipso etiam Pro- 
logo interpres libri, nepos auctoris, qui volumen boc utilissi- 
mum ex hebraico graece vertit, tam in graeco, quam apud nos, 
Avus meus, inquit de primo hujus libri scriptore, Jesus. Con- 
stat igitur, partem hanc Divinae Paginae non a Sirach, sed ab Jesu 
filio Sirach seu Siracide scriptam esse. Reverentia tamen in Chri- 
stum JESUM, et ambiguitatis vitandae studium effecit, ut, cum 
libri sententiae proferuntur, a vero auctoris nomine abstineatur. 
At illi, qui ejus libri loco* sub nomine Sirach tamquam auctoris 
in concione recitant, non magis apte aut vere id faciunt, quam 
si dicerent: Haec in Proverbiis David habet; vel, Sic in Psalterio 
ceciuit Jesse: quam male enim Proverbia, Salomonis opus, Da- 
vidi parenti tribueres; ait Psalmos Davidicos a Jesside filio ad 
, lsai seu Jesse patrem transferres: tam male, quae Siracidis seu 
Jesu filii Sirach sunt, ei adempta ad patrem nullo jure tradu- 
cuntur. 

Siren. Respondebuntibi ululx in xdibus ejus, et sirenes in 
delubris voluptatis . Is. 1111, ult. De excidio Babylonis loquitur, 
quod etiam sequentis Capitis initio intelligendum est. Hebraice 
et chaldaice sunt dracoms. Nimirum, ubi prius sumptuosa pala- 
tia visebantur, voluptati structa: ibi nunc monstra, et peregri- 
nae animalium formae cernuntur. 

Sitio. Sitivit in te atima mea, quam multipliciter tibi ca- 
ro mea. Ps. LX11, 2. Siiiit in te, et tibi , pro Sitiit te. Tam a- 
nimus meus, quam corpis ipsum, vehementer ad te aspirat, ac 
tui desiderio anhelat. 

Sobrias. Infirmitas gravis sobriam facit animam. Eccli. 
XXXI, 2. De vero hujus bci sensu disserui in Voc. Prxscientia . 

Sodoma. Acriter Isaas 1, 10. populi sui primores appel- 
lat principes Sodomonm , videlicet propter scelerum simili- 
tudinem. j 

Sol. Permanebit cum sole, et ante lunam. Ps. LXX1, 5. An- 
te solem permanet nonen ejus . ibid. v. 17. Ante pro coram. 
Ejus gloria perseverabit; quamdiu sol et luna in caelo visentur, 
quumdiu hujus mundi conpages durabit. 

2) Qui starf fecit solem . !. Par. IV, 22. Non est Josue, aut 
alius quispiam, qui diem protraxerit: sed plura hoc loco refe- 
runtur nomina propria hominum, quae interpres noster per ap- 
pellativa latina expressit. De singulis monui suo loco. 

Sollum. Separati estis in diem malum, et appropinqua- 
tis solio iniquitatis. Amos VI, 5. Destinamini a me et reserva- 
mini in tempus captivitatis: cui quotidie magis appropinquatis, 
dum quotidie mensuram criminum augere .pergitis. Tum vero 
vos, qui mihi, vero et optimo Regi vestro, parere nunc recusa- 
tis, iniquo et crudeli solio exterorum regum sistemini. 

Solvo. Omni dolorum genere oppressus Job, mortem optat 
unice, dicens: Quis det, ut veniat petitio mea, et- quod ex pe- 
cto, tribuat mihi DEUS f Et qui coepit, ipse me conterat f 
solvat manum suam, non jam parcente manu, sed toto impetu 
me percutiat, et succidat me? Et haec mihi sit consolatio, ut 
offligens me dolore, penitus me prosternens, vitae non parcat, 
ut adhuc fecit. Job. VI, 8. sqq. Non, quod multis visum est, do- 
lorum incrementum postremis his verbis petit: sed eorum finem 
supplex precatur, ut contextus ostendit. Mox etiam v. sq. 'im- 
parem se tot ac tantis cruciatibus ait esse, nedum novis feren- 
dis idoneum, quod commatici volunt. Qux est enim fortitudo 
mea, ut sustineam?.... Nec fortitudo lapidum fortitudo 
mea, nec caro mea aenea est. ibid. v. 11, et 12. 

Somnos. Cum dederit dilectis suis somnum ; ecce haeredi - 
tas Domini, filii ; merces, fructus ventris. Ps. CXXVI, 2. sq. 
Quos DEUS amat, iis quietum et securum somnum tribuit: iisdem 
veluti baereditatem seu portionem propriam dat liberos, et foe-* 
cunditatem ceu suae virtutis mercedem largitur. 

2) Videre in somnis. Audiens vero illa quasi in somnis vi- 
de, et vigilabis . Eccli. XIII, 17. Blandientis voci non magis fi- 
de, quam somuio: atque ita semper vigilia, ne fallaris. 

Sorbeo. In admiranda illa bypotyposi, qua equus generosus 
apud Jobum depingitur magis, quam describitur, etiam haec le- 
guntur: Fervens et fermens sorbet terram, haurit terram, pe- 
de effodiens, vel etiam morsu eruens: nec reputat tubae sonari 
clangorem, non expavescit tubam vocantem ad praelium, nec 
revocantem a praelio audit: ubi audierit buccinam , dicit , Vah ! 
hinnitu cupiditatem et audaciam prodit. Job. XXXLX, 24. sq. 

Soror. Hebraico more usurpatur etiam pro ea, quae sanguine 

coBjuncta est, etsi nec eodem patre, nec matre^it genita. Sic 
Sara ab Abrahamo, Gen.XX, 2. sqq., soror dicta est, cum esset 
ejus neptis ex fratre Aran. Imo et fratrum uxoribus nomen so- 
rorum est inditum, ut de Virgine Matre Domini et Maria Cleo- 
pbae dixi in Voc. Jacobus. 

Sors. Rubigo ejus non exivit de ea, Hierosolyma, quae ibi 
comparatur ollae: per partes et per partes suas ejice eam, non 
cecidit super eanuors. Ez. XXIV, 6. Omnes iniqui, ad poenam 
vocentur, sive mortis, sive captivitatis: indiscriminatim omnes 
plectantur, donec nullus supersit. 

Spado. Concupiscentia spadonis devirginabit (graece devir- 
ginare) juvenculam: sic qui facit per vim judicium iniquum . 
Eccli. XX, 2. sq. Salax eunuchus, cui virgo custodienda commis- 
s£ est, obliviscitur fidei, et cupit, quod fieri non potest. Ita ju- 
dex iniquus, cui credita est juris custodia, corrumpere ipse ju- 
stitiam cupit; inani quidem conatu, quandoquidem ipsum jus et 
fas aeternum est et inviolabile, nec ulla judiciorum pravitate ef- 
fici potest, ut aequum iniquum sit. 

Spatium. DEUS nemini dedit spatium peccandi. Eccli .XV , 
21. Male intelligunt, qui de tempore. Ex fonte graeco dilucide 
apparet sententia: Nemini dedit libertatem seu licentiam pec- 
eaudi. 

Species. Verba illa, Specie tua et pulcritudine tua, Ps. 
XL1V, 5., non connectuntur cum sequentibus, intende, prospe- 
re procede, et regna; sed cum praecedente versiculo, ut sensus 
sit: Accingere gladio tuo, qui gloria tua, et decor tuus est. 

2) Visitans speciem tuam, 7ion peccabis. Job. V, 24. Si fa- 
miliae tuae ornamenta intueris, noli per superbiam aut vanam con- 
fidentiam peccare. 

Speciosus. Pinguescent (hebraice, stillabunt) speciosa de- 
serti. 'Ps. LX1V, 13. Vox hebraica et pascua, et domicilia seu ca* 
sas indicat. Stillabunt prae pingui abundantia vel in desertis lo- 
cis speciosa pascua, simulque pastorum caulae et mapalia. 

2) Speciosa, pro urbe Ninive. Soph. II, 13. Ninives nomen in 
liebraico, chaldaico, et graecis LXX. codicibus hoc loco extat. 

Specula. Judaeorum genti, in captivitatem emigraturae, sola- 
tii ergo dicitur: Statue tibi speculam, pone tibi amaritudi- 
nes: dirige cor tuum in viam rectam, in qua ambulasti: re- 
vertere, virgo Israel, revertere ad civitates tuas istas. Jer. 

XXXI, 21. Voces hebraic®, quas noster speculam et amaritu- 
dines interpretatur) indicant etiam columnas et lapides, quibus 
viarum spatia ex intervallo distinguuntur. Jubetur ergo filia Is- 
rael, gens Hebraica, certas sibi notas statuere, quibus dirigi in 
reditu possit, et meminisse molesti itineris, cum illud remetien- 
dum fuerit. 

Speculatio. Pro officio prophet® seu doctoris Divinae legis. 
Vobis , sacerdotes mali, judicium est , quoniam laqueus facti 
estis speculationi, et rete expansum super Thabor. Os. V, 1. 
Contra officium vestrum decepistis ipsi populum, et ad aras deo- 
rum abduxistis: laqueus fuistis tam veris me® legis doctoribus, 
quam plebi a vobis docend®: fuistis instar retis, expandi soliti 
in Thabor monte GaliI®®, nemoroso, et ferarum pleno; ubi proin 
frequens est venatio. 

Speculator. Propheta, qui prospicere imminentia Israeli ma- 
la debebat, ut juberet cavere. Speculator Ephraim cum DEO 
meo, cujus erat, partes DEI tueri, cum DEO facere, propheta 
laqueus ruinae factus est super omnes vias ejus, alliciendo po- 
pulum ad perniciosam vitulorum religionem: insania iit domo 
dei ejus, in Bethel, in vituli sano. Os. IX, 3. 

Spina. Conversus sim in aerumna mea, dum configitur 
spina. Ps. XXXI, 4. Corpus in ®rumna sua se versat, et animus 
ad DEUM convertitur, dum spina doloris me penetrat. 

2) Spin® se complectentes. De compotatione Assyriorum, qui 
velut jam securi de capienda protinus Hierosolyma, impendens 
sibi nocte proxima exitium ne cogitant quidem: Sicut spinx se 
invicem complectuntur, sic convivium eorum pariter potan - 
tium: consumentur quasi stipula ariditate plena, inquit elo- 
quentissimus e prophetis minoribus Nahum,I, 10. Similitudo u- 
traque felicissima: neque enim manipulo florum, herbarurave 
odoratarum, aut ramorum ex arbore fertili; sed spinarum fasci- 
culo comparat, odios® et inutilis rei, ac tantum ad vulnera et 
flammis nat®: neque stipulam simpliciter dicit, sed aridam, imo 
ariditate plenam. Frustra igitur, o Ninive, Sennacherib cum As- 
syriis suis ex te exibit cogitans contra Dominum malitiam, 
ibid. v. sq.- 

3) Spina devoranda. Erit lumen Israel in igne, et Sanctus 
ejus in flamma: et succendetur, et devorabitur spina ejus, 
et vepres in die una. Is. X, 17. DEUS, sanctitas populi sui, 

ignis est, qui suos illustrabit, hostem autem SeDnacherib cum 
suo exercitu corripiet, et inlra unius diei intervallum 185000 
devorabit. 

4) Spinam dare DEUM. In Cantico Vineae Dominus ita loquens 
introducitur: Indignatio non est mihi: quis dabit me spinam 
et veprem in praelio? gradiar super eam, succendam eam pa- 
riter? Jn potius tenebit fortitudinem meam, faciet pacem 
mihi, pacem faciet mihi? Is. XXVII, 4. sq. Non indignor: cur 
enim vineae tam fertili et pulcrae irascere? quis me permoveret, 
ut eam impugnare, et veluti spina aut vepris lacerare vellem? 
aut cur instar ignis eam pervaderem, et incenderem? Nonne ip- 
sa potius me tenebit, meamque potentiam reprimet, ac pace per- 
petua me sibi astringet? Hoc estCanticum,quod Vinea meri can- 
tabit ei, ibid.v. 2., quod ecclesia, quae comparatur vineae meri 
optimi procreatrici, canet sibi, seu de se ipsa: nam ei inhebrai- 
co non est generis masculini, ut ad Dominum referri possit; sed 
generis feminini, cujus est ipsa Vinea. 

5) Spina in manu temulenti. Prov. XXVI, 9. Explicatur inVoc. 
Nascor. 

6) Spina alba. Bar. VI, 70. Graece, rhamnus. Non magis cu- 
randi sunt gentium dii, quam quolibet in borto virgultum. 

7) Spina arbor. Numeratur inter arbores nobiles, DEI impe- 
rio in solitudine orituras, et conjungitur cum cedro, Is. XLI, 19. 
Idem vocabulum est in hebraico Joel. III, 18., ubi nos habemus 
torrentem spinarum, de quo dicendum erit voc. Torrens. 

Spiraculum. Lucerna Domini spiraculum hominis, quae 
investigat omnia secreta ventris. Prov. XX, 27. Quod hominis 
animus arcana scrutari potest, tum sua, tum etiam aliena, debet 
luci Divina? se collustranti. 

Spiritualis. Venerunt dies retributionis. Scitote Israel 
stultum prophetam, insanum virum spiritualem .propter mul- 
titudinem iniquitatis tuae, et multitudinem amentiae. Os. IX, 
7. Venit poenae tempus, quod praedicentibus prophetis, et viris 
Divino spiritu plenis, vos clamabatis, eos insanire. Ecce nunc eo- 
rum insaniam! vestra erat amentia; non eorum, quos misi; hanc 
veslram insaniam, et criminum copiam nunc luetis. 

Spiritus. Nunc ventum, nunc vitam, aut animam, seu hali- 
tum, nunc Divinum Spiritum denotat. Lustrans universa in cir- 
cuitu pergit spiritus . Eccle.1,6. ldest, ventus, qui terras om- 

nes perflat. Spiritus virtutis. Sap. V, ult. Ventus validus. In 
deficiendo ex me spiritum meum. Ps. CXLI,4.Cum animame 
dcGceret. Non permanebit spiritus meus in homine. Gen. VI, 
3. Vitam, quam ei largitus sum, auferam. Auferes spiritum (vi- 
tam) eorum, et deficient, et in pulverem suum revertentur . 
Emittes spiritum tuum, spiritum vitae, et creabuntur . Ps. CIII, 
29. sq. Mystice tamen utrumque horum Divino Spiritui optime 
tribuitur: de quo et illud scriptum est Sap. I, 7 : Spiritus Do- 
mini replevit orbem terrarum, et hoc, quod continet omnia , 
scientiam habet vocis. Spiritus hic, qui complectitur et implet 
omnia, verba et sensa hominum omnium omnia scit. 

2) Spiritus pro vehementi impulsu. De rege Sennacberib dicit 
Dominus: Ecce ego dabo ei spiritum , et audiet nuncium, et 
revertetur ad terram suam. Is. XXXVII, 7. Injiciam ei repen- 
tinum ardorem redeundi in patriam: cum enim afferentur nun- 
cii de adventu Tharacae regis .Elhiopiai, territus Sennacberib, 
et ejus irruptionem praeventurus, domum se recipiet. Si spiri- 
tus potestatem habentis ascenderit super te, locum tuum ve 
dimiseris: quia curatio faciet cessare peccata maxima. Ec- 
cle. X, 4. Si impulsus viri potentis, vel satanae, qui princeps est 
hujus mundi, ad crimen admittendum te urgeat: noli cedere, sed 
firmus persiste: hoc enim erit remedium, quo peccata gravissi- 
ma impedientur. 

3} Spiritus oris nostri. Capta urbe sancta, ejusque rege, la- 
mentatur propheta: Spiritus oris nostri,Christns Dominus (he- 
braice, Domini) captus est in peccatis nostris. Thr. IV, 20. Pro- 
pter gentis nostrae scelera captus est Sedecias, unctus a DEO 
rex ac dominus noster, e cujus spiritu ac vita salus et vita om- 
nium pendet. Allegorice, Christus JESUS in horto captus. 

4) Spiritus ad vindictam creati. Sunt spiritus, qui ad vin- 
dictam creati sunt, et in f urore suo confirmaverunt tormen- 
ta sua. Eccli. XXXIX, 33. Quidam angelos malos interpretan- 
tur. Malim ego, cum pluribus, ventos. Ad impios plectendos 
creati, vehementer et constanter id agunt. Quamprimum (v.sq.) 
destinatum a DEO tempus adest, tota vi in imperatum sibi opus 
incumbunt: neque desistunt ante, quam impleto supplicii modo 
Conditoris iram placaverint. 

5) Vir habens spiritum. Mich. II, 11. Propheta. 0 utinaro, 

inquit, propheta non sim! utinam falsa esse possint, quae tibi rna- 
. Ia vaticinor! 

6) Mutabitur spiritus. Postquam Chaldaei praeclaris his victo- 
riis potiti fuerint, tnnc mutabitur spiritus , et pertransibU, et 
corruet: haec est fortitudo ejus dei sui . Hab. I, 11. Tunc mu- 
tabitur et reflabit hic fortunae ventus: pertransibit et corruet fe- 
licitas illa Nabuchodonosoris, cum non nisi filius et nepos ejus 
regnaturi sint. Haec est, exclamat per ironiam, haec est potentia 
falsi hujus dei Chaldaici! 

7) Spiritum peperimus. Concepimus, et quasi parturivimus, 
et peperimus spiritum: salutes non fecimus in terra, ideo non 
ceciderunt habitatores terrae. Is. XXVI, 18. Peperimus ven- 
tum, inquiunt aliqui; ingeniose sane; et accederem ipse, nisi me 
LXX. retraherent, qui ambiguitatem vocabuli hebraici solvunt, 
suaque interpretatione docent, quae de hujus loci sensu traditio 
ecclesiae Mosaicae fuerit. Sic autem vertuut: peperimus spiritum 
salutis tuae. Fit ergo haec sententia: Concepimus quidem bona 
proposita, eaque, post maturam deliberationem, tibi obtulimus, 
o DEUS salutis auctor: sed quia in iis exequendis constantia de- 
fuit, plenam a te salutem consecuti nondum sumus, neque deji- 
cere potuimus hostes, de quibus v. 13: possederunt nos domini 
absque te. 

Spolium. Spolia pro bonis fortunae, facultatibus. Mulier for- 
tis, idest in labore sapienter suscepto constans, spoliis non in- 
digebit. Prov. XXXI, 11. Divitiis nunquam carebit. 

Spondeo. Praestantior pars iEgyptiorum, liberi nimirum, spes 
gentis, momento deleta est. De omnibus enim non credentes 
propter veneficia, (aliqui legunt beneficia) tunc vero primum, 
cum fuit exterminium primogenitorum , spoponderunt po- 
pulum DEI esse. Quaedam editiones habent, spoponderunt, se 
(idest ipsos, Israelitas) popuulum DEO esse. In graeco est: con- 
fessi sunt, populum (Israeliticum) DEI filium esse. Sap. XVIII, 
13. Diu increduli repugnabant, praestigiis ac ludibriis decepti 
magorum, qui potentes jEgypti adjutores se esse mentiebantur.* 
Demum vero, liberorum strage convicti, hunc esse populum a 
DEO adoptatum confessi sunt, idque fide tam certa crediderunt, 
ut aliis dubitantibus sponsores ac vades de hujus rei veritate 
praebituri se fuissent. 

Sponsio. Impii sponsiones posuerunt ad illam. Sap. I, ult. 

foedus cum morte junxerunt: ultro perniciem ipsi prensarunt: 
peccato enim se subjecerunt, quod stimulus mortis est. 

Sponsus. Sephora, Moysis uxor, circumciso filio, ad mari- 
tum ait: Sponsus sanguinum tu mihi es . Ez. IV, 25. Tu, o 
conjux, fundendi carissimi sanguinis caussa mihi fuisti. 

Stabularias. Samaritanus, Luc.X, 35., vulneratum a latro- 
nibus curae stabularii commendat, idest, diversitoris: stabu- 
lum enim veteribus diversorium significabat. 

Stanneus. Quis enim despexit dies parvosf et Ixtabun - 
tur, et videbunt lapidem stanneum in manu Zorobabel. Zach. 
IV, 10. Tempore captivitatis videbantur quidem dies infelices et 
aspernandi: noli tamen idcirco, inquit, ecclesiam velut a DEO 
relictam contemnere: paulo post enim laeti ejus filii videbunt iu 
manu Zorobabelis perpendiculum: redintegrabuntur templi ac 
urbis, ruinae: perpendiculum extendetur super Jerusalem . 
Zach. 16. 

Stater. Hebraeis alio nomine Siclus: cujus pretium sunt no- 
strates victoriati seu bazii octo. Confer, si libet, quae diximus 
de Drachma , Didrachma, et Argenteo. Nec est, cur te illud 
Jeremiae turbet, quo staterem et argenteum distinguere inter se 
videtur: Emi agrum ab Hanameel et appendi ei argen- 

tum septem stateres, et decem argenteos . Jer. XXXII, 9. Nam, 
ut optimi interpretes judicant, divisa est per hebraismum con- 
structio, cujus hic est conjunctim sensus: dedi ei septendecim 
stateres argenteos, appenso ad libram argento. 

Statuarius. Zach. XI, 13. Hebraice, figulus. Beconditiore 
sensu intelligi DEUS potest, qui hominem e limo finxit. 

Stellio. Prov. XXX, 28. Praeter interpretes, qui obiter animal 
hoc attingunt, ex instituto naturam ejus et proprietates per- 
sequitur Bustamantinus Camaerensis, de animantibus s. Script. 
Part. II- lib. V. c. 6. . 

Sterilis. Inter cetera impii facinora hoc quoque arguitur: Pa- 
vit enim sterilem, qux non parit. Job. XXIV, 21. Meretricem 
aluit. Miror insignem interpretem, qui huic loco ascripsit: de- 
pastus est, spoliavit. Atqui vox hebraica constanter in Divinis 
Libris significat pascere, et in participio benoni pastorem. 

Sterilitas. Retribuebant mihi mala pro bonis; sterilitatem 
(LXX. habent, orbitatem; ut absque liberis sim) animat mex, 

idest mihi. Ps. XXXIV, 12. Eripiebant mihi liberos, aliosque li- 
berorum instar mihi amatos. 

stillo. Stilla ad sanctuaria , et propheta contra humum 
Israel . Ez. XXI, 2. Quia prophetarum sermo, ut pluvia, de csb- 
lo venit, stillare dicuntur, cum vaticinantur. Cum Amasias rex: 
prophetae Amos imponere silentium conaretur, respondit ille: 
Tu dicis , Non prophetabis super Israel , et non stillabis su- 
per domum idoli . Amos VII, 16. Sed frustra me tacere jubes: 
manent enim (v. sq.) te tuosque certissima supplicia a DEO con- 
stituta. Dicitur non de verbis seu vaticiniis tantum, sed etiam 
de rebus. Non stillabit super istos , non comprehendet confu- 
sio. Mich. II, 6. Non superveniet his poena caelestis et probrunu 
Non stillabit furor meus super Jerusalem per manum Sesac. 
II. Par. XII, 7. Non infligam vobis plagam, qualem et quantam 
merebamini, per manum hostis vestri Sesac: partem tamen (v. 
sq.) debiti supplicii patiemini. Magnus enim furor Domini stil- 
lavit super nos. II. Par. XXXI V, 2 1. Stillabo tibi in vinum , 
et in ebrietatem: et erit, super quem stillatur, populus iste. 
Mich. II, 11. Dictabo sententiam, et quidem gravissimam: et 
hiCpopulus erit is, qui poenas daturus est. In bonam partem ac- 
cipitur II. Mach. VIII, 27: benedicentes Dominum, qui libera- 
vit eos in isto die , misericordia initium stillans in eos. 

Sto. Post Israelis ruinam, planctum domus vicina accipiet 
ex vobis, qux stetit sibimet. Mich. I, II. Ex vobis, Israelit», 
luctus transibit in proximam domum, in regnum Juda, quod ad- 
huc sibi constitit. Calamitates non multum absimiles post I- 
sraelem feret etiam Juda cum urbe sua principe Jerosolyma: 
quia infirmata est in bonum, quae habitat in amaritudini- 
bus., v. sq.,quia enervatis sua sponte viribus persistere in bono 
non potuit, et peccatorum acerbitate DEUM ad vindictam pro- 
vocavit. 

2) Dixit, et stetit spiritus procellae. Ps. CVI, 25. Noli cre- 
dere, id more latino dictum, ut sensus sit, jubente DEO consi- 
stere procellam, et quiescere. Sed contra: Vocante illo, inquit, 
assurgit continuo turbulenta tempestas, et fluctus maris tumidi 
efferuntur. Sequitur disertissima illa bypotyposis poetica tempe- 
statis, cujus vi ad desperationem adacti vectores, denique unius 
DEI ope evadunt, duna statuit procellam ejus in auram, (v. 

29.) mutat procellam in auram placidam, sive, ut hebraica ha- 
bent in silentium. 

3) In via peccatorum stare Ps. I, 1. Beatus, qui criminibus 
non assuevit. 

Strator. De stratoribus lagungularum (Jer. XLVIII, 12.) di- 
ctum est iu Voc. Ordinator . f 

Strideo. Ecce ego stridebo subter vos (idest in terra vestra, 
inter vos; hebraismus) sicut stridet plaustrum onustum /ceno. 
Amos II, 13. Similitudo ex agro, quales amat pastor Tbecuites, 
propheta Amos. Efficiam, ut vestra supplicia longe lateque au- 
diantur. 

2) Stridebunt cardines templi . Amos VIII, 3. Profanum vi- 
tuli templum pondere tanto malorum obruetur, ut disruptis car- 
dinibus et portis tota moles corruat. 

Strutio. Frater fui draconum , et socius struthionum . Job. 
XXX, 29. Non tam ob solitudinem, quam Jobi plangorem, eju- 
latus, et sibilos: ut e contextu et simili Michaeae loco docui Voc. 
Draco, §. 2. 

Stylus. Vox Domini ad lsaiam: Sume tibi librum grandem , 
et scribe in eo stylo hominis, idest usitatis et perspicuis ver- 
bis. Is. VIII, 1. Obtemperat vates, ct scribit gloriosum nomen 
Messiae: Victor celer, Praedator felix orci. v. 3. Cujus rei (y. 6.) 
figura proponitur in Judaeae hostibus Rasin et Pbacee: quorum 
ille, Syriae rex, ignaras veri DEI gentes significat; hic, israelis 
rex, perfidos Hebraeos: in amborum ruinis victor Christus tro- 
phaea constituit. 

Suadeo. In conspectu ejus suadebimus corda nostra . I. 
Joann. 111, 19. Explebimus animum, acquiescemus. 

2) Hominibus suadeo, an DEO? Gal. I, 10. An haec ideo 
ago, ut hominibus me probem, an uni DEO? 

Sub. Pro in, stylo hebraico. DEUM exaltavi sub lingua mea . 
Ps. LXV, 17. Ore meo, lingua mea; seu ut Hebraei loquuntur, 
in lingua smea. Sub lingua ejus, in lingua ejus, labor et dolor. 
' Ps. IX, 28. • 

Subjicio. Ne subjicias te omni (idest ulli) homini pro pec- 
cato . Eccli. IV, 31. Nemini hominum ad peccatum te impel- 
lenti pare. . . 

Sublevo. Sacerdotes peccata populi mei comedent: et ad 
iniquitatem eorum sublevabunt animas eorum , animos po- 

pulij et animos sqos. Os. IV, 8. Vescentur hostiis, quas populus 
pro peccato offert: hujus lucri studio in hominum sceleribus con- 
nivebunt; atque ita se et populum non paucis criminibus conta- 
minabunt. 

Subrideo. Judex Divinus subridet vastitatem super robu - 
stum, et deplorationem super potentem affert. Amos V, 9. 
Jrridet scelestobum robur et potentiam, iilisque vastitatem ac 
depopulationem infert. 

Substantia. Non est occultatum os meum a te, quod feci - 
, sti in occulto ; et substantia mea in inferioribus terrae. Psal.' 
CXXXVIII, 15. Non latebat te ullum meorum ossium, quo tem- 
pore me intra corpus maternum formabas, cum intra iilud so- 
lum natale occultabar. Pro substantia hebraice legitur poeti- 
cum vocabulum exquisitissimum rykhdmti ex conjugatione Pydl 
verbi rakam, quod significat acu pingere, et quidem singulari 
solertia, ut illa conjugatio indicat: variabar subtilissime, ceu 
lela phrygio opere distincta. Quae metaphora Divinum humani 
corporis artificium admirabiliter exprimit, et minutissimas fi- 
hras ac sensuum officinas tenuissimas paene ipsis etiam oculis 
conspiciendas exponit. Erudite observat alicubi vir aeterna me- 
moria dignus, Cornelius a Lapide, vocabulum hoc ex eorum nu- 
mero esse, quae sensim ex hebraico in linguas Europaeas trans- 
migraverunt. Recamdth Hebraeis sunt vestes acu pictae: unde et 
Itali illud vestium genus recamato vocant, inquit auctor lau- 
datus in Ex. XXVI, l.s hodie ricamato scribunt. 

2) Pro opibus. Honora Dominum de tua substantia. Pror. 
III, 9. Chaldaice, de mammona tuo. Partem facultatum illius ho- 
nori consacra. Non inveniet fraudulentus lucrum : hebraice e- 
leganter: non assabit dolosus venationem suam; proinde nec ea 
vescetur; et substantia hominis erit auri pretium. Prov.XII, 
27. Fraudulentus etiam ex iis, quae videtur tenere, jucrum non 
non percipiet: at viri honesti facultates, quantulaecumque sint, 5 
pretiosae sunt contra aurum, summi et certissimi pretii sunt: 
praesidio enim caelesti proteguntur. Hanc explicationem prae ce- 
teris mihi persuadet antithesis inter primum alterumque senten- 
tiae membrum, quae in Proverbiis Salomonicis usitata est. 

3) Pro aevo, seu aetate. Substantia mea tamquam nihilum' 

ante te. Ps. XXX VI II, 6. Tempus vitae meae tam fugax et breve 
est, ut coram te, DEUS, instar nihili sit. *• 

4) Pro spe, seu expectatione. Substantia mea apud te est . 
Ps.XXXVill, 8. Quod praestolor, Divinum est. Quidquid expecto, 
a DEO et in DEO solo expecto. 

5) Substantia inopis secundum cor ejus, Eccli. XXXVII I, 

20. In graeco fonte pro substantia habetur vita. Quale hominis 
miseri cor, talis vita est; si laetum, et sorte sua contentum, lae- 
ta; si triste, aerumnosa. . , 

6) Non est substantia. Infixus sum in limo profundi , et non 
est substantia , ita ut non possim consistere: veni in altitudi- 
nem maris , et tempestas demersit me: tempestas in altum me 
ejecit, et oppressit. Ps. LXVI1I, 3. 

Subter. Stridebo subter vos . Amos II, 13. Inter vos, in ter- 
ra vestra: ut modo admonui Voc. Strideo. Sic et Abd. v. 7: Po- 
nent insidias subter te; idest in terra tua. 

Sufficiens. Ego enim didici , in quibus sum , suffiiciens es- 
se. Phil. IV, 11. Contentus esse meo statu didici. 

Suffiatorimm Defecit sufflatorium. Jer. VI, 29. Defece- 
runt folles. Totam similitudinem collegi in Voc. Probator. 

Suffusorium. Suffusoria ex auro. 2^cb..lV, 11. Seu ut 
v. 2. appellantur, infusoria, sunt instrumenta aurea, per quae 
oleum in lucernas meat. 

Sulcus. Confringet sibi sulcos Jacob. Os. X, 1 i. Jacob no- 
minantur ii, qui ex reliquiis decem tribuum, hortatore Ezechia 
rege, vitulos reliquerunt, et ad vera sacra Mosaica reversi, in 
agro ecclesiae jugum Domini tulerunt. Sulcos frangere, est ara- 
re: qua similitudine etiam evaogelii asseclas Christus ipse ex- 
pressit Luc. IX, ult. 

Sum. Joseph, qui fuit Heli, qui fuit Mathat, qui fuit Le- 
vi, (Luc. 111, 24. sqq.) atque ita per majorum omnium seriem 
ascenditur usque ad Adamum, qui fuit DEI. (Ibid. v. ult.) La- 
tina consuetudine diceretur: Joseph erat genitus patre Heli, Heli 
Mathato, Mathatus Levi: ceterisque enumeratis; Adamus, nullius 
filius, DEI solius opus fuit. Jam olim summo studio quaesitum 
est, qua ratione Matthaeus et Lucas inter se conciliari possint, 
duro ejusdem Josephi genealogiam texentes, diversissimos majo- 
res percensent. Gemina placet enodandae difficultatis ratio; al- 
tera, si verbum fuit adoptivum et legalem filium significet, ubi 
de Josepho agitur v. 23; altera, si idem fuit indicet v. 23 et 27 
generos, qui vulgo a soceris filii appellantur, vicissimque soce- 

ros ipsi nomine patrum appellant. Prior harum explanatio semel 
omnia exponit, dum Josepbo patrem verum et naturalem tribuit 
Jacob; legalem vero, a quo Joseph adoptatus $it,Heli: his enim con- 
stitutis, tota utriusque evangelistae genealogia deinceps e patri- 
bus veris et naturalibus constat. Posterior explicatio ad generos 
bis refertur, ut indicavi: nam Neri Salathielis, et tteli Josephi 
soceri in hac explanatione dicuntur. Exhibeo id in tabella, quae 
tamen, brevitatis gratia, omnes illos omittit, in quibus nihil est 
hic controversum. 



Adam. 

i 


. Noe, 
Sem. 

« * ft ' 4 , 


Abraham, 

Isaac, 

Jacob, 

Juda, 

David. 

1 * 

Salomon. 

*• 

Nathan. 

■ — i » - 

Jechonias, 

Salathiel. 

* 

i 

« 

/ 

• 

Neri,- . 

Filia Neri unica, nupta 
Salatbieli ; proinde 
Salathiel gener seu 
filius Neri. - > 

. - 

Salathiel, 

Zorobabel, 

' i # . V' 

Abiud 


Resa 

Jacob, 

Joseph. 

- 


Heli, qui et Joacbim, 
MARIA, filia Heli u- 
nica, cujus vir Jn* 


seph, gener seu il- 
litis Heli. 


2) Est et noii. Vide in Voc. Est , §. 2. . 

3) Hoc est corpus meum-, Hic est sanguis meus. De his plura 

habes Voc. Est . 

Summitas* Pro extremitate. Venire dicuntur reges et gentes 
de terra procul , a summitate cxli. Is. XM, 5. Ab extrema 
parte horizontis; ab ultima caeli parte, quae oculis nostris sub» 
jecta est. Quo modo et illud accipiendum, de sole dictum: A' 
summo cxlo egressio ejus: et occursus ejus usque ad summum 
ejus. Ps. XVIII, 7. Ab altera horizontis extremitate ad alteram 
usque decurrit: ab ortu ad occasum sine requie fertur. Turbo 
magnus egredietur a summitatibus terrx , ab extremis ejus 
oris, hinc atque illinc: et erunt interfecti Domini in die illa 
a summo terrx usque ad summum ejus: occisi a Domino ter- 
ram ab extremitate altera ad alteram usque contegent. Jer. 
XXV, 32. sq. 

Summus» Vide modo dicta Voc. Summitas. 

Super. Loco propter. Nomini tuo da gloriam; super mi- 
sericordia tua, et veritate tua. Ps. CX11I, 9. sq. Propter no- 
minis tuis gloriam, propter misericordiam tuam, tuarumque 
promissionum veritatem, deinceps quoque nos defende. 

2) Pro juxta, seu prope. Super ea, prope illa fluenta, volu- 
cres cxli habitabunt; de medio petrarum dabunt voces, ca- 
nent. Ps. CIII, 12. Vinea super aquam plantata est. Ez. XIX, 
10. Ad ripam. Talis est mater tua Synagoga, in sanguine tuo, 
<ibid.) ex sangoine regio Davidis orta. Super (juxta) flumina 
Babylonis, illic sedimus , et flevimus. Ps. CXXXVI, 1 . Quan- 
do sedebamus super ollas carnium. Ex. XVI, 3. Prope ollas 
^Egypticas. Fixerunt tentoria super mare rubrum. Num. 
XXXIII, 10. In ejus littore. Jeroboam stante super altare, co- 
ram altari, et thus jacente. III. Reg.XIil, 1. Christus stans su- 
per illam, juxta socrum Petri, imperavit febri; et dimisit il- 
lam. Luc. VI, 39. 

3) Pro post. Super tribus sceleribus Damasci; et super qua - 
tuor non convertam eum. Amos I, 3. Qui loquendi modus hoc 
et sequenti Capite saepius iteratur. Certum peccatorum nume- 
rum dissimulabo: si uovum his addatur flagitium, post illud non 
jam parcam. 

4) Pro ad. Qui DEO se consecraverit, super mortuum non 
ingredietur. Num. VI, 6. Ad cadaver non ingrediatur. 

5) Pro in. Anxiatus est super me spiritus meus , in me tur- 

batum est cor meum. Ps. CXLII, 4. Prae anxietate cor meum 
in me turbatum et afflictum est. • • 

■ 6) Pro erga. Misericordia motus super eam. Lue. VII, 13. 

~ 7) Pro contra. Fornicata est igitur super me Oolla , idest 
Samaria. Ez. XXI11, 5. Me deserto, inquit DEUS, contra me si- 
mulacra erexit, iisque amorem suum addixit. Si levavi super 
pupillum manum meam. Job. XXXI, 21. Si extensa contra 
pupillum manu inique illum in judicio oppressi, intellige: op- 
primar ego caelesti vindicta. Munera super innocentem non 
accepit . Ps. XIV, 5. Contra insontem, ejus insectandi et ever- 
tendi caussa. 

Superbia. Reddidit Dominus superbiam Jacob, sicut su- 
perbiam Israel. Nah. II, 2. Praeteritum pro futuro; ut passim 
in prophetis. Ulciscetur injurias, quas superbus Sennacherib in- 
tulit tam duabus tribubus, quam decem jam tum captivis. 

2) Superbia Jordanis. Quasi leo ascendet de superbia Jor- 
danis ad pulcritudinem robustam :. . . . et quis erit electus , 
quem praeponam ei? Jer. XL1X, 19; et verbis totidem Jer. L, 
44. Sicut leo, quem intumescens Jordanis e caverna sua expu- 
lit, in fertilem et abundantem agrum irrumpit, nullo resistente 
pastore; sic hostis irruens urbes tuas ornatissimas et validissi- 
mas populabitur; nec erit rex, aut belli dux, quem regioui tu- 
tandae praeponam. 

3) Superbia pro vera gloria. Ecclesiae suae promittit DEUS: Po- 
nam te in superbiam seculorum. Is. LX, IS. Magnitudinem et 
gloriam tuam omnia saecula admirabuntur. 

Supercado. Scelerati, sicet cera , quae fluit, auferentur: su- 
percecidit ignis, et non viderunt solem . Ps. LV1I, 9. Instar ce- 
rae, illapso igne liquescentis, repente dissolventur et subito doq 
videbunt solem, idest vita et luce hac frui desinent. 

Supercerto. Deprecans supercertari semel traditae san- 
ctis fidei. Judae v. 3. Hortor et rogo vos, ut luctemini et con- 
tendatis, ut laboretis et certetis pro ea fide, quam Cum sanctis 
ceteris (Christianis) semel traditam et immutabilem amplexi 
estis. 

Superduco. Quemadmodum venter famelicus (uti dicitur Ec- 
cli. XXXVI, 20.)omnem cibum appetit, dummodo satiet: ita om- 
nem masculum excipiet mulier: et est filia melior filia, ibid. 
v. 23.) Puella nubilis omnem virum recipit, quemcumque occa- 
sio obtulerit; at viro cavendum est, ne obviam quamque ducat; 
ingens enim discrimen est, et aliae aliis meliores ac deteriores 

sunt. Si solam corporis formaro respiciat, facile decipietur: nam 
species mulieris exhilarat faciem viri sui , et super omnem' 
concupiscentiam hominis superducit desiderium .(v . 2 i. ) Pirt- 
critudo muliebris viruro exhilarat, neque ulla est cupiditas acrior, 
quam quae hinc enascitur. Ergo pe oculorum illecebris potius, 
quam ratione ducatur, sermones puellae attendat. «Si est lingua 
curationis, est et mitigationis , et miser icor dide: non est vir 
illius secundum filios hominum, (v. 25.) Si linguam habeat ve- 
luti medicam, quae animorum vulnera sanare possit; sperari de 
illa poterit, mitigaturam viri dolores, et in ipsum ac alios mi- 
sericordem fore. Talem virginem qui uxorem legerit, hominum 
felicissimus cum ea erit. . 

Superexalto. Superexaltat autem misericordia judicium . 
Jac. 11, 13. Ex graeco fonte sensus est hujusmodi: gloriatur mi- 
sericordia de superato judicio, videlicet ut victrix justitiae. *.< ». 

Superextollo. Tanta erit terrae fertilitas, ut firmamentum 
(idest frumentum, unde confectus panis vires hominis confirmat) 
etiam in summis montium crescat; et nominatim superextol - 
letur super Libanum fructus ejus. Ps. LXX1, 16. Hebraice: 
fluctuabit, trepidabit, sicut Libanus. Siculi vento agitante in Li- 
. bano densissimae cedrorum sylvae commoventur et sibilant, ita 
segetes copiosissimae in eodem et aliis montibus. 

Superior. Rigans montes de superioribus suis . Ps.CIII,13. 
DEUS ex alto montes rore ac pluviis irrigat. .. . „ ^ •• :, ;;t 

Superliminare. Contra eos, qui Jerusalem novam,, Christi 
ecclesiam, per injuriam infestaturi sunt: Ponam Jerusalem sti- 
perliminare crapulx omnibus populis in circuitu: sed et Ju- 
da erit in obsidione contra Jerusalem . Zach. XII, 2. Omnes 
populi, et inter bos etiam Judaei, si novam hanc DEI civitatem 
incursare voluerint, ita impingent, et repulsi corruent, ut ebrii, 
v qui per portam irrupturi elato capite offendunt. 

Superpono. Precatus DEUM fuerat Siracides ad finem Cap. 
XXII, uti se contra linguae vitia seu lapsum labiorum praemuni- 
ret. Pergit idem rogare sequenti Capite, dicens: JSe derelinquas 
me in consilio eorum , labiorum meorum: nec sinas cade- 
re in illis . Ne effundam, quidquid in buccam venerit: n? labio- 
rum et linguae libidine potius, quam ratione, in loquendo agar. 
Quis superponet in cogitatu meo flagella, et in corde ineo 
doctrinam sapientiae? Quis menti meae imprimet perpetuam me- 

moriam flagellorum, quibus omnem culpam punis? quis cordi 
meo sapientia; disciplinam infiget? Imo quis milii det, ut igno- 
rationibus eorum non parcant mihi, et non appareant de- 
licta eorum , et ne adincrescant ignorantia mea f Quis mihi 
det, ut in subitis eorum (labiorum) erroribus non sinas me im- 
punitum, nec flagella tua mihi parcant? sic enim fiet, ut si qua 
labiorum delicta mihi obrepserint, per poenas bas tuas expiata 
deleantur, neque deinceps alia nova veteribus accrescant. 

Supersubstantialis. Panem nostrum supersubstantialem 
(io syriaco fonte est, indigentiae nostrae) da nobis hodie, Mattb. 
"VI, 11 » Panem nostrum quotidianum de nobis hodie . Lue. XI, 
3. Ea petere nos Dominus jubet, quibus ad substantiam vitam- 
que nostram tuendam quotidie indigemus. 

Supervenio. Post demonstratam vitae humanae brevitatem ac 
miseriam, ait Psaltes: Supervenit mansuetudo , et corripiemur . 
idest erudiemur, ut exponunt LXX. Ps.LXXXlX, 10. I>. Hiero- 
nymus vertit: Transivimus cito, et avolavimus. Dum tam cito 
transimus, et praecisa vita bac avolamus: sola nobis tua miseri- 
cordia solatio est, quae nos erudit. 

Supplantatio. Homo pacis mea, familiaris meus, in quo 
speravi , qui edebat panes meos, mensae meae particeps, ma- 
gnificavit super me supplantationem . Ps. XL, 10. Multa et va- 
ria fraude me petiit. Davidis contra Achitophelem, Christi con- 
tra Judam querela. 

Supplanto. Galaad civitas operantium idolum, supplan- 
tata sanguine. Os. VI, 8. Hebraice, a sanguine; idest propter 
sanguinem. Injuste sanguinem fudit, et ideo evertetur. 

Sapra. Pro juxta, propter, prope. In campestribus Moab 
supra Jordanem contra Jericho. Num. XXXVi, ult. Ad ripam 
Jordanis e regione urbis Jericho. 

Sargo. Fanum est vobis ante lucem s urgere: surgite, post- 
quam sederitis, qui manducatis panem doloris . Ps. CXXV1, 
2. Si DEOS non faveat, labor quantumvis improbus erit cassus: 
illo autem propitio, licebit quietem laboribus interponere, et ae- 
rumnoso pane vestro secure vesci. 

Susami*. Hebraice lilium. Convenientissimum nomen matro- 
nae castissimae. 

Stisciplo. Qui suscipit (hebr.qui capit, allicit) a nimds,sa- 


SUSCITO — SYCOMORUS . 415 

pietis est. Prov. XI, 30. Qui sive docendo, sive exemplo, sive 
alia quacumque ratione animos ad bonum attrahit. 

2) Suscipere pacem. Suscipiant montes pacem populo , et 
colles justitiam. Ps. LXXI, 3. Da populo tuo, DEUS, tum per 
primores regni, tum per minores rerum administros, pacem et 
justitiam. • ' 

Suscito. Suscitans suscitabis arcuni tuum; juramenta tr i* 
bubus, quae locutus es. Hab. 111, 9. Hebraica vertuntur a qui- 
busdam: Nudans nudabis arcum tuum. Arcum, antea sopitum 
ac veluti in theca seu vagina repositum, repente et cum impetu 
corripies et ostendes: atque ita, ut jnratus populo tuo saepius 
promisisti, hostes nostros de medio tolles. 

2) Suscitaverunt Nazaraeos, qui impleverant dies. I . Mach. 
111,49. Ritum Nazaraeorum instauraverunt: consecraverunt eos, 
quorum aetas id per instituta majorum ferebat. 

Suspendium. Elegit suspendium (hebr. et chald. strangu- 
lationem) anima mea, et mortem ossa mea. Job. VII, 15. Ma- 
lim amittere spiritum, et ossa sepulcro tradere, quam inter cru- 
ciatus tam diros vivere. 

Suspleor. Amputa opprobrium meum, quod suspicatus 
sum: quia judicia tua jucunda. Ps. CXV1II, 39. Averte a me 
probrum, quod vereor, quod metuo. Probrum a se amoveri cu- 
pit vel hostile, vel, quod potius reor, peccati. Liberet me lex tua 
suavissima metu tam anxio et amaro. 

Sustentatio* Sustine sustentationes DEI . Eccli. II, 3. Pa- 
tere moram DEI, aequo animo fer dilationem auxilii Divini. 

Sustineo* Pro operiri. Sustinuerunt animam meam . Ps. 
LV, 7. Expectarunt ac desiderarunt meam mortem. 

Suus. Accepit eam, MARIAM, Joannes discipulus in sua, 
Joann. XIX, 27. Male quaedam editiones habent, in suam: fons 
enim graecus apertissime ostendit pluralem generis neutrius: in 
propria, in sua. 

Sycomorus* Zachaeus ascendit in arborem sycomorum (Luc. 
XIX, 4.) id est, in ficum fatuam, ut Patres interpretantur. Vox 
autem graeca moros , quae stultum significat, priore sua sillaba o 
mega habet, natura longum: et in hoc ipso loco evaDgelista sy- 
comoraea scripsit, quod in optimis exemplaribus o mega seu lon- 
gum in tertia syllaba offert. Sycomorum ergo non sycomorum , 
pronunciet necesse est, qui altari Christiano astans Lucae verba 

recitat, non Dioscoridis aut Athenaei, de quibus, hoc loco non 
quaeritur. ... 

2) Sycomoros succidere. Superbi Israelitae, post supplicia fe- 
rociores, exclamant: Lateres ceciderunt, sed quadris lapidi - 
bus aedificabimus : sycomoros succiderunt , sed cedros immu- 
tabimus. Is. IX, 10. Detrimenta, quae hostis intulit, adeo nobis 
non oberunt, ut major etiam priore splendor noster deinceps fu» 
turus sit. Diruit ille domos nostras lateritias: at nunc pro later- 
culis secto lapide, proque obvio sycomori ligoo trabibus ac ta- 
bulis e cedro in aedificia utemur. DEUS autem arroganti Israeli 
praedicit v. 1 1 . sq. se tum contra ipsum, tum contra regem Ra- 
sin, quo potissimum nitebatur Israelis spes, hostes undique ex- 
citaturum. 

Synagoga. Graecum: coetus, conventus; quorumcumque ho- 
minum, bonorum, malorum: generale enim nomen est Synago- 
ga populorum, multi populi collecti, circumdabit te. Ps. VII, 
8. DEUS stetit in synagoga deorum, medius inter principes 
et judices populi. Ps. LXXXI, 1 . Synagogae superborum non 
erit sanitas. Eccli. 111, 30. Coetus superborum incolumitate frui 
non sinetur. 


T 

« 

Tabernaculum. DEUS repulit tabernaculum Silo, taber- 
naculum suum, ubi habitavit in hominibus. Ps. LXXV11, 60. 
Repulit tabernaculum Joseph, et tribum Ephraim non elegit: 
sedelegit tribum Juda, montem Sion, quem dilexit . ibid.v. 67 . 
sq. Tempore Judicum tabernaculum Domini collocatum fuerat in 
Silo, urbe ad tribum Epbraim filii Joseph pertinente. Sed offensus 
tot populi sceleribus DEUS, ablatum inde tabernaculum suum in 
montem Sion urbis Hierosolymae transtulit, et regiam dignita- : 
tem tribui Juda largitus est. 

2) Pro caelo. In sole posuit tabernaculum suum. Ps. XVIII, 
6. Est hypallage, pro Solem posuit in tabernaculo suo; in caelo. 
Nam et alibi dictum est: Extendens caelum sicut pellem , sicut 
amplissimum venustissimumque tentorium. Ps. CUI, 2. 

3) Pro corpore. Velox est depositio tabernaculi mei. II. Pe- 

tr. I, 14. Mors vicina mihi impendet; peregrinationis meae finis 
imminet.. • ? -v: * . vj 

4) Tabernaculorum urbes. Israelitae in ASgypto addicti sunt 
operibus regiis ,aedificaveruntque urbes tabernaculorum (chald. 
thesaurorum; hebr. promtuariorum,vel etiam thesaurorum) Pha- 
raoni , Ex. 1, 11, quibus frumentum, thesaurus regni, aliavead 

usura vitae necessaria aut opportuna reponerentur. 

. * * • ** 

Tabitudo. Tabitudo enim et mors imminent, in mandatis 
ejus. Supple ex graeco fonte, permane. Eccli. XXVI II, 7. Tabes 
seu corruptio tni corporis, et mors haud longe absunt: fidelis er- 
go mandatis DEI persiste. 

Taceo. Nequando taceas a me. Ps. XXVII, 1. Noli tacitus 
perseverare ad preces meas, sed iis responde: quod nisi feceris, 
descendere me in sepulcrum necesse est. Taceant ad me insu- 
lae. Is. XLI, 1. Tacitae me audiant. 

2) Pro quiesco, cesso. Neque taceat pupilla oculi tui. Thren. 
II, 18. Ne flere desine. Idem loquendi modus legitur Jer. XIV, 17. 

Talentum. Inter eruditissimos auctores convenit, talentum 
hebraicum siclos 30000, atticum 1500 continuisse. Recte igitur 
Matthaeus Raderus in III. 3. Curtii, et alibi; ac Hieremias Dre- 
xelius in Animadv.ad Dedicat. Aurifodinae suae; talenti attici, ni- 
mirum argentei, pretium statuunt 600 philippeos, in quibus ne 
relinqueretur erroris occasio, definit 1. d. Drexelius: Philip- 
peus 20 j Bazen seu victoriatos continet. Est igitur talentum at- 
ticum argenteum rotunde 800. florenorum nostratium; proinde 
bebraicum 1600. Quanto majus autem argenteo erat aureum? 
Cornelius a Lapide, de Mensur. et Ponderib. Hebr. etGraec. §. 
1. ex utriusque gentis scriptoribus probat, aureum duodecies 
tanto valuisse, quam argenteum. Efficitur ergo, talentum etti- 
cum aureum aequasse non tantum (ut est apud Drexel. in Tobia, 
P. 11. C. XVI, ad §.4.) 9000 florenos nostros sed 9600, itaque he- 
braicum 192000. Quapropter cum David moriens Salomoni filio 
ad impensas templi reliquit in paupertate sua, ut loquitur I. Par. 
XXII, 14. auri talenta centies mille, argenti vero millies mille: 
secundum dicta aurum valuit florenorum nostratium milliones, 
ut loquimur, 1920; argentum, 1600. unde prodit summa millio- 
num 3520. Dubitarunt aliqui, an talentum hebraicum post Davi- 
dis ac Salomonis tempora ejusdem pretii fuerit. Fuisse censet, 
ac argumentis confirmat Tirinus in Prolegom. de Ponderib. et 
Monet. §. ult. * - . . 

Tante. Coram patribus eorum /ecifDEUS mirabilia in ter - 

ra j£gypti, in campo Taneos . Ps. LXXVII, 12. Erat urbs AS- 
gypti, regnum olim sedes, ad unum e Nili ostiis, quod inde Ta- 
nicum seu Taniticum appellatum est. Nominatur a Psalte, quia 
ex hac urbe Moyses prodigia et plagas in universam ADgyptum 
effudit. ^ 

Tav. Signum salutare in frontibus electorum. Ez. IX, 4. Om- 
nem autem, super quem videritis Tav, ne occidatis, ait vox 
eaeiestis ad sex interfectores io eodem visu Ezechielis,v.6.Haec 
ultima est alphabeti hebraici litera, cujus figuram peritissimus 
Hieronymus ait, Ezechielis seculo fuisse talem, qualis est hodie 
literae T apud Graecos Latinosque; nimirum crucis, non immis- 
sae quidem, sed commissae. Eadem figura iEgyptiis quoque Vi- 
tam significabat. 

Tela. Praecipitabit in monte isto faciem vinculi colligati 
super omnes populos, et telam guam orditus est super omnes 
nationes. Is. XXV, 7. Post extremum et generale judicium, de 
quo egerat propheta Capite superiore, de caelesti monte Sion ec- 
clesiae triumphantis projiciet DEUS gravissimum vinculum pec- 
cati, quod actuale dicimus, et telam originalis peccati, quod 
ab Adamo in omnes extendit. 

Templum. Templum Domini, templum Domini, templum 
Domini es£. Jer.VlI, 4. Templum maximum, sanctissimum, sum- 
mum omnium. 

Temporaneas. DEUS dat nobis pluviam temporaneam et 
serotinam in tempore suo, plenitudinem annuae messis cu- 
stodientem nobis. Jer. V, 24. Pluvia temporanea dicitur, quae 
agros statim post sationem rigat; serotina, quae frugibus ulti- 
mam maturitatem impertit. 

. 2) Pro praecoci. Temporaneum ante maturitatem autum- 
ni: quod cum aspexerit videns, statim ut manu tenuerit, de- 
vorabit illud. ts.XXVllI, 4. LXX. praecoces ficus, fructus prae- 
maturi, solito citius perfecti, quibus cupide vesci solent ple- 
rique. 

Tempus. Fecit lunam in tempora. Ps. CIU; 19- Ut tempo- 
ra distingueret: ut vicissitudines temporum ex ea cognosci pos- 
sent. Id Hebraeis praesertim accidit peropportunum, qui anno 
utebantur lunari, et mepsium initia, dies festos et ipsum pascha 
■ lunae cursu metiebantur. 

.. . 2) Pro anno. Tempus, et tempora, et dimidium temporis. 

Dan. VII) 25) et XII, 7. ac Apoc. XII, 14. Annus, biennium, 
sex menses; proin universe anni Ires cum dimidio. 

3) Pro calamitate. Observat Euthymius, temporis nomen ab 
ab Hebraeis et Syris in malam partem solere accipi,- pro aerum- 
nis, et poenis. Inimici Domini mentiti sunt ei, (idem datam 
violarunt: et erit tempus (idest supplicium) eorum in secula t 
vitae praesentis, et futurae, Ps. LXXX, 16., quod in perfidis Ju- 
daeis post tot secula impleri videmus. 

Tenebrae* Omnes tenebrx absconditx sunt in occultis ejus . 
Job. XX, 26, Omnes tenebrae non sufficient ad occulta impii sce- 
lera abscondenda: proferentur in lucem omnia. 

Tenebreseo > Antequam tenebrescat sol,* tc. Eccle. XII, 2. 
Juvat hoc loco, uti saepius in hoc Lexico sparsim promisi, to- 
tam colligere ingeniosissimam illam Senii Hypotyposin, quam 
Salomon Capite ultimo Ecclesiastae reliquit. Memento Creato- 
ris tui in diebus juventutis tuse, antequam veniat tempus af- 
flictionis, tempus senectutis, et appropinquetit anni, de qui- 
bus dicas. Non mihi placent: (v. 1 . ) antequam tenebrescat 
sol, et lumen, et luna, et stellae,- et revertantur nubes post 
pluviam, (v. 2.) Caligantes oculi satis jam percipere lucem non 
poterunt: distillationes aliae alias consequentur. Quando com- 
movebuntur custodes domus, manus et brachia trement: et nu- 
tabunt viri fortissimi, vacillabunt pedes: et otiosae erunt mo- 
lentes in minuto numero: dentes pauci, iique hebetes: et te- 
nebrescent videntes per foramina, oculi aciem amittent, (v. 3.) 
Et claudent ostia sensuum in platea, io facie, et circa illam; 
in humilitate vocis molentes, dum vox erit tenuis, debito adju- 
mento dentium carens: et consurgent ad vocem volucris: ad 
galli cantum fugiet somnus: et obsurdescent omnes filix car- 
minis: aures, quae carminibus pasci solent, officio aegre fungen- 
tur. (v. 4.) Excelsa quoque timebunt, et formidabunt in via : 
timebunt ardua scandere, imo et viam planam propter gradien- 
di molestiam reformidabunt. Florebit amygdalus: caput am- 
bientes cani speciem praeseferent amygdali florentis, impingua- 
bitur locusta: intumescet venter, qui locusta dicitur, eo quod 
baec animans tota venter sit: et dissipabitur capparis, appe- 
tentia cibi et voluptatis elanguescet: quoniam ibit homo in do- 
mum xternitatis $ux y et circuibunt in platea plangentes, 
: amici, et funeris |sseclae. (v. 5.) Antequam rumpatur funicu - 

Ius argenteus : memento Auctoris tui, antequam spina dorsi can- 
dida et ejus medulla candidissima desinat firmare corpus: et re- 
currat vitta aurea : meninges, seu panniculi pretiosissimi, ce- 
rebrum undique circumdantes, eo fatiscente ac recedente, cor- 
rugabuntur: et. conteratur hydria , vasa sanguinem vehentia, 
super fontem, jecur: et confringatur rota super cisternam: 
deficiet caput, quod spiritus vitales e cordis cisterna haurit: 
\y. 6.) et revertatur pulvis in terram suam „ unde erat; et spi- 
ritus redeat ad DEUM, qui dedit illum, (v. 7.) 

Tenebrosos. Densa et caliginosa nubes, qua se DEUS celat, 
dicitur tenebrosa aqua in nubibus aeris. Ps. XVII, 12. 

Teneritudo. De Nabuchodonosore ita conqueritur Jerosolv- 
ma: Replevit ventrem suum teneritudine mea . Hebr. deliciis 
meis. Jer. LI, 34. Thesauris meis pretiosissimis aerarium suum 
implevit. Imprecatur deinde: Iniquitas adversus me, injuriae 
mihi illatae, et caro mea, civium meorum sanguis et funera, sint 
super Babylonem! v. sq. 

Tentatio. Secundum diem (sicuti die illo) Tentationis in 
deserto, ubi tentaverunt me patres vestri. Ps. XCIV, 9. Nomen 
proprium loci, hebraice Massa, . Ex. XVII, 7. 

Tentorium. Pro iniquitate vidi tentoria dEthiopix: turba- 
buntur pelles terrx Madian. Hab. 111, 7. Vidi tentoria iEtbio- 
pum propter eorum iniquitatem diruta; et Madianitarum, qui 
sunt orientales jEtbiopes, tabernacula turbata atque disjecta. Al- 
legorice, de malis daemonibus et hominibus, a Christo fractis. 

Teraphlm. Os. III, 4. Vel deorum inanium simulacra expo- 
ne, vel cum Hieronymo caelaturas templi, et sacerdotalium ve- 
stium ornamenta. Priorem sensum Vulgata ipsa offert Jud. XVII, 
5: Fecit ephod, et teraphim: id est, vestem sacerdotalem, et 

idola. ' 

Terminos. Usque ad terminum emiserunt te. Abd. v. 7. 
Alloquitur regionem Idumaeorum, sive Edom, posteros Esau, 
perpetuos Hebraeorum hostes, quibus poenam caelestem indicit. 
E finibus tuis te in exilium expellent ipsi Chaldaei, viri foederis 
tui, foederati; viri pacis tux, amici tui: qui comedunt tecum ) 
ponet insidias subter te: convictores tui ex insidiis te petent iu 
terra tua: non est prudentia in eo: nullum evadendi consilium 

superest. ibid. . 

Terra. Priusquam . . . . formaretur terra et orbis. Psal. 

L XXXIX, 2. Terram intellige desertam et incultam, seu nudum 
solum; orbem vero ab hominibus habitatum. Antequam tellus 
crearetur, et habitaretur. 

2) Terra pro incolis. DEUS vocavit terram , idest omnes ter- 
rae cives. Ps. XLIX, 1. 

4) Terra viventium. Credo videre bona Domini in terra vi - 
Pentium. Ps. XXVI, 13. In terra hac, in qua vivimus. Exui Da- 
vid sperare se dicit, fore ut redux cum ceteris suis civibus Hie- 
rosolyma bonis a Domino promissis laetus et incolumis fruatur. 
De caelesti patria, sensus est anagogicus: de proprio enim sensu 
optime pronuntiavit Laurentius Villavicentinus: Simplicissimo 
tropo Scripturae nihil aliud est terra viventium , quam hxc 
praesens vita, in qua nos vivimus, et habitamus . De Phrasib. 
Divio., Scripturae, Voc. Terra . Sic impii de Messia: Eradamus 
eum de terra viventium. Jer. XI, 19. Nec destiterunt, donec 
abscissus est de terra numeroque viventium. Is. L11I, 8. Sic 
et Ezechias, morbi vi ad extrema deductus: Dixi, Non videbo 
Dominum DEUM, in templo habitantem, in terra viventium, 
cum aliia viventibus. Is. XXXV11I, 11. De salute corporis diffi- 
debat: aeternam enim vitam quo modo desperaret rex ille reli- 
giosissimus? Hac ex parte ita confidit, ut ad ipsum DEUM dice- 
re ibid. v. 3. non dubitet: Memento quaeso, quomodo ambula- 
verim coram te in veritate, et in corde perfecto. 

4) Iracundia terrae. Mihi quidem pacifice loquebantur, et in 
iracundia terrx loquentes, dolos cogitabant. Ps. XXXIV, 20. 
Mihi quidem simulatione amicitiae imponere conabantur: inter se 
vero non pacem loquebantur, sed dolos, quibus me aliosque, ho- 
mines quietos et innoxios, inter tumultus et scissiones terrae in- 
volverent. Sic hebraica cum nostris conciliantur. 

5) Terra, quae non sdtiatur aqua. Prov. XXX, 16. Avaritia. 
Totum contextum habes in Sanguisuga. 

6) Terra terra terra . Jer. XXII, 29. Terra sancta, terra om- 
nium praestantissima. 

Terrigena. Omnes qui habitatis orbem: quique terrigenae, . 
terrae filii, ignobiles, et filii hominum , nobiles; ut ex hebraico 
liquet. Ps. XLVI11, 2. sq. 

, Tertius. Lingua tert ia. Eccli. XXVIU, 16. Chaldaismus. Lin- 
gua occulte maledicendo dissensiones concitans; tertia, quia. 

inter duas insidiose fraudes et odia serit. Lingua tertia mu- 

2S 


422 TESTAMENTUM — TETRAllCHA. 

lier es viratas , virili animo praeditas, ejecit, non valentes obsi- 
stere hosti per cuniculos se oppugnandi, ibid. v. 19. 

Testamentam. Pro foedere seu pacto i uter DEUM et homi~ 
nem, vel etiam inter ipsos homines. Sta in testamento tuo, et 
in illo colloquere, et in opere mandatorum tuorum vetera- 
sce. Ne manseris (graece, ne mireris) in operibus peccatorum. 
Eccli. XI, 21. Persevera in fide DEO data: cum ejus lege delibe- 
ra: hanc ad senectutem usque custodi. Crimina autem, etsi ma- 
gna esse ac felicia videbuntur, nec imitare, nec admirare; quia 
semper misera. Dedit illi, DEUS Davidi, testamentum regni. 
Eccli. XLV11, 13. Posteritati Davidicae perpetuitatem Hebraici 
regni promisit. Memor esto, quoniam mors non tardat, et te- 
stamentum inferorum quia demonstratum est tibi: testa- 
mentum enim hujus mundi, morte morietur. Eccli. XIV, 12. 
Memento, quotidie propius te ad mortem accedere, et certam 
tibi esse legem ac decretum sepulcri: scis enim, te hoc pacto a 
natura intromissum in vitam, ut suo tempore moriaris. Eamus, 
et disponamus testamentum cum gentibus, quae circa nos 
sunt, idest foedus cum vicinis sanciamus. 1. Mach. 1, 12. 

Testificatio. Pro tabulis Decalogi. Ex. XXV, 16. 

Testimonium. Beati, qui scrutantur testimonia ejus. Psal. 
CXV1I1, 2. Voluntatem nimirum et mandata DEI, qua? saepe, in 
prestantissimo illo totius psalterii carmine, ejus testimonia ap- 
pellantur. Liber quoque legis IV. Reg. XI, 12. et II. Par. XXIII, 
1 1. testimonium dicitur. Tabulae quoque lapideae Decalogi eodem 
nomine indicantur illis verbis: Posuit et testimonium in arca, 
subditis infra vectibus, et oraculum desuper ; idest propitia- 
tonum. Ex. ult.18. 

2) Testimonium Israel. Illuc enim, ^ p montem Sion, ascen- 
derunt tribus, tribus Domini , testimonium Israel ad confiten- 
dum nomini Domini. Ps. CXXI, 4. Ad arcam, inquiunt aliqui, 
venerandam. Sed licet etiam simplicius intelligere: Hierosoly- 
roam ascenderunt plurimae tribus fidelium, quae vivum sunt te- 
stimonium Israeli (est enim in fonte hebraico casus daodi) quam 
laudabile sit nomen Domini. 

Testis. Instauras testes tuos contra me. Job. X, 17. Plagas 
mihi alias super alias infligis, quibus iram tuam ac delicta inea 
testaris. •••-;* 

Tetrarcha. Graecum. Princeps quartae partis: qui quartam 

regni, partem imperio tenet. Per catachresin tamen ad alios quo- 
que principes boc nomen traducitur. 

Thabor. Sicut Thabor in montibus veniet. Jer. XLVI, 

18. Vide in Voc. Carmelus. 

2) Rete expansum super Thabor. Os. V, 1. Explicatnm est 
Voc. Speculatio. 

Thallos. Alcimus regi Demetrio offert coronam auream , et 
palmam; super haec et thallos, qui templi esse videbantur. 
11. Macb.XIV, 4. Hamos oleai; nimirum aureos. Imitatus est gen- 
tium ritus, olivam praetendentium. 

Tharsis. Pro mari, et maritimis urbibus. Naves Tharsis, 
idest naves maris. Is. II, 16., atque ita posuerunt aperte LXX. 
imo et noster Is. XXIII, 1: Ululate naves maris, ubi in hebrai- 
co est idem Tharschisch , seu Tharsis, quod loco priore. Naves 
autem maris appellat naves magnas et firmas; non quales iu Ni- 
lo, Euphrate, vel mari Tiberiadis, quod stagnum duntaxat erat; 
sed fluctibus et ventis in alto pares. Verumtamen et hae peribunt. 

2) Reges Tharsis. Conjunguntur Ps. LXX1, 10. cum regibus 
Arabum et Saba, ac insulis; cumque iEtbiopibus, qui v. 9; et 
omnibus regibus populisque orbis terrarum, qui v. l. Messiam 
adoraturi dicuntur, dum dominabitur a mari usque ad mare , 
v. 8., quae omnia regi Salomoni aptare nullus unquam conatus 
Talmudicorum poterit ingeniorum. Nominantur autem certae gen- 
tes, ut significentur omnes: quemadmodum fit Is. LX, 6.sq., ubi 
inundatio camelorum , et dromendarii Madian et Epha , et 
Sabaei aurum ac thus deferentes, et Cedar, et Nabajoth. Recte lo- 
cus uterque ab ecclesia de Magis usurpatur, Christum adoran- 
tibus: primi enim ex gentibus implere vaticinium utrumque coe- 
perunt. 

Thav. Quaere Tav. 

Theman. Idumaea est, ut ex Jer. XL1X, 7. et 20 patet. Pro- 
vincia haec ab Esau rufo Edom sive Idumaea, ab ejus nepote ve- 
ro Themane est nuncupata. Inde Job. II, 11. saepiusque dein- 
ceps eo libro, Eliphaz, unus e tribus Jobi amicis dicitur Thema- 
nites, quia regionis illius princeps. 

Thcraphfnnu Seu Teraphim: de quo paulo ante. - 

Theristrum. Graecum. Pepli aut amiculi muliebris genus, ae- 
stivo solum tempore usitati. Gen. XXXV111, 14. Is. 111, 23. Ubi 
noster Gen, XXIV, 65. Rebeccae, et Cant. V, 7. Sponsae tribuit 


424 THESAORUS — THOPHETH. 

pallium, LXX. habent theristron.Extat et apud Tertullianum jo- 
cus in Herculem: Qualis ille Hercules in theristro Omphales . 
lib. de Pallio, c. 4. - 

Thesaurus. Vox Domini ad avaros et iniquos: Adhuc ignis 
in domo impii thesauri iniquitatis , et mensura minor irx 
plena. Mich.VI, 10. Adhuc domi servat impius thesauros inique 
partos, qui ceu ignis eum consument: et mensura justo minor 
iram meam in ipsum provocat. 

2) Abyssi in thesauris. DEUS congregans sicut in utre aquas 
maris: ponens in thesauris abyssos . Ps. XXXII, 7. Abyssos 
graeco more vocat immensam aquarum copiam, thesauros au- 
tem receptacula illa, quae a physicis hydrophylacia appellantur. 
Ex his ille fontes et fluvios, ut vir opulentus e thesauro opes 
profert. 

. 3) Thesauri nivis et grandinis. Job. XXXVIII, 22. Poetice di- 
ctim: caeli quaedam armamentaria, qux praeparavi in tempus 
hostis, in diem pugnae et belli, inquit ibidem DEUS v. sq. Ita 
contra inimicos suos pugnavit Ex. IX, 23. sqq. Jos. X, 11. Ps. 
LXXV1I,47. sq. Ps, C1V, 32.Sap. XVI, 16. et22, EccliXLVI,6. 

4) Diripiet thesaurum omnis vasis desiderabilis. Os. XIII, 
ulL Messias victor animas patrum e limbi receptaculo eductas 
liber ab it;, postquam fontem mortis, peccatum originis, exhause- 
Tit; et ejus venas, peccata cetera, exsiccarit; ut ibid. dicitur. 

' Thogornm. Ez. XXVII, 1 4 . Quibusdam Phrygia esse visa est; 
Vatablo Germania. Chaldaica certe habent: ex provincia Germa- 
niae. V , 

Thopheth. Ezechiel paene toto Capite XIX, diras horrendas 
obnunciat loco huic, qui et gehenna, seu vallis filiorum Ennom 
dictus est. Sita erat haud procul ab urbe Hierosolyma: in ea, e- 
jusque luco immolare liberos Molocho solebant, perstrepentibus 
tympanis, et pereuntium ejulatum celantibus. Inde nomen loco: 
toph enim sive thop Hebraeis est tympanum. Sepelient in Tho- 
pheth, eo quod non sit locus. Jer. VII/ 32. Seu, ut dicitur Jer. 
XIX, 11 .eo quod non sit alius locus ad sepeliendum. Tanta 
erit strages, ut in ipso loco sepeliri acervatim cadavera debeant, 
quod alibi satis spatii futurum non sit. 

2) Pro inferis, seu aeterno damnatorum incendio. Is. XXX, ult. 
Dicitur flamma haec impiis parata ab heri, jam olim, ab ipso 
mundi principio. Alterum autem hujus vallis nomen, gehenna, 

iqferis passim tribuitur; ipsius Christi exemplo, Matth. V, 22. 
sqq. et alibi, 

Thubal. Graecia , Thubal, idest Hispania, et Mosoch, seu 
Cappadocia. Ez. XXVII, 13. 

Thyinus. Ligna thyina celebrantur III. Reg. X, 11. sq. II. 
Par. IX, 10. sq. et Apoc. XV111, 12. Thyam arborem, apud Grae- 
cos quoque ac Romanos pretiosam, laudat Theophrastus lib. de 
Plantis: eo quo transcribens plerasque C.Pliniu3, Histor.Natur. 
XIII, 1 6., inter alia commendat structas e ligno hoc templorum 
veterum contignationes , quamdamque immortalitatem ma - 
teriae in tectis contra vilia omnia incorruptae . 

Thymiamaterium» et Thymiaterium* Jer. LU, 19. et II, 
Par. IV, ult. Graeca. Acerra, sive turibulum, in quo thymiama 
seu odores DEO incendebantur. 

Tibia. Instar tibiae lugubris conqueri se dicit Jeremias, et va- 
stationem Moabitarum deplorat, XLV11I, 36. Eos appellat viros 
muri fictilis, quod urbes suas muris lateritiis munissent. Cur 
autem Jeremias hoc loco, et Isaias XV, 5. et XVI, 11. tantopere 
doleant provinciae Moabiticae vicem, ea caussa est, quod iqdeori- 
turum sciunt Agnum Dominatorem terrae (Is. XVI, l.) inter cu- 
jus majores Ruth Moabitis fuit. 

Tibicen. Dum mortua Jairi filia a domesticis et amicis de«* 
fletur, comparent et tibicines. Matth. IX, 23. Dixi de his Voe. 
Plango. 

Timor. Juravit ergo Jacob per timor en} patris sui Isaac. 
Gen. XXXI, 53., idest, per DEUM patris sui: ipse enim est amor 
noster, et timor noster. Sic ibid. v. 42. timor Isaac est DEUS 
verus, quem Isaac timuit. 

Tineo. Purpura et murex, quibus dii gentium ornantur, su~ 
pra illos tineant . Bar. VI, 71. a tineis eroduntur. 

Titan. Judith in cantico post occisum Holofernera ait: Ifec fi- 
lii Titan percusserunt eum, nec excelsi gigantes opposuerunt 
se illi: sed Judith filia Merari in specie faciei sux dissolvit 
eum. Judith ult. 8. Titanes Titanis filii, ut in profanis fabulis 
traditur, Saturnum oppugnaverunt, quemadmodum deinde Gi- 
gantes Jovem. Ista commemorat Judith, non ex animi sui sen- 
tentia, sed Holofernis et hostium opinionem irrideus. 

Titulus. Legitur in psalmorum aliquot inscriptionibus: Tituli 
inscriptio ipsiDavid. Ps. XV, 1 .In tituli inscriptionem , Da- 

vidi, seu pro Davide. v. 1 . Psalmi LV. et quatuor proxime sequen- 
tium. Ad memoriam perpetuam, monumentum perenne. 

Tollo. Tollite vobiscum verba, et convertimini ad Domi- 
num. Os. ult. 3. Afferte ad DEUM, et coram illo effundite sermo- 
nes, animi poenitentis indices. 

2) Pro suspendo. Quousque animam nostram tollis? si tu 
es Christus, dic nobis palam. Joann. X, 24.Quid suspensos nos 
tenes? quid nos tentas? Nolite quxrere, quid manducetis, aut 
quid bibatis: ct nolite in sublime tolli . Luc. XII, 29. Nolite 
animo propter haec suspenso esse, nolite sollicitudine cruciari. 

Tonsio;. Post tonsionem regis (non gregis, ut male quidam 
legunt). Amos VII, 1. Postquam rex Assyrius cum suo exercitu 
ita nos depastus fuerat, ut locustarum agmina vastant agros, ac 
veluti tondent. Cetera dixi in Voc. Fictor . 

Topheth. Vide Thopheth . 

Torcular. Torcular calavit Dominus virgini filix Juda. 
Thr. I, 15. Vinum irae suae ac supplicii gravissimi exhaurire Je- 
rosolymam coegit. 

2) Pro torcularibus, in titulo Psalmi VIII, et aliorum. Vel ge- 
nus quoddam instrumenti musici significatur, in decantando psal- 
mo hoc adhibendi: vel gratiarum actio pro ubere vindemia in- 
dicatur. 

Torreas, deprehenduntur immolantes parvulos in torren- 
tibus. Is.LVlI,5.Damnat abominanda sacrificia, quibus in valle 
Ennom ad torrentem Cedron Molocho liberos immolabant. Idcir- 
co filii auguratricis.,, et fornicarix (ibid . v. 3 .) a propheta di- 
cuntur Synagogae nimirum a DEO vivo ad deos inanimos aversae: 
cui haec ipsa perfidia sub adulterii metaphora exprobratur ibid. 
v. 7. sq. 

2) Torrens spinarum. Vocationem gentium ad religionem ve- 
ram et salutem aeternam imaginibus amoeoissimis illustrans Joel, 
etiam torrentem spinarum nominat 111, 18. Spinae hae sunt ar- 
bores viriditatis jucundissimae, et ligni nunquam putrescentis. 

Torris. Jesus pontifex maximus a DEO torris appellatur eru- 
tus de itjne. Zach. III, 2. Sicuti torris, ne omnino consumatur, 
cx igne extrahitur: ita summus hic sacerdos e captivitate Baby- 
lonica cum suis eductus est,* ne et ipse, et spes tota populi ele- 
cti penitus interiret. 

Trado. Vides, quoniam tu laborem et dolorem consideras ; 

ut tradas eos in. manus tuas . Ps.IX, 35. Intueris impios, Ju- 
dex aequissime, etconsideras omnem molestiam acdolorem, qui- 
bus innocentes vexant: et nunc quidem dissimulas, sed consti- 
tuto tempore illos justitiae tuae puniendos subjicies. 

Traductio. De plaga tenebrarum, quae ^gyptiis triduo toto, 
incubuit, Salomon ita scribit: Passi suut impotentem vere no- 
ctem, plane insuperabilem, nullius luminis ope depellendam; 
ab infimis, et ab altissimis inferis supervenientem, enatam 
velut ex ipso orco, et quidem e profundissimo ejus barathro: e- 
umdem somnum dormientes, idest attoniti, et eodem omnes de- 
fixi stupore; aliquando monstrorum exagitabantur timore, 
^spectris animalium et serpentum sibilis commoti, ut v. 9. dixe- 
rat;) aliquando animx deficiebant traductione, animi defe- 
ctione, viribus destituti. Sap. XVII, 13. sq. 

Traho. Si direxerit ad eum cor suum, spiritum illius et 
flatum ad se trahet: poetice dictum Job. XXXI V, 14. Si DEO 
placuerit, aniitiam et anhelitum homini aufert. 

Transcensus. Sicut avis fugiens, et pulli de nido avolan- 
tes, sic erunt filix Moab in transcensu Ar non. Is. XVI, 2. Tor- 
rens seu fluvius Arnon in finibus erat Moabitidis. Hostibus late 
omnia populantibus, Moabiticai seu puellae fugitivae, seu oppida 
in limite sita ad Arnonis ripam haud aliter trepidabunt, quam 
aves et avium pulli e nido aufugientes. 

Transeo. Transite vobis, habitatio pulcra, confusa igno- 
minia. Micb. I, 11. Vobis est pleonasmus hebraicus, soli ele- 
gantiae serviens. Exulatum abite, cives regni quondam pulcherri- 
mi, nunc ignominia cooperti. 

• 2) Transire in affectura cordis. Ps. LXXII, 7. Indulgere genio, 
cupiditates suas quaslibet explere. 

3) Lingua eorum transivit in terra . Ps. LXXII, 9. Quem- 

admodum posuerunt in caelum os suum, (ibid.) ipsius DEI o- 
pera criminantes: ita nulli hominum generi parcunt, terram u- 
niversam carpendi licentia pervagantes. • 

4) Transire et reverti. Hebraisinus illi similis, quo dicunt, In- 
gredi et Egredi; aut nostri, Handeln und Wandeln. De hosti- 
bus a DEO in Judajam immissis legimus: Terra desolata est ab 
eis , eo quod non esset transiens et revertens. Zach. VII, ult. 
eo quod pro ita ut: sic enim fons hebraicus, et res* ipsa osten- 
dit. Terra nudata est incolis, ita ut urbibus habitatores deessent. 

7 i . 

5) Transire et corruere. Qui verbis meis non ausculaverint, 
inquit propheta evaDgelicus, non erit eis matutina lux/yeri- 
tatis lux eis non orietur: et transibit per eam , corruet, et e- 
sueriet ; unusquisque iliorum, dum per terram transibit, rnet 
prae lassitudine; nec inveniet, quo vires reficiat. Quapropter ira* 
tus maledicet regi suo, et deo suo falso: et suspiciet sursum , 
et ad terram intuebitur ; utrumque incassum: nam neque cae- 
lum, neque terra auxilium Teret. Is. VIII, 20. sq. 

Transitus. Pavebit Assur virga percussus : et erit transi- 
tus virgx fundatus, quam requiescere faciet Dominus super 
eum, in tympanis et citharis. Is. XXX, 31. sq. Non dicitur 
transitus irae, quasi cito recessurae: sed erit ira stabilis ac soli- 
da: virga Domini, cum ad Assur transierit ac pervenerit, inhae- 
rebit, ac perseveranter eum cruciabit, plaudentibus bonis omni- 
bus. Allegorice, de Anticbristo, Satana, omnibusque impiis ul- 
timo illo judicii die, de quo Capitis hujus pars superior egit. 

Transmigratio. Pro ipsis exulibus, qui transmigrarunt. Lo- 
cutus sum ad transmigrationem omnia verba Domini. Ez. 
XI, ult. Sic et Zach.Vl,lO., ubi cbaldaica diserte: a filiis trans- 
migrationis. . . 

2) Transmigratio exercitus hujus. Abd. v. 20. De Messiae 
exercitu loquitur, ac praesertim de illius ducibus apostolis. Hi 
(ibid. v. 19. sq.) omnes orbis terrae provincias, quarum aliquae 
pro omnibus enumerantur, Christi imperio subjicient, usque ad 
Sareptam, et ultra Bosphorum; idest usque ad Galliam, et Hi- 
spaniam; ut viri doctissimi cum ipsis Hebraeis interpretantur. 

Transmigro. Aliquando active, pro expello, in exilium ago. 
Gaude nunc, et Ixtare filia Edom. . . . insulta mihi, in capti- 
vitatis meae malis tabascenti: sed scito, ad te quoque perveniet 
cato similium calamitatum. Thr. IV, 21. Tu vero erige ani- 
mum, o patrial Completa (expiata per captivitatem hanc) est 
iniquitas tua, filia Sion: non addet ultra ut trasmigret te. 
•v. sq. Nunquam deinceps in exilium Dominus te amandabit. 

Tres. Interdum numerus certus pro incerto. Tribus vicibus, 
idest saepius. Job. XXX111, 29. Dissimulat et connivet Dominus 
super tribus sceleribus Damasci , aliarumque urbium et gen- 
tium, Amos 1,3. sqq. Certum quemdam numerum tacitus ac pa- 
tiens praetermittit: sed mensura impleta supplicium de reis sumit. 

Tribulo. In omni tribulatione eorum non est tribulatus : 

et angelus faciei ejus salvavit eos . Is. LXI1I, 9. Humano mo- 
re de DEO loquens: Non est, inquit, in sublevandis populi sui 
aerumnis defatigatus: indefesso amore caelestem genium, qui co- 
ram eo astat, defensorem et liberatorem misit. Aliegorice ange- 
lus hic est Christus, Facies et Imago Patris. 

Trieo. Bora surgendi non te trices. Eccli. XXXII, 15. Noli 
moram producere, ubi tempus erit surgendi, non mane e lecto, 
ut commatici meditantur; sed de convivio: praecepta enim con- 
vivalia toto hoc loco Siracides tradit. 

Trieris. Graecum, triremis. Neque trieris magna transgre - 
dietur eum , locum domicilii tui. Is. XXXI11, 21. Tentare te nec 
audebunt, nec poterunt, hostes externi surs classibus. Eamdern 
ecclesiae securitatem ac perpetuitatem siguificant laxati .... 
funiculi, ibid. v. 23. Tabernaculum tuum amplissimum est, late 
extenditur: nec ullus hostium id expugnabit: et non praevale» 
bunt. ibid. 

Tripliciter. Pro valde, vehementer. Tripliciter sol exurens 
montes. Eccli. XLMI, 4. 

Triplico. Ez. XXI, 14. Exposui in Voc. Duplico * 

Tristega. Graecum; trium contignationum. Gen. VI, 16. Ez. 
XLil, 6. 

Tritura. Populus electus dicitur tritura mea, et filii areae 
meae. Is. XXI, 10. Labor meus, frumentum meum. Baptista quo- 
que ait, de Cbristo loquens: purgabit aream suam, et congre - 
gabit triticum in horreum suum, paleas autem comburet t- 
gni inextinguibili. Lue. III, 17, 

Trituro. Syris, quorum urbs praecipua Damascus erat, de- 
nuntiatur poena crudelitatis, eo quod trituraoerlnt in plau - 
stris ferreis Galaad. Amos. 1, 3. Sciderant et concerpserant 
Syri Galaaditas plaustris, quorum rotae ferratae ac dentatae erant: 
ut ergo frumenti tritura plaustris peragebatur illis temporibus, 
et nostris quoque alicubi peragitor: ita saevissimi hostes cruen- 
tam humanorum corporum trituram exercuerant. 

2) Pro comminuo, frango, in nihilum redigo. Triturabitur 
Moab sub eo , sicuti teruntur palex in (idest a) plaustro. Is. 
XXV, 10. Aliegorice, impii in extremo judicio sub pedibus ju- 
storum peribunt, quod eo loco per plures metaphoras declara- 
tur. Sic Hierosolyma sub imagine vitulae robustissimae evocatur 

ad trituram, idest ad conterendos populos Mich. IV, 13. de quo 
dictum Voc. Fcenum , §. 2. 

Trulla. Visio prophetae Amos: Ecce Dominus stans super 
{idest juxta, prope) murum litum, et in manu ejus trulla cae- 
mentarii. Amos VII, 7. Similitudo ducitur a pariete, qui calce, 
bitumine, vel etiam luto incrustatur, et adversus aeris, injurias 
munitur. Minatur DEUS^ponam trullam . . . . non adjiciam ul- 
tra superinducere eum, parietem lsraelis. ibid. v. 8. Desinam 
populum meum protegere.. 

Tumultus. Rex ACgypti Jer. XLVI, 17. vocatur Tumultus, 
quem adduxit tempus, destinatum a DEO tum ipsi, tum regno 
toti plectendo. Genus vaticinii onomastici, cujus exempla habes 
in Voc. Nomen §. 6. ’ 

Turba. Eccli XVIII, 32. Locus non parum impeditus: quem 
enodavi in Voc. Commissio. 

Turbo. DEUS in tuba canet, et vadet in turbina lustri. 

' Zach. IX, 14. Hostes ecclesias suae debellabit, et prosternet, ut 
turbo a meridie irruens. » 

Turris. Et tu, turris gregis nebulosa, filia (non filiae: nam 
et fons hebraicus, et LXX. habent filia ) Sion, usque ad te veniet 
potestas prima, regnum filix Jerusalem. Mich. IV, 8. Urbem 
Jerusalem ac templum nuncupat turrim, propter altitudinem et 
firmitatem; gregis, propter populum ei obedientem; nebulosam, 
propter miseriarum et errorum caliginem. Redibit ad te, inquit, 
potestas prima, sive, ut habet Chaldaeus, prisca, dum per Chri- 
stum, sedis Davidicae haeredem, et Regem domus Jacob aeternum, 
summa dignitas obtiuget urbi Hierosolymae: eam enim Messias et 
in templo publice docens, et prodigiis admirandis beneficus, et 
in cruce moriens, et resurgens e tumulo, et in coelum ascen- 
dens, Spiritumque Divinum e caelo mittens nobilitavit. . 

Typus. David, capta urbe Rabbath, severum supplicium Am- 
monitis constituit: populum quoque ejus adducens serravit; 
et circumegit super eos ferrata carpenta; divisitque cultris, 
et traduxit in typo laterum: sic fecit universis civitatibus fi- 
liorum Jmmon. II. Reg. XII, ult. Fecit super eos tribulas et 
trahas et ferrata carpenta transire, ita ut dissecarentur, et 
contererentur . 1. Par. XX, 3. Ex quibus satis apparet, quis ille 
typus laterum sit: nempe plaustra et vehicula alia ferrata, et cul- 
tris armata, super eorum corpora circumduci David jussit: quo- 

rum pondere, et ferri acie, instar laterculorum discindebantur. 

Tyras. Ephraim, ut vidi , Tyrus erat fundata in pulcri- 
tudine . Os. IX, 13. Si Ephraim seu regnum Israelis respicie- 
bam, videbam illud non minus florens et opulentum, quam Tvrus* 
erat. Sed quia a religione vera descivit, educet ad interfecto - 
rem filios suos. ibid. Orbitate, et gravissimis in captivitate ma- 
lis castigabitur. 



Vacca. Audite verbum hoc , vaccx pingues, qux estis in 
monte Samarix. Amos IV, 1 . Sub hac metaphora optimates re- 
gni Israel alloquitur, et minatur: lavabunt vos in contis, et re- 
liquias vestras in ollis ferventibus, v. 2. In frusta vos conci- 
dent, capita et artus hastilibus infixa circumferent, carnes in le- 
betibus coquent. Et per aperturas exibitis altera contra al- 
terum, et projiciemini in Armon. v. 3. Superstites autem per 
diruptas undique sepes abigentur diversae, et ultra montes Ar- 
meniae expellentur. Denunciatur aliis caedes, exilium aliis. 

Vacuitas. Per vacuitatem suam. Sap. XIII, 13. Per otium. 

Vacuus. Cavenda linguae vitia: quoniam sermo obscurus in 
vacuum non ibit. Sap. I, 11. Sermo pravus, etsi clandestinus, 
impune non abibit. 

2) Habui menses vacuos . Job.VII, 3. Omnis boni et solatii ex- 
pertes. In vita hac, quam ago, nihil inest optabile. 

Vado. In gregibus suis, et in armentis suis vadent ad qux- 
rendum Dominum, et non invenient: ablatus est ab eis. Os. 
V, 6. Hostis eum placare aggredientur, sed conatu inutili: dese- 
ruit enim simulacra sectantes. 

Vagina. Nabuchodonosorem Ezechiel XXI, 28. appellaverat 
Mucronem Domini, quod jussu DEI poenas de Hebraeis expetitu- 
rus esset. Quoniam vero ille abusus erat potestate concessa, in- 
quit idem propheta: Revertere ad vaginam tuam , redi in pa- 
triam: in loco, in quo creatus es, in terra nativitatis tux ju- 
dicabo te. ibid. v. 30. Tibi quoque poenae debitae irrogabuntur: 
domi te cum tuis Darius et Cyrus consument. 

Vah. Pro hinnitu equi generosi. Job. XXXIX, 25. Contextum 
dedi in Voc. Sorbeo . 

- - Valite. Amplitudinem Hierosolyma praenuncians Jeremias, ait: 
fetificabitur civitas Domino. XXX 1, 38, Cujus limites dum de- 
signat, nominat etiam vallem cadaverum, et cineris, et univer- 
sam regionem mortis . v. 40* Vallis cadaverum e9t ea, ubi per- 
cussi Assyrii CLXXXV.M., cui explicationi favent cbaldaica. Val- 
lis cinerum, quo templi cineres,rudera, aliaque purgamenta ege- 
rebantur. Regio mortis dicitur locus, ubi ultimo supplicio rei 
afficiebantur. Hos ceterosque urbis sanctae terminos, ab Jerernia 
hic memoratos, qui explicare literali sensu conati sunt, et ad Ha- 
driani tempora vaticinium boc retulerunt, vix ac ne vix quidem 
consistere potuerunt. Alii ad Anticbristi tempora confugientes, 
tunc eam fore Ilierosolymae magnitudinem sperant. Joannes Ma- 
riana, historicus idem et Paginae Sacrae interpres excellens, hoc 
loco ait: Nunquam ea amplitudine murum Hierosolymita- 
num fuisse puto; sed ea loca suburbiis occupata urbi annu- 
merari. Allegorice, de Christi ecclesia, quae vere est Sanctum 
Domini , quaeque non destruetur ultra in perpetuum, ut ibi- 
dem dicitur. - 

2) Vallis concisionis. Populi populi in valle concisionis: quia 
juxta est dies Domini in valle concisionis . Joel III y 14. Om- 
nes populi in valle Josapbat prope Hierosolymam: appropinquat 
dies, qua DEUS ibi hostes suos exscindet, et ad internecionem 
delebit. 

3) Onus vallis visionis. Is. XXII, 1. LXX. vallis Sion. Cum 
ergo in valle Sionis montis urbs Hierosolyma sita fuerit, indica- 
tur vaticinium contra eam urbem. 

4) Vallis montium meorum, Zach.XIV, 5. , ubi alii leguutwon- 
tium eorum. Vallis est, quam mons templi et mons Sion pro- 

. prie dictus effieiunt, uti dixi Voc. Mons, §. 3. 

Vanitas. Mendaces filii hominum in stateris, ut decipiant 
ipsi de vanitate in id ipsum. Ps. LXI, 10. Ut decipiant frau- 
dulenter universi simul. 

2) Accipere in vanitat e.Si occideris DEUS peccatores: vir i 
saguinum declinate a me: quia dicitis in cogitatione: Acci- 
pient in vanitate civitates tuas. Ps. CXXXV111, 19. sq. Quan- 
do impios occides DEUS, dicam eis: Recedite a me,, viri san- 
guinarii: vos enim ad Dominum intra vos ipsos scelerate dicitis: 
Servi tui incassum occupabunt possessionem urbium, a te ipsis 
destinatarum, quippe a nobis brevi iisdem exturbandi. Ex he- 

braico fonte possis etiam de impiis ultima intelligere: Abusi sunt 
ad vanitatem et crimina bonis a DEO sibi impertitis. 

3) Vanitates pro impiis falsorum deorum religionibus. Baasa 
et Eia, reges Israelis, peccaverunt, et peccare fecerunt Israel, 
provocantes Dominum DEUM Israel in vanitatibus suis. III. 
Reg.XVJ, 13. Jmbulavitque rex Israelis Amri in omni via Je- 
roboam filii Nabat, et in peccatis ejus, quibus peccare fece- 
rat Israel: ut irritaret Dominum DEUM Israel in vanita - 
tibus suis. tibid. v. 26. Adorando nimirum vitulos, a Jeroboamo 
erectos. Qui custodiunt vanitates frustra, misericordiam 
suam derelinquunt rego autem in voce laudis immolabo tibi; 
ita Jonas in ventre ceti, 11, 9. sq.Qui deorum simulacra inutili 
labore sectantur, auxilium ipsi suum refugiunt, DEI veri mise- 
ricordiam et favorem deserentes: ego autem, quod solum boc lo- 
co possum, tibi immolo, DEUS, preces et laudes. Secutique sunt 
vanitates, et vane egerunt, et secuti sunt gentes, qux erant 
per circuitum eorum. IV. Reg. XVII, 15. Vicinarum gentium 
deos secuti, superstitiose eos venerati sunt, et proximorum po- 
pulorum scelera aemulati. 

Vapor. Dabo prodigia... ignem, et vaporem fumi. Joel. II, 
30. Totus locus extat Voc. Sanguis ; §. 1. 

Varietas. Regina ad sponsi dexteram astat in vestitu deau- 
rato, circumdata varietate. Ps. XL1V, 10. Auro optimo ac pu- 
rissimo (est enim bebraice aurum ex Ophir), et omni ornamen- 
torum genere illustris. 

Vario. Contracta est anima mea in eis : siquidem et ani- 
ma eorum variavit in me. Zach. XI, 8. Piguit me populi hu- 
jus, quandoquidem et ipsum piguit mei. Chaldaice: anima eo- 
rum detestata est cultum meum. In mei locum substituit vi- 
tulum. 

Vos. Hebraeis omne instrumentum dicitur Vas. Unusquisque 
vas interfectionis habet in manu sua.. . uniuscujusque vas in- 
teritus in manu ejus ; idest telum, quo perimat. Ez. IX, 1 . sq. 
Constituebat eas, urbes, ut essent vasa munitionis, idest mu- 
nimenta. I. Mach. XIV, 10. ^asa mortis, letiferae DEI sagittae. 
Ps. VII, 14: Confitebor tibi invasis psalmi veritatem tuam. 
Ps. LXX, 22. Vario instrumento musico eam laudabo. Invasis 
cantici David. II, Esdr.XlI, 35. Suppellectili musica in Davi- 
dicis carminibus usitata. Vasa transmigrationis. Jer. XLVI, 

19. Apparatus viatorius, necessarius exulatum abeuntibus. Vas 
electionis, Paulus. Act. IX, 15. Lectissimum '-proferendae Divi- 
nae gloriae instrumentum. 

2) Vasa pro humanis corporibus. Sciat unusquisque vestrum 
vas suum possidere in sanctificatione, et honore. I. Thess.IV, 
4. Fuerunt vasa puerorum sancta, inquit David: famulorum, 
qui me sequuntur, corpora munda sunt; et addit: porro via haec 
polluta est, sed et ipsa hodie sanctificabitur in vasis, idest ex- 
piabitur immunditia legalis, quam corpora nostra ex hac via con- 
traxerunt. I. Reg. XXI, 5. 

3) Vasa iniquitatis bellantia. jGen. XLIX, 5. Hebraice legi- 
tur: Vasa iniquitatis gladii eorum. Simeonis videlicet ac Levi, 
qui Sichimitas armaticontra jus et fas oppresserunt. Gen. XXXIV, 
25. sqq. 

4) Vas castrorum , luna. Eccli. XL11I, 9. Luna est instru- 
mentum praestans in DEI castris, seu in militia caelesti: sic enim 
stellas Divinus Codex appellat. Si, ut quidam volunt, stellae ip- 
sae significarentur, non diceretur vas, sed bebraico more vasa 
castrorum . 

5) Vasa virtutis. Coronavit eum, DEUS Aaronem, in vasis 
virtutis. Eccli. XLV, 9. Circumdedit eum vestibus potestatem 
pontificiam declarantibus. 

6) Vasa papyri. Mittit in mare legatos, et in vasis papyri 
super aquas. Is. XVIII, 2. Probabilius sermo est de iEthiopia, 
ut monui Voc. Cymbalum. Mittit haec legatos in navibus jun- 
ceis. LXX. habent epistolas papyraceas,* quas nimirum legati de- 
ferunt. 

Vastitas. Israel itis fugam in jEgyptum meditantibus prophe- 
ta obuunciat: Quid facietis in die solemni, in die festivitatis 
Domini f neque enim celebrare illum poteritis, absque templo, 
absque altari et legitimo sacrificii apparatu. Ecce enim profe- 
cti sunt a vastitate: propter patriae vastationem fugerunt; sed 
non reversuri: nam JEgyptus congregabit eos, Memphis sepe- 
liet eos. Os. IX, 5. sq. 

Vaticinatio. Formido et laqueus facta est nobis vaticina- 
tio, et contritio. Thren. HI, 47. Prophetarum, qui mala haec no- 
bis praenunciarunt, vaticinia primum terrori mihi fuere; nunc la- 
queus, et interitus mihi facta sunt. Idcirco divisiones aquarum 
deduxit oculus meus. v. sq. Rivos lacrymarum profudi. 

Vectis. Conteram vectem Damasci, idest omne robur, ut 
arcere jam hostem non possit. Cor meum ad Moab clamabit : 
vectes ejus usque ad Segor vitulam conternantem . Is. XV, 5. 
Ex animo doleo et gemo propter gravia Moabitarum mala: ve- 
ctes enim ejus, idest propugnatores, fugient ifsque ad urbem Se- 
gor, florentem et petulantem instar vitulae trium annorum. Nq- 
minantur hoc Capite et aliae plures regni Moabitici urbes. 

2) Serpens vectis. Is. XXVII, 1. Satanas ibi appellatur Levia- 
than, seu cetus, quasi vastissimus quidam serpens; et quidem 
vectis, ideo, quia valide includit eos, quos cepit. 

Venator. Universi venatores. Ez. XXXII, 30. Praedones, ty- 
ranni. Hebraice et chaldaice, Sidonii. 

Vendo. Vendidisti populum tuum sine pretio : et non fuit 
multitudo in commutationibus eorum. Ps. XL1II, 13. Permi- 
sisti, ut hostes nostri levi brachio nos vincerent, paene absque 
ullo labore; illi autem exiguo pretio ceu mercem vilissimam nos 
addixerunt. 

Venter. Cum dicitur metaphorice, ejusdem omnino sensus et 
elegantiae apud Hebraeos est, cujus apud Latinos pectus et prae- 
cordia. Verba bilinguis, quasi simplicia: et ipsa perveniunt 
Usque ad interiora ue/ifris.Prov.XVUI, 8. Alte in animum pe- 
netrant. Audivi, et conturbatus est venter meus, idest animus. 
Hab. 111, 16 . Venter meus ad Moab quasi cithara sonabit . 
Is. XVI, 11. Dolor e praecordiis carmen hoc lugubre mihi extor- 
quet, adeo me miseret pereuntis Moab. Ventrem meum, ven- 
trem meum doleo. Jer. IV, 19. Totum pectus laceratur moero- 
re, intimo dolore conficior; ob imminentem Chaldaeorum irru- 
ptionem, quos jam audire ac videre identidem mihi videor. 

Ventilo. Non ventiles te in omnem ventum, et non eas in 
omnem viam: sic enim omnis peccator probatur in duplici 
lingua, EccW. V, II, Noli cuivis cupiditatis vento agitandum te 
ultro permittere, et omnem viam sectari: ex hac enim mobilitate 
et inconstantia homo pravus agnoscitur. 

Ventus. Elevasti me, et quasi super ventum ponens elisi- 
sti me valide. Job. XXX, 22. Sublimem me vento fereudum de- 
disti, quo repente destitutus, toto pondere ex alto decidi, et eli- 
sus sum. In excelso fortunae gradu me collocasti, ut lapsu gra- 
viore ruerem. 

2) jQuatuor venti, Fugite de terra Aquilonis, dicit Dominus: 

quoniam in quatuor ventos caeli dispersi vos. Zach. U, 6. Fu- 
gite e Babylone! in quatuor enim orbis terrarum latera, in om- 
nes plagas, a me disjecti estis: sed, inde vos colligam, et redu- 
cam. O Sion , fuge , quae habitas apud filiam Babylonis, v. 
sq. Quae in Babylodb exulas, redi in sedem patriam. Sic et Eze- 
chiel, ut animentur ossa arida, jubetur clamare: A quatuor 
ventis , a quatuor mundi plagis, undique, veni spiritus! Ez. 
XXXVII, 9. 

3) Ventum seminabunt , et turbinem metent. Os. VIII, 7. 
Dum simulacra sua adorant, uberem ab eis mercedera et proven- 
tum speraut: sed nil nisi perturbatio et supplicia ex impietate 
hac enascentur. 

4) Ventos urens, de deserto ascendens. Os. X1IL, ult. Messias 
ex oppido Bethlebem: ut in totius loci illius explanatione dictum 
est Voc. Morsus. 

Venundo. Elias ad impium regem Achab: Inveni , eo quod 
venundatus sis (hebraice vendidisti te) ut faceres malum . IIL 
Reg'. XXI, 20. Non fuit alter talis sicut Achab , qui venunda- 
tus est (hebr. vendidit se ipse) ut faceret malum, ibid. v. 25. 
Servituti scelerum ultro se ipse addixit. Idem sensus est I. Mach. 
1 , 16 . 

2) Caecus venundatus. Quis caecus, nisi qui venundatus est ? 
et quis cxcus, nisi servus Domini? Is. XL1I, 19. Caecitatis ar- 
guitur populus DEI, et venundatus dicitur, sive quia criminum 
erat mancipium, sive quod immortalibus prorsusque insolubili- 
bus beneficiis obligatus Domino esset. 

3) Gratis venundati estis. Is. Lll, 3. Tam Aegyptii, quam 
Chaldaei et Assyrii, sine caussa satis justa populum meum, in- 
quit Dominus, servituti addixerunt: Assur absque ulla caussa 
calumniatus est eum . ibid. v. sq. 

Verbum. Passim apud Hebraeos significat rem. Quod est 
verbum, quod factum est? indica mihi 11. Reg. 1,4. Indica 
rem, ut gesta est. Post haec autem verba congregavit Timo- 
theus exercitum alium. I. Mach. V, 37, idest, post eas res pe- 
ractas: neque enim sermones ulli, sed mera facta superioribus 
versiculis narrata erant» Feceruntque verba pessima, cum ta- 
men vetuisset Dominus, ne facerent verbum hoc. IV. Reg. XVII, 
11. sq. Perpetrarunt res pessimas ne rem hanc committe- 

rent. Non fuit verbum, non fuit res ulla, nihil fuit, quod non 

ostenderet eis Ezechias in domo sua. Is. XXXIX, 2. Pastores 
loquebantur ad invicem: Transeamus usque Bethlehem , et 
videamus hoc verbum > quod factum est. Luc. II, 15. Haud 
sane Verbum Divinum, quod caro factum est: tantum enim my- 
sterium rudes illi nondum tum assequebantur: sed videre cu- 
piebant rem gestam, quam caelestis nuucius indicarat. Videntes 
autem cognoverunt de verbo, quod dictum erat illis de puero 
hoc. ibid. v. 17. 

2) Sapientia verbi. I. Cor. I, 17. Eloquentia, sermo disertus. 

3) De verbo sociorum et viatorum. Eccli.XLIl, 3. Connecte 
ex v. 1, Non te pudeat, Noli erubescere: quod per octo primos 
hujus Capitis versiculos intelligendum est. Non te pudeat nego- 
tia sociorum et peregrinorum tractanda suscipere; et de datio- 
ne hxreditatis amicorum (ibid.), et amicorum haereditatem ju- 
ste distribuere, si officium hoc tibi committatur. 

Veritas. Pro aequitate, et fidelitate. Qui autem facit verita- 
tem, venit ad lucem. Joau. 111, 21. Qui aequitatis tenax est. 
JVon expectabunt, qni descendunt in lacum, veritatem tuam. 
Is. XXXVIII, 18. Mortui, qui tumulo inferuntur. Divinam tuarn 
fidelitatem in promissis exsolvendis, seu, ut est in graeco, mise- 
ricordiam t^uam, jam non expectant. Benedictus Dominus DEUS 
domini mei Abraham. qui non abstulit misericordiam et ve- 
ritatem suam a domino meo. Gen. XXIV, 27. Qui misericors 
et fidelis ea praestat, quae domino meo Abrahamo pollicitus est. 
Salvum me fac Domine, quoniam defecit sanctus, quoniam 
diminutae sunt veritates a filiis hominum. Ps. XI, 2. Noli cum 
multis interpretari de veritatibus aeternis, quas quia pauci me- 
ditantur, ideo pauci sancti sunt. Certum id quidem: sed vera 
hujus loci sententia est hujusmodi: Eripe me periculis his, quan- 
doquidem nemo jam, aut vix quisquam, superest sanctus, nulla 
paene fidelitas reperitur. Quapropter pergit v. sq.: Vana locuti 
sunt unusquisque ad proximum suum: labia dolosa, in cor- 
de et corde locuti sunt, idest duplici et fallaci animo. 

2) Veritatem auctori concedere. Machabaeorum scriptor de se 
ita profitetur: Veritatem quidem de singulis, auctoribus (grae- 
ce, auctori, scriptori) concedentes, ipsi autem secundum da- 
tam formam brevitati studentes. II. Mach. 11, 29. Qui Divi- 
nam auctoritatem libris Machabaeorum detrahere conantur, ver- 
ba haec ita torquent, scriptorem nihil certi habere de rebus, 

fluas narrat, sed fidem penes auctores primos relinquere. Sed 
veram sacri historici mentem fons graecus demonstrat, in quo 
pro nostro veritatem de singulis aperte habemus, accuratam 
singulorum descriptionem , minutam singulorum narratio - 
nem. Idque exigit, quod sequitur, brevitati studentes: inepte 
enim brevitatem opponeret veritati certae et exploratae, quae con- 
sistere cum brevitate maxima potest. Hoc ergo dicit, instituti 
sui non esse, ut singula quaeque distincte et explicate percen- 
seat; id a se relinqui historiae plenae et absolutae auctoribus, qua- 
lemque esse dixerat Jasonem Cyrenaeum, v, 24; se vero in epi- 
tomen res conferre, et omissis ceteris illustrissimos quosque e- 
ventus excerpere. Sicut architecti est, ut v. 80. inquit, singulas 
aedium partes curare, et perficere; pictoris autem, praecipuas 
tantum et maxime conspicuas in tabella proponere. 

Vermiculus. Pro cocco seu coccino. Interpres noster pro^ 
miscue utrumque usurpat. Sicut Lev. XIV, 4, dixerat lignum 
cedrinum , vermiculum<jue, et hyssopum; ita v. 6. ait: cum li- 
gno cedrino , et cocco, et hyssopo. Apud lsaiam I, 18. peccata 
dicuntur ut coccinum et quasi vermiptilns rubra: ubi pro coc- 
cino hebraice est dibaphum, seu purpura bis tincta. 

2) Tenerrimus ligni vermiculus . II. Reg. XXIII, 8. Non hoc 
dictum est de Dayide, ut perperam aliqui opinatur: sed nomen 
est primi e tribus Davidis heroibus, qui fuit Adino Asonaeus, alio 
nomine Jesbaain: duo reliqui suut, ut sequitur, Eleazar et Sem- 
jna. Positum est nempe hic, ut alibi saepius, ab interprete no- 
men appellativum loco proprii.. - 

Vermis. Noli timere, vermis Jacob. Is. XLI, 14. Popule 
meus, contempte, imbellis, quem hostes conterere se pedibus 
posse putant.* 

Vertex. DEUS confringet capita inimicorum suorum, ver- 
ticem capilli, verticem comatum, perambulantium in deli- 
ctis suis. Ps. LXVIl, 22. 

Verto. Noctem verterunt in diem , et rursum post tenebris 
spero lucem. Job. XVII, 12. Curae meae ac dolores vigilare me 
totas noctes cogunt: quo tempore .diem solatii caussa anxie ex- 
pecto. Vides, quam longe a sanctissimi viri sensu habeant com- 
matici illi, qui verbis his in pervigilationes concessantium ac lu- 
dentium invehuntur. 

Vestigium. Lux DEI t vestigium ejus est. Eccli. L, ult. Cae- 

Iestis sapienti* Divina lux viri boni gressum dirigit, tit dicere 
possit: Lucerna pedibus meis verbum tutem. Ps. CXVIII, 105. 

2) Qui odit correptionem, vestigium est peccatoris. Eccli. 
XXI, 7. Justam reprehensionem odisse, indicium est pravi ani- 
mi. Graece est, in vestigio; idest in via peccati ambulat. 

Vestimentum. In gravissimo illo regni motu, fluctuantibus 
rebus omnibus, arripient obvium quemque, dicentes: Festi - 
mentum tibi est , princeps esto noster, ruina autem haec sub 
manu tua. Is. III, 6. Siquidem splendide vestitum conspexe- 
rint, principatum ei deferent, ut bonum publicum sua manu su- 
stentet, et ruinam praevertat. Ille autem (v. sq.) prudenter ab- 
nuet, negans, afferre se medicinam posse tantis reipublicae ma- 
lis, aut opibus ad id necessariis valere. 

2) Vestimenta abominantia. Si lotus fuero quasi aquis ra- 
vis, et f ulserint velut mundissimae manus meae .* tamen sordi- 
bus intinges me, et abominabuntur me vestimenta mea. Job. 
IX, 31. Quantacumque diligentia manus lavero, sanies tamen 
interior corporis per vestes emanat, quae morbum latentem pro- 
dunt, ut omnes me abominentur et fugiant. Sic, etsi opera mea 
coram te excusem, Divina tamen tua cognitio etiam intimos nae- 
vos detegit et in lucem profert. 

3) Vestimentum iniquitate opertum. Malachias Capite II, gra- 
vissime reprehendit eos, qui mera libidine incitati uxores legi- 
timas passim repudiabant. Inter alia inquit: Cum odio habue- 
ris, dimitte, dicit Dominus DEUS Israel: operiet autem ini- 
quitas vestimentum ejus. Mal. II, 16. Ejus in hebraico generis 
est masculini, ac proinde ad virum repudiantem, non ad conju- 
gem repudiatam trahendum est. Vestimentum pro corpore dici- 
tur, ut magnus Hieronymus annotavit. Primam versiculi partem 
ironice quidam accipiunt: Age, dimitte, quam aversaris: sed 
expecta ultoris DEI manum. Alii affirmate ac serio dictum cen- 
sent, et odium justum intelligunt, e mulieris adulterio ortum, 
propter quod eam repudiare per legem viro licebat. Eadem u- 
trinque sententia nascitur: Si ob aliam caussam, quam quae lege 
permittitur, uxorem rejeceris, peccatum et poena totum corpus 
tuum contaminabit et obruet. 

4) Vestimenta lacerare. Doloris maximi signum erat; quod le- 
gimus Jos. VII, 6. Jud. XI, 35. II. Reg. I, M. et alibi. Scin - 
dite corda vestra, et non vestimenta vestra. Joei. II; 13. Non 

externa doloris indicia, sed verum et intimum poenitentis animi 
dolorem a vobis posco. 

Vestis. Castigabuntur a DEO omnes qui induti sunt veste 
peregrina. Sopb. I, 8. Qui deos gentium externarum adorant, 
vestitu ipso peregrinitatem religionis professi. Ita D. Hierony- 
mus, et chaldaica. 

Veterasco. Auxilium eorum veterascet in inferno a glo- 
ria eorum . Ps. XLVI1I, 15; Impiis post mortem non jam pro- 
derit sua potentia, et omnes eorum gloria consenescet. 

Vetustas. Ut manducent in saturitatem, et vestiantur us- 
que ad vetustatem . Is. XXIJl, 18. Tyrus sacerdotibus et levitis 
templi Hierosolymam dona mittet adeo copiosa, ut et ad victum, 
et ad vestitum diuturnum sufficiant. 

via. Tria sibi difficilia, et quartum ignotum esse fatetur Sa- 
lomon: viam aquilx in cxlo, viam colubri super petram, viam 
navis in medio mari, et viam viri in adolescentia. Prov. XXX, 
3 9. Incitatus quidem est lapsus aquilae per aerem, serpentis in 
rupe, navis per mare; nec ullum sui relinquit vestigium: inci- 
tatior tamen et occultior est cupiditas juvenis, quae cum aetatis 
flore celeriter praeterit, et laetitiae suae vestigium superesse non 
sinit. Hanc Salazarii expositionem in sensu literali ceteris etiam 
ideo antepono, quia protinus addit Salomon: Talis est et via 
mulieris adulterae, qux comedit, et tergens os suum, dicit: 
Non sum operata malum, v. sq. En libidinem libidini, occul- 
tationem occultationi comparatam: Talis est allegorice magni 
auctores de Christo interpretantur: et potest, si verba sola sine 
contextu respicimus, via viri in adolescentia, seu adolescentu- 
la, ut aliqui vertunt, aptari Christo concepto a Virgine, et in ae- 
tate tenerrima viro perfecto; via navis, eidem in immenso dolo- 
rum mari vitam finienti; via serpentis, e sepulcrali saxo ad vivos 
redeunti; via aquila?, in caelum ascendenti. 

2) Via cum genitivo loci. Hebraice pro via ad eum locum du- 
cente usurpatur. Viamaris, Is. IX, t.et Matth. IV, 15. est via 
ad mare, quod mediterraneum appellamus. Via Ephratae, Gen. 
XLV1II, 7. est via qux ducit Ephratam, ut constat ex Gen. 
XXXV, 19. Via Aegypti, Austri, Aquilonis, est via versus eam 
plagam. 

3) Via pro consuetudine seu more. Arrogantiam, et super- 
biam, et viam pravam, idest mores malos, et os bilingue de - 

testor . Prov. VIII, 13. Sic passim in Divino Codice viae homi- 
num pro illorum moribus, et viae DEI pro Divino agendi modo 
dicuntur. Huc revocari solet illud Is. X, 24. et 26, ubi Assyrius 
dicitnr elaturus baculum contra Judam in via Aegypti; sed fla- 
gellandus a DEO juxta plagam Madian in petra Oreb, et in 
via Aegypti. Eadem crudelitas in Sennacberibo fuit, quae olim 
fuerat in Pharaone: utrique propositura erat, Hebraeos delere. 
Sed a DEO ipse cum suis deletus est, ut Madianitae cum suo prin- 
cipe Oreb, et Aegyptii cum rege suo Pharaone. 

- 4) Vivit deus, tuus Dan, et vivit via Bersabee. Amos VIII, 
ult. Exclamatio impia lsraelitarum, vitulis suis plaudentium, qui 
in Dan et Bersabee adorabantur. Bersabee urbs in finibus regni 
Israel versus Austrum sita erat. Itaque laudatur via Bersabee , 
seu peregrinatio eo suscepta, utpote longior; imo et periculo- 
sior, videlicet per regnum Juda, saepe hosticum: quapropter haec 
•profectio, quanto plus habebat incommodi, tanto religiosior ab 
insanis vitulorum clientibus ducebatur. 

'Viator. Interrogate quemlibet de viatoribus, Job. XXI, 29. 
Quemvis de vulgo, de trivio; q. d. nemo est tam vilis, quin haec 
intelligat. 

vice. Joannis Baptistae pater Zacharias, sacerdos erat de vi - 
, ce Abia . Luc. 1, 5. Sacerdotales familiae numerabantur quatuor 
et viginti, quae mutatis inter se vicibus in templo ministrabant. 
Stirps seu posteritas Abiae inter has erat ordine octava, ut ex , 
1. Par. XXIV, 10. discimus. 

2) Per vicem hanc. Jer. XVI, ult. hac vice. LXX. hoc tem- 
pore. 

Vicinas. Putasne DEUS e vicino ego sum* dicit Dominus, 
et non DEUS de longe ? Jer.XXlIl, 23. Tu ne caelestia tantum, 
non etiam humana intueri me putas? aut ea tantum scire, quae 
palam geruntur, non quae clanculum? Si occultabitur vir in ab- 
sconditis , et ego non videbo eum? dicit Dominus. Namquid 
non caelum et terram ego impleo? v. sq. . . % 

Victima. Domus plena victimis . Prov. XVII, 1. Idest, epu- 
lis: peracto enim sacrificio, nisi holocaustum esset, quod totum 
cremabatur, victimae carnibus vescebantur. 

Victas. Pro vita. Vir respicietis in mensam alienam, otio- 
sus parasitus, aliena tantum quadra vivere cupiens, non est vi- 
ta ejus in cogitatione victus. Eccli. XL, 30. Fons graecus ha- 

bet: io ratione seu computatione vitae. Vita ejus non est digna 
vitae nomine, instar mortui enim torpet, nihil agens. Fir au» 
tem disciplinatus et sapientia eruditus custodiet se ab otio, 
ibid. v. sq. • , ; •. • . ... s. ... • 

Videns. Olim nomen erat prophetae: qui enim Propheta di- 
citur hodie , vocabatur olim Fidens ; 1. Reg. IX, 9. 

Video. Hostes mei dixerunt. Euge, euge! viderunt oculi no- 
stri . Ps. XXX1V,21. Fiderunt, nimirum quod cupiebant, pere- 
untem Davidem. Oculi mei videbunt in eam. Mich. VII, 10. Vi- 
debunt eam poenas dantem, quas meretur. 

2) Pro audire. Cum lex daretur in monte Sina, populus vide- 
bat voces, et lampades, et sortitum buccinse. Ex. XX, 18. Flam- 
mas videbat, voces et bticcinam audiebat. 

3) Pro invisere. Si ingrediebatur, ut videret, vana loqueba- 
tur. Ps. XL, 7. Si me aegrotantem visitabat, ficta humanitate 
me solabatur: egrediebatur foras, et loquebatur in id ipsum. ' 
redibat a me ad suos, et eadem mihi imprecabatur, quae illi, nem- 
pe interitum. 

4) Videre se mutuo. Amasias rex Juda nunciatregi Israel Jo- 
as: Feni, videamus nos mutuo. II. Par. XXVI, 17. Coliatis si- 
gnis pugnemus, vires mutuo experiamur. 

5) Qui vides, gradere, fuge in terram Juda. Araos VH, 12. 
Abi, o videns, o propheta: fuge in Judaeam. 

viduo. Non fuit viduatus, derelictus, Israel et Juda a DEO 
suo. Domino exercituum ; terra autem eorum repleta est de- 
licto a Sancto Israel, idest dum ab eo recessit, dum ab eo aver- 
sa est. Jer. LI, 5. 

Vigilo. Figilavit jugum iniquitatum mearum : in manu 
ejus convolutae sunt, et impositae collo meo. Thr. 1*14. Expe- 
ctarunt me peccata mea, quae vigili Oculo DEUS respexit, donec* 
mensura impleretur, et ille scelerum cumulus instar jugi gravis- 
simi me opprimeret. 

Vinaela. Inanes uvarum foliculi, qui succo expresso relin- 
quuntur. Eiegantissime pro falsis diis, Os. III, 1 : Respiciunt ad 
deos alienos, et diliguunt vinacia uvavxim. 

vinctas. Ad Messiam dicitur: Tu quoque in sanguine testa- 
menti tui emisisti vinctos tuos de lacu, in quo non est aqua. 
Convertimini ad munitionem, vincti spei', hodie quoque an- 
nuntians duplicia reddam tibi. Zach. IX, 11. sq. Electos a' 1 * 

te e peccati vinculiset limbi fovea liberasti persanguinem tuum, 
quo novum foedus cum Patre sanxisti. Respicite, o vincti speran- 
tes, munimentum invictum ecclesiae, ac turrim fortissimam, to- 
men Domini. Polliceor vobis hodie DE! nomine, multo majora la- 
boribus et aerumnis praemia vos recepturos. Qnoniam extendi 
mihi Judam quasi arcum, implevi Ephraimiet suscitabo fi- 
lios tuos Sion super filios tuos Graecia, ibid.v. 13. Ex Hebrai- 
ca gente ministros evangelii eligam, per quos vana Graecorom nu- 
mina debellabo, tamquam per arcum validissimum, totis eum vi- 
ribus tendens, quoad reduci potest: hoc enim est, implere arcum. 

Vinculum. Vae qui trahitis iniquitatem in funiculis vani- 
tatis, et quasi vinculum plaustri peccatum. !$. V, 18. Chal- 
daica dilucide: Vae qui incipiunt paulatim peccare, et peccata au- 
* gent, ut crescant et roborentur tamquam vinculum plaustri. Cras- 
sum funem intellige, nectendo jugo aptum. 

Vinea. Maledicta sit pars ejus in terra, nec ambulet per 
viam vinearum. Job. XXIV, 18. Per viam cultam, amplam, fer- 
tilem; proinde et hilarem, commodam, ac utilem. 

Vinum. Pinum damnatorum bibebant . AmosII, 8. Vide Pi- 
gnoratus. 

2) Pro ira ac poena Divina. Stillabo tibi in vinum, et in ebrie- 
tatem : et erit, super quem stillatur , populus iste. Mich. II, 
14. Dictabo sententiam, eamque severissimam: et hic ipse meus 
populus erit infelix ille, cui mala tanta accident. 

Vir. Pro unusquisque; vel si sententia sit negans, pro nemo. 
Ut intereat vir de monte Esau. Abd. v. 9. Ut omnes pereant, 
ut unusquisque incolarum intereat. Revertatur vir in domum 
suam. III. Reg.XII, 24. Omnes redeant. Ceciditquevir ad pro- 
ximum suum. Jfer. XLV1, 16. Cecidere passim innumeri, alii 
super alios; coram amicis, cumque illis prostrati. Dixit vir ad 
collegam suum ; idest unusquisque ad socium. Jou. 1,7. Con- 
vertatur, vir, unusquisque, a via sua mala. Jon. III, 8- Vir 
non eruet eam de manu mea. Os. 11, 10. Nemo eam mihi eri- 
piet. Torcular calcavi solus, et de gentibus non est vir me* ' 
cum . Messiae verba apud Isaiam, LXllI, 3. ex universis genti- 
bus nemo me adjuvat. Antiquus asceta, nequaquam imi subsel- 
li, ad Matris Virginis gloriam traducere bunc locum tentavit, di- 
cens, virum quidem Christo adfuisse nullum, sed mulierem u- 
nam, quae crucis torculari astitit. Sed optimus ille sgaex neque. 

sermonis hebraici vestigium dignoscere potuit; et Divi Joannis 
Evangelistse, discipuli ad crucem usque fidissimi, in illo pietatis 
aestu oblitus videtur. 

2} Vir sanguinum. II. Reg. XVI, 7. Alibi crudelis* sanguina- 
rius. .* . , • • * 

o) Viri virtutis. I, Macb. V, 50. Viri fortes, generosi bella- 
tores. 

A) Viri divitiarum. Ps. LXXXV, 6. Divites. 

5) Vir rixae. Jeremias ipse se appellat virum rixx, virum di- 
scor dix in universa terra . XV, 10. Quippe qui propter vatici- 
nia sua, plerisque exosa, in molestissimas contentiones, et om- 
nium odia incidisset. De contextu dictum Voe. Fxnero. , 

6) Vir dexterae Divinae. Ps. LXXXIX, 18. Filius hominis, Chri- 

stus, quem Pater dextera sua protegit. Chald. cui jurasti in dex- • 
tera tua. * , 

7} Viri seniorum Israel . Ez. XIV, t. Quidam e senioribus I- 
sraelitarum. 

8) Viri fortissimi. Eccle. XII, 3. Metaphorice de pedibus, qui 
totam corporis molem gestant. Iota illa hypotyposis Senii extat 

apud me Voc. Tenebresco. 

/ 

Virago. Adam de Eva inquit: Hxc vocabitur Virago, quo- 
niam de viro sumpta est . Gen. II, 23. Cave crassum errorem 
eorum, qui nomen virago et virgo confundentes, vocabOlum Eva 
significare virginem rati sunt. Heva, seu, Eva, ut ex Gen. III, 
20. in Voc. Eva docui, vitam seu matrem viventium indicat. Vir- 
go ab illibata corporis integritate, Virago ab animi magnitudi- 
ne ac fortitudine commendatur. Hoc tamen loco non virtus prae- 
dicatur, sed origo tantum ostenditur, ortam eam a viro esse. In 
hebraico vir est isck, femina ischscha: quam nominum affini- 
tatem imitari cupientes Latinorum aliqui vir et vira reposue- 
runt, ex antiquissima latinitate repetito vocabulo. Interpres no- 
ster pro inusitata hac voce nomen viraginis ponere maluit, quod 
a viri nomine sic descendit, ut tamen horrore suo ac vetustate 
aures non laedat. .. * * 

Viratus. Mulieres viratas, idest viriles. Eccli. XXVI II, 19. 

* 

virga* Pro sceptro. Sedes tua, solium tuum regium, DE US, 
in seculum secuti: virga directionis virgaregnitui, s ceptrum 
tuum est sceptrum justissimum. Ps. XLIV, 7. Virgam virtutis 
tuXs Ps. CIX, 2. Potens tuum sceptrum. . . 

2) Redemisti virgam haereditatis suae. Ps. LXXI1I, 2. Libe- 
rasti populum tuum, cujus sceptrum seu regnum tibi uni sacrum 
et haereditarium est; Cujus stirpem ex omnibus aliis gentibus tu 
tibi possidendum elegisti: nam virga Hebraeis interdum etiam 
tribum seu stirpem significat. Tertium sensum addit solertissi- 
mus Villalpandus T. H, in Ezech. P. II. lib. III, c. 8. Liberasti 
portionem haereditatis tibi partite dimensam, montem Sion, et 
terram tibi sanctam, nam veteres ilii, ut funiculo, ita virga seu 
arundine et pertica haereditates metiri, ac dividere sortito sole- 
bant. 

3) Pro pastorali pedo. Pasce populum tuumin virga tua, gre- 
gem haereditatis tuae , habitantes solos in saltu, dissipatos, et 
sparsim degentes in captivitate Babylonica: tu eos, Pastor supre- 
me, reduc, et pasce in medio Carmeli: pascentur in Basanet 
Galaad juxta dies antiquos. Mich. VII, 14. Assumpsi mihi 
duas virgas: unam vocavi Decorem ; et alteram vocavi Fu- 
niculum: et pavi gregem. Zach. XI, 7. Decor, seu Decus, ut pau- 
lo post appellat, est providentiaDEI communis omnibus populis, 
quae ejus bonitatem decebat et commendabat: Funiculus est pro- 
videntia peculiaris, qua posteros Abrahami elegit, ut essent po- 
pulus ejus, et funiculus haereditatis ejus. (Deut. XXXII, 9. (Per- 
git apud Zachariam DEUS v. 8: Sustuli tres pastores, Moysen, 
Aaronem, Mariam, quibus uno tempore mortem denunciavi. Fa- 
stidium mihi hic populus movit, tanta levitate a me deficiens. 
Propterea (v. 9.) calamitatibus variis, et mutuis cladibus atter 
eos et consumi permisi. Tum (v. 12.) de Christo praedicitur, eum 
a Juda venditum iri, et (v. 14.) germanitatem omnem inter ve- 
ros Judaeos, Divini scilicet Davidis asseclas, et perfidos Israeli- 
tas, in perpetuum perituram: hi enim, qui Christi imperium de- 
trectarunt, Aotichristum ducem ad extremum sequentur: de quo 
agit, quod superest hujus Capitis. 

4) Pro supplicio Divino. Floruit virga, germinavit super- 
bia: iniquitas surrexit in virga impietatis; non ex eis, et non 
ex populo, neque ex sonitu eorum. Ei. VII, 10. sq. Prope ma- 
turitatem est vestrae superbiae et iniquitatis pcena, qua vos affi- 
cient hostes, non quia hostes sunt, nec quia multi sunt, nec quia 
armis probe muniti et animosi sunt; sed quia virga sunt, mea 
iqanu vibranda. 

h) Virga oris. Judex Divinus percutiet terram virga oris sui t 

LXX. et Chaldaeus, verbo oris sui: et spiritu labiorum suorum 
interficiet impium. Is. XI, 4. Antichr istum videlicet, ut habe- 
tur 11. Thess. 11, 8. Virga haec est sententia tremendi Judicis. 

virtus. Saepissime non pro habitu animiyqui bonum facit ha- 
bentem; sed pro potentia et robore. Fili, suscipe senectam pa- 
tris tui... ne spernas eum in virtute tua. Eccli. 111, 14. sq. 
Ibunt de virtute in virtutem. Hebraice, de robore in robur. Ps. 
LXXXIII, 8. Quotidie illorum robur augebitur. Fiat pax in vir- 
tute tua, intra munimenta tua, o Jerusaiem, et abundantia in 
turribus et magnificis aedificiis tuis. Ps.CXXI, 7. In virtute sua 
faciebant haec populo Israel. 1. Mach. 1,6 i. Crudelitatem bar- 
baram in Hebraeos exercebant, quod potentia tum praestarent. 

2) Pro militia: quae potentia regum est. Alexander magnus con- 
gregavit virtutem, et exercitum fortem nimis i 1 . Mach. 1,4. 
Robur copiarum, et exercitum pravalidum. Ferbo Domini cadi 
firmati sunt, et spiritu oris ejus omnis virtus eorum. Ps. 
XXXII, 6. Chaldaica: omnis exercitus eorum. Stellas autem Di- 
vina Pagina militiam caeli appellat. Multi angelos hic intelligunt: 
de quo sensu mox dicetur. Non salvatur rex per multam vir- 
tutem: et gigas non salvabitur in multitudine virtutis suae. 
Ps. XXX11, 16. Nec regi suus exercitus, nec ingentes suae vires 
giganti salutem afferent. Non egredieris DEUS in virtutibus 
(Hieronymus, exercitibus) nostris. Ps. XL111, 10. Non aderis 
praeliantibus costris, militem nostrum non adjuvabis. 

3) Pro angelorum exercitu: qui militia DEI sUnt. Laudate 
eum omnes angeli ejus: laudate eum omnes virtutes ejus. 
omnes ordines caelestis militiae; Ps. CXLVill, 2. Domimis vir- 
tutum, bebra ice, DEUS Dsevaoth seu Sabaoth, ipse est rex glo- 
rix. Ps. XXili, ult. Dominus exercituum angelicorum. 

4) Pro operibus admirandis. Christus, cum esset io patria, 

non fecit ibi virtutes multas, non multa patravit prodigia, 
propter incredulitatem illorum . Matth. XIII, ult. Damnati in- 
terrogabunt: Domine, Domine, nonne in nominfrtuo . . . . vir- 
tutes multas fecimus f Et tunc confitebor illis: Quia nun - 
quam novi vos : discedite a me, qui operamini iniquitatem i 
Matth. VII, 22. Huc revocari potest prophetae dictum: Ficus et 
vinea dederunt virtutem suam, fructus suos; illa ficus, haec 
uvas. Joel. 11, 22. * 

5) Pro corpore humano. Figulus, dum laborat, ante pedes 

suos curvabit virtutem suam . Eccli XXX VIM, 33. Gorpus suum 
ad terram usque curvabit. 

6) Vestire virtute. DEUS creavit de terra hominem 

et iterum convertit illum in ipsam, post mortem in sepulcro: 
et secundum se vestivit illum virtute . Eccli. XVU, 1. sq. Se- 
cundum se, pro cujusque natura et indole: in graeco enim fonte 
est, secundum ipsos; homines nimirum. Unumquemque donis 
convenientibus et ipsi propriis exornavit. 

Viscera. De Tito scribit Paulus: Viscera ejus dbundantius 
in vobis sunt. II. Cor. VII, 15. Mirifico vos amore prosequitur. 
Induite vos . . . . viscera misericordiae. Coi. III, 12. Assuesci- 
te verae et intimae erga indigentes misericordiae. Ipsi DEO haec 
viscera misericordiae tribuuntor Lue. I, 78. 

Vteio. Hoc secundum hoc visio somniorum. EodL XXXIV, 
‘ 3. Contemnere nos jubet Somnia quia non sunt res, sed tantum 
imago rei, seu boc simile huic. Sicut arboris umbra vel imago 
relucens in proximo stagno oon est arbor, sed secundum ar- 
borem. x 

Visito. Cum DEUS nott visitare dicitur, in utramque partem 
id accipitur pro ratione materiae: nam et amans visitat, ut be- 
neficia largiatur; et iratus, ut injurias ulciscatur. Primi generis 
est illud: Respice de caelo, et vide , et visita vineam istam. 
Ps. LXXIX, 15. Alterius generis est, quod minatur DEUS: In 
gladio, et in fame, et in peste visUubo super gentem illam . 
Jer.XXVII, 8. 

2) Visitasti scelus adolescentiae tuae. Ez. XXIII, 21. Recor- 
data e9, fet rursum perpetrasti antiqua scelera. 

Vita. Vitam manus tuae invenisti: propterea non rogasti. 
Is. LVII> 10. LXX. non rogasti me. Labore manuum tuarum 
comparasti tibi necessaria ad vitam: ideo auxilium meum non 
implorasti. 

2) Vita comite. Angelus ad Abrahamum*. Revertens veniam 
ad te tempore isto, vita comite et habebit filium Sara. Gen. 
XVIII, 10. Et repetit: Revertar ad te hoe eodem tempore, vi- 
ta comite, et habebit Sara filiiim . ibid. v. 14. Redibo ad te 
vivum, inveniam te salvum et incolumem. Elisaeus quoqile Su- 
namitidi filium sic promittit: In tempore isto et in hac eadem 
hora, si vita comes fuerit, habebis in utero filium. IV. Reg. 
IV, 18. Particula si hoc loco non habet vim conditionis (tfeque 

enim dubitat propheta Divino lumine collustratus) sed affirmat 
simpliciter: vives enim illo tempore; eris enim tunc superstes 
et salva. Hebraice et graece est, vivens tu: chaldaice, supersti- 
tes eritis. . . . 

Vita spiritus mei. Ezechias aegrotans ait: Domine si sic vivi- 
tur, et in talibus vita spiritus mei: corripies me, et vivifica- 
bis me. Is. XXXVII I, 16. Locus est e difficilioribus unde varia 
interpretum sensa. Optime omnium, spectato praesertim con- 
textu, Vulgata et bebraica inter se conciliari hunc in modum 
videntur. Dixerat superiore versu: Recogitabo tibi omnes an- 
nos meos in amaritudine animx mex. Ita culpas totius vitae 
confessus, addit: Domine, quoniam sic vivitur, inter multipli-* 
ces nimirum culpas, quarum et ego me reum agnosco; quoniam 
tamen etiam in talibus, inter haec delicta, et perpetua labeudi 
pericula, vita animae meae salva perstitit, nullo unquam peccato 
letali extincta: ideo corripies me per hujus morbi dolores, pro- 
pter delicta quotidiana; ei vivificabis me depulso morbo propter 
innocentiam gratiamque tuam perpetuo conservatam. Pro nostro 
corripies in hebraico legitur, somnium immittes: quo, loquendi 
modo comparat morbum somnio, gravi et anxio, sed celeriter 
discutiendo. Consecutus optata, exclamat: Ecce in pace ama- 
ritudo mea amarissima . v. 17. Amarissima sollicitudo et mor- 
tis proximae metus, sanitate momento reddita, in securam pro- 
speritatem et gaudium vertit. 

4) Melior est misericordia tua super vitas. Ps, LXII, 4. Cur 
vitas plurali numero dixerit, perexpedita est ratio, absque ullo 
altiore mysterio: nomen vita apud Hebraeos, ut castra et moenia 
apud Latinos, numero singulari caret. . 

vitalis. Pro animali seu animante. Eccli.- XVI, ult. Locum 
habes in Denuncio. 

Vitrum. Job. XXVIII, 17. Pro crystallo, vel etiam adamante: 
nec enim vulgare vitrum intelligere nos sinit vel sapientiae pre- 
tium, de quo ibi agitur; vel aurum, et vasa aurea, inter quae vi- 
trum illud nominatur. 

vitta. Quid sit recurrens vitta aurea Eccle. XII, 6. dixi in 
Voc. Tenebresco . 

Vitula. Ephraim vitula docta diligere trituram: ego tran- 
sivi super pulcritudinem colli ejus: ascendam super Ephaim: 
arabit Judas, confringet sibi sulcos Jacob. Seminate vobis 

injustitia , et metite in ore miser icor dix: innovate vobis ?io- 
vale : tempus autem requirendi Dominum, cum venerit, qui 
docebit vos justitiam. Os. X, 11. sq. Ephraim seu regnum 1- 
srael est vitula, quae arandi laborem refugit, sed ad trituram 
convertitur, ubi famem explere affatim possit; idest DEO vero 
servire cum labore et fructus futuri spe recusat: sed praesentia 
bona captans, a falsis diis ea impetraturam se putat. Verum ego 
vitulam hanc domabo, et per captivitatem omnino opprimam. 
Regnum Juda vero arabit, idest fidele mihi erit: et Jacob, sive 
illa pars decem tribuum, quam Ezechias rex ad saniora revoca- 
bit, exemplum Juda? imitabitur. Seminate et lolite justitiam, et 
metetis uberrime. Evellite spinas et lolium, ut purum novale 
conseratis. Tempus autem quaerendi Dominum tunc erit oppor- 
tunissimum, cum justitiae doctor Messias aderit. 

Vitulamen. Spuria vitulamina. Sap. IV, 3. Ilellenismus. 
D. Augustinus lib. 11. de Doctr. Christiana c. 12, vertit: adul- 
terinae plantationes. 

Vitulus. Reddemus vitulos labiorum nostrorum. Os. ult. 
3. Vitulos, quos DEO vivimus; et sublimiore sensu, hostiam lau- 
dis.... idest, fructum labiorum confit entium nomini ejus: 
ut loquitur Paulus Hebr. ult. 15, alludens ad verba LXX. quo- 
rum interpretationem ubique sequuntur apostoli et evangelista;, 
LXX. autem Oseae lib. d. posuerunt, fructum labiorum. 

Vivifico. Domine opus tuum, in medio annorum vivifica 
illud. Ilab. 111, 2. Illud est pronomen pleonasticum, seu re- 
dundans; in medio annorum, idest intra tempus constitutum, 
intra spatium a te praefixum, vivifica, metaphorice, pro exeque- 
re, perfice. Domine, perage suo tempore magnum illud opus, 
quod tuum unius opus est, liberationem generis humani per 
Messiam. 

Vivo. Quam diutina futura esset Hebraeorum captivitas, inge- 
niose Ezechiel indicavit, dicens: Qui vendit, non lugeat 

quia qui vendit, ad id, quod vendidit, non revertetur, et ad- 
huc in viventibus vita eorum. Qui bona sua vendit, ne doleat: 
nam et sine venditione amissurus omnia erat, rapiente hoste. 
Nec proderit annus sabbaticus sive septimus, quo ad possessio- 
nes pristinas reverti cuique per legem licet: quia hoc legis be- 
neficio uti nemo poterit in exilio, etiamsi venditores sint diu su- 
petstites, et vita cum ceteris viventibus fruantur. Visio enim 

ad omnem multitudinem ejus non regredietur: visionis hujus 
veritatem universum regnum persentiscet, nemo effugiet: et uir 
in iniquitate vitae suae non confortabitur: nullus iniquorum 
tam potens et validus erit, ut hosti resistere, aut eripere se bis 
malis possit. Ez. VII, 12. sq. 

2) Vivit Dominus. Jurantium erat. Quam vere DEUS vivit. 
Ipsius etiam DEI nomine dictum legitur. Vivo ego , dicit Domi- 
nus, idest quam vere vivo, Ez. V, II ., ac deinceps saepius. 

3) Vivit Dominus, et vivit anima tua. IV. Reg. II, 2. Quam 
vere DEUS vivit, et qpam certo tu ipse vivis. 

Si vivitur. Is. XXXI H, 16. Vide paulo ante Voc. Vita, §.3. 

Ulai. Super portam Ulai • Dan. VIII, 2. Erat porta fluminis 
Eulaei, qui arcem illius regiae alluit. Audivi vocem viri inter 
Ulai. ibid. v. 16. Inter ripam fluvii, et portam modo dictam. 

Ultimus. Ezechias rex spiritu magno vidit ultima . Eccli. 
XLVIII,27.Magno animo periculum mortis excepit. Imo, sigrae- 
ca attente consideramus, vidit seu praevidit tempora Messiae. 

2) Terra ultima. Ez. XXXI, 14. Sepulcrum. Idem est lacus, 
qui protinqs additur, videlicet fovea sepulcralis. Eodem sensu 
repetitur terra ultima ibid. v. ult. 

Ultio. Ecce DEUS vester ultionem adducet retributionis. 
Is. XXXV, 4. Christus, de cujus nascente ecclesia initium iliius 
Capitis vaticinatur, vindicabit damna, a stygio hoste generi hu- 
mano illata. 

Umbra. Ini consilium, coge concilium: pone quasi noctem 
umbram tuam in meridie : absconde fugientes, et vagos ne 
prodas . Is. XVI, 3. Prospice tibi, o Moab, et remedium para 
adversus haec mala, quae tibi praedixi. Venient ad te fugitivi Ju- 
daei, ab hostibus patria ejecti, et receptum apud te quaerentes. 
Hos tu humaniter excipe, et e summo aestu calamitatis accur- 
rentes ac fatigatos securae quietis umbra tege. Sine apud te la- 
tere exules, noli hostibus eos prodere: sic tui quoque in simili 
clade ac fuga Dominus miserebitur. 

Umbraculum. Ninive, a Nabuchodonosore obsessa, recor- 
dabitur fortium suorum, eorum opem requirens: et succur- 
rent illi quidem celeriter, sed eorum alii ruent in itineribus 
suis , primo impetu ab hoste dejecti: alii velociter ascendent 
muros ejus, et praeparabitur umbraculum : pugnabunt e mu- 
ris contra obsidentes, et couira aeris injurias tabernacula in ipsis 

moenibus figere cogentur, adeo pertinax ac diuturna oppugnatio 
erit. Nah. 11, 5. 

incinas. Ecce uncinus pomorum. Amos VIII, i. Sicut hic 
etiam altissimos ramos detrahit, et poma spolianti praebet: sic 
Assyrius assequetur et capiet etiam celsissimos et securissimos 
quosque a populo Israelitico: quia non adjiciam ultra, ut per - 
transeam eum, dicit Domibus, ibid v. 2. Jam non dissimulabo, 
nec impunitum patiar. 

Unguis. Peccatum Juda scriptum est stylo ferreo in un- 
gue adamantino. Jer. XVII, 1. Stylo ferreo, cujus graphium 
sive cuspis ex adamante sit*, vel, si mavis, cum D. Hieronymo, 
in tabella adamantina, quae propter nitorem ab unguis humani 
similitudine unguis appelletur. 

Ungula. Malus et falsus Pastor (Antichristus) non modo gre- 
gem negliget, sed ipse carnes pinguium comedet, et ungulas 
eorum dissolcet , idest pedi sui ictibus eas diffringet. Zach. XI, 16. 

2) Ungula odoramentum. Inter alia, quae odoratum recreant, 
numeratur ungula Eccli. XXIV, 21. Graece, onyx. Unguem ho- 
minis colore refert: unde illi et nomen. Ex his ipsis aromatibus, 
quae Siracides lib. d. recenset, thymiama componi Dominus jus- 
serat Ex. XXX, 34; permiscere enim oportebat stacten, idest 
lacrymam myrrbae, et onycha seu ungulam, galbanum boni o - 
doris, et thus lucidissimum, quod in Ecclesiastico ibidem dici- 
tur libanus non incisus: nam thus atomum, ut appellant, pry- 
stantius est entomo sive inciso: libanos autem Graecis thus est, 
et thuris arbuscula. 

Unicornis. DEUS aedificavit sicut unicornium sanctificium 
suum. Ps. LXXV1I, 69. Seu rhinocerotum, seu, monocerotum 
cornua intelligamus, similitudinis eadem vis est; sanctuarium 
videlicet DEI tam pulcritudine, quam firmitate maxima fuisse 
conspicium. 

2) Descendent unicornes cum eis. Is. XXXIX, 7. Irati DEI 
gladius non tantum agnos et hircos caedet, idest plebejos; sed 
etiam unicornes, seu, ut habent LXX. et Chaldaicus, potentes, 
abundantes. Omnes impii, nobilissimi etiam ac ditissimi, supre- 
. mo illo judicii die in igneum aeternumque barathrum descen- 
dent: eodemque praecipites haurientur tauri cum potentibus. 
ibid. Arietes et tauri, legunt LXX., et Cbald. clare, Principes 
< cum ducibus. ..... 

Unigenitus. Salomon de se: Filius fui. ... unigenitus co- 
ram matre viea. Prov. IV, 3. Nimirum carissimus fLXX. di- 
lectus) quasi si esset unicus. Alioquin enim Betbsabeae filios fuis- 
se praeter Salomonem quatuor alios, constat ex II. Ileg. XI, ult. 
et I. Par. 111, 5. , - 

. 2) Luctus unigeniti. Jer. VI, 26. Luctus acerbus, qualem u- 
nici filii mors excitare solet. 

ry. * »»*| 

Universius. Verumtamen universa (LXX. et D. Hieronimus, 
omnia) vanitas omnis homo vivens . Ps. XXXV1I1, 6. Profecto 
omnia humana sunt vanitas. . 

2) Ascendet quasi fluvius universus . Amos VIII, 8. Exposi- 
tum est in Ascendo. 

Unus. Unam petii a Domino, hanc requiram, ut inhabi- 
tem in domo Domini. Ps. XXVI, 4. Unam petii, hoc unum re- 
quiram, ut in domo DEI habitem. Hebraei, qui neutro genere 
carent, ejus loco masculinum aut femininum usurpant. 

2) Unus pro DEO. Malachias objurgat eos, qui repudiarunt 
uxores pubertatis sux (11,1 4.), idest in adolescentia ductas.xVow- 
ne unus fecit, et residuum spiritus ejus est? Et quid unus 
quxrit, nisi semen DEI ? (ibid. v. 15.) Nonne idem DEUS femi- 
nam et marem condidit? nonne animam ei inspiravit immorta- 
lem aeque ac viro? nonne sanctam DEOque dignam sobolem idem # 
ipse desiderat a matre non minus, quam a patre? ^Equalis ergo 
conditionis cum sitis coram illo, qui unus idemque est omni- 
bus, qua ratione tantam inferre injuriam uxoribus viri audetis? 

3) Unus pro primo. Factum est in vigesimo et septimo an - 
po, in primo, in xtna mensis. Ez. XXIX, 17. Hoc est,primodie 
mensis primi. Tertio mense, una, idest prima die, mensis.Ei. 
XXXI, 1. In mense sexto, In die una metisis. Agg. 1, 1. Die 
prima sexti mensis. Nam designato jam mensis nomine, quo res 
accidit, dicere unoaliquo die factam, est nihil dicere. Eodem mo- 
do una sabbati, et una subbatorura, est prima post sabbatum, 
seu dies nostra dominica. 

Voco. DEUS ad MoysemJS^o ostendam omnem bonum tibi, 
et vocabo in nomine Domini coram te. Exod. XXXIII, 19. Le- 
gunt nonnulli vocabor: sed fons hebraicus et LXX. activam vo- 
cem habent. Spectandum tibi me praebebo, moneboque te, me 
adesse; quod fieri potuit dicendo, Ecce Dominusj vel, Dominus 
adest. . 

2) Vocaverunt nomina sua in terris suis. Ps. XLVItfj 1^ 
Viri principes et opulenti terras suas, et quae io- illis aedificave- 
rant, 6uo nomine insignierunt, perennitatem scilicet nominis au- 
cupantes. 

Volo. Misericordiam volo , et non sacrificium. Matth. IX, 
13, ex Os. VI, 6. Malo illam, quam hoc: magis illa, quam isto 
delector. Figura epitasis, de qua dictum in Voc. Nolo. 

2) In mandatis ejus volet nimis. Ps. CXI, L Qui Dominum 
timet, ejus mandata plurimum diligit, impensissime iis dele- 
ctatur. 

3) Volare in humeros Philisthacorom. ls.XI, 14. Involabunt ut 

strenui bellatores in cervicem et humeros Philisthinorum, qui 
ad mare habitant. Apostolorum expeditiones et victorias per om- 
nes gentes eo loco memorantur, earumque nonnulla: Hebraeis no- 
tiores a propheta nominantur. N 

Voluntarias. Voluntaria oris mei beneplacita fac Domi- 
ne. Ps. CXVI11, 108. Benevole accipe, qua: os meum tibi spon- 
te offert: placeant tibi laudes mea:, vota, ac pia desideria verbis 
prolata. 

Vomens. Verba Congregantis filii Vomentis. Prov. XXX, 
f Nomina appellativa loco propriorum, ut saepius alibi in Divi- 
na Pagina. Verba Agur, filii Jake. . • 

Votum. Quotidie mane votapopulus offerebat. JEx. XXXVI , 
3^ Hebraice, spontanea munera. 

Vox. Tribuitur etiam vita carentibus. Dedit abyssus vocem 
suam. Hab. 111, 19. Mare insonuit, infremuit. Vox flagelli, et 
- vox impetus rotae, Nab. 111, 2., pro eorum sono et strepitu. Vox 
molae. Apoc.XVIlI, 22. Vocem molx. Jer. XXV, 10. De ejus stre- 
pitu. Nisi forte cantum intelligere pra:stat versatiles molas tru- 
dentium. 

2) Vox DEI pro tonitru. Vox Domini, de tonitru et fulmine, 
Ps. XXV111, 3^ sqq. Voces, tonitrua, et pluvias. L Keg. XI 1, 
\hsq. Iu eumdem sensum dicitur: Vocem dederunt nubes. Ps. 
LXXVI, 18. Tonitrua e nubibus eruperunt. 

3) Vocem dederunt in domo Domini, sicut in die solemni. 
Thren.. II, V Chalda:i in capto templo laetis clamoribus victo- 
riam celabrarunt: templum barbarorum clamoribus resonabat, 
quantum diebus festis resonare canticis Divinis solebat. 

t T riw. Labor stultorum affliget eos, qui nesciunt in urbem 

pergere. B cele.X, 15. Nesciunt ad propositum sibi finem, qui 
felicitas est, pervenire. Vel accipe instar adagii: notissimaigno- 
raBt. :. ; >.Vr ; ;,js xi*. W.Ji.is iiW r .h. U‘U;..'J4 SJ , iVj •< 

2) Urbs fortitudinis, idest munitissima. Substantia divitis, 
urbs fortitudinis ejas: pavor pauperum, egestas eorum. Prov . 
X, 15. Diviti suae facultates sunt velat urbs vallata: opum enim 
suarum fiducia nititur; at pauper ipsa egestatis suae conscientia 
timidus est. Urbs fortitudinis nostrx Sion Salvator. Is. XXVI, 
1. Messiae ipse est munimentum nostrum, urbs nostra validissi- 
ma, Sion et Jerusalem nostra. 

(Jaque. Non est qui faciat bonum t non est usque ad unum. 
Ps XIII, 1. et 3. Hebraica rotunde: ne unus quidem. * 

Usquequo. Usquequo veniant populi, etc. Zacb. Vili, 20. 
Sequentia si respicias, pendere sensus videbitur: sed cum prio- 
ribus uecte: Tollentur vestra jejunia, et in laetitiam mutabun- 
tur, sive ob Machabacorum victorias, sive alios ob eventus pro- 
speros: usquequo , idest donec, felicitas omnibus numeris abso- 
luta oriatur perEvangelium, cum omoes populi ad Messiam con- 
fluent. : j • • ‘ . 

Lierns. Eliu ad Jobum ait: Coarctat me spiritus uteri mei. 
Job. XXXII, 18. Hebraice, ventris mei. Nomen hoc apud Hebraos 
taotum abest ut crassum aliquid habeat, cum metaphorice adhi- 
betur, ut inter venustates etiam numeretur , quemadmodum apud 
Latinos pectus et prsccordia . 

Ex utero ante luciferum genui te. Fs. C1X, Vox est Pa- 
tris aeterni ad Filium, indicans, esse genitum ex substantia ejus , 
qui dicitur genuisse ex utero, et esse verum et naturalem fi~ 
lium ejus: ut inquit doctissimus Beoedictus Pererius T. IV. Se- 
lect. Disput. in S. Script. in c. 1. Evaog. Joann. Disp. XLlI.n 
158, additque exempli caussa illud ejusdem Davidis dc Absalo- 
ne: Filius meus, qui egressus est de utero meo. 11 . Reg. XVI , 1 1 . 

Ilva* Patres comederunt uvam acerbam, et dentes filiorum 
obstupescunt. Ez.XVIH, 2. Proverbium hoc verbis propriis Chal- 
daeus reddit: Patres peccaverunt, et filii percussi sunt. Legitur 
hoc adagium etiam Jer. XXXI, 29. 

Vultus. Pones eos ut clibanum ignis in tempore vultus tui. 
Ps. XX, 10. Tempus vultus est judicii dies, quo cum iratum Do- 
mini vultum honjines perditi intuebuntur, instar furni succensi 
aestuabunt. 

2) Tenet vultum solii sui. Job. XXVI, 9. DEUS faciem seu 
aspectum solii sui uobis occultat, dum et superficiem caeli nubi- 
bus tegit, et solium suum caeleste homini in bac vita peregri- 


nanti celat. 


«.M 


, Uxor» Fugit Jacob in regionem Syrias , Mesopotamiam, et 
servivit Israel in uxorem, pro uxore, propter uxorem, et in 
uxorem servavit, uxoris amore greges Labani custodit. Os. XII, 
Codd. quidam pro vocabulo ultimo habent rursum, servivit; sed 
eos corruptissimos vocatHierooymus. Sane hebraica poscunt ser - 
vavit . Hoc vero quia religionis caussa Jacobus fecit, ne uxorem 
duceret ex alienigenis: DEUS quoque peregrioantes ejus poste- 
ros, ex Aegypto eductos, in propheta (ibid. v.sq ) seu per pro- 
phetam Movsen servavit. 


Zabnloa. q. d. habitator. Sic enim sextum filium appellavit 
Lia, dicens: Etiam hac vice mecum erit (hebraice, mecum ha- 
bitabit) maritus meus, eo quod genuerim ei sex filios . Gen. 
XXX, 20,.. - . ' 

Zelo. Neque zelaveris facientes iniquitatem . Ps. XXXVI, 1. 
Noli invidere fortunis impiorum. ’ . irji-» 1 

2) Nolite zelare mortem . Sap. 1, 12. Nolite ultro mortem vo- 
bis accerscrc, ea agendo et sectando, quae mortem afferunt. 

Zelus. Auferetur zelus Ephraim. Is. XI, 13. Cessabit aemu- 
latio regni israelitici, seu decem tribuum, a regno Juda dissi- 
dentis. 

2) Auris zeli audit omnia . Sap. I, 10. Audit omnia auris 
DEI, qui est foriis zelotes . Ex. XX, 5. Dominus zelotes nomen 
ejus, DEUS est aemulator. Ex. XXXIV, 14. 

3) Idolum zeli ad provocandam aemulationem. Ez.VIU, 3. 
Simulacrum Baalia, quod vindicem DEUM ad iram ct poenam pro- 
vocabat. 

. . * '• ; • * » * i i 

finis. 

